
PROLOGI 


”Tänne saa tulla ja 
täältä saa lähteä.” 


~ Lauri Törni 


Mannerheim-ristin ritari Lauri Törni on maailmanlaajuisesti yksi 
kolmesta tunnetuimmasta suomalaisesta sotasankarista, hän on 
talvisodan tarkka-ampuja Simo Häyhän sekä Suomen marsalkka 
Carl Gustaf Emil Mannerheimin arvostetussa seurassa. Törnin 
tarinan tekee poikkeukselliseksi ja kansainvälisesti kiinnostavaksi 
myös se, että palveltuaan kunniakkaasti Suomen armeijan asepu- 
vussa, hän kantoi sotilasuransa aikana myös Saksan sekä Yhdys- 
-valtain armeijan univormuja. 

Törnin maine legendaarisena taistelijana sai alkunsa jo talviso- 
dassa, kun sotakuvaajat kertoivat RUK:n oppilaaksi ilmoitetun 
nuoren alikersantin johtaneen vanhemmista miehistä muodostet- 
tua ruotsinkielistä komppaniaa yli kaikkien odotusten Lemetin 


*Tänne saa tulla ja täältä saa lähteä.” 


mottia purettaessa. Välirauhan aikana suomalaisena SS-vapaaeh- 
toisena vietettyjen viikkojen varjo seurasi häntä vuosikymmeniä 
kuoleman jälkeenkin. Jatkosodassa Törni sai johdettavakseen 
oman jääkärikomppanian, kovan maineen saavuttaneen Osasto 
Törnin. Se heitettiin usein taistelemaan tilanteisiin, joissa tarvit- 
tiin eniten apua. Kun Mannerheim halusi kunniamerkin, joka 
voitiin antaa erinomaisen urheuden johdosta niin sotamiehelle 
kuin kenraalille, Lauri Törni oli niiden 191 sotilaan joukossa, 
jotka jatkosodan aikana nimitettiin Mannerheim-ristin ritariksi. 

Sodan jälkeen Lauri Törnin nimi näkyi otsikoissa negatiivisessa 
valossa valtakunnan päälehteä Helsingin Sanomia myöten, kun 
oikeusasteissa käsiteltiin niin sanottua suurta maanpetosjuttua, 
- Térnin osalta sukellusvenematkaa Saksaan. Saadun tuomion ja 
presidentin armahduksen jälkeen Yhdysvaltoihin matkanneen 
Törnin vaiheita voitiin seurata lähinnä amerikkalaisissa lehdissä, 
kunnes katoaminen Vietnamin sodan salaisessa tehtävässä vuon- 
na 1965 sai suomalaismedian jälleen kiinnostumaan mystisen 
kohtalon kokeneesta sotasankarista. Varsinkin, kun tiedettiin 
Larry Thorne -nimeä käyttäneen Törnin esiintyvän salanimellä 
amerikkalaisessa bestsellerissä sekä olevan vuonna 1968 julkais- 
tun John Waynen tähdittämän Vihreät baretit -elokuvan päähen- 
kilön esikuva. 

Lauri Törnistä on kirjoitettu totta ja tarua, sekä lehdissä että 
kirjoissa. Ensimmäisen elämäkerran kokosi Jukka Tyrkkö vuon- 
na 1975. Vuonna 1988 Törnin jääkäreihin kuulunut Antti Lind- 
holm-Ventola kirjasi kansien väliin omakohtaisia muistelmiaan 
ja viisi vuotta myöhemmin aseveljistä koostunut toimituskunta 
Anssi Vuorenmaan ja Lars Rönnguistin johdolla kokosi sotapäi- 
väkirjoihin ja muistelmiin perustuvan teoksen Törnin jääkärit. 
Oma kiinnostukseni heräsi 1990-luvun puolivälissä saatuani kä- 
siini toimittaja Erkki Wessmanin kirjoittaman artikkelin: ”Tiesit- 

tekö tämän pääministeristämme: Mauno Koivisto oli sodassa hurja 
sissi. ”Presidentinvaaleja 1980-luvun alussa ennakoinut kertomus 
sisälsi uskomattoman tuntuisia käänteitä Törnin elämänvaiheista 
ja mietin, ovatko kerrotut tarinat todellakin totta. 

Lauri Törnin sisaret Salme Rajala ja Kaija Mikkola olivat vielä 
tuolloin elossa, samoin kuin lukuisat Törnin tunteneet henkilöt 
sekä hänen sodanaikaiset aseveljensä. Filosofian maisteri Petri 
Sarjanen oli sattumalta koonnut oman pro gradu -tutkielmansa 
aineistoa samoihin aikoihin, ja päätimme yhdistää haastattelum- 
me sekä löytämämme materiaalin. Vuonna 1997 julkaistiin en- 
simmäinen osa Törnin elämäkertatrilogiasta nimellä Leijonamieli, 
kirja kertoi Törnin vaiheista Suomessa. Tarina sai jatkoa teoksessa 
Purppurasydän, joka piirsi Törnin matkan Ruotsista Venezuelan 
kautta Yhdysvaltoihin ja Vietnamin sotaan. Kirjat nousivat myös 
Mitä Suomi lukee -myyntilistoille. Itse asiassa elämäkertasarjan 
piti olla alun perin vain kaksiosainen, mutta osallistumisemme 
Törnin helikopterin onnettomuuspaikan Vietnamin viidakossa 
onnistuneesti paikantaneeseen suomalais-amerikkalaiseen Joint 
Task Force Full Accounting -osaston 56. retkikuntaan tuotti sar- 
jaan kolmannen osan nimeltään Ristiretki. 

Kun kadonneeksi ilmoitetun Törnin mysteeri selvisi lopulli- 
sesti ja hänet haudattiin Arlingtonin sotilashautausmaalle Yhdys- 
valtoihin, trilogia täydennettiin osalla Hopeasiivet ja julkaistiin 
Legenda-nimellä myös yksissä kansissa. Kokonaisuudesta syntyi 
kolmelle mantereelle sijoittuva seikkailukertomus, jonka tapah- 
tumat pitäytyvät tosiasioissa, dialogit oli kuitenkin dramatisoitu 
uudelleen. Eräät historiantutkijat kritisoivat valittua tyylilajia ja 
vauhdikasta, kansainvälisesti suosittua kerrontatyyliä, toisaalta 
sotakirjallisuus sai uusia ja innokkaita nuoren polven lukijoita. 
Törnin tarinasta on julkaistu myös kaksi muuta elämäkertaa, Ci- 
tadelin sotakoulun käyneen H.A. Gill III:n ja amerikkalaisen dip- 

lomaatin J. Michael Cleverleyn toimesta, DVD-dokumentti, Veli 
Salinin ja Esa Sirenin dokumenttiromaaneja sekä elämäkerrallisia 
sarjakuvia. Lauri Törnistä on oma osuutensa myös monissa Mart- 
tisen miehistä kertovissa kirjoissa. 

Vuonna 2013 Otava julkaisi dosenttien Juha Pohjosen ja Oula 
Silvennoisen kirjan Tuntematon Lauri Iörni. Mainoskannen mu- 
kaan kirjan luvattiin nostavan esiin uutta, hätkähdyttävää tietoa 
ja ravistelevan sankarimyyttiä. Historiantutkijoilla olisikin ollut 
mahdollisuus koota elämäkerta ylivoimaisten resurssien turvin, 
sillä he saivat projektilleen huomattavan taloudellisen tuen Alf- 
red Kordelinin säätiöltä, Otavan kirjasäätiöltä, Suomen Tietokir- 
jailijat ry:ltä ja Marsalkka Mannerheimin perinnesäätiöltä. 

Laurin Törnin elämäntarina alkaa kirjassa kuitenkin nolosti 
virheellisellä syntymääajalla, ja päättyy kuolemaan väärässä maas- 
sa. Hätkähdyttäväksi tarkoitettu avausluku ja yhä uudelleen 
toistetut väitteet siitä, kuinka Törni juoni vakoiluorganisaatiota 
Ruotsissa toisen Marskin ritarin eversti Alpo Marttisen kanssa, 
perustuvat käsittämättömään kertomukseen, jonka todenperäi- 
syyden kirjoittajat olisivat huomanneet itse, jos olisivat lukeneet 
lähdekirjakseen merkityn sotahistorian ja sotataidon dosentti Pasi 
Tuunaisen teoksen Marttinen — Kahden armeijan soturi (Otava). 

Kaksikon kirjan mainostettiin purkavan ”tosiasioihin perustu- 
matonta henkilökulttia”. Pohjosen ja Silvennoisen kantava teema 
koko kirjassa onkin syyttää aikaisempia kirjoittajia vääristelys- 
tä ja tarinoiden keksimisestä. Hyökkäys on häikäilemätön, sil- 
lä dosentit olisivat saaneet selville kaipaamansa ja epäilemänsä 
lähteet kysymällä, edesmenneitä kirjoittajia lukuun ottamatta. 
Nyt keskustelua on jouduttu käymään jälkeenpäin. Suoranaisesta 
valehtelusta syyttäminen on häpeällistä myös Törniä muistelleita 
haastateltavia kohtaan, usein jo iäkkäät henkilöt ovat halunneet 
kertoa asiat vilpittömästi niin, kuten ne aikalaisina kokivat. 

Tämän Lauri Törnin syntymän satavuotisjuhlan kunniaksi jul- 
kaistun kirjan pohjana on jo aikaisemmin mainittu täydennetty 
elämäkertatrilogia, mutta tapahtumat on nyt purettu sellaiseen 
muotoon, että yhteydestä selviää asioista kertonut henkilö tai 
kyseinen lähde. Törnin tarina perustuu tarkistettuihin tietoihin 
ja arkistolähteiden lisäksi lukuisiin haastatteluihin, joista useim- 
mat on myös nauhoitettu. Monet haastatteluista ovat olleet lit- 
teroituina versioina Osasto Lauri Törni Perinnekilta ry:n arkis- 
tossa, osa on ollut täysin käyttämättömiä ja osaa on referoitu jo 
aikaisemmissa kirjoissa, kuten Törnin jääkäreissä. Muistoja ovat 
koonneet jääkärit itse toimikuntineen, killan ensimmäinen pu- 
heenjohtaja Pasi Niittymäki sekä allekirjoittanut yksin ja Petri 
Sarjasen kanssa. Yhdysvalloissa tekemäni amerikkalaisten ase- 
veljien haastattelut ovat osoittautuneet nyt vuosia jälkeenpäin 
ainutkertaisiksi. 

Kansallisarkistosta, yksityishenkilöiltä sekä perinnekillan arkis- 
toista olen löytänyt uutta kirjallista ja kuvallista materiaalia. Myös 
kirjailijakollegani ovat auttaneet hankkeessa. J. Michael Clever- 
leyn kokoamat esimiesten kirjalliset arviot osoittavat, että Törni 
oli luonteensa ja kykyjensä perusteella taitava johtaja myös rau- 
han aikana, eikä ainoastaan sotatoimissa niin kuin yleisesti esite- 
tään. Virheetöntä tietokirjaa ei luonnollisesti ole olemassa, tuskin 
nytkään, esimerkiksi Törnin viimeiseksi jäänyttä Vietnamin so- 
dan salaista tehtävää olen joutunut tarkentamaan ja korjaamaan 
moneen otteeseen vuosien varrella, sillä jo alkuperäinen amerik- 
kalainen helikopterin onnettomuusraportti oli virheellinen. Nyt 
erityisesti Vietnamin sodan edesmenneen helikopterilentäjä Sep- 
po Hurmeen, Vietnam Helicopter Pilots Associationin sekä maa- 
hanlaskettua ryhmää johtaneen Charles Petryn avulla selvitetyn 
operaation kuvaus on mahdollisimman täsmällinen. Suomalaiset 
sotapäiväkirjatkaan eivät sisällä absoluuttista totuutta. 

”Inhimillistä on, että noissa asiakirjoissa yleensä suurennellaan 
omia saavutuksia ja vähätellään vihollisen aikaansaannoksia. Jos- 
kus asiakirjat on laadittu päiviä ja viikkoja tapahtumien jälkeen, 
riippuen kulloistenkin taistelutilanteiden rajuudesta ja kestosta.” 


Anssi Vuorenmaa - Törnin jääkärit 


Tämä teos käy Törnin elämän tapahtumat läpi yksityiskohtaises- 
ti todisteiden nojalla, ja tarkistaa myös tutkijoiden epäilyttävät 
lähteet ja tiedot. Vastavuoroisesti voisi todeta, että esiin noste- 
taan uutta, hätkähdyttävää tietoa ja ravistellaan natsimyyttiä. Tie- 
tokirjailija Matti Salminen toteaa oman teoksensa johdannossa 


osuvasti: 


”Toisaalta monet tietokirjat on nostettu ajan saatossa muita 
tärkeämmiksi historialähteiksi, vaikka ne ovat olleet täynnä 
kunkin kirjoittajan subjektiivisia valintoja. Esimerkkejä tästä 
suuresta hämäyksestä" on lukuisia, Mannerheimin muistel- 
mista moniin kirjailijaelämäkertoihin. 
Ja aina kannattaa muistaa, että se mistä ei kerrota, on usein 
paljon tärkeämpää kuin pikkutarkat lähdeviittaukset kunkin 
kirjan lopussa.” 


Matti Salminen — Toisinajattelijoiden Suomi 


Lauri Törni kirjattiin menettämään sotilasarvonsa erikoisessa 
episodissa vuonna 1950, lähes kaksi vuotta presidentin armah- 
duksen jälkeen. Tässä kirjassa käydään koko prosessi juridisesti 
läpi korkeimman oikeuden tuomarin asiantuntemuksella, ja ku- 
vaannollisesti palautetaan Törnin sotilasarvo vuosikymmenten 
jälkeen. 

Tammikuussa vuonna 2019 Oula Silvennoinen avautui blo- 
gissaan teemasta ”Kun historioitsija kohtaa vihaa”. Silvennoinen 

kertoi saaneensa asiatonta palautetta, kun hän aikoinaan kirjoitti 
kirjan suomalaisten aktiivisesta osuudesta etupäässä neuvostoliit- 
tolaisiin sotavankeihin kohdistuneissa rikoksissa. Vihapuhe alkoi 
Silvennoisen mukaan myös internetin keskustelufoorumeilla, 
uutisjuttujen kommenttiketjuissa ja palautesivuilla, kun hän jul- 
kaisi Pohjosen kanssa ”teoksen ehkä merkittävimmästä valkoi- 
sen Suomen perillisten vaalimasta sotasankarihahmosta, Lauri 
Törnistä”. 


"Arvostelun päälinja oli selvä: olimme kirjoittaneet Törnistä 
niin kuin olimme, koska meitä eivät ohjanneet tutkimukselli- 
set periaatteet, vaan vasemmistoliberaali ideologia. Siinä vai- 
heessa, teoksen julkaisupäivänä, kukaan yleensä nimettömistä 
arvostelijoista ei tietenkään ollut voinut koko kirjaa edes lu- 
kea. Kaikki reaktiot perustuivat uutisjuttuihin ja niiden otsi- 
koihin, jos niihinkään.” 


Silvennoinen on väärässä. Esimerkiksi allekirjoittaneella oli teok- 
sen kustantajalta Otavalta saatu kirjan pdf-tiedosto useita päi- 
viä ennen sen julkaisupäivää, kaksikko vieläpä itse rikkoi kirjan 
embargon saadakseen näyttävät haastattelut ulos jo ennakkoon 
Yleisradiossa. Koska kirjaan oli ehditty perehtyä, pystyi perinne- 
kilta lähettämään heti julkaisupäivänä medioille oikaisun kaik- 
kein karkeimmista virheistä. 

Yleisradion TV-I:n pääuutislähetyksessä uutisankkuri Matti 
Rönkä päätti Pohjosen ja Silvennoisen kirjan pitkän esittelyn 
kertomalla, kuinka Lauri Törni kuoli Laosissa. Alkeellinen /ap- 
sus sai minut naurahtamaan, mutta puolisoni viisaampana totesi, 
että ei kannattaisi. Väärä tieto oli mennyt läpi valtakunnallisen 
julkisen palvelun yleisradiotoimintaa harjoittavan viestintäyhti- 
ön tärkeimmässä uutislähetyksessä. Virhe toistuu myös Yleisradi- 

on verkkosivujen artikkelissa — eikä mediayhtiö ole vaivautunut 
korjaamaan erhettään tähän päivään mennessä. Virheet valitetta- 
vasti kumuloituvat aina, kun niitä siteerataan uudelleen. 

Viileän analyyttisen tutkijan roolistaan Oula Silvennoinen oli 
luopunut myös jo kesällä 2017, kun hän Voima-lehden alasivus- 
ton julkaisussa politisoi Törnin arvostuksen ja kunnian. Törnin 
sotasankarimaineen taustaksi Silvennoinen nimeää tarinakehyk- 
sen, jonka mukaan fasistiset liikkeet kaikkialla Euroopassa tukeu- 
tuivat viholliskuvilla lietsottuun paniikkimielialaan ja ”Suomen 
olivat vuoden 1944 jälkeen kaapanneet samat rappion voimat, 


kommunistit ja juutalaiset”. 


”Törni-hahmo on sujuvasti siirtynyt uuden sukupolven radi- 
kaalien kansallismielisten ja valtaeliitin vastaisten joukkojen 
sankariksi ja jatkaa pitkää marssiaan ruumiinryöstäjiensä 
hyväksi.” 


Silvennoisen uhriutuminen ja esiintyminen vainottuna on eri- 
koista, samalla kun hän itse politisoi kärjistetyllä tavalla Törnin 
ja nostaa ensimmäisenä esille oudon väitteen jonkinlaisen juu- 
talaisvastaisuuden liittymisestä Törniin ja hänen arvostukseensa. 
Asenteista kuultaa vahvasti läpi se, että tutkija ei ole elämäkerran 
kirjoittamisesta huolimatta koskaan haastatellut yhtään Törnin 
tuntenutta henkilöä, esimerkiksi Törnin jääkäreitä. 

Joulukuun 3. päivä vuonna 1943 perustettiin Törnin jääkä- 
rikomppania, joka koostui johtajansa ajatuksen mukaisesti ko- 
vakuntoisista miehistä. Osasto Törnissä päälliköitä ei herroitel- 
tu, kaikkia kutsuttiin vain etunimeltä. Mukaan vapaaehtoisista 
sotilaista koottuun osastoon mahtui työmiehistä maistereihin, 
poliisista laitapuolen kulkijoihin. Eräs jääkäri kertoi olevansa 
Mannerheimin Lastensuojeluliiton kasvatti, oli maatalon poika 

"Tänne saa tulla ja täältä saa lähteä,” 


Karjalankannakselta. Politiikkaa ei juurikaan puhuttu, mutta 
yhden miehistä tiedetään varmuudella olleen sosialidemokraat- 
ti. Hän oli tuleva satamamies, Suomen Pankin pääjohtaja ja 
tasavallan presidentti Mauno Koivisto. 

Sodan jälkeen Osasto Törnin miehet kokoontuivat säännölli- 
sesti, ilman Yhdysvaltain armeijaan siirtynyttä ja lopulta Vietna- 
min sodassa kadonnutta päällikköään. Kun miesten askeleet ly- 
hentyivät, tapaamisiin saivat osallistua myös nuoremman polven 
henkilöt. Muistan elävästi kohtaamisen 1990-luvun lopulla, kun 
minut viereensä pyytänyt arvostettu, harmaantunut herrasmies 
piti näkyvästi sormessaan sinettisormusta, jossa oli Daavidintäh- 
ti. Juutalaisten taisteleminen Suomen rintamalla ei ollut miten- 
kään poikkeuksellista. Useimmat Törnin jääkäreistä olivat toden- 
näköisesti suomalaisten enemmistön tavoin evankelisluterilaisia 
protestantteja, joku oli luultavasti myös ateisti, kolmas ortodoksi. 

— Tänne saa tulla ja täältä saa lähteä, totesi kiistelty Lauri Törni 
itse. 


Vanhassa Raumassa 13.3.2019 
Kari Kallonen 

Viipurin linna pienellä kalliosaarella on ollut vuosisatojen ajan valloittajien kohteena. 


I LUKU 


”Joko laulat, tai jäät 
luokallesi. Lauri 
ei laulanut.” 


~ Salme Rajala 


Suomenlahden koilliskulmassa, repaleisten saarten pirstaleisessa 
suojassa sijaitsee Viipurinlahti, kohti pohjoista työntyvä meren- 
lahti, jonka perimmäisessä kolkassa kohoaa karjalaisissa kaihoisia 
tunteita herättävä kaupunki. Viipuri syntyi yli tuhat vuotta sitten 
kauppapaikaksi Vuoksen rannalle. Joki laski alun perin sekä Laa- 
tokkaan että Suomenlahteen, mutta läntinen vesireitti umpeutui 
hiljalleen maankohoamisen johdosta. Viipurista kaakkoon kul- 
kee kuin siltana aina Pietariin asti johtava maakaistale, Karjalan- 
kannas, joka erottaa Suomenlahden Laatokasta. Vesimassat peit- 
tivät vielä 125 000 vuotta sitten koko kannaksen, Suomenlahti 

"Joko laulat, tai jäät luokallesi. Lauri ei laulanut.” 


Jalmari ja Rosa Törni sekä lapsikolmikko kotiportailla, ovensuussa perheen kotiapulainen. 


oli tuolloin osa Eemmerta ja kovaa maata löytyi vasta pitkälti 
nykyisen Pohjanmaan jälkeen. 

Karjalankannas jaettiin Pähkinänsaaren rauhassa vuonna 1323 
Ruotsin ja Novgorodin kesken, Stolbovan vuoden 1617 rau- 
han jälkeen kannas oli satakunta vuotta ruotsalaisten, kunnes 
Suuren Pohjan sodan jälkeen Karjalankannas liitettiin isonvihan 
päättäneessä Uudenkaupungin rauhassa vuonna 1721 Venäjään. 
Näihin vuosiin voidaan jäljittää Lauri Törnin isänpuoleista 
sukuhaaraa. Michel Törni ja puolisonsa Carin saivat vuonna 1759 
pojan. Nuoremman Michel Törnin ammatiksi on kirjattu sahuri, 
Antrean Noskuan kylästä. Hänen ja puolisonsa Annan neljästä 
lapsesta vuonna 1790 syntynyt Michel Törni oli puolestaan 
talonpoika ja työmies Kukkolan tehtailla, Johanneksessa. Kukkola 
on kylä Viipurinlahden itärannalla, Viipurin ja Koiviston välissä, 
ja tehtaalla tarkoitetaan ilmeisesti kylässä sijainnutta lasitehdasta. 

"Toku laulat, tœ jäät luokallesi. Lauri ei laulanut.” 


Johannes on puolestaan Koivistonniemen suojassa ollut merenran- 
tapitäjä, jossa oli noin 125 saarta, pikkuluotoja lukuun ottamatta. 
Talonpoikaispurjehdus paikkakunnalla oli yleistynyt jo 1500-lu- 
vulta alkaen, kuriositeettina kerrottakoon, että erään silloisen ta- 
lonpoikaislaivurin nimi oli Antti Rokka. 


”Merikalastusta on pidettävä Johanneksen vanhimpana elin- 
keinona, varsinkin saarelaisten ja rannikon asukkaiden pää- 
toimeentulona vielä 1930-luvulla. Vaikka mantereen väestö 
jo 1500-luvulla sai pääasiallisen toimeentulon maasta, tiede- 
tään venekuntia olleen pyyntitoimissa Viipurinlahdella. Hyl- 
keenpyyntiä harjoitettiin 1500- ja 1600-luvuilla.” 


Johannes-Seura 


Michel Törni meni vuonna 1817 naimisiin samanikäisen Elisa- 
beth Lenkkerin kanssa, ja Suomen suurruhtinaskuntaan syntyi 
vuonna 1827 jo suvun perinteen mukaan nimetty poika Michel 
Törni, yksi neljästä lapsesta. Tämä Michel Törni kirjataan talol- 
liseksi ja vävyksi, asuinpaikka Johanneksen kylistä oli Koskijärvi. 
Oman puolisonsa hän sai vuonna 1850 Maria Lenkkeristä, Jo- 
hanneksen Vaahtolan kylästä. Michel ja Maria saivat seitsemän 
lasta, ikäjärjestyksessä Kristian, Adam, Helena, Taavetti, Ewa, 
Anton ja Konstantin. Maria kuoli puolentoista vuoden kuluttua 
Konstantinin syntymän jälkeen, ja poika kolme kuukautta äidis- 
tään vuonna 1873. Michel löysi vuonna 1874 uudeksi puolisok- 
seen Katariina Reimanin. Michel itse menehtyi Johanneksessa 
20. huhtikuuta 1894 halttaukseen. 

Michelin lapsista joulukuun 14. päivänä vuonna 1856 synty- 
nyt Adam Törni meni naimisiin kaksikymppisen Eulaalia Lenk- 
kerin kanssa 2.11.1887, ja heille syntyi puolestaan kahdeksan 
lasta — Hilda, Hjalmar, Erland, Olga, Julius, Eliina, Adele sekä 

“Joko laulat, tat jäät luokallesi. Lauri ci laulanut.” 


Eeva. Adam Törni on näin Lauri Törnin isoisä, vaikka sotasanka- 
rimme ei 9.3.1915 Viipurissa kuollutta talollista koskaan ehtinyt 
nähdä. Yhteisiä esivanhempia omaavan Kyösti Sormusen suorit- 
taman sukututkimuksen mukaan Lauri Törnin serkkuja löytyy 
isän puoleisesta suvusta luonnollisesti Törneistä, mutta lisäksi 
myös Hörköistä, Hännikäisistä, Toivasista ja Vyyryläisistä. 
Hjalmar Törni oli syntynyt 18. päivä marraskuuta vuonna 
1890 Johanneksen Koskijärvellä. Isänsä kuoleman jälkeen Hjal- 
mar — tavallisemmin Jalmari — otti puolisokseen huhtikuun 16. 
päivänä 1916 viipurilaisen Rosa Maria Kososen. Näin perhe sai 
alkunsa, kun vielä ensimmäinen lapsikin Unto Sven syntyi kuo- 
huvan itsenäisyysvuoden 1917 alussa. Viipurissakin taisteltiin 
* vapaussodassa vuonna 1918, aluksi punaisten ja suojeluskunta- 
laisten välillä. Tampereen valtauksen jälkeen kaupungin omis- 
tuksesta käytiin katkeraa kamppailua, kunnes valkoinen armeija 
vapautti Viipurin punaisten paettua tai antauduttua. Jalmarikin 
oli joutunut punaisten pidättämäksi, vaikkei suoranaisesti sotaan 
osallistunutkaan. Venäläiset sotilaat poistuivat, jättäen jälkeensä 
tyhjät kasarmit uuden itsenäisen Suomen armeijan käyttöön. 
Viipuri oli jo vanhastaan ollut Suomen kansainvälisin kau- 
punki. Sen kaduilla, toreilla ja kahviloissa keskusteltiin ruotsik- 
si, saksaksi, venäjäksi sekä tietysti sointuvalla karjalanmurteella. 
Viipurin linnan tornista pohjoiseen sijaitsi muistojen Monrepos 
viheriöivine puistoineen. Siellä koristeellisen takorauta-aidan 
suojaaman vanhan pyhän uhripaikan Sylmian lähteen kristallin- 
kirkas vesi kimmelsi kilpaa merenlahden aaltojen kanssa. Puiston 
pohjoisrannalla, lumpeiden peittämän pienen salmen takana ko- 
hosi jyrkkäkallioinen Kuolemansaari. Sen salaperäisyyttä lisäsivät 
kartanoa hallinneen paronin sukuhaudat sekä nelitorninen linna. 
Paroni Paul Nicolay oli kohtuullista korvausta vastaan luovutta- 
nut maitaan Hiekasta sovussa toimitetussa pakkolunastuksessa, lii- 

Vasemmalla ovat Lauri Törnin isänpuoleiset esi- 
vanhemmat ja oikealla äidinpuoleiset. Tiedot 
perustuvat Kyösti Sormusen sukututkimuksiin. 

“Ioko laulat, cat jäät luokallesi. Lauri ei laulanut." 


tettäväksi voimakkaasti kasvavaan ja jo ahtaaksi käyneeseen Viipurin 
kaupunkiin. Asuntopula oli ollut sisällissotaa seuranneina vuosina 
ankara. Esikaupunkialueet, joista monet olivat huolimattomasti 
rakennettuja hökkelikyliä, kaavoitettiin ja sotakauden lamaan lyö- 
mä rakennustoiminta virkosi. Hiekan kaupunginosa olikin täynnä 
työväestön asuttamia puutaloja. Aina aamuisin ja iltaisin väki kulki 
työmatkansa läheiselle sahalle tai keskikaupungille, kuka minnekin. 

Jalmari oli Suomen Sokeri Oy:n pienten rahtialusten kapteeni, 
joka purjehti pääasiassa Suomenlahden kaupunkien välillä. Rosa 
piti aluksi omaa leikkelekauppaansa Viipurin kauppahallissa, mut- 
ta perheen kasvaessa hän jäi kotiin, Jalmarin joutuessa olemaan 
työnsä takia paljon poissa. Perheen esikoispoika Unto Sven meneh- 
tyi kuitenkin isorokkoon vain 17 kuukauden ikäisenä kesäkuun 
29. päivänä 1918, äidinkin selvitessä hädin tuskin. Tartunnan 
Rosa ja vauva olivat saaneet lääkärin vastaanotolta. Heitä ennen oli 
vastaanotolla käynyt mies, joka varsin pian oli todettu taudin kan- 
tajaksi, mutta desinfiointi- ja eristystoimenpiteet olivat vaikeissa 
olosuhteissa epäonnistuneet, ja sekä äiti että lapsi saivat tartunnan. 

Lauri Allan syntyi 28.5.1919, hänen nuoremmat sisarensa Sal- 
me Kyllikki 19.11.1920 ja Kaija Iiris 12.9.1922. Kahdentoista 
vuoden kuluttua avioitumisestaan Jalmari ja Rosa saivat säästä- 
väisinä ihmisinä hankittua oman, suuren talon. Tilaa oli peräti 
16 huonetta, vuokralaisillekin. Perheen vaurastuessa Törneille 
hankittiin kotiapulainen. Rosa oli kuitenkin taitava käsityöihmi- 
nen ja hän hoivasi lapsiaan sekä kotiaan huolellisesti. Latokarta- 
nontiellä, entisellä Valtakadulla sijaitseva Törnien kolmekerrok- 
sinen hirsirunkoinen kotitalo oli ollut rautateiden työnjohtajan, 
vaunumestari Johan Alfred Hägglundin talo, jossa hänen poikan- 
sa jääkärikenraali Johan Woldemar Hägglund varttui mieheksi. 
Kenraalin lapsista nuorin oli Gustav Hägglund, myös kenraali ja 
sittemmin Puolustusvoimien komentaja. 

“Toko laulat, tai jäät luokallesi. Lauri ei laulanut.” 


Lauri Törnin lapsuudesta on ollut saatavissa ensimmäisen kä- 
den tietoa, sillä hänen vain vuotta nuorempi sisarensa Salme Ra- 
jala muisti 1990-luvulla tehdyissä haastatteluissa erinomaisesti 
myös sellaiset perhetapahtumat, joita ei virallisiin rekistereihin 
ikuistettu. Salmen kotona Kotkassa oli jäljellä myös huomattava 
määrä Lauri Törnin jäämistöä, esimerkiksi sotilasarkku tavaroi- 
neen ja henkilökohtainen kuva-albumi, joka johdatti sisaren aja- 
tukset elävästi menneisiin vuosikymmeniin. 

Suuri talo pihoineen ja lisärakennuksineen tarjosi jännittävän, 
mutta turvallisen leikkiympäristön varttuvalle sisaruskolmikolle. 
Salme Rajala kertoi, kuinka pihapiirissä leikittiin rosvoa ja polii- 
sia, pullonpyöritystä ja käveltiin puujaloilla. Kun sisarukset olivat 
* pieniä, isä teki kaikille omat kottikärryt, kullekin kokonsa mu- 
kaan. Kohokohtia olivat myös ne kerrat, kun Törnin lapsikol- 
mikko — kukin vuorollaan — pääsi isän mukana merimatkoille, 
jotka tuntuivat Salmen muistikuvien mukaan kuin seikkailuilta 
maailman ääriin. Välillä käytiin sukulaisissa isän synnyinpaikka- 
kunnalla Johanneksessa ja kesiä vietettiin isän sisaren luona, josta 
oli kuin siivillä sujuva matka yli puolukoita punertavien mäkien 
aina hohtaville Viipurinlahden rantahietikoille. Nuo kesät muis- 
taa myös Paavo Hörkkö, Törnin sisarusten serkku. Jalmarin si- 
saret ja veljet asuivat Johanneksen Koskijärvellä ja Kukkolassa, 
kolme Jalmarin tavoin Viipurissa. 


”Eevalla oli tullessaan mukana gramofoni, sellainen veivillä 
varustettu. Sitä saapuivat kuuntelemaan muutkin kyläläiset, 
sillä se oli melkoinen harvinaisuus vielä siihen aikaan. Levyt 
olivat savikiekkoja, kappaleita en muista, taisi olla ainakin 
Malmstenia. Erland-eno oli taas taksinkuljettaja, ja pirssiauto 
oli myös suuri ihme kun sellainen ilmaantui Koskijärvelle.” 


Paavo Hörkkö 


25 

Lasten kasvatus oli ajan hengen mukaisesti kristillinen ja isän- 
maallinen. Kristillis-yhteiskunnallisen 70ukola-yhdistyksen leik- 
kikouluakin Lauri kävi, ollen vilkkaana poikana kuitenkin enem- 
män kiinnostunut urheilutoiminnasta kuin runonlausunnasta. 
Sunnuntaisin joutui Laurikin sonnustautumaan parhaimpiinsa ja 
marssimaan pyhäkouluun. Huumoria vanhemmilta silti tarvittiin, 
milloin kärsivällisesti paikatessa Lasseksi kutsuttua poikaa, toisi- 
naan taas hänen rikki saamiaan tavaroita. Sisaruskolmikosta Lasse 
sai ainoana oman polkupyörän, jolla sitten käytiin läpi kaikki kuo- 
pat ja mäet. Jalmari Törni antoi pojalleen tempaukset anteeksi ja 
enemmän erivapauksia kuin tytöille. Ehkä Lassen erikoisaseman 
taustalla oli esikoispojan kuolema, Salme uumoili. 

Hiekka, jossa Törnit asuivat, oli kuin oma pieni maailmansa. Siellä 
oli oma kansakoulu, vapaaehtoinen palokunta, nuorisoseura, saunaosa- 
keyhtiö ja oma höyryveneosuuskuntakin, jonka laivoilla kuljettiin ke- 
säisin kantakaupunkiin ja muualle Viipuriin. Talvella yhteyttä pidettiin 
jäälle rakennetun Pennisillan kautta, rospuuttoaikana jopa soutuve- 


Törnin perheen lapset Lauri, Salme ja Kaija ensimmäisessä studiokuvassaan. 

neillä. Hiekka kuului osin Viipurin maalaiskuntaan, osin Viipuriin, 
johon esikaupunkeja liitettiin aluejärjestelyissä 1920- ja 1930-lukujen 
taitteessa. Lauri Törni on kirjattu siirtyneen esikaupunkiliitoksessa 
1.1.1933 Viipurin maaseurakunnasta Viipurin tuomiokirkkoseura- 
kuntaan. Hiekan Nuorisoseura oli vilkkaasti toimiva yhdistys, mutta 
Törnin sisarukset ottivat rientoihin vain rajoitetusti osaa. Isä Jalmari 
ei ollut kovin viehättynyt liikaa työväen seuratoimintaa muistuttavasta 
nuorisoseurasta. Hiekka oli pääasiassa työläisten ja merenkulkijoiden 
kaupunginosa, ja Tornit sen varakkaimpaan väestönosaan kuuluvia 
talonomistajia. Vanhoja kaunoja koeteltiin, kun kiihkomielisimmät 
kommunistit nostivat kerran kansakoulun salkoon punalipun. 


”Lähistöllä Pikiruukissa asui myös meidän lasten silmissä 
pelottava Mauno Kaivosoja, tulipunainen kommunisti, joka 
kuritti porvareiden kakaroita’ suksisauvalla joskus kiinni 
saadessaan. Mutta eivät lapsetkaan periksi antaneet. Sopi- 
van välimatkan päässä kaikui taas pilkkalaulu ‘Kaivosojan 
Manu, ei viru eikä vanu’. Ja sitten kiireesti kotiin turvaan.” 


Salme Rajala 


Luonteeltaan Lauri Törni oli nuorempana hyvin villi, mutta ta- 
saantui iän karttuessa. Se ei kuitenkaan estänyt innostusta urhei- 
luun, ja Salme muisti elävästi kuinka eräänäkin talvipäivänä Lasse 
joutui hieman katuvaisena seisomaan vanhempiensa edessä kä- 
dessään puusukset, joiden toinen kärki oli katkennut. Railakkaan 
mäenlaskun seurauksena poika oli katkonut sinä talvena perheen 
kaikki sukset. Lassen innokas hiihtoharrastus ei kuitenkaan lop- 
punut. Uusia suksia ei ostettu kuin kerran vuodessa, mutta isä 
paikkasi vanhat käyttökelpoisiksi pellinpaloilla. Jämsänkulman 
vastapäätä olevalla mäellä laskettiin monet kerrat kelkoilla ja 
mäen päällä olevalla tasaisella p/aanilla pelattiin pallopelejä. 

Pieniltä kolhuilta ei Lauri tosiaankaan säästynyt. Kerran poika 
sukelsi Monreposin rannassa pohjaan niin, että otsaan tuli am- 
mottava haava. Seuraavana aamuna havaittiin silmien turvonneen 
umpeen, joten Rosa kiikutti poikansa silmälääkäriin. Tämä pas- 
sitti Laurin heti kirurgin käsittelyyn. Haava ommeltiin ja kaiken 
komeuden keskelle jätettiin pala kumiletkua, jonka kautta märkä 
pääsi poistumaan haavasta. Letkua poistettaessa otsasta katkesi 
kuitenkin verisuoni ja leikkaus oli uusittava. Lauri joutuikin le- 
päilemään kotona vuoteessaan pitkään, sisarukset Salme ja Kaija 
pitivät kyllä veljelleen seuraa, kunnes tämä pääsi pihalle tositoi- 
miin. Merkiksi tapahtuneesta jäi oikean ohimon yli kulkeva arpi. 

Salme Rajala kertoi Laurin olleen huolehtiva isoveli, jonka mää- 
rääviä luonteenpiirteitä olivat tietynlainen peräänantamattomuus 
sekä eläinrakkaus. Salme muisteli, kuinka eräänkin kerran Jalmari 
seisoi kädet puuskassa pihamaalla. Rannikkolaivurin edessä vään- 
telehti pellavatukkainen poika ja puristi sylissään pientä possua. 


”Minä ja Kaija seurasimme tilannetta kotiportaiden vieressä. 
Tässä talossa on jo tarpeeksi eläimiä. Porsasta ei oteta sisäl- 
le nukkumaan sinun sänkyysi. Miten kävi niille valkoisille 
hiirille kellarin laatikossa? Olisimme voineet perustaa tänne 
hiirikaupan! ’ 

Isä yritti pysyä tiukkana, mutta kyllä pieni hymynväre pyrki 
väkisin suupieleen. Lasse oli saanut jo tädiltään kaksi kanari- 
alintua, meillä oli pihassa kaneja, kissoja ja koiria. Vahti-koi- 
ra jäi kyllä sitten myöhemmin auton alle. Mutta porsasta ei 
oteta sänkyyn, Jalmari totesi. "Sitten minä nukun possun 
karsinassa ’, Lasse sanoi. 

Me Kaijan kanssa lupasimme Lasselle hakevamme possulle 
rikkimenneitä rinkeleitä ja keksejä, kun äiti oli kertonut, että 
Viipurin Keksin ja Rinkelin leipomon tädit olivat luvanneet 

niitä säkkikaupalla. Asia tuntui Lassesta niin epäoikeuden- 
mukaiselta, että hän kömpi illalla pihassa olevaan karsinaan, 
nukkumaan porsaansa viereen. Seuraavana päivänä Lasse 
rakensi vielä possulle piharakennuksen taakse oman kaksion, 
jossa sillä oli sekä olohuone että ruokailutila.” 


Salme Rajala 


Itsepäiseksikin voidaan nuorta Lauri Tornia kutsua. Hiekan kor- 
keimmalle kohdalle rakennetussa keltaisessa kansakouluraken- 
nuksessa oli eräänkin kerran ollut jäätävä tunnelma, sytyttävistä 
isänmaallisista laulutunneista huolimatta. Laulukokeessa Lauri 
kieltäytyi laulamasta hänelle määrättyä värssyä, ja opettaja antoi 
* tylyltä kuulostavan vaihtoehdon. 


”Ioko laulat, tai jäät luokallesi. Lauri ei laulanut.” 


Salme Rajala 


Lauri Törni kävi sitten kansakoulunsa loppuun samalla luokal- 
la vuotta nuoremman sisarensa Salmen, Sakun, kanssa. Opet- 
taja Hilja Makkosen vierelle määrättyä Lauria ei luokkakuvassa 
juuri hymyilyttänyt. Mutta mahtui maailmaan iloisempiakin 
asioita. Alakerran vuokralaiset saattoivat nauraen todeta lamp- 
pujen joskus heiluvan, kun keskikerroksessa asuneet Jalmari ja 
Rosa päättivät pitää pienet tanssit kotonaan. Kotiviinipullo pul- 
putti keittiön nurkassa, ja tansseihin osallistui usein koko talon 
väki, joka muutenkin tunsi olevansa kuin yhtä suurta perhettä. 
Tuttavaperheitten luona vierailtiin sitten juhlapyhinä. Törneillä 
juhlat pidettiin uutena vuotena, koska talon ikkunoista näkyivät 
parhaiten Viipurin linnasta lähetetyt ilotulitusraketit, joka loivat 
unohtumattoman juhlahetken lasten mieliin piirtäessään tum- 
maa tähtitaivasta vasten Pyhän Olavin tornin jykevän siluetin. 

” Syksyllä 1939 piti siis 
ensin sotia, jotta voitaisiin 
uudelleen sopia, kukaties.” 


~ Mauno Koivisto 


Hiekan vastarannalla, Suomenvedenpohjan takana, kajasti Marko- 
villan taistelukoulun valkoinen päärakennus. Metsissä varusmiehet 
tekivät taisteluharjoituksia hyökkäyskomentojen kaikuessa ja sato- 
ja metriä pitkien vallimuurien välisissä haudoissa vinkuivat luodit. 
Taulujen takaisista maavalleista saattoivat nuoret pojat helposti kai- 
vaa lyijytäytteitä ongenpainoksi, eikä hylsyistä ollut koskaan pulaa. 
Ruutia tussareihinkin hankittiin kokonaisista harjoituspanoksista. 
Lauri Törnin elämäntarinaa kirjanneet ovatkin kuvailleet, kuinka 
sotilasura on ollut Törnin lapsuuden ympäristön sekä pojan taipu- 
mukset ja luonteenpiirteet huomioon ottaen luonnollinen jatkumo. 

Kun allekirjoittaneen sekä Petri Sarjasen elämäkertatrilogiassa 
sanonta ”Syntynyt sotilaaksi? on yhden luvun nimi, myöhem- 
min ilmestyneessä J. Michael Cleverleyn kirjassa se on jo teok- 
sen nimen alaviite. Omien sanojensa mukaan sankarimyyttiä ra- 
vistelevat Juha Pohjonen ja Oula Silvennoinen nimeävät tämän 
”voimistuneen vääristymän syntyyn” osasyylliseksi Lauri Törnin 
isän Jalmari Törnin, joka kertoi kirjailija Jukka Tyrkölle pojan 
olleen ”jo pienenä ihan sotahullu, vaikka ei ollut vielä suojelus- 
kuntapojissa kunnolla kiväärinsä mittainen”. Jalmari Törni kuu- 
lui suojeluskuntaan, ja Lauri Törni liittyi suojeluskuntapoikiin, 
kun ikä sen mahdollisti. Tyrkkö myös toteaa, että ellei kyseinen 
innokas suojeluskuntapoika ollut suorastaan syntynyt soturik- 
‘si, hän kasvoi sellaiseksi vanhan Viipurin sotahistoriallisessa ja 
kansainvälisessä ilmapiirissä. Syntynyt sotilaaksi -sanonta onkin 
luonnollisesti vain vertauskuvallinen, ja sen käyttämiselle voidaan 
todeta joka tapauksessa olevan asialliset perusteet. Tyrkön haas- 
tattelemat Lauri Törnin lapsuuden ystävät Martti Houni ja Hei- 
mo Hellstedt olivat yksimielisiä siitä, että Törni oli itseoikeutettu 
jousipyssyin varustetun poikajengin johtaja. Hiekassa syntynyt 
Martti Houni, sittemmin jatkosodan konekivääriampuja Laato- 
kan Karjalassa, kertoo eräästä Törnin johtamasta tempauksesta: 


”Kerran tehtiin, tietysti jälleen Lara Törnin johdolla, tuol- 
laisesta hylsystä pienoinen räjähdyspanos meidän poikasten 
sotilaallisiin tarkoituksiin Paukku — ei tietenkään muiden 
mielestä suuren suuri — tehtiin polkumiinan tapaan sellai- 
seksi, että se pienimmästäkin painalluksesta räjähtäisi. Sitten 
keksintö vietiin joukolla radalle ja köytettiin se kiskoon kiinni. 

Kesäiseen horsmaviidakkoon piiloutuneena jengimme jäi 
sitten sydän pamppaillen odottamaan junan tuloa kohdalle. 
Ja todellista Viipurin pamausta. Juna tuli. Ja panoksemme 

räjähti täysin laskelmien mukaisesti — kireästi paukahtaen rä- 
jähtikin. Mitä sitten seurasi, eivät kaikki kerinneet pakoon 
livistämiseltään nähdä eikä kuulla. Veturinkuljettaja joka ta- 
pauksessa pysäytti junan siihen paikkaan ja syöksyi ulos radal- 
le tutkimaan asiaa.” 


Martti Houni — Lauri Törnin tarina 


Lisää kavereita Lauri Törni sai perhetuttujen samanikäisistä lap- 
sista, veturimiehen pojasta Hekkasen Kimmosta, Kolarin Klau- 
sista ja Tschernichinin Sakarista. Salme Rajala muisti Sakarin 
äidin olleen kätilö ja isä oli vuosia aikaisemmin Venäjältä muut- 
tanut emigrantti. Varsinkin Tschernichinin pappa oli lasten suuri 
suosikki, heijastaessaan uuden vuoden tinojen varjokuvia seinälle 
ja tulkitessaan niistä mitä uskomattomimpia tapahtumia vuosien 
varrelle. 

— Jos joku lyö sinua, niin lyö takaisin niin että räkä lentää, 
opasti Sakarin äiti poikaansa siitä, kuinka pikkupojat selviäisivät 
Hiekan kadunkulmien kahinoissa. 

Lauri Törni kuului aluepäällikkö kapteeni Erich Arnicke- 
nin johtaman Viipurin suojeluskunnan suojeluskuntapoikiin, 
kun sisaret Salme ja Kaija taas viihtyivät partiossa. Arnicke- 
nin johdolla kolme pataljoonaa ja toistakymmentä komppa- 
niaa jakoivat sotilaskasvatusta ja -koulutusta, sekä pitivät jä- 
senhankinnan vauhdittamiseksi propagandaviikkoja. Tärkeää 
oli myös urheilu ja liikunta, ja innolla suojeluskuntapojat kir- 
jasivatkin saavutuksiaan omiin tuloskortteihinsa. Sisar Salme 
Rajala muisteli poikien käyneen rannalla sukellus- ja uintikil- 
pailuja, kun tytöille riittivät kesäiset hiekkarannat ja leppoisa 
yhdessäolo auringossa. Uhkarohkeita tempauksia tehtiin kesäl- 
lä Johanneksessakin. 

sopia, kukaties.” 


Törnien 16-huoneinen kotitalo Hiekassa on pysynyt pystyssä ja talo on viime vuosina kun- 
nostettu. 


"Syksyllä 1939 piti siis ensin sotia. jotta voitaisiin uudelleen sopia, kukaties. ' 


”Rokkalanjoen törmät olivat todella jyrkkiä, joki vuolasvir- 
tainen ja leveä. Sen suulla sijaitsi Hackmanin selluloosa- ja 
paperitehdas, ja jokea pitkin uitettiin sinne tukkeja ja propse- 
ja. Minä olin hieman nuorempi ja katselin, kun Lauri juoksi 
tukkeja pitkin kuin tukkipoika, pitkä keksi kädessä tasapai- 


noa antamassa.” 


Paavo Hörkkö 


Poikien välisten uintikilpailujen ylimääräisenä innostajana oli 
muutaman vuoden takainen tapaus, jossa poikamainen mutta 
tulisieluinen atleetti Valfrid Resch, sittemmin Valle Resko, ui 
yhdessä ystävänsä Yrjö Suomaan kanssa yli 12 kilometrin päässä 
olevasta Uuraan ulkosatamasta — isä-Törnin laivojen kotisatamas- 
ta — Pantsarlahden uimahuoneelle Viipurin keskustaan. Vaikka 
elokuinen päivä oli ollut poikkeuksellisen poutainen ja meren- 
käyntikin kohtuullinen, oli matkalla ehtinyt iskeä suonenveto 
monta kertaa ja reilun kuuden tunnin urakan jälkeen oli mo- 
lemmilta pudonnut painoa 3—4 kiloa. Se ei kuitenkaan estänyt 
uupuneiden ja vettävaluvien sankareiden hymyä saattojoukkojen 
hurratessa rannalla, kun 17-vuotias Valle rantautui kumppanin- 
sa kanssa. Valle osallistui vuoden 1928 Amsterdamin kesäolym- 
piakisoihin nyrkkeilyssä ja karsiutui ensimmäisellä kierroksella, 
mikä ei kuitenkaan hänen sädekehäänsä poikien keskuudessa 
himmentänyt, eikä hiljentänyt lopulta nelinkertaisen Suomen 
mestarin nyrkkeilyuraakaan. 

Muita mieleenpainuvia urheilutapahtumia Viipurissa oli, kun 
Los Angelesin maratonin olympiakatsaus vuonna 1932 keräsi 
Papulan kentälle ja reitin varrelle lähes 10 000 kaupunkilaista, 
olihan mukana itse Paavo Nurmi. Maalialueella Papulan kentällä 
pääsyliput loppuivat kesken ja lopuksi portitkin kaatuivat yleisön 
rynnistyksessä. Sitä ennen olivat neuvokkaat pojat jo keksineet 

tavan livahtaa ilmaiseksi sisään. Järjestysmiesten apuna kenttää 
ympäri kiersivät ratsupartiot aidan sisä- ja ulkopuolella. Ulko- 
na kulkevat ratsupartiot oli helppo ohittaa, sillä niiden tekemä 
kierros kesti kauan. Sisäpuolella olevia partioita olikin vaikeampi 
harhauttaa, koska niiden tuloa ei nähnyt aidan taakse. Mutta jos 
sormille ei ropissut ratsupiiskaa, saattoivat ketterät pojat kiivetä. 
nopeasti aidan yli. Los Angelesiin ammattilaissyytösten vainoama 
Nurmi ei kuitenkaan päässyt kuin katsojana. 

Lauri Törnin elämässä nyrkkeilyharrastus sekä siinä hankitut 
taidot ovat näytelleet olennaista roolia erilaisissa myöhemmissä 
tapahtumissa. Selkeä yhteys nyrkkeilyyn löytyykin, sillä Salme 
Rajala muisti olympiavoittaja Sten Suvion isoveljen olleen Tör- 
* nien vuokralaisena. Veljeksiä oli kaikkiaan seitsemän, joista Sten 
oli kaikkein nuorin, eikä Salme muistanut täydellä varmuudel- 
la vuokralaisena olleen veljen etunimeä. Lauri Törni tapasi kui- 
tenkin Sten Suvion sekä kotipihallaan että kaupungilla, sekä sai 
häneltä opastusta. Suvio sai Törnistä puolestaan innostuneen 
oppipojan. Salme Rajalalla ei ollut tietoa, että Lauri Törni oli- 
si nuoruudessaan kuulunut johonkin tiettyyn nyrkkeilyseuraan, 
eikä sellaisesta löydy rekisterimerkintöjä. 

Sten Suvio ei ollut miehiä, jotka antoivat helpolla periksi. 
Vain 15-vuotiaana hän oli nyrkkeillyt Viipurin Voimailijoiden 
kansallisissa kisoissa rohkeasti kaksinkertaista Suomen mestaria 
Ernst Sonntagia vastaan. Kehätuomari lopetti jo ensimmäisessä 
erässä nuoren pojan pieksemisen keskeyttämällä ottelun, mutta 
pelkuriksi ei kukaan voinut häntä sanoa. Alkuperäisen nimen- 
sä Schuschin hän oli suomentanut juuri ennen nyrkkeilyuransa 
alkua. Alle 20-vuotiaana Suvio oli otellut lukuisia kansainväli- 
siä otteluita, kohdaten myös rohkeasti miesten sarjan Suomen 
parhaita. Tappioita tietysti tuli, mutta samalla taito ja kokemus 
kohentuivat huimaa vauhtia. Sten Suvion unelma toteutui hänen 

saadessaan vuonna 1936 olympiakultaa Berliinissä voittamalla 
isäntämaan Michael Murachin, tupakansavuisessa hallissa 22 000 


saksalaiskatsojan edessä. 


”Murach aloitti hyvin lupaavasti ja voitti kuin voittikin en- 
simmäisen erän, mutta Suvio ei näyttänyt lainkaan rasittu- 
neen niistä iskuista, jotka erän aikana olivat osuneet häneen. 
Toisen erän alussa Murachin vielä rohkeammaksi käydessä 
osui oikea Viipurin pamaus hänen leukaansa. Murach me- 
netti henkisen tasapainonsa ja heittäytyi vimmatusti Suvion 
kimppuun. Tämänlainen hyökkäämistapa on aina ollut Su- 
vion etevälle vastaiskemistaidolle tervetullut. Suvion täysosu- 
mista Murachin kunto aleni alenemistaan ja kolmannessa 
erässä hänen oli peräännyttävä alinomaa Suvion iskualueen 
ulkopuolelle. Menipä hän kerran lattiaankin. Suvion voitto 
oli vakuuttava.” 


Viktor Smeds — Olympialaiskisat, V osa 


Ottelua suomalaisille radiokuuntelijoille selostanut tohtori Martti 
Jukola oli sitä mieltä, että neljäs erä olisi tuonut Suviolle tyrmäys- 
voiton. Nyt laakeriseppeleen ohimoilleen saanut Sten Suvio joutui 
tyytymään kaikin tuomariäänin saavutettuun olympiavoittoon. 
Olympiavoittaja sai myös ikuiseksi muistoksi tarkoitetun tammi- 
puun taimen, joka valitettavasti jäi talvisodan taisteluissa Viipuriin. 
Suvio itse haavoittui jatkosodassa Viitanassa syksyllä 1941, kun 
kranaatinsirpaleet vioittivat hänen vasemman kätensä peukaloa ja 
kahta muuta sormea. Tk-kuvaajat ikuistivat Valle Reskon vierailun 
maajoukkuetoveriaan tapaamassa Moision sairaalassa, tuolloin uu- 
moiltiin Suvion nyrkkeilyuran olevan jopa lopussa. 

Nuorelle Lauri Törnille alkoi kertyä pituutta, ja poika ohitti 
jo reilusti lyhyen ja vantteran isänsä mitat. Kantakortissa Törnin 


36 


"Syksyllä 1939 piti siis ensin sotia, jotta voitaisiin uudelleen sopia, kukaties.” 


Sten Suvio opetti Lauri Törniä nyrkkeilemään, hänen oma uransa lähes katkesi sodassa. 

pituudeksi on kirjattu 176 senttiä ja painoksi 75 kiloa, myöhem- 
min vuonna 1947 vankilan lääkäri mittasi pituudeksi 178 senttiä 
ja painoksi 80 kiloa. 


”Nuorison riehat eivät Lassea suuremmin sytyttäneet, sen si- 

jaan me Kaijan kanssa lähdimme innokkaina joskus Terva- 
niemeen torvisoittokunnan tahdittamiin tansseihin. Tosin 
vanhempien valvovien silmien alla, ilman kynsilakkaa ja 
huulipunaa. Lasse oli kasvanut villistä pojasta sellaiseksi luo- 
tettavaksi ja turvalliseksi isoveljeksi.” 


Salme Rajala 


Koulunkäynti ei Lauri Törniä kiinnostanut, ja opintie tuntui ole- 
van vain pakollinen velvollisuus. Muutaman vuoden hän viih- 
tyi Viipurin realikoulussa, jossa rauhallinen nuorukainen tuntui 
kasvaneen ulos toisten remuamisvuosista, eivätkä muiden me- 
takat häntä koulutoverinsa Kaarlo Heiskasen mukaan suurem- 
min häirinneet. Loma-aikoinaan hän teki töitä kooten kuormia 
Starckjohannin rautakaupassa, ja nuoreen varteen alkoi kerääntyä 
voimaa. Puolentoista vuoden kuluttua, syyskuussa 1936 Kaup- 
pa-apulaiskouluun kirjoittautui sisään oppilas numero 568, nuo- 
ri Lauri Törni. Oppilaaksi kirjoittautumiseen oli ansionsa Jalma- 
ri-isän päättäväisyydellä. Kun oppiaineina olivat suomen kieli, 
kauppakirjeenvaihto, kirjanpito, kauppalaskento, kauppaoppi, 
talousmaantiede ja kaunokirjoitus, eivät ne suuremmin innosta- 
neet. Keskitason oppilaana Törni saikin tarpeekseen jo vuoden 
jälkeen. Pojan erottua koulusta tulokseksi kirjattiin edistyksen 
keskiarvo 7,17. Käytös oli sentään kymmenen ja huolellisuus yh- 
deksän. Yhdessä asiassa Törni oli ottanut kaulaa luokkatoverei- 
hinsa, poissaolotuntien määrä oli selvästi tavanomaista suurempi. 
Lauri Törnin läheiset ovat kertoneet Kauppa-apulaiskoululla ol- 

leen myös vaikutus siihen, että Törni myöhemmin komennettiin 
talousaliupseerikurssille. 

Tietokirjoihinkin on tallennettu toteamus, että yksi Lauri Tör- 
nin nuoruusajan parhaita ystäviä olisi ollut Uudeltakirkolta, Kar- 
jalankannakselta kotoisin ollut Eugen Wist. Eugen Wist toimi 
sittemmin jatkosodan kaukopartiomiehenä, ja tuli tunnetuksi 
välirauhan aikana kesällä 1941 kotipaikkakunnalleen tehdystä 
partiomatkasta. Siviiliasussa kulkeneiden Wistin, kersantti Urpo 
Lempiäisen ja vänrikki Toivo Paavilaisen virallinen tehtävä oli so- 
tilastiedustelu, mutta miehet noutivat myös kymmeniä kiloja ho- 
peaa, jotka Wistin hopeaseppänä työskennellyt isä oli piilottanut 
perheen joutuessa lähtemään evakkoon. Turun Sanomissa vuosi- 
* tuhannen vaihteessa julkaistussa artikkelissa Salme Rajala ja Lauri 
Törnin toinen sisar Kaija Mikkola muistelivat, että omaisuuden 
piilottaminen evakkoon lähtiessä ei ollut poikkeuksellista. 


”Isä talletti joitakin astioita ja tauluja roskalaatikoissa liite- 
rin alle, sillä valloittajat olivat jo oppineet etsimään kätkettyä 
omaisuutta puutarhoista.” 


Jutun lopussa toimittaja kirjoittaa omana kommenttinaan, kuin- 
ka ”Esa Anttalan romaani Hopeaa rajan takaa pohjautuu Törnin 
ja hänen parhaan ystävänsä kokemuksiin”. Esa Anttala on par- 
tiossa välirauhan aikaan mukana ollut Urpo Lempiäinen, mutta 
Törni ei todistettavasti ollut mukana, sillä ryhmän jäsenet tie- 
detään. Eugen Wist opiskeli ammattikoulussa Viipurissa ja kävi 
myöhemmin kaupungissa säännöllisesti moottoripyörällä, kun 
Kaipialassa valmistetut hopeat piti käydä leimauttamassa. Wist 
harrasti myös nyrkkeilyä ja osallistui suojeluskuntatoimintaan. 
Parhaaksi ystäväksi nimeäminen on ehdottomasti liioittelua, 
mutta ovatko Lauri Törni ja Eugen Wist tunteneet toisensa? Tör- 

ni ja Wist ovat voineet tavata myös jatkosodassa. Eugen Wist kaa- 
tui heinäkuussa 1944 nelimiehisen Matti-partion joutuessa hajal- 
le, jolloin hän ui erehdyksessä venäläisten miehittämälle rannalle. 
Sotilaallinen järjestys ja elämä alkoivat kiehtoa Lauri Törnin 
nuorta mieltä, vapaa-aikanaan hänen kulkunsa etsiytyi usein kau- 
pungille ja Patterinmäen vanhoille taistelutantereille. Kuljettaessa 
Torkkelinkatua pitkin takaisin kohti Pohjoisrantaa, matkan var- 
relle saattoi osua marssivia ja laulavia osastoja. Punaisenlähteento- 
rilla oli usein hevosvaljakoita ja taivasta kohti osoittavia tykin- 
putkia, sotilaita, joiden seuraamiseen saattoi unohtua pitkäksikin 
aikaa. Toukokuun 10. päivä 1938 huoltorykmentin lääkintäkap- 
teeni Jorma Sajaniemi sai eteensä vankaksi kirjaamansa nuorukai- 
sen, jonka lihaksisto oli voimakas ja rintakehä laaja. Kuormaajan 
ammatikseen ilmoittaneen nuoren miehen selkäranka ja raajat 
todettiin virheettömiksi, näkö ja kuulo erinomaisiksi. Terveek- 
si havaittu Lauri Törni ilmoitettiin kelpaavaksi A1-luokituksella 
asepalvelukseen Suomen armeijassa, minkä kapteeni Sajaniemi 
lääkärinvalansa velvoittamana allekirjoituksellaan vahvisti. 
Syyskuun 3. päivä 1938 Viipurin rautatieasema kuhisi mat- 
kalaisia, joita rautakiskot veivät eri suuntiin. Lauri Törnin 
suunta oli kohti Kiviniemeä, everstiluutnantti Martti S. Nur- 
men komentamaa JR4:n neljättä jääkäripataljoonaa ja sen ko- 
nekiväärikomppaniaa. Kiviniemen kasarmin portista vapaa- 
ehtoisena armeijaan kävellyt alokas Törni määrättiin muiden 
mukana muutaman päivän kuluttua uudelleen lääkärintarkas- 
tukseen, jossa terveen ja voimakkaan nuoren miehen pieneksi 
kauneusvirheeksi löydettiin vain puuttunut poskihammas. Lau- 
ri Törni lähetettiin kuntoisuuslomalle ja takaisin tullessa hän- 
tä odotti lavantautirokotus. Lokakuun kahdeksantena päivänä 
vannottiin juhlallinen sotilasvala ja vuoden viimeisenä päivänä 
alkoi varsinainen höykytys, aliupseerikoulutus. Sitä kesti aina 

seuraavan vuoden maaliskuuhun asti, jonka jälkeen eläinra- 
kas ja sotilaallinen nuorukainen komennettiin kuukaudeksi 
eläinlääkintäaliupseerikouluun. 

Maaliskuussa 1939 Neuvostoliitto oli vaatinut, että Leningra- 
din turvallisuuden takaamiseksi Suomen olisi vuokrattava kolmek- 
sikymmeneksi vuodeksi Suomenlahden ulkosaaret eli Suursaa- 
ri, Lavansaari, Tytärsaari ja Seiskari. Vastineeksi tarjottiin alueita 
Itä-Karjalasta Repolasta ja Porajärveltä. Josif Stalinin näköpiirissä 
oli Leningradin turvallisuuden lisäksi myös toinen tavoite. Sen to- 
teaminen ei tarvitse edes salaliittoteorioita, vaan Stalin avoimesti 
kertoi politbyroolle 19.8.1939, kuinka ainoa mahdollisuus kom- 
munistipuolueen pääsemiselle valtaan muualla kuin Neuvostolii- 
* tossa oli suursota. Vähintäänkin osuvana sattumana voidaan pitää 
myös Hannu Rautkallion teoksessaan Mannerheim vai Stalin esit- 
tämää puna-armeijan yleisesikunnan päällikön marsalkka Boris A. 
Saposnikovin jo 30.12.1938 päiväämiä aloitussanoja operaatiolle 
”Kahden osapuolen sotilaspelin toteuttamissuunnitelma’ : 


”Karjalankannaksella 22—23.7.1939 Mainilan kylän liepeil- 
lä sattui useita merkittäviä rajaselkkauksia sinisten (suoma- 
laisten) joukkojen kanssa...” 


Kesäkuussa 1939 Leningradin sotilaspiiri oli lisäksi laatinut suun- 
nitelman Suomeen kohdistuvaksi vastahyökkäykseksi. Saksa ja 
Neuvostoliitto solmivat 23.8.1939 Moskovassa Molotov-Rib- 
bentrop-sopimuksen keskinäisestä hyökkäämättömyydestä. Siinä 
itäinen Eurooppa jaettiin molempien maiden etupiireihin, Suomi 
annettiin Neuvostoliitolle. Samana päivänä Neuvostoliitto pakotti 
Baltian maat hyväksymään puna-armeijan joukkojen sijoittami- 
sen niiden maaperälle. Saksa hyökkäsi 1.9.1939 lännestä Puolaan, 
17.9.1939 Neuvostoliitto aloitti oman valtauksensa idästä. 

Lokakuussa 1939 Neuvostoliitto kutsui Suomen neuvottelui- 
hin Moskovaan. Kiristyneissä aluevaatimuksissa Suomen tulisi 
luovuttaa Suomenlahden ulkosaarten lisäksi alueita Karjalankan- 
nakselta ja Petsamosta, niiden lisäksi Hanko ja Lappohja oli vuok- 
rattava Neuvostoliitolle 30 vuodeksi. Valtioneuvos J.K. Paasiki- 
ven johdolla neuvotelleet suomalaiset suostuivat luovuttamaan 
vain Leningradia lähinnä olevat alueet, Kuokkalan mutkan ja 
Terijoen. Ne eivät Neuvostoliitolle riittäneet. Princetonin yliopis- 
ton historian professori Stephen Kotkin esittää Stalin-trilogiansa 
toisessa osassa Waiting for Hitler, että talvisota olisi voitu välttää 
suostumalla Stalinin vaatimuksiin rajatarkistuksista ja Hangon 
tukikohdasta. Paljon mahdollista, mutta siinä tapauksessa Suo- 
mea olisi todennäköisesti odottanut Baltian maiden kohtalo eli 
joutuminen vieraan vallan alaiseksi seuraavan 50 vuoden ajaksi. 
Tätä pohti myös presidentti Mauno Koivisto vuonna 2004 jul- 
kaistussa, viimeiseksi jääneessä kirjassaan. 


”Toistaiseksi ei ole näyttöä, että Neuvostoliitolla olisi ollut 
Suomen osalta toisenlaiset suunnitelmat kuin Baltian maiden 
osalta. Syksyllä 1939 piti siis ensin sotia, jotta voitaisiin uu- 
delleen sopia, kukaties”. 


Mauno Koivisto — Itsenäiseksi imperiumin kainalossa 


Sotaa ennustavat merkit eivät jääneet Suomessakaan huomioi- 
matta, Karjalankannaksella alkoivat vapaaehtoiset linnoitustyöt. 
Suojeluskunnat organisoivat työvoiman ja Lotta Svärd -järjestön 
naiset huolehtivat linnoitusjoukkojen ruokahuollosta. Vapaaeh- 
toisten linnoitustöiden päättyessä jatkettiin ylimääräisiin harjoi- 
tuksiin kutsuttujen reserviläisten avulla. Uskottiin, että ” Kenraali 
Talvi” ehti tulla Suomen avuksi, puna-armeija ei hyökkäisi kyl- 
menevää vuodenaikaa vastaan. Konekivääripesäkkeitä ja korsuja 

oli lopulta yli 600, piikkilankaesteitä vedettiin 331 kilometriä, 
parin tonnin kivenlohkareita koottiin panssariesteiksi 136 kilo- 
metrin matkalle. Mannerheim-linja saatiin viime tingassa val- 
miiksi. Osa rajaseuduilta evakuoiduista ihmisistä sai luvan palata 
takaisin kotiinsa. 

Lauri Törnin varusmiespalvelus sujui mallikkaasti, pataljoonan 
komentaja oli saanut Raudussa allekirjoittaa nuorelle sotilaalle 
kunniakirjan teksteineen, sillä Jääkäripataljoona 4:n alikersantti 
oli täyttänyt valioampujalle kivääriammunnassa asetetut vaati- 
mukset. Törnin asepalvelus päättyi 16.11.1939 nuorukaisen pal- 
veltua 440 päivää. Kurssinsa parhaita olleen Törnin vapautumis- 
ta ei suuremmin juhlittu, sillä hän astui uudelleen palvelukseen 
seuraavana päivänä. Suomi tehosti puolustusvalmiuttaan ja piti 


joukot aseissa. 


43 


III LUKU 


”Sanottuun 


tehtävään ilmoittautui 
talousalikersantti Lauri 


Allan Torni.” 


~ Matti A. Aarnio 


Marraskuun 26. päivänä 1939 Neuvostoliitto suoritti häikäile- 
mättömän provokaation. Lavastetun välikohtauksen avulla väi- 
tettiin, että Suomen puolelta Mainilan kylään ammutussa tykis- 
tötulessa olisi menehtynyt neljä Neuvostoliiton rajajoukkojen 
sotilasta. Tällä näytelmällä, Mainilan laukauksilla, haluttiin esit- 
tää Suomi hyökkääjänä, ja Neuvostoliitto käytti väitettyä väli- 
kohtausta syynä irtisanoakseen jo vuonna 1932 solmitun maiden 
välisen hyökkäämättömyyssopimuksen. 

Marsalkka Carl Gustaf Emil Mannerheim istui marraskuun 
30. päivänä 1939 Kemi-yhtiön isännöitsijän Björn Weckmanin 
— veljentyttärensä Evan miehen — kanssa aamiaisella kotonaan 
Kaivopuistossa. Ensimmäiset pommit putosivat vain runsaan 
kilometrin päähän. Puolustusneuvoston puheenjohtajana toimi- 
nut Mannerheim oli pyytänyt pettyneenä eroa muutamaankin 
otteeseen, koska Suomi ei hänen mielestään ollut kunnolla val- 
mistautunut kalliiksi käyvään ja vääjäämättömästi edessä olevaan 
sotaan. Aamiaisen jälkeen Mannerheim ja Weckman kävelivät 
vajaan kilometrin päässä Korkeavuorenkadulla sijaitsevaan puo- 
lustusministeriöön. Muistelmissaan silloinen puolustusministeri 
Juho Niukkanen totesi edessään seisseen ryhdikkään ja muuttu- 
neen Mannerheimin, poissa olivat pessimismi ja vaivat vanhan 
upseerin ilmoittaessa sotilaallisen koruttomasti: 

— Herra ministeri, ilmoittaudun paljon puheena olleeseen yli- 
päällikön toimeen. 

Lauri Törni oli myös aamiaisella, koruttomammin pataljoo- 
nansa mukana Karjalankannaksella. Hän on muistellut talviso- 
dan alkamispäivää amerikkalaistoimittaja Bob Learylle elokuussa 
1965 artikkelissa World War IT Foe Now a Hero in Vietnam. Leary 
teki haastattelua Pacific Stars and Stripes -lehdelle entisestä toisen 
maailmansodan vihollisesta, josta oli tullut tähtilipun alla Viet- 
namissa taisteleva sankari. 


”Olimme tienneet jo usean kuukauden ajan, että venäläiset 
aikovat hyökätä ja olin kevyen jalkaväkipataljoonan mukana 
Neuvostoliiton rajalla. Eräänä aamuna olimme aamiaisella 
puoli kuudelta tai aamukuudelta, kun kuulimme raskaan ty- 
kistön laukauksia kilometrien päästä etelästä. 

Aluksi luulimme sen olevan jonkinlainen harjoitus, mutta 
muutamaa minuuttia myöhemmin samankaltainen raskas kes- 

kitys putoili meidän alueellemme ja tajusimme sen olevan totta. 
Aluksi kuitenkin nauroimme ja vitsailimme asiasta, kunnes kes- 
kitys putosi päällemme osuen lähelle minua, ja näin ystäväni si- 
sälmysten valuvan ulos hangelle. Sen jälkeen en enää nauranut.” 


Lauri Törni — Pacific Stars and Stripes 


Kotijoukoille ei kuitenkaan annettu aihetta huolestumiseen. Jou- 
lukuun 7. päivä 1939 Lauri Törni lähetti kauniilla käsialalla kir- 
joitetun lyhyen tervehdyksen: 


”Neiti S Törni, Wiipuri, Latokartanontie 30. Parhaimmat ter- 
veiseni täältä rintamalta. Satuin saamaan tällaisen kortin ja 
päätin lähettää sen muistoksi sodasta. Sano kaikille tuttaville 
paljon terveisiä.” 


Kortin kääntöpuolelle oli painettu Si/lanpään marssilaulu, joka al- 
kaa sanoilla ”kotikontujen tienoita tervehtien...”. FE. Sillanpää 
sai kirjallisuuden Nobel-palkinnon joulukuussa 1939 Tukholmas- 
sa, jossa hän keräsi eri tilaisuuksissa rahaa talvisotaa käyvälle Suo- 
melle. Jo saman vuoden lokakuussa Sillanpää oli julkaissut Suomen 
Kuvalehdessä runon talvisodan alla ylimääräisiin harjoituksiin kut- 
sutulle Esko-pojalleen sekä kansakunnan mielialan kohottamisek- 
si. Teksti sai nopeasti järjestetyssä kilpailussa myös tarttuvan säve- 
len, jonka teki suurelle yleisölle tuntematon mainospäällikkö Aimo 
Mustonen. Kenraalikunnassa todettiin, että Sillanpään marssilaulu 
vastasi taisteluhengen kohottajana vähintään yhtä divisioonaa. 
Neljännen armeijakunnan käyttöön asetettu JP4 eli Hiipijä oli 
siirretty Karjalankannakselta Laatokan lähistölle ja se kärsi raskaita 
miehistötappioita vihollisen ankarissa hyökkäyksissä tammikuussa 
1940. Laatokalle tultaessa komentajana toimi kapteeni Paul-Ake 
Johansson. Jääkäripataljoona oli kuin varkain onnistunut valtaa- 

maan vihollisen selustassa olevan Pukitsanmäen, peitenimeltään 
Sokeritoppa. Vihollinen luuli aluksi suomalaisia omiksi miehik- 
seen, hämäyksen paljastuttua tilanne oli kuitenkin suomalaisten 
kannalta erittäin vaikea. Viestiyhteydet olivat poikki, oltiin kes- 
kellä vihollisen joukkoja ilman raskasta aseistusta. Puna-armeija 
jauhoi tykistöllään ja vuoden kahden ensimmäisen viikon tappiot 
olivat yli sata miestä. Tammikuun 13. päivä 1940 komentotelttaan 
osui kranaatti ja kapteeni Johansson menetti molemmat jalkansa. 
— Tapelkaa hyvin, tulen pian puujaloilla takaisin, Johansson 
lupasi miehilleen, mutta kuoli verenhukkaan kenttäsairaalassa. 
Lämpötila oli laskenut tammikuussa aina 42 pakkasasteeseen 
— saakka. Uudeksi komentajaksi saapui tammikuun 20. päivä ma- 
juri Matti A. Aarnio. Kolme päivää Aarnion saapumisen jälkeen 
taisteltiin taas ankarasti Pukitsanmäen omistuksesta. Aarnio on 
kertonut yksityiskohtaisesti Törnin ensimmäisestä huomiota ke- 
ränneestä partioretkestä sekä ensimmäisestä tehtävästä vihollisen 


linjojen läpi teoksessaan Talvisodan ihme. 


Matti A. Aarnio tunsi Lauri Törnin talvisodasta jatkosotaan, miehet tapasivat myös Vene- 
zuelassa. 


47 


"Sanottuun tehtävään ilmoittautui talousalikersantti Lauri Allan Törni. 


”Päivän kuluessa oli kysytty JP 4:n esikuntakomppaniasta 
vapaaehtoista aliupseeria yhteyspartion johtajaksi. Sanot- 
tuun tehtävään ilmoittautui talousalikersantti Lauri Allan 
Torni. Partion tuli yrittää Pukitsanmäellä olevan rinta- 
mamme edessä sen suuntaisesti aluksi Koirinojan vartta, sit- 
ten maantien suuntaisesti kohti kauppaa. Maantien yli sopi. 
yrittää n. 250 m mökistä itään. Asiasta tiedotettiin salakie- 
lellä ErP 8:lle.” 

”Partio lähti 23.1. klo 20.30. Klo 4.30 alik Törni ilmoitti 
puhelimitse ErP 8:sta suorittaneensa tehtävän. Klo 5.45 hän 
sai käskyn palata partionsa kanssa. Alik Tornin partio oli on- 
nistunut erinomaisesti. Hän tuli Erp 8:n telttaankin niin, ettei 
kukaan havainnut partiota ennen kuin Törni oli sisällä. Hä- 
nen tulonsa aiheutti Erp8:ssa uusia varmistustoimenpiteitä.” 


Matti A. Aarnio — Talvisodan ihme 


Törni selosti Aarniolle ErP 8:n — Seinälukin — asemat sekä ve- 
näläisten sijainnit. Seuraavana päivänä suomalaiset pudottelivat 
tykistöllä ja kranaatinheittimillä Törnin toteamia maaleja. Ennen 
ammuntoja ErP 8:lle tiedotettiin asiasta, jotta he ehtivät vetäytyä 
suojaan. Päivän pimennyttyä illaksi oli suomalaisten vuoro jäl- 
leen hyökätä. Vihollisen huomio oli kuitenkin vedettävä muualle 
harhautuspartioiden avulla. Pataljoonankomentaja Aarnio mää- 
räsi mielihyvin yhden partion johtoon hänen luottamuksensa jo 
loistavasti täyttäneen alikersantti Törnin. 

Vorenjärven eteläpuolella maantiellä oli todettu vihollisen 
kuorma-auto, joka oli määrä tuhota kasapanoksilla ja polttopul- 
loilla. Räjähdyksen jälkeen tuli kiivaasti ampua kuopissa olevia 
venäläisiä. Venäläiset suuntasivat komentopaikan läheisyyteen 
voimallisen tykistötulituksen, mutta kolmannen komppanian oi- 
kealla siivellä oli vielä rauhallista. 


48 


”Sanottuun tehtävään ilmoittautui talousalikersaniti Lauri Allan Törni. 


”Siellä kahlasivat paikoin hyvin tallatussa lumessa alik Torni, 
korpr Määttä ja kaksi jääkäriä. Miehet olivat samoja esikun- 
takomppanian poikia kuin partiossa, joka otti yhteyden Erp 
8:aan. Alik Törni oli värähdellyt jännityksestä, kun komen- 
taja kysyi vapaaehtoisesti johtamaan tätä vaarallista retkeä. 
Nyt rauhoitti mieltä yltympäri kuuluva melu, pauke ja ryske. 
Olihan tässä leikissä muitakin.” 


Varoen, puu puulta edeten, kuunnellen ja pysähdellen nuoru- 
kaiset liikkuivat vuorottain eteenpäin, konepistooli aina valmii- 
na edessä kulkevalla. Partio saavutti maantien, taivaltaen hieman 
itään. Venäläisten vartiomiesten puheensorina kuului tien toisella 
laidalla olevista kuopista ja edessä näkyi jo kuorma-auto. Törni ja 


Määttä hiipivät kymmenen metrin päähän. 


”Venäläiset vartiomiehet puhelevat yhä. Heitä ei siis ole huo- 
mattu. Määttä kuiskaa: Minä heitän tästä! -- Ala heitä, 
ei se ole varma. Mene ja pistä sisään!" Määttä hiipii ääneti 
mutta nopeasti. Pimeässä häntä on vaikea huomata. Kuuluu 
napsahdus, kun hän sijoitettuaan autoon kasapanoksen vetää 


sytytinnarusta. ” 


Samalla hetkellä räjähti käsikranaatti, jonka siru osui Määtän se- 
lässä olevaan kiväärin. Korpraali itse ei vahingoittunut, kova isku 
vain tuntui kivääriä pitkin selässä. Määttä onnistui tarttumaan 
hihnan katkeamisen johdosta putoavaan kivääriinsä suoraan 


ilmasta. 


”Alik Törnin kp on jo laskenut lyhyen sarjan kolmeenkin 
kuoppaan. Sitten lentävät hänen sekä kahden jääkärin käsi- 
kranaatit ja putoavat vaarallisimpiin kuoppiin. Korpr Määt- 

Alikersantti Lauri Törni määrättiin RUK:n 45. kurssille, kuvassa takarivissä kolmas oikealta. 


tä on jo toisten tasalla. Etukäteen ajateltua suuntaa juostaan 
omille teltoille vahingoittumattomina. Vastapuolella on koko 
maantien varsi yhtenä tuliviiruna. Vihollinen ampuu vim- 
matusti reikiä ilmaan. Tornin partion ei tarvitse enää ampua, 
niin valtava on melu.” 


Matti A. Aarnio — Talvisodan ihme 


Näin Lauri Törni alkoi takoa omaa lenkkiään osaksi sitä suurta 
tapahtumien ketjua, jota jälkeenpäin kutsuttiin talvisodan ih- 
meeksi. Reserviupseerikoulutukseen etenemiselle esteenä ollut 
opillinen puute ei enää haitannut, kun nuorukainen oli päässyt 
näyttämään todelliset taitonsa. Hiipijän menestys Pukitsanmäen 
taisteluissa teki vaikutuksen myös päällystöön ja nosti pataljoo- 
nan miesten taistelutahtoa sekä luottamusta omiin kykyihin. 

Tammikuun 27. päivä 1940 saapui puhelinsanoma, jolla jää- 
käripataljoona alistettiin ryhmä Kuparin komentajalle läntisen 
Lemetin seuraavana päivänä tapahtuvaa valtausta varten. Aluetta 
puolustavat venäläiset olivat kaikilta suunnilta ahdistettuina kai- 
vaneet panssarivaununsa maahan. Vihollisilla oli lisäksi käytös- 
sään runsaasti konetuliaseita, joten suomalaisten yritykset tuhota 
motti jalkaväkihyökkäyksillä ilman panssarintorjunta-aseistusta 
muodostuivat verisiksi. Hiipijän tehtäväksi tuli valloittaa Län- 
si-Lemetti, III/JR 37:n kapteeni Hannu Väänäsen johdolla piti 


samaan aikaan vallata kylän itälaita. 


”Hiipijälle alistettiin jälleen resvänr Bergströmin johtama ruot- 
sinkielinen 1. /ErP 18. Komppanian päällikkö oli sairastunut 
eikä kompp:ssa ollut enää yhtään upseeria eikä muitakaan sitä 
johtamaan. Sen vahvuuskin oli supistunut 23 mieheen.” 


Matti A. Aarnio — Talvisodan ihme 


Aarnio määräsi alikersantti Törnin johtajamaan komppaniaa. 
Törni oli jo ilmoitettu RUK 45:n kurssille, joten ErP 18:lle ilmoi- 
tettiin komppaniaa tulevan johtamaan upseerikokelas Törni. Pal- 
velusarvo antoi hänelle arvovaltaa vanhempien aliupseerien jou- 
kossa. Tästä vanhemmista miehistä muodostetusta pataljoonasta 
oli sanottu Aarniolle, ettei se pystyisi varsinkaan hyökkäystaiste- 
lussa samaan kuin toiset joukot. Törnin johtaman ruotsinkieli- 
sen komppanian hyökkäys ylitti kuitenkin kaikkien odotukset. 
Törnillä oli aluksi kielivaikeuksia, mutta itse taistelussa selvittiin 
viittomalla ja kaikki ymmärsivät toisiaan. 


"Alik Törni kulki edellä ja heitteli kasapanoksia todettuaan, 
etteivät venäläiset nähneet korsuistaan meikäläisten lähesty- 
mistä. Useimmiten voitiin ilmestyä ampuma-aukon luo siel- 

lä olevien huomaamatta. Kasapanos sisään ja taas eteenpäin. 
ErP 18 miehet innostuivat ja he kulkivat jo rinnan sivustoilla 
ilmoitellen korsunsuita tai ampuma-aukkoja. Kasapanokset 
tekivät tehtävänsä ja niitä tuotiin innokkaasti lisää taaempa- 
na olevasta ryhmästä. Venäläiset heittelivät korsuistaan takai- 
sin sinne heitettyjä käsikranaatteja.” 


Matti A. Aarnio — Talvisodan ihme 


Maantien laidassa oli yhtenäinen ampumahauta, jonka Törni 
miehineen valloitti, samalla otettiin vanki maantieltä. Hyök- 
käykset läntisen Lemetin tuhoamiseksi olivat olleet pitkään tu- 
loksettomia, kunnes nyt suomalaiset työnsivät puolustajat yhä 
ahtaammalle ja paloittelivat motin kahtia. Motissa oli yli 200 
venäläistä, kymmenen autoa ja tankkia sekä kolme tykkiä. Länti- 
sestä Lemetistä kokonaisuudessaan saatu sotasaalis oli suuri, esi- 
merkiksi yli 30 käyttökelpoista hyökkäysvaunua, kuusi tykkiä, 40 
autoa, kenttäleipomo ja divisioonan soittokunnan instrumentit. 
Törnin miesten saama vanki kuului venäläiseen 168. divisioonan 
jalkaväkirykmentti 462:een. Vanki kertoi, että venäläiset eivät 
kahteentoista päivään olleet syöneet muuta kuin kaatuneita he- 
vosia. Jukka Tyrkkö kuvailee, kuinka sotakuvaajien kertomusten 
siivittämänä ”hullunrohkean alikersantin” maine legendaarisena 
taistelijana sai alkunsa: 


”Hurja ryntäys kahden syöksyryhmänsä kanssa mm. 25 pans- 
sarivaunua käsittäneen motin sisään karjuen käskyjään ja 
paiskoen kasapanoksia korsujen suista sisään.” 

”Törni heilui keskellä luotisadetta ja korsujen edustat oli- 
vat täynnä kuolevia, valittavia, verisiä vihollissotureita, jotka 
eivät ehtineet ottaa montaa askelta ennen kuin Tornin hurja- 
päiset miehet kaatoivat heidät siihen paikkaan.” 

”On suurelta osalta juuri Lauri Tornin ansiota, että Leme- 
tin motti voitiin jo parin päivän kuluttua laukaista. Torni oli 
lyhyessä ajassa aiheuttanut kaaoksen, suoranaisen sekasorron 
venäläisten puolustusasemissa.” 


Jukka Tyrkkö — Lauri Törnin tarina 


Aseveljet kertoivat Törnin olevan fyysisesti erittäin hyväkuntoi- 
nen, sekä hänen erityisesti harrastavan hiihtoa ja nyrkkeilyä. Tais- 
telussa hän oli täysin pelkäämätön, olemukseltaan sotilaallisen 
ryhdikäs ja vähäpuheinen. Kun Törni käski, kenenkään mieleen 
ei juolahtanut väittää vastaan. 

Sotilaallisesti poikkeuksellisen lahjakkaaksi todettu Lauri Tör- 
' ni komennettiin helmikuun 5. päivänä 1940 RUK:n kurssille 
Kankaanpäähän hankkimaan jalkaväen joukkueenjohtajan tai- 
toja. Olosuhteiden johdosta kurssin 45 koulutus jouduttiin jär- 
jestämään pelkistetysti, harrastus- ja oppilaskuntatoiminta jäivät 
vähäisiksi. Lauri Törni kuului 2. Raskaan komppanian I kone- 
kiväärijoukkueeseen, jonka koulutusvastaavana toimi luutnantti 
Priha. Törni ei edelleenkään, edes kevätauringon paisteessa, tun- 
nustautunut laulumieheksi luutnantti Oron määräämillä mars- 
seilla. Kurssijulkaisuun liitettiinkin seuraava värssy: 


”Törnin tykkiharjoitusta 

Oro seuras, mieli musta: 
Nukutteko täällä näin?" 

Nääs ol naama aurinkoa päin 
Kun marsseissa piti laulaa, 
Törni kurotteli kaulaa, 

käski, komensi ja noitui 

taas Oron nuhdesaarna koitui.” 


Eino S. Rahikainen — RUK 45-46 kurssijulkaisu 

Kouluttajat kiinnittävät Tyrkön mukaan huomionsa jo taistelija- 
maineisen Törnin kiihkeään oppimishaluun hänen keskustelles- 
saan aina halukkaasti esimiestensä kanssa. Kun harjoitusmaastosta 
palattiin konekivääreitä ahkiossa vetäen, suoritettiin loppumatka 
koululle joukkueiden välisenä kilpailuna. Konekiväärikomppa- 
nian kärkimies oli useimmiten Törni. 

Välirauha julistettiin maaliskuun 13. päivänä 1940, sota oli ohi 
Laurin Törnin läpäistyä kurssinsa. Kotikaupunki Viipuri oli me- 
netetty, Jalmari ja Rosa Törni olivat tyttärineen joutuneet evak- 
koon, ensin Mäntyharjulle Tainan kartanoon ja sieltä Helsinkiin. 
Törni siirrettiin 1.5.1940 upseerikokelaana JR 12:n riveihin ja 
toukokuun 9. päivä hänet nimitettiin reservin vänrikiksi ylipääl- 
likön päiväkäskyllä numero 57/40. Törnin ampumataidoista 
kertoo tulos, jossa hän sai upseerien keskinäisessä ampumakil- 
pailussa 300 metrin päässä sijaitsevaan tauluun makuulta tulok- 
sen 158 pistettä 20 laukauksella. Nuorella vänrikillä oli uudella 
sijoituspaikallaan Virolahdella myös pieni romanssi. Siellä palveli 
lottana Ilona Oesch, nuori nainen piti lottasisarineen rykmentin 
kanttiinia erään talon tuvassa Nopalan kylässä. 


”Lähikomppaniassa palveli myös silloinen vänrikki Lauri Tör- 
ni, joka sittemmin niitti mainetta pelottomana partioretkien 
tekijänä.” 


Ilona Oesch - Orimattilan lotat kotona ja kentällä 


Orimattilan pitäjän Ruhan kylästä kotoisin ollut Ilona oli ken- 
raali Oeschin veljentytär, isä puolestaan oli tilanomistaja Uno 
Oesch. Ylioppilaaksi Helsingistä Arkadian yhteislyseosta val- 
mistunut Ilona joutui jättämään kotona valkolakin heti hyl- 
lylle, kun paikallisen lottajärjestön puheenjohtajalta oli kysel- 
ty lottia kanttiininhoitajiksi linnoitustyömaalle maan uudelle 

rajalle. Kahden nuoren kohtaaminen näyttää olleen viatonta, 
vanhanaikaista seurustelua. Ilona on muistellut järkyttävimmän 
elämyksensä Virolahdella olleen, kun rykmentin valistusupsee- 
ri, runoilija Unto Karri oli humalapäissään jyskyttänyt aitan 
ovea yöllä. Ovi kesti, eikä runoilijakaan yöllistä vierailuaan il- 
meisesti myöhemmin muistanut, sillä hän kirjoitti jälkeenpäin 
Ilonan muistokirjaan kauniin runon sinikelloista, pääskyistä ja 
peipoista. 

Romanssit eivät olleet sotavuosina poikkeuksellisia. Ilona 
Oeschin matkakumppanina Virolahdella oli lääkintälotta Kerttu 
Vallas. Oesch muistelee myös, kuinka ”komppanian komea luut- 
nantti Olavi Leiwo ihastui naiselliseen ja kauniiseen Kerttu-lot- 
* taan ja kyläosastomme menetti pätevän kirjurinsa, kun luutnantti 
vei hänet puolisonaan pääkaupunkiin”. Jonkinlaista kiintymystä 
Törnin ja Ilona Oeschin välillä oli, sillä he tapasivat tarkoituksel- 
la myös useiden vuosien jälkeen ja Oesch muisteli Törniä vielä 
1980-luvulla. 

Törni lomautettiin kesäkuun viimeisenä päivänä. Fi armeija 
silti miestään hylännyt, eikä mies armeijaa. Törnin kantakortin 
kuudennesta kohdasta ”Palvelus puolustusvoimissa? selviää, että 
31.6.1940 Lauri Törni aloitti toimessaan upseerin virkaan pal- 
kattuna vänrikkinä 4. Armeijakunnassa. Virallisetkaan rekisterit 
eivät ole erehtymättömiä, ne ovat ihmisten kirjoittamia kuten 
sotapäiväkirjatkin. Kesäkuussa ei nimittäin ole 31 päivää. Heinä- 
kuun lopulla päämaja toimitti Törnille Mannerheimin allekirjoi- 
tuksella varustetun talvisodassa myönnetyn toisen luokan Vapau- 
denmitalin sertifikaatteineen, kuukauden kuluttua oli vuorossa 
ensimmäisen luokan mitali. Lokakuun 20. päivänä 1940 Lauri 
Törni sai joukkueenjohtajan vakanssin 4. prikaatissa. 

”Saksalaisilla on oikeus tulla 
omalla tavallaan autuaaksi 
ja meillä taas omallamme.” 


~ Esko Riekki 


Maaliskuussa 1940 solmitun rauhan jälkeen Suomessa elettiin 
epätietoisuuden aikaa. Tuoreessa muistissa oli vielä Saksan ja 
Neuvostoliiton solmima hyökkäämättömyyssopimus, joka jät- 
ti Suomen venäläisten etupiiriin. Koska Saksa oli liittoutunut 
Neuvostoliiton kanssa ennen talvisotaa, entisiä ystävällismielisiä 
germaaneja vastaan osoitettiin Suomessa jopa mieltä. Teoksessa 
Historian kosto Tuomas Tepora kuvaa, kuinka esimerkiksi Stock- 
mannin asiakkaat boikotoivat saksalaisia tuotteita ja saksaa puhu- 
via epäiltiin vakoojiksi. Alkuvuodesta 1940 Summan rintamalla 
levisi lomalle päässeiden rintamamiesten kautta huhu, että Kan- 

naksella oli kaatunut neuvostoliittolaisten joukoissa myös satoja 
saksalaisia. 

Nuori Max Jakobson julkaisi vuonna 1955 suomalaisen histo- 
riankirjoituksen klassikkoteoksen Diplomaattien talvisota. Kirja 
on tarkkanäköinen analyysi sotaan johtaneista suurvaltapoliitti- 
sista yhteyksistä ja asettaa ne myös oikeisiin mittasuhteisiin. Ja- 
kobson nostaa tärkeäksi kiinnekohdaksi huhtikuun 14. päivän 
vuonna 1938. Silloin ohjattiin ulkoministeri Rudolf Holstin vir- 
kahuoneeseen Neuvostoliiton Helsingin-lähetystön toinen sih- 
teeri Boris Jartsev. Holsti aavisti Jartsevin olevan jotain muuta 
kuin tavallinen lähetystösihteeri, ja edustavan luultavasti Neuvos- 
toliiton salaista poliisia. Jartsevin oikea nimi oli Boris Arkadjevits 
‘Rybkin, hän oli NKVD:n virkamies. Jartsev toi Moskovasta vies- 
tin Suomen hallitukselle. Kreml oli varma, että Saksa hyökkäisi 
Neuvostoliittoon Suomen kautta ja Jartsev halusi tietää, kuinka 
Suomen hallitus suhtautuisi maihinnousuun. Neuvostoliitto olisi 
valmis antamaan kaikkea sotilaallista ja taloudellista apua ja si- 
toutuisi ”vetäyttämään sodan päätyttyä joukkonsa takaisin”. 

Jartsev väitti Moskovassa myös tiedettävän, että jos pääminis- 
teri A.K. Cajanderin hallitus kieltäytyisi päästämästä saksalaisia 
maahan, niin ”natsit järjestäisivät Suomen 'fasistien' avulla val- 
lankaappauksen Hitlerille kuuliaisen vasallihallituksen muodos- 
tamiseksi Helsinkiin”. Jartsevin esittämää väitettä Suomen fasis- 
tisuudesta toistavat yllättäen myös jotkut nykytutkijat. Suomessa 
oli toki saatu vaikutteita italialaisesta fasismista tai saksalaisesta 
kansallissosialismista, mutta niiden suosio oli 1930-luvun lop- 
pua kohden alkanut jo hiipua hiillokseksi. Vapaussodan jääkärit 
olivat olleet koulutettavina keisarillisessa Saksassa, jossa valta oli 
kuitenkin vaihtunut. Jos oikeistolaiset tahot Suomessa olivatkin 
aluksi tehneet yhteistyötä /apuanliikkeen kanssa, ottivat he sii- 
hen eroa liikkeen radikalisoitumisen takia. Turun yliopiston po- 

liittisen historian professori Vesa Vares osoittaa teoksessaan Vii- 
leää veljeyttä myyttisen käsityksen Suomen ”saksalaismielisestä 
1930-luvusta” yksipuoliseksi. 


“Monet saksalaismielisyyteen liittyneet piirteet olivat perua 
vanhemmista yhteyksistä, eivät merkki Hitlerin Saksan tai 
fasismin’ vaikutusvallan kasvusta. Historia oli kiinnittänyt 
myös työväenliikettä ja useita ammattikuntia Saksaan — sitä 
ihailtiin monista syistä. 

Saksa joutui kamppailemaan 1930-luvulla Suomessa yhä 
epätoivoisemmin säilyttääkseen laajan ja myötätuntoisen suh- 
deverkostonsa. Suomi ei ollut hitleriläismielinen, ja Saksaa 
parjattiin vuosina 1933—39 poliittisessa julkisuudessa jopa 
enemmän kuin Neuvostoliittoa.” 


Vesa Vares — Viileää veljeyttä 


Myös eduskuntatutkimuksen johtaja ja historiantutkija tohto- 
ri Markku Jokisipilä on analysoinut Suomen ja Hitlerin Saksan 
suhteita ennen talvisotaa, samoin kuin valtiomme johtohenki- 
löiden sympatioita. Tunnettu episodi on vuonna 1936 Suomen 
ulkoministeriksi tulleen edistyspuolueen Rudolf Holstin diplo- 
maattipäivällisillä Genevessä esittämä luonnehdinta Hitleristä 
”hulluna koirana ja kehotus, että tämä ammuttaisiin. Holstin 
tilalle joulukuussa 1938 tullut Eljas Erkko oli puolestaan poh- 
joismaisen orientaation kannattaja ja anglofiili. Maaliskuussa 
1937 valittu maalaisliittolainen presidentti Kyösti Kallio kannat- 
ti puolueettomuutta ja pohjoismaisuutta. Myös pragmaattinen 
Mannerheim oli tunnettu anglofiili, joka tukeutui mieluiten brit- 
teihin, ranskalaisiin ja amerikkalaisiin. Brittiläisen sivistyksen ja 
amerikkalaisen yritteliäisyyden ihailijaa Risto Rytiä jopa jäykät 
britit kutsuivat nimellä Sir Risto. Salaliittoteorian mukaan Suo- 

messa kuitenkin vain valmisteltiin jo etukäteen sovittua liittolai- 


suutta saksalaisten kanssa. 


”Koska suomalaiset sotilaat taistelivat rinta rinnan saksalais- 
ten kanssa, vielä nykyäänkin elää väärinkäsitys, jonka mu- 
kaan Suomen johto ja kansa olivat natsien kannattajia. On 
kuitenkin paljon näyttöä siitä, ettei asia ollut niin. Vaikka 
maassa totta puhuen oli pienehkö natsien kannattajakunta, 
sillä ei koskaan ollut merkittävää valtaa eikä se vaikuttanut 
juurikaan yleiseen mielipiteeseen.” 


John Simon - Mahdoton sota 


‘Sodan johdolla, poliitikoilla ja tavallisella ruokakuponkejaan las- 
kevalla kansalla oli talvisodan jälkeen kuitenkin tunne, että pahin 
olisi vielä edessä. Armeijan varustus oli vanhanaikaista ja talviso- 
dan aikana tilatut asehankinnat olivat jumiutuneet. Revanssihen- 
keäkin löytyi, Karjalaa ei ollut luovutettu kevein mielin. Wehr- 
machtin panssarikiilat olivat tehneet selvää jälkeä lännessä kesällä 
1940. Hyökkäys tyrehtyi kuitenkin Englannin kanaaliin ja Hit- 
ler esikuntineen käänsi katseensa kohti itää. Kun länsivallat eivät 
Suomea lopulta pystyneet talvisodassa auttamaan, suomalaiset 
tiedustelivat tukea Saksasta. Mutta Saksa ei Suomea pyyteettö- 
mästi tulisi auttamaan, vastineeksi avustaan se halusi kauttakul- 
kuoikeuden Norjan miehitysjoukoilleen. Saksalainen everstiluut- 
nantti Joseph Veltjens saapui elokuussa 1940 neuvottelemaan 
asiasta Helsinkiin. Samalla esitettiin mahdollisuus hankkia nyky- 
aikaista aseistusta Saksasta. 

Suomalainen jaakarikenraaliluutnantti, | sotatalouspäällikkö 
Leonard Grandell sai neuvottelujen aikana ajatuksen jääkäri- 
liikkeen perinteitä vaalivien suomalaisten vapaaehtoisten lähet- 
tämisestä Saksaan. Suomen hallitus ja marsalkka Mannerheim 

Vänrikki Lauri Törni jäi upseeriylennyksensä jälkeen armeijan palvelukseen. 

suhtautuivat vapaaehtoisten lähettämiseen myönteisesti, mutta 
toivoivat, että pataljoona liitettäisiin Saksan kenttäarmeijaan 
Wehrmachtiin, ja että se saisi pysyä suljettuna suomalaisena yk- 
sikkönä. Toiveita ei kuitenkaan toteutettu. Panttipataljoonalla 
varmistettaisiin kuitenkin Saksan tuki Neuvostoliiton uhkaa vas- 
taan. Luottamuksen osoituksena Suomi lähetti keväällä ja kesällä 
1941 pataljoonan verran miehiä — noin 1400 — Saksaan taistele- 
maan ja saamaan koulutusta osana SS-divisioona Wikingiä, sil- 
loisen kapteenin Hans Collanin johtaman pataljoonan riveihin. 
Miesten lähettäminen SS:n joukko-osastoihin oli Suomen kan- 
nalta arkaluonteinen asia, sillä ei haluttu polttaa siltoja länteen. 
Saksan ulkoministeri Ribbentrop neuvoi, että värväyksen piti 


tapahtua naamioituna Herman Göring -tehtaiden työvoimavär- 


väykseksi. Vapaaehtoisten värväyskeskuksena toimi aluksi Harry 
Backbergin johtama Insinööritoimisto Ratas Helsingissä, osoit- 
teessa Temppelikatu 4. 

Vapaaehtoisten lähtijöiden motiiveja on haluttu kyseenalais- 
taa. Kirkkohistorian dosentti Andre Swanström on tutkimuksil- 
laan pyrkinyt todistamaan, että professori Mauno Jokipii olisi ta- 
hallisesti kaunistellut nuorten miesten poliittisia katsantokantoja 
SS-vapaaehtoisten perusteellisen historiikin sisältävässä teokses- 
saan Panttipataljoona. Jokipiin mukaan noin viidennes lähtijöistä 
oli oikeistoradikaaleja, Swanström arvioi määrän suuremmaksi 
ja perustaa väitteensä miesten allekirjoittamiin palvelusitoumuk- 
siin, joissa kysyttiin poliittista kantaa. Suosituin puolue oli Isän- 
maallinen kansanliike IKL, joka oli eduskuntapuolue ja saanut 
vuoden 1936 vaaleissa 14 kansanedustajaa ja vielä vuonna 1939 
kahdeksan edustajaa. IKL:n kannattajiksi ilmoittautui 428, kan- 
sallissosialisteiksi tunnustautui 112 lähtijää. Nuorista miehistä 
67 ilmoitti olevansa vain ”isänmaallinen”, ja peräti 423 henki- 
löä hyväksytyistä ei ottanut puoluekysymykseen minkäänlais- 

ta kantaa. Asiaa arvioi myös Kansallisarkiston pääjohtaja Jussi 
Nuorteva, kun valtioneuvoston tilaama selvitys suomalaisista SS- 
vapaaehtoisista julkistettiin. 


“Suomen armeija pyrki kuitenkin varmistamaan, etteivät 
värvättävät muodostaisi äärioikeistolaista kaaderia, joka saat- 
taisi muodostua vaaralliseksi Suomen demokraattiselle yhteis- 
kuntajärjestelmälle. Pääosin tässä onnistuttiin, joskin äärioi- 
keistolaisia järjestöjä edustaneet vapaaehtoiset muodostivat 
huomattavasti yleistä kannatustaan suuremman osuuden.” 


Jussi Nuorteva 


Vapaaehtoisiksi etsittiin 17—25-vuotiaita nuorukaisia, nuorin 
lähtijä oli vain 15-vuotias. Ilmeisesti nuoruudesta johtuen osa il- 
moitti vanhempiensa puoluekannan — kolme kertoi vanhempien 
olevan kokoomuslaisia, kaksi maalaisliittolaisia ja kaksi IKL:n 
kannattajaa. Joku saattoi olettaa sopivan puoluekannan ilmoitta- 
misen edistävän myös valintaa. Kari Kuusela kiinnittää huomion 
Suomen sotilas -lehdessä olevassa kirja-arviossaan Hakaristin rita- 
reista siihen, että Swanström ei noteeraa lainkaan vapaaehtoisten 
ikärakennetta. Oliko monellakaan parikymppisellä SS-miehellä 
tai sellaiseksi pyrkineellä edes puoluekantaa, tai olivatko he peril- 
lä Suomen tai Saksan politiikasta? 


”Pienellä laskutoimituksella olisi huomannut, että hyvin pieni 
osuus oli koskaan edes äänestänyt. Eduskuntavaaleissa ääni- 
oikeus oli tuolloin 24 vuotta ja kunnallisvaaleissa 21. Kun 
edelliset oli pidetty viimeksi 1939 ja jälkimmäiset 1936, niin 
SS-vapaaehtoisista korkeintaan noin joka kymmenennellä oli 
ollut mahdollisuus äänestää.” 


Kari Kuusela — Suomen sotilas 

Pataljoonan värväystä johti hallitusneuvos Esko Riekki, ai- 
koinaan jääkärivärvärinäkin toiminut ja sen vuoksi Pietariin 
Spalernajan tutkintovankilaan toimitettu ka/terijääkäri, Etsivän 
keskuspoliisin entinen johtaja ja kokoomuspuolueen yliasia- 
mies, sittemmin myös Uuden Suomen toimitusjohtaja. Riekki 
oli toiminut talvisodan aikana lisäksi Torniossa ulkomaisten va- 
paaehtoisten asioiden järjestäjänä. Suomi otti talvisodassa vas- 
taan vapaaehtoisina käytännössä muita kansallisuuksia, paitsi 
venäläisiä ja saksalaisia. Teokseen Tähtilippu talvisodassa sisältyy 
ulkoasiainministeriön arkistosta löydetty dokumentti, joka säi- 
lyi löytämättä viime vuosiin asti. Kun Suomi vastaanotti talvi- 
sotaan — paljolti propagandasyistä — ulkomaisia vapaaehtoisia, 
‘sosialidemokraattinen ulkoasiainministeri Väinö Tanner katsoi 
tarpeelliseksi korostaa, että Mannerheim ei halunnut vapaa- 
ehtoisiksi kansallissosialisteja eli natseja taistelemaan Suomen 
puolesta. Tanner lähetti 22.1.1940 luottamuksellisen kirjeen 
suurlähettiläs Aarne Wuorimaalle Berliiniin. Asian arkaluon- 
toisuuden vuoksi Tanner halusi yksityiskirjeessä tehdä lisäyksen 
ministeriön kiertosähkeeseen n:o C 19, joka koski Suomeen 
otettavia ulkomaalaisia vapaaehtoisia. 


”Tästä yleisestä säännöstä on kuitenkin tehtävä eräs tärkeä 
poikkeus, joka koskee juuri teidän asemamaatanne. Syistä, 
joihin minun ei tarvitse lähemmin puuttua, Ylipäällikkö ei 
katso olevan mahdollista ottaa vastaan sellaisia saksalaisia, 
jotka ovat Saksassa vallassa olevan järjestelmän kannattajia. 
Käytännössä olisi rajoituttava hyväksymään vain sellaiset sak- 
salaiset vapaaehtoistarjokkaat, joihin nähden on olemassa pe- 
rusteltua syytä katsoa, etteivät he ole natseja.” 


Väinö Tanner — Tähtilippu talvisodassa 

SS-vapaaehtoisten karsinnassa kirjallisen osuuden läpäisseet 
kutsuttiin kirjeitse lääkärintarkastukseen. Kova karsinta aiheut- 
ti osaltaan sen, että vapaaehtoisten joukkoon tuli suhteellisesti 
liikaa aliupseereita ja upseereita. Tarkastettavaksi ilmestyi myös 
vaaleahiuksinen ja sinisilmäinen karjalaisnuorukainen, reservin 
vänrikki Lauri Törni läpäisi seulan. Törni oli yksi niistä nuorista 
miehistä, joka ei ollut koskaan äänestänyt vaaleissa eikä hänen 
palvelusitoumuksessaan ole ilmoitettu puoluekantaa. 


”Mihinkään poliittisiin järjestöihin ei hän sanonut kuulu- 
vansa eikä myöskään katso mihinkään poliittiseen puolueeseen 
lukeutuvansa.” 


Valpon kuulustelukertomus 


Mistään dokumentista ei ole koskaan löytynyt myöskään minkään- 
laista Törnin antamaa puoluepoliittista kannanottoa tai esimer- 
kiksi fasismia saati kansallissosialismia puolustavaa lausahdusta. 
Suojeluskuntapoikiin kuulunut Törni oli erittäin epäpoliittinen 
henkilö, mutta kantoi toki kaunaa kommunismille ja Neuvosto- 
liitolle, joka oli vienyt hänen kotikaupunkinsa Viipurin. Andre 
Swanström pitää todisteena Törnin poliittisista asenteista kuiten- 
kin sitä, että Törnin nimi löytyisi ”kovan luokan kansallissosia- 
listin”, suomenruotsalaisen Gunnar Lindgvistin värväyslistoista. 
Lindqvist oli kansallissosialisti, mutta myös jääkärivääpeli sekä 
Suomen että Viron vapaussodan käynyt mies. Talvisotaan Lind- 
gvist osallistui Täydennyspataljoonan talousupseerina ja toimi 
sittemmin jalkaväen koulutuskeskuksen huoltoupseerina. 
Saksaan lähti myös Lauri Törnin upseerikurssitovereita, esi- 
merkiksi Törnin kanssa lähes täsmälleen samanikäinen Ensio 
Anttila. Jääkärieverstin ja rovastin poika oli oikeistoradikaali ja 
kuulunut IKL:n nuorisojärjestöön Sinimustiin sekä Akateemiseen 

Vapaaehtoisena panttipataljoonassa ollut Lauri Törni palasi takaisin jatkosotaan. 

Karjala-Seuraan. SS-vapaaehtoisena Anttila toimi adjutanttina 
pataljoonan yhdysupseerille ja sotilaspastorille Kalervo Kurkialal- 
le, joka oli toiminut papillisissa tehtävissä jo Anttilan isän kanssa 
Jääkäripataljoona 27:ssä. Myös Ensio Anttila löytyy Lindgvistin 
listalta. Onkin luultavaa, että Törniä vapaaehtoiseksi houkutteli 
todennäköisemmin nuori, tuttu vänrikki kuin vanha, tuntema- 
ton vääpeli. 

Swanström kertoo Törnin olleen myös puhelinyhteydessä 
Samfundet Folkgemenskapin edustajaan Björn Smedsiin ja sano- 
nut olevansa valmis lähtemään Virolahdelta heti. Toimittajana 
työskennellyt kansallissosialisti Björn Pekka Smeds on erikoi- 
nen hahmo. Hänen isänsä oli tunnettu urheiluvaikuttaja Viktor 
Smeds — Sten Suvion nyrkkeilyottelua tässä kirjassa aikaisemmin 
arvioinut — ja äiti tanssitaiteilija Aina Niska, salakuljettajien ku- 
ninkaan Algoth Niskan sisar. Valtiollisen poliisin varjostama Al- 
goth Niska oli välirauhan aikana ”yksityisenä matkatoimistona” 
järjestelemässä vapaaehtoisena talvisodassa palvelleiden englan- 
tilaisten sekä eräiden juutalaisten kuljettamista Suomesta pois, 
jolloin hänen apunaan toimi Helsingin poliisilaitoksen passitoi- 
mistossa työskennellyt sisarenpoikansa Björn Smeds. Juutalaisten 
auttaminen oli erikoista toimintaa kansallissosialistilta, vuonna 
1944 Björn Smeds julkaisi Ruotsissa salanimellä Erik Grönberg 
kirjan Jag var Gestapos agent. Viimeiset vuotensa Afrikassa viettä- 
nyt Björn Smeds kuoli tuberkuloosiin vain 36-vuotiaana Helsin- 
gissä vuonna 1952, samana vuonna kuin hänen enonsa Algoth 
Niska kirjoitti viimeiset sanat juutalaisten pelastusoperaatiois- 
taan omaan kirjaansa Over gröna gränser. 

Värväystoimintaa johtanut Esko Riekki suhtautui epäluuloises- 
ti kansallissosialisteihin. Kirjeessään SS-vapaaehtoisten yhdysup- 


seeri K.E. Levälahdelle 26.7.1941 Riekki arvioi realiteetteja: 

”Poikien joukossa on muutamia kalstalaisia, joitakin kymme- 
nid ikl:id ja ruotsinkielisiä natsimielisiä. Näistä ovat jotkut 
aluksi yrittäneet sakissa keekoilla ja luulotelleet saavansa etu- 
ja. On tietenkin päättävästi tukahdutettava kaikki tällaiset 
pyrkimykset, jotka eivät suinkaan ole olleet eivätkä saa olla 
tekijöinä lainkaan asiassa. Nyt sodan aikana on SS-ssäkin 
politiikka taka-alalla, mutta se voi tulla esiin. Saksalaisil- 
la on oikeus tulla omalla tavallaan autuaaksi ja meillä taas 
omallamme.” 

Esko Riekki 


Kalstalaisilla tarkoitetaan jääkärikapteeni Arvi Kalstan perusta- 
man kansallissosialistisen pienpuolueen Suomen Kansan Järjestön 
jäseniä. Puolustusministeri soitti myös Riekille Mannerheimin 
pyynnöstä sen johdosta, että miehiä värvättiin väitteen mukaan 
vielä karsinnan jälkeenkin. Esko Riekki kirjoittaa 20.8.1941 
asiasta sotilasasiamiehenä Saksassa toimineelle jääkärieversti 
Walter Hornille Berliiniin ja everstiluutnantti K.E. Levälahdelle 
Stralsundiin: 


”Tiukatessani on ilmennyt, että tämäntapaisia ovat vakuu- 
telleet sivullisina puuhaamme tuppautuneet Folkgemenskapin 
Lindgvist ja jotkut kalstalaiset, joihin onnettomiin sotkijoihin 
herra Dahm pakotettiin toisten Saksan natsien toimesta otta- 
maan osittain yhteys ja joiden kautta me muutamia miehiä 
otimme, ettei tulisi kovin pahaa riitaa.” 


Esko Riekki 


Neljännen kuljetuserän kokoontuminen Helsingissä oli tilan- 
puutteen johdosta siirretty insinööritoimistosta Ostrobotnian 
tiloihin. Joukkueisiin ja ryhmiin jako sekä lähtötilaisuus touko- 

kuun 29. päivä 1941 tapahtuivat kuten edellisilläkin ryhmillä, 
mutta laivausjärjestelyt eivät olleet valmiit ja miehet päästettiin 
vielä kolmeksi päiväksi kotiin. Monet kauempaa tulleet jäivät 
Helsinkiin ja ottivat vapaudesta kaiken irti. Kesäkuun ensimmäi- 
sen päivän iltana kokoontumispaikaksi valitusta retkeilymajasta 
kuljettiin huomiota herättämättä pienissä ryhmissä Helsingin 
asemalle. Vaasaan lähtevä yöjuna nytkähti iltayhdeksältä liikkeel- 
le, sen kolme viimeistä vaunua oli varattu lähes kolmelle sadalle 
”raivausreserviläiselle”. Seuraavana aamuna juna saapui Vaasaan 
ja ajoi suoraan Vaskiluodon satamaan. Parhaillaan oli menossa 
läpikulkusopimuksen mukainen Lappiin menevien saksalais- 
joukkojen ja tavaroiden purku ja Bahia Laura, yli 10 000 tonnin 
rahtilaiva, jonka saksalaiset olivat vallanneet englantilaisilta, sai 
nyt paluulastikseen suomalaisjoukon. 


”Kun pieni hinaaja kello 14.15 käänsi tämän todella suuren 
rahtialuksen keulan avomerta kohden, lähtijät lauloivat Va- 
lan’ ja Karjalaisten laulun’. Muutamassa tunnissa Pohjan- 
lahden rannikko häipyi näkyvistä.” 


Mauno Jokipii — Panttipataljoona 


Seuraavana aamuna edessä siinsi jo Ahvenanmaan saaristo. Ilta- 
päivällä saavuttiin avoimelle Itämerelle ja miehet komennettiin 
kannen alle näkösuojaan. Pelastusliivit oli pidettävä koko ajan 
yllä miinavaaran takia, laivan koneet jyskyttivät vakaasti kohti 
tulevan suursodan kaikuja. Kesäkuun viidennen päivän saras- 
taessa laiva saapui Swinemiinden laivastotukikohdan redille ja 
nuoret miehet kerääntyivät kannelle katselemaan Saksan Itäme- 
renlaivaston komeita aluksia. Kapean salmen kautta Bahia Laura 
lipui Stettinin lahdelle ja hieman ennen puoltapäivää kanavien 
kautta sisäsatamaan. Laivakyyti vaihtui junamatkaan, viimein 

junan jyskytettyä eteenpäin viiden ja puolen tunnin ajan, saa- 
vuttiin määränpäähän Stralsundiin. Seurasi kahden kilometrin 


marssi kasarmeille. 


”Tulimme Stralsundissa SS-kasarmeille, koska musta SS-lippu 
liehui portinpielessä rinnan hakaristilipun kanssa. Majoitus 
ei näyttänyt olevan kehuttavaa, laverit ja olkipussi.” 


Eerikki Muilu — Panttipataljoona 


Kolme seuraavaa päivää Stralsundissa käytettiin sotilasvarustei- 
den vastaanottamiseen ja kunnostukseen, siviilivaatteet myytiin 
pilkkahintaan ja sen jälkeen seurasi lääkärintarkastus. Stralsund 
ei kuitenkaan ollut pataljoonan poikien pääteasema. Kesäkuun 
kahdeksas päivä seurasi varustarkastus ja tuntolevyjen sekä pas- 
sien jako. Viimeinen suomalaisryhmäkin ehti samana päivänä 
kasarmeille, heidän osakseen jäi alueen puhdistus. Seuraavana 
päivänä miehet jonottivat rautatieasemalla täyspakkaukset seläs- 
sään, matka suuntautui Berliiniin. Sotilasjunat kuormastoineen 
kulkivat lakkaamatta ohitse, kun suomalaisjoukko yöpyi valon- 
heittimien loisteessa. Berliinistä lähdettiin jo yötä myöten eteen- 
päin, ja puolen päivän aikaan kesäkuun 11. päivänä saavuttiin 
Prahaan. Vielä yö junassa, joka saapui lopulta Itävallan puolelle. 

Junaelämään kolmessa vuorokaudessa kyllästyneet suomalaiset 
joutuivat heti perillä kovaan kokeeseen. Wieniin saavuttiin keski- 
päivän kuumimpana hetkenä, ja miehet joutuivat seisomaan kak- 
si tuntia ratapihalla pakkaukset selässä, nälän kurniessa vatsassa 
ja auringon paahtaessa asepukuihin sonnustautuneiden nuoru- 
kaisten niskaa. Viimein alkoi marssi kaupungin halki kasarmil- 
le. Hiostava kuumuus hohkasi kaduista, täyspakkausten hihnat 
kalvoivat sotilaiden olkapäitä ja uudet saappaat hiersivät jalat 
vereslihalle. Monta miestä tuupertui katukäytävälle yhdeksän ki- 

lometrin matkalla. Schönbrunnin puistoon ja siellä sijaitsevalle 
kasarmille saavuttuaan miehet kaatuivat puolikuolleina tupansa 
lattialle. Illalla komppanianpäällikkö puhutteli miehiä, ja tulk- 
kien välityksellä moni kohtasi pettymyksen. Aliupseerit saivat 
aloittaa ilman sotilasarvoaan. 

Kesäkuun 18. päivä 1941 suoritettiin lopullinen komppaniaja- 
ko. Suomalaispataljoona jaettiin neljään komppaniaan, jotka taas 
ohjesäännön mukaisiin joukkueisiin ja ryhmiin. SS-Freiwilligen 
Batallion Nordostin koulutus saattoi alkaa. Saksalainen jalkavä- 
kikoulutus ei perusteellisuudessaan jättänyt sijaa toivomuksille. 
Upseerit saivat sentään SS-joukkojen vastineen suomalaisille so- 
tilasarvoilleen. Univormupukuisten ja koppalakkisten miesten 
joukossa seisoi näin myös Untersturmfthrer Lauri Törni. Toises- 
sa kauluslaatassa kimaltelivat salamoiksi muotoillut SS-kirjaimet, 
hihansuuta koristi Suomen leijona. Lauri Törni sai vasempaan 
hauislihakseensa tatuoidun A-kirjaimen osoittamaan veriryhmää 
haavoittumisen varalta. | 

Koska upseereille ei riittänyt tarpeeksi vakansseja, joutuivat he 
seuraamaan sivusta maanmiestensä höykytystä harjoituskentällä. 
Miehistön, aliupseerien ja upseerien kesken vallitsi kuitenkin soli- 
daarinen henki. Edestä johtamisen periaate oli ehdoton. Annetut 
tehtävät kuitattiin vastaanotetuksi toteamalla lakonisesti ” zum 
Befehl’, käskystä. Miehet sinuttelivat ja viettivät aikaa yhdessä ar- 
voasteesta riippumatta. Alusta alkaen suomalaiset saivat iltaisin ja 
vapaa-aikoinaan käyttää kasarmialueella olevia kanttiineita. Kun 
värvätyllä joukolla oli rahaa ja kanttiineissa alkoholia, aiheutti 
suomalaiskansallinen viinapää harmia. Saapumisen jälkeisinä 
kahtena peräkkäisenä lauantaina oli meno niin railakasta, että 
koko pataljoona sai seuraavaksi sunnuntaiksi poistumiskiellon 
kasarmilta ja kiellon kanttiiniin. Lauri Törni pääsi kuitenkin kat- 
selemaan jo torstaina kaupunkia komppanian upseereiden kans- 

sa, poistumiskiellon aikanakin. Tapauksesta tiedetään siksi, että 
Törni lähetti postia kotiväelleen. Tuliaisiksi löytyi kuvahaitari, 
jonka lukuisten taitteiden erottamista postikorttimaisista valoku- 
vista saattoi myöhemmin esitellä kotiväelle Wienin kauneimmat 
nähtävyydet. Vasta kolmantena sunnuntaina pääsivät kaikki Wie- 
niin nähtävyyksiä katselemaan. Sitä edelsi ankara pukutarkastus, 
jossa liian pitkät hiukset tai kiillottamaton vyönsolki jättivät heti . 
miehen rannalle. Suomalaisilla oli mukana omia räätäleitään, 
suutareitaan ja saksan kielen opettajia. Tuolloin 1940-luvulla val- 
linneista asenteista kertoo yhdysupseeri K.E. Levälahden peruste- 
lut suomalaisen parturin saamisesta komppaniaan: 


”Saksassa oli puute suutareista ja räätäleistä, ja parturitkin 
olivat ‘naisistuneet ’, niin että niitä ei sopinut ottaa kasarmiin 
miesten päitä keritsemään. Siksi haluttiin näitä käsityöläisiä 
Suomesta. Ja vihdoin heitä tulikin, ensiksi 5 räätäliä ja myö- 
hemmin 2 suutaria ja 1 parturi. Kaikki olivat saksankieltä 
taitamattomia ja muutenkin sotakomentoon tottumattomia 
ja uppo-outoja ulkomailla.” 

K.E. Levälahti 


Jo jonkin aikaa oli liikkunut huhuja, että suomalaispataljoona 
siirrettäisiin takaisin Stralsundiin. Se pitkin paikkansa, sillä hei- 
näkuun 7. päivä 1941 pataljoona lähti marssimaan kohti asemaa. 
Heinäkuun 8. päivän illalla juna saapui Berliiniin, edessä oli vielä 
toinen rasittava yö härkävaunussa, viimein aamulla kahdeksalta 
saavuttiin Stralsundin asemalle. Rintamalle lähtevä saksalaisosas- 
to piti kuitenkin vielä tupia hallussaan, joten suomalaispataljoo- 
na nukkui pahimman väsymyksensä pois kasarmin pihanurmi- 
kolla. Koulutus siirtyi vähitellen harjoituskentältä maastoon ja 
ampumaradoille, jossa suomalaiset menestyivät hienosti. Hei- 

näkuun 12. päivä 1941 saapui vierailulle Suomen Berliinin-so- 
tilasasiamies eversti Walter Horn seurassaan värväystä johtanut 
majuri Esko Riekki. Eversti tarkasti pataljoonan harjoituskentällä 
ja puhui ensiksi saksaksi kouluttajille, sitten suomeksi miehille. 
Suomalaisten valtuuskunta oli käynyt tapaamassa miehiä jo ke- 
säkuussa, ja Wiking-divisioonan komentaja saksalainen kenraali 
Felix Steiner kertoo tapaamisesta muistelmissaan, joita Jokipii 


siteeraa: 


“Suomalainen, huomattavista henkilöistä kokoonpantu val- 
tuuskunta tahtoi välttämättä tavata vapaaehtoisensa juuri 
ennen vihollisuuksien alkamista ja keskustella kaikista il- 
menneistä ongelmista divisioonan johdon kanssa. Vaikka val- 
tuuskunta ei aluksi hyväksynyt maanmiestensä sijoittamista 
hajalleen eri yksiköihin, se tuli kuitenkin vakuuttuneeksi suo- 
ritettujen toimenpiteiden välttämättömyydestä ja tarkoituk- 
senmukaisuudesta. Erityisesti se oli tyytyväinen siitä, ettei yksi- 
kään saksalainen ollut yrittänyt harjoittaa joukon keskuudessa 
kansallissosialistista propagandaa.” 


Felix Steiner — Panttipataljoona 


Stralsundissa koulutuskeskuksessa syntyi tappelu, jolloin ker- 
santti Olavi Vehviläinen oli vetänyt puukkonsa esiin saksalaisia 
aliupseereita kohtaan. Kolmannen komppanian Vehviläinen jou- 
tui heti putkaan, mutta toisen komppanian korpraalit Yrjö Salo 
ja Eero Luusuanniemi saivat ennen putkakomennustaan juosta 
viereisessä metsikössä täyspakkaukset selässään ja kaasunaama- 
rit kasvoillaan Untersturmftihrer Willy Reuboldtin valvonnas- 
sa. Jopa kuolemantuomion saavaksi pelätty Vehviläinen ja Luu- 
suanniemi erotettiin SS-joukoista ja päätettiin lähettää Suomeen 
alikersantti Ernst Pekonmaan kanssa. Yrjö Salo oli aikaisemmin 

sotkeutunut traagiseen tapaukseen, jossa muonavarkaissa ollut 
Osmo Vikstedt ammuttiin vartijan toimesta. Salo sai armahduk- 
sen suostuttuaan lähtemään rintamalle ja jäi rangaistuskomppa- 
niaan. Hän palasi lopulta laihtuneena, mutta hengissä pääjoukon 
mukana Suomeen. 

Itäinen taivaanranta oli liekeissä ja jatkosota alkanut. Suo- 
malaiset alkoivat haikailla kotirintamalle ja sitkeiden pyyntöjen 
jälkeen saksalaiset suostuivat palauttamaan osan liikaa olevista 
upseereista Suomeen. Mukaansa he saivat aliupseerit kyseisen 
heinäkuun 15. päivänä sattuneen välikohtauksen seurauksena. 
Upseereiden lähtiäisjuhlaa vietettiin Stralsundissa 23.7.1941, 
mukana oli myös malttamattomana kotirintamalle pääsyä odot- 
tava Lauri Törni. Seuraavana päivänä hän seisoi höyrylaiva Kia- 
san kannella ja heilutti jäähyväisiä saksalaisille ahtaajille, jotka 
olivat lahjoittaneet kotimatkaa varten muutaman laatikon bär- 
germeistereita, ohjuksenmuotoisia sikareita. Professori Mauno 
Jokipii kertoo palautettujen olleen niin sanottuja liikaupseerei- 
ta. Pataljoonan komentaja Hauptsturmführer Hans Collani oli 
mahdollisesti päästänyt nuoren, taistelussa jo kunnostautuneen 
Törnin takaisin Suomeen, koska hän ei puhunut montaakaan sa- 
naa saksaa. Törni oli saanut toki muiden mukana opetusta saksan 
kielessä. Suomalaisten mukaan saksalaisupseerit eivät seurallisuu- 
dessaan ymmärtäneet, ettei Lauri Törni Saksassa puhunut kovin 


montaa sanaa suomeakaan. 


75 


V LUKU 


” Lasse Törnin kanssa 
taistelimme niin kauan 
kuin niitä vaunuja riitti.” 


~ Kosti Paukkala 


S/s Kiasa höyrysi Stralsundin satamasta avomerelle, kuin 
mikä tahansa höyrylaiva. Kannella nuoret upseerit laittoivat 
sikarilaatikon kiertämään. Tupakkamiehille kunnon sikarit olivat 
juhlahetki synteettisten Junojen jälkeen, tupakoimattomatkin 
halusivat juhlistaa paluumatkaansa Suomeen. Siinä he seisoivat 
sikarit kädessä, ryhmän johtajan luutnantti Matti Mansalan 
ympärillä. Luutnantit Kauko Karjalainen ja Olavi Ylinen sekä 
vänrikit Eino Inkinen, Erkki Korhonen, Uuno Lehmus, Pekka 
Massinen, Matti Oinonen, Kosti Paukkala, Erkki Pitkänen, 
Jouko Rautala, Urho Sihvonen, Samuli Sirviö, Osmo Sorko, Olli 

Vuori ja Lauri Allan Törni. Mukaan ryhmään sulautuivat myös 
välikohtauksen johdosta palautetut kersantti Olavi Vehviläinen, 
alikersantti Ernst Pekonmaa ja korpraali Eero Luusuanniemi. 
Pian laiva liittyi muuhun saattueeseen ja otti oman paikkansa 
letkan häntäpäästä. Jännitystä matkalla lisäsi saksalaisten ja venä- 
läisten koneiden ilmataistelun seuraaminen sekä tieto, että me- 
rellä oli tuntemattomia sukellusveneitä. Kalmarin edustalla lai- 
vaan nousi ruotsalaisia upseereita, jotka poistivat pistooleistaan 
varmistimet, kävelivät kannen ympäri ja palasivat sitten omalle 
alukselleen. 

Lähes viikon kestävän merimatkan aikana vänrikki Kosti Pauk- 
kala ystävystyi Lauri Törnin kanssa. Paukkala ei ensiksi tiennyt, 
kuinka vähäpuheisen nuoren upseerin saisi avautumaan, varsin- 
kin kun ensivaikutelmana Törnistä oli jäänyt mieleen vain jyke- 
vä nyrkki, kuin kivimiehen leka. Toiseksi Paukkala kertoo huo- 
mionsa kiinnittyneen merensinisiin silmiin ja ujoon hymyyn. 
Pian kuitenkin löytyi keskustelun aiheita, Saksassa toimettomuu- 
teen kyllästymisestä ja siitä, millä palavalla innolla he halusivat 
kotirintamalle Suomea puolustamaan. 

Kosti Paukkala on kertonut Aamulehden toimittajakollegal- 
leen Jukka Tyrkölle pitkässä ja perusteellisessa selvityksessään yh- 
teisestä sotatiestään Lauri Törnin kanssa. Heinäkuun 30. päivä 
1941 miehet astuivat laivasta Vaasan satamassa, kahden päivän 
riemukkaan loman jälkeen Paukkala ja Törni riensivät ilmoittau- 
tumaan rintamalle. Kiire sotatoimiin oli niin kova, ettei Törni 
ehtinyt edes Vaskiluodossa asuvia perheenjäseniään tapamaan. 
Törnin perheen evakkomatka Helsingistä oli jatkunut Vaasaan, 
jossa isä-Jalmari toimi edelleen Suomen Sokeri Oy:n palvelukses- 
sa. Sisaret Salme ja Kaija olivat toimineet lottina talvisodassa. Sal- 
me oli kuitenkin loukannut polvensa melko pahasti, ja katsonut 
parhaaksi ottaa vastaan lääninhallituksesta tarjotun työpaikan. 

Kesäinen hetki Vaskiluodolla ystävien ja sukulaisten kanssa, edessä sisar Salme. 


Hieman ennen nuorten upseerien paluuta Saksasta oli 1. Di- 
visioonan KevOs 8, jota johti ratsumestari Lars Rönnguist, kun- 
nostautunut osallistumalla Laatokan rannalla sijaitsevien Lun- 
kulan ja Mantsinsaaren taisteluissa maihinnousseen vihollisen 
tuhoamiseen. Osasto oli jo niittänyt mainetta kovana joukkiona, 
tähän osastoon Paukkala sekä Törni halusivat, ja myös määrättiin. 
Upseerikaksikko lähti ajamaan takaa kevytosastoa pitkin itäisen 
Karjalan korpia. Miehet saapuivat tervetulleen täydennyserän 
mukana osastoon elokuun 8. päivä 1941 Kutselässä. Paivakaskyl- 
lä numero 8/41 molemmat vänrikit siirrettiin 3. komppaniaan, 
joka oli osaston konekiväärikomppania. Koska osasto oli menet- 
tänyt taisteluissa kaksi upseeria, saivat molemmat johdettavik- 
seen konekiväärijoukkueen. 

Ratsumestari Lars Rönnguist oli siviilissä toiminut Maarian- 
haminan poliisimestarina, erinomainen ratsastaja ja jäntevä suo- 
menruotsalainen oli Mannerheimin läheinen tuttava, ja toimi 
sittemmin myös mallin sijaisena, kun kuvanveistäjä Aimo Tuki- 
ainen hahmotteli Mannerheimin ratsastajapatsasta. Lars Rönn- 
guist tarkensi kerrottuja tapahtumia vielä 1990-luvun lopulla, 
kun tapasimme hänet Petri Sarjasen kanssa, annettuamme vie- 
lä julkaisemattoman käsikirjoituksemme etukäteen luettavaksi. 
Rönnguist tarkasti myös kuvauksemme KevOs 8:n sotatiestä. 
Rönnguist tunsi Törnin maineen jo talvisodasta, sillä han oli it- 
sekin ollut mukana Lemetin mottitaisteluissa. Taistelu oli ollut 
kova joka puolella ja Rönnguistin eskadroona oli saanut vastaan- 
sa ankaraa torjuntatulta, kun mottia oli yritetty murtaa. Viholli- 
nenkin yritti läpimurtoa, kerran kolmesataa venäläistä upseeria ja 
naista kokivat kohtalonsa. 


”Kuolleita makasi paikoin kolmessa kerroksessa ja veri pulp- 
pusi kaikkialla, punaten hangen. Upseerit olivat lähtiessään 
pukeutuneet vitivalkoisiin puhtaisiin kauluspaitoihin ja nai- 
set silkkivaatteisiin. Hajuvesi tuoksui veren läpi.” 


Lars Ronnquist 


Rönnguist tiesi Kutselässä edessään olevan hyvän miehen. Rat- 
sumestari itse oli tuolloin pukeutunut ruotsalaisen upseerin pu- 
kuun, jonka tarinan hän kertoi sitä oudoksuen katselleille nuorille 
miehille. Puku oli alun perin Tanskan kuninkaallisen kaartin hu- 
saarirykmentissä palvelleen Hans Fengerin. Suurena Suomen ys- 
tävänä Fenger oli karannut yksiköstään taistellakseen talvisodassa 
venäläisiä vastaan ja päätynyt ratsuväen upseerina eskadroonaan, 
jonka johtajana Rönnguist toimi. Fenger oli saanut ruotsalaisilta 
hengenheimolaisiltaan kaksi upseerin asepukua. 

”Kerran hiihdimme suoraan ryssien väijytykseen ja he avasi- 
vat tulen. Fengerin lumipuku oli uusi, minun taas käytössä 
mustunut. Vihollinen ilmeisesti luuli valkoisemman puvun 
kantajan olevan korkeamman upseerin ja niin Fenger sai 
kuolettavan osuman, minun ehtiessä heittäytymään lumeen. 
Fengerillä oli teltassa olevassa repussaan käyttämätön asepuku, 
jonka ystävänä sitten perin.” 


Lars ROnnquist 


Kevytosaston miesten levon katkaisi venäläisten hyökkäys Mik- 
kelänjoella. Apuun lähetettiin vahvennettu 2. komppania, jonka 
onnistuikin torjua hyökkäys. Linjat vakiintuivat ja juoksuhauto- 
jen kaivaminen aloitettiin, loputkin osastosta siirrettiin paikalle. 
Alueen kahta järveä yhdisti kanaalin tapainen kapeikko ja lyhyt 
joki, joka toisesta päästä oli varsin matala ja saappain kahlattava. 


”Kun olimme miehittäneet asemat, tuli Lasse ampumahau- 
taani, mitään korsuja ei ollut. Rintama oli tähän pysähtynyt 
vain muutamaksi päiväksi. Lasse ehdotti, että lähdettäisiin 
katsomaan "naapurin puolta. 

Hyvä kauppamatkustajahan tuntee myös, mitä naapuri 
myy ja juuri siitä meidän olisi Lassen mielestä ollut otettava 
selvää. Poikamieshän minäkin olin, joten mitään esteitä Las- 
sen ehdotus ei kohdannut.” 


Kosti Paukkala — Lauri Törnin tarina 


Hiljaa parivaljakko kahlasi joen yli ja haravoi maastoa tunnin 
verran. Viimein he kuulivat tiheästä lepikosta venäläistä puheen- 
sorinaa, joten oli aika hiipiä takaisin kohti jokea ja omia joukko- 
ja. Palatessaan he osuivat yllättäen miehittämättömään koneki- 
vääriasemaan, ja yhteistuumin mukaan otettiin kantamukselliset 

panoslaatikoita. Kaksikko seisoi jo joessa panoslaatikot käsissään, 
kun vihollisen puolelta rannalle ilmestyi kaunis, vaaleaturkkinen 
ja tummapilkkuinen koira. Törni kääntyi nopeasti ja ampui koi- 
ran yhdellä ainoalla heittolaukauksella. Miehet kiirehtivät joen 
yli panoslaatikot kainaloissaan. Äänet vihollisen puolella voi- 
mistuivat, mutta tulta ei avattu. Paukkala kritisoi eläinrakkaana 
tunnetun ystävänsä yllättävää ratkaisua ja uumoili hienon, har- 
maapilkkuisen koiran olleen englanninsetteri, ja sen omistajan 
vähintään eversti. 

Illalla venäläiset moukaroivatkin asemia, mutta tappioilta sääs- 
tyttiin. Seuraavana päivänä vänrikit katsoivat sanattomina toi- 
eiinsa, kun ratsumestari Rönnguist käveli maastossa aivan kuin 
jotain etsien. Rönnguistin saksanseisoja palasi yleensä pitkiltäkin 
retkiltä kotiin ja seurasi isäntäänsä mihin tahansa tie veikin. Ar- 
voitus ratkesi vasta vuosikymmenten kuluttua, englanninsetteri 
muistuttaa maallikon silmissä saksanseisojaa. 


Kärkikomppanian päällikkö kapteeni Korhonen antaa käskyn Törnille Prääsä-Matroosassa. 

Elokuun 14. päivä 1941 osasto irrotettiin I divisioonan reser- 
viksi, divisioona puolestaan alistettiin seuraavana päivänä VII 
armeijakunnalle. Elokuun 17. päivä heidät kyydittiin autoilla 
Kirvesjärvelle, minne oli saarrettu vihollisosasto, mutta mottia 
ei ollut saatu murrettua. Se annettiin nyt tehtäväksi. Osasto ma- 
joittautui telttoihin kahden kumpareen väliseen laaksoon. Kun 
teltat oli saatu pystyyn, kaksi viholliskonetta lensi alueen yli, tu- 
litti konekivääreillä ja merkitsi paikan. Sen jälkeen niskaan putosi 
raskas tykistökeskitys. Miehistö- ja materiaalitappioilta ei säästyt- 
ty. Lauri Törni makasi yhdessä, Kosti Paukkala toisessa kranaatti- 
kuopassa. Kovinta kaksikolle oli kuulla haavoittuneiden hevosten 
huutoa, ja ensimmäinen työ keskityksen jälkeen olikin lopettaa 
kaksi pahoin runneltua hevosta. 


"Elokuun 22. pnä ratsumestari Rönnguist kutsui Lassen ja 
minut komentotelttaansa. Hän kertoi, että divisioonan esi- 
kunnasta oli saatu yksi ruotsalainen, kahteen suuntaan ajetta- 
va panssariauto ja muutama molotohvi eli venäläinen, Fordin 
moottorilla varustettu panssariauto sekä 2 Vickers-panssari- 
vaunua. Lisäksi oli saatu lupa liittää osastoon mahdollisesti 
valtaamiamme vaunuja. Siitä syntyi se panssariautojoukkue, 
missä me Lasse Törnin kanssa taistelimme niin kauan kuin 
niitä vaunuja riitti eli vuoden 1942 kevätpuolelle saakka.” 


Kosti Paukkala — Lauri Törnin tarina 


Lauri Törni sai telaketjut alleen, osaston komentaja Lars Rön- 
nguist siirsi kolmannesta komppaniasta Kosti Paukkalan pans- 
sariautojoukkueen ja Lauri Törnin puolestaan panssarivaunu- 
joukkueen johtajiksi. Kaksi päivää myöhemmin he saivat tehdä 
ilmoituksen eversti P.J. Paalulle, joka illansuussa tarkasti panssari- 
joukkueen ennen päivällistään osaston esikunnassa. Panssarivau- 

nujoukkueen johtaminen käytännössä oli uutta Törnillekin ja se 
vaati harjoituksia. Heti seuraavana aamuna järjestettiinkin pans- 
sarintorjuntaharjoituksia. Harjoitusalueella kaivettiin torjunta- 
ryhmälle kuopat, jotta jokainen mies sai harjoitella kasapanoksen 
heittoa kun hyökkäysvaunut ajoivat kuoppien yli. Miehistö oli 
vilpittömän kiinnostunut mielenkiintoisesta harjoituksesta, niin 
kuin voi olla vain silloin, kun jokainen mies tietää taidon välttä- 
mättömyyden ja tarpeellisuuden. Seuraavana päivänä kokeiltiin 
hyökkäysvaunujen tykkien koeammuntaa Vieljärven kylän ete- 
läpuolella. Tykit osoittautuivat tarkoiksi ja ammunnoissa saadut 
tulokset olivat odotettua parempia. Oli syytä ollakin, sillä kohta 
vaunuja tarvittaisiin tositoimiin. 

Marsalkka Mannerheimin sormi osoitti kartalla kaupunkia, jota 
venäläiset nimittivät Petroskoiksi, suomalaiset Äänislinnaksi. Ta- 
voitteena oli huuhtoa saappaat Äänisen aalloissa vielä syksyllä, en- 
nen kuin talvi pysäyttäisi kaikki hyökkäykset. Elokuun loppu meni 
edullisia hyökkäys- ja läpimurtokohtia tiedustellessa, sekä huoltoa 
ja joukkoja järjestellessä. Kuun viimeisenä päivänä kokoonnuttiin 
kuuntelemaan Viipurin valtauksen kunniaksi järjestetyn paraatin 
radiointia, Törnin kotikaupunki oli jälleen suomalaisilla. 

Karjalan armeijan yleishyökkäys alkoi 4. syyskuuta 1941. 
Panssarijoukkue kävi hakemassa sotasaaliina Nuosjärven etelä- 
puolelta venäläisen T-28-hyökkäysvaunun, jonka ohjauslaite oli 
mennyt epäkuntoon ja telaketju poikki. Kunnostettua vaunua 
käytiin ihailemassa jopa muutamien päämajan upseerien taholta. 
Kuusimiehisessä vaunussa oli aseistuksena 76 mm tykki ja neljä 
7,62 kaliiberin pikakivääriä. Matka kohti Äänislinnaa oli alka- 
nut, Törnin ja Paukkalan panssaroidut joukkueet auttoivat osas- 
ton etenemistä jääkärien tukemana. Törnin osasto ajoi toistasataa 
metriä jalkaväen edessä ja Auringan kylässä edettiin ripeästi usei- 
ta kilometrejä sitkeästä vastarinnasta huolimatta. Yllättäen Tör- 

nin johtovaunu juuttui ojaan aukealla aivan vihollisen asemien 
edessä, omien ollessa vielä kaukana takanapäin. Kun venäläiset 
yrittivät lähestyä vaunua tuhotakseen sen, irrotti Törni vaunun 
pikakiväärit ja hyppäsi ojaan. Paukkala kertoo, että miehet pääsi- 
vät ehjänä pois pinteestä, vihollisen tappiot olivat suuret ja pika- 
kiväärit näyttelivät pääosaa saarron murtamisessa. 

Kristianian kylää kohti edettiin muiden joukkojen vahvistama- 
na. Törni otti vaununsa hinaukseen piiskatykin ja sen johtajan 
Holger Pitkäsen kyytiin vaununsa päälle. Tulevat läheiset upsee- 
ritoverit tapasivat silloin ensimmäistä kertaa. Sillä kertaa viholli- 
nen ehti paeta, muiden suomalaisten saartaessa kylän. Kristianian 
kylän jälkeen osasto eteni Pyhäjärvelle ja siellä Paukkala sekä Tör- 
ni joutuivat mukaan moniin puhdistusoperaatioihin. Ennen Py- 
häjärven kylää tie teki mutkan siellä olleen järven päässä, järvi 
oli kapea ja sen toisella puolella oli vihollisen konekivääripesäke. 


”Lähdimme Lassen kanssa kahdella vaunulla tuhoamaan sitä pe- 
säkettä, mutta huomasimme joutuneemme miinakenttään. On- 
neksi miinojen sytyttimet olivat väärin päin ja ne vain kärisivät, 
mutta eivät räjäyttäneet miinoja. Ajoimme lähimmän jalkaväki- 
pataljoonan komentajan luo tiedustelemaan näistä miinakentistä. 

— Pelkäättekö te, kysyi kapteeni Liponkoski, jolle kysymyk- 
semme esitimme. 

Lassen katse oli näkemisen arvoinen. 

Lähdetään, sanoin ja saman tien ajoimme vaunut rantaan, 
mittasimme kartasta tarkan etäisyyden pesäkkeeseen ja am- 
muimme viidellä vaunulla yhteislaukauksia. Johdimme kum- 
pikin puolellamme vaunujen tulta niiden ulkopuolelta. Pesäke 
hiljeni ja huoltokuljetuksemme pääsivät käyttämään tietä taas 
kenenkään häiritsemättä.” 


Kosti Paukkala — Lauri Törnin tarina 

Venäläisiltä Lappeessa vallattu T-28-hyökkäysvaunu, nyt suomalaisine miehistöineen. 


Panssariosasto ei huonon maastoliikkuvuutensa johdosta voinut 
seurata KevOs 8:n liikkeitä ja se alistettiinkin syyskuun puolivä- 
lissä 11. divisioonalle ja edelleen JR 29:n komentajalle. Edessä 
olivat Prääsän itäpuoliset taistelut. Everstiluutnantti Paavo Susi- 
taipale oli tullut osastojensa kanssa läpi korpien ja miehet olivat 
väsyneitä. Hän asetti panssariosaston vastuuseen siitä, että jou- 
kot pystyisivät tekemään tehtävänsä ja osoitti kartalta, minne asti 
vaunut voitiin ajaa. Merkityssä paikassa kahden kallion välissä 
oli vihollinen katkaissut lentopommein tien, murroksen takana 
oli korsukylä. Törnin ollessa tiedusteluretkellä komentovaunul- 
laan, korsuista lennähti pullo ja se iskeytyi vaunuun. Hämärässä 
illassa vaunu hehkui aavemaisesti liekeissä, mutta kylmäverisesti 

Törni käänsi vaunun omalle puolelle, sammutti tulen ja jatkoi 
heti hyökkäystä. Ennen taistelua korsukylään annettiin tuli-is- 
ku, vaunut tukivat hyökkäystä ja Susitaipaleen joukot pääsivät 
asemiin lähelle korsukylää. Vihollisen vastaiskun johdosta osa 
omista joukoista pyrki kuitenkin jättämään asemansa. Ratsumes- 
tari Eerola nousi pystyyn ja pysäytti miehet omalla esimerkillään, 
kunnes tarkka-ampujan luoti tavoitti hänet. Myös Kosti Paukka- 
lan sota Törnin rinnalla loppui pariksi kuukaudeksi käsikranaa- 
tin räjähdykseen. 

Törni jatkoi panssareilla matkaansa Matroosan kautta kohti 
Äänislinnaa. Joskus hän hyppäsi itse vaunustaan ulos käsikra- 
naatteja heittämään, kerran vaunun telaketjujen alle murskautui 
venäläisten panssarintorjuntatykkikin. Törni ikuistettiin myös 
Tk-kuvaajien toimesta, kun silloinen luutnantti T.I. Eronen va- 
lokuvasi kärkikomppanian päällikkö kapteeni Väinö Korhosen 
käskynantoa panssarijoukkueen johtajana toimineelle Törnille 
Prääsän-Matroosan alueella 23.9.1941. 

Äänislinnan valtauksen ensimmäisenä päivänä, 1.10.1941, Lars 
Rönnauist tapasi Törnin uudelleen. Panssarit olivat pysähtyneet 
Aanislinnan keskustaan. Törni oli jättänyt panssareidensa 
varaosat Prääsään ja osia hakemaan lähetettiin panssariauto. Se ei 
kuitenkaan koskaan päässyt perille. Venäläisillä oli kaupungissa 
suuri viinavarasto, jossa vodkaa säilytettiin suurissa puutynnyreissä. 
Joutuessaan jättämään kaupungin venäläiset ampuivat reikiä 
sammioihin, mutta suomalaissoturit eivät tietenkään halunneet 


päästää kallisarvoista ainetta valumaan pohjavesiin. 


"Ohi ajanut panssariauton kuljettaja tahtoi hänkin osansa 
saaliista. Armottomasta humalatilasta huolimatta kuljettaja 
jatkoi tunnollisesti matkaa sillä onnettomalla seurauksella, 
että ajoi panssariauton melkoista vauhtia ulos tieltä. Miestä 

uhkasi auton korvausvelvollisuus, jossa päivärahat eivät pit- 

källe olisi riittäneet. Estin kuitenkin asian pidemmälle etene- 
misen ja onnettomuus pistettiin valtion piikkiin, sattuuhan 
sitä sodassa.” 


Lars Ronnquist 


Äänislinnassa Törni tapasi uudelleen myös Ilona Oeschin. Ilona 
oli muonituslottana työvelvollisista kokoonpannussa työkomp- 
paniassa, jonka tehtävä oli sillanrakennus. Komppanianpäällikkö 
oli diplomi-insinööri, joukkueenjohtajat rakennusinsinöörejä, ja 
miehistö sekä taitavia puuseppiä että nuoria 15—17-vuotiaita kar- 
jalaispoikia, jotka sota oli jättänyt kodittomiksi. Sillanrakentajat 
seurasivat tiiviisti armeijan kannoilla. Yllättävästä jälleennäkemi- 
sestä muodostui iloinen, mutta lyhyt. 


”Kun kerran Meeri-lotan kanssa kävelin katsomassa Adnis- 
linnan nähtävyyksiä, pysähtyi viereemme panssariauto, josta 
purkautui ulos luutnantti (vänrikki) Lauri Törni. Hän tar- 
joutui näyttämään meille Itä-Karjalan maisemia. Panssari- 
autolla ajaminen tuntui houkuttelevalta, mutta maisemien 
kurkisteleminen 4 cm:n korkuisesta rakosesta oli vähintäänkin 
rasittavaa." 

”Parin vuoden ajan olimme harvakseltaan kirjeenvaihdos- 
sa ja sain valokuvia hänen hurjapäisiltä retkiltään vihollisen 

selustaan.” 


Ilona Oesch-Vallas - Orimattilan lotat kotona ja kentällä 


Kanttiinikierroksella ollessaan Ilona Oesch vieraili myös vielä 
vänrikkinä olleen Törnin joukko-osastossa, mutta nuori upseeri 
oli Ilonan harmiksi partioretkellä. Ilona jätti kuitenkin terveisen- 
sä kirjeellä, johon Törni vastasi kiittäen omalla kirjeellään. 

Kasvatustieteen maisteri Kaisa Maria Peltokorpi on tarkas- 
tellut Lapin yliopiston väitöstutkimuksessaan On elettävä kun 
koska tahansa voi kuolla nuorten lottien selviytymistä sodassa 
1939—1945. Hän kirjoitti asiasta myöhemmin myös luvun Lapin 
yliopistokustannuksen julkaisuun teemalla Lotat, sota ja suku- 
puolimoraali. Peltokorpi huomioi, että sodan traumaattisista ko- 
kemuksista huolimatta lottien elämä sodassa ei näyttäydy toivot- 
tomana, vaan siihen sisältyi hämmästyttävän paljon iloa, naurua, 
viisautta ja lämpöä. Peltokorven yksi haastateltavista oli Katri-ni- 
minen lääkintälotta, joka tutustui Karhumäessä Lauri Törniin 
tämän ollessa tuhkarokkopotilaana sotasairaalassa. Törni vei Kat- 
rin muun muassa luonnonpuistoon, vesitorniin, aseveli-iltaan 
sekä — nyrkkeilyotteluun. Seurustelusuhteeksi Katri ei suhdetta 
kuitenkaan mieltänyt. Se oli Katrin sanoin enemmänkin suurta 
kaveruutta, hän koki myös, että seurustelu oli lotilta sota-aikana 
tavallaan kielletty. Maailmanmatkaaja ja kirjailija Kyllikki Villa 
kertoo puolestaan teoksensa Tyttö sodassa — Kenttälotan kirjeitä 
1941—1944 esipuheessa, kuinka hänen omista kirjeistään näkyy, 
että silloiset nuoret lotat olivat lapsellisempia kuin nykynuoret, 
laillisestikin tultiin täysi-ikäisiksi vasta 21-vuotiaana. 

Suomalaiset jatkoivat hyökkäystä sekä Syvärin yläjuoksun 
varteen että pohjoiseen, Kontupohjan ja Karhumäen suuntaan, 
vakauttaakseen tilanteen ja turvatakseen tulevat puolustusase- 
mansa. Suunujoen ylitykseen johtavissa taisteluissa lokakuun 
puolenvälin jälkeen vänrikki Törnin osaston viholliselle aiheut- 
tamaksi tappioiksi rekisteröitiin 75 kaatunutta sekä neljä tuhot- 
tua, neliaukkoista ja kahdella konekiväärillä varustettua katettua 
pesäkettä. Rohkeasti haastaen hän oli ajanut vihollisen panssari- 
vaunun pakoon ja esimiehet totesivat tyytyväisenä, kuinka Törni 
juurrutti koko osastoonsa loistavan taisteluhengen, vänrikki itse 
sai lokakuun alussa 3. luokan Vapaudenristin. 

Törni sai pitää panssarinsa aina Karhumäen taisteluihin asti. 
Siellä hyökkäysvaunut luovutettiin 1. jääkäriprikaatin komenta- 
jalle, kenraalimajuri Ernst Ruben Lagukselle. Lagus tuli mukaan 
valtauksen ratkaisutaisteluun ja halusi ottaa Törnin johtamat 
panssarivaunut komentoonsa, sekä miehittää ne omilla miehil- 
lään. Törni oli asiasta harmissaan, mutta hänen oli alistuttava 


päätökseen. 

”Törnin konepistooli 
oli yhtä hurja kuin 
sen kantaja.” 


~ Antti Anttila 


Kevytosaston uudeksi komentajaksi oli saapunut majuri Mart- 
ti Silanterä, kun Kosti Paukkala ilmoittautui toipumislomansa 
jälkeen uudelleen palvelukseen Lauri Törnin rinnalle. Venäläi- 
set aliupseerikoulun oppilaat olivat puolestaan vastassa Krug- 
loi-kukkuloilla, jossa suomalaiset olivat kolmisen vuorokautta 
saarroksissa. Joka yö tiet huoltoportaaseen olivat poikki ja vi- 
hollinen yritti kaikin voimin tuhota osaston. Aseita oli enem- 
män kuin miehiä ja Törni sekä Paukkala juoksivat konekivääril- 
tä toiselle. He antoivat myös miesten levätä ottamalla vuoronsa 
kipinävahtina. 

Taisteluista huolimatta hirtehinen huumori ei loppunut. Pauk- 
kala kertoo, kuinka Törnin ollessa kamiinan lämpöä valvomassa 
vuorollaan, oli telttaan tullut sotilas, jolla oli mukanaan huopa- 
tossu. Huopatossun sisällä oli konekiväärisuihkun irrottama jalka. 
Varusteissa oli toivomisen varaa, miehet yrittivät saada täydennystä 
kaatuneilta ja jäätynyt jalka ei suostunut luovuttamaan huopatos- 
suaan. Törni kehotti ripustamaan huopatossun sulamaan mahdol- 
lisimman lähelle Paukkalaa. Herättyään Kosti Paukkalan silmät 
revähtivät ripeästi auki. Silmiään epäuskoisesti hierova vänrikki 
tuijotti karmeaa ripustusta sanattomana. Muina miehinä kamii- 
naan puita lisäävä Törni yritti peittää huvittunutta ilmettään näh- 
dessään ystävänsä kauhistuneet kasvot yllättävässä herätyksessään. 

Ensimmäisen komppanian päällikkö luutnantti Antti Anttila pyysi 
Törniä joukkueenjohtajaksi komppaniaansa. Virkaa ei ollut vapaana, 
mutta vääpeli Isoveden haavoituttua Törni sai komentajan suostu- 
muksella joukkueen. Kansakoulunopettaja ja sittemmin majuri evp. 
Antti Anttila on kirjannut muistamaansa tapahtumien kulkua: 


”Hyökkäys Karhumäkeen alkoi marras-joulukuun vaihteessa. 
Taistelujen jatkuessa käski itn Anttila Törnin ottamaan mu- 
kaansa muutamia hurjia miehiä ja pyrkimään yhteydenottoon 
oikealla hyökkäävään komppania Nummiseen. Törni siepaten 
konepistoolinsa ja viisi täytettyä lipasta tokaisi taistelulähetil- 
leen: Seuraa sie minnuu". Ja niin pari lähti. Se oli pari joka 
tunsi melkein toisensa ajatukset ja sen takia kai Torni ajatte- 
likin ettei siinä hommassa muita tarvita. 

Törnin konepistooli oli yhtä hurja kuin sen kantaja. Se ei suos- 
tunut toimimaan ollenkaan kertatulella, mutta kestotulella se 
työnsi vuoren varmasti häiriöttä koko lippaan. Jos sen keskeytti ei 
se enää jatkanut, oli hiljaa kuin mykkä! Epäkuntoinen toki vain.” 


Antti Anttila — Lauri Törnin tarina 

Soturipari katosi metsän uumeniin. Hiljaa edettyään he totesivat 
lumisessa maassa askeljälkien muodostaman polun. Törni tutki 
varovasti lähimaastoa, josta löytyi kaivantoja ja taisteluhautoja, 
kyseessä oli hallitsevalla paikalla sijaitseva vihollisen kenttävartio. 
Törni harkitsi kylmästi tilannetta, eikä lähtenyt kiertämään vihol- 
lisjoukkuetta, vaan päätti tuhota sen. Aseet viritettiin valmiiksi ja 
käsikranaatit otettiin esille. Pian vihollisleirissä näkyi liikettä, kaksi 
upseeria käveli pitkin polkua. Törni ja taistelulähetti syöksyivät pii- 
losta, upseerit yrittivät ottaa esiin pistoolejaan, mutta Suomi-kone- 
pistoolit ehtivät ensin. Suomalaiset juoksivat vihollisvallille. Edessä 
olevasta havumajasta kuului venäjänkielisiä huutoja. Suomalaiset 
heittivät käsikranaatteja ja Törni tyhjensi kaksi lipasta kohti venä- 
läisiä. Kiivaan tulitaistelun tauottua vahingoittumattomat suoma- 
laissoturit tutkivat vartioasemaa. Muutama kymmenen kaatunutta 
puna-armeijalaista makasi hangella, osa ei ehtinyt edes tajuta en- 
nen kuolemaa, mikä heihin oli iskenyt. Kaksikko keräsi sotasaalista 
reppuihinsa ja lähti kohti Nummisen komppaniaa. Siellä Törni se- 
losti matkalla sattuneen välikohtauksen ja samalla sovittiin komp- 
panioiden välillä olevan aukon varmistamisesta. 


”Törni lähti lähetteineen kotiin ja naapurikomppanian pääl- 
likkö soitti Anttilalle. Kertoi että heti Törnin lähdettyä tuotiin 
hänen luokseen vapiseva vanki joka kertoi kahden suomalai- 
sen yllättäen ilmestyneen heidän havumajalleen ja tappaneen 
kaikki 39 miestä. Hän yksin pääsi orrelta karkuun ja antautui 
vapaaehtoisesti. Numminen käski Anttilan onnitella vänrikkiä. 

Samalla Anttilan oviverho nousi ja sisään astui Torni lähet- 
teineen. Alkoi purkaa laukustaan pienoisheittimen kranua ja 
kyseli mitenkä niistä saisi räjähdysaineen pois. Anttila ärähti: 
— Pane pois ne, tapat vielä tämänkin teltallisen. Torni totteli.” 


Antti Anttila — Lauri Törnin tarina 

Soturikolmikosta Urho Mölsällä konepistooli, Kosti Paukkala Lauri Törnin oikealla puolella. 


'Töärnin konepistooli oli shtä hurja kuin sen kantaja. 


Anttila kertoo Törnin tuhonneen 39-miehisen osaston, Pauk- 
kala omassa versiossaan 48 miestä. Mannerheim-ristin ritari- 
esityksessä kenraali Uno Fagernäs kirjoitti vihollisia olleen 20. 
Venäläisten lukumäärä vaihtelee, kyseessä on joka tapauksessa 
ollut lukumäärältään ylivoimainen vihollinen kahta suomalaista 
vastassa. Törni ei myöskään käyttänyt Karjalan murretta, vaan 
puhui paremminkin yleiskieltä. 

KevOs 8 vietti talven Vansjoen lohkolla JR 35:lle ja JR 56:lle 
alistettuna. Se kotiutti iäkkäämpiä taistelijoitaan sekä siirsi nuo- 
rempia muihin yksiköihin. Kosti Paukkalan ja Lauri Törnin tiet 
olivat eroamassa, Saksasta asti matkanneet upseeritoverit kävivät 
vielä yhdessä lomalla. Tammikuun 23. päivä 1942 Törni sai siir- 
ron JR 56:n joukkueenjohtajaksi ja maaliskuun alussa 22-vuotias 
nuori upseeri ylennettiin ylipäällikön päiväkäskyllä numero 52 
luutnantiksi. Rykmentin komentajana oli jo talvisodasta tuttu 
eversti Motti-Matti Aarnio. 

Maaliskuisen aamuyön hiljaisuudessa Törnin matkassa kulke- 
nut onnetar vilkaisi hetkeksi muualle, kun komppania oli Malun 
lohkolla Krivissä. Paikalla ollut Asser Uusi-Jaakkola on kotoisin 
Paneliasta, hän teki sittemmin mittavan uran maatalouden kehit- 
tämisessä. Uusi-Jaakkola vahvisti tapahtuneen, kun kävin tervehti- 
mässä sotaveteraania kuntoutuksessa ja nauhoitin samalla haastat- 
telun. Törnin taistelulähetti oli tullut kertomaan Uusi-Jaakkolalle, 
että konepistooli pitäisi puhdistaa. Asser Uusi-Jaakkola arvasi heti, 
mistä oli kysymys. Matkaan lähtivät tuore luutnantti Lauri Törni, 
vänrikki Urho Mölsä ja konepistoolimies Asser Uusi-Jaakkola. 


"Lähdetään vain lomaa hakemaan, naureskelin. Saaduista vi- 
hollisvangeista kun oli luvassa ylimääräisiä lomapäiviä. Ete- 
nimme varovaisesti eteenpäin ja onnistuimme pääsemään läpi 
vihollisen puolelle. Etuvartioiden välissä oli erotuksena vain 

satakunta metriä. Nelisen tuntia me siinä odotimme vihol- 
lisen etuvartioiden ja asemien välissä vartion vaihtoa, mutta 
kukaan ei kulkenut vartiopolkua pitkin. Lopulta heitimme 
piikkilankaesteen poikittain polulle, ihan vain merkiksi venä- 
läisille, että paikalla oli käyty. 

Lumisade oli kuitenkin muuttanut maiseman tunnistamat- 
tomaksi ja erehdyimme yrittämään paluuta väärästä kohdasta. 
Törni hiihti tapansa mukaan etummaisena ja osui lankalau- 
kaisimeen. Minä ja Mölsä emme loukkaantuneet putkimiinan 
räjähdyksessä, nopeasti vain siirrettiin haavoittunut Torni 
mukana olleeseen ahkioon ja tuotiin takaisin omalle puolelle.” 


Asser Uusi-Jaakkola 


Lauri Törni oli hiihtänyt suomalaisten miinaan. Ensiapu annet- 
tiin lääkintäluutnantti Heikkilän teltassa, sisään kenttäsairaalaan 
A/33 luutnantti Törni otettiin sisään maaliskuun 23. päivänä 
1942 kello 7.10, neljä tuntia kohtalokkaan erehdyksen jälkeen. 
Sairaala sijaitsi lähellä rintamalinjaa ja siellä hoidettiin kirurgisia 
potilaita. Sirpaleita löydettiin Törnin oikeasta reidestä, oikeasta 
kädestä ja kyynärseudusta. Kuumetta sisääntulopäivänä mitattiin 
37,8 astetta, morfiinilääkityksen saanut Törni oli tajuissaan ja 
pystyi selostamaan lääkäreille, mitä oikein tapahtui. Lievän in- 
fektion johdosta kuume nousi seuraavana päivänä 38,5 asteeseen. 
Huhtikuun 4. päivä haavoittunut sotasankari vietiin Äänislin- 
nassa olleeseen sotasairaala 66:een, jossa kahden viikon kuluttua 
onnettomuudesta — kuumeen välillä jo hetkeksi hellitettyä — mi- 
tattiin 39,7 astetta. Törnin tilan annettua myöten hän sai siir- 
ron sotilasjunalla sotilassairaala 29:ään Seinäjoelle. Sieltä taas jo 
kahden päivän päästä 11.5. hänet kuljetettiin Vaasassa sijainneen 
27. sotasairaalan sotavammapoliklinikalle. Nyt pääsi huolestunut 
kotiväkikin katsomaan poikaansa. 


vt 


Törnin konepistooli oli yhtä hurja kuin sen kantaja.” 


"Lasse kertoi, että lääkärit olivat puhelleet jo jotain 
amputaatiosta. ” 


Salme Rajala 


Luutnantti Lauri Allan Törnille myönnettiin toukokuun 23. 
päivä 1942 vaikeasta haavoittumisesta 4. luokan Vapaudenristi 
miekkoineen. Komppanianpäällikkö oli aluksi hieman tuohtu- 
nut, Törnin ja kumppaneiden vanginsieppaamisreissu paljastui 
miesten omaksi keksinnöksi, esimiehille siitä ei etukäteen puhut- 
tu. Vaasassa Törni toipui lähes juhannukseen asti, juttukaverina 
toimi omia haavojaan parannellut Uuno Korpela, joka oli myös 
ollut suomalaisten riveissä SS-joukoissa. Toipumislomaa Törnille 
määrättiin kymmenen päivää, taskuun laitettiin reilut 600 mark- 
kaa muona- ja majoitusrahaa sekä littera rautatiematkaa varten 
reitille Vaasa-Helsinki-Karhumäki ja takaisin. Törni ei kuiten- 
kaan ilmoittautunut mainitun loman päätyttyä ja häntä alettiin 
etsiä. Etsintöjen osoittauduttua turhiksi, oli viranomaisten vii- 
mein ilmoitettava JR 56:n esikuntaan raskas uutinen, luutnantti 
Törni oli kadonnut. 

"Mutta Törni ei palannutkaan sairaalaan, vaan hän matkus- 
ti Helsinkiin tapaamaan sairasta isäänsä. Vasta sen jälkeen 
Torni lähti paluumatkalle, mutta hän ei matkustanutkaan 
takaisin Seinäjoen sairaalaan, vaan hän suuntasi matkansa 


Karhumäkeen ja sieltä edelleen yksikköönsä JR 56:een.” 


Paavo Kairinen 


Esikunnassa asiaa ihmeteltiin ja vastattiin Törnin olleen etulin- 
jassa jo pitemmän aikaa. Näin viranomaisille selvisi karu totuus. 
Lauri Törni oli karannut toipumislomaltaan rintamalle, paluu- 
lippu jäi käyttämättä. Hyvä fyysinen kunto ja luja tahto auttoivat 

nuoren luutnantin nopeaa toipumista. Tapaus herätti hilpeyttä 
sekä koti- että sotarintamalla. 

Väitetään, että Lauri Törniltä ei ole jäänyt juuri mitään kir- 
jallista jäämistöä, mutta hän on kirjoittanut taistelukertomusten 
lisäksi yllättävänkin usein kortteja ja kirjeitä kotiin, sukulaisil- 
leen sekä tuttavilleen. Törnin ajatukset rintamalla olivat tyypilli- 
siä nuoren miehen mietteitä. Serkulleen Aili Vyyryläiselle ja hä- 
nen sisarilleen Tampereelle kirjoittamassa kirjeessä Törni pyytää 
muun muassa lähettämään laskun tehdystä puvusta isälleen ”tie- 
tysti, sillä minun rahanihan menevät tunnetusti aina jonnekin 
muualle”. Sota-asioista hän kirjoittaa nuorille naisille 22.9.1942 
kuin kyse olisi lähes normaalista elämästä. 


”Olen viimeinkin päässyt onnellisesti kotiutumaan tänne kor- 

peen. En millään kyennyt takaisin tullessani käymään siel- 
tä kautta, sillä aika oli niin vietävän täpärällä. Olen jälleen 
muuttanut paikkaa, kuten osoitteestakin huomaat. 

Asustelen nykyään melko mukavasti erään pienen järven 
rannalla. Rakennan poikain kanssa parhaillaan itselleni ta- 
loa. Siihen tulee keittiö ja kamari erikseen, niin kuin kunnon 
talossa ainakin.” 


Aseveljistä Urho Mölsä oli tulossa myös Tampereelle, ja toivoi 
pukua samasta kankaasta kuin Törnillä oli. Mö/sän pojan kanssa 
pitäisi Törnin kirjeessään antaman vinkin mukaan jutella niin, 
että hän veisi tytöt aina iltaisin ulos. Kirjeiden kieli on jo ajan 
hengen patinoimaa, lukija kokee 13.10.1942 päivätyn kirjeen 
mukana elävänsä lähestulkoon Suomisen Olli -elokuvia uudelleen. 


"Tattista vaan kirjeistäsi ja kiitoksia paljon niistä muista 
asioista. Ukko on kaiketi lähettänyt maksun? Aion tosiaankin 

teettää joskus siviilipuvun, niin että jos sopii, niin tulen joskus 
taas käymään. 

Tänne ei taas kuulu mitään ihmeellisempää, syksy vain te- 
kee tuloaan nopeata vauhtia. Keljuttaa niin vietävästi, kun 
meiltä paloi oikein kunnon sauna muutama päivä sitten. (...) 

Mölsän poika on varmaankin käynyt siellä jo, sehän lähti 
lomalle jo viikko sitten. Kyllä kai hän vei teidät kaikki ulos, 
syömään illallista johonkin paikkaan. On muuten penteleen 
reilu poika. 

Vai muuttaa Jaska pois. Mikäs hänelle nyt tuli, eikös enti- 
sessä ollut melko mukavat oltavat?” 


Törni selkeästi pitää Urho Mölsästä, kyseessä on toki aseveli, joka 
pelasti hänen henkensä. Näin puolestaan kirjeessä 21.11.1942: 


”Minun varsinainen lomani tulee vasta vuoden vaihteessa ja 
silloin tulen käymään sielläkin. Muista sanoa Hilkalle sellai- 
sia terveisiä! 

Vai olette kaikki ihastuneet Mölsän komeaan olemukseen. 
Senhän kyllä uskon, sillä kaikki naiset tekevät niin. Valitan, 
meidän muiden ei koskaan kannatakaan yrittää, kun hän on 
mukana. 

Terveiset menevät varmasti perille, kunhan vain tapaan 
hänet seuraavan kerran. Jaa, että Jaskakin joutui uudestaan 
ruotuväkeen. Eikös hänen tassunsa ollut vielä melko huonossa 
kunnossa? 

Vaikka mikäs siinä, kyllähän Jaska pomppii vaikka kepin- 


kin kera.” 


Törni itse ei ollut tuona aikakautena mikään juhlija, mutta sisaret 
Salme Rajala ja Kaija Mikkola kertovat saaneensa veljensä joskus 

mukaansa tanssimaan ja kotihippoihin. He muistelevat Vaasassa 
käydyn ruotsalaisen työväenyhdistyksen tanssipaikassa ja myö- 
hemmin Helsingissä Adlonissa. 

Asemasotavaiheen pitkittyessä esikunnat huolestuivat mies- 
ten taistelukunnon taantumisesta. Erilaisilla partio- ja tiedus- 
teluretkillä pyrittiin paitsi hankkimaan tietoja vihollisen toi- 
minnasta, myös pitämään yllä retkille osallistuneiden vireyttä. 
Onnistuneilla partioretkillä oli myös yleistä taistelumoraalia 
kohottava vaikutus. Tiedusteluretkien johtajien ja miehistön 
valintakriteerit olivat tiukat. Miesten tuli olla hyviä hiihtäjiä ja 
erämaaoloihin tottuneita. Monet olivat jo osallistuneet tiedus- 
telu- ja vanginsieppaamismatkoihin, sekä osoittaneet omaavan- 
sa tehtävissä tarvittavia sotilaallisia ominaisuuksia, kuten roh- 
keutta ja neuvokkuutta. 

JR 56 oli asettunut puolustamaan Maaselän kannaksella sijait- 
sevaa Voljärven lohkoa. Rintamalinjat kulkivat Äänisen pohjois- 
rannalta alkavaa Vienan eli Stalinin kanavaa pitkin, 1930-luvun 
alussa rakennetun 270 kilometriä pitkän väylän avulla laivojen 
piti päästä kulkemaan Leningradista aina Valkoiselle merelle, 
Beloje morelle asti. Tuo 19-sulkuinen kanava rakennettiin pää- 
asiassa vankityövoimin 20 kuukaudessa. Lokakuun alussa 1942 
eversti Matti Aarnio halusi tietoja Voljärven takana olevista vi- 
hollisasemista. Asiaa tutkimaan päätettiin lähettää partio, jonka 
johtajaksi rykmentin tiedustelu-upseeri ehdotti Aarnion talviso- 
dan aikaista alaista, Lauri Törniä. Tiedustelu-upseeri, luutnantti 
Eljas Ehojoki, sai tehtäväkseen etsiä Törni ja kysyä, suostuisiko 
tämä partionjohtajaksi kyseiseen tehtävään. Törni saatiin puhe- 
linlinjan päähän JR 56:n viidennestä komppaniasta. Aarnio teki 
Törnistä saman tien rykmentin jääkärijoukkueen johtajan ja an- 
toi tälle tehtäväksi kyseisen partiomatkan suorittamisen. Törni 
itse kirjoitti asiasta salaiseksi leimattuun selostukseensa: 

”5.10.-42 sain määräyksen everstiluutnantti Aarniolta jär- 
jestää partioretken vihollisen selustaan. Tehtävämme: ottaa 
saaliiksi vihollisen siviili- ja virkapostia sekä asiapapereita. 
Samalla oli myöskin otettava vanki, sekä suoritettava tiedus- 
teluja varustelutöistä, vartio- ja majapaikoista sekä lähistöllä 
kulkevista teistä. 

Mikäli mahdollista oli tehtävät suoritettava taistelua vält- 
tien. Tuhotöitä oli suoritettava, ellei niitten suorittaminen es- 
täisi edellä mainittujen tehtävien täyttämistä. 

Henkilöstön valintaa varten annettiin rykmentin puhelin- 
sanoma pataljoonalle ja erillisille komppanioille, jossa pyydet- 
tiin vapaaehtoisesti halukkaita kokoontumaan pataljoonan 
komentopaikoille seuraavana päivänä määrättyihin aikoihin.” 


Sotamies Antti Lindholm-Ventola — tuleva Törnin jääkäri — on 
myös kertonut partioretkestä kirjassaan, joka perustuu lyhyisiin 
muistiinpanoihin ajalta, jolloin hän toimi Törnin asetoverina 
ja alaisena. Vapaaehtoisia kertyi paikalle noin kuusikymmentä. 
Lindholm-Ventola tapasi miehiä valinneen Törnin silloin ensi 
kerran. Tapansa mukaan Törni ci turhia selitellyt, kyseli olennai- 
set, kuten sotakokemukset ja henkilötiedot, ja mikä oli fyysinen 
kunto. Tässä vaiheessa Törni ilmoitti tarvitsevansa vain muuta- 
man miehen mahdollista partiotehtävää varten. 


”Seisoimme rivissä. Torni katseli tiukasti, käveli pitkin riviä 
ja kyseli. Tärkeintä hänelle oli ilmeisesti tietää, oliko kenellä- 
kään entistä partiokokemusta. Minulla tietysti oli kova hinku 
päästä mukaan. 

— Herra luutnantti, olen ollut ensimmäisen divisioonan 
kaukotiedusteluosastossa. Ja koulutusta on. Olen kyllä tehnyt 
vain yhden partiomatkan. 

— Mikä nimi? 

— Antti Lindholm- Ventola. 

Törni merkitsi jotain papereihinsa ja jatkoi tarkistustaan. 
Kun hän oli saanut papereihinsa seitsemän nimeä, hän ilmoit- 
ti sen riittävän. 

— Ne miehet, joiden nimet kirjoitin muistiin ja luen tässä, 
tulevat huomenna rykmentin komentopaikalle Sonkajärvelle.” 


Antti Lindholm-Ventola — Lauri Törni ja hänen korpraalinsa 


Matkaa Karhumäestä Sonkajärvelle oli kymmenisen kilometriä. 
Sonkajärvi sijaitsi Lumpusin kylän laidalla, se oli kuin yhteen 
kasvanut toisen kylän Bindusin kanssa. Kylät sijaitsivat Äänis- 
järven pohjoispuolella, Karhumäen-Poventsan tien tuntumassa. 
Sonkajärvellä joukon saapui vielä radisti. Asuntona oli hirsipa- 
rakki, kaikki miehet tulivat eri yksiköistä ja tuttuja ei ollut ke- 
nelläkään tulijoista. Partio vaarallista tehtävää varten oli valittu. 
Kersantti Aimo Sainio Köyliöstä, radisti alikersantti Kalervo 
Kallio Uudestakaupungista, alikersantti Martti Gröndahl Jäm- 
sästä, alikersantti Keijo Lötjönen Suojärveltä, korpraali Ilmari 
Vakkeri Fagerstrom Raumalta, korpraali Viljo Karju Toivonen 
Tyrväältä, sotamies Niilo Röynä Helsingistä ja sotamies Ant- 
ti Lindholm-Ventola Laitilasta. Lindholm-Ventola on listannut 
ryhmään kuuluneeksi myös korpraali Väinö Vehmaksen Kurusta, 
mutta hänen nimensä puuttuu Törnin partioraportista. Lind- 
holm-Ventola kirjaa Vehmaksen myös Jukka Tyrkölle tekemäänsä 
kertomukseen sekä kirjansa tarinaan. Vehmas lienee liittynyt ra- 
distina toimineen Kallion mukana ryhmään seuraavana päivänä, 
jonka johdosta hänen nimensä jäi puuttumaan Törnin listasta. 
Partion jäsenet olivat alle kolmikymppisiä, talvisodassa ollei- 
ta miehiä. Lindholm-Ventola toteaa kahden jääneen venäläisten 
vangiksikin, Fagerströmin ja Toivosen. Kotirintamalla Toivonen 

oli jo ehditty julistaa kuolleeksi. Kun hän vapautui vankeudesta, 
kävi mies Tyrvään hautausmaalla, tempaisi ristin haudaltaan ja 
käveli se selässä pappilaan. Tuli korjaus kirkonkirjoihin. 

Seuraavana päivänä suoritettiin uusien, varta vasten tilattujen 
varusteiden ja aseiden luettelointi. Pioneereilta saatiin neljä va- 
nerista venettä, ja tuleva viikko kului veneiden ja aseiden kun- 
nostamisessa, tiedustelualueen karttamateriaaliin tutustumisessa 
ja kulkureitin suunnittelussa. Veneillä opeteltiin melomaan ää- 
nettömästi, suoritettiin yöllisiä maihinnousuja, harjoiteltiin ve- 
neiden upottamista järveen sekä suunnistamista pimeällä järvel- 
lä. Törni oli käynyt myös Fagerströmin kanssa usein etulinjassa 
tutkimassa sopivia läpimenopaikkoja. Jokaiselle miehelle tilattiin 
kymmenen päivän partiomuona. Pioneerikoulutusta kävi joh- 
tamassa rykmentin pioneeriupseeri. Törni itse opetti miehilleen 
puukon käyttöä, kuinka mies lähitaistelussa hiljennetään. Ope- 
tus oli joskus karmivaa, mutta elintärkeää. 


”Paitsi soutu- ja pioneerikoulutuksia ulkosalla, opettelimme 
myös käsikranaatin heittoa. Oli valittava tarkoituksenmu- 
kaisin asento polvilla, seisten tai maaten. Tarkka laskenta, 
niin että kranaatti räjähtää juuri oikeaan aikaan kohteessa. 
Opettelimme ampumaan lonkalta konepistoolilla järveen hei- 
tettyyn laudanpalaan. Veden pinnassa huomasi, mihin luoti- 
suihku menee: ylitse vai alitse, oikealle vai vasemmalle, tai 
aivan keskelle. 

Maastoharjoituksiin kuului tietysti suunnistustaito ja suun- 
nistautuminen käsimerkkien mukaan. olimme liikkeellä aa- 
musta iltaan — ja joskus toisinpäin, illasta aamuun. Mutta 
niissä oli oma mielenkiintonsa, ja hyväkuntoinen saattoi jopa 
nauttia niistä. Ruoka oli erinomaista ja monipuolista.” 


Antti Lindholm-Ventola — Lauri Törni ja hänen korpraalinsa 

Törni ei ollut tyytyväinen äänenvaimentajakiväärinsä osumatark- 
kuuteen. Tarkkuuden lisäämiseksi siihen valmistettiin rykmentin 
asepajalla erikoispatruunoita poistamalla ruuti, tilalle laitettiin 
Parabellum-patruunasta ruutia ja kiväärin S-luoti eli saksalaisten 
keksimä teräväkärkinen Spitzer-luoti. Kaukopartiotoimintaan 
kehitetyllä kevyellä Kyynel-radiolla kokeiltiin yhteyksiä lähtöä 
edeltävä päivä ja koko yö. Kun viimeinen kenraaliharjoitus suo- 
ritettiin täysin varustein, ne painoivat miestä kohden 43,9 kiloa. 
Everstiluutnantti Matti Aarnion tehdessä partion tarkastuksen ja 
antaessa viimeiset ohjeet, ryhmä oli valmiina lähtöön. 

VII LUKU 


”Astumisen suolla saa 
melkein kuulumattomaksi, 
kun kävelee aivan 
varpaillaan.” 


~ Lauri Törni 


Lokakuun 16. paiva 1942 kello 17.20 partio lahti rykmentin 
komentopaikalta kuorma-autoilla matkalle etulinjassa olevaan 
huoltoportaaseen. Vasta silloin miehet saivat tietää kohteen. 
Matkaa jatkettiin kahdella hevosella Kavioniemeen Voljärven 
rannalle. Tuulisessa illassa Toivonen ja Sainio astuivat varomat- 
tomasti tasakeulaiseen vaneriveneeseen, jolloin he kastuivat. Tör- 
ni siirsi lähtöhetkeä, koska oli itse saanut päättää lähtöajasta ja 
ryhmä oli etuajassa. Yö vietettiin Poksisaaren tukikohdassa. Yön 

yli nukuttuaan Törni päätti ottaa mukaan myös suuren kalasta- 
jamallisen veneen ja jätti vain kaksi kiikkeräksi osoittautunutta 
tiedusteluvenettä, kahdesta pioneeriveneestä luovuttiin. Päiväl- 
lä kokeiltiin uutta järjestelyä ja suoritettiin vesistön tarkastelua. 
Sotapäiväkirjassa partion vaarallisesta tehtävästä löytyvät vain ly- 
hyet maininnat: 


”18.10.42 Kello 14.05 Ilmoitti Törni: Suoritan tiedustelua 
koord x=9063 y=9664 kohdalla” 

”D1.10.42 Kello 22.00 Palasi Törnin pea tuoden muka- 
naan 2 vankia” 

”L.11.42 Kello 10.00 Saapui kenr maj Paalu ja tarkasti 
Törnin partion sekä kom paikan” 


Vaarallinen tehtävä toi Törnille partionjohtajana kuuluisuutta, 
ja se on mahdollista rekonstruoida, sillä sen vaiheita on kirjat- 
tu poikkeuksellisen paljon ja yksityiskohtaisesti. Tapahtuneen 


Lokakuussa 1942 eversti Matti Aarnio lähetti Törnin partion tiedusteluretkelle Voljärven taakse. 

pääasialliset lähteet ovat mukana olleen Antti Lindholm-Ven- 
tolan sekä Jukka Tyrkölle että omaan julkaisuunsa kirjaamat 
lennokkaat vaiheet, sekä Lauri Törnin omakätisesti kirjoittama 
partioraportti. 

Yöllä kello 01.10 partio lähti Poksisaaresta liikkeelle. Ilma oli 
kirkas, näkyvyys kohtalainen ja veden pinta rikki, joka teki liik- 
kumisen mahdolliseksi. Puolen tunnin kuluttua veneet sivuutti- 
vat ensimmäisen kapeikon, jonka molemmilla puolilla oli venä- 


läisten vartio. 


”Saaren rannalle jääneet saattajamme olivat sitä mieltä, että 
meidän oli mahdoton selvitä Stalinin kanavan salmesta ’, 
koska kummallakin puolen vain 30:n metrin päässä oli venä- 
läisvartio. Mutta soutuharjoitukset olivat tepsineet, selvisim- 
me. Yö oli tyven ja pilkkopimeä. Pysyimme kuitenkin hyvin 
koossa ja oikeassa suunnassa. Vihollisen vartiomiehet istuivat 
asemissaan mitään huomaamatta.” 


Antti Lindholm-Ventola — Lauri Törni ja hänen korpraalinsa 


Itärannalta kuului yskimistä, ryhmä pääsi kuitenkin kaikista sal- 
mista läpi huomiota herättämättä. Viimeisen salmen jälkeen jou- 
duttiin avoveteen, ja keskellä selkää oli matalikko. Matalikolla 
oli kantoja, pollareita ja pylväitä, jotka hämärässä erehdyttävästi 
muistuttivat kohti tulevia veneitä. Miehet malttoivat tähystää 
kärsivällisesti ja totesivat kyseessä olleen vain jännityksen sekä pi- 
meyden luoman näköharhan. 

Kello 03.00 ryhmä yritti nousta maihin, mutta ei matalikon 
johdosta päässyt pariakymmentä metriä lähemmäksi. Kolmesa- 
taa metriä itään tulos oli samanlainen, mutta kolmannella ker- 
ralla sopiva ranta löytyi. Varmistus asetettiin 200 metrin päähän 
rannasta ja tavaroita alettiin purkaa maihin. Muutama miehis- 

tä riisuutui ja upotti kivipainoilla suuren veneen irti rannas- 
ta sekä sitoi sen kiinni vedenalaiseen kantoon, pienimmät ve- 
neet naamioitiin maastoon. Rannasta lähdettiin liikkeelle kello 
04.45. Kilometrin kuljettuaan ja muutaman pienehkön suon 
ylitettyään partio saapui metsän reunaan, jossa levättiin ja tar- 
kasteltiin karttoja. Minkäänlaista liikettä ei ollut havaittavissa. 
Matkaa jatkettiin hakattujen harjanteiden yli tiheamman met- 
sän reunaan. Siihen päätettiin pystyttää leiri. Törni käski aliker- 
santti Kallion lähettää etukäteen sovituilla peitekoordinaateil- 
la lyhyt koodiviesti, että partion tiedettäisiin olevan hengissä. 
Törni itse lähti korpraali Fagerströmin kanssa tiedustelemaan 
ympäristöä. He löysivät läheisen aukean saarekkeilta miehit- 
tämättömiä pesäkkeitä, joihin oli rakennettu ampuma-aukot 
kolmeen suuntaan. Idästä kuului auton moottorin surinaa ja 
panssarintorjuntatykkien traktoreiden jyrinää. Paluumatkalla 
Törni ja Fagerström näkivät kaksi puna-armeijan sotilasta kä- 
velevän aukean etelänpuoleisen metsän reunassa, kiväärit seläs- 
sään. Laukaus kajahti ja suomalaiskaksikko otti polviasennon. 
Onneksi punasotilaat yrittivät vain ampua lähistöllä lenteleviä 
lintuja. 

Tiedustelua jatkettiin, nyt kuljettiin pohjoiseen ja länteen, 
mutta mitään mainittavaa ei havaittu. Sillä välin olivat Grön- 
dahl ja Röynä jo rakentaneet laavun ja rakovalkean, jonka ää- 
ressä kelpasi levätä ja juoda oikeat kahvit. Iltapäivällä miehiä 
lähti uudelleen tiedusteluretkelle, Lötjönen, Kallio ja Lind- 
holm-Ventola jäivät leiriin. Reilun kilometrin päästä löytyi jäl- 
leen runsaasti kolmeen suuntaan ampuvia pesäkkeitä sekä maa- 
kuopista tehtyjä hirsikattoisia majoituskorsuja. Iltaseitsemältä 
alkoi lumisade, joten ryhmä palasi leiriin, löytäen paluumatkal- 
laan puolivalmiiksi kaivetun hyökkäysvaunukaivannon. Leirillä 
ruokailtiin ja majoituttiin. Yhdellä miehistä oli kuumetta; joten 

Törni antoi hänelle pari streptolysin-tablettia, aamulla kuume 
olikin ohi. Seuraavana päivänä odoteltiin lumen sulamista ja 
paranneltiin leiriä. Naamioiminen suoritettiin niin hyvin, että 
keskellä päivää ei viidentoista metrin päästä huomannut havu- 
majaa. Päivällä otettiin uusi radioyhteys ja ilmoitettiin tiedus- 
telun jatkuvan samalla suunnalla. Hämärän tultua miehet läh- 
tivät uudelleen tiedusteluun Törnin johdolla. Jälleen paljastui 
panssarintorjuntapesäkkeitä, korsuja, talleja ja ampumahauto- 
ja. Keskellä erästä harjannetta kulki maantie, jonka reunoille 
ryhmä päätti jäädä väijyksiin. 

Kello 20.25 tietä pitkin kulki venäläinen kuorma-auto, jonka 
lavalla oli miehiä ja naisia, puolisen tuntia myöhemmin toinen 
auto täynnä miehiä matkasi samaan suuntaan. Kello 21.00 tietä 
pitkin saapui kuormahevonen, kulkien pohjoisesta etelään. Tör- 
ni lähti Fagerströmin kanssa juoksemaan hevosen jälkeen, mutta 
juuri kun he olivat huutamassa antautumiskäskyä, kuului takaa 
ääniä. Törni ja Fagerström piiloutuivat nopeasti tien varteen, kun 
yhdeksän hevosta käsittävä kuormastokolonna pysähtyi aivan pii- 
lopaikan viereen. Törni ja Fagerström kuuntelivat hiljaa venäläis- 
ten riitelyä keskenään. Seasta erottui venäjänkielistä kiroilua ja 
useasti mainittu Leningradin nimi. Ryhmä päätti palata takaisin 
leiriin ja asetti kuulovartion. Yön aikana, kaikkien ollessa hiljaa, 
ei suomalaississien olemassaoloa voinut havaita kahdenkaan met- 
rin päästä. 

Seuraava aamupäivä levättiin, keitettiin ruokaa ja noettiin kas- 
vot naamioitumistarkoituksessa. Kello kolme koko ryhmä lähti 
matkaan, jättäen leirin nyt vartioimatta. Muutaman minuutin 
kuluttua saapui etelästä kuorma-auto, täynnä hyvin puettuja nai- 
sia ja miehiä, kyseessä oli venäläinen viihdytyskiertue matkalla 
rintamalle. Puolen tunnin kuluttua saapui jälleen kuorma-auto, 
nyt mukana oli heinäpaaleja. Kello 17.10 lähestyi mies ratsul- 

laan, askeltaen käyntiä pohjoisen suunnasta. Kymmenen mi- 
nuutin päästä samasta suunnasta saapui täyttä laukkaa kaksi rat- 
sukkoa. Suomalaiset valmistivat puukapulat, joilla oli tarkoitus 
kumauttaa ohi kiitävä mies alas satulasta. Mutta kun ohi ei enää 
kulkenut kuin jälleen heinäpaaleja kuljettava kuorma-auto, oli 
miesten palattava hieman pettyneinä leiriin. Kaikki olivat vielä 
vilustuneita ainaisen kastumisen johdosta. 

Yö vietettiin nuotiolla ja lokakuun 21. päivän aamuvarhai- 
sella kello viisi ryhdyttiin valmistautumaan uudelleen lähtöön, 
kasvot ja kädet noettiin jälleen aivan mustiksi. Rinnettä pitkin 
tielle noustessaan Törni huomasi edellisen illan viihdytyskier- 
iueen matkaavan autolla rintamalta takaisin. Kello 9.30 saapui 
kävellen etelästä päin nuorukainen tietä pitkin, laukku kädes- 
sään. Hänen saapuessaan kohdalle Törni nousi pystyyn ja huusi 
miehelle antautumiskäskyn. Armeijapostia kuljettava sotamies 
Bystrov nosti kätensä pelästyneen näköisenä, jolloin Törni tart- 
tui miestä kädestä kiinni ja kuljetti hänet juoksujalkaa harjan- 
teen taakse. Pikakuulustelussa selvisi, että kolme ja puoli kilo- 
metriä väijytyspaikasta Vanzjärven päässä sijaitsi viisi parakkia, 
joihin oli majoitettu lähes 60 miestä. Laukku oli täynnä kir- 
jekuoria, normaalin kenttäpostin lisäksi kolmikulmaisia ja si- 
netillä varustettuja virkakirjeitä. Törni palasi väijytyspaikalle, 
korpraali Toivosen jäädessä vartioimaan vankia. Tällä välin oli 
tietä pitkin kulkenut auto, lava täynnä aseistettuja puna-armei- 
jan sotilaita. Hetken kuluttua kuului moottorin surinaa eteläs- 
tä, kuorma-auto, kaksi miestä kopissa ja kuusi sotilasta lavalla 
saapui tietä pitkin. Kylmähermoisesti Törni kohotti äänenvai- 
mentimella varustetun kiväärinsä. Tarkka tähtäys, laukaus ja 
luoti suhahti kahdenkymmenen metrin päässä olevaa kuljet- 
tajaa kohti. Tuulilasi pirstoutui ja auto pysähtyi vain joitakin 
metrejä kuljettuaan. 

"Kuljettaja putosi hytissään ja samassa oli partio jo Tornin johdol- 
la miehistön kimpussa. Kiväärien sijasta käytettiin niiden tukkeja 
kauhavalaisten ja kirveen ohella. Lavalla oli istunut, kiväärit pi- 
nossa auton perällä, kymmenen vihollissotilasta, jotka saivat nyt 
suomalaisista kaksi varsinaista lähitaistelijaa reservinään ' auton 
viereen maahan jääneet. Mieleen on jäänyt lähinnä kuva ojaan 
kallistuneen auton lavan kulmasta valuneesta verivirrasta...” 


Antti Lindholm-Ventola — Lauri Törnin tarina 


Viimeisten laukausten vielä kajahtaessa puhkesi sadekuuro. Lind- 
holm-Ventola kertoo ampuneensa auton lavalta hypänneen vää- 
pelin lennosta konepistoolillaan. Samalla etelästä saapui toinen 
auto, kymmenen sotilasta kyydissään. Se pysähtyi jonkin matkan 
päähän ja osa Törnin ryhmästä kääntyi heti sitä vastaan. Venä- 
läissotilaat kohtasivat tiensä pään jo auton lavalle, osan hypätessä 
alas ja yrittäessä pakoon. Törni otti puolet miehistä ja hyökkä- 
si seuraavaa autoa vastaan. Hurjasti huutaen ja kasvot mustaksi 
noettuina joukko ampui kiivaasti konepistooleillaan. 

Antti Lindholm-Ventola kuvailee, kuinka Törnin kivääristä 
loppuivat panokset, jolloin hän tarttui kiväärinsä piippuun ja 
humautti sillä venäläistä päähän niin, että kivääri hajosi kolmeksi 
kappaleeksi. Korpraali Fagerström tempaisi puukon vyöltään ja 
löi vastustajaansa puukolla rintaan sillä seurauksella, että puukko 
juuttui niin lujasti kiinni, ettei Fagerström saanut sitä kiirees- 
sä enää irti. Sotamies Röynä otti vyöltään kirveen ja halkoi sillä 
kahden punasotilaan kallon. Lindholm-Ventola, Lötjönen ja Sai- 
nio käyttivät lyömäaseenaan konepistoolin raudoitettua perää. 
Alikersantti Gröndahl nakutti tappavan tehokkaasti kertatulella 
olevalla konepistoolillaan, mutta joutui silti likvidoimaan kolme 
venäläistä aseensa tukilla. Lindholm-Ventola kirjaa myös lipasta 
vaihtaneen Fagerströmin yksinpuhelun: 

”Kuuluhan, iivana, et sinä minulta karkuun pääse. Katohan 
kuinka lipas jo heltiää vyöstä ja kohta piippu kohoaapi. Sinä 
ittekö olet tuon laatikon tehnyt. Täysi susi. En minäkään mi- 
kään timpuri ole, mutta noin pirun rumaa lautakasaa en olisi 
koskaan kehdannut tehdä.” 


Antti Lindholm-Ventola — Lauri Törni ja hänen korpraalinsa 


Antti Lindholm-Ventola kertoo aikaisemmin saadun vangin va- 
pisseen pelosta ja häntä vartioinut kokenut Toivonenkin oli häm- 
mentynyt, niin hurjaa katseltavaa kahakka oli ollut. Kiihkeässä 
taistelussa kaikki yksityiskohdat eivät luonnollisesti ole aivan au- 
tenttisesti kirjattuja. Törnin partioraportti on myös lakonisempi, 
kuin Lindholm-Ventolan Tyrkölle tai omaan kirjaansa ikuistama 
versio. Myöhempinä vuosina muutamat aseveljet hieman kriti- 
soivat, että Lindholm-Ventola olisi tehnyt partiomatkasta jul- 
memman, kuin se oikeastaan olikaan. Tähän Lindholm-Ventola 
oli todennut kustantajan pyytäneen ensimmäisen käsikirjoituk- 
sen jälkeen ”lisäämään verta ja ruumiita”. 

Partion taistellessa viimeisten venäläisten kanssa saapui neljäs 
auto pohjoisesta, lava täynnä miehiä. Tilanne kiristyi entisestään, 
kun viides auto saapui etelästä, pysähtyen myös pienen matkan 
päähän. Suomalaiset tuhosivat kolmen ensimmäisen auton moot- 
torit ja jäähdyttäjät ampumalla ne konepistooleilla täyteen reikiä, 
Törni oli ehtinyt tutkia jo hytit ja kerätä mielenkiintoiset paperit 
talteen. Viimeisten autojen ilmestyessä paikalle ja uusien äänien 
jo kuuluessa, Törni antoi määräyksen vetäytymisestä harjanteen 
taakse, missä korpraali Toivonen vartioi vankia. Tuhoisan iskun 
seurauksena kaatuneita jäi tielle yli kolmekymmentä miestä sekä 
lisäksi haavoittuneita. Vahingoittumattomat suomalaiset juoksi- 
vat räntäsateessa vanki keskellään kohti leirialuetta, takaa kuului 
kiivasta mutta osoitteetonta ampumista metsikköön. Viimeisenä 

saapui kersantti Kallio, joka oli yrittänyt ottaa vangin, mutta lo- 
pulta tyytynyt keräämään ampumaltaan kapteenilta materiaalia 
kuten karttalaukun ja pistoolin. 

Leiri hajotettiin nopeasti, pakkaukset kunnostettiin ja otettiin 
suunta suoraan rannalle. Metsässä sissijoukko törmäsi venäläisten 
nuotiolle, jossa lämmittelevät kymmenkunta miestä juoksivat il- 
man laukaustakaan pakoon. Törni kielsi kuitenkin ampumasta 
perään, sen sijaan hän pirskotti laukustaan ottamastaan pullosta 
ammoniakkia sekoittaakseen mahdollisten jäljityskoirien hajuais- 
tin. Ryhmä muutti suuntaansa 90 astetta pohjoiseen ja ylitti suu- 
ren suon. Siellä kuumeesta kärsineet Sainio ja Lötjönen väsyivät 
niin perusteellisesti, että Törni antoi luvan reppujen jättämiseen. 
Koko ryhmä päätti hengähtää hetken keskellä suota olevassa saa- 
rekkeessa. Muutaman sadan metrin päässä olevalla harjanteella 
kulki kaksi venäläistä vartiomiestä kiväärit selässään. He tarkkai- 
livat hetken kukkulaa, käväisivät katetussa maakuopassa ja alkoi- 
vat kävellä suomalaisia kohti. Miesten saapuessa harjanteen reu- 


nalle Törni hyppäsi pystyyn. 
— Ruki vehr! 


Toinen nosti kätensä ylös, mutta toinen tempaisi kiväärinsä kii- 
reesti pois selästä ja yritti ampua. Törni oli kuitenkin nopeampi 
ja ampui pistoolilla kaksi kertaa, venäläinen kaatui maahan ja 
alkoi huutaa. Törni juoksi miehen luo lyöden venäläistä päähän 
pistoolin perällä, jolloin se särkyi, miehen jatkaessa kuitenkin 
huutamista. Törnin lyödessä kahdesti puukolla vihollinen vai- 
keni viimein. Suomalaiset ottivat toisen miehen vangiksi, riisui- 
vat kuolleelta päällysvaatteet ja siirtyivät nopeasti vartiomiesten 
maakuoppaan. Yksi miehistä asetettiin vartioon, hänen päälleen 
puettiin venäläinen mantteli ja karvalakki, sekä annettiin kii- 

kari maaston tutkimista varten. Puna-armeijan sotilaita kierteli 
rannoilla, mutta uuteen ”vartiomieheen” ei kukaan kiinnittä- 
nyt huomiota. Vartiota vaihdettiin puolen tunnin välein. Muu 
ryhmä pysytteli kuopassa, ruokaili, odotti pimeän tuloa ja tutki 
sotasaalistaan. Ammutun vääpelin laukusta löytyivät tärkeiden 
papereiden ja karttapiirrosten lisäksi venäläiskomppanian rahat. 

Kello 18.15 partio lähti liikkeelle veneitä kohden, kiertäen en- 
sin kapean niemekkeen. Pioneeriveneet kaivettiin esiin ja kalasta- 
javene tyhjennettiin vedestä. Vangit asetettiin suureen veneeseen 
viiden miehen sekä pakkausten ja aseiden kanssa, kahteen tiedus- 
teluveneeseen sijoitettiin kaksi miestä ja yksi reppu kumpaankin. 
Rannasta lähdettäessä miehet soutivat hiljaa ja odottelivat pohjoi- 
sesta nousevaa pilveä suojakseen. Vesistön kapeimmassa kohdassa 
alkoi sataa lunta ja samaan aikaan lentokone kulki venäläisten 
puoleista rantaa usean kerran edestakaisin. Liian myöhään, sillä 
suomalaispartio oli jo matkalla kohti kotirantaa. Vasta viimeisen 
salmen puolessa välissä heidät havaittiin. Venäläiset avasivat tulen 
molemmilta puolilla rantaa olevista vartiopaikoistaan ja ensim- 
mäiset luodit iskeytyivät parinkymmenen metrin päähän veneis- 
tä. Ryhmä alkoi soutaa nopeammin, eivätkä venäläiset huoman- 
neet korjata ampumaennakkoaan. 

Kun edessä häämötti Poksisaari, Törni viestitti sovitun tunnus- 
merkin, puna-valko-vihreän vilkkuvalon lampullaan. Venäläiset 
ampuivat valoraketteja ja onneksi jo lyhyeksi jääviä pikakivääri- 
sarjoja. Lähellä rantaa uusi valomerkki ja pian kuului hartaasti 
odotettu vastaushuuto. Vastassa oli tukikohdan nuori vänrikki, 
joka järjesti miesten, varusteiden ja veneiden siirron. Puolen tun- 
nin päästä jatkettiin matkaa mantereelle ja edessä oli tervetullut 
yöpyminen JR 56:n päällikön komentopaikalla, kranaatinheitin- 
joukkueen korsuissa. Tuskin miehet ehtivät nauttia pakin kan- 
nellisen kuumaa korviketta, kun he jännityksen lauettua nukah- 

tivat autuaasti. Röynällä oli lähes 40 astetta kuumetta. Törni otti 
korsun nurkassa olevalla puhelimella yhteyden Aarnioon antaak- 
seen lyhyen raportin. Tapahtumien kulun lisäksi hän liitti partio- 
raporttiin muutamia huomioita: 


”Kasvojen ja käsien nokeaminen osoittautui näkyväisyyden 

puolesta erittäin hyväksi menetelmäksi, jolla oli myöskin suu- 
ri moraalinen vaikutus ryssiin. Astumisen suolla saa melkein 
kuulumattomaksi, kun kävelee aivan varpaillaan.” 


Komentopaikassa everstiluutnantti Aarnio tarkasti partion klo 
16.00 ja kiitti kenraali Paalun sekä omasta puolestaan onnistuneen 
retken johdosta. Mukana tuodut vangit kuulusteltiin rykmentin 
komentopaikalla divisioonan tiedustelu-upseerin apulaisen luut- 
nantti Aminoffin toimesta. Jännittävimpiä hetkiä käytiin uudelleen 
läpi saunan kihisevässä kuumuudessa, siellä pistäytyi itse Aarniokin 
juttelemassa ja kertomassa, kuinka partiomatkaa oli suunniteltu ja 
kuinka esikuntaupseerit olivat kinastelleet toteutustavasta. - 
Eräänä aamuna Törni saapui mukanaan kirjuri. Jokaisen kä- 
teen laitettu lomalittera sai riemun purkautumaan. Törni selitti 
miehilleen, kuinka korkeammat upseerit halusivat vielä terveh- 
tiä ryhmää ja jakaa kunniamerkkejä. Tulossa oli divisioonan ko- 
mentaja kenraalimajuri PE. Paalu, korkeiden vieraiden johdosta 
joukkion majapaikassa piti tehdä suursiivous. Törnin miehet sii- 
vosivat tunnollisesti, vaikka omien kenraalien kanssa olisi selvitty 
vähemmälläkin, mutta mukaan oli tulossa myös kolme saksalaista 
upseeria. Saksalaiset olivat toivoneet saavansa nähdä, kuinka suo- 
malainen sissi liikkui maastossa. Miehet olivat kuitenkin ehtineet 
vaihtaa jo lomapuvut päälle, oli sileät leuat ja kiiltävät saappaat. 
Lisäksi sade oli kastellut pensaikot kosteiksi. Näytöksessä miehet 
kiersivät ne kaukaa eikä kenenkään mieleen edes tullut ryömiä 

Onnistuneen tehtävän suorittamisen jälkeen divisioonankomentaja P.E. Paalu jakoi kunnia- 
merkkejä. 


maassa. Törnilläkään ei ollut minkäänlaista halua teettää miehil- 
lään ylimääräistä työtä. Miehet piileskelivät kauempana puiden 
ja kivenlohkareitten takana, ja kävelivät sitten takaisin. Saksalai- 
set eivät suurtakaan oppia saaneet sissien liikkumisesta, mutta 
suomalaiset tulkitsivat heille elävästi toimintaa. 

Samalla Törnin miehet kuulivat vihellyksen, juna kohti ko- 
tirintamaa oli jo lähdössä. Miehet järjestyivät kentälle riviin. 
Kenraali tervehti jokaista kädestä, mitalit kiinnitettiin kaikkien 
rintaan ja Paalu piti lyhyen kiitospuheen onnistuneesta tehtäväs- 
tä. Saksalaiset seurasivat tilannetta hieman sivummalta, tiedotus- 
komppanian valokuvaajien salamavalot välähtivät. Viimein mie- 
het hyppäsivät autoon, joka kiidätti heidät Karhumäen asemalle. 
Törni ilmoitti junanlähettäjälle kaikkien olevan nyt junassa. Tun- 
nin myöhässä oleva rautahepo kiidätti rentoutuneet sotasankarit 
28 vuorokaudeksi kotirintamalle. 

VIII LUKU 


”Kaikki varusteemme suksia 
ja pulkkaa myöten olivat 
valkoiseksi maalatut.” 


~ Lauri Torni 


Vaikka varsinainen taistelutoiminta Maaselän kannaksen etelä- 
osassa oli Poventsan lohkoa lukuun ottamatta melko vähäistä, 
huolestui päämaja jatkuvista ilmoituksista vilkkaasta vihollisen 
partio- ja tiedustelutoiminnasta. Omat kaukopartiot raportoivat 
venäläisten rakentavan teitä asemiensa taakse ja desanttiosastot 
tekivät tihutöitään suomalaisten selustassa. Suomen sodanjohto 
halusi tietää, mitä naapuri oikein suunnitteli, lisäksi desantti- 
toiminnalle oli pantava piste. Samalla voitaisiin tyydyttää myös 
toiminnanhaluisten miesten tarpeet ja pitää yllä taistelukuntoa, 
jonka pelättiin rappeutuvan asemasodan pitkittyessä. 

1. divisioonan käskyllä tammikuun 6. päivänä 1943 määrät- 
tiin divisioonaan perustettavaksi kaksi sissikomppaniaa, ensim- 
mäinen JR 35:n ja toinen JR 56:n miehistä. Koska haluttiin pitää 
matalaa profiilia, muodostettuja komppanioita kutsuttiin salaa- 
mistarkoituksessa jääkärikomppanioiksi. Toisen sissikomppanian 
päälliköksi määrättiin 23-vuotias, partiotoiminnassa kunnostau- 
tunut luutnantti Lauri Allan Törni. Hänen ympärilleen alkoi 
muodostua kovamaineinen joukko, jonka ytimen muodostivat 
jo JR 56:n sissitehtävässä mukana olleet miehet. Karsinta oli 
kova. Ensimmäinen edellytys oli vapaaehtoisuus, toinen lääkä- 
rintarkastuksen läpäiseminen. Joukkosidontapaikalla Konsejär- 
vellä karsiutui osa pois, osa ensimmäisten harjoitusten jälkeen. 
Törnin edessä seisoi myös luutnantti Holger Pitkänen, joka oli 
matkannut Törnin panssarivaunun kyydissä Kristianiassa, pans- 
saritorjuntatykki vaunun koukussa. Pitkänen oli syntynyt Pitkä- 
rannassa, Laatokan toisella puolella, hänen veljensä Valamossa 
ja sisar Sortavalassa. Sitä kautta perhe kulki, rannikkotykistössä 
palvelleen isän ammatin vuoksi. Holgerin koulu oli jäänyt kes- 
ken kuten Törnilläkin, mutta aliupseerikoulun jälkeen hän kävi 
PST-linjalla RUK 51:n, jossa kurssikavereina oli myös tulevista 
Törnin jääkäreistä Per Pekka Lindroos ja Sakari Saku Korhonen. 
Törni ei muistanut Holger Pitkäsen kertoman mukaan hänen ni- 
meään, kun Pitkänen astui Törnin eteen. 

— Sinäkö? 

— Minäpä minä. 

Näin alkoi Pitkäsen ja Törnin yhteinen pitkä sotataival, joka 
välillä muistutti kahden miehen sotaa, kahden erilaisen upsee- 
rin täydentäessä toistensa heikkouksia ja vahvuuksia. Komppania 
sai varusteensa, aseet, lumipuvut ja sukset. Alkoi kova koulutus, 
johon sisältyi erämaassa tarvittavia selviytymistaitoja, kuten lei- 
riytymistä ilman telttaa, väijytysten järjestämistä, erilaisten koh- 

teiden tuhoamista sekä tietysti suunnistusta. Konepistooleilla 
ammuttiin klubiaskin kokoisiin pahvikappaleisiin. 


”Ltn Törni kiinnitti erityistä huomiota monia maaleja käsit- 
tävään pika-ammuntaan erilaisissa tilanteissa. Taistelupartio 
saattoi kohdata vihollista markkeeraavia kenttäammuntatau- 
luja sekä lähellä, että kauempana syvyydessä, jopa sivustoil- 
lakin. Voittajaksi tuli partio, joka kaatoi useimmat ‘vanjat’ 
lyhimmässä ajassa.” 


Paavo Kairinen 


Fyysistä kuntoa kohotettiin pitkillä marsseilla ja hiihtoharjoituk- 
silla. Hiihtoreissuilla taivallettiin vaikeassa maastossa kymmeniä 
kilometrejä kerralla, repussa tiiliskiviä lisäpainona. Viisi päivää 
viikossa oli kovaa harjoittelua, lauantaisin vielä viiden kilometrin 
pikataival ilman pakkausta. Lenkin jälkeen päästiin saunaan, ki- 
hisevän kiukaan syleilyyn ja lumikylpyyn. Sunnuntai oli vapaata. 
Halutessaan sai nopeasti komennuksen takaisin entiseen jouk- 
ko-osastoon, mutta keskeyttäneitä oli vain muutamia. Jollain 
petti fyysinen kunto, joku oli vain sosiaalisesti sopeutumaton. 
Mutta aina oli uusia ja parempia vapaaehtoisia tulossa tilalle. 
Muutamia lyhempiä partiomatkojakin tehtiin. Luutnantti Hol- 
ger Pitkäsen johtama partio sai tehtäväkseen vetää venäläisten 
puhelintapsista yhteyden suomalaisten korsuun. Juoni onnistui 
niin hyvin, että kesti pari viikkoa ennen kuin kersantti Matti Toi- 
vosen yhdistämät piuhat huomattiin. Suomalaisten korsussa oli 
ollut sujuvasti venäjää puhuva mies, joka tulkkasi kaikki käskyt 
ja tiedot suomeksi. 

Neuvostoliittolaiset tunsivat vastustajansa jopa nimeltä, mutta 
myös suomalaiset tiesivät, että kaukana vastapuolen tukikohdas- 
sa oli Valter Ivanovits Valli. Punainen majuri oli vuonna 1917 


116 


"Kaikki varusteemme suksia ja pulkkaa myöten olivat valkoiseksi maalaiut 


tehnyt kaksi merkittävää päätöstä. Eurajoelta kotoisin ollut nuori 
17-vuotias höyrymyllyn koneenkäyttäjä oli liittynyt Suomen pu- 
nakaartiin ja Suomen Sosialidemokraattisen puolueen jäsenek- 
si. Muistona vapaussodan taisteluista poskea koristi vielä juuri 
ja juuri havaittava arpi. Vappuna 1918 Valli joutui kohtaloto- 
vereittensa kanssa valkoisten vangiksi, viimein marraskuussa oli 
julistettu yleinen armahdus. Tiedettiin puna-armeijassa olevan 
muitakin suomalaisia esimiestehtävissä, kuten JR 126:n ensim- 
mäinen komentaja Toivo Vähä alias Ivan Mihailovits Petrov sekä 
hänen veljensä, III pataljoonan esikuntapäällikkö yliluutnantti 
Ville Vainio, monien muiden lisäksi. Valli oli pidätetty Stalinin 
vainoissa neljä vuotta aikaisemmin, erotettu puolueesta ja kau- 
fuslaatat revitty pois. Suomalaiset eivät kuitenkaan tienneet, että 
suomalaissyntyinen majuri oli juuri saanut ylennyksen everstiksi 
ja siirron 14. punadivisioonan varakomentajaksi Muurmannin 
suunnalle. 

Maaliskuun alkupäivinä 1943 koko jääkärikomppania valmis- 
tautui lähtöön. Lauri Törni on itse kirjoittanut tapahtuneesta 
Suomalaiset Aseveljet Amerikassa -yhdistyksen 20-vuotisjuhlajul- 
kaisussa vuonna 1954 nimikkeellä Jännittävin sotaelämykseni. 


”Sain määräyksen varustautua komppaniani kanssa hyök- 
käykseen vihollisen miehittämää saaritukikohtaa vastaan. 
Kaukopartioille tarkoitetusta varastosta saimme tukevat, 
monin taskuin varustetut lumipuvut. Erikoisvarusteisiimme 
kuului tavallista tukevammat muona- ja ammusannokset. 
Kaikki varusteemme suksia ja pulkkaa myöten olivat valkoi- 
seksi maalatut. Oli selvää, että emme saaneet ottaa mukaan 
mitään henkilöllisyyteen viittaavaa, olipa kysymys kirjeistä tai 
valokuvista.” 


Lauri Törni — Suomalaiset Aseveljet Amerikassa 

Muiden lailla luutnantti Törni tyhjensi taskunsa. Pienen kirjasen 
välissä oli kuva äidistä, Rosasta. Kuva löytyi edelleen kirjasen vä- 
listä Törnin sotilasarkusta, joka toimitettiin Yhdysvalloista Suo- 
meen hänen katoamisensa jälkeen. 

Valkoisissa lumipuvuissaan suomalaisjoukkueet etenivät su- 
juvasti hiihtäen eteenpäin. Iltaan mennessä pakkanen kuiten- 
kin laski, lumi tarttui suksien pohjaan ja eteneminen kävi yhä 
hitaammaksi. Lopulta miehet väsyivät niin, että jotkut torkah- 
tivat taukojen aikana suksiensa varaan, joidenkin tuupertuessa 
jopa hankeen nukkumaan. Viimein miehet saavuttivat linjan, 
jossa vihollisen puhelinjohto kulki enää vain 800 metrin pääs- 
sä sijaitsevaan tukikohtaan. Joukko oli niin väsynyt, että Törni 
heitti mielestään välittömän hyökkäyksen mahdollisuuden. Hän 
komensi kaikki vetäytymään tiheän metsän suojaan, jossa levät- 
tiin puolitoista tuntia. Lepo kuitenkin keskeytyi, sillä vihollisen 
suunnalta kajahtivat aamuyöstä kiivaat konekiväärilaukaukset. 
Vartiomiehet olivat yllättäneet vihollisen partion tämän lähesty- 
essä suomalaisten linjoja. Kuusimiehisestä partiosta viisi kaatui ja 
kuudes pahasti haavoittunut joutui vangiksi. Laukaustenvaihto 
hälytti vihollisen valmiustilaan. Tukikohdasta ammuttiin suoma- 
laisia kohti valoraketti, joka taivaalla hajosi kolmeksi punaiseksi 
tulipalloksi. Yllätysmahdollisuus oli menetetty. 

Vanki paljastui venäläiseksi nuorten hiihtomestariksi. Kuulus- 
teluissa selvisi, että tukikohdassa oli ainakin 300 miestä, kaksi 
kenttäkanuunaa ja kaksi ilmatorjuntatykkiä. Lisäksi sitä ympäröi 
kilometrin levyinen miinakenttä. Törni päätti palata takaisin al- 
kuperäiseen omaan tukikohtaan ja pioneerit miinoittivat tarkasti 
ladun. Takaa-ajajat olivat nyt takaa-ajettavina. Jäljittämään lähe- 
tetty hiihtorykmentin erikoisosasto joutui räjähdyksistä päätellen 
maksamaan raskaan hinnan siitä, että he huonompina hiihtäjinä 
käyttivät valmiiksi avattua latua ajan voittamiseksi. Siperian mie- 

het osasivat kyllä hiihtää, mutta aroilta tulleiden tahti oli verk- 
kaisempi. Vihollisen talvisodankäynnin ohjesääntö oli kuitenkin 
armoton. Jos jäljittävän joukkueen ensimmäinen mies menee 


miinaan, hän siirtyy sivuun ja seuraava jatkaa. 


”Sitä ennen muistan kun Korhosen Sakun kanssa tulimme vii- 
meisenä. Suksen pohjat paakkuuntuivat lunta täyteen. Minä 
muistan sen näin: 

— Mitä nyt tehdään? Saku kysyi. 

— Pysähdytään ja raavitaan lumi pois, sanoin minä. 

— Pysähdytään vaan ja raavitaan. 

Ryssän ensimmäinen jäljityspartio oli 20-30 metrin pääs- 
sä. Pysähtyivät siihen ja katsoivat meitä. Meidän ei auttanut 
muu kuin raapia lumi loppuun, eihän niillä olisi päässyt hiih- 
tämään. Pantiin sukset jalkaan, puukot tuppeen ja jatkettiin 
matkaa. Kai he vieläkin ihmettelevät, mitä ne kaksi kaveria 
siinä tekivät.” 


Holger Pitkänen 


Muutamien päivien kuluttua Törni lähti komppaniansa kanssa 
ylittämään vihollislinjoja samasta kohdasta kuin edelliselläkin 
kerralla, mutta nyt itse tukikohtaa tuli lähestyä lännestä. Aamu- 
yöllä saavutettiin jälleen miinakentän uloin raja. Aluksi raivat- 
tiin 30 metrin levyinen aukko miinakenttään, mikä ei ollutkaan 
vaikeaa, sillä viime retken jälkeen lumi ei ollut ehtinyt peittää 
miinoja kokonaan. Suunnitelman mukaisesti edettiin hiljaa sa- 
dan metrin päähän tukikohdan piikkilankaesteistä. Miinakenttä 
tiivistyi ja kirpeän pakkasilman leikkasivat räjähdysten äänet. Sy- 
välle asetetut miinat surmasivat neljä miestä ja kolme haavoittui. 
Samalla naapuriosaston suunnalta kuului laukauksia. Vihollinen 
huomasi tunkeilijat, valosignaalit halkoivat taas ilmaa ja tulitus 

alkoi. Epätarkka tulitus ei aiheuttanut tappioita, mutta koska 
miinakentän purkamiseen ei ollut keinoja, siirsi Törni joukko- 
jaan taaksepäin. Kaatuneet ja haavoittuneet nostettiin ahkioihin 
ja uudeksi marssisuunnaksi tuli Ontajärven rannalla oleva niemi. 

Törni päätti yrittää jonkinlaista mottia, vieläpä aukeassa maas- 
tossa. Komppania asettui asemiin ja odotti. Odotus ei ollut pitkä, 
kun vihollisen lähettämä osasto oli taas kintereillä. Suomalaisilla 
oli raskas varustus ahkioineen, hiihtoprikaatilla kevytpakkaus. 
Siksi venäläiset saapuivat nopeasti, vaikka heidän hiihtovarus- 
teensa eivät kuitenkaan olleet huippuluokkaa. Huopatossujen 
kärkeen oli kiinnitetty nokka, josta jalkine kiinnitettiin sukseen. 
Kaikki liiat remmit oli riisuttu siteistä pois. Kiinnitys oli nopea, 
mutta epäluotettava. Kylmäpäisesti Törni antoi etummaisten 
osastojen edetä mitään huomaamatta ohitseen. Vasta kun viholli- 
sen pääosasto oli kohdalla, käytettiin aseita. Yllätys onnistui ja vi- 
hollisia kaatui lumihankeen. Taistelun riehuessa kiivaimmillaan 
eräs partiomiehistä toi Törnille tiedon vahvan vihollisosaston lä- 
hestymisestä idästä. Törni otti mukaan lähettinsä ja kahdeksan 
miestä estämään venäläisten saartoaikeet. Komppanianpäällikkö 
ryhmineen yritti saavuttaa niemen toisen rannan ennen vihollis- 
ta, joka oli kuitenkin jo ehtinyt pureutua maahan. 


”Hiihtäessäni jouduin 10 metriä muitten edelle ja yrittäessäni 
nousta rinnettä ylös jouduin suoranaiseen käsirysyyn kahden 
ryssän kanssa. Sain kaadetuksi molemmat kumoon... heidän 
aseensa irtosivat vaistomaisesti pudoten lumeen... itsekin olin 
välillä hangessa... päästyäni kuitenkin jaloilleni sain otteen 
suomalaisesta konepistoolistani, joka teki lopusta selvän. Sel- 
viydyttyäni näistä kahdesta, suuntasin tulen muihinkin lähel- 
lä oleviin vanjoihin, mutta nyt jouduin itsekin niin kovan 
tulituksen kohteeksi, että minun oli haettava hangesta turvaa. 

Hankeen kaivautuessani konepistoolini tärähti lumen alla 
olevaan kantoon ja joutui epäkuntoon. Sen mekaaniset osat 
eivät liikkuneet eteen eikä taakse — ja hetkellä, jolloin olin 
melkein yksin vihollisen ympäröimänä.” 


Lauri Törni - Suomalaiset Aseveljet Amerikassa 


Käsillä kaivaen Törni teki hankeen ryömimispolun kahden kaa- 
tuneen venäläisen luokse, rakensi siihen suoja- ja ampuma-ase- 
man ja heitti samalla käsikranaatteja vihollisen asemiin. Muu 
ryhmä oli kaivautuneena hieman takanapäin tulittaen kiivaasti. 
Taistelulähetit Reino Tuominen ja Valto Mustesalo haavoittui- 
vat, jälkimmäinen ohimoonsa. Pieni ryhmä taisteli sinnikkäästi, 
mutta vihollisella oli valtava ylivoima. Korpraali Fagerström kuu- 
li kauempaa tulituksen, jonka kohteeksi Törni joutui. 

— Komppanian päällikkö tarvitsee apuamme. Minä järjestän 
asian, hän huusi Törnin sijaisekseen jättämälle Holger Pitkäselle 
ja lähti ripeästi hiihtämään. 


”Kun hän sitten saapui avuksemme, tilanteen vakavuus ei 
tuntunut häntä lainkaan pelottavan. Yksin hän uskaltautui 
hyökkäykseen 60-miehen vahvuista vihollisosastoa vastaan. 
Hän sai kaadetuksi kaksi ryssää, lisäksi pahasti haavoitet- 
tua kahta, mutta sitten olivatkin hänen panoksensa lopussa. 
Yrittäessään vaihtaa makasiinia hän sai osuman rintaansa ja 
päähänsä vihollisen konepistoolista. Näin kaatui eräs komp- 
panian parhaista sotilaista. Tämä on vain eräänä osoituksena 
siitä taistelumielestä, joka vallitsi miehistössämme.” 


Lauri Törni — Suomalaiset Aseveljet Amerikassa 


Fagerströmin yksinhyökkäys, Törnin käsikranaatit ja ryhmän haa- 
voittuneiden sotilaiden tuli viivästytti vihollista niin, että Holger 

Pitkäsen tuoma ryhmä ehti avuksi. Törni ja haavoittunut taiste- 
lulähetti vilkuttivat näyttääkseen ketkä olivat omia, Fagerströmin 
ampuja koki myös oman loppunsa. Nyt tuli puolestaan viholli- 
selle kuumat oltavat ja se lähti pakoon, jättäen taistelukentälle 
yli kaksikymmentä kaatunutta. Koko lohkolla kaatuneita puna- 
sotilaita oli yli viisikymmentä. Törnin komppanian tappiot olivat 
kolme kaatunutta ja yhdeksän haavoittunutta. Ruumiit nostet- 
tiin ahkioon. 


”Ruumis pantiin alle ja haavoittunut päälle. Pantiin pussi 
kiinni, lääkintämiehet antoivat rauhoittavaa morfiinia niin, 
että haavoittuneella oli hyvä, morfiininen olo.” 


Holger Pitkänen 


Näin palasi kotiin myös päällikköään urhoollisesti puolustanut 
Ilmari Fagerström. Hänen taistelunsa Törnin rinnalla oli taistel- 
tu. Tehtävä ei kuitenkaan päättynyt tähän. Ennen vihollismaas- 
ton jättämistä tarkoitus oli tuottaa mahdollisimman paljon va- 
hinkoa. Paluuretki suunniteltiin siksi kulkemaan toista reittiä 
kuin tultaessa, osasto hajotettiin pienempiin yksiköihin ja Törni 
määräsi miehilleen tehtävät. Hitaimmat määräsivät tahdin. Pio- 
neeriryhmän johtaja kersantti Sainio päätti esimieheltään kysy- 
mättä keventää ahkiota pudottamalla kuormasta saksalaisia hyp- 
pymiinoja. Törni ei puhunut mitään, mutta katsoi tapausta ilme 
tiukkana. Paluumatkalla osuttiin alasammutun suomalaiskoneen 
jäännöksille, koneesta poistettiin arvokkaimmat osat ja se jätet- 
tiin miinoitettuna paikoilleen. 

Samaan aikaan operaatioon osallistunut toinen osasto tuhosi 
vihollisen ammus-, bensiini- ja muonavaraston, pani tuleen talo- 
ja ja hevostalleja, tuhosi rautatieaseman sekä useita siltoja. Tosin 
kärsien huomattavat omatkin tappiot, kun lähellä vihollisen tuki- 

kohtaa ensimmäiset miehet osuivat miinoihin. Puihin kiinnitetyt 
vetoiskusytyttimillä varustetut kuuden tuuman kranaatit tekivät 
veristä jälkeä suomalaissotureista. Saavuttiin Ontajärvelle, jonka 
molemmat rannat olivat vihollisen hallussa. Törni otti radiolla 
yhteyden omiin joukkoihin. 

— Tulemme järven poikki hämärässä. Ryssällä on pohjoispäässä 
miehitys. Moottorikelkkoja. Meillä on pelkät konepistoolit. Jär- 
jestäkää ilmasuoja ja muutama hevosreki, joissa on raskaampaa 
aseistusta. Loppu. 

Kun joukko eteni seuraavana päivänä jään ylitse, toivat idäs- 
tä päin palaavat tiedustelukoneet sanoman. Matalalla lentäen ne 
heiluttivat siipiään ja pudottivat merkkipistoolin jäätä peittävälle 


hangelle. 


”Tuntui hienolta, kun vanhat hävittäjät heiluttivat siipiään 
ja olivat siellä kuin suojelusenkelit meidän päällämme.” 


Holger Pitkänen 


Pistooliin kiinnitetyssä viestissä kerrottiin omien hävittäjien tu- 
honneen samana päivänä seitsemän viholliskonetta. Törnin sano- 
ma päättyi lyhyeen tiedotukseen. 

— Kaikki selvää, me palaamme tukikohtaamme. 

Saksalaisten suurella menestyksellä alkanut salamasota oli vie- 
nyt heidät syvälle Neuvostoliiton alueelle ja jopa tärkeimpien 
kaupunkien porteille. Kylmä talvi ja sen tuomat hankaluudet 
olivat kuitenkin pysäyttäneet etenemisen, jolloin Neuvostoliit- 
to kokosi voimansa. Tammi-helmikuussa ratkennut Stalingradin 
suurtaistelu, jossa tuhoutui 22 saksalaista divisioonaa, siirsi aloit- 
teen venäläisille. 

Törnin komppania liikkui keväällä 1943 lyhyillä partioreissuil- 
la eri puolilla rintamaa. Vihollista yritettiin härnätä ulos tukikoh- 

dista, yleensä siinä onnistumatta. Eräälle matkalle Törni oli hank- 
kinut pullollisen hevosen verta. Etsittiin venäläisten miinakentän 
uloin miinoitus, räjäytettiin langalla putkimiina ja hevosen ver- 
ta tiputettiin räjähdyspaikalle. Maahan jätettiin selvät jäljet ja 
odoteltiin, että vihollinen tulisi tutkimaan räjähdystä, huomaisi 
veriset jäljet ja lähtisi seuraamaan — suoraan väijyksissä olevien 
suomalaisten syliin. Varsinaisia rivistötaisteluja ei syntynyt, vaik- 
kakin laukauksia vaihdettiin aina kohdattaessa. Suurinta harmia 
Törnin miehille aiheuttivat latumiinat, ne tekivät haavoittuneita, 
rampoja ja kuolleitakin. Törnin partioreissulla mukana ollut Nii- 
lo Röynä menetti jalkansa. 

Kotitukikohtien miehet suhtautuivat ristiriitaisesti Törnin 
miehiin, partiomatkan jälkeen kun saattoi odottaa venäläis- 
ten kostotoimia. Paluujäljet päättyivät milloin mihinkin tuki- 
kohtaan, ja usein vihollinen teki vastaiskuna partioretken juuri 
siihen kohtaan, jälkiä seuraten. Kerran partio palasi kenttävar- 
tioon, jossa oli sauna lämpimänä. Kersantti Martti Gröndahl ky- 
syi saisivatko miehet pistäytyä lauteilla. Vastausta viivyteltiin, ei 
kielletty, mutta ei suoraan myönnettykään. Gröndahl sisuuntui, 
riisui vaatteensa saunan seinustalle ja hyppäsi järvessä olleeseen 
avantoon. Sen jälkeen hän nousi tyynesti ylös ja puki vaatteet 
päälleen. Kenttävartion pojat olivat katsoneet ihmeissään, eivät 
tienneet kersantin olevan vanha avantouimari. Toisella kerralla 
saatettiin palata samaan kenttävartioon. Nyt tulijat toivotettiin 
tervetulleiksi, tarjottiin hernekeittoa ja korviketta. Saunakin oli 
laitettu lämpiämään kuin heitä varten. 

Huhtikuun lopulla 1943 tuli tieto, että 1. divisioonan jääkäri- 
komppaniat hajotetaan. Käsky koski myös Törnin osastoa, mie- 
het lähetettiin entisiin yksiköihinsä. Törni sai kuitenkin valita 
tusinan verran miehiä, jotka siirrettiin kirjoille rykmentin esi- 
kuntaan. Kaikki lähtivät yhtä aikaa lomalle. 

”Caatiin viimeinen muonakin. Se tuntui kuin viimeiseltä ate- 
rialta. Oli haikeaa kun erottiin.” 


Holger Pitkänen 


Kesäkuun 26. päivä 1943 perustettiin 1. divisioonan komenta- 
jan käskyllä erityinen partisaanien torjuntaa varten muodostettu 
osasto, jonka johtajaksi valittiin Lauri Törni. Sotapäiväkirjaan 
kuitenkin kirjattiin: 


”Hänen viransijaisenaan toimii kapteeni A.K. Ala-Kaila siksi 
kunnes luutnantti Törni saapuu toipumislomalta.” 


Toukokuun viimeisenä päivänä Törni oli saapunut 16. kenttä- 
sairaalaan. Tulipunaisen värisellä miehellä oli kuumetta 39,2 
astetta. Mannerheimin syntymäpäivää 4.6.1943 Törni sai viet- 
tää sairaalan sängyssä, kuume tosin laski juhlapäivän kunniaksi. 
Sairaalassa Törnillä oli aikaa miettiä asioita. Kynä ja paperi tai- 
puivat miehen kädessä runon muotoon. Sissilaulu sai Husaarin- 
marssin sävelen. 


”Sissit kulkevat kuiskivi metsät, 
kun joukkomme käy kulkemaan 
Huhut kauhulla täyttävi ryssät, 
sillä sissit ky? täällä tunnetaan 


Pitkä parta ja viiltävä puukko 
tuntolevyinä meillä nyt on 
Viime muistona rakkaimman suukko, 


siks kostomme on armoton 

Päämajamme vaalivi meitä 
kansa kalvaten katsahtaa 

Kun me valtaamme ryssiltä teitä 
puukko vuohilan välkähtelee 


Kun pimeäll' iivanat koettaa 
joukoll’ suojata kuormastoaan 
Kyllä sissit siell? joukossa koettaa 
iloll seurata johtajataan 


Molotohvi jo kuuntelis meitä 
Stalin mielellään kättä jo lois’ 
mutta enää ei uskota heitä 
vielä kesken on sissien työ” 


Kesäkuun lopussa vielä kalpeaksi todetulle Törnille myönnettiin 
toipumislomaa kaksi viikkoa, mies oli tarkastettu ja todettu ole- 
van täivapaakin. Mukaan junaan annettiin sekä lippu Vaasaan 
että muona- ja majoitusrahaa reilut tuhat markkaa, sotilaselin- 
tarvikekorttien lisäksi. Tällä kertaa Törni ehti käydä katsomassa 
kotiväkeäkin. Törnin ollessa sairaalassa ja toipumislomalla miehet 
suorittivat edelleen partiointia, jotka eivät kaikki onnistuneet — 
oliko päällikön poissaololla oma merkityksensä. Tehtävät olivat 
vaarallisia. Per Lindroos kertoo epäonnistuneesta vanginsieppauk- 
sesta, jossa kaksi ensimmäisenä kulkenutta miestä saivat kuoletta- 
van osuman. Vihollinen ampui partiota pikakivääreillä ja tulitti 
kranaatinheittimillä. 


”Välttyäksemme enemmiltä tappioilta ammuin raskain sydä- 
min valoraketin merkiksi siitä, että partio oli palaamassa ja 
että omat heittimemme avaisivat tulen suojatakseen paluu- 

tamme. Meidän oli mahdotonta saada mukaamme kaatu- 
neet toverimme. Se olisi vain aiheuttanut uusia menetyksiä 
meille. Kuinka sitten selvisimme alas joelle, sen yli ja jyrkkää 
rinnettä omiin asemiimme ilman vakavia tappioita, vaikka 
vihollinen koko ajan tulitti, on minulle vielä tänä päivänä 
arvoitus.” 


Per Lindroos 


Saavuttuaan takaisin osastoonsa 13. heinäkuuta Törni aloitti tiu- 
kan harjoitusjakson. Maanteitä, soita ja kankaita marssittiin yhtä 
mittaa lähes kaksi vuorokautta, vain yö leväten. Päivä lepoa ja sen 
jälkeen oli kahden päivän pyörämarssin vuoro, jolloin poljettiin 
maanteitä ja kuoppaisia sivuteitä yleensä yli sata kilometriä. Hei- 
näkuun lopulla oli tarjolla vaihtelua. Osasto lähti autoilla Kum- 
sjärveä kohti, harjoituksen piti käsittää käyttäytymisen lentoko- 
neessa ja sen kuormauksen. Perille saavuttuaan Törnin miehet 
raivasivat järven tukeista vapaaksi laskeutumista varten. Kaksi 
konetta, Heinkel 59 ja Heinkel 115, tulivatkin, mutta ne laskeu- 
tuivat Suvi Kumsaan, jonne osasto siirrettiin kuorma-autoilla. 
Polttoaineen vähyyden vuoksi harjoituslentoa Muotkajärvelle ei 
voitukaan toteuttaa, ja ainoastaan 14 onnekasta pääsi tutustu- 
maan taivaan sineen. Mieliala reissun jälkeen oli miehillä vähän 
matala, kun lentomatka ei kaikille onnistunutkaan. 


”Myös lentokoneen kuormausharjoitukset kuuluivat koulu- 
tusohjelmaan. Päämajan kaukopartioiden johtaja ja samalla 
PM:n Tiedusteluosaston päällikkö evi J. Sovio antoi Törnin 
käyttöön kuljetuskoneitaan (Heinkel 59 ja 115) kuormaus- 
harjoituksia ja harjoituslentoja varten.” 


Paavo Kairinen 

Muonaan hankittiin lisäystä metsästämällä ja kalastamalla, komppanianpäällikkö nappasi ahvenen. 

Viikonvaihteessa, saunomisen jälkeen Karhumäki veti miehiä 
puoleensa, miesten mukana oli myös heidän päällikkönsä. Kar- 
humäessä riitti katseltavaa. Suomen Tivoli oli järjestänyt tanssi- 
teatterin, näytöstelttoja ja ulkoilmaesityksiä. Janne Sariola oli 
perustanut tivolin Kumsajoen rannalle, samalle paikalle, missä 
venäläisilläkin oli ollut huvipuisto. Karhumäellä nähtiin ensi-il- 
tana Elsa Soinin Pikku seikkailu, josta tarkkaavainenkaan katso- 
ja ei havainnut saumattomasti juoneen upotettua propagandaa. 
Koulutusvaiheen päätyttyä osasto siirrettiin 20.8.1943 Jolman- 
järven-Ontajärven kannakselle. Siellä sijainneesta Hartosen tu- 
kikohdasta käsin tehtiin lähes päivittäin pitkiä partioretkiä, joilla 
järjestettiin väijytyksiä ja rakennettiin miinoituksia. Lokakuussa 
osasto siirtyi Salkovaaraan, jossa se osallistui desanttijahtiin, sekä 
auttoi Selkissä rajajääkäreitä pitämään tonttinsa puhtaana. 

Sotilasmuonaan hankittiin myös täydennystä metsästä. Koti- 
rintamalla kerrottiin, kuinka karhunkaadon onnistuttua Törni 
kantoi seipääseen ripustettua karhua toisesta päästä ja muut mie- 
het vuorottelivat toisessa. Syyskuussa korpraali Arvo Männistö ja 
alikersantti Tuure Virta kaatoivat kaksi hirveä tervetulleeksi vaih- 
teluksi, kun paremman sissimuonan saanti oli loppunut ja ruoka 
vaihtunut tavalliseksi kenttämuonaksi. Luutnantti Pentti Tiitisen 
kalastusoperaatiot puolestaan toivat saaliita, jotka olisivat saaneet 
Pietarinkin tuntemaan itsensä pienviljelijäksi, kuten sotapäivä- 
kirjaan hauskasti myöhemmin kirjoitettiin. Koukut eivät kirjurin 
mukaan aina edes kestäneet hauenvonkaleiden painoa. 

” Tuokaa Törni elävänä 
tai kuolleena, maksamme 
hänestä kolme miljoonaa 

suomenmarkkaa.” 


~ Moskovan Tiltu 


Marraskuun 4. päivänä tukikohtaan saapui majuri Lars Rönnguist, 
seurassaan kapteeni Susiaho sekä vääpeli Karikko divisioonan esi- 
kunnasta. Törnin ollessa lomalla he neuvottelivat luutnantti Sakari 
Korhosen kanssa jääkärikomppanian perustamisesta. Palattuaan 
lomaltaan 25.11.1943 Törni jäikin divisioonan esikuntaan saaden 
määräyksen perustaa jääkärikomppania, jonka runkona olisi ny- 
kyinen desantintorjuntaosasto. Törni alkoi valita miehiä rykmen- 
teistä ja erillisistä yksiköistä tulleiden luetteloiden perusteella. 

Joulukuun 3. päivä 1943 Törnin jääkärikomppania perustet- 


tiin virallisesti. 


”Valitsin miehet vapaaehtoisuuteen perustuen. Tilasin aseet ja 
varusteet sekä suunnittelin uuden komppanian kokoonpanon. 
Tarvittava huoltohenkilökunta saatiin omasta divisioonasta. 
Viimeksi laadin koulutussuunnitelman. Uudet miehet tulivat 
JR 56:sta ja JR 35:stä.” 


Lauri Törni 


Seuraavana päivänä miehistö jaettiin joukkueisiin. Tutustumisti- 
iaisuus oli juhlava. 
— Toivon, etteivät uudet jääkärit joutuisi häpeään alkuperäis- 
ten, vapaussodan jääkärien rinnalla, Törni puhutteli miehiään. 
Jääkäri-nimitys oli tullut uudelleen ajankohtaiseksi, kun Kadet- 
tikunta oli vuonna 1935 lähestynyt presidentti P.E. Svinhufvudia: 


”Kadettikunta, jonka jäsenistä miltei kaikki ovat jääkärien 
upseereiksi kouluttamia, kunnioittaen rohkenee, nyt kun on 
kulunut 20 vuotta Kuninkaallisen Preussiläisen 27. Jääkä- 
ripataljoonan ' perustamisvuodesta, kääntyä Herra President- 
ti-Ylipäällikön puoleen toivomuksella, että puolustuslaitok- 
semme yhdelle tai useammalle joukko-osastolle määrättäisiin 
nimi, johon liittyisi jääkäri-nimitys ja joka edellyttäisi 27. 
Jääkäripataljoonan kunniakkaiden ja merkityksellisten perin- 
teiden säilyttämistä ja vaalimista sukupolvesta toiseen.” 


Lars Rönnguistin ja Anssi Vuorenmaan teoksessa Törnin jääkärit 
pohditaan syitä, jotka houkuttelivat nuoria miehiä ilmoittautu- 
maan vapaaehtoiseksi jääkärikomppaniaan. Sellaisiksi luetellaan 
tulinen taistelumieli, seikkailunhalu, kyllästyminen yksitoikkoi- 

seen asemasotaan, moderni aseistus, parempi ruoka sekä myös 
Törni maine ja persoona. Erkki Lamminen oli kuulunut jo aikai- 


semmin 2. jääkärikomppaniaan sekä desantintorjuntaosastoon. 


"Tuttu oli semmoinen, että se yksitoikkoinen rintamapalvelus 
alkoi ainakin minua ottamaan päähän. Se ainainen vartiointi, 
konekivääriryhmässä vielä, se iski aina neljän tunnin päästä. 
Se, ja se elämä oli sellaista kuin oli. Ja tietysti jollakin lailla 
tämä Törnin onnistunut retki aiheutti sen, että minä lähdin 
— ja aika monella oli sama juttu, että se yksitoikkoisuus ja ta- 
pahtumattomuus, kun ei mitään muuta kuin odotellaan vain.” 


Erkki Lamminen 


Myös desantintorjuntaosasto saapui kenttävartiosta ja liittyi 
komppanian yhteyteen, Törni sai yhden mitalin lisää rintaansa, 
II luokan Rautaristin. Salkovaaraan majoittui loppujen lopuksi 
154 miestä, jotka kantoivat hihassaan jääkäri Olavi Mannosen 
suunnittelemaa jääkärikomppanian merkkiä, sinisessä kolmios- 
sa olevan punaisen T-kirjaimen läpi iskevää keltaista salamaa. 
Mutta edes joulua jääkärit eivät saaneet viettää rauhassa. RjP 5:n 
komentaja everstiluutnantti Viljo Kivikko hälytti jääkärikomp- 
panian pariinkin otteeseen venäläisten partioiden takaa-ajoon. 
Kummallakin kerralla takaa-ajo osoittautui turhaksi, sillä raja- 
jääkäripataljoonaa ahdistelleet venäläiset poistuivat, ennen kuin 
Törnin jääkärit ehtivät paikalle. 

Vuoden viimeisenä päivänä komppania siirtyi Jouhivaaraan. 
Kylän karjalaistyyliset talot oli kauniisti sijoitettu maastoon. 
Rakennuksessa oli saman katon alla suojat sekä ihmisille että 
eläimille, eikä talvella ollut tarvetta katon alta välttämättä edes 
poistua. Kylässä oli myös lottien hoitama kanttiini, josta sai os- 
taa korviketta, tupakkaa ja virvoitusjuomia. Jouhivaarassa alkoi 

jääkärikomppanian varsinainen koulutusvaihe. Ohjelman olivat 
laatineet Törni sekä divisioonan operatiivinen johto. Divisioonan 
komentaja kenraalimajuri Uno Fagernäs oli pitänyt ensimmäistä 
versiota niin rasittavana, että käski laatimaan uuden. Kova oli 


uusikin, hiki säästää verta. 


”Ohjelma oli laadittu kahdeksi kuukaudeksi, ja se tähtäsi ensi 
sijassa ruumiillisen kunnon kaikinpuoliseen kohottamiseen, 
liikkumiseen metsässä, ampumataidon parantamiseen henki- 
lökohtaisella aseella sekä taistelutaidon parantamiseen unoh- 
tamatta pioneeritaitojen kartuttamista.” 

Törnin jääkärit 


Tammikuun 13. päivänä 1944 kenraali Fagernäs ja majuri Rönn- 
guist saapuivat tarkastamaan komppanian taisteluharjoitusta. 
Törni, Lindroos ja pioneeriupseeri olivat asentaneet näytösalueel- 


Törnin koulutetut ja kovakuntoiset miehet käärivät hihansa päällikkönsä esimerkin mukaisesti. 

le räjähdyspanoksia, mutta jääkärit eivät tienneet niiden sijaintia. 
Harjoitus oli toden tuntuinen, nyt ammuttiin kovilla. Iskuryhmä 
eteni piikkilankaesteiden ja miinakenttien läpi, yli kivien ja kan- 
tojen panosten räjähdellessä, mullan lentäessä ja ruudin katkun 
täyttäessä ilman. Jääkärit suorittivat rynnäkön ja vangin sieppaa- 
misen. Yksi miehistä oli puettu venäläisen luutnantin pukuun, 
hamppuköysi oli kierretty ympärille kaulasta jalkoihin asti. Törni 
oli mielissään vauhdikkaasta näytöksestä. 

Jukka Tyrkkö kirjoittaa, että miesten suussa kerrottiin Törnin 
myös peruuttaneen kerran Salmijoella Osasto Törnin tieduste- 
luretken kun kävi ilmi, että sitä seuraavilla upseereilla oli naisia 
seurassaan. Myös Lindholm-Ventola viittaa samaan asiaan, ja si- 
joittaa polveilevissa muisteluissaan tapahtuman heinäkuuhun 
1942. Lindholm-Ventola kertoo, että vanginsieppausretkelle oltiin 
lähdössä keskellä päivää, ja peruutuksen jälkeen Törni olisi vain 
lähtenyt lomalle. Eräs Törnin jääkäreistä on muistellut tapausta 
1990-luvulla, mutta hän oli liittynyt osastoon vasta heinäkuus- 
sa 1944, joten muistijälki on täytynyt syntyä kirjoista. Tyrkkö ja 
Lindholm-Ventola kirjaavat Törnin käyttäneen karkeaa kieltä, pu- 
huen muun muassa lotista kenttähuorina. Dosentit Juha Pohjonen 
ja Oula Silvennoinen syyttävät Törni-trilogiaa kaunistelusta, koska 
kirjoissa Törni ei nimittele lottia halventavasti, kuten ei myöskään 
Rönnguistin ja Vuorenmaan teoksessa. Pohjonen ja Silvennoinen 
saavat kerrotusta aiheen pohtia jopa Törnin seksuaalisuutta. 

Tapaus ei kuitenkaan voi olla täysin totta. Törni toimi heinä- 
kuussa 1942 vain JR 56:n joukkueenjohtajana, ei komppanian- 
päällikkönä, Osasto Törnin perustamiseenkin oli vielä puolitoista 
vuotta aikaa. Törni oli ollut kaiken lisäksi kyseisenä kesänä Vaa- 
sassa toipumassa miinansirpaleista ja haavoittumisestaan juhan- 
nukseen asti. Tapaus muistuttaa samana syksynä ollutta tilannet- 
ta, jossa vaarallisen partiotehtävän jälkeen Törnin johtama ryhmä 

on lähdössä pitkälle lomalle, mutta saksalaisille vieraille haluttiin 
esittää tiedustelunäytös. Törni täyttää käskyn kevennettynä niin, 
etteivät miesten lomapuvut edes likaannu. Eero Kurikka kertoo, 
että yksi motiivi näytösten välttämiselle oli varsinkin miestap- 
pioiden kasvaessa säästää miehiä ylimääräiseltä. 


”Mutta kun Lasse itse tuli kotilomalta, hän kysyi oitis sil- 
loin everstiluutnantti S.O. Lindgrenin prikaatille alistetulta 
osastoltamme: 

— Kenen luvalla täällä on käytetty minun miehiäni. Jos 
saan sen tietää minä ammun.” 


Eero Kurikka — Lauri Törnin tarina 


Sven Oskar Lindgren oli suomalainen upseeri, joka menetti mai- 
neensa ammuttuaan pistoolillaan sotamies Eemil Hytin, mutta so- 
taylioikeus jätti hänet tuomitsematta. Sodan jälkeen hän uhkasi 
aseella olympia-ampuja Pentti Linnosvuon seuruetta, syyttäen hei- 
tä salametsästyksestä. Lindgren sai tapauksesta ehdollisen vankeus- 
tuomion ja lopulta ase päätti hänen oman elämänsä vuonna 1968. 

Törni kantoi huolta miehistään, joiden tiesi joutuneen koville. 
Ei ollut tavatonta, että komppanianpäällikkö valvoi ja odotti par- 
tiota läpi yön takaisin. Viimein, sen saapuessa myöhässä, Törni 
odotti jo tiellä. 

— Jumalan kiitos että tulitte. Luulin jo, että jäitte kaikki. 

Omien miesten puolustaminen ja jääräpäisyys olivat Törnille 
sodan aikana luonteenomaista, mutta naisiin kohdistuva karkea 
kielenkäyttö ei. Törnin kerrotaan päinvastoin olleen käytök- 
seltään kohtelias naisia — esimerkiksi lottana toiminutta Ilona 
Oeschia — kohtaan ja myös Törnin omat sisaret Salme Raja- 
la ja Kaija Mikkola palvelivat lottaharmaissa. Salmella oli vielä 
vuosikymmeniä myöhemmin jäljellä sisarista otettu yhteisku- 

va lottapuvussa, tähystämässä taivaalle, mitä poseerausta Salme 
huvittuneena mutta ehkä hieman ylpeänäkin kommentoi. Kun 
ajankohta ja osasto ovat ristiriidassa, tiedustelunäytöksessä on ky- 
seessä todennäköisesti pienemmästä tapauksesta muodostuneesta 
tarinasta, jolle kirjoittajat ovat myöhemmin halunneet antaa ha- 
luamaansa väriä. Kirjailija Paavo Rintala ehti jo kyseisiä kirjoja 
ennen saada kenraalikunnan kiivastumaan lottien kuvaamisesta 
aikansa kohuteoksessa Sissiluutnantti. 

Törnin jääkäreiden kovan koulutuksen katkaisivat kilpailut, op- 
pitunnit ja tietysti vapaa-aika. Komppanianpäällikkö nosteli levy- 
tankoja, miehille pidettiin hiihtokilpailuja ja lumien sulaessa pelat- 
tiin lentopalloa. Kylän lähes ainoan alkuperäisen asukkaan Akkasen 
perheen tytär huolehti aliupseereiden kämpän siisteydestä, saaden 
siitä palkaksi milloin kalaa, milloin riistaa. Jouhivaarassa oli Törnin 
jääkäreiden lisäksi myös Seesjärven rannikkoa puolustavan II/JR 
60:n komentajan majuri Eino Malmivaaran komentopaikka. Ma- 
juri Malmivaaran komppanian kanssa Törnin jääkäreillä oli paljon 
kanssakäymistä. Oli yhteisiä hiihtokilpailuja sekä vakavampaakin 
yhteistyötä, koska jääkärikomppania toimi koko Jouhivaarassa 
olonsa ajan Seesjärven rannikkolohkon varsinaisena reservinä. Yh- 
teisissä harjoituksissa tulivat tukikohdat tutuiksi. Törnin jääkärit 
harjoittelivat Malmivaaran pataljoonan tukikohtien välillä liikku- 
mista öisin jäällä sekä tekivät kuvitteellisia vastahyökkäyksiä. 

Tammikuun viimeisenä päivänä komppania sai nauttia asemie- 
sillan ohjelmasta. Järjestäjänä oli JR 60, joille Törnin miehet olivat 
edellisenä päivänä onnistuneet häviämään viestihiihtokilpailun. 
Asemiesillat olivat suosittua huvia rintamalla, olihan esiintyjäkaar- 
tikin usein varsin nimekästä. Tanssitaitoja näytti nyt pari Sippola & 
Salin, mutta huikeimman esityksen tarjosi Talikkalan Taitovoimis- 
telijat. Usein illat myös radioitiin. Törnin miesten ilta päättyi tällä 
kertaa hälytykseen. Venäläisetkin muistivat Törnin miehiä omissa 

radiolähetyksissään ja lentolehtisissään. Kuuluisa rajantakainen ra- 
dioääni kaipasi suomalaista komppanianpäällikköä, jonka kontolle 
laitettiin jo ”koko rintamanosan pahanteot”. 


”Niin, vihollisradiossa siis luettiin kuulutusta että tuokaa Tör- 
ni elävänä tai kuolleena, maksamme hänestä kolme miljoonaa 
suomenmarkkaa. Pelätty sissipäällikkö oli siis heidänkin kan- 
naltaan paljon väärti mutta... 

Juu, niille Tiltun puheille senkuin naureskeltiin. Samoin 
kuin vihollispartioiden ja lentokoneiden meidän puolellemme 
kylvämille ‘pddsylipuille’. Ne olisivat taanneet Suomen ar- 
meijan jermuille jopa vapaan pääsyn sotavankeuteen. Meillä 
käytännössä niitä arveltiin käyttää riukuhuusien passeina.” 


Eero Kurikka — Lauri Törnin tarina 


Tammi-helmikuun vaihteessa komppanian kokoonpanossa ta- 
pahtui useita muutoksia, kun osa miehistä komennettiin takaisin 
entisiin yksikköihinsä tai heitä joutui sairaalahoitoon. Komppa- 
nian varapäällikkö luutnantti Sakari Korhonen komennettiin ta- 
kaisin KTR 5:een ja hänen tilalleen saapui Holger Pitkänen, joka 
oli ollut erikoiskoulutuksessa panssarintorjuntakursseilla. 
Helmikuun 12. päivänä Törnin jääkärikomppaniaan saapui 
myös pitkä mies Turusta, Mauno Koivisto. Koiviston omasta 
komppaniasta, joka oli JR 35:n yhdeksäs komppania, oli muu- 
tama aseveli tullut jääkärikomppaniaan jo aikaisemmin. Takaisin 
alkuperäiseen komppaniaan oli nyt palannut luutnantti Urho 
Mölsä, ja hänen tilalleen piti jonkun lähteä. Eräs joukkueen jä- 
senistä oli ilmoittautunut vapaaehtoiseksi, mutta oli sen jälkeen 
saanut tiedon, että tulisi pääsemään taistelukouluun eli Tuusulas- 
sa sijaitsevaan kanta-aliupseerikouluun. Mies ei sen johdosta ha- 
lunnutkaan lähteä. Hän kiersi lähes kaikki joukkueen miehet, ja 

Törnin jääkäreitä oli myös presidentti Mauno Koivisto, konepistooli vaihtui pikakivääriin. 


kävi Koivistonkin puheilla tämän ollessa yöllä ulkona vartiossa. 
Silloin Koivisto ei mitään luvannut, mutta aamulla aseveli kuuli 
helpottavat sanat. 

— Voinhan minä lähteä, Koivisto tuumi. 


”Sekin on mahdollista, että päätökseeni vaikutti se, että Tör- 
nin komppania oli jo saavuttanut mainetta kovana poruk- 
kana. (...) Törni oli johtajana pidetty, Hän monella tavoin 
korosti, että olimme kaikki samaa porukkaa ja että hän osal- 
listui kaikkeen toimintaan siinä missä muutkin.” 


Mauno Koivisto — Koulussa ja sodassa 


Ruokakin oli tavallista parempaa, mikä kelpasi hyvin pitkälle 
nuorukaiselle. Tulokasta pidettiin täsmällisenä ja järjestyksen 
miehenä, rauhallisena ja luotettavana. Huumorinpilkka lähti 
herkästi ja sattuvasti, säästääkin mies osasi. Asealiupseeri Arvo 


138 


-., a ORE ee . ; Tree L -ua ‘ 
"Tuokaa Törni elävänä tai kuolleena, maksamme hänestä kolme miljoonaa suomenmarkkaa.’ 


Männistö epäili nuoren miehen lähettävän kotirintamalle joku- 
sen kirjeenkin käännetyssä kirjekuoressa. 

Suurin rikos mihin komppaniassa saattoi syyllistyä, oli varkaus. 
Mies lähetettiin silloin takaisin omaan yksikköönsä tai I jouk- 
kueen tuomittavaksi. Törnin pitkäaikaisimmat miehet asettivat 
syyllisen mahalleen lattialle ja jokainen lätkäisi nahkavyöllä ta- 
kamuksille. Joku mielestään liian kovaan höykytykseen joutunut 
erehtyi joskus valittamaan asiasta Törnille ja pyytämään siirtoa 
takaisin entiseen yksikköönsä, odottaen päällikön edes pyytele- 
vän jäämään riveihin. 

— Täältä saa lähteä ja tänne saa tulla, Törni totesi ja kirjoitti 
paperit. 

Seesjärven pohjoisrannalle oli sijoitettu myös venäläisten 33. 
hiihtoprikaati sekä Jalkaväkirykmentti 55. Suomalaisten suunni- 
telmana oli tuhota vihollisten tukikohta, jolloin siitä koituva vaara 
poistuisi kerralla. Ilmavalokuvien perusteella tehtiin risuista venä- 
läisten korsujen ja varastojen sijaintikartta Jouhivaaran harjoitus- 
laaksoon. Suunnitelma käytiin läpi askelkuvioita myöten. Maali- 
osasto kuunteli, miltä etäisyydeltä suksien sihinä kuului. Hiihtävä 
osasto kokeili, millä tavalla pystyi lähestymään mahdollisimman 
lähelle ennen hälytystä. Miehet ottivat harjoituksen tosissaan — se 
oli oman hengissä pysymisen kenraaliharjoitus. Kuin eräänlaise- 
na enteenä tulevalle, oli komppanialla 14. maaliskuuta 1944 op- 
pitunti puna-armeijan arvomerkeistä sekä samana yönä harjoitus, 
jonka teemana oli vihollisen tukikohdan lähestyminen jäältä käsin. 
Harjoitus käytiin läpi virheineen ja hyvine puolineen seuraavana 
päivänä. Illalla tuli kuitenkin puhelinsanoma: ” Häät peruutettu.” 

Kahden päivän kuluttua Törnin jääkärit joutuivat ensimmäiseen 
todelliseen tulikasteeseensa. Seesjärven alueen neuvostojoukkojen 
vahvojen partioiden päätehtävänä tuntui olevan vanginsieppaus, 
aivan kuten omien partioittemmekin. Vihollinen alkoi kokeilla 

myös suomalaisten puolustuksen pitävyyttä pakkasen jäädytettyä 
järven aavan ulapan. Maaliskuun 16. ja 17. päivien välisenä yönä 
1944 oli vilkasta partiotoimintaa. Suomalaisten partio oli joutu- 
nut tulikosketukseen 60-miehisen vihollispartion kanssa ranta- 
viivalla. Vihollisen tietä katkaisemaan lähetettiin toinen partio ja 
kaksi moottorirekeä. Venäläisten kuusi moottorirekeä hyökkäsivät 
kuitenkin vastaan ja vihollinen pääsi irrottautumaan. Hetken ku- 
luttua havaittiin Jouhiniemen tukikohdan edessä 150-miehinen 
vihollispartio, lyhyen laukaustenvaihdon jälkeen sekin vetäytyi. 
Jotain epäilyttävää oli kuitenkin tekeillä Kuusiniemen tukikohdan 
läheisyydessä, jossa kersantti Mannila ja 21 miestä olivat varmis- 
tuksessa. Seitsemännen komppanian päällikkö Liira totesi aamu- 
yöstä kello 3.20 puhelinyhteyden Kuusiniemeen olevan poikki. 
Samalla tukikohdasta ammuttiin myös kaksi punaista valorakettia, 
merkiksi yhteyden katkeamisesta. 


”17.3. klo 6.20 soitti II/JR 60:n kompp. pääll. luutn. Paa- 
volainen ilmoittaen vihollisen hyökänneen Seesjärven yli 
p=9,00 1=42,00 olevan tukikohtamme kimppuun, tukikohta 
vielä omien hallussa ja vihollinen suorittamassa vetäytymistä. 
Samalla hän pyysi toimenpiteitämme, sillä vihollisia oli vielä 
rannalla, joten saattaisimme vielä ehtiä ajoissa paikalle.” 


Lauri Törnin taistelukertomus 


Rönnguist ja Vuorenmaa ovat selvittäneet muista sotapäiväkir- 
joista, että Törnin muutamaa päivää myöhemmin tekemässä 
taistelukertomuksessa oli 50 minuutin aikaviive, eikä vihollinen 
ollut vielä suorittamassa vetäytymistä. Venäläiset eivät kasapanok- 
sistaan, liekinheittimistä, käsikranaateista ja rajusta tulituksesta 
huolimatta onnistuneet kuitenkaan murtautumaan sisään tähän 
vanhemmista miehistä koostuneiden puolustajien tukikohtaan. 

Törnin komppania kuormattiin autoihin ja se lähti liikkeelle, 
mutta yksi joukkue jäi jälkeen kuorma-auton kieltäydyttyä käyn- 
nistymästä. Perille saavuttuaan Törni ryhmitti komppaniansa 
jäälle ja lähti etenemään joukkueen kanssa rannan suuntaisesti, 
Holger Pitkänen johti puolestaan kuuluvalla äänellä joukkuet- 


taan niemeä pitkin. 


"la Mäkelän Eeron panin merkille, kuinka hyvin pikakivää- 
riä käytetään. Silloin minä ensi kerran näin Eeron, mikä se 
on, ja Eero huusi vielä ampuessaan vähän niin kuin nämä 
nykyajan keihäänheittäjät. 


Erkki Lamminen — Törnin jääkärit 


”Mäkelän Ferolla oli motiivi. Häneltä oli kaatunut veli ja 
hän lähti veljeään kostamaan. Minä jouduin Eerolle jälkeen- 
päin sanomaan, että kuule, tuollaisella sinä et kosta yhtään 
mitään, sinä kuolet. Että älä käy uhkarohkeaksi, luoti tappaa 
sinutkin. Se oli oikein railakas kaveri.” 


Eero Kurikka — Törnin jääkärit 


Jääkäri Eero Mäkelä selvisi sodasta hengissä, mutta Kuusiniemes- 
sä jääkäri Pentti Lehmus kaatui ensimmäisenä Pentti Koskelaisen 
eteen. Koskelainen pyyhkäisi punaisen lumen pois ja jatkoi am- 
pumista. Kersantti Eero Siren yritti tulla apuun, mutta joutui 
perääntymään. Urho Rastas vaimensi käsikranaatilla venäläisen 
liekinheittimen ja Koskelainen pääsi maihin. Tukikohdan edes- 
tä otettiin muutamia haavoittuneita venäläisiä vangiksi ja osasto 
ryhmittyi uudelleen kaatuneen puun juurelle. Länsipuolella oli 
vielä vihollisia ja joukko lähti uuteen puhdistusoperaatioon. Nyt 
vastassa oli rajua tulitusta. Miehet maastoutuivat lumeen ja Törni 

käski oikealla olleen Holger Pitkäsen joukkueen saarrostaa vihol- 
linen nopeasti ja hyökätä. 

”Kun me tulimme siitä sen linnakkeen ohitse ja minä ete- 
nin rannan suuntaan jonkin verran, niin siinä oli iso mänty 
kaatunut ja oli juurakko pystyssä. Siihen kaatui meikäläinen 
kersantti, Sällinen, ja oli siinä muistaakseni Laihon Topikin. 
Sällinen oli lähtenyt ryömimään vasemmalle kun jäi siihen. 
Lamminen huusi, että missä on omia. Ja minä nousin silloin 
toiselle polvelle ja vastasin, että täällä, ja sitten hulmahti lu- 
mipukuni huppu ja katsoin, että tuli kolme reikää, mutta tu- 
likin vain kaksi kun yksi oli ennestään jostain syystä. Oli siis 
yksi kuula, tuli ja meni. Ja kävi selville, että sen juurakon läpi 
se vihollinen ampui. Ja siinä oli liekinheitinmieskin. Se liekki 
nousi ensin ylöspäin ja kun laski alas, niin pamahti. Kun sit- 
ten myöhemmin katsottiin, niin se oli räjähtänyt kantajansa 
selässä tai kyljessä niin, että painesäiliö oli mennyt rikki. 


Mauno Koivisto — Törnin jääkärit 


Majuri Lars Rönnguist antoi aamulla puoli seitsemältä raportin 
kenraalimajuri Uno Fagernäsille, joka halusi lähteä heti paikalle. 
Auto pysähtyi päätielle ja upseerit laskeutuivat rannalle. 


”Taistelu oli vielä käynnissä ja luoteja vinkui ympärillämme. 
Olin hiukan huolissani, kun kenraalilla oli koppalakki päässä 
ja sen kaksinkertaiset laakerireunukset kiilsivät aamuaurin- 
gossa ja herättivät luonnollisesti huomiota. Mutta vastusta- 
jamme eivät silloin enää tapelleet voitosta vaan hengestään 
eivätkä ehtineet tuollaiseen kiinnittää huomiotaan. Mäessä 
tuli pari laatikkorekeä vastaan ja niissä haavoittuneita, joista 
jotkut olivat kovin reippaalla tuulella. 

Törnin miehiä makasi lumipukuisina ketjussa, ampuen jär- 
velle päin. Ketjun oikealla siivellä joku huomasi kenraalin, ja 
näin miten sana lähti kulkemaan oikealta vasemmalle. Sieltä 
nousi Törni, joka käänsi selkänsä viholliseen päin, veti kätensä 
lakin reunaan ja teki komean ilmoituksen kenraalille, joka huu- 
si: Hyvää huomenta pojat ja sai raikuvan vastauksen: "Hyvää 
huomenta, herra kenraali". Se oli hetki, jota en ikinä unohda.” 


Lars Rönnguist — Törnin jääkärit 


Armeijakunnan komentaja kenraaliluutnantti Paavo Talvela lä- 
hetti Fagernäsille kirjeen, jossa hän välitti sekä ylipäällikön että 
omat kiitoksensa joukoille ja erityisesti jääkärikomppanialle sekä 
sen johtajalle luutnantti Törnille. Mauno Koivisto sai sotasaaliis- 
ta uudeksi aseekseen toisen sotasaaliina tulleista Degtjarev-pika- 
kivääreistä. Tästä taistelusta Törnille ehdotettiin ensimmäisen 
kerran Mannerheim-ristiä. Näin Fagernäs ehdotuksessaan kertoo 


käydystä taistelusta: 


”Kun vihollisen pataljoonan vahvuinen osasto 17.3.44 hyök- 
käsi Seesjärven etelärannalla olevaa tukikohtaamme vastaan, 
päästen mantereelle ja siten tukikohdan selkään, suoritti luutn. 
Törni jääkärikomppaniallaan vastaiskun, joka johti vihollis- 
osaston osittaiseen tuhoamiseen. N. 300 miestä käsittävästä 
vih. osastosta tuhottiin 82 ja otettiin 32 vangiksi. Sotasaa- 
liista mainittakoon mm. 58 konepistoolia, 5 liekinheitintä, 2 
pikakivääriä, 115 paria suksia ym. Tässäkin taistelussa osoit- 
ti luutn. Törni erinomaista henkilökohtaista urhoollisuutta, 
suurta johtajataitoa, rohkeutta päätösten teossa, mutta samal- 
la kylmäveristä harkintaa. Samoin taisteli koko jääkärikomp- 
pania sen esimerkin hengessä, jonka se on tottunut näkemään 
komppanian päällikössään.” 

”Panin merkille, että 
koko miehistö vaikutti 
harvinaisen reippaalta 
ja hyvin koulitulta.” 


~ Veli Arrela 


Törnin jääkärit ovat koonneet itse osaston miehistöluettelon 
vuonna 1993 ilmestyneeseen samannimiseen teokseen. Osasto 
Törnin perustamisesta 3. joulukuuta 1943 ja aina sen lopettami- 
seen 15. marraskuuta 1944 asti komppaniassa palveli 239 miestä, 
kolme lottaa ja kaksi sotakoiraa. Kun jonkun ilmoitetaan palvel- 
leen Törnin joukoissa, mutta hänen nimeään ei löydy Törnin jää- 
käreiden listasta, kyseinen henkilö on todennäköisesti kuulunut 
esimerkiksi aikaisempaan JR 56:n jääkärikomppaniaan tai desan- 

tintorjuntaosastoon. Määrittelyn nimityksestä Törnin jääkäriksi 
ovat siis tehneet miehet itse. 

Kovamaineinen komppania oli hitsautunut yhteen mitä erilai- 
simmista osista. Komppanianpäällikkö Lauri Törni oli karjalai- 
sesta verenperinnöstään huolimatta vähäpuheinen, antaen joskus 
niin lyhyitä käskyjä, että joukkueenjohtajat jäivät miettimään, 
mitä Törni oikein tarkoitti. Ajan myötä he oppivat lukemaan jo 
puolesta sanasta johtajansa ajatukset ja singahtivat tehtäväänsä. 
Kukaan miehistä ei kutsunut Lauri Törniä herra luutnantiksi. 
Tässä komppaniassa kaikkia kutsuttiin vain etunimellä. Luut- 
nantti Holger Pitkänen oli värikäs persoona, varsinkin vapaa-ai- 
koina. Temperamenttia riitti, mutta Törnin lähimmäksi upsee- 
riksi muodostunut mies oli partiossa asiallinen ja rauhallinen. 
Pitkänen joutui hoitamaan useimmiten komppanian viralliset 
kirjoitustyöt, ne eivät virkaportaita kavahtanutta Törniä suurem- 
min kiinnostaneet. Muista upseereista Per Pekka Lindroos oli 
kaksikielinen, pätevä partionjohtaja sai loistavana suunnistajana 
selvää epäselvistäkin kartoista. Sakari Korhonen oli savolainen, 
mutta joskus liiankin kylmän rauhalliselta tuntuva. 

Ja entä miehet, tuohon vapaaehtoisten ryhmään mahtui työmie- 
histä maistereihin, maanviljelijöistä laitapuolen kulkijoihin. Kun 
jääkäri Aarne Suovalta kysyttiin isän nimeä, hän vastasi ” Manner- 
heim”. Kyselijän kakistellessa Suova kertoi olevansa Mannerheimin 
Lastensuojeluliiton kasvatti. Kilkin veljekset Toivo ja Yrjö kohta- 
sivat toisensa Törnin komppaniassa, monen vuoden eron jälkeen 
he huomasivat yllättäen olevansa veljeksiä. Törnin pitkäaikainen 
taistelulähetti Martti Leino kulki hihat käärittyinä pakkasellakin, 
kun muut palelivat villapuseroissaan. Oli entinen vapaaehtoinen 
SS-mies, Frkki Silanterä, pataljoonankomentaja Martti Silanterän 
veli. Tuure Virta oli Törnin luottomiehiä, sitkeä ja sisukas sissi. En- 
täpä jääkäri Uuno Laine, joka ei suostunut lähtemään lomille ja 

heitti aina saamansa postin avaamattomana tuleen. Mies, joka hä- 
visi joka ainoa kerta korttipöydässä tilinsä. Politiikkaa ei puhuttu, 
ei ollut vasemmistoa tai oikeistoa, mutta muuten asioista saatettiin 
väitellä tiukasti. Pikakivääriampuja Mauno Koivisto tosin saattoi 
joskus politiikastakin väitellä, keskustelukumppani oli tavallisesti 
mestarinyrkkeilijä Jouko Sihvonen. 

Myöhemmistä historioitsijoista Juha Pohjonen ja Oula Silven- 
noinen väittävät T6rnin maineen syntyneen vasta elämäkertojen 
kautta, mutta Mannerheim-ristin ritari oli jo sota-aikana kuu- 
luisuus, josta puhuttiin ja jonka osaston maine tunnettiin. Hei- 
näkuun 1944 lopulla eversti Akseli Kurenmaan adjutantti Veli 
Arrela muistelee kohtaamistaan Törnin kanssa ennen Haukilah- 
dessa tapahtunutta kahakkaa. Taistelukokemusta vailla olleen Ar- 
relan piti haalia miehiä kokoon vastaiskua varten. 


"Samalla minulle kuitenkin ilmoitettiin, että kuuluisan Lasse 
Törnin jääkärikomppaniaa odotetaan saapuvaksi kello 13,00. 
(...) Kellon lähestyessä yhtä alkoi Suomen suunnasta maan- 
tieltä kuulua autojen surinaa ja kolinaa — ja sieltä se kaivattu 
Törni saapuikin. Minulta kolahti paineen kivi hartioiltani 
ja sydän kurkusta oikealle paikalleen. Riensin tervehtimään 
Törniä, jonka maineen tunsin, mutta miehen tapasin nyt ensi 
kerran. (...) 

Tornin porukka oli hypännyt pois autojen lavoilta ja tarkas- 
teli konepistoolejaan ja munakäsikranaattivarustustaan, joka 
näytti huomattavan runsaalta. Panin merkille, että koko mie- 
histö vaikutti harvinaisen reippaalta ja hyvin koulitulta. Kai- 
killa oli kesäpuseron hihat kääritty esimiehen mallin mukaisesti 
kyynärpään yläpuolelle ja kesäpuseron kaulus repsotti avoime- 
na. Mikäli oikein muistan, kaikilla oli tukka leikattu lyhyeksi.” 


Veli Arrela — Törnin jääkärit 

Törn kärit vangitsevat toverinsa ruumiin alle piiloutuneen venäläisen valekuolleen. 

Vaikka osasto perustui vapaaehtoisuuteen, on neljä jääkäriä mie- 
histölistassa kirjattu karanneeksi — yksi rauhan jo tultua oli luul- 
tavasti lähtenyt käymään vain kotona. Eräissä muistelmissa ker- 
rotaan Törnin antaneen miehelle evakuoimislomaa, sillä koti jäi 
rajan taakse. Korpraali Valdemar Halme olisi myös välirauhan jo 
tultua siirtynyt 22.9.1944 vihollisen puolelle. Komppanian mie- 
histä haavoittui viitisenkymmentä, ja liki kaksikymmentä joutui 
muista syistä sairaalaan. Kaatuneiksi on kirjattu kolmekymmen- 
tä ja neljä kadonneeksi, luultavasti myös he ovat menehtyneet. 
Ravanmäen raskaissa taisteluissa heinäkuussa 1944 muutama 
miehistä joutui pudottamaan aseensa ylivoimainen vihollinen 
ympärillään, aseiden piiput kohdistettuina heihin, vaikka olivat 
ehtineet vannoa, etteivät koskaan antautuisi sotavangiksi. Ravan- 
mäen taisteluissa jääkärikomppanian upseereista vain kaksi, Tör- 
ni itse ja Holger Pitkänen, säilyivät haavoittumattomina. 

Nuori vänrikki Kaarlo Pyökäri muistelee omaa haavoittumis- 
taan, kuinka äkillinen isku olkavarteen veti hänet ilmaan ja pais- 
kasi selälleen. Teksti löytyy myös Kansa taisteli -lehdestä. Terävä 
luunpää törrötti haavasta ja veri pursusi valtoimenaan. Jääkärit 
Olavi Lilja ja Allan Kuikka luulivat vänrikin kuolleen. 


”Vyöstä pitäen he vetivät minut näkösuojaan tiheän kuusen 
taakse. Siihen ehti myös Asser Tiira, joka yhdessä Tuure Virran 
kanssa sovitteli minut varovaisesti suolasäkiksi selkäänsä, ko- 
hottautui ja lähti kantamaan. Vihollinen luonnollisesti näki, 
mitä tapahtui. Pensaikko alkoi kiehua. Mutta Tiira vain kysyi 
minulta, koskeeko, ja koetti sovittaa askeltaan mahdollisim- 
man tasaiseksi. (...) 

Paarit olivat odottamassa, ja kokenut, rauhallinen lääkin- 
täaliupseerimme, alikersantti Lahti oli jo kiinnittämässä neu- 
laa morfiiniruiskuun. Osastomme oli todella hyvin varustettu 

joka suhteessa. Lepänoksista valmistettiin taitavasti lastoitus, 
jolla käsi tuettiin mahdollisimman liikkumattomaksi. Luut- 
nantti Törni ja I joukkueen johtaja, luutnantti Holger Pit- 
känen tulivat paarien ääreen, ja kerroin kaikki mahdolliset 
tietoni. 

Törnin ja Pitkäsen kasvot vaikuttivat kovin huolestuneil- 
ta. Oli vähän kyseenalaista, pääsikö hevonen enää huoltotien 
läpi, ja saattajia ei ollut varaa irroittaa mukaan. Yritettävä 
kuitenkin oli.” 


Kaarlo Pyökäri 


Seesjärven-Kuusiniemen taisteluissa kuusi Törnin jääkäriä kaatui 
ja yksitoista haavoittui, kaatuneita olivat ylikersantti Arvid Sälli- 
nen, kersantit Yrjö Mäkinen ja Eero Siren, jääkärit Lauri Kopo- 


nen, Oiva Sainio ja Erkki Soikkeli. Yksikön päällikkönä Törni 


kirjoitti 20.3.1944 kirjeen sankarivainajan omaisille: 


”Rouva Lea Siren 
Nokia 
Koskenmäki 
Rakkaimpanne kersantti Eero Nikolai Sirenin kaatumisen 
johdosta pyydän lähettää Teille vilpittömät surunvalitteluni. 
Kunnioittaaksemme pidetyn asetoverimme muistoa tulemme 
ilmoittamaan kaatuneistamme 25.3.44 Uudessa Suomessa.” 


Kohteliaassa kirjeessä Törni antoi lisäksi ohjeet sankarivaina- 
jan ruumiin kuljettamisesta. Miehiä ei haluttu jättää kentälle 


kiivaankaan taistelun keskellä. Luutnantti Sakari Korhonen on 


muistellut aikaisempaa taistelua, jossa kaatui Ilmari Fagerström. 
Myös tätä muistelmaa on käytetty Kansa taisteli -lehdessä. Venä- 
läissotilaan luotisuihku oli osunut toista aseveljeä vatsaan. Vihol- 

lisen pikakivääri tulitti summittaisesti pitkin männikköä. Korho- 
nen ryömii matalana Lindin luo ja tarkasti hänen haavansa. Lind 
oli tajuissaan. 

— Anna pistooli, en minä enää muuta apua kaipaa... 

— Kyllä me autamme, lääkintämies on jo tulossa ahkion kanssa, 
lohdutti Korhonen. 

Vaikka esimies itse olisi arvioinut ruumiin jättämisen viisaam- 
maksi, eivät kaatuneen aseveljet siihen aina suostuneet. Korho- 
nen jatkaa samasta taistelusta kertoen Simo Santosen kaatumi- 
sesta. Äärimmäisenä ketjun päässä ollut Santonen oli räväkkä, 
nuori soturi. Hänet oli ensin saatava pois ja Korhonen ryömii 
Santosen luo. Yhdessä miehet alkoivat kontata takaisin kumpa- 
reelle, jossa oli ainakin näkösuojaa. Santonen nousi seisomaan, 
äkkiä pamahti yksinäinen laukaus muutaman kymmenen metrin 
päästä männiköstä. Santonen levitti kätensä ja kaatui selälleen. 
Korhonen sai kiinni kaatuvan miehen hartioista ja laski pojan 
varovasti hankeen. Santosen suhteen ei ollut mitään tehtävissä: 
luoti oli osunut nuoren meripojan sydämeen. 


”Toista ahkiota ei ole ja kaatunut aseveli on jätettävä Karja- 
lan korpeen, päättää Korhonen. 
— Jos niin on, niin minäkin jään tänne! julistaa ääni va- 
pisten Santosen paras toveri. Kyyneleet valuvat pitkin poskia. 
— Viedään hänet sitten suksilla, myöntyy Korhonen. 
Santosen kylmenevä ruumis sidotaan hänen omiin suksiin- 
sa. Vihollisen pikakivääri hakkaa maastoa, luodit viheltävät 
korvissa. (...) Lind nukahti ahkioonsa matkalla Jsp:lle.” 


Sakari Korhonen 


Törnillä oli myös kaunis tapa lähettää osasto puolesta joku mie- 
histään kaatuneen hautajaisiin kotipitäjään aina, kun se oli mah- 

dollista. Antti Lindholm-Ventola kertoo edustaneensa Törnin 
pyynnöstä osastoa sekä Simo Santosen että Ilmari Fagerströmin 
hautajaisissa Raumalla. 

Seesjärven taistelusta Törnille ehdotettiin Mannerheim-ristiä, 
mutta ilmiannettiin myös sotarikoksesta. Lokakuussa 1948 oli 
entinen törniläinen Aarne Torvinen tehnyt valtiollisen poliisin 
Kemin-osastolle ilmiannon, jonka mukaan taistelun jälkeen Tör- 
ni olisi sanonut, ”ettei kannata haaskata sidetarpeita ryssän van- 
keja varten”. Tämän jälkeen I joukkueen miehet olisivat käskystä 
ampuneet vangit. Tykistötaustainen Aarne Torvinen oli palvellut 
jo desantintorjuntaosastossa, ja hän sai taistelusta tunnustuksena 
2. luokan Vapaudenmitalin. Kahden viikon kuluttua hän joutui 
sairaalaan, jossa vietti kolme kuukautta. Syytä ei ole Törnin jää- 
käreissä kirjattu haavoittumiseksi, vain ”sair. 1.4.—2.7.194%. 

Kirkkohistorian dosentti André Swanström on teoksessaan 
Hakaristin ritarit pyrkinyt todistamaan suomalaisten SS-vapaa- 
ehtoisten syyllistyneen Saksan rintamalla joukkomurhiin ja sota- 
rikoksiin. Vain seitsemän viikkoa kasarmeilla viihtyneen Törnin 
oli mahdotonta millään todennäköisyydellä sellaisiin syyllistyä 
Saksassa, sen sijaan Swanström nostaa esille kyseisen epäilyn so- 
tarikoksista Suomen rintamalla. Swanströmin logiikka on, että 
SS-vapaaehtoisia koulutettiin Saksassa suorittamaan sotarikoksia, 
joita he sitten olisivat tehneet palatessaan Suomeen. Pohjonen 
ja Silvennoinen tarttuvat samaan asiaan. He muistuttavat tilan- 
teesta, jossa vääpeli Eero Kurikka ja Törni olivat ottaneet kaksi 
vankia. Näin todella on tapahtunut. 


”Tukikohdan edestä jäältä otimme muutamia haavoittuneita 


vangiksi.” 


Lauri Törnin taistelukertomus 

Kurikka kertoo ajatelleensa ”materialistisena” ottaa itselleen uu- 
den lumipuvun ja alkoi riisua sitä vangilta, jolloin Törni tuskastui. 

— Fi meillä ole aikaa tuollaiseen, Törni murahti ja veti esille 
puukon. 

Venäläiset valahtivat harmaiksi kasvoiltaan. Kurikka kertoo 
kuulleensa tämän ainoan kerran Törnin todenneen, kuinka ”ju- 
malauta, teit tarttis kyll kaikki tappaa justiin”. Se, mitä Pohjonen 
ja Silvennoinen eivät kuitenkaan kerro, on venäläisvankien menet- 
täneen vain lumipukunsa ilman irtileikattuja nappeja. Lumipuvun 
napittaminen auki oli Törnin mielestä liian hidasta. Lause kuulos- 
taakin vain tuohtumiselta omien miesten kaatumisen johdosta. 

Antti Lindholm-Ventola kertoo Martti Gröndahlin miettineen 
puolestaan vuosikymmeniä myöhemmin, että Törni olisi harkin- 
nut myös Matti Aarnion antamalla partiotehtävällä vangeiksi saa- 
tujen kahden venäläisen tappamista. Mitään sellaista ei sanottu 
tai tehty, vaan Gröndahl sanoo ainoastaan epäilleensä, että Törni 
ajatteli niin. Lindholm puolestaan epäilee millä Törni olisi van- 
gin edes tappanut, sillä he olivat vihollisen puolella ja Törni oli 
hukannut puukkonsa. Toisaalta vanki oli aina myös vaaratekijä 
palatessa veneellä. 

Kuusiniemen taistelualueelta löydettiin 83 kaatunutta neuvos- 
tosotilasta, ja suomalaiset saivat 32 vankia. Pohjosen ja Silven- 
noisen mielestä tappiolukujen suhteettomuus ”viittaa vangiksi 
antautuvien surmaamiseen”. Rönnguist ja Vuorenmaa oikaisevat 
tietoa, jonka mukaan virallinen historia mainitsee, että "mottiin 
joutuneista vihollisista ei yksikään päässyt pakoon”. Näin ei ollut, 
sillä hyökänneen III/JR 55:n vahvuus oli vangeilta saatujen tieto- 
jen mukaan 309 miestä, joten yli puolet pääsi pakenemaan, osa 
toki haavoittuneena. Sotasaaliin perusteella on myös yksinker- 
taista todentaa, että missään ei ole haudattuna salaa teloitettuja 
neuvostosotilaita. Kun kuolleita oli 83 ja vankeja 32, saatiin so- 

tasaaliiksi 115 paria suksia eli täsmälleen sama määrä, joilla kaa- 
tuneet tai vangitut tukikohdan hyökkäykseen saapuivat. 

Törni itse kertoo taistelukertomuksessaan, että venäläiset ai- 
heuttivat antautuvien aseveljiensä menehtymisiä jättäen heidät 
ihmiskilviksi suomalaisten ja taistelevien neuvostosotilaiden 


väliin. 


”Viimeisen kovemman tulivalmistelun ja sitä seuranneen 
rynnäkkömme jälkeen nousivat etummaiset ryssät ja nostivat 
kätensä ylös, mutta lähestyessämme avasivat näiden takana 
olevat ryssät tulen, joten useita antautuviakin oli pakosta vie- 
lä tapettava. Tukkikasojen alla olleet ryssät täytyi vetää ylös 
yksitellen, jolloin ne salakähmäisesti yrittivät vielä ampua, 
menettäen itse kumminkin henkensä.” 


Lauri Törnin taistelukertomus 


Sodan jälkeen asenteet olivat muuttuneet, ja voidaan mahdolli- 
sesti myös olettaa ilmiannolla olleen poliittista luonnetta. Ilmian- 
non aikaan lokakuussa 1948 Lauri Törni istui tuomittuna rikolli- 
sena vankilassa, hänen maineensa oli mustattu lehdistössä, joten 
hän oli myös helppo kohde. Ilmianto ei johtanut minkäänlaisiin 
toimenpiteisiin, joten kertomus ei kiinnittänyt erityistä huomio- 
ta tai sen todenperäisyyteen ei uskottu, eikä tutkintaa tehty. Il- 
miannot olivat silti jo vuoden 1947 loppuun mennessä johtaneet 
yli 3 000 rikostutkintaan, 1 400 syytteeseen ja noin 700 henkilön 
tuomioon. Torvisen jäljet katoavat sodan jälkeen Ruotsiin. Kun 
luotetaan kuitenkin ilmiantajan vilpittömyyteen, ristiriita kor- 
keiden upseerien todistuksen sekä Torvisen ilmiannon välillä on 
syntynyt todennäköisesti venäläisten haavoittuneiden kohtelun 
kokemisesta eri tavalla. Myös Mauno Koivisto kertoo sekavasta 
tilanteesta Seesjärvellä. 

”Tämän jälkeen alkoi kuulua venäläisten puolelta kovaa huu- 
toa. Jotkut nousivat ylös ja jotkut jatkoivat ampumista. Ran- 
nassa oli ilmeisesti myrskyn tuomia tukkikasoja, joitten takaa 
ja alta venäläisiä alkoi nousta. Ensimmäiset nousijat joutui- 
vat ristituleen. Tällöin vasta selvisi, että minuakin ampunut 
mies oli ollut minusta noin metrin päässä männyn juurakon 
toisella puolella, ja hän ilmeisesti oli ampunut hänen ohitseen 
ryömimässä olleen kersantti Sällisen.” 


Mauno Koivisto — Törnin jääkärit 


Tähän ristituleen viittaa Törnikin maininnalla, että antautuviakin 
oli pakosta vielä tapettava. Kun tukkien alta jouduttiin vetämään 
esiin vihollissotilaita, joista osa lienee haavoittuneenakin - pyr- 
kinyt Törnin sanoin salakähmäisesti vielä ampumaan, on myös 
heidät ammuttu. Torvinen kertoo teloituksen tapahtuneen kui- 
tenkin joukkosidontapaikalla, jolloin Fagernäs ja Rönnguist oli- 
sivat vääjäämättömästi sen myös nähneet. Fagernäs ja Rönnguist 
saapuivat paikalle lisäksi taisteluiden ollessa edelleen käynnissä. 
Näillä perusteilla on mahdotonta, että Törni olisi taistelujen mis- 
sään vaiheessa koonnut vankeja minkäänlaiseen teloitukseen — 
puhumattakaan, että hänelle olisi ehdotettu Mannerheim-ristiä 
sen jälkeen. 

Sodassa haavoittuneiden ja sairastuneiden sotilaiden huoltoa 
koskeva Geneven sopimus solmittiin jo vuonna 1864 Punaisen 
Ristin perustajan Henri Dunantin aloitteesta. Nykyiset Geneven 
sopimukset eli sodassa haavoittuneiden, sotavankien ja siviili- 
väestön kohtelua säätelevät kansainväliset sopimukset koottiin 
vuonna 1949 neljäksi yleissopimukseksi. Sotarikokseksi katso- 
taan muun muassa taistelukyvytöntä vihollista vastaan hyökkää- 
minen, jollaiseksi voidaan tietyissä olosuhteissa tulkita haavoittu- 
neen sotilaan ampuminen. 

Puolustusvoimien kuva-arkiston SA-kuvan kokoelmissa on 
nähtävissä valokuva, jossa Törnin jääkärit herättelevät taistelun 
Ikeen valekuolleita neuvostosotilaita. Teeskentelemällä kuollut- 
ta oli mahdollista yrittää päästä myöhemmin pakoon tai yllättää 
suomalaiset sotilaat, jotka luulivat taistelun jo olevan ohi. Törnin 
jääkäri Erkki Lamminen kertoo tapauksesta Aglajarvella heinä- 


kuussa 1944. 


”Tilanteen hiljennettyä korpraali Unto Lahti ja jääkäri Leo 
Pasanen lähtivät suolle evakuoimistarkoituksessa. Pasanen 
kosketti venäläistä valekuollutta vääpeliä, jolloin tämä yht- 
äkkiä tarrasi Pasasen konepistooliin ja sojotti omallaan Pasas- 
ta. Perusasennossa painien Pasanen huusi Lahdelle: ’Tulehan 
apuun!’, mutta Lahti vain nojasi kivääriinsä. Pasanen pääsi 
voitolle ja sai vastustajansa surmatuksi, kun samaan aikaan 
toinenkin valekuollut poukkosi pystyyn lähtien juoksemaan. 
Lahti ampui pystystä kiväärillään, jolloin toinenkin viholli- 
nen kaatui. (...) Totesimme 60—70:n kaatuneen matkallaan 
suolle. Lähetimme yhden valekuolleen Korpelaisen luokse 
taaemmaksi. 

Jatkoimme vastapäiseen rinteeseen, jolloin Laine löysi 
valekuolleen ja osoitti tälle suuntaa taaksepäin kuten edel- 
lisellekin. Vilkaistuaan taakse Laine huomasi venäläisen 
panevan kätensä taskuun, jolloin Laine hyökkäsi ryssän 
päälle. Laineen konepistooli jäi venäläisen alle. Laine huu- 
si minua apuun. Kuulin vain käsikranaatin alkupanoksen, 
jolloin huusin: Hyppää helvettiin!" Räjähti, ja vihollis- 
mieheltä silpoutui koko alavatsa. Armonlaukaus jäi minun 
tehtäväkseni.” 


Erkki Lamminen 

Myös Mauno Koivisto kertoo samalta ajankohdalta tapaukses- 
ta, jossa hänen ja asetoverin epäröiminen oli lähellä viedä oman 
komppanianpäällikön, Lauri Törnin hengen. 


”Tässä yhteydessä sattui tapahtuma, joka kuvaa sodankäynnin 
erästä pulmaa, haavoittuneiden asemaa. Haavoittuneet usein 
jatkoivat taistelua, puolin ja toisin. Edetessimme minun ja 
oikealla puolella etenevän kaverin väliin jäi haavoittunut tai 
kaatunut venäläinen, liikkumaton kuitenkin. Huutelimme 
toinen toisillemme, että tuo pitää ampua, mutta emme kum- 
pikaan ampuneet vaan jatkoimme matkaa. 

Vähän ajan perästä komppanianpäällikkö tuli meidän jäl- 
keemme suon laitaan, johon hyökkäys pysähtyi. Hän oli huo- 
mattavan järkyttyneen näköinen ja sanoi venäläisen haavoit- 
tuneen yrittäneen ampua häntä. Kaikesta päättäen kyseessä oli 
sama haavoittunut, tai tekokuollut, jonka me olimme taak- 
semme jättäneet. ” 


Mauno Koivisto — Törnin jääkärit 


Jos Mauno Koivisto olisi ampunut haavoittuneen venäläissoti- 
laan, olisiko hänen asetoverinsa syyttänyt häntä myöhemmin 
sotarikoksesta, ja olisiko asiasta nostettu skandaaliotsikoita kun 
Koivistosta tuli presidentti? Silloin ei nimittäin olisi tiedetty, että 
haavoittunut todellisuudessa pyrki jatkamaan taistelua ja am- 
pumaan Törnin. Ja silloin olisi myös Lauri Törnin tarina jäänyt 


kertomatta. 

XI LUKU 


”Menimme nukkumaan 
mielessämme aito tunne 
siltä, että tämä on sitä 
hienointa aseveljeyttä.” 


~ Holger Pitkänen 


Liittoutuneet olivat nousseet maihin Normandiassa, ja rinta- 
malla kuunneltiin radiosta tarkkaan mitä maailmalla tapahtui. 
Neuvostojoukkojen kesäkuun 10. päivä 1944 aloittama suur- 
hyökkäys mursi Karjalankannaksen Valkeasaaressa suomalaisten 
puolustuksen ja pakotti IV Armeijakunnan vetäytymään Vam- 
melsuun-Taipaleen asemaan. Seesjärven rantalohkoa puolustanut 
ErP 14 siirtyi Karjalankannakselle ja Törnin jääkärikomppania 
otti vastuun koko Jouhivaaran lohkosta, vaikka komppanian 

”Menimme nukkumaan mielessämme aito tunne siitä, että tämä on sitä hienointa aseveljeyttä.” 


voimat riittivät miehittämään vain kuusi tukikohtaa. Pitkän ase- 
masotavaiheen aikana suomalaiset olivat rakentaneet Maaselän 
kannakselle verraten hyvin linnoitetun ja varustetun taaemman 
asemalinjan. 

Törnin jääkärikomppanian sotapäiväkirjaan on 19.6.1944 kel- 
lo 15.00 tehty enteilevä merkintä. 


”I ja II joukkue sai määräyksen lähteä haravoimaan Karjalan 
Maaselän ja etulinjan välistä maastoa, jossa oli III/JR 56:sta 
karanneita sotarikollisia.” 


Kyseessä oli yksitoista paennutta sotilaskarkuria, jotka sitten jäi- 
vätkin kiinni. Divisioonalle oli vuonna 1943 alistettu rikollisis- 
ta aineksista muodostettu JR 101, joka hajotettiin aivan vuoden 
lopussa liittämällä kuhunkin Maaselän divisioonaan siitä yksi 
pataljoona. Rangaistusvangeista koostuneista pataljoonista kuu- 
luisin oli majuri Nikke Pärmin johtama Musta Nuoli. Pärmi oli 
kuitenkin joutunut jättämään rakkaat pirunsa, kun hänet ko- 
tiutettiin jo elokuussa 1942. Mutta tässä yhteydessä JR 56 sai 
joka tapauksessa pataljoonan, jonka taistelukunto ei ollut paras 
mahdollinen. 

Aamulla 20.6.1944 parin joukkueen vahvuinen vihollisosasto 
hyökkäsi Liistelammen luoteispään ja Suurlahden välisellä kan- 
naksella, päästen aina etummaisiin pesäkkeisiin ja asemiin asti. 
Osasto Glantzilla ei ollut reserviä, jonka johdosta Fagernäs päätti 
suunnata Osasto Törnin Jouhivaarasta vastaiskuun. Törni sai ma- 
juri Rönnguistilta käskyn lähteä kiireesti avuksi. Kahteen kuor- 
ma-autoon mahtui kaksi sissijoukkuetta ja konekivääriryhmä. 
Luutnantti Pitkäsen oli määrä tuoda loput komppaniasta polku- 
pyörillä kiireesti perässä. Muutaman kilometrin jälkeen vastaan 
tuli onneksi kuorma-auto, johon mahtui Pitkäsen tuoma kolmas 

"Menimme nukkumaan mielessämme aito vunne sitä. että tämä on sitä hienointa aseveljesttä, 


joukkue. Törni jätti kuorma-autot kohtaan, josta lähtien tie oli 
miinoitettu. 

Majuri Miettisen komentopaikalla Törni sai käskyn lähteä Uh- 
malammen eteläpuolelle suorittamaan vastaiskua sekä ajamaan 
vihollinen takaisin. Tilanne muuttui kuitenkin pian, ja Törnin 
jääkärikomppania suunnattiinkin tukikohta Leijonaan. Tukikoh- 
dassa oli vaarallinen tilanne. Sen miehityksestä vastaava kapteeni 
Matti Haussilan 10. komppania oli kadonnut. Komppania oli 
heti tykistökeskityksen alettua paennut, myöhemmin siitä ke- 
rättiin 80 sotilaskarkuria. Entiset vangit olivat todennäköisesti 
sopineet jo ennakolta lähdöstään, sillä pako alkoi heti tykistökes- 
kityksen alettua. Vihollinen valtasi Leijonan ja kapteeni Haussila 
yritti koota hajalleen mennyttä komppaniaansa. Kun vihollinen 
vetäytyi hetkeksi pois, luutnantti Karvonen sai kokoon joitakin 
10. komppanian miehiä, jotka miehittivät tukikohdan. Surulli- 
nen osa sotahistoriaa kohtasi jääkäreitä, kun pakenevat miehet 
tulivat Törnin komppanian kuorma-autoja vastaan. Komppanian 
ollessa vielä matkalla, sai lähellä ollut Leijonan entisen puolusta- 
jan luutnantti Kyösti Harmasen johtama 9./JR 35 käskyn lähteä 
vastaiskuun. Taistelulähetti kertoo sekavasta tilanteesta: 


”Komppania eteni avoparijonossa tietä pitkin, kun tiessä ol- 
leen mutkan takaa tuli vihollinen samanlaisessa järjestyksessä. 
Molemmat puolet pelästyivät luultavasti yhtä paljon. Joku ko- 
nepistoolisarja siinä ehdittiin laukoa, ennen kuin kaikki eh- 
tivät metsän puolelle. Emme varmaankaan olleet varautuneet 
kohtaamaan vihollista näin aikaisin, koska nähdäkseni meillä 
ei ollut edes tunnustelijoita edessä. Odotimme ensin kohtaa- 
vamme perääntyviä omia joukkoja.” 


Teuvo Pirilä — Törnin jääkärit 

”Nenimme n ukkumaan mielessämme aito tunne siitä, eitä tämä on sitä hienoinia a seveljeyttä. 


Helposta menestyksestään aamupäivän hyökkäyksessä yllättyneet 
venäläiset olivat päättäneet käyttää tilannetta hyväkseen kooten 
pataljoonan vahvuisen osaston. Se hyökkäsi kello 14.00 voimak- 
kaan tulivalmisteluun ja savuverhon suojassa. Leijonassa tuol- 
loin olleet muutamat miehet joutuivat peräytymään ylivoiman 
tieltä. Törnin jääkärikomppania saapui Leijonan alueelle kaksi 
tuntia myöhemmin. Lauri Törni antoi luutnantti Tiitiselle käs- 
kyn auttaa oikealla puolella olevaa jalkaväkeä, hän itse hyökkäsi 
I ja IV joukkueen kanssa Uhmajärven suuntaan. Törni kirjoittaa 


sotapäiväkirjaan: 


”Syntyi erittäin ankara taistelu, jossa etenimme käyttäen vuo- 
roin käsikranaatteja ja konepistooleja. Noin viidentoista mi- 
nuutin taistelun jälkeen saimme haltuumme taisteluhaudan. 
Tällöin ampui vihollinen valopistoolilla perääntymismerkin. 
Olimme kuitenkin niin hyvissä asemissa, ettei vihollisista mo- 
nikaan päässyt elävänä ohitsemme. Taistelukentälle jäi noin 
kuusikymmentä vihollista kaatuneina.” 


Myös luutnantti Kyösti Harmanen antaa tunnustuksen Osasto 


Törnin tehokkaasta toiminnasta. 


"Sen tulo ja siirtyminen vastahyökkäykseen oli vaikuttavaa; 
se oli rynnäkköä sanan varsinaisessa merkityksessä. Lyhyessä 
ajassa Iörni puhdisti Uhmalammen eteläpään seudun viholli- 
sesta ja aiheutti sille erittäin suuret tappiot.” 


Kyösti Harmanen — Törnin jääkärit 


Tunnin kuluttua oli edetty Vitjakanttiininmäelle ja asemat 
miehitetty torjumaan vastaiskua. Aivan kokonaan Leijonaa ei 
kuitenkaan saatu vallatuksi takaisin. Törnin miehistä kaatuivat 

"Menimme nukkumaan mielessämme aito tunne siitä, että tämä on sitä hienointa useveljeyttä.” 


kersantti Esko Lampinen sekä jääkäri Jouko Sihvonen, kolme 
miestä haavoittui. Kun Törnin jääkärit palasivat sille tasalle, 
johon he olivat jättäneet ylimääräiset reppunsa ja varusteensa, 
odotti heitä uusi ikävä yllätys. Pakoon lähteneet olivat vieneet 
mukana olleen kuivamuonan, reppujen narut oli puukolla ve- 
detty poikki. Kenraalimajuri Uno Fagernäs antoi käskyn ras- 
kaamman kaluston siirtämisestä taaempaan asemaan, koodi oli 
”Iso-Iita menee saunaan klo 16.30”. Myöhemmin myös muut 
joukot vedettiin taaksepäin käskyllä ” Kilven elokuvanäytös alkaa 
kello 21.00.” 

Ennen kuin Törnin jääkärikomppania palasi 24. kesäkuuta 

1944 tuttuun Jouhivaaran kylään Osasto Glantzin reserviksi, se 
sai tehtäväkseen riisua aseista eräitä III/JR 56:n osia, joista muo- 
dostettiin nyt työkomppania Haussila. Kovia kokeneiden Törnin 
miesten jääkärinrintoihin kiinnitettiin 4. luokan Vapaudenristejä 
sekä 1. ja 2. luokan Vapaudenmitaleja. Törnin jääkärit tekivät 
seuraavina päivinä partiomatkoja erikokoisilla ryhmillä. Eversti- 
luutnantti Viljo Kivikko pyysi Törniä lähettämään kaksi partiota 
tutkimaan, uhkasiko laajan korpimaaston kautta neuvostojouk- 
kojen saarrostus. Vänrikki Viljo Tuupaisen partio saapui Himo- 
lanjärven rannalle lauantai-iltana, jolloin kylän saunat olivat läm- 
piämässä. Jääkärit saivat kyläläisiltä luvan kylpeä. 
"No sitten siinä oli grammarinsoittajakin, semmoinen 16-vuo- 
tias poika soitti, jotkut taisivat vähän tanssahtaakin. Ja sitten 
ne vaimoihmiset sanoivat, että viekää nuo tytöt Suomeen. 
Niillä oli nuoria tyttöjä muutamia. No jos tytöt lähtee, niin 
kyllä pääsee. Mutta tytöt meinas, että kun noi äidit jää tänne, 
niin ei he lähde ollenkaan.” 


Urho Rastas 

”Menimme nukkumaan mielessämme aito tunne siitä, että tämä on sitä hienointa aseveljeyteil. 


Iltahämärissä on saatu kosketus viholliseen, Törni pitää neuvottelun joukkueenjohtajien kanssa. 

“Menimme nukkumaan mielessämme dite tunne siltä, että tämä on sitä hienointa aseveljesttä.” 


Osasto Glantz, johon jääkärikomppania kuului, hajotettiin 
3.7.1944. Törnin jääkärit siirtyivät Kaitalahden ja Suvilahden 
kautta Juurakkoon. Matkalla nähtiin tyhjiä taloja, joista asukkaat 
olivat kiireellä lähteneet evakkoon. 


”Kun menimme erääseen torppaan, oli siellä pöydällä lappu, 
jossa luki: Hyvät sotilaat, jättäkää ovi auki, että kissa pääsee 
sisälle.” 


Mauno Koivisto — Törnin jääkärit 


Suojärven asemalla oli evakuointijunien lastaus täydessä käyn- 
nissä. Aamulla 4.7.1944 komppania sai käskyn siirtyä kiireesti 
autoilla, mutta pyörät mukanaan Hautavaaraan, jossa divisioo- 
nan esikunnan operatiivisen osaston lähettiupseeri antaisi sille 
tarkemmat ohjeet. Luutnantti Holger Pitkänen oli nähnyt edelli- 
senä yönä unen, jota hän kertoi pojille. 


”Siinä koko Törnin porukka käveli ja veti konepistooleitaan 
perässään hihnasta. Kuljimme hautausmaan poikki, hitaas- 
ti, hitaasti, väsyneesti... Meitä oli hirveän vähän ja vanja 
tuli perässä, myös hitaasti. Heitä oli vähän enemmän. Mitä 
se merkitsee?” 


Holger Pitkänen 


Aamuyhdeksältä lähdettiin liikkeelle ja kahden ja puolen tun- 
nin kuluttua oltiin Hautavaarassa. Lähettiupseeri välitti majuri 
Rönnguistin käskyn lähettää partio Hyrsylään tutkimaan, oli- 
ko karttaan merkitty talvitie ajokelpoinen, ettei vihollinen tätä 
kautta pystyisi kiertämään ja saartamaan vetäytyviä II Armeija- 
kunnan joukkoja. Tehtävää suorittamaan lähti alikersantti Kei- 
jo Laakson ryhmä I joukkueesta eli Koivisto, Korpela, Laine, 

”Menimme nukkumaan mielessämme aito tunne siitä, että tämä on sitä hienointa useveljevetd.” 


Mannonen, Rekola, Toivonen, Virtanen sekä Lindholm-Ventola. 
Muun komppanian oli siirryttävä Säämäjärven pohjoispuolelle. 
Siirtymistä varten paikalle tuli seitsemän Pohjolan Liikenteen rek- 
ka-autoa. Onkamuksen Kivatsussa vastassa olivat kenraalimajuri 
Fagernäs ja majuri Rönnguist. 

— Kuulkaahan pojat, nyt ollaan liisterissä. Osasto Wahren on 
edessä, kolmen, neljänkymmenen kilometrin päässä. Se on saa- 
tava pois, niidenhän olisi pitänyt tulla jo ajat sitten. Menkää nyt 
Ravanmäkeen ja paahtakaa vihollisia siksi, kunnes kutsun teidät 
pois. Siellä on paljon vanjoja, Fagernäs sanoi. 

Siinä vaiheessa Fagernäskaan ei tiennyt, kuinka paljon. Vasta 
taistelujen kuluessa selvisi, että vastassa oli kokonainen venäläi- 
‘nen 368. Divisioona, joka eteni Säämäjärven itä- ja pohjoispuo- 
litse kohti Ravanmäkeä. 

— Edessä on yksi komppania vaikeuksissa, tehkää minkä pys- 
tytte, kenraali jatkoi. 

Kyseessä oli kapteeni Melasniemen komppania, 7/JR 33. Rekat 
lähtivät ajamaan eteenpäin. Ne pysähtyivät tien laidassa olevan 
pajupusikon kohdalle ja miehet hyppäsivät alas, polkupyörät pu- 
rettiin autosta. Kaksi miehistä lähti kulkemaan kärjessä Ravan- 
mäen kylää kohti. Vain muutamien metrien päässä tie teki mut- 
kan. Mutkan takana, keskellä tietä, oli venäläisten konekivääri 
jalustallaan ympärillään ampuja, lataaja ja apulataaja. Venäläiset 
olivat uusia eturintamalla, sillä he eivät ehtineet edes ampua, kun 
Törnin miehet juoksivat heidän ylitseen. Jääkärit marssivat eteen- 
päin ja vastaan tuli kapteeni Melasniemen vetäytyvä komppania. 
Törni ja Melasniemi keskustelivat hetken, jonka jälkeen päätet- 
tiin palata takaisin, täältä ei lähdettäisi mihinkään. Komppania 
ryhmittyi tien varteen taistellakseen eteneviä venäläisiä vastaan, 
osan ryhtyessä puhdistamaan kylän pohjois- ja itäpuolista maas- 
toa vihollisista. 

"Menimme nukkumaan mielessämme aito tunne siitä, että iämä on sitä hienointa aseveljeyttä.” 


Vänrikki Matti Luoman I joukkue kääntyi itään joutuen 
heti taisteluun Onkamuksen tielle kiertäneen vihollisosaston 
kanssa. Vänrikki Kaarlo Pyökärin II joukkue jatkoi kyläaukean 
pohjoispuolitse itään, puhdistaen samalla maastoa. Törni mää- 
räsi luutnantti Pentti Tiitisen III joukkueen ja vänrikki Viljo 
Tuupaisen IV joukkueen miehittämään puolustusasemat kylän 
länsireunalla. 

Ravanmäen kylän länsilaidalla hautausmaan maastosta oli 
saatu sotavanki. Kuulusteluissa hän kertoi neuvostojoukkoja 
olevan Ravanmäen alueelle viisi pataljoonaa, lisäksi hyökkä- 
ysvaunuja, runsaasti tykistöä sekä muuta aseistusta. Kapteeni 
Melasniemen ja luutnantti Törnin komppanioiden hyvä yhteis- 
toiminta oli ollut ratkaisevaa, sen turvin Osasto Wahren onnis- 
tui täpärästi välttämään mottiin jäämisen. Vihollinen yrittikin 
saarrostusta, jolloin Törni lähetti IV joukkueen puhdistamaan 
maastoa ja II joukkueen lyömään vihollisen takaisin. Joukkue 
törmäsi vesakossa väijyksissä olevaan vahvaan vihollisosastoon, 
joka avasi voimakkaan tulen päästettyään suomalaiset ensin ai- 
van lähelle. Venäläiset hyökkäsivät ja joukkueen oli pakko ve- 
täytyä. Venäläiset onnistuivat katkaisemaan myös Onkamuk- 
seen johtavan tien, joten haavoittuneiden evakuoiminen kävi 
mahdottomaksi. 

Törni lähetti nyt vänrikki Luoman puhkaisemaan tietä. Edet- 
tyään 3—4 kilometriä hän kohtasi majuri Tuomaisen, joka oli 
tulossa komppaniansa kanssa apuun. Tuomainen oli sitä ennen 
käynyt kiivaan taistelun vihollisen kanssa ja puhkaissut tien va- 
paaksi. Tuomainen palasi nyt onnistuneen taistelun jälkeen Ra- 
vanmäkeen ja antoi käskyn puolustuksen uudelleenjärjestelystä. 
Törni ryhtyi puolenyön aikaan suorittamaan saamaansa uutta 
tehtävää. Vänrikki Luoma otti mukaansa alikersantti Erkki 
Lammisen ja Äke Rosenbergin ryhmät sekä pikakivääriryhmän, 

"Menimme nukkumaan mielessämme dito tunne siitä, että tämä on sitä hienointa aseveljeyttä.” 


ja lähti tiedustelemaan neuvostojoukkojen selustaan. Partio pa- 
lasi aamulla ja ilmoitti kaakosta olevan tulossa vihollisosasto 
autoineen. Konekiväärimies Erkki Karinen lähti toisen jääkärin 
kanssa hakemaan varusteita pyöriltä, mutta he palasivat nopeas- 
ti takaisin. 

— Ryssä kokeilee jo meidän pyöriä, hän ilmoitti vääpeli Eero 
Kurikalle ja tieto välitettiin nopeasti Törnille. 

Törni lähetti heti miehiä vastaiskuun, venäläiset yrittivät mo- 
tittaa suomalaiset. Törni oli lähettänyt luutnantti Tiitisen jouk- 
kueen Kivatsun tietä pitkin paikkaan, missä viholliset olivat pääs- 
seet polkupyörille asti. He kohtasivat venäläisosaston, joka avasi 
kiivaan tulen. Vihollisia oli niin paljon, että he eivät enää pii- 
‘tanneet tappioistaan, vaan etenivät pystyssä päin ja ketjussa, tien 
molemmin puolin. Luutnantti Tiitinen yritti iskeä osalla jouk- 
kuettaan sivustaan, mutta joutui saarroksiin. Hänet jouduttiin 
merkitsemään sotapäiväkirjaan kadonneeksi, ilmeisesti kuiten- 
kin kaatuneena sotatantereelle. Myös ylikersantti Matti Kiannan 
johtaman ryhmän oli pakko vetäytyä ylivoiman edessä. Samalla 
Törnin taistelulähetti huusi vääpeli Kurikkaa tuomaan miehen- 
sä pois. Lyhyitä sarjoja tulittamalla he onnistuivatkin palaamaan 
takaisin, kooten samalla sekasorrossa olevien joukkueiden mie- 
hiä, joilla kuitenkin oli taistelutahto jäljellä. Vänrikki Tuupaisen 
joukkue kuuli Kyyjärvellä selustastaan taistelujen ääniä. Jouk- 
kue kääntyi takaisin iskeäkseen Tiitisen joukkuetta vastaan hyö- 
känneiden vihollisten sivustaan. Yrityksestä tuli kuitenkin lähes 
katastrofi, sillä he kohtasivat jo suon reunalla venäläiset, jotka 
avasivat kiivaan tulen. Vänrikki Tuupainen kaatui ja tukalaan ti- 
lanteeseen avoimella suolla joutunut joukkue hajosi kärsien mel- 
koisia tappioita. 

Vastaiskut hidastivat vain hetken neuvostojoukkojen etene- 
mistä ja ne saavuttivat lopulta Törnin komentopaikan tasan. 

Vänrikki Nenosen joukkue 6./JR 33:sta sekä Pyökärin haavoit- 
tumisen jälkeen kersantti Antero Ruottisen johtama II jouk- 
kue käännettiin niitä vastaan. Holger Pitkänen kokosi kaikki 
saamansa miehet, ryhmän I joukkueesta, pikakivääriryhmän ja 
taistelulähetit vastaiskuun. Kaatuneiden joukkoon jouduttiin 
lisäämään jääkäri Helve. Törnin jääkärikomppania kokoontui 
lopulta Onkamuksen tien varteen väsyneenä ja tappioita kärsi- 
neenä. Vetäydyttiin, mutta yhtään juoksuaskelta ei saanut ottaa. 
Taistelut eivät olleet komppanian osalta vielä lopussa. Jääkärei- 
den oli osallistuttava viivytystaisteluihin, jotta Osasto Wahren 
pääsisi lopullisesti livahtamaan loukusta. Irtauduttuaan taiste- 
lusta Törnin miehet saivat käskyn marssia edelleen Tsalkkiin. 
Jääkärit marssivat molemmilla puolin tietä, Törni tien oikeata 
puolta osasto perässään, Pitkänen vasemmalla. Komentopaikal- 
la seisoi JR 33:n II pataljoonan komentaja majuri Elias Tuomai- 
nen, joka johti Ravanmäen taistelujoukkoja. Kenenkään kehot- 
tamatta pojat ryhtyivät laulamaan. 

— Minä olen Härmän Kankaanpäästä, pikkuinen ja häijy... 

Komentaja otti ohimarssin vastaan käsi päähineessään ja itki. 
Kyynel oli muillakin silmissä, Pitkäsen silmät olivat kosteat. 
Pitkänen kertoo, kuinka komppanialta oli viety kaikki, tappiot 
olivat raskaat, monta hyvää miestä oli kaatunut ja haavoittunut. 
Matkan varrelle olivat jääneet reput, polkupyörät, siviilitavarat, 
muonat, kaikki mitä heillä oli. Ei ollut edes paikkaa mihin men- 
nä. Osasto pysähtyi majuri Olavi Laaksosen JR 33:n HI patal- 
joonan teltta-alueen kohdalle. Pataljoonan sotilaat lähestyivät 
jääkäreitä. 

”Ja kun me pysähdyimme siihen, ne kaverit sanoivat, että tul- 
kaa tänne telttoihimme. Oli hienoa tulla valmiiseen telttaan, 
mihin entinen kaveri oli jättänyt omat pehmikkeensä, omat 
varusteensa, pakkinsa, kaikki. Menimme nukkumaan mieles- 
sämme aito tunne siitä, että tämä on sitä hienointa aseveljeyt- 
tä. Hienointa oli, että se porukka, joka luovutti nämä kaikki, 
oli meille tuntematon.” 

Holger Pitkänen 

XII LUKU 


”Toivomukseni on, 
että Törni saisi kantaa 
Mannerheimristiä, sillä 

hänen tarunomainen 
onnensa el voine 


aina jatkua.” 


~ Uno Fagernäs 


Anssi Vuorenmaa ja Lars Rönnguist kuvaavat, kuinka taistelun 
rasittamat, noen ja ruudinsavun mustaamat Törnin jääkärit ko- 
koontuivat vähitellen yksitellen ja ryhmittäin Onkamuksen tien 
suuntaan. Vastaiskua tehneen raskaan joukkueen johtajana toi- 
minut vääpeli Eero Kurikka kertoo tuntemuksistaan, kun hän 

* ymmärsi muiden joutuneen keskityksen kohteeksi. 


”Samalla Törnin taistelulähetti huuteli minua nimeltä ja 
käski tuoda joukot pois sillä olin jäänyt vanhimmaksi, kun 
linjassa olleet joukkueenjohtajat olivat joko kaatuneet tai haa- 
voittuneet. Huutelin miehiä kokoon tien suuntaan, kun me 
Mäkisen kanssa koetimme markkeerata suurta osastoa juok- 
semalla puskalta puskalle lyhyitä sarjoja tulittamalla hämäys- 
tarkoituksessa. Ei ollut enää joukkueita, vaan miehiä useista 
joukkueista, mutta kaikilla oli taistelutahto vielä jäljellä.” 
Eero Kurikka 


Komppanian tappiot olivat suuret, lähes viidennes koko vahvuu- 
desta. Muutama mies liittyi takaisin riveihin myöhemmin. Tuure 
Virta ilmestyi jostain ilman kenkiä, oli kävellyt pitkin soita. Kuu- 
meisen Sven Granbergin kanssa sateessa pitkin korpia vaeltanut 
Pentti Koskelainen löysi omat miehet päivien päästä. 


”Kun pääsimme paikkaan, jossa komppania oli ollut asemis- 
sa, siellä ei enää ollut ketään, ja lähdimme taaksepäin, niin 
emme päässeet kuin kymmenkunta metriä, niin vihollisia oli 
joka puolella. Tulivat päälle kovaa ääntä pitäen aseet mei- 
hin päin suunnattuina, eikä siinä ollut muuta tehtävissä kuin 
pudottaa ase ja tyytyä sotilaan kohtaloon. Olimme Tommi 
Petäjoen kanssa aikaisemmin puhuneet, ettemme vangiksi 
antaudu, kun näytti todella synkältä, muttemme kuitenkaan 
voineet nyt muutakaan tehdä. 

Meitä jäi siinä vangiksi kersantti Veikko (Iommi) Petäjo- 
ki, jääkärit Aarne Lehtinen ja Toivo Virtanen ja minä. Onni 
Jalon he olivat myöhemmin löytäneet metsästä. Hänet he kul- 
jettivat Iserepovitsiin, jonne meidätkin vietiin. Meidät kulje- 

tettiin sitten parin joukkueen saattamina vielä taaksepäin, ja 
tien reunat oli täynnä pienempää ja isompaa asetta, oli mies- 
tä sekä naista, jotka varmaan olisivat tappaneet meidät, ellei 
meillä olisi ollut kuljettajia. Jotkut tunkeilijat vartijat pistivät 
pistimillään, mutta naiset pääsivät kyllä sylkäsemään meitä.” 


Hannes Laine — Törnin jääkärit 


Ravanmäen taistelun jälkeen kenraalimajuri Fagernäs esitti Tör- 
nille uudelleen Mannerheim-ristiä lähettämällä 7.7.1944 sano- 


man ylijohdolle: 


”Lähes kaksi vuorokautta yhtämittaa riehuneella mitä anka- 
rimmalla taistelulla luutn. Törni suoritti tehtävänsä tuottaen 
vih:lle useiden satojen miesten tappiot, oman jääkärikomppa- 
nian tappioiden haavoittuneina, kaatuneina ja kadonneina 
ollessa 31, joista 3 upseeria. Toivomukseni on, että Iörni saisi 
kantaa Mannerheimristiä, sillä hänen tarunomainen onnensa 
ei voine aina jatkua. Luutn. Törnille, jonka maineen koko 
divisioona tuntee, olen jo aikaisemmin yksityiskohtaisin perus- 
tein esittänyt II lk:n Mannerheimristiä. ” 


Suomalaiset olivat vetäytymässä Itä-Karjalasta neuvostojoukkojen 
ankarasti painostamina. Yleistilanne pakotti myös 1. Divisioonan 
tarkistamaan ryhmitystään, jääkärikomppania sai 9.7.1944 käs- 
kyn marssia Kaipaan asemalle ja varmistaa pohjoiseen sekä koilli- 
seen Naistenjärven radan suunnan. Illalla päästiin tavoitteeseen, 
leiriydyttiin ja laitettiin saunakiukaat kuumentumaan. II armei- 
jakunnan komentaja kenraalimajuri Einar Mäkinen oli allekir- 
joittanut uudistetun esityksen Törnille myönnettävästä Manner- 
heim-rististä. Sotapäiväkirja kertoo tunnelmista: 

”Luutnantti Torni, luutnantti Pitkänen ja vänrikki Luoma oli- 
vat saunassa, kun tapahtui jotain kauheaa... lauteet hajos...” 

”Poikien mieltä elähdytti ja nostatti rintaan juuri se, että 
ritariksi tuli juuri meidän oma isäntämme ja me olemme hä- 


o A » 
nen poikiaan. 


Juhlahumua ei kuitenkaan kestänyt pitkään. Seuraavana aamuna 
kello yhdeksän komppania sai kaksi autokuormallista polkupyöriä 
menetettyjen tilalle, ja jo kahden tunnin kuluttua marssittiin Liet- 
teen kylän tienhaaraan Suvilahden rantamille. Kenraalimajuri Fager- 
näs lähti heti eversti Kurenmaan komentopaikalle, jonne käskettiin 
myös tuore Mannerheim-ristin ritari. Törni sai käskyn siirtyä komp- 
'panioineen rautatien varteen ja pitää hinnalla millä hyvänsä Lietteen 
tienhaara sekä rautatie Suvilahdessa hallussaan, etteivät neuvostojou- 
kot pääsisi käyttämään samaa tietä. Tueksi muodostettiin kapteeni 
Usko Santavuoren komentama Osasto Santavuori. Pohjoisempana 
oli puolustusasemissa ErP 1, mutta sitä ei voitu käyttää etulinjassa 
pataljoonan johdon erimielisyyksien vuoksi. 

Aamuyöstä luutnantti Pitkänen ja kolme joukkuetta miehit- 
tivät rautatielinjan. Lähistöllä sijaitsevalle vihollisen leirialueelle 
saapui jatkuvasti venäläisjoukkueita, ja Törni määräsi vänrikki 
Luoman muutaman miehen kanssa sieppaamaan vangin. Sa- 
manaikaisesti suomalaisten asemia lähestynyt vihollisen osasto 
aiheutti kuitenkin tulenavauksen, joten vankia sieppaamaan läh- 
teneiden oli pakko avata myös tuli ja palata takaisin. Venäläiset 
alkoivat saartaa Törnin komppaniaa, he saivat murtuman oikeal- 
le sivustalle ja pääosa komppaniasta oli vaarassa joutua mottiin. 
Tykistön tulenjohtaja ei saanut taistelun johdosta aikaan tarkkaa 
tulta. Törni lähetti divisioonan esikuntaan ilmoituksen: 


"Pyydän pikaista apua. Motissa. Lasse.” 

Toivomuksenion, että Törni saisikantaa Mannerheimristiä, sillähänen turunomainen onnensaeivoine ainajatkua, 


Lauri Törni nimitettiin Mannerheim-ristin ritariksi numero 144 sekä ylennettiin kapteeniksi. 


174 


”Toivomuksenion, eitä Törnisaisi kantaa Mannerheimvisiiä, sillähänen tarunomainen onnensa ceivoineainajaikua. 


Venäläispataljoona ei ollut kokonaan saartanut Törnin jääkäreitä, 
mutta Törni halusi sanomallaan ilmoittaa tilanteen vakavuuden. 
Ensimmäistä kertaa Törnin miesten mielessä kaiversi kysymys, 
miksi heidät asetettiin aina taistelemaan vain toivottomissa tilan- 
teissa. Ravanmäen raskaat tappiot näkyivät vielä elävänä silmien 
edessä. Ilmassa väreili tunnelma siitä, että tällä kertaa ei saanut 
tapahtua samoin. Oli tehtävä jotain. Aamulla kello seitsemän 
esikunta antoi Törnille käskyn irtautumisesta. Jääkärikomppania 
selvisi hetki hetkeltä tiukemmaksi kiristyvästä saarroksesta omin 
voimin. Törnin komppania majoittui nyt Annantehtaan alueelle, 
jossa miehet pääsivät syömään ja lepäämään. Ravanmäessä kär- 
sittyjen suurten tappioiden takia komppanian koostumusta jou- 
‘duttiin muuttamaan, vapaaehtoisista koostuneessa taistelutahtoa 
ja fyysistä kuntoa uhkuvassa yksikössä tavallisilla miehillä ei voitu 
paikata menetyksiä. 

Holger Pitkänen on kertonut, kuinka täydennysmiehiä 
kuljettavasta autosta ilmoittautui kaksi miestä viidennestä 
rajajääkärikomppaniasta. 

— Herra luutnantti, saisinko jostain konepistoolin, rajajääkäri- 
korpraali Riekkinen kysyi. 

Holger Pitkänen ja Lauri Törni seisoivat tien vierustalla. 

— Ei käy, kivääri riittää, Törni vastasi, aivan kuin outo aavistus 
mielessään. 

Matti Luoma jatkoi I joukkueen johtajana, kersantti Antti 
Ruottinen johti nyt II joukkuetta ja uudelleen tehdyn III jouk- 
kueen otti hoteisiinsa Pitkänen. Raskasta joukkuetta johti edel- 
leen vääpeli Kurikka, komentoryhmää ylikersantti Martti Kianta 
ja pioneeriryhmää ylikersantti Asser Tiira. Vegarusjärvelle siir- 
ryttiin heinäkuun 13. päivänä 1944. Komppania otti asemansa 
ja erilaisia partioita lähetettiin ympäristöön seuraamaan viholli- 
sen liikehdintää. Illansuussa kenraalimajuri Fagernäs ja eversti- 

luutnantti Glantz kävivät katsastamassa komppanian. Kenraali 
kiinnitti Lauri Törnin rintaan Mannerheim-ristin. Yleensä ritarit 
saivat henkilökohtaisesti kutsun Mikkeliin päämajaan saamaan 
ristinsä, mutta Törniä pidettiin rintamalla niin tärkeänä, ettei 
katsottu olevan tarkoituksenmukaista kotiuttaa häntä kesken kii- 
vaiden taisteluvaiheiden. 

Illalla 14.7.1944 kello 20.30 Törni lähetti vänrikki Luoman 
johtaman partion I joukkueesta tutkimaan Vegarusjärven länsi- 
puolta. Viisi miestä kulki polkua pohjoiseen, kun alkoi kuulua 
koirien haukuntaa, vaikkei lähistöllä ollut asumustakaan. Erkki 
Lamminen kummeksui asiaa. Partio kierteli Vegaruksen alueilla 
ja palatessaan se pysähtyi. Lamminen totesi, kuinka ”täällä haisee 
ryssä”. Ja oli oikeassa. Suohon oli urautunut kuin valtatie, mistä 
venäläisten osasto oli kulkenut. Miehet laskivat jälkiä ja palasivat 
yöllä tukikohtaan kertomaan, että suuri vihollisosasto oli livah- 
tanut varmistuksen läpi selustaan. Törni oli epäuskoinen, mut- 
ta yöllä ja seuraavana aamuna saatiin lisää havaintoja. Vartiossa 
ollut täydennysmies, rajajääkärikorpraali Riekkinen, oli puoles- 
taan yöllä ampunut leipälaukullisen patruunoita, osuen omiin 
varpaisiinsakin. 

Vihollisosasto paikannettiin pian ja sen tuhoamistoimenpiteet 
käynnistettiin nopeasti. Oli alkamassa erämaataistelu Pöröselän 
maastossa. Törnin jääkärikomppanian kaksi joukkuetta ryh- 
tyi hyökkäämään pohjoisesta venäläisten kimppuun. Eteen tuli 
300—400 metrin levyinen aukea suo, jonka ylittäminen näytti ar- 
veluttavalta. Osasto ryhmittyi ja syöksyi suoaukean yli. Sen ede- 
tessä seuraavaa harjannetta pitkin, vihollispartio avasi tulen. Ly- 
hyen tulitaistelun jälkeen venäläiset vetäytyivät suosaarekkeeseen, 
missä sillä oli päävoimansa. Törni laati suunnitelman venäläisten 
motittamiseksi. Hän kävi komentopaikalla ja sai käytettäväkseen 
luutnantti Sundgvistin komppanian ErP 1:stä ja järjesti sen var- 

mistuksena itäpuolelle, jolloin viholliset oli motitettu täydellises- 
ti. Kranaatinheittimet alkoivat moukaroida venäläisten asemia. 
Vihollisen keskuudessa syntyi pakokauhu, he yrittivät murtautua 
eri puolilta ulos motista, mutta torjuntatuli esti aikeet. Osasto 
alkoi vähän kerrallaan kiristää rengasta. Törnin miehet lähtivät 
hyökkäykseen hurraata huutaen. Suomalaiset pääsivät venäläis- 
ten asemiin ja totesivat ne tyhjiksi, venäläiset puolestaan juoksi- 
vat pakoon aukeata suota pitkin koilliseen. Mutta sillä suunnalla 
olisi varmistamassa luutnantti Sundgvistin suomenruotsalainen 
komppania. Holger Pitkänen kertoo, että silti laukaustakaan ei 
koillisessa ammuttu. Taistelussa jäi kentälle kaksisataa kaatunutta 
ja haavoittunutta vihollista, mutta suuri osa venäläisistä sai juosta 
‘pakoon asemissa olleen komppanian läpi. Törni ja Pitkänen rai- 
vosivat, asiasta käytiin tulikivenkatkuista sananvaihtoa. 

Autokuljetuksella siirryttiin Vegaruksen kylään, josta Törni 
vapautti varmistamassa olleen viestipataljoonasta komennetun 
osaston. Alikersantti Mikko Mäkisen tiepartioryhmä joutui vi- 
hollisen väijytykseen Naumarajakon kylän lähellä, tulitaistelun 
jälkeen se pääsi vetäytymään tappioitta. Törni lähetti I ja II jouk- 
kueen apuun tarkoituksenaan puhkaista tie vapaaksi, mutta ne 
kohtasivat niin voimakasta vastarintaa, että tyytyivät vain varmis- 
tamaan tien pohjoisesta käsin. Nyt Törni lähetti radiosanoman 
divisioonaan selostaen tilanteen. Muodostettiin Osasto Valo, joka 
koostui vanhemmista täydennysmiehistä, ”joulupukkikomp- 
paniasta”, ja työkomppania Haussilasta. Lisäksi siihen liitettiin 
luutnantti Timo Pukan johtama sissikomppania, Törnin jääkä- 
rit sekä luutnantti Bror Lahtisen suomenruotsalainen komppa- 
nia. Jääkäreiden ja suomenruotsalaisten välit eivät parantuneet, 
vaikka iltanuotion äärellä juotiin teetä. Tapaamisesta on kertonut 
luutnantti Göran von Bonsdorff muistelmiensa En omilitärisk typ 
toisessa osassa: 


177 


”Toivomuksenion, että Törnisaisikamtaa Mannerheimristiä, silähänen tarunomainenonnensaei voine aina jatkua.” 


”Marssimme pari kilometriä ja tapasimme Törnin. Nuotion 
äärellä joimme teetä ja avasimme purkkeja — jos oikein muis- 
tan, ne sisälsivät tanskalaista lihaa. Se maistui erinomaiselta, 
mutta äkkiä virkahdin, että mielestäni kaikkien sotamiesten, 
niin hyvin saksalaisten, venäläisten kuin englantilaistenkin, 
tulisi heittää aseensa ja sanoa upseereilleen, että nyt lopetam- 
me tämän idioottimaisen sodankäynnin ja lähdemme kotiin. 
Törni katsoi minuun, mutta ei vastannut. Käsitykseni mu- 
kaan hän ei pitänyt sanoistani. ” 


Göran von Bonsdorff 


Miehet olivat väsyneitä, mutta oli pakko nousta ja hyökätä en- 
nen venäläisten iskua. Naumarajakkoon päästyään Törnin komp- 
pania eteni ketjussa eteenpäin ja venäläiset päästivät heidät vain 
metrien päähän. Syntyi kiivas tulitaistelu, jota säestivät käsikra- 
naattien räjähdykset. Rynnäkköetäisyydellä joku ampui takaa- 
päin joukkoa. Surullisenkuuluisa rajajääkärikorpraali Riekkinen 
osui nyt itseään reiteen ja jääkäri Urho Heikurista jalkaan. Tör- 
nin miehet kävivät kiivaina ja pikaoikeuden tapahtuminen oli 
lähellä. Esimiesten otettua tilanteen haltuunsa, mies lähetettiin 
välittömästi ilman asetta taaksepäin, keppi kourassa. 

Törnin jääkärit hyökkäsivät neljä kertaa vihollisen kimppuun. 
Lopulta Törni veti joukkonsa taaksepäin, jonne jäätiin asemiin. 
Aamuyöllä Osasto Valo yritti uudelleen hyökätä tykistön tuke- 
mana, mutta neuvostopataljoona oli jo niin hyvin kaivautunut ja 
linnoittanut asemansa, ettei sitä kyetty karkottamaan. Tuli vetäyty- 
miskäsky, edettiin pitkin metsäteitä ja Törnin jääkärit aikoivat oi- 
kaista Aittojoen kautta. Talvisodan kuuluisat taistelut nähnyt silta 
oli kuitenkin räjäytetty ja ympäristö kuhisi venäläisiä. Törni käänsi 
joukkonsa kohti pohjoista. Joukko pysähtyi Plotinasuon länsipuo- 
lella sijaitsevan Luglajoen rantapenkereille. Paikka jätettiin kuiten- 

kin pian. Polkupyöriä kannettiin selässä ja raahattiin metsäpolkuja 
pitkin, viimein päädyttiin käskyn mukaisesti Ägläjärvelle. 

Venäläiset hyökkäsivät yöllä 21. heinäkuuta 1944, mutta ma- 
juri Tuomaisen komentama pataljoona torjui ensimmäisen yri- 
tyksen. Aamun tulivalmistelu oli kuitenkin puolustajille kohta- 
lokas. Pataljoonan komentopaikkaan osui kranaatinheittimen 
ammus, jolloin Tuomainen haavoittui kuolettavasti. Kapteeni 
Melasniemi otti pataljoonan komentoonsa. Luutnantti Törni 
sai tehtäväkseen suorittaa vastaiskun ja vallata menetetty maasto 
takaisin Ägläjärven kylästä. Törnin johdolla vänrikki Luoman I 
joukkue ja vänrikki Ahosen II joukkue ryhmittyivät tien vasem- 
malle puolelle, III joukkue ja tulenjohtue Holger Pitkäsen joh- 
dolla puolestaan oikealle. Joukkueet etenivät kylään, jossa alkoi 
tulitaistelu. Samalla tuli ilmoitus, että venäläiset ovat parinkym- 
menen sotilaan ryhmissä kiertämässä sivustoilta Törnin miesten 
selustaan, jolloin komppania vetäytyi hieman varotoimenpitee- 
nä. Illalla majuri Veikko Kiiveri otti pataljoonan komentoonsa, 
ja venäläisen tykistön ammunta jatkui koko yön. 

Aamu toi ikävän yllätyksen. Satapäinen vihollisosasto oli kat- 
kaissut tien ja tunkeutunut jo tykistön asemiin Rääppyränkan- 
kaan maastossa. Törni lähti kahden joukkueen kanssa apuun. 
Matkalla hän tapasi tykkimiehiä, joiden 122 mm:n tykki osoitti 
suoraan eteenpäin. Miehet olivat pysäyttäneet hyökkäyksen am- 
pumalla suorasuuntauksella vihollista kohti. Törni sai tulikoske- 
tuksen venäläisiin ja komppania otti asemansa. Rääppyränkan- 
kaan taistelun loppunäytös alkoi illalla, kun kapteeni Railion 
komppania pohjoisesta ja Osasto Valkonen, johon Törnin miehet 
nyt kuuluivat, hyökkäsi etelästä ja kaakosta. Kiivaan tulitaistelun 
jälkeen venäläiset vetäytyivät. Välillä he yrittivät sitkeästi saartaa 
Törnin komppanian, mutta tuhoisassa tulituksessa joutuivat jäl- 
leen perääntymään. 

”Näissä taisteluissa ltn Törni haavoittui lievästi lonkkaan. 
Hän ei suostunut kuitenkaan menemään Jsp:lle vaan jatkoi 
toimintaansa. Tällöin käytiin monta lähitaistelua mies miestä 
vastaan. 


Paavo Kairinen 


Illansuussa venäläiset maataistelukoneet harjasivat pitkin suoma- 
laisten linjaa. Jääkärikomppanian vasemmalta sivustalta olivat 
omat muut joukko-osastot karanneet Törnin tietämättä ja jät- 
täneet suunnan avoimeksi. Venäläiset yllättivät komppanian ja 
alkoivat vyöryttää asemia, jääkärit joutuivat nyt puolestaan ve- 
täytymään. Törnin komppanialle ei välitetty jostain syystä siirty- 
miskäskyä, he olivat edelleen taistelualueella ja ihmettelivät sinne 
laskeutunutta hiljaisuutta. Törni keräsi osaston tielle ja sitä pitkin 
edettyään he kohtasivat jälleen vihollisen. Vastassa oli nuorista 
miehistä koottu siperialaisyksikkö sinisine housuineen ja vihreine 
puseroineen. Kiivaan tulitaistelun jälkeen Törnin miehet ottivat 
suunnan länteen omalle puolelle. Törni sai viimein yhteyden ma- 
juri Rönnguistiin, joka lähetti kuorma-autoja noutamaan miehet 
Tolvajärven maastoon. Muutaman päivän levon jälkeen lähdet- 
tiin tekemään vastaiskua ja ottamaan takaisin haltuun Haukilam- 
men maastoa. Eversti Kurenmaan käsky oli lyhyt. Vihollinen oli 
tuhottava tai lyötävä murtuma umpeen. 

Mukaan matkaan pääsivät tiedotuskomppanian miehet Lau- 
ri Miettinen ja Holger Harrivirta. Komppanian ollessa asemis- 
saan odottamassa hyökkäyskäskyä tuli tieto, että he olivat jääneet 
lahden ja suon väliin vihollisen puristuksiin. Paluutie oli poikki, 
hetken miehet miettivät jopa lahden yli uimista. Lopulta mie- 
het kulkivat rinta rinnan suon yli. Suomalaisten tulenavaus oli 
niin samanaikainen, ettei yksittäistä laukausta erottanut. Selkä- 
piitä karmiva hakkaa päälle -huuto sai vihollisen taistelutahdon 

lannistetuksi, venäläisten kaatuneiden joukosta löytyi vihollis- 
pataljoonaa komentanut majuri ja sotasaaliin määrä oli mittava. 
Komppanian kokoontuessa jälleen lahden rannalle, joku huoma- 
si veneellä vesistön yli yrittävän yksinäisen venäläissotilaan. Muu- 
tama hajanainen laukaus ammuttiin pakenijan perään. 

— Älkää viitsikö, täytyyhän jättää jäljelle yksi sanansaattaja ker- 
tomaan miten täällä kävi, Pitkänen totesi ja mies sai meloa rau- 
hassa yli lahden. 

Törnin jääkäreiden hyökkäys oli onnistunut, nyt Osasto Rai- 
lion mukana. Vain murto-osa venäläisistä pääsi pakenemaan. 
Jännitystä tihkuvia kuvia napanneet tiedotuskomppanian kuvaa- 
jat saivat kuljettaa vangit pois. Mieliala oli korkealla, kun Törni 
kokosi komppaniansa yöllä kello 1.20 neliriviin ja ilmoitti viral- 
lisesti ylennykset. Miehille luovutettiin viisitoista kiloa suklaata, 
Törni ja Pitkänen saivat konjakkipullon. Luutnantit kaatoivat 
puoli lasillista kaikille miehille, jonka jälkeen väsyneet upseerit 
suorastaan kaatuivat nukkumaan. Lyhyitä taistelukosketuksia 
riitti, kun komppania suoritti partiointi- ja varmistustehtäviä Sa- 
lolammen maastossa. Mitalisadettakin saatiin, Ravanmäen ras- 
kaista taisteluista luovutettiin 4. luokan Vapaudenristejä sekä 1. 
ja 2. luokan Vapaudenmitaleja. Tilanteen sekasortoisuutta kuvasi 
se, että myönnetty mitali osui jonkun sellaisenkin kohdalle, joka 
taistelun aikana oli tiedustelupartion mukana. 

Vajaan viikon ehti komppania vetää henkeä ja saunoa, kun 
isänmaa kutsui jälleen miehiään. Kuorma-autoilla lähdettiin 
kohti Ilomantsia. Mukana oli nyt myös vanha törniläinen, kent- 
tätykistössä palvellut luutnantti Sakari Korhonen, joka sattui ole- 
maan tervehtimässä vanhoja kavereitaan ja sai luvan jäädä komp- 
paniaan. Törnin miehet tekivät sissiretkiä Ilomantsin korvessa. 
Törni oli hieman ihmeissään saadessaan erilaisia tiedustelukäsky- 
jä eri esimiehiltä, mutta tyynen rauhallisena hän otti kaikki teh- 


181 


”Toivomuksenion, että Tornisuisikantua Mannerheimristiä, sillähänen tarunomainenonnensaeivoineainajatkua.” 


tävät vastaan. Oisessä maastossa käytiin tulitaisteluita ja yritet- 
tiin siepata vankeja. Siinä onnistuttiinkin, mutta amerikkalaisia 
liha- ja kalasäilykkeitä ruokaöljyssä popsineet vangit eivät olleet 
halutusta osastosta. 


”Törnin komppanian toiminnasta Ilomantsissa on kaksi asia- 
kirjaversiota. Toinen on Lauri Törnin oma taistelukertomus, 
toinen komppanian sotapäiväkirja. Jälkeenpäin Tornin vete- 
raanit ovat moitiskelleet sotapäiväkirjan selostuksia ja väittä- 
neet niissä olevan paljon paikkansapitämätöntä runoilua ".” 


Törnin jääkärit 


Ilomantsista palattuaan Törni tapasi majuri Rönnguistin, jolle 
hän selosti komppanian edesottamuksia. 


”Lasse Törni oli selvästi pettynyt ja piti saamiaan tehtäviä 
huonosti harkittuina ja heikosti suunniteltuina. Syynä tähän 
lienee ollut se, että tehtävien antajia oli niin monta, jotka 
ilmeisesti eivät olleet toisistaan ja heidän tavoitteistaan aivan 
selvillä. 


Lars Rönnguist — Törnin jääkärit 


Vihollisen luodit eivät olleet Lauri Törniä kaataneet, mutta pu- 
natauti kaatoi. Elokuun 14. päivänä 1944 hänet vietiin B/22-sai- 
raalaan, missä oli jo monta miestä saman taudin kourissa. Vajaan 
viikon kuluttua hän palasi saamaan päällikkyytensä takaisin Hol- 
ger Pitkäseltä. Komppania sai määräyksen tehdä pyörämarssin 
Tolvajärven maastoon. Kotinurkilla saatiin viimein levätä viikon 
verran, kunnes komppaniassa repesi jälleen riemu. Elokuun 28. 
päivänä luutnantti Lauri Törnistä tehtiin kapteeni. Uutiset eivät 
loppuneet tähän. Syyskuun 4. päivänä 1944 kapteeni Ojala soitti 

esikunnasta ja kertoi Törnille, että aselepo astuisi voimaan kello 
7.00 aamulla. Törni piti kymmeneltä koko komppanialle puhut- 
telun ja jakoi viimeiset kunniamerkit, 4. luokan Vapaudenristit 
sekä 1. ja 2. luokan Vapaudenmitalit. Muutamat miehistä saivat 
ylennyksenkin. Lauri Törni lähti hyvin ansaitulle lomalle seka-' 
vin ajatuksin. Palattuaan hän kävi divisioonassa Holger Pitkäsen 
kanssa tapaamassa everstiluutnantti Rönnguistia ja kapteeni Va- 
loa, jonka jälkeen Pitkänen lähti puolestaan lomalle. 
Törnin jääkäreiden sota oli lopussa. 

XIII LUKU 


”Koko komppania oli 
kännissä, upseerit ja 
miehet, kovat jermut ja 
lauhkeat töpinän miehet.” 


~ Antti Lindholm-Ventola 


Lauri Törnin alkoholinkäytöstä on puhuttu ja kirjoitettu paljon, 
tuskin kenenkään muun reilun parikymppisen nuoren miehen 
lähes jokainen viinanjuontikerta on ikuistettu yhtä värikkäästi, 
ja luultavasti myös välillä värittäen. Viipurissa varttuneen Törnin 
kasvatuksessa vanhempien suhtautuminen alkoholiin oli rento, 
juhliakin pidettiin, kuten sisaret ovat kertoneet. Missään lähtees- 
sä tai muistelmissa ei kerrota nuoren Lauri Törnin alkoholinkäy- 
töstä kuitenkaan vielä edes talvisodan ajalta, itse asiassa Törni tuli 

alkoholin suhteen täysi-ikäiseksi eli 21-vuotiaaksi vasta talviso- 
dan jälkeen välirauhan aikana. Teoksessa Viinalla terästetty sota, 
Alkoholi sotavuosina 1939—1944 Jonna Pulkkinen ja Mika Wist 
ovat tutkineet sota-aikana noudatettuja ikärajoja. Lain mukaan 
väkijuomia ei saanut myydä tai anniskella alle 21-vuotiaille, mut- 
ta annosviinoja kuitenkin jaettiin jo 18 vuotta täyttäneille. 
Ensimmäiset kuvaukset Lauri Törnistä nauttimassa alkoholia 
aseveljiensä kanssa ovatkin jatkosodasta, SS-vapaaehtoisena ollut 
Törni palasi Saksasta ensimmäisen ryhmän kanssa Suomeen jat- 
kosodan alkaessa. Professori Mauno Jokipii on kertonut palau- 
tettujen olleen niin sanottuja liikaupseereita, kolme aliupseeria 
palautettiin tapahtuneen välikohtauksen johdosta. Dosentit Juha 
Pohjonen ja Oula Silvennoinen antavat kirjassaan Tuntematon 
Lauri Törni täysin muista poikkeavan selityksen Törnin paluusta: 


”Lauri Törni puolestaan oli jo Schönbrunnissa joutunut ensi 
kertaa tuntuviin hankaluuksiin viinan takia ja jäänyt kiinni 
tappelemisesta.” 

”Kielitaidoton Törni ei ollut mitenkään erottautunut eikä kun- 
nostautunut Saksassa, vaan retki päättyi humalaisiin töppäyksiin 
ja nolostuttavaan kotiinpaluuseen maitojunan kyydissä.” 


Tuntematon Lauri Törni 


Kukaan aikaisemmista elämäkertureista ei ollut löytänyt todis- 
teita väitetyistä ”humalaisista töppäyksistä”. Vielä kesällä 2017 
Oula Silvennoinen jatkoi outoa väitettään Vihreän langan alasi- 
vuston artikkelissa Rakas ja hirveä Torni: 


"Hän vietti pataljoonan koulutusajan SS:n Schönbrunnin 
kasarmeilla, kunnes hänet palautettiin Suomeen juomisen ja 
tappelemisen takia.” 

Kaksikko listaa lähteikseen muun muassa Jukka Tyrkön kirjan, 
jossa ei ole minkäänlaista mainintaa Törnin tappeluista tai juo- 
misista Saksassa. Toiseksi lähteeksi väitetään Seppo Porvalin teos- 
ta Uskollisuus on kunniamme, jossa ei sen paremmin ole mitään 
huomioita Törnin väitetyistä vaikeuksista. Kolmantena lähteenä 
dosentit antavat Mauno Jokipiin teoksen Panttipataljoona — ei 
mainintaa Törnin alkoholinkäytöstä. Mielenkiintoisin väitetty 
lähde on Niall Fergusonin Julma sota. Kuinka Oxfordin yliopis- 
ton tutkija tuntee Törnin lyhyen vierailun Saksassa? Ei millään 
tavalla, Ferguson kertoo viitteessä ainoastaan yleisesti ensimmäi- 
sessä maailmansodassa olleiden sotilaiden alkoholinkäytöstä. 

Viimeisessä viitteessä KA, Valpo II, hmp A 4446 Korpela, Jalo 
Solmu, "PM. ev. luutn Johan Fabritiuksen ja kapteeni Lasse Tornin 
osallistumisesta maanpetokselliseen toimintaan”, 29.5.1946 löytyy 
maininta: 


"Sieltä hänet kuitenkin eräiden tappelujen vuoksi palautettiin 
noin kuukauden kuluttua takaisin Suomeen.” 


Kyseessä on Kansallisarkistossa oleva Valpon henkilömappi, ly- 
henne “PM” tarkoittaa promemoria, muistio. Muistion laatija, 
Valpon ylimääräinen kuulustelija Juho Rajala, oli jatkosodan 
alussa väärentänyt sotilaspassinsa merkinnät näyttämään, että 
hänet oli vapautettu mielenterveydellisistä syistä palvelukseen 
kelpaamattomana ja sai tuomion. Vallan vaihduttua hän kelpasi 
kuitenkin valtiolliseen poliisiin. Törni syytti Rajalaa kuulustelu- 
kertomustensa värittämisestä, mutta kyseinen merkintä ei edes 
perustu kenenkään kuulusteluun, vaan on Rajalan oma mielipi- 
de. Koska mitään lähdettä väitteelle ei kerrota, Rajala on mah- 
dollisesti kuullut suomalaisten aliupseereiden tappelusta, ja olet- 
tanut kaikki palautetun samasta syystä. Mutta Juho Rajalankaan 

muistiossa ei mainita mitään väitetyistä hankaluuksista viinan 
kanssa. Professori Mauno Jokipii antaa kuitenkin Panttipataljoo- 
nassa vihjeen, jonka perusteella on mahdollista tarkistaa, oliko 
alkoholinkäyttö todella myös Törnin paluun syy. 


”Wienistä saavuttua olivat eräät juopottelutapaukset, jonka 
johdosta kapteeni Collani mm. lähetytti Suomeen kaksi up- 
seeria ja kolme aliupseeria, aiheuttaneet koko pataljoonalle 
kasarmialueelta poistumiskiellon epämääräiseksi ajaksi.” 


Törni voisi olla toinen mainituista upseereista. Pohjonen ja Sil- 
vennoinen väittävät tappeluiden tapahtuneen kuitenkin jo Schön- 
brunnissa, Wienissä, jossa Törni pääsi kaupungille toisten upsee- 
reiden kanssa myös poistumiskiellon aikana. Olisi erikoista, jos 
poistumiskiellon aiheuttaja palkittaisiin eikä häntä rangaistaisi. 

Jokipiin lähde on yhteysupseeri K.E. Levälahden kirje Stralsun- 
dista 12.8.1941 Esko Riekille. Lähteen tarkistaminen kestää 
useita kuukausia, sillä Valtioneuvoston kanslia antoi Kansallisar- 
kistolle tehtäväksi suorittaa riippumattoman arkistoselvityksen 
suomalaisten SS-miesten mahdollisesta osallisuudesta juutalais- 
ten ja siviilien surmaamiseen, ja käyttölupa Mauno Jokipiin ar- 
kistoon viipyy. Oletin sen joutuneen odottamaan viivästyneen 
selvityksen valmistumista. Uudelleen asiasta tiedustellessa selvisi, 
että käsittelyjonossa kuukausia odottaneen luvan myöntämistä 
ei ole jostain syystä edes kirjattu verkkopalveluun, joten siitä ei 
ollut annettu myöskään ilmoitusta. Lopulta kaikki kuitenkin jär- 
jestyy, puolen vuoden odottelun jälkeen. 

Pohjonen ja Silvennoinen eivät ilmoita käyttäneensä Jokipiin 
arkistoa lähteenään. Andre Swanström on käynyt läpi arkiston, ja 
vaikka hän usein pyrkiikin tulkitsemaan Törnin motiiveja omal- 
la näkökulmallaan, Swanström ei syyllistä Törniä juopottelusta 

Saksassa vaan toteaa ainoastaan, kuinka ”osalla upseereistakin 
alkoholin liikakäytöllä saattoi olla osuutensa kotiuttamisessa”. 
Ratkaisu löytyykin lopulta Levälahden kansiosta. Vanha upseeri 
kirjoittaa Riekille olevansa huolissaan, että juopottelun ja mui- 
den välikohtausten johdosta rangaistut sekoitetaan rehteihin, up- 


seerien liiallisen määrän johdosta palautettuihin. 


”Karjalaisen ym. rangaistujen asia. Kuten ehkä tiedät on täältä 
ennen minun tuloani lähetetty 2 upseeria ja 3 aliupseeria pois 
kelvottoman käyttäytymisen takia. He ovat menneet samassa 
lähetyksessä kuin ne upseerit, jotka pyynnöstä ja ylimääräisi- 
nä täältä vapautettiin. Nyt on täällä herännyt kysymys siitä, 
miten noihin rangaistuihin siellä suhtaudutaan. Ihmiset siellä 
ehkä saavat sen käsityksen, että nämäkin olivat niitä liikoja, 
jotka palautettiin eikä mitään muuta. Oikeudentunto kum- 
minkin vaatisi, että asianomaisten pitäisi saada myös kotona 
tuntea, että he ovat suuressa määrässä — juuri he enimmän — 
ptl:n alkumainetta täällä pilanneet. Jätän harkittavaksenne 
mitä asiassa olisi tehtävä, mutta ilmoitan rangaistujen nimet 
tässä. He ovat: SS-Ostf. Karjalainen, SS-Ustf. Paukkala ja 


aliupseerit Vehviläinen, Pekonmaa ja Lausuanmaa. * 
K.E. Levälahti 


Törni ei siis liity välikohtauksiin millään tavalla, vaan tutkijat 
ovat keksineet mustamaalauksen kriitikoiden arvioimassa ”vaka- 
vasti otettavassa akateemisessa tutkimuksessaan”, joka romuttaa 
”tosiasioihin perustumattomia myyttejä”. Palataan teon merki- 
tykseen tämän kirjan epilogissa. 

Samalla kun K.E. Levälahti ilmoittaa rangaistujen nimet, hän 
puhdistaa muiden maineen, vain pyynnöstä ja ylimääräisinä va- 
pautettuina. Lausuanmaan oikea nimimuoto on Luusuanniemi. 


188 


"Koko komppania oli kännissä, upseerit ja miehet, kovat jermut ja lauhkeat töpinän miehet.” 


Esko Riekki ei ole tapauksesta ja aikoholinkaytésta yhtä ehdoton 
kuin tunnettu urheilumies K.E. Levälahti, ja kirjoittaa pitkässä 
kirjeessään asiasta. Hän pitää aikaisemmin tapaamansa pataljoo- 
nankomentaja Hans Collanin puheita hieman leuhkoina. Riekki 
haluaa myös puolustaa Collanin parjaamaa Paukkalaa. 


”Samalla kertaa hän sanoi Hornille ja minulle, että ‘eivat- 
hän nämä ole upseereita, vaan reserviupseereita . Eräät onnet- 
tomat juopottelutapaukset hän ilmeisesti suurenteli ja yleisti 
koko kansamme onnettomaksi juoppoudeksi ja tuomitsi m.m. 
vänr. Paukkalan, joka 2 kertaa juopotelleena palautetaan ko- 
tiin, tylsäksi ja mahdottomaksi, ihmetellen, miten sellainen 
mies saattaa olla sanomalehden toimittaja Suomessa. Kui- 
tenkin olen ottanut selvää ja kuullut Paukkalan olevan var- 
sin kunnollisen ja älykkään pojan, joka suinkaan ei ole ollut 
juoppo. Meikäläiset res. upseerit ovat suunnilleen yhtä hyviä 
upseereita kuin SS-upseerikoulutuksen saaneet saksalaisetkin.” 

Esko Riekki 


Ensimmäisen merkinnän Törnistä ja alkoholista antaa sattumalta 
juuri Kosti Paukkala ajankohdassa, jossa KevOs 8 matkasi jat- 
kosodassa kohti Karhumäkeä. Tapahtumassa ei kuitenkaan ole 


mitään poikkeuksellista. 


"Olimme Lassen kanssa yhdessä lomallakin. Muutaman gro- 
gin jälkeen Lasse oli hieman puheliaampi, suunnitteli joskus 
tulevaisuuttakin, eikä täysin sulkenut pois palkkasoturinkaan 
uraa, joskin sähköasentajan puuhat näyttivät häntä silloin 
eniten kiinnostavan.” 


Kosti Paukkala — Lauri Törnin tarina 

Äänislinnassa oli vallattu venäläisten viinatehdas, mutta Törnin 
osuudesta sen tyhjentämiseen ei kerrota. Sen sijaan hän tarjou- 
tui viemään lotta Ilona Oeschin maisemia katselemaan panssa- 
riautolla. Kun Karhumäkeen päästiin, ryyppyjä olisi ollut taas 
tarjolla. 


”Karhumäki vallattiin itsenäisyyspäivän aattona 5. joulukuu- 
ta 1941. Tavoitteen saavuttamisen kunniaksi jaettiin jälleen 
juhlaryyppyjä. Viinaa jaettaessa noudatettiin ikärajaa, joka 
tuolloin oli 21 vuotta.” 


Viinalla terästetty sota 


Holger Pitkänen on muistelmissaan kertonut tapauksesta, kun 
1. divisioonan jääkärikomppania hajotettiin huhtikuun lopulla 
1943. Tätä ennen Tyrkkö kuvailee Törnin askaroineen lähinnä 
painonnostotankojen kanssa, huolehtien samalla miesten fyysi- 
sestä kunnosta, ja suunnitellen jopa erilaisia sukellusoperaatioita. 


”Menimme koko komppania yhtaikaa lomalle, upseerit menim- 
me Helsinkiin, sekin oli yksi suuri retki. Olimme vapun Hel- 
singissä, vietimme vapun aaton yhdessä. Millaista se oli? Se taas 
ei kuulu tähän. Se oli meidän miesten keskeistä kovaa tekstiä.” 


Holger Pitkänen 


Kun kerrotaan Törnin joutuneen tappeluun alkoholinkäytön yh- 
teydessä, yleensä asiaan liittyy jokin väärinkäsitys. Miehistön seu- 
rassa olleen Törnin upseerin arvomerkkejä ei esimerkiksi huoma- 
ta. Humalassa myös tietyt luonteenpiirteet saattoivat korostua. 
Kyseessä oli alle 25-vuotias nuori mies, joka oli viettänyt parhaat 
nuoruusvuotensa väkivaltaisessa ympäristössä, sodassa. Törnistä 
sai tappelukaverin jos halusi, asiaa mahdollisesti edesauttoi vielä 

Taistelupari Lauri Törni ja Holger Pitkänen, vasemmalla JR 33:n kapteeni Pentti Railio. 

nyrkkeilyharrastus. Juomiskerrat saattoivat olla vain kerran kuu- 
kaudessa, toki miehet hankkivat alkoholia omia reittejäänkin. 
Reilussa kolmessa vuodessa tarinoita ehti kertyä. 


”Yhdellä yksiköllä oli oikeus ostaa enintään puoli litraa al- 
koholia vahvuudessa olevaa vähintään 21-vuotiasta miestä 
kohti kuukaudessa. Yhtymien ja joukko-osastojen komentajat 
saivat rajoittaa tai kieltää osto-oikeuden. Alkoholia myytiin 
vain käteisellä, joten varat kerättiin etukäteen.” 


Viinalla terästetty sota 


Antti Lindholm-Ventola kertoo, että alkoholinkäyttö ei ollut mi- 
tenkään poikkeuksellista. Rintamalla käytettiin alkoholia ja myös 
komppanianpäällikkö Lauri Törni teki niin. Harvan samanikäi- 
sen suomalaisen miehen alkoholinkäyttö on tallennettu yhtä tar- 
kasti kuin Törnin, joka vietti aikaa omien miesten parissa ilman 
minkäänlaista hierarkiaa. 


”Mutta on syytä tähdentää heti, että alkoholinkäyttö pysyi 
aina kohtuuden rajoissa. Lomaputelit tietysti tyhjennettiin yh- 
teisesti, oltiin kuten sanotaan rajoitetusti raittiita. Joskus pu- 
telihivakka oli suurempi, ja silloin kyllä näkyi ja kuului, että 
Törnin pojat ovat seilissä. Noin pari kertaa vuodessa järjes- 
tettiin todelliset joukkojuhlat. Koko komppania oli kännissä, 
upseerit ja miehet, kovat jermut ja lauhkeat töpinän miehet.” 


Antti Lindholm-Ventola — Lauri Törni ja hänen korpraalinsa 


Törnin alkoholinkäytöstä on olemassa jopa lääkärintodistus. Se 
on annettu vankilassa Riihimäellä vuonna 1947. 


”Onko ollut taipumusta juoppouteen? Ei.” 

Holger Pitkäsen kanssa Törni kävi kahden miehen sotaansa, johon 
sekoittui vihaa ja rakkautta. Pitkänen sekä muut Törnin jääkärit 
ovat muistelleet erästä välikohtausta Jouhivaarassa. Rutiinityöt 
hoidettuaan Törnillä ja Pitkäsellä oli aikaa pitkään keskusteluhet- 
keen, jossa tyhjentyneitä pulloja ei laskettu. Aamukuudelta ma- 
japaikkaan pysähtyi kolonna täydennysmiehiä. Pitkänen ja Törni 
menivät villapaitasillaan kysymään, mikä ryhmä oli kyseessä, ja 
mikä oli pysähdyksen syy. Joukosta ilmestyi kersantti, joka tarttui 
Törniä kurkusta. Hän ei tunnistanut Törniä, jonka arvomerkit 
eivät olleet näkyvissä. 

— Mikäs jätkä sinä olet kysymään yhtään mitään! 

Muuta ei tarvittu. Kuljetusta valvovat kersantit hakivat avuk- 
seen puukaasupöntön rautoja ja muuta kättä pidempää. Eräs ker- 
santeista komensi rintamalle täydennysmiehiksi komennettuja 
alokkaita alas autoista. 

— Ensimmäinen joka astuu alas kuolee! huusi jääkäri Martti 
Helve, tempaisi Parabellumin kotelosta ja ojensi sen lavaa kohden. 

Kukaan lavalta ei tullut alas. Yksi kersanteista oli onnistunut 
kamppaamaan Törnin alleen ojaan ja uhkasi tätä linkkuveitsellä, 
— mistä alkoi vielä suurempi rähinä. Kersanttien asepuvut menivät 
riekaleiksi. Kamppailun rauhoituttua Törnin miehet veivät vas- 
tustajansa varusvarastoonsa ja antoivat uudet puvut. 

— Älkää koskaan enää pysähtykö tässä Jouhivaarassa! 

Everstiluutnantti Torsten Glantz kuulusteli Törnin miehiä ta- 
pauksen johdosta ja kuulustelupöytäkirjat tulivat komppaniaan. 

— En tiedä mitä teille oikein pitäisi tehdä. Rauhan ajan hom- 
miin teistä, pojat, ei ole. Te syötte, juotte ja kuseksitte. Mutta 
sitten kun tulee kunnon tappelu, teitä ei pidätä mikään, Glantz 
vuodatti. 

Helsinkiläinen apteekkari Lars-Erik Holmström on puoles- 
taan muistellut tapausta, jossa hän tutustui Törniin. Rintamalla 

tunnettiin A5-nimellä kutsuttu eräänlainen lääkinnällinen pirtu, 
joka asemasodan aikana tuli liiankin kysytyksi miesten keskuu- 
dessa. Holmström kertoo, kuinka kesällä 1944 Törni oli tullut 
kahden upseerinsa kanssa herättämään kenttäapteekkaria kello 
yksi yöllä. Mukana olivat Holger Pitkänen ja Sakari Korhonen. 
Holmström esteli ja sanoi, ettei jaksa nousta eikä ruveta juhli- 
maan. Törni lupasi nostaa miehen ylös ja pyysi apteekkaria kat- 
somaan pihalle. 


”Holmström nousi ja katsoi. Pihalla seisoivat kytkyessä Törnin 
rinnan kesyttämä susi sekä lammas! 
— Tuon lampaan syömme ja sinä annat juomat.” 


Lauri Törnin tarina 


Ei Törni niin hurja ollut, että taistelujen lomassa olisi onnistunut 
kesyttämään myös suden. Kyseessä oli todennäköisesti Sefer, toi- 
nen Törnin komppanian sotakoirista. Hämärässä apteekkari luuli 
saksanpaimenkoiran olevan kesytetty susi, mitä edesauttoi vielä 
Törnin hurja maine. Törnillä oli myös sodan jälkeen lemmikki- 
nään saksanpaimenkoira. 

Törnin toisella Saksan-matkalla kerrotaan myös muutamasta 
tapauksesta alkoholin suhteen. Kerran Törni ja Solmu Korpela 
sijoitetaan junamatkalla samaan osastoon kuin saksalaisten vii- 
navarasto, ja suomalaiset suorittavat oman osansa konjakkipul- 
lojen tyhjentämisessä. Toisella kerralla Törni hermostuu saksa- 
laiseen tiedustelu-upseeriin Alexander Cellariukseen, ja heittää 
konjakkipullon murskaksi sotilaskaapin oveen. Ruotsissa Törni 
ei käyttänyt lainkaan alkoholia, todistaa puolestaan kihlatun 
Marja Kopsin pikkusisar Hillevi Kops. Yhdysvalloissa Törnin taas 
kerrotaan olleen Tyyni Kalervon ravintoloiden vakioasiakkaita 
1950-luvulla ja kova juhlimaan. 

Palattuaan Yhdysvaltain armeijan sotilaana Saksaan tapahtui 
Augsburgin lähistöllä sijaitsevassa ravintolassa vuoden 1958 alus- 
sa kuuluisa välikohtaus, jossa Törni oli mukana. Jukka Tyrkkö 
kertoo kyseessä olleen yökerho, jonka hän tarkentaa myöhemmin 
gasthausiksi. Törnin seurassa oli saksalainen tyttöystävä, jota läsnä 
olleet saksalaiset miehet loukkasivat. Tilanteesta syntyy tappelu, 
ja Törni kamppailee yksin 7—8 saksalaista vastaan, tyrmäten osan, 
toisten joutuessa sairaalaan. Kamppailussa kaatuvat pöydät, pul- 
lojen ja muiden irtaimistojen lennellessä ympärillä. Sotapoliisit 
saapuvat ja Törniä uhkaa oikeudenkäynti. Selviää kuitenkin, että 
saksalaisilla on pitkiä rikosrekistereitä ja joku miehistä on etsin- 
täkuulutettukin. Törni vapautetaan syytteistä ja rangaistuksen 
sijasta hänet halutaan palkita tapahtuneesta. 

Juha Pohjonen ja Oula Silvennoinen pitävät koko tapahtuma- 

ketjua keksittynä Törnin kovan maineen nostamiseksi. Tapaus 
esiintyy ensimmäisen kerran tiettävästi Mannerheim-ristin ri- 
tari, hävittäjälentäjä Joppe Karhusen kirjassa Taistelujen miehet 
vuodelta 1972. Karhuselle sen oli vuonna 1968 kertonut toi- 
nen Marskin ritari Paavo Koli, joka oli vieraillut muun muassa 
Yhdysvalloissa. Välikohtauksen todenperäisyys on mahdollista 
selvittää, kun myös Jukka Tyrkkö antaa vihjeen, kuka asian on 
vahvistanut: 
"Mutta sitten tuli taas avuksi tyypillinen Lassin onni”, niin 
kuin eversti Keravuori toteaa. Mitä tahansa hän tekikin, on- 
nen jumalatar oli aina hänen puolellaan viimeiseen elinpäi- 
vään saakka”. 

"Huippuna oli divisioonan komentajan 'kuntoisuusloma ' 
Larry-Lasselle. Sen hän vietti silloisen majuri Keravuoren ko- 
dissa Bad Tölzissä Miinchenin eteläpuolella.” 


Lauri Törnin tarina 

Otin yhteyttä Aito Keravuoren sukulaiseen Suomessa ja tiedus- 
telen, olisiko mahdollista saada eläkkeellä olevan sotilaan puhe- 
linnumero Yhdysvaltoihin ja suostumus haastatteluun. Asiassa ei 
ole minkäänlaista ongelmaa. Ensimmäisellä kerralla soittaessani 
Aito Keravuori on hakemassa lääkkeitä puolisolleen Hellä Kera- 
vuorelle, joten keskustelin hetken rouvan kanssa ja lupaan soittaa 
sovitun ajan kuluttua uudelleen. Hellä Keravuori oli Törnille äi- 
tihahmo, joka tunsi kuin perheenjäseneksi tulleen nuoren mie- 


hen hyvin. 


”Lassilla oli niin valtavat voimat, ettei häntä kukaan pystynyt 

pidättelemään, jos joku hänet suututti. Aito joutui ripittämään 
Lassia muutaman kerran alkoholin käytöstä. Tämän vuoksi 
meillä ei tarjottukaan mitään hänen ‘kotona’ ollessaan. Sil- 
loin kun Alakulppi tuli käymään ja kaksi vauhdikasta ritaria 
pääsi valloilleen, Aitonkin rauhoittelukyvyt olivat koetuksella. 
Mutta selvinpäin Lauri oli jokaisen äidin toivepoika.” 


Hellä Keravuori - Vastuunkantaja 


Eversti Aito Keravuori on todellinen vanhanaikainen upseeri, 
kohtelias ja hillitty. Keskustelimme tunnin verran hänen muis- 
toistaan Lauri Törnistä, sillä Keravuori oli puolestaan tietynlai- 
nen isähahmo nuoremmalle upseerille — joka taas oli kuin isoveli 
Keravuorten pojille. Aito Keravuori vahvisti Augsburgin tapauk- 
sen. En kuitenkaan voinut aavistaa joidenkin tutkijoiden epäile- 
vän asiaa vuosia myöhemmin, joten en vaadi asiasta dokumentte- 
ja. Matti Lukkarin kirjoittamassa Aito Keravuoren elämäkerrassa 
tapaus on myös kirjattu, saksalaisten lukumääräksi kerrottu yh- 
deksän ja lisäksi mainittu, että ”Lassi puhui hyvin saksaa”. Kieli- 
taito on toki suhteellista, mutta Törni oli saanut kielenopetusta 
ja oleskeli kolmatta kertaa maassa. 

Seuratessani Törnin jälkiä tiedustelen asiasta myöhemmin li- 
säksi Törnin amerikkalaisilta aseveljiltä. Myös he tuntevat vä- 
likohtauksen, kertovat lähitaisteluotteista jotka Törni hallitsi — 
Törni esittelee niitä jopa ainoalla hänestä kuvatulla filmillä — sekä 
käsityksensä saksalaisesta vastapuolesta. Törni-trilogiassa oleva 
keskustelu on luonnollisesti dramatisoitu, edes Lauri Törni itse 
ei pystyisi kertomaan sananvaihtoa sanatarkasti, jos elossa olisi. 

Yllättäen tapahtumalle löytyy vielä yksi lähde, joka on lähes 
yhtä läheinen kuin Aito Keravuoren todistus, USA:n armeijan 
everstin Paavo A. Kairisen kokoama julkaisematon käsikirjoitus. 
Kairinen käy läpi Törnin elämää, mukana kyseinen nujakka. Kai- 
risella on lähes ensi käden tietoa, sillä hän oli Saksassa samaan 
aikaan ja yritti Keravuoren kanssa saada Törnille siirtoa omaan 
joukko-osastoonsa, 10. Erikoissodankäynnin ryhmään. Myös 
Kairinen mainitsee välikohtauksesta tehdyn raportin. Hän tar- 
kentaa lisäksi ravintolan sijaintia, kyseessä olisi ollut Baumholde- 
rin harjoitusalueen rajojen ulkopuolella ollut pienehkö ravintola, 
jossa Törni nautti elämästään. Se tarkoitti paria lasillista hyvää 
ranskalaista konjakkia ruokailun jälkeen. Kairinen kertoo tap- 
pelun motiiviksi kuitenkin ryöstöyrityksen, kun saksalaismiehet 
eräänä iltana ilmaantuivat samaan ravintolaan. Sen sijaan tappelu 
ei ollut sen värittömämpi, kuin aikaisemmin on vauhdikkaasti 
kuvattu. 


"Nämä asettuivat Larryn läheiseen pöytään. Lopulta nuo 
miehet toteuttivat suunnitelmansa: Larryä lyötiin jollakin 
teräaseella takaraivoon sillä seurauksella, että hän menetti 
hetkeksi tajuntansa. Ryöstäjät olivat jo tyhjentämässä Larryn 
taskuja, kun hänen tajuntansa palautui. Ryöstäjät olivat teke- 
mässä miehen kanssa, jonka nyrkit purevat...” 


Paavo Kairinen 

Paavo Kairisen mukaan ravintolan isäntä kutsui puhelimellaan 
poliisin. Tämän saavuttua ilmaantuivat ryöstäjätkin jälleen 
paikalle ja tekivät poliisille ilmoituksen ”amerikkalaisen hyök- 
käyksestä heidän kimppuunsa”. Törni pidätettiin kuulusteluja 
varten, hänen onnistui kuitenkin saada apua omilta sotapo-' 
liiseilta, jotka oli myös hälytetty paikalle. Tässä kohdassa eri 
kertomukset ovat lähellä toisiaan. Tappelu on todellakin käyty, 
vain yksityiskohdissa kuten saksalaisten lukumäärässä tai motii- 
vissa on epätarkkuutta. 

Kun sota-aikana oli juotu viinaa korvessa, juomat olivat 
1950-luvulla vaihtuneet sivistyneesti konjakkiin ja seuraavalla 
vuosikymmenellä maistui myös samppanja. Kapakoita ei enää 
tyhjennetty, kun Thorne maailmanmiehen elkein matkusteli ym- 
päri maapalloa. Täydellisesti ei muodonmuutos korpisoturista sa- 
lonkileijonaksi syntynyt, Törni sortui suomalaismiesten synniksi 
usein koituvaan rehvakkuuteen, kun ylihintaisilla juomilla tyh- 
jennettiin rasituksistaan alkoholin avulla rentoutuneen miehen 
lompakko. 

Vuonna 1962 amerikkalaisten tiedustelukone putosi Iranin 
vuoristoon, ja Törni sai erikoisjoukkojen parissa mainetta on- 
nistuessaan paikantamaan koneen ja tuomaan ryhmänsä kanssa 
lumesta kaivamansa miehistön ruumiit kotiin. Mukana operaa- 
tiossa oli myös Charlie Rhodes. Kun rankka operaatio oli suori- 
tettu, ryhmä lensi Ateenaan. Charlie Rhodes palasi yöllä yhdessä 
retkikunnan toisen jäsenen Henry Beltonin kanssa lentokentän 
lähellä sijaitsevaan Congo Palace -hotelliin. Hotellin vieressä oli 
Goldfish Bowl -niminen baari. Miehet tiesivät herätyksen olevan 
aamulla viideltä, mutta henkilökunta kehotti heitä menemään 
vielä viereiseen baariin. Miesten ihmetellessä syytä, heille sanot- 
tiin, että ehkä heidän pitäisi mennä vilkaisemaan kuinka kaptee- 
ni Thorne pärjäisi. 

”Kävelimme sisään, oli pimeää emmekä ensin nähneet mi- 
tään. Yhtäkkiä nurkasta kuului ”hello boys”. Larry istui siel- 
lä, kädet kahden tytön ympärillä, pöydät olivat täynnä samp- 
panjapulloja. Come have the champagne! Aikainen herätys? 
Miehellä on oikeus pitää hauskaa aina silloin tällöin, ja nyt 
on se silloin tällöin! 

Aamulla aamiaisella olivat muut, paitsi kapteeni Thorne. 
Kukaan ei ollut nähnyt häntä, joten menin ylös katsomaan. 
Larry istui keskellä sänkyä, piti päästään kiinni ja keinui 
edestakaisin. Hänellä oli monumentaalinen kankkunen. Eikä 
siinä kaikki, luulen että minut on ryöstetty, hän sanoi. Ei, ei, 
` 25 dollarin pullot samppanjaa tyhjentävät lompakon melko 
pian, totesin.” 

Charlie Rhodes 


Nykyrahassa 25 dollarin arvo on noin kymmenkertainen. Ryh- 
mä joutui loppujen lopuksi jäämään Ateenaan viideksi päiväk- 
si, ja Larry Thorne oli rahaton. Hän pyysi Rhodesia lainaamaan 


hieman rahaa. Kersantti sanoi, etteivät he saisi lainata rahaa 


upseereille. 


— I dont give a damn, were here for five days! 

”Kahdestaan me 
Törnin Lassen kanssa 
se kätkö tehtiin ja salaa 
omalta porukalta.” 


~ Arvo Männistö 


Syyskuun 19. päivä 1944 kuriiri toi tiedon, jossa ilmoitettiin rau- 
hanneuvottelujen päättyneen. Törni piti komppanialle puhutte- 
lun ja sen jälkeen valmistauduttiin siirtymään vuoden 1940 rajan 
taakse. Törnin jääkärit etenivät polkupyörämarssia Kokkarin ky- 
lään, jossa komppania siirtyi tien viereen odottamaan seuraavaa 
siirtokäskyä. Tietä pitkin kulki vetäytyviä ajoneuvoja, miehiä ja 
hevosia. Jääkärit loikoilivat tien sivussa, Törni ja Pitkänen tappoi- 
vat aikaa painimalla ja nyrkkeilemällä leikillään. Törnin komp- 

panian kohdalla tien reunaan pysähtyi henkilöauto, josta nousi 
tykistön laattoja kantava eversti adjutanttinsa kanssa. Tapahtu- 
neen on kertonut Törnin jääkäreistä Risto Kaino, ja se esiintyy 
muissakin lähteissä, tosin hieman erilaisena versiona. 

— Mitäs porukkaa te olette, kuka on päällikkönne, eversti 
tiukkasi. 

— Tuollahan se on, lähinnä ollut jääkäri Risto Kaino totesi ja 
osoitti Lornia. 

Lauri Törni veti asetakkinsa ylleen ja teki everstille ilmoituk- 
sen. Everstille se ei kuitenkaan riittänyt, vaan hän alkoi moit- 
tia miehiä epäsotilaallisesta käytöksestä. Törni kuunteli aikansa, 
mutta pikkuhiljaa hänen ilmeensä kiristyi ja kasvot muuttuivat 
tummanpuhuviksi. 

— Herra eversti, minä olen kapteeni Lauri Törni ja olen valmis 
kuolemaan tämän maan puolesta. Oletteko te, herra eversti? 

Eversti vaikeni. Hetken päästä autosta ja everstin käynnistä 
muistutti vain pölyvana, joka laskeutui hiljalleen tien pintaan. 
Kokkarin kylässä komppania alistettiin RjP 1:lle. Jääkärit jat- 
koivat matkaansa Tjokin kylän kautta, ja 23.9.1944 kello 5.25 
ylitettiin valtakunnan raja. Edelleen kuljettiin eteenpäin, Ilo- 
mantsin lähelle Mekrijärven koululle. Aikaa kulutettiin maan- 
viljelystöillä ja tiellä kulkevien matkustuslupien tarkastamisella. 
Välillä käytiin Hattuvaaran kylässä, suoritettiin rajapartiointia ja 
kuunneltiin, kun rajan toisella puolella venäläiset ampuivat. Vii- 
meinen marssikäsky tuli Kaltimoon. 

Suomi oli aloittanut Lapin sodan Saksaa vastaan. Kaltimossa 
Lauri Törni ja Holger Pitkänen majoitettiin maalaistalon tupaan. 
Miehet istuivat tuvan pöydän ääressä, kun ovelta kuului koputus. 
Luutnantti Holger Pitkäselle saapui kirje, se oli hänen sisareltaan 
Astridilta. Luutnantti Vilho Vi/kki Ponkala oli naimisissa Hol- 


gerin sisaren kanssa, ja Pitkänen piti miestä ainoana läheisenä 

ystävänään. JR 12:n riveissä palvellut Ponkala oli kirjeen mukaan 
kaatunut saksalaisia vastaan käydyssä taistelussa Lapissa, Nar- 
kauksessa 10.10.1944. Törni ja Pitkänen päättivät tasata tilit. 


”Törni ja Pitkänen kävivät puheillani operatiivisessa osastossa 

pyytäen, että jääkärikomppania saisi lähteä Lapin sotaan. Pu- 
huin siitä silloin Fagernäsille, mutta totesimme, että ‘kyllä jo 
riittää, Myöhemmin on selvinnyt, että tämä oli ollut näiden 
herrojen yksityisyritteliäisyyttä, miehistön mielipidettä ei ollut 
kysytty!” 


Lars ROnnquist — Törnin jääkärit 


Samaan aikaan suomalaiset nuoret yleisesikuntaupseerit eivät 
luottaneet venäläisten lupauksiin. Heidän työnsä oli varautua 
pahimpaan. Asekätkentä oli jatkosodan jälkeen suoritettu salai- 
nen aseiden kätkentäoperaatio siltä varalta, että Neuvostoliitto 
miehittäisi Suomen. Operaatiota johtivat Päämajan operatiivi- 
sen osaston päällikkö eversti Valo Nihtilä ja operatiivisen osas- 
ton maavoimatoimiston päällikkö, everstiluutnantti Usko Sakari 
Haahti. Asekätkennästä tuomittiin 1 488 henkilöä, joitain oli 
varoitettu etukäteen pidätyksestä ja jotkut olivat pystyneet jopa 
pakenemaan vartijoiltaan. Asekätkentä pyrittiin pitämään mah- 
dollisimman salassa. Lauri Törni ja Arvo Männistö suorittivat 
tietämättään samansuuntaisen toimenpiteen Enon korvessa, ase- 
kätkentäorganisaation ulkopuolella. Pienikokoinen asealiupseeri 
ei epäröinyt kuultuaan esimiehensä ehdotuksen ja muisteli ope- 
raatiota Turun Sanomissa. 


”Kahdestaan me Tornin Lassen kanssa se kätkö tehtiin ja sa- 
laa omalta porukalta. Vaikeahan sitä on nyt uskoa, että kaksi 
miestä kantaa kerralla kolme laatikollista aseita ja kahdek- 

sassa laatikossa yli 2000 patruunaa ja 36 käsikranaattia. Ja 
vielä iltapimeydessä lokakuussa. Ihmettelijöille sanoin, että ne 
veikin yksi mies... ja minä.” 


Arvo Männistö 


Arvo Männistö ei voinut aavistaa palaavansa kätkölle kymme- 
niä vuosia myöhemmin vuonna 1993, mutta Lauri Törni ei olisi 
sillä reissulla mukana. Asekätkön paljastamisen yhteydessä myös 
varkaat ehtivät käydä kätköllä, mutta Keskusrikospoliisi jäljitti 
pitkäkyntiset nopeasti ja näin muun muassa Mauno Koiviston 
Emma-pikakivääri saatiin talteen. Kyseinen pikakivääri on tällä 
hetkellä Sotamuseossa. Kun kätkö tutkittiin ja ase puhdistettiin, 
Koivisto tunnisti aseen omakseen. 


"Olin ottanut heinäkuussa 1944 Ägläjärven Rääpyrannan- 
kankaalla kaatuneelta neuvostosotilaalta talteen karttalau- 
kun. Laukussa oli muun sisällön lisäksi puolisen tusinaa silk- 
kisiä nenäliinoja, joiden yhdessä kulmassa oli punainen ruusu. 
Pikakivääriä puhdistettaessa löytyi sen perässä olevasta pora- 
reiästä nenäliinaksi osoittautuneen kangaskappaleen jäännök- 
set, joita tutkittaessa löytyi samainen punainen ruusu.” 


Mauno Koivisto — Koulussa ja sodassa 


Sodan katkerassa lopussa alkoi myös Törnin tarunomaisen jääkä- 
rikomppanian sädekehä himmetä. Heitä ei pidetty enää samana 
kovana ja pelättynä osastona, jota pyydettiin joka paikkaan pelas- 
tuksen enkeleinä. Viereisen JR 33:n miehet uskaltautuivat piek- 
semään muutaman jääkärin, ja Törnin miesten viimeinen vastais- 
ku oli selviö. Joukko lähti tapahtumapaikkana olleeseen taloon ja 
tyhjensi sen. Joku lensi suoraan ulos ikkunasta raamit kaulassaan, 
jääkäreitä heitettiin kivillä ja pulloilla, mutta puhdistusoperaatio 


203 


"Kahdestaan me Töynin Lassen kanssa se kätkö tehtiin ja salaa omalta porukalta.” 


suoritettiin loppuun. Katkeruus ja oma turhautuneisuus purkau- 
tui myös oman komppanian aseveljiin. Jääkärit olivat mielessään 
todenneet huoltojoukkojen pinnanneen ja päättivät antaa mie- 
hille selkäsaunan. Pitkänen ja Törni olivat poissa, ja heidän palat- 
tuaan ei oikeuden omiin käsiinsä ottaneita miehiä silitelty. 


"Kerron vielä sen, että silloin kun olimme Kaltimossa ja kun 
porukka hikeentyi ja hakkasi töpinän, me puhuimme Lassen 
kanssa tästä asiasta paljon. Jos olisi tapahtunut niin, että me 
Lassen kanssa olisimme olleet silloin siellä komppaniassa, niin 
siitä olisi syntynyt verinen välienselvittely oman porukan kes- 
ken. Lasse oli tinkimätön, hän ei voinut ymmärtää eikä antaa 
anteeksi, että hänen miehensä olivat tehneet tuollaisen tem- 
pun. Siinä ei olisi tullut kysymykseen mikään aseveljeys eikä 
ystävyys. Siinä olisi nyrkki heilunut, ja armottomasti.” 


Holger Pitkänen 


Kaltimon asemalla suoritettiin evakkojunien purkamista. Asei- 
den luovuttamisen jälkeen tuli kuitenkin vielä yksi hälytys. Juna 
oli tulossa Kaltimon asemalle ja Pieksämäellä oli tapahtunut jo- 
tain. Aseet jaettiin ja ainoa ehto oli suostua taistelemaan sekä 
tekemään se, mitä käskettiin. Käsky kuitenkin peruutettiin ja jää- 
kärit jäivät vain arvailemaan tapahtumien kulkua. 

Jatkosotaan oli lähdetty suurin toivein. Talvisodassa menetetyt 
alueet otettaisiin takaisin, korkojen kanssa. Toisin kävi, korot mak- 
settiinkin itse. Miehet palailivat koteihinsa. Moni ei saanut nu- 
kutuksi, sodan kauhut seurasivat mukana. Toiset etsivät parempaa 
maailmaa pullon pohjalta. Töitä kyllä riitti, siitä pitivät välttämätön 
jälleenrakennus ja sotakorvaukset huolen. Samaisen sukupolven, 
jonka nuoruus meni tuhotessa, vanhuus tulisi kulumaan raken- 
taessa. Kun koitti marraskuun 3. päivä 1944, Lauri Törni vapau- 

Raskaissa taisteluissa Osasto Törni menetti tappioina viidenneksen miesvahvuudestaan. 

tettiin armeijasta. Törni vaelteli syystalvisia Vaasan katuja ja asui 
vanhempiensa luona. Upseerin uralle hänellä oli edellytyksiä ja ha- 
luakin, mutta poliittisen suhtautumisen täyskäännös tuntui olevan 
esteenä. Murhetta huomisesta ja toimeentulosta auttoi Manner- 
heim-ristiin kuuluva rahallinen tunnustus, 50 000 markkaa. Joita- 
kin pieniä työkeikkoja löytyi ja Törni liittyi Suomen Metallityöväen 
liittoon. Ehkä hän opiskelisi sähköalaa, joko Tampereella tai Hel- 
singissä. Muistona menneestä Törni kantoi taskussaan sinikantista 
Suomen Sotilaskalenteria kultaisine kansipainatuksineen. Kalente- 
rin sisällä oli esitelty Mannerheim-ristin ritarit ja yksi heidän jou- 
kossaan, numero 144, oli Lauri Törni. Kalenteriin Törni ympyrdi 
ystäviensä merkkipäivät, merkitsi muistiin muutamia osoitteita 
sekä tyttöjen puhelinnumeroita. Kalenterin takakannessa oli Tör- 
nin käsinkirjoittama teksti: 


”Iloisest ellää pittää, vaik päivää vähemmä.” 


Vaasassa Lauri Törni tutustui Solmu Korpelaan, jonka isoveli 
Uuno oli ollut Saksassa SS-joukoissa samaan aikaan Törnin kans- 
sa sekä myös sotasairaalassa Seinäjoella. Tammikuun 1945 alussa 
Solmu Korpela oli puolestaan tavannut Vaasassa miehen nimeltä 
Arthur Björklund, jolla olisi mielenkiintoista kerrottavaa. Tapaa- 
minen sovittiin seuraavaksi päiväksi ravintola Centraliin. Mu- 
kaansa Solmu Korpelaa pyydettiin ottamaan toisenkin upseerin. 
Tuo upseeri oli Lauri Törni. 

Arthur Björklund oli entinen päämajan kaukopartiomies, ma- 
juri Paul Marttinan alaisena toiminut. Björklund etsi muutamaa 
suomalaista Saksassa suoritettavalle kurssille. Siellä annettaisiin 
uudenlaista asekoulutusta siltä varalta, että Suomessa tapahtuisi 
vallankumous tai vieras valtio miehittäisi Suomen. Salaisen hank- 
keen takana oli vaikutusvaltaisia ihmisiä eikä rahallisista asioista 

tarvitsisi huolehtia, kurssi kestäisi kolme kuukautta. Björklundilla 
oli ollut paljon rahaa käytettävissään ja hän antoi puhelinnume- 
ronsa erään rouvan luokse, missä hän asui. Kolme miestä tapasikin 
usein pienessä Sto/-nimisessä kahvilassa. Korpela ja Törni alkoivat 
innostua vastarintakoulutuksesta, voisihan sitä aina jäädä länteen 
ja matkustaa vaikka Argentiinaan, jos heillä ei olisi tulevaisuutta 
Suomessa. Myöhemmässä vastineessaan hovioikeudelle Törni sa- 
noo, kuinka ”levoton vereni veti minut seikkailuun”. Näin Törni 
kertoo lähtönsä syistä Valpon kuulustelukertomuksessa: 


”Vapauduttuaan 4.12.44. oli hän ollut ilman työpaikkaa ja 
edelleen kaivannut sotilaselämää sekä päättänyt lähteä ulko- 
maille ja siellä yrittää lähinnä liittoutuneiden (Englannin) 
armeijaan, missä olisi saanut taistella, ja että hän oli katsonut 
mahdottomaksi yht äkkiä siirtyä taistelemaan esim. venäläis- 
ten puolelle, koska nuoruudestaan saakka opetettu pitämään 
näitä vihollisinaan jo senkin vuoksi, että oli menettänyt kotin- 
sa sodan aikana Viipurissa.” 


Tammikuun 21. päivänä 1945 Björklund oli järjestänyt jo kuor- 
ma-auton valmiiksi ja ilmoitti saksalaisen sukellusveneen tulleen 
Suomen rannikolle. Lähtö olisi välittömästi. Korpela ja Törni 
pakkasivat pikaisesti tavaransa pieniin matkalaukkuihin ja hy- 
västelivät omaisensa. Miehet kertoivat lähtevänsä metsätöihin 
pohjoiseen. Kuroma-autolla matkattiin Vaasasta Korsnäsiin, 
josta hevosella jatkettiin rannikkoa pitkin alaspäin. Yöpyminen 
Blacksnäsin pienessä kylässä ja aamulla rannikolle. Rannalla ol- 
tiin puolen päivän aikaan ja loppupäivä vietettiin erään kalasta- 
jan luona. Iltahämärässä kello 20 miehet nousivat kylän reunassa 
suureen kalastajamoottoriveneeseen. Björklund, Törni, Korpela, 
tohtori Jonakseksi esittäytynyt mies, Karl Jansson sekä kolme ka- 

lastajaa kapusivat veneeseen lastaten mukaan myös kymmenkun- 
ta, noin 50 kiloa painavaa kapsäkkiä. 

Vene matkasi ulos ja keskiyöllä Björklund antoi valomerkkejä 
merelle. Muutaman tunnin kuluttua hän sai niihin vastauksen ja 
kalastajavene lipui pimeydestä paljastuvan sukellusveneen tum- 
manpuhuvan hahmon vierelle. Sukellusvene oli U-242, jonka 
matka 12.1.1945 oli alkanut Danzigista, Närpiöstä se matkai- 
si vielä eteenpäin ja päätyisi Kieliin 30.1.1945. Sukellusveneen 
päällikkönä toimi Karl-Wilhelm Pancke. Sovitut tunnussanat 
vaihdettiin, miehet nousivat sukellusveneeseen ja matkalaukut 
siirrettiin torpedohuoneeseen. Sisällä laivaston univormuun 
pukeutunut majuri Alarick Bross otti vieraat vastaan ja toivot- 
ti heidät tervetulleeksi. Pienikokoinen Rinne-nimeä käyttänyt 
suomalainen esitteli Törnille ja Korpelalle myös fregattenkapitän 
Cellariuksen sekä ja luutnantti Holmin. Alexander Cellarius piti 
lyhyen puheen, tarjosi tervetuliaismaljan ja vetäytyi Janssonin ja 
tohtori Jonaksen kanssa neuvotteluun. Törni, Björklund ja Kor- 
pela seisoivat kauempana ja katselivat, kuinka aseita ja radiolä- 
hettimiä purettiin sukellusveneestä kalastajaveneeseen. Puolen 
tunnin kuluttua Jansson, Björklund ja luutnantti Seppo Heikki- 
läksi paljastunut Saksasta Suomeen matkannut Holm poistuivat. 
Saksankieliset käskyt kajahtelivat terävinä sukellusveneen ahtais- 
sa tiloissa. Luukut suljettiin ja dieselmoottorit jyrähtivät käyn- 
tiin. Hetken päästä meren vaahto syleili veneen kansirakennelmia 
ja pian komentotornikin vaipui pinnan alle. Solakkarunkoinen 
U-vene liukui kahdeksan solmun nopeudella periskooppisyvyy- 
destä Pohjanlahden hyisten aaltojen alle. 

Törni ja Korpela majoittuivat aliupseeripuolelle ja tohtori Jo- 
nas upseerien hyttiin. Matka kohti etelää kesti useita vuorokausia, 
ja Törnillä sekä Korpelalla oli tilaisuus tutustua tarkemmin mat- 
kakumppaneihinsa. Tohtori Jonaksen oikeaksi nimeksi paljastui 

eversti Johan Christian Fabritius ja herra Rinne oli Aarne Ru- 
nolinna. Solmu Korpela oli puolestaan Solmu Linko. Törni itse 
käytti Janssonin vaatimuksesta salanimeä, joka oli Lauri Laine. 
Tammikuun 24. päivä sukellusvene saapui Libaun satamaan. 
Seuraavana päivänä jatkettiin matkaa Danzigiin, jossa taas vietet- 
tiin päivä kunnes matka jatkui kohti Schwinemiindea. Perillä ol- 
tiin 27. tammikuuta iltapäivällä, ja kaikkien matkustajien tavarat 
purettiin, mukaan lukien Fabritiuksen viisi raskasta matkalauk- 
kua. Tavarat lastattiin autoon, jonka keula suunnattiin kohti He- 
ringsdorfha. Matkalla Cellarius selosti, että hänen komennossaan 
Heringsdorffissa olevan Sonderkommando Nordin tehtävänä oli 
vakoilu- ja tiedotustoiminnan järjestäminen Ruotsiin, Suomeen 
ja Baltian maihin, sekä sabotaasi- ja vastarintaliikkeen organisoi- 
minen näissä maissa. Heringsdorffissa majoituttiin Golf Casino 
-hotelliin. Sonderkommando Nordin toimisto sijaitsi alakerrassa. 
Cellarius, Bross ja Fabritius majoittuivat toiseen kerrokseen, muut 
ylemmäs. Toimistossa kävi paljon vakoilijoita, useat virolaista alku- 
perää, toimihenkilöinä työskentelivät luutnantit Horn ja Hayen. 
Törni ja Korpela kyselivät useaan otteeseen kurssista, johon he oli- 
vat osallistumassa, mutta Cellarius siirsi aina ajankohtaa myöhem- 
mäksi. Niinpä miehet viettivät aikaansa miten parhaiten keksivät, 
huvitellen ja tehden kauppaa saamillaan runsailla elintarvikkeilla si- 
viiliväestön kanssa. Runolinna ja Fabritius olivat tehneet paperille 
selvityksen Suomen oloista, ja yhdessä Cellariuksen ja Brossin kanssa 
miehet matkustivat Berliiniin esittelemään suunnitelmiaan. Paluu- 
matkalla Fabritius jäi Schwinemiindeen ja Runolinna kertoi hänen 
lähtevän pian lentokoneella Suomeen. Vihdoin helmikuun loppu- 
puolella Cellarius ilmoitti kurssin alkamisesta, samalla siirryttäisiin 
Neu-Sterlitziin Werwulf-organisaation SS Jachtwerband -koulutuk- 
seen. Kurssilla olisi opettajina useita saksalaisia siviili-insinöörejä ja 
muita asiantuntijoita, päällikkönä toimisi Hauptsturmführer Winter. 

XV LUKU 


”Saadakseni toteutetuksi 
suunnitelmani siirtymisestä 
länteen, pyysin päästä 
länsirintamalle.” 


~ Lauri Torni 


Kahden viikon tiiviin koulutuksen aikana kurssilaiset kasittelivat 
uusia suuritehoisia räjähdysaineita, räjähtäviä täytekyniä ja -sika- 
reja, ratsastivat, ampuivat konepistooleilla lonkalta ja pistoolilla 
taskun läpi. Kurssilla oli mukana viisi sotilaspukuista suoma- 
laista, Pohjois-Suomessa vangiksi joutuneita, jotka vankileiriltä 
olivat värväytyneet tehtävään. Saksalaiset, Törni ja Korpela sekä 
muut ulkomaalaiset olivat siviiliasussa. Kurssin loputtua palattiin 
Heringsdorfhin, jossa silloin oli majoittuneena muutamia nuoria 

suomalaisia SS-miehiä, kuten Vaasasta kotoisin ollut Kaj Laurell. 
He opiskelivat radiokurssilla morsetusta. Korpela halusi tekemi- 
sen puutteen vuoksi osallistua myös kurssille. 

Kalevi Rantanen oli palvellut nuorena sotilaspoikana 60. 
Kevytilmatorjuntapatterin II jaoksessa, joka oli sijoitettu Täh- 
titorninmäelle. Saksalaisten joukot ja varusteet olivat tehneet 
vaikutuksen, katkera rauha, synkältä näyttänyt tulevaisuus sekä 
poikamainen seikkailuhalu puolestaan saivat hänet viiden ystä- 
vänsä kanssa matkaamaan perääntyvän saksalaisarmeijan kanssa 
Lapista Norjan kautta Saksaan. Sonderkommando Nordin kou- 
lutuksessa yhdistyivät Rantasen, Lauri Törnin ja Solmu Korpe- 
lan mutkaiset tiet. Rantanen kertoi Petri Sarjasen haastattelussa, 
kuinka iltaisin suomalaiset katselivat, kun läheiseltä Peenemiin- 
den koealueelta ammutut raketit nousivat taivaalle kovan jyrinän 
saattelemana. Vapaa-aikoina seurusteltiin lähistöllä majailevien 
suomalaistyttöjen kanssa ja pelattiin päivärahoilla korttia. Ran- 
tanen oli korttipelissä onnekas, Törnikin jäi hänelle velkaa 3000 
silloista Saksan markkaa. Rantanen kertoi Cellariuksen järjestä- 
mästä alkoholinhuuruisesta aseveli-illasta, jossa turhautuminen 
purkautui. | 
”Istuttiin pitkän pöydän ääressä, Cellarius toisessa ja Törni 
toisessa päässä. Cellarius kysyi, kuka voi kääntää. Kun ku- 
kaan muu ei halunnut, minä rykäisin. Ich kann, sanoin 
hänelle. Emme tässä vaiheessa tienneet, että Cellarius puhui 
ihan kohtalaista suomea. Cellarius kehui ensin Suomea kau- 
niiksi maaksi jossa asui hienoja ihmisiä ja lupasi sitten vielä 
saksalaisten kääntävän sodan voitokseen. Käänsin tämän. 

Törnin ilme synkkeni. Hän piti lupausta tyhjänä puheena 
ja yritti vastata saksaksi Cellariukselle, mutta ei siitä oikein 
mitään tullut. Sitten hän pyysi minua tulkkaamaan. Tor- 


211 


"Saadakseni toteutetuksi suunnitelmani siirivmisestä länteen, pyysin päästä länsirintamalle.” 


ni sanoi saksalaisten pettäneen meidät ja puhui muutenkin 
suunsa puhtaaksi. En uskaltanut tietenkään kääntää sanasta 
sanaan ja yritin kierrellä. 

Tilanne oli minun kannaltani tukala. Torni ymmärsi sak- 
saa ja Cellarius suomea. Yritä siinä sitten olla diplomaatti!” 


Kalevi Rantanen 


Sotarintama lähestyi koko ajan kiihtyvällä vauhdilla, ja huhti- 
kuussa 1945 oli edessä muutto Flensburgiin. Törni oli saanut ni- 
vuseensa märkäpesäkkeen, mutta ei kiireen vuoksi päässyt sairaa- 
laan. Lähes viikon odottelun jälkeen nivus leikattiin. Päästyään 
sairaalasta Törni ja Korpela saivat Cellariukselta ehdotuksen. 
Miesten olisi lähdettävä Norjan kautta Suomeen vakoilijoiksi ja 


tekemään sabotaaseja. 


”Tämä ei Törniä miellyttänyt. Hän ilmoitti kieltäytyvänsä ja 
lähtevänsä mieluummin lähestyviä venäläisiä vastaanotta- 
maan. Suomalaisia vastaan hän ei voisi kättään nostaa. 

Sitten menette rintamalle, Cellarius totesi raivoissaan. Sak- 
san armeijassa ei ylempiarvoisten käskyjä oltu totuttu kyseen- 
alaistamaan. Hän ei selvästikään tajunnut, ettei Törni pitä- 
nyt sitä edes rangaistuksena.” 


Kalevi Rantanen 


Saksan länsirintamalta olisi lyhyt matka liittoutuneiden rivei- 
hin. Länsirintamalle Cellarius ei suomalaisia kuitenkaan suoraan 
päästänyt, vaan pyysi majuri Brossia kirjoittamaan suosituskir- 
jeen kenraali Felix Steinerille, joka oli yhdeksännen armeijan 
komentaja. Matkan helpottamiseksi Törni ja Korpela saivat sak- 
salaiset asepuvut ja 6,35 kaliiperin pistoolit. Näin kertoo Lauri 
Törni itse korkeimmalle oikeudelle: 

”Saadakseni toteutetuksi suunnitelmani siirtymisestä länteen, 

pyysin päästä länsirintamalle, mutta tähän ei suostuttu ilmeisesti 
juuri siitä pelosta, että olisin sopivassa tilaisuudessa siirtynyt Sak- 
san vihollisten puolelle. Näin ollen oli minun mentävä itärinta- 
malle ja siinä tarkoituksessa aloitin sen päämajan etsinnän, jon- 
ka alaisiin joukkoihin minun piti liittyä. Kuten hovioikeudessa 
olen jo selittänyt, tarkoituksellisesti harhailin rintamasuunnassa 
löytääkseni tilaisuuden siirtymisestä amerikkalaisten puolelle.” 


Törnin vaiheita tästä eteenpäin on mahdotonta rekonstruoida 
täysin tarkasti. Ensimmäisen version antaa Jukka Tyrkkö, joka 
kertoo selvittäneensä asioita muun muassa Venezuelasta, Kana- 
dasta ja Ruotsista. Tyrkkö oli itse entinen SS-vapaaehtoinen, jo- 
ten aseveljet luottivat häneen ja puhuivat avoimemmin. Valpon 
arkistoista löytyvät puolestaan muun muassa Lauri Törnin sekä 
mukana olleen Juhani Sarasalon kuulustelut. Omat muistelman- 
sa ovat paikalla olleista kertoneet Kalevi Rantanen sekä Niilo 
Lappalainen. Muista poiketen Solmu Korpela väittää kirkkain 
silmin Valpon kuulusteluissa, että mitään taisteluja ei käyty, vaan 
he olisivat Törnin kanssa viettäneet vain leppoisaa vapaa-aikaa: 
“Emme suinkaan pitäneet kiirettä esikunnan hakemisella, 
vaan nautimme vapaudestamme. Tapasimme pari mukavaa 
tyttöä, joiden kanssa asettauduimme asumaan ja huvittelim- 
me parhaamme mukaan erilaisilla liiketoimilla ansaitsemil- 
lamme rahoilla, kuten yllä olen selostanut.” 


Solmu Korpela 


Korpelan kertomuksen motiivi on ymmärrettävä, tuomion vält- 
täminen. Paavo Kairinen kertoo yhden version lyhyesti jo Mart- 
tisen miehissä. 

”Törni kertoi joutuneensa ottamaan vastaan noin sadan mie- 
hen vahvuisen merijalkaväen komppanian päällikkyyden ja 
viemään joukon Berliiniin. Törni oli joukon ainoa upseeri.” 


Paavo Kairinen — Marttisen miehet 


Törnin tarkoituksena oli liittyä Felix Steinerin johtamaan armei- 
jakuntaan. SS-kenraali Steiner nautti suomalaisten keskuudessa 
suurta luottamusta ja hänen yksikkönsä olivatkin viimeisiä jär- 
jestyneeseen vastarintaan kykeneviä saksalaisia sotilasosastoja. 
Niin sanotun So/dbuchin heidän oli määrä saada vasta Steinerin 
esikunnasta, Steiner myös nimitti Törnin kapteenin arvoa vas- 
taavaksi Hauptsturmfihreriksi. Kalevi Rantasen kanssa samal- 
le kurssille saapunut Niilo Lappalainen kertoo tapahtuneesta 
seuraavasti: 


”UVpseerit saivat komennustodistuksen ja kuivamuonan, johon 
kuului muun muassa neljä pulloa konjakkia mieheen ja sis- 
simuonaa niin paljon kuin halusivat ottaa. Törni lähti mat- 
kaan pitkä puukko vyöllään. Paikalle jääneet arvelivat, että 
venäläisillä tulisi olemaan jälleen kerran vaikeuksia hänen 
kanssaan. 

Jossakin tienristeyksessä Pohjois-Saksassa he tapasivat 3.5. 
kenraali Steinerin, jonka esikunnan vartiojoukkueeseen hei- 
dät liitettiin. Venäläisten kärki tuli jo hetken kuluttua aukean 
takaa näkyviin. 

Vartiojoukkueella oli kaksi maastoautoa ja niiden peräs- 
sä neliputkiset it-tykit. Molempiin autoihin kiipesi noin 40 
miestä, ja sitten lähdettiin Ludwigslustia kohti. Autojen kyt- 
kimet rikkoutuivat Pritzwalkissa, miesten oli jalkauduttava. 
Kuului kovaa moottorin ulvontaa. Sarasalo käski mukaansa 
saksalaisen ylikersantin. Molemmat ottivat kainaloonsa kaksi 

panssarinyrkkiä ja lähtivät odotiamaan vaunua. Se ei jatka- 
nut. Paikalle ajoi 20 vaunua lisää. Nyt oli lähdettävä ja kii- 
reesti. Joukko hajosi. Törni ja Korpela katosivat.” 


Niilo Lappalainen — Vaarallisilla teillä 


Jukka Tyrkkö puolestaan kirjoitti seuraavasti, vedoten Lauri Tör- 


nin kertomaan: 


”Lasse kertoi, kuinka he, saksalaisrykmentin rippeet, hyök- 
käsivät venäläisiä vastaan lentokentän omistuksesta. Kentän 
ulommaisimmaksi kehäksi kiertyi länsiliittoutuneita, jotka 
niin ikään mielivät lentokenttää kuljetustarpeisiinsa. Mutta 
he eivät ahdistaneet saksalaisia selkäpuolelta, päinvastoin: 
— painakaa päälle vain, me emme teitä estä...! Ja sitten he 
ottivat jopa huolehtiakseen saksalaisten haavoittuneista!” 


Jukka Tyrkkö — Lauri Törnin tarina 


Joukko-osaston kerrotaan olleen tykistörykmentin rippeet, 
Steinerin antama sadan miehen vahvuinen tai suurempi meri- 
jalkaväen osasto tai vartio-osasto, Paavo Kairinen korjasi aikai- 
semmin esittämäänsä vielä myöhemmin julkaisemattomassa 
käsikirjoituksessa. Siinä Törni sai käyttöönsä myös muutamia 
panssarivaunuja, joiden käyttöön hän oli tottunut jo KevOs 8:n 
joukkueenjohtajana. 

Itä- ja länsirintama lähenivät koko ajan toisiaan, ja tuossa ka- 
penevassa kaistaleessa Törni ja Korpela etenivät eri suuntiin, ehkä 
epäloogisestikin, välttäen taistelukosketusta ja taistellen tiensä 
auki eteenpäin vain silloin, kun oli välttämätöntä. Tyrkkö ereh- 
tyi liittoutuneiden joukkojen kansallisuudesta. Törni ja hänen 
sotilaansa antautuivat amerikkalaisille laskuvarjojoukoille, jotka 
oli alistettu toiselle brittiläiselle armeijakunnalle. Valpon kuulus- 

telija Juho Rajala on kirjannut Törnin kuulustelukertomukseen 
seuraavaa: 


"Saatuaan saksalaiset sotilaspuvut ja aseistuksen he olivat et- 
sineet pitkän aikaa kenr. Steinerin päämajaa. Rintama oli 
yhtämittaa venäläisten painostuksesta siirtynyt ja olivat kva 
ja Korpela päättäneet poistua rintaman läheisyydestä, mutta 
Kapskomendant Britsvalkissa olivat he joutuneet taistelukos- 
ketukseen venäläisten joukkojen kanssa ja nämä olivat mur- 
tautuneet saksalaisten rintaman läpi, mutta kvan oli toverin- 
sa kanssa onnistunut paeta paikalta metsien läpi. Kuljettuaan 
useita päiviä olivat he sitten toukokuun 3 pnä Hagenaun lä- 
hellä joutuneet amerikkalaisen laskuvarjo-osaston vangiksi.” 


Hagenau on Hagenow ja Britsvalk puolestaan Pritzwalkin kau- 
punki. Versiossa on samankaltaisuutta Lappalaisen kirjaamaan, 
päivämäärät eivät kuitenkaan aivan täsmää. Valtiollisen poliisin 
kuulustelutkaan eivät ole täysin luotettavat, sillä Törni on syyttä- 
nyt kuulustelijaa muun muassa kaksien eri muistiinpanojen teke- 
misestä. Kuulustelijan tavoite oli todistaa Törnin syyllisyys. Törni 
puolestaan on todennäköisesti halunnut lieventää sellaisia koh- 
tia, jotka saattaisivat oikeudessa aiheuttaa hänelle lisätuomioita. 
Kalevi Rantanen kertoi, että ennen lähtöään Törni antoi hä- 
nelle lompakkonsa ja Mannerheim-ristinsä Suomeen vietäväksi. 
Juha Pohjonen ja Oula Silvennoinen ovat esittäneet, että Törnin 
tarkoitus on ollut koko ajan siirtyä Saksan aseellisiin joukkoi- 
hin, ja palata kumoushankkeen mukana Suomeen. Jos näin olisi, 
tuntuisi erikoiselta, että Torni olisi ottanut Mannerheim-ristinsä 
mukaan Saksaan. Todennäköisempää on — kuten Törni on kuu- 
lusteluissa itse useasti vannonut — että hänen tarkoituksensa oli 
päästä jatkamaan sotilasuraansa länsiliittoutuneiden joukoissa. 


216 


e P haa 4 L N ned N i ae i = EN N N mi 
Saadakseni toteutetuksi suunnitelmani siirtymisestä länteen, pyysin päästä länsirintamalle. 


Mannerheim-risti olisi toiminut täydellisenä työtodistuksena, 
yhtenä Suomen korkeimmista sotilaallisista kunniamerkeistä. 
Päämääräänsä päästä länsiliittoutuneiden riveihin Törni toisti 
myös korkeimmalle oikeudelle: 


"Sotatoimien päätyttyä Suomessa Neuvostoliittoa vastaan py- 
rin pääsyä pohjois-Suomessa oleviin joukkoihin taistelemaan 
saksalaisia vastaan. Tässä yrityksessä en onnistunut ja siitä 
syystä halusin päästä Yhdistyneitten Kansakuntien riveihin 
taistelemaan Saksaa vastaan ja sieltä kautta päästäkseni siir- 
tymään lähinnä Amerikkaan. Minä en ollut ainoa henkilö 
Suomessa, jonka tarkoituksena oli siirtyminen Suomesta ulko- 
maille. Ne henkilöt, joilla oli varoja, saivat matkansa helposti 
järjestettyä, mutta minulla varattomana ei ollut muuta kei- 
noa kuin käyttää hyväkseni minulle tarjottua tilaisuutta to- 
teuttaa aikomukseni käyttämällä Saksaa kauttakulkutienä.” 


Lauri Törni käyttää länsiliittoutuneista nimitystä Yhdistyneet 
Kansakunnat, ja se ei suinkaan ole virhe. Alun perin Yhdistyneet 
kansakunnat perustettiin liittoutuneiden maiden perustalle, ja 
niin sanottuja akselivaltoja vastaan taistelleet maat allekirjoitti- 
vat tammikuussa 1942 Yhdistyneitten kansakuntien julistuksen. 
Yhdysvallat hallitsi YK:ta sen alkuvuosina, ja esimerkiksi Korean 
sota käytiin Yhdistyneiden kansakuntien lipun alla Korean de- 
mokraattisen kansantasavallan ja Kiinan kansantasavallan yhteis- 
tä kansanarmeijaa vastaan, Yhdysvaltain johdolla. 
Liittoutuneiden joukkojen etenemistä pystytään seuraamaan 
jälkikäteen, ja näin voidaan myös yrittää päätellä, mille amerik- 
kalaisosastolle Törni antautui. Toisaalta Törnin oma liikkumi- 
nen vaikuttaa osittain epäjohdonmukaiselta, tilanne oli lisäksi 
sekasortoinen. Juha Pohjonen ja Oula Silvennoinen päättelevät 

kyseessä olevan 82. laskuvarjodivisioona, asiaa myös selvittänyt 
Petri Sarjanen päätyi 17. laskuvarjodivisioonaan. Henry A. Gill 
III kirjoittaa kyseessä olevan 17. laskuvarjodivisioonan. Pohjo- 
sen ja Silvennoisen päättely tuntuu uskottavalta, mutta uutena 
tietona mukaan tulee Kairisen käsikirjoitus. Vielä vuonna 1987 
julkaistussa Marttisen miehissä Kairinen uskoi Törnin suunnan- 
neen kohti Berliiniä, ja antautuneen englantilaisille. Viisi vuotta 
myöhemmin kirjoitetussa käsikirjoituksessa Kairinen korjaa ker- 
tomustaan, mahdollisesti saatuaan Suomessa lisätietoa. 


”Rintamalinjojen liikkuessa Elbe-joen mutkan tienoilla Wit- 
tenbergin kaupungin lähettyvillä Törnin hyökkäilyt pysäh- 
tyivät polttoainetäydennysten puuttuessa, jolloin hänen oli 
vetäydyttävä kohti länttä ja antauduttava USA:n 17. Maa- 
hanlaskudivisioonan joukoille.” 


Paavo Kairinen 


Mitä siis voidaan todella tietää valtioneuvostomaisella, erittäin 
suurella todennäköisyydellä Törnin paluuvaiheista Saksassa? 
Törni kantoi saksalaista asepukua, sen hän on myöntänyt myös 
myöhemmin amerikkalaisille erikoisagenteille. Hän on saanut 
Steinerilta sotilasosaston johdettavakseen. Törni on osallistunut 
joukko-osastonsa kanssa taisteluihin venäläisiä vastaan. Törnin 
täsmällistä reittiä itä- ja länsirintaman välisessä kaistaleessa on 
mahdotonta selvittää, varmasti tiedetään kuitenkin se, että Lauri 
Törni ei osallistunut taisteluihin Berliinissä. Törni on antautu- 
nut amerikkalaisille laskuvarjojoukoille. Törni ei palannut Suo- 
meen Norjan kautta, vaikka joissain aikalaismuistelmissa näinkin 
esitetään. 

Jaltalla sovittujen miehitysaluerajojen mukaan Törni osas- 
toineen oli riisuttu aseista brittien alueella. Siksi miehet viikon 

Saksan sukellusvenelaivaston selkärangan muodostivat VII-tyyppiä olleet alukset. 

kuluttua luovutettiin brittiarmeijan haltuun. Törni ja Korpela 
viettivät kaksi viikkoa brittien vankileirillä viidentuhannen sak- 
salaissotilaan kanssa. Sen jälkeen kaikki muut paitsi SS-miehet 
lähetettiin Läbeckiin, eri kansallisuudet hajotettiin eri paikkoi- 
hin, ja Törni sekä Korpela joutuivat virolaisen harjoituspataljoo- 
nan mukana Oldenburgiin, Schleswig-Holsteinin maakuntaan. 
Leirialue oli äärettömän laaja, sotavangit oli jätetty lähes oman 
onnensa nojaan. Kahden viikon päästä he saivat tarpeekseen ja 
karkasivat, yksinkertaisesti kävellen leiristä yöllä ulos. 

Kielissä he tapasivat onnekseen suomalaisia nuoria naisia, jotka 
toivat kaksikolle ruokaa saksalaisista laivoista. Törni ja Korpela 
tarjoutuivat myös englantilaisten palvelukseen, mutta kuultuaan 
heidän olleen entisen vihollismaan riveissä, englantilaiset tor- 
juivat ehdotuksen. Kielistä matka jatkui Tanskan rajalle Flens- 
burgiin. Päästyään onnekkaasti erään brittiläisen upseerin jeepin 
kyytiin, heidät ohjattiin koululle englantilaisten muonituksessa 
olevien suomalaisten luokse, jotka myös olivat olleet kursseilla 
Neu-Strelitzissa. Suomalaiset olivat sanoneet olleensa saksalaisten 
vankeja ja saivat siksi englantilaisilta hyvän kohtelun. Törni ja 
Korpela liittyivät joukkoon. Flensburgin sairaalasta löytyi myös 
Aarne Runolinna, huonossa kunnossa. Samalla Törni ja Korpela 
kuulivat Cellariuksen, Brossin ja Hornin joutuneen englantilais- 
ten vangiksi. Sitä ennen he olivat ehtineet piilottaa Sonderkom- 
mando Nordin miljoonat ja tärkeimmät paperit tulevaa käyttöä 
varten. 

Törni ja Korpela utelivat kahden suomalaisen nimet, synty- 
mäajat, vangiksi joutumisen ajan ja paikan sekä joukko-osaston 
Suomen armeijassa. Heinäkuun alkupäivinä, yhdessä SS-mies 
Alpo Kanervan kanssa, he ylittivät salaa Tanskan rajan ja ilmoit- 
tautuivat Abenbrän kaupungissa Ruotsin konsulille. Konsuli luo- 
vutti miehet Tanskan valtiolliselle poliisille, joka kuulusteltuaan 

kolmikkoa passitti heidät Kööpenhaminaan Suomen konsulin 
luokse. Törni oli nyt Aulis Haapalainen ja Korpela puolestaan Jo- 
hannes Laurila, nimien oikeat haltijat olivat jääneet englantilais- 
ten leiriin Flensburgiin. Kului kaksi viratonta viikkoa Kööpen- 
haminassa, kunnes miehet saivat passit. Junalautalla Malmöön 
ja sieltä Tukholmaan, kolme lippua höyrylaiva Heimdaliin. Lai- 
valla miehet olivat päättäneet hypätä Turun saaristossa kannelta 
mereen ja uida johonkin saareen. Mutta koska matka tapahtui 
päivällä, oli suunnitelmaa muutettava ja kaikki saapuivat laivan 
mukana Turkuun. 

Kun Heimdal saapui höyryten Turun satamaan heinäkuun 
27. päivänä 1945, oli heitä tervetulleeksi toivottamassa useista 
poliiseista koostuva vastaanottokomitea. Poliisit pidättivät Lau- 
ri Törnin, Solmu Korpelan ja Alpo Kanervan. He kuljettivat 
miehet junaan ja poliisien poistuessa hetkeksi, Törni ja Korpe- 
la kertoivat Kanervalle menevänsä ulos tupakalle. Poliisit eivät 
vielä tienneet pidättämiensä miesten oikeita henkilöllisyyksiä, 
ja heitä oltiin viemässä Palaavien suomalaisten leirille Hankoon. 
Vartioinnin petettyä hetkeksi Törni ja Korpela huomasivat ti- 
laisuutensa tulleen. He syöksyivät ratapihan aidan yli pakoon. 
Turussa he asuivat viikon tuttavansa luona ja vaihtoivat muka- 
naan olleet Ruotsin kruunut markoiksi. Myöhemmin saatujen 
aikalaismuisteluiden mukaan kaksikko saattoi viettää aikaansa 
mökillä Pikku-Pukin saaressa, Turun Ruissalon ja Hirvensalon 
saarten välissä. Linja-autolla matka jatkui Poriin ja sieltä edel- 
leen junalla Vaasaan. 

Lähtiessään tammikuussa kaksikko oli kertonut lähtevänsä 
tukkitöihin pohjoiseen, nyt he kertoivat yksinkertaisesti palaa- 
vansa sieltä. Miehet päättivät jatkaa normaalia elämää. Korpela 
kohensi vain tummia lasejaan, luki jäljellä olevan koulunsa yksi- 
tyisesti ja kirjoitti ylioppilaaksi. 

”Samaa voidaan sanoa 
Törnistä, sillä hänhän on 
suorastaan antautunut 
saksalaisten vakoojaksi.” 


~ Ali Rautakorpi 


Elokuussa 1945 Törni tapasi uudelleen Arthur Björklundin Vaa- 
sassa. Björklund vaikutti pelokkaalta ja kertoi Valtiollisen poliisin 
varjostavan itseään. Björklund pakenikin myöhemmin laivalla 
Ruotsiin, tieto ilmenee Törnin kuulusteluista, jotka Valtiollinen 
poliisi suoritti. Törni tapasi uudelleen myös SS-mies Kaj Laurel- 
lin, joka kertoi poistuneensa Saksasta 30.4.1945 Tanskan kautta 
Norjaan. Atleettivartaloisella Laurellilla oli matkalta mielenkiin- 
toista tietoa. 

”Oslossa he olivat Saksan luhistumisen aikoihin eräästä 
SS-politzein kassasta, jossa oli ollut suomalaista rahaa tois- 
tasataa miljoonaa, ottaneet mukaansa useampia miljoonia 
Suomen rahaa ja paetessaan Suomeen piiloittaneet ne Ruotsin 
ja Norjan rajalla olevan järven lähistölle. Tässä piilopaikassa 
oli ollut noin 10 miljoonaa Suomen markkaa mitä he eivät 
olleet uskaltaneet ottaa mukaansa kaikkea peläten Ruotsin tai 
Suomen viranomaisten takavarikoivan ne.” 


Valpon kuulustelukertomus 


Törni kertoi olevansa valmis hakemaan rahat, mutta Laurellin 
mielestä niistä olisi ilmoitettava tohtori Jonakselle. Syyskuussa 
Törni matkusti Helsinkiin Jonaksen alias Fabritiuksen luokse. 
Eversti kielsi jyrkästi Törniä lähtemästä matkalle, koska rahojen 
hakija olisi vaarassa joutua pidätetyksi. Samalla menetettäisiin 
miljoonat. Fabritius kertoi itsellään olevan mahdollisuus hank- 
kia virallisia teitä matkustuslupa Ruotsiin, ja ottaa siellä yhteys 
Laurelliin, sekä sitä kautta tuoda rahat Suomeen jaettavaksi täällä 
niitä tarvitseville. Fabritius kertoi myös saksalaisten vaatineen 
Suomen vastarintaliikkeen ryhtyvän voimakkaisiin sabotaasitoi- 
miin. Siihen hän oli suhtautunut jyrkän kielteisesti, koska tilanne 
Suomessa ei sillä hetkellä antanut siihen millään tavalla aihetta. 
Hän itse oli palannut Suomeen lentokoneella. Sankassa lumi- 
pyryssä Fabritius oli pudotettu laskuvarjolla Rauman seudulle, 
matkatoverinaan erikoistehtävää varten Suomeen lähetetty viro- 
lainen. Törni oli edelleen ilman työpaikkaa ja kysyi, voisiko Fab- 
ritius auttaa sellaisen löytämisessä. Fabritius sanoi tarvitsevansa 
työtodistuksia entisistä työpaikoista, ja Törni lupasikin hankkia 
paperit. Miehet kävivät myös Fabritiuksen kesähuvilalla Sipoossa 
purjehtimassa. Palattuaan Vaasaan Törni tapasi jälleen Laurellin, 
joka oli piilotellut Vaasan saaristossa, odotellen pääsyä Ruotsiin. 


223 


” Samaa voiduan sanoa Törnistä. sillä hänhän on suorastaan antautunut saksalaisten vakoojaksi. 


Moottoriveneen hankittuaan oli Laurell sinne lähtenytkin, an- 
taen Törnille osoitteensa Tukholmassa. | 

Lauri Törni asui vanhempiensa luona ja käytti säästövaro- 
jaan, joita oli Mannerheim-ristin ritaripalkinnosta vielä jäljellä. 
Marraskuussa 1945 koko perhe muutti Helsinkiin Kotkanka- 
dulle. Jalmari ryhtyi talonmieheksi, Lauri auttoi isäänsä halon- 
hakkuussa ja muissa toimissa. Törni toi myös työtodistuksensa 
Fabritiukselle, joka kertoi yrittäneensä hankkia työpaikan hyvältä 
ystävältään Lohjan Kalkkitehtaan johtajalta Petter Forsströmil- 
tä, mutta tämäkään ei voinut paikkaa järjestää. Viimein Törni 
meni Lehtisen sähköliikkeen johtaja Runolinnan luokse kertoen 
tulleensa Saksasta, ja tuovansa terveiset johtajan veljeltä Aarnel- 
ta. Johtaja Runolinna ja tämän toinen veli ekonomi Runolinna 
olivat sitten luvanneet järjestää työpaikan verstaalta Helsingissä. 
Kaupungin kaduilla Törni tapasi kerran myös entisen SS-miehen 


Tapio Ilkaman. 


"Tima oli kertonut, että eräät hänen toverinsa olivat piiloit- 
taneet noin puoli miljoonaa Suomen markkaa ruotsalaisen, 
Charlottenburgin kaupungin lähellä olevaan Videren nimi- 
seen taloon. Talon isäntä oli tietoinen kätköistä, joiden kanssa 
oli sovittu niin, että kuka tahansa voisi hakea rahat isännältä, 
annettuaan tälle tunnussanan Kan jag forlana ragfil?’ Tika- 
ma oli antanut paikasta tarkan piirustuksen ja kva oli pyytä- 
nyt hänet kanssaan toht. Jonaksen luokse kertomaan asian ja 
selostamaan tämän kätköpaikan sijaintia.” 


Valpon kuulusteukertomus 


Jonas eli Fabritius oli luvannut järjestää asian, mutta vaikka Tör- 
ni oli useaan kertaan tiedustellut asiasta, ei tämä ollut ryhtynyt 
mihinkään toimenpiteisiin. 

Yleisradion ulkomaantoimituksessa pitkään työskennelleen 
Hannu Reimen isä oli Lauri Törnin serkku, heidän äitinsä Rosa 
ja Lydia olivat sisaruksia. Hannu Reimen isä ja hänen veljensä, 
talvi- ja jatkosodan veteraaneja, kuolivat räjähdysonnettomuu- 
dessa Utin asemalla lastatessaan lentopommeja kuorma-autos- 
ta junaan, kun 250 kilon painoinen pommilaatikko räjähti. 
Pommeihin oli jätetty sytyttimet paikoilleen vastoin määräyk- 
siä. Hannu Reime oli vain kahden kuukauden ikäinen isänsä 
kuollessa. 

Kesällä 1945 Helsingissä evakkokommuunissa, pienessä 
töölöläiskaksiossa asuivat Lydia Reime ja hänen aikuiset tyt- 
tärensä Berta ja Aune, Hannu Reime sekä hänen äitinsä sekä 
veljen leski ja hänen tyttärensä, joka syntyi vasta isänsä kuole- 
man jälkeen. Rosa ja Jalmari Törnin kanssa käytiin usein kyläs- 
sä puolin ja toisin, Reimet ja Törnit olivat molemmat asuneet 
Hiekan kaupunginosassa Viipurissa ennen sotia. Hannu Reime 
muistaa Rosan iloisena ja huumorintajuisena ihmisenä. Jalmari 
oli hiljaisempi, myhäileväinen ja luonteeltaan hyvin lupsakka. 


"Hänestä mieleeni on jäänyt kaksi itseäni koskettavaa asiaa. 
Asuimme vastapäätä Lastenlinnan sairaalaa, jota rakennet- 
tiin 1940-luvun lopulla, ja ihmettelin kovasti ikkunamme 
alla kadun toisella puolella ollutta betonimyllyä. Jalmari huo- 
masi kiinnostukseni ja rakensi minulle kivillä täytetyn pui- 
sen lieriön, jota pyöritettiin kammesta. Se oli kiva lelu, mutta 
kovin äänekäs niin, ettei se juuri ilahduttanut muita ihmisiä 
kodissamme. Jalmari myös opetti minut onkimaan. Kävim- 
me pyytämässä pieniä ahvenia läheiseltä laiturilta siinä, missä 
Merikannontie myötäilee merenrantaa.” 


Hannu Reime 

Maaliskuussa 1946 verestettiin vanhoja sotamuistoja, kun Tam- 
pereella järjestettiin Törnin jääkäreiden riemukas jälleennäkemi- 
nen. Hotelli Tammerissa kokoontui Osasto Törnin ensimmäinen 
asevelipalaveri. Törni ja Holger Pitkänen lähettivät tiedustelut 
miehille olisivatko he tulossa tilaisuuteen, jossa oli aikomus 
nauttia muutakin kuin kansalaisluottamusta. Peräkaneettina oli 


”Akäisin terveisin”: 


”Parahin Conna! 

(...) Harras toivomus on, että arv. kansalainen tekee pää- 
töksensä oikein iskurityyliin ja ilmoittaa siitä salamasodan 
nopeudella allekirjoittaneille, jotta saataisiin ajoissa tarpeel- 
liset tiedot ja siten ryhtyä heti järjestämään ym. rynnistystä 
sekä, että voitaisiin tarpeeksi ajoissa lähettää kutsukortit.” 


Lauri Törnin ja Holger Pitkäsen kirje 


Kerrottavaa riitti niin miehillä, kuin paljon uutta kokeneella 
komppanianpäällikölläkin, joka oli huolellisesti valmistellut ly- 
hyen juhlapuheen. Ilta onnistui niin täydellisesti, että Osasto 
Törni sai ikuisen porttikiellon Hotelli Tammeriin. Porttikielto 
on sittemmin peruutettu. Mutta myös maaliskuussa sai Vaasan 
Valpon ylimääräinen osastopäällikkö Valter Rantala tiedottaja 
Aimo Aron ilmoituksen. Siinä oli lueteltu Vaasan lähistöllä asu- 
vien SS-miesten nimiä. Helsingissä asuvan Lauri Törnin ilmoitet- 
tiin olevan SS-miesten johtavia aktiiveja. 

SS-Aseveljet ry oli perustettu Berliinin-yhdystoimistossa 
1.1.1942. Kesäkuussa 1943 Tampereella oli pidetty toinen perus- 
tava kokous, jossa sihteeriksi valittiin Jukka Tyrkkö. Yksi jäsen- 
vaatimuksista oli vähintään puolen vuoden palvelus SS-joukoissa. 
André Swanström huomauttaa, että ”tämän kriteerin valossa esi- 
merkiksi Lauri Törnillä ei yhdistyksen toiminnan alkuvaiheessa 

ollut mahdollisuutta liittyä jäseneksi”. Swanström jättää mainit- 
sematta, että kyseisen kriteerin mukaan Törnillä ei koskaan olisi 
ollut mahdollisuutta liittyä jäseneksi, eikä hän sellaista tiettävästi 
edes toivonut. 

Valpo kiinnostui kuitenkin Törnistä entistä enemmän ja häntä 
päätettiin varjostaa. Valpon raporteista selviää, kuinka etsivä Toivo 
Lääveri kävi tapaamassa Kotkankadulla Törnien naapurissa asuvaa 
avustajaa. Avustaja kertoikin Jalmari Törnin hoitavan talonmiehen 
töitä ja keskustelevan poliittisista asioista vain neuvostovastaises- 
sa hengessä. Talonmiehen rouva Rosa oli sappikivien leikkauksen 
johdosta hoidettavana Kivelän sairaalassa, tytär Kaija puolestaan 
lähti aina aamuisin hieman ennen kahdeksaa töihin ja saapui il- 
taviiden jälkeen. Maaliskuun alussa avustaja oli kiinnittänyt huo- 
miota siihen, että Lauri Törni lähti säännöllisesti aamuisin kello 
7.40 eväspaketti kainalossaan töihin ja palasi vasta puoli kuudelta 
tai myöhemminkin. Avustajalla ei ollut tietoa pojan tai tyttären 
työpaikoista, mutta hän antoi kuvauksen molempien ulkonäöstä, 
kävelytyylistä ja vaatetuksesta. Toivo Lääveri raportoi tiedot edel- 
leen esimiehelleen. Lääveri saapui maaliskuun 14. päivänä tiedus- 
telemaan vielä avustajalta, voisiko tämä seurata Törnin perheen 
liikkeitä tarkemminkin. Samana iltana avustaja kävi Valpon pää- 
majassa sopimassa asiasta Juho Rajalan kanssa. Lääveri alkoi val- 
mistella varjostusta. Muutaman päivän välein hän kävi Törnien 
talon luona, todeten heidän vain lähteneen normaalisti töihin ja 
käyneen perjantai-iltana katsomassa äitiään sairaalassa. 

Valtiollisella poliisilla oli selkeästi olettamus, että Törni olisi 
jollain tavalla merkittävä tekijä epäillyssä organisaatiossa. Val- 
pon arkistosta selviää, että Lääveri otti avukseen etsivät Parviai- 
sen, Kortealhon, Sulo Kaartisen ja Lasse Koskisen. Viikon ajan 
he pyrkivät seuraamaan perheen elämää, todeten jälleen kuinka 
Kaija oli noussut normaalisti raitiovaunuun ja käynyt töissä. Lau- 

ri Törni oli myös käyttänyt raitiovaunua hypäten Porvoonkadun 
pysäkiltä matkaan ja jatkanut Kansakoulunkadulle Lehtisen säh- 
köliikkeeseen. Joskus Törni kävi tekemässä lumitöitä ulkona ja 
palasi sitten takaisin sisälle. Maaliskuun 23. päivänä hänen ra- 
portoitiin käyneen Keskuskatu 8:n kohdalla olevassa asunnossa. 
Samalla raportoitiin niiden ihmisten vaatetuksesta, joita Kaija 
tai Lauri Törni olivat tavanneet. Huhtikuun alkupäivinä 1946 
oli Arthur Björklund tullut käymään Törnien kotona. Björklund 
kertoi tulleensa karkotetuksi Ruotsista, ja piileskeltyään koto- 
naan Mustasaaressa oli maaliskuussa matkustanut Helsinkiin ja 
ottanut pestin laivaan, joka oli ollut Hietalahden telakalla. 
Valtiollisen poliisin suorittama varjostus jatkui. Kotkankadun 
ja Porvoonkadun risteyksessä seisonut varjostaja kirjasi muistikir- 
jaansa päiväyksen 5.4.1946 sekä kellonajan katuosoitteen viereen. 
Tasan kello 18.30 kerrostalon rappukäytävään syttyi valo, ja pian 
kadulle astui nuorehko mieshenkilö. Mies lähti kulkemaan Por- 
voonkatua ja edelleen Kirstinkatua pitkin Kallion kirkolle. Viiden- 
nen Linjan ja Siltasaarenkadun kulmassa miehen seuraan liittyi 
toinen henkilö. Varjona perässä kulkenut hahmo kaivoi taskustaan 
muistikirjansa, johon kirjasi uuden tuttavuuden tuntomerkit: 


"Puolipitkä nahkatakki ruskea, harmaat saapashousut, mus- 
tat saappaat, vaaleanharmaa lippalakki, pituus noin 170- 
173, pyöreäkasvoinen.” 


Miehet jatkoivat yhdessä matkaansa Kaisaniemenkatua ja Vilhon- 
katua rautatieasemalle, josta he siirtyivät edelleen Citykäytävää 
Mannerheimintielle, käväisten BioBio-elokuvateatterissa, mutta 
viipyivät siellä vain viisi minuuttia. Matka jatkui Yrjönkadulle, ja 
Eerikinkatua kuljettuaan he kääntyivät Fredrikinkadulle. Miehet 
kävelivät suoraan Rakennusmestarien talossa sijaitsevaan ravinto- 

hänhän on suorastaan antautunut saksalaisten vakoojaksi.” 


Valtiollinen poliisi varjosti pitkään Lauri Törni 


ja lopulta hänet pidätettiin. 

laan. Varjostaja merkitsi taas ajan muistiin, tasan 19.00. Odotel- 
lessaan ravintolan ulkopuolella etsivä näki kollegansa lähestyvän. 
Valpon etsivät Lasse Koskinen ja Sulo Kaartinen vaihtoivat var- 
jostusvuoroa. Hetken aikaa odoteltuaan Kaartinen tuli epäluu- 
loiseksi, ja päätti käväistä ravintolassa. Hän ei löytänyt etsimiään 
miehiä ja palasi takaisin ulos. Viimein klo 20.25 molemmat 
herrat ilmestyivät ulko-ovelle ja kävelivät suoraan elokuvateat- 
teri BioBioon. Kaartinen sai jatkaa värjöttelyään, kunnes miehet 
viimein klo 22.40 tulivat ulos ja kävelivät verkkaisesti kohdal- 
la olevalle raitiovaunupysäkille. He odottivat Kallioon menevää 
vaunua numero kolme, johon sen saavuttua nousivatkin. Seuraa- 
vana päivänä etsivä Sulo Kaartinen kirjoitti raporttiaan hieman 
pettyneenä. Hän päätti seurata miestä vielä samana päivänä uu- 
delleen, tällä kertaa hän odottaisi Lehtisen sähköliikkeen edessä 
varjostettavan työpäivän päättymistä. Onneksi Kaartisen esimies 
tiesi jo edellisen päivän raportin todellisen arvon. Hän kirjoitti 
ilmoituksen alareunaan lyijykynällä merkinnän ”Sisärenkaan ko- 
kous” ja asetti sen mappiin. 

Annetun määräyksen mukaisesti huhtikuun 12. päivä 1946 
neljä Valpon etsivää marssi kello 17.15 Lehtisen sähköliikkeeseen 
Kansakoulunkadulla. Lauri Törni pidätettiin ja samalla suoritet- 
tiin kotietsintä Kotkankadun asunnossa. Jalmari, Rosa ja Kaija 
joutuivat katsomaan sivusta etsivien penkoessa heidän asuntoaan. 
Mukanaan Valpon miehet veivät pistoolin ja panoksia, vanhoja 
sotilaspapereita, koulutodistuksia, muistilehtiöitä, kirjeitä, käyn- 
tikortteja, kaksi henkilötodistusta, valokuvia ja omistuskirjoituk- 
sella varustetun kirjan Miehiä jotka eivät unohda. Kyseessä on 
Johan Christian Fabritiuksen vuonna 1938 ilmestynyt romaani, 
jonka suomennoksen Kustannusosakeyhtiö Otava oli julkaissut. 
Tavarat vietiin Valtiollisen poliisin pääosastolle. Lääveri ja Kaar- 
tinen jäivät jälkivalvontaan asunnolle. 

”Asunnon puhelimeen, jonka n:o on 72190, soitettiin klo 
20.15 ja kysyttiin ”Lasse poikaa” jota pyydettiin soittamaan 
”Lehtiselle”. Soittaja oli mies henkilö.” 


Valpon päämajassa kuvattiin edestä, sivulta ja baskeri päässään 
kuulusteltava numero 3561 46. Juho Rajala puhutteli pidätet- 
tyä Törniä huhtikuun 16. päivänä, pääasiassa Rajala halusi kuulla 
kaikki yhteydet entisiin SS-miehiin. Törnillä ei ollut mitään sitä 
vastaan. Hän ei ollut järjestämässä Suomessa sabotaaseja eikä or- 
ganisoimassa maanalaista toimintaa. Törni ei myöskään uskonut 
eversti Fabritiuksen olleen Suomessa mitenkään mukana vasta- 
rintaliikkeessä, sillä silloin eversti olisi varmasti käyttänyt Törniä 
kyseisiin tehtäviin. 


”Kotitarkastuksessa takavarikoidun Gold-merkkisen venäläis- 
tä valmistetta olevan pistoolin n:o BC 321/1930 ilmoitti kva 
olevan hänellä ilman kantolupaa, ja hän oli ottanut sen tal- 
visodassa Klemetin motissa eräältä kaatuneelta politrukilta, 
jonka hän itse oli taistelussa ampunut.” 


Juho Rajala 


Kotitarkastuksessa takavarikoitu Go/d-merkkinen venäläinen 
pistooli on jälleen yksi esimerkki, kuinka virallisiksi katsotuissa 
dokumenteissa voi olla virheitä. Gold-merkkistä pistoolia ei ole 
olemassakaan, vaan se on todennäköisesti Colt. Samoin Klemetin 
motti tarkoittaa Lemettiä. Samassa kotitarkastuksessa löytyi väärä 
henkilöllisyystodistus Törnin kuvalla, mutta Martti Ludvig Nik- 
kasen nimellä. Sen oli myöntänyt Vaasan poliisilaitos elokuun 
3. päivä 1945. Törni kertoi sen hankkimisessa avustaneen erään 
ystävän, jonka nimeä hän ei halunnut mainita, vaan kertoi kär- 
sivänsä itse rikoksen sekoittamatta siihen henkilöä, jolla ei ollut 

muuta tekemistä Törnin asioissa. Todistuksen Törni hankki sitä 
varten, jos hän olisi joutunut Saksassa käyntinsä johdosta vaike- 
uksiin ja olisi ollut vaikea liikkua omalla nimellä. 

Huhtikuun puolivälissä Solmu Korpela istui Vaasassa kahvi- 
lassa ja suunnitteli naimisiinmenoa morsiamensa kanssa, koska 
asialla oli hieman kiire. Korpelan äiti soitti ja ilmoitti poliisien 
käyneen kyselemässä poikaa. Korpela katsoi parhaaksi paeta ja 
matkusti Kokkolaan, josta sai 28 000 markalla kuljetuksen ve- 
neellä Ruotsiin, yhdessä sattumalta uudelleen tapaamansa Juhani 
Sarasalon kanssa. 

Toukokuun viimeisinä päivinä Rajala totesi vielä uudessa ra- 
portissaan Lauri Törnin käyttäytyneen hyvin ja kertoneen osuu- 
tensa asiasta rehellisesti ja kiertelemättä. Myös eversti Fabritius 
oli pidätetty ja kesäkuun 12. päivä 1946 heidät määrättiin turva- 
säilöön toistaiseksi. Heinäkuun 30. päivä sisäministeriö vapautti 
Valtiollisen poliisin esityksellä heidät säilöstä, jotta miehet voitiin 
julistaa sen jälkeen vangituiksi. Sisäministeri Yrjö Leinon johta- 
ma Valtiollinen poliisi oli jo aikaisemmin luovuttanut parikym- 
mentä erikoisvankiaan käsiraudoilla pareiksi kytkettyinä Neuvos- 
toliittoon. Miehet oli kuljetettu NKVD:n vartioimina Malmin 
lentokentälle, ja sieltä kahdella DC-3-koneella Moskovaan. Van- 
gitut pelkäsivät samaa kohtaloa. Sillä välin lehdistö otti kaiken 
irti uudesta sensaatiosta: 


”Saksa suunnitteli maihinnousua Suomeen” 


Helsingin Sanomat 


Suomessa oli maanalaista toimintaa, joka rajoittui lähinnä radio- 
lähetyksiin. Tätä toimintaa hoiti tanskalainen insinööri Thoralf 
Kyrre avustajineen, everstiluutnantti Fabritius kertoi vain halun- 
neensa estää järjettömän sabotaasitoiminnan. Elokuun lopussa 

Valpo seurasi edelleen Törnin perheen elämää, vaikka Manner- 
heim-ristin ritari itse olikin kaltereiden takana. Lähistöllä asuva 
avustaja raportoi nyt salaperäisistä laatikoista, joita kuljetettiin 
edestakaisin, tyhjinä ja täysinä. Eräs asukkaista kuvitteli häiriöitä 
radiossaan, jotka ilmestyivät aina Työmiehen tunnin aikana. Avus- 
taja kertoi myös talossa olevan lastenkodin ikkunan pimennys- 
verhoon tehdystä tirkistelyaukosta. Mutta etsivä Toivo Lääverin 
käydessä katsomassa aukkoa, oli se jo peitetty. 

Rajalan tekemistä kuulusteluiden yhteenvedoista koostui rei- 
lusti toistasataasivuinen nippu. Valtiollisen poliisin kuulustelija 
Juho Rajalan Törnistä tekemissä kuulusteluissa 16.4.1946 on 
kuitenkin kohtia, joita ei hyvällä tahdollakaan voi uskoa Törnin 
kertomiksi. Törni tuskin esimerkiksi kriminalisoisi itsensä tun- 
nustamalla, että hänen tavoitteensa oli päästä suorittamaan Suo- 
messa sabotaaseja. 


”Tehtävänä näillä miehillä olisi saada Saksassa sabotaashi- ja 
vakoilukoulutusta salaisilla aseilla, oppia räjähdysaineiden 
käyttöä ym. Koulutus olisi kestänyt kolme kuukautta, minkä 
jälkeen olisi ollut palattava Suomeen, missä heidän olisi sitten 
annettava koulutusta edelleen toisille vastarinta- ja vakoilu- 
liikkeen miehille, joita myöhemmin tultaisiin Suomesta vär- 
väämään. Toimittava näiden johtajana, järjestäjänä ja opet- 
tajana kaikella sillä mitä Saksassa oli saanut oppia vakoilu- ja 
sabotaashitoimista.” 


Juho Rajala 


Kuulustelukertomus on luettu kuulusteltavalle, joka on vah- 
vistanut luonnoksen allekirjoituksellaan. Juho Rajala on vielä 
halunnut merkitä, kuinka ”kuulustelujen aikana Lasse Törni on 
käyttäytynyt hyvin ja kertonut osuutensa asiasta rehellisesti ja 

kiertelemättä?. Mutta varsinaista 14-sivuista pöytäkirjaa Törni 
ei ole allekirjoittanut. Juha Pohjonen ja Oula Silvennoinen to- 
teavatkin, että jos kuulustelupöytäkirjojen sisältöä vääristeltiin, 
se tapahtui kun konseptien pohjalta laadittiin oikeuden istun- 
toa varten yhteenveto. Kyseisestä kuulustelukertomuksesta kiis- 
teltiin pitkään oikeudessa ja syyskuussa 1946 Törnin asianajaja 
ilmoitti kuulustelupöytäkirjan olevan ”väritetyn ja virheellisesti 


laaditun”. 


”Törnin kuulusteluista päävastuun kantanut, vasemmisto- 
laiseksi sosiaalidemokraatiksi itsensä määritellyt valtiollisen 
poliisin ylimääräinen kuulustelija Juho Rajala laati vielä 
oman vastineensa Törnin väitteeseen kuulustelupöytäkirjan 
peukaloinnista. Rajala ei hänkään ollut taustaltaan rikkee- 
tön. Hän oli jatkosodan alkuvaiheessa vältellyt asepalvelusta 
ja muuttanut sotilaspassinsa merkintöjä osoittamaan, että hä- 
net olisi vapautettu mielenterveydellisistä syistä palvelukseen 
kelpaamattomana. Omatekoisista hullun papereistaan hän 
jäi kiinni, ja hänet tuomittiin teostaan vuoden ja kuukauden 
vankeusrangaistukseen.” 


Tuntematon Lauri Törni 


Rajalan kohdalla näyttää lähes toteutuneen se Valtiollisesta 
poliisista humoristiseksi tarkoitettu arvio, että sodan jälkeen 
vartijat ja vangit vaihtoivat vain paikkaa. Valtiollisen poliisin 
Vaasan-osaston osastopäällikkö Valter Rantala myönsikin teh- 
neensä Arthur Björklundin kuulustelupöytäkirjaan lisäyksiä, 
joita ei näytetty syytetylle. Petter Forsström, Kalkki-Petteri, vas- 
tusti puolestaan raivokkaasti sitä, että hän olisi maininnut kuu- 
lusteluissa sanallakaan ”vastarintaliikettä”, joka sana esiintyi 
hänen tutkintapöytäkirjoissaan useasti. Vastineessa selitettiin, 

että ei tarkasti muistettu oliko Forsström käyttänyt kyseistä sa- 
naa, mutta oli jo poliisikuulustelussa katsottu, ”että tuo sana 
oli jo sen merkityksen huomioon ottaen aiheellinen ja koska 
liikkeelle oli ollut annettava joku nimitys”. Forsström oli myös 
ilmoittanut todistajan läsnä ollessa, että pöytäkirjat olivat vir- 
heellisiä ja pyysi saada tehdä niihin korjauksia. Rajala lupasi 
useasti Forsströmin saavan tarkastaa ja korjata pöytäkirjat, mut- 
ta lupausta ei koskaan pidetty. Syyttäjä, kanneviskaali Ali Rau- 
takorpi ei näyttänyt tuntevan minkäänlaista sympatiaa Törniä 
kohtaan: 


”Samaa voidaan sanoa Törnistä, sillä hänhän on suorastaan 
antautunut saksalaisten vakoojaksi poistumalla maasta siinä 
tarkoituksessa ja osallistumalla sen jälkeen Saksassa vakoi- 
lukursseihin. Törni on sitä paitsi, kuten olen suullisesti huo- 
mauttanut, syyllistynyt myös rikoslain 12 luvun 1 $:ssä tarkoi- 
tettuun maanpetokseen. ” 


Ali Rautakorpi 


Tammikuun 10. päivänä 1947 Turun hovioikeus antoi tuomion- 
sa Albert von Hellensin johdolla. Hovioikeus katsoi selvitetyksi, 
että... 


”Iörni tammikuussa 1945 Suomen rajan luvattomasti yli- 
tettyään matkustanut edellä mainitussa sukellusveneessä 
helmikuussa järjestettyyn kurssiin, jonka tarkoituksena oli 
ollut kouluttaa suomalaisia sabotaashi- ja vakoilutoimin- 
taan Suomessa, sekä sen jälkeen astunut Saksan aseellisiin 
joukkoihin...” 

"että syyte Törniä vastaan maanpetoksesta muutoin on 


» 


osaksi toteennäyttämättä osaksi aiheeton... 

”... Törnin viaksi jäävä Suomen rajan ylitys sisältyy hänen 
syykseen luettuun maanpetokseen, hovioikeus harkitsee oikeak- 
si, hyläten syytteen (...) Törniä vastaan enemmälti, rikoslain 
12 luvun 1 $:n, 2 $:n 1 ja 2 momentin, 3 ja 10 $:n sekä 5 
luvun 3 $ n nojalla tuomita...” 

”...Törnin maanpetoksesta kuudeksi vuodeksi kuritushuo- 
neeseen ja olemaan neljä vuotta yli vapausrangaistusajan vail- 
la kansalaisluottamusta.” 


Törni ilmoitti tyytymättömyytensä tuomioon, ja jätti valituk- 
sen korkeimmalle oikeudelle. Hän ei edelleenkään ymmärtänyt 
syyllistyneensä maanpetokselliseen toimintaan. Turkulaisen vara- 
tuomari Paavo Auvisen 20.2.1947 kirjaamassa valituksessa nos- 
tetaan esille myös se, että Lapin sodasta huolimatta kumpikaan 
osapuoli — Suomi tai Saksa — ei ollut antanut sodanjulistusta. 
Kun Törni lähti Saksaan, hän ei näin olisi lähtenyt vihollismaan 
palvelukseen. 


”Asiaani arvosteltaessa pyydän ottamaan huomioon kaiken 
edelläesittämäni sekä lisäksi sen, että Saksa ei ollut kysymyk- 
sessä olevana aikana vihollisemme siinä mielessä kuin rikos- 
lain 12 luvun 1$ edellyttää, ei ainakaan minun mielestäni. 
Saksahan oli meidän suomalaisten vanha aseveli ja ottamalla 
huomioon kaiken Suomen ja Saksan välillä olleen, ei suin- 
kaan kukaan voinut uskoa, että varsinainen sotatila olisi syn- 
tynyt näiden kahden vanhan aseveljen kesken. Ei myöskään 
Neuvostoliitto välirauhasopimuksessa vaatinut varsinaisiin 
sotatoimiin ryhtymistä Saksaa vastaan.” 


Lauri Törni 

Lopuksi Törni pyytää, että jos tuomio kuitenkin pysyisi, pitkä 
tutkintovankeus luettaisiin rangaistusaikaan mukaan. Korkein 
oikeus antoi 21. toukokuuta 1947 29-sivuisen päätöksensä sekä 
viisisivuisen eriävän lausunnon, joka ei koskenut Törniä. Se kat- 
soi selvitetyksi, että... 


”(...) Lauri Allan Törni vihollisuuksien kerrotuin tavoin 
Suomen ja Saksan välillä puhjettua: Torni matkustamalla 
vastarintaliikkeen toimeksiannosta ja rikkoen Suomen rajo- 
jen yli kulkemisesta annettuja määräyksiä mainitulla sukel- 
lusveneellä Saksaan ja osallistumalla siellä helmikuussa 1945 
Neu Strelitzissä järjestettyyn kurssiin, jonka tarkoituksena oli 
ollut kouluttaa vastarintaliikkeeseen kuuluvia henkilöitä sa- 
botaashi- ja vakoilutoimintaan, sekä liittymällä senjälkeen 
Saksan aseellisiin joukkoihin ja taistelemalla niissä, kunnes 
hän oli seuranneen toukokuun 3 päivänä joutunut amerikka- 
laisten sotavangiksi. (...) 

Koska (...) Lauri Allan Törniä (...) heidän viakseen lue- 
tuista rikoksista on ilman heidän omaa syytään kauan pidetty 
tutkintavankeudessa, Korkein oikeus määrää, että heille tuo- 
mituista vapausrangaistuksista on rikoslain 3 luvun 11 $:n 
nojalla vähennettävä (...) kolme kuukautta (...) 

(...) Törnin viiden vuoden yhdeksän kuukauden kuri- 
tushuonerangaistus, mitkä vapausrangaistukset kärsittyään 
heidän kunkin (...) on edelleen oltava hovioikeuden pää- 
töksessä mainitut ajat kansalaisluottamuksetta. Tätä kaikki 
asianomaiset noudattakoot.” 

”Kansalaisluottamuksen 
palauttaminen 
armahduksen kautta 
palauttaa automaattisesti 
sotilasarvon.” 


~ Jussi Tapani 


Törnin tuomiota voidaan perustella niillä kiistattomilla koh- 
dilla, että hän oli ylittänyt luvatta Suomen rajan ja osallistunut 
saksalaisessa asepuvussa taisteluihin. Tuomion ankaruus maan- 
petoksesta ei ollut poikkeuksellinen, mutta oliko Törni todella 
syyllistynyt siihen? Oliko saatu koulutus vihamielistä toimintaa 


Suomea kohtaan vai isänmaan puolustamiseen varautumista, sii- 

tä Törni oli vahvasti eri mieltä oikeuden kanssa. Kyseisessä Suu- 
ressä maanpetosjutussa oli 23 syytettyä, joista noin puolet sai tuo- 
mion. Fabritius kuoli Valpon vankeuden aikana. Silti läheskään 
kaikkia Saksassa koulutuksessa olleita suomalaisia ei tuomittu. 
Jotkut olivat onnistuneet poistumaan Suomesta, toiset joutuivat 
oikeuden eteen. Yksi heistä oli Törniä muistellut Kalevi Ranta- 
nen, joka poistui Saksasta lopulta Norjan kautta yhdessä Niilo 
Lappalaisen kanssa. Kalevi Rantasen oikeudenkäynti kerrotaan 
Törni-trilogiassa: 


”Rantasen sota päättyi Tuusulan sotilaspiirin esikunnan tiloi- 
hin kokoontuneessa kenttäoikeudessa. Oikeuden puheenjohta- 
ja katsoi hänen papereitaan ja kysyi sitten, oliko Rantanen 
todella kultasepänkisälli. Rantanen vastasi myöntävästi. 

— Taisitte olla Saksassa saamassa lisäkoulutusta, sillä ettehän 
te suinkaan sotimaan lähtenyt! puheenjohtaja oli todennut. 

— Aivan, niinhän se oli, Rantanen myönteli.” 


Ristiretki 


Törnin ja Korpelan kanssa Saksassa osin matkannut Juhani Sa- 
rasalo oli vangittu elokuussa 1945. Andre Swanström kertoo 
Sarasalon merkinneen palvelusitoumukseen avoimesti olevansa 
kansallissosialisti. Anu Vertanen käy puolestaan opinnäytetyös- 
sään läpi Sarasalon vaiheita, joita mies oli selvittänyt palaavien 
suomalaisten leirillä heinäkuussa 1945. SS-pataljoonan kotiutta- 
misen yhteydessä Sarasalo oli jäänyt Berliiniin setvimään patal- 
joonan rästissä olevia asioita ja huolehtimaan yhä Saksassa ole- 
vista suomalaisista haavoittuneista sekä invalideista. Välirauhan 
solmimisen aikaan hän oli ollut eteläisessä Saksassa, eikä saanut 
yhteystoimistosta ketään kiinni. Niinpä hän oli palannut Ber- 
liiniin vasta syyskuun puolivälissä 1944. Sarasalo yritti päästä 

Norjaan, sillä hän uumoili pääsevänsä sitä kautta paremmin salaa 
Suomeen. Sarasalo määrättiinkin Rovaniemelle, jossa värvättiin 
saksalaisten vangeiksi joutuneita suomalaisia sotilaita SS-jouk- 
koihin. Sarasalo päätyi kuitenkin nopeasti takaisin Norjaan ja 
edelleen takaisin Saksaan Tölzin upseerikouluun, jonka jälkeen 
hänet komennettiin Sonderkommando Nordiin. Paluumatkalla 
Suomeen hän eksyi tovereistaan — Törnistä ja Korpelasta — ja an- 
tautui amerikkalaisille. 

Sarasalo katsoi joutuneensa palvelemaan Saksan joukoissa hen- 
kensä uhalla. Syyskuussa 1945 julistetun tuomion mukaan hän 
oli ”laiminlyönyt velvollisuutensa heti erota Saksan sotaväestä 
saatuaan tietää vihollisuuksista saksalaisten ja suomalaisten vä- 
lillä ja palvellut SS-joukoissa toukokuuhun 1945 asti”. Sarasa- 
lo sai maanpetoksesta 6 vuotta vankeutta ja menetti kansalais- 
luottamuksensa kahdeksi vuodeksi. Mutta sitten tapahtui jotain 
erikoista: 


”Sarasalon ja virallisen syyttäjän hakeman muutoksen seu- 
rauksena sotaylioikeus katsoi, että Sarasalo oli tehnyt tekonsa 
henkeensä kohdistuvan vaaran pakottamana ja antautunut 
vapaaehtoisesti amerikkalaisille. Siksi entinen tuomio kumot- 
tiin ja Sarasalo oli välittömästi vapautettava vankilasta.” 


Anu Vertanen — Rintamalta Ratakadulle 


Niin kuin todettu, Törnin tuomiolle on toki perusteet, mutta 
kohtelu ei ollut kaikkien osalta tasapuolista. Törnistä haluttiin 
tehdä vähintäänkin näyttävä ja varoittava esimerkki, Manner- 
heim-ristin ritarista saatiin aikaan suurempia otsikoita kuin 
vähemmän tunnetuista sotilaista. Yhdysvaltalaiskirjailijat pi- 
tävät tuomiota odotetusti poliittisimpana, ja Törni itse kirjaa 
amerikkalaiseen armeijan kantakorttiinsa tuomiostaan seuraa- 

vasti, ennen kansalaisuuttaan tai nimenmuutostaan, oikaisten 
ja yhdistellen myös asioita valtamerentakaisen näkemyksen 


mukaiseksi: 


”Mar. 46, Helsinki, Finland: Charge hiding weapons, orga- 
nizing underground and being school trained in Germany’ 
With 2000 other officers and EM I was convicted in Finland 
of plotting to defend my country if the Communist Party got 
control and invited USSR to take over the government, I esca- 
ped and came to the United States to join.the Army.” 


Lauri Torni — Statement of Personal History 


Lauri Törni sai presidentin armahduksen tuomiostaan jouluna 
1948 ja hän siirtyi Ruotsiin. Syytökset maanpetoksellisuudesta 
eivät silti jättäneet Törniä rauhaan. Juha Pohjonen ja Oula Sil- 
vennoinen avaavat kirjansa värikkäällä tarinalla, jossa pääesikun- 
nan tarkkailutoimiston palveluksessa ollut komentajakapteeni 
Erkki Ainamo saapui kuulustelemaan heinäkuussa 1949 Turun 
piirimielisairaalassa hoidettavana ollutta potilasta. Kyseessä oli 
nuori, sodan käynyt ja vammautunut mies. Pohjonen ja Silven- 
noinen kutsuvat henkilöä oikeaa nimeä muistuttavalla a/iaksella. 
Kyseinen henkilö, Matti Outonen, oli entinen SS-vapaaehtoinen 
ja palasi heinäkuussa 1941 yhdessä Lauri Törnin kanssa liikaup- 
seerina Saksasta. Miehen henkilöllisyys on näin helppo maalli- 
konkin päätellä. Jatkosodassa hän oli haavoittunut päähän, mies 
oli pysyvä aivoinvalidi sekä morfiinia ja heroiinia käyttävä mie- 
lenterveysongelmainen henkilö. Outonen kertoi matkustaneensa 
huhtikuussa 1949 Ruotsiin ja olleensa yhteydessä huomattaviin 
suomalaisiin upseereihin. Esimerkiksi eversti Alpo Marttinen 
käytti miestä kuriirinaan, koska tiesi tämän aivovammasta ja us- 
koi sotainvalidin säästyvän valvontaviranomaisten huomiolta. 

Dosentit palaavat kirjassaan uudelleen kyseiseen henkilöön, 
”jonka kertomukset vuosia myöhemmin saivat suojelupoliisin 
kiinnostumaan Törnistä”, ja jälleen uudelleen kerratessaan, 
kuinka kyseistä miestä puhutettiin kesän ja syksyn 1949 mit- 
taan toistuvasti. Huolimatta ongelmistaan, ”hänellä tuntui ole- 
van myös oikeaa kerrottavaa Alpo Marttisen, asekätkijöiden ja 
muiden suomalaisten pakolaisten asioista Ruotsissa”. Komenta- 
jakapteeni Ainamolle mies kertoikin yksityiskohtia Alpo Mart- 
tisen Ruotsista järjestämästä, Yhdysvaltain hyväksi tapahtu- 
neesta Suomeen kohdistuneesta tiedustelutoiminnasta. Lopulta 
mies paljastaa, että suomalaisupseereiden hyväntekijänä toimi- 
neen kreivitär Wera von Essenin vieraana oli asunut myös kaksi 
suomalaista — joista toinen oli Mannerheim-ristin ritari Lauri 
Törni. Marttinen ja Törni olivat näin juonimassa Ruotsissa va- 
koiluoperaatioita, ja kuulusteltava toimi organisaation salaisena 
asiamiehenä. 


”Siksi ei ollut yhdentekevää, mitä Suomen rajojen ulkopuolelle 
siirtyneet suomalaisupseerit puuhasivat. Matti Outosen kautta 
Suomen viranomaiset kenties kykenisivät tunkeutumaan sy- 
vemmälle siihen verkostoon, joka avusti suomalaisia edelleen 
Etelä-Amerikkaan ja Yhdysvaltoihin. Sellaisia suomalaisia 
kuin Matti Outosen henkilökohtaisesti tuntemaa, Suomessa 
maanpetoksesta tuomittua Mannerheim-ristin ritaria, reser- 
vin kapteeni Lauri Törniä.” 


Tuntematon Lauri Törni 


Pohjosen ja Silvennoisen kirjassa Lauri Törni on ollut juonimassa 
Suomeen natsivallankumousta ja nyt myös salaista vakoiluorga- 
nisaatiota eversti Marttisen kanssa. Kyseessä olisi sotahistorial- 
linen sensaatio, jos se olisi totta. Kun Outonen kertoo olleensa 

keväällä 1949 Alpo Marttisen salainen asiamies Ruotsissa, se on 
käytännössä ongelmallista, sillä Marttinen oli todellisuudessa 
lähtenyt Ruotsista jo ennen joulua 1946. Tämä olisi selvinnyt lu- 
kemalla lähdekirjaksi merkityn Pasi Tuunaisen Marttinen-elämä- 
kerran Kahden armeijan soturi. Keväällä 1949 Marttinen opetti 
jo Yhdysvalloissa Fort Leavenworthin maavoimien alemman as- 
teen sotakorkeakoulussa oppilasupseereille talvisotataitoa ja piti 
karttaharjoituksia. 

Tuunainen kertoo, kuinka Marttisen kannoilla oli usein kak- 
sikin etsivää, Statspolisen oli varjostanut häntä kauan. Ruotsalai- 
sille oli tehty myös nimimerkin suojissa ilmianto, jossa väitettiin 
Marttisen työskentelevän brittien laskuun. Tämä on Tuunaisen 
mukaan mahdotonta, ja todennäköisesti ruotsalaiset sekoittivat 
Marttisen vuoden 1946 lopussa Venezuelaan siirtyneeseen kau- 
kopartio-osaston johtajaan Paul Marttinaan. Ruotsin maaperä 
alkoi miehillä polttaa, sillä Suomi oli pyytänyt asekätkijöiden 
luovutusta 12.9.1946. 

Outosen määrittelemä ”amerikkalaisen vakoilujärjestön johta- 
ja” Marttinen on saattanut toki tietää Tukholman salaisen kurii- 
rinsa, sillä hänen kalenterissaan on helmikuussa 1946 erikoinen 
merkintä ”tapaus Outonen”. Outosen ura Armeijakunnan esi- 
kunnan toimistoupseerina päättyi kyseisenä vuonna ja merkintä. 
viittaa Marttisen pitävän henkilöä jollain tavalla omituisena tai 
erikoisena. Hän on voinut olla kirjeitse yhteydessä Marttiseen, 
Tuunainen toteaa myös, että Matti Outonen löytyy suojelupolii- 
sin arkistoista vuodelta 1950 peräisin olevissa tiedoissa, ja nousee 
esiin lisäksi Matti Aarnion sekä Lauri Törnin henkilökorteissa. 
Erikoisilla kuulustelukertomuksilla — jotka kahden myöhemmän 
historiantutkijan lisäksi suojelupoliisi ilmeisesti tuolloin uskoi — 
saattaa olla yllättävän suuri merkitys vuonna 1950 Lauri Törnin 
kohdalle sattuneessa erikoisessa episodissa. 

Kun Lauri Törnin tuomio oli vahvistettu korkeimmassa oikeu- 
dessa 21.5.1947, hän menetti samalla kansalaisluottamuksensa. 
Kun presidentti J.K. Paasikivi armahti Törnin 23.12.1948, hänelle 
palautettiin samalla myös kansalaisluottamus. Sotilasarvoa ei mai- 
nita tuomiossa eikä armahduksessa. Lähes kaksi vuotta armahduk- 
sen jälkeen puolustusvoimain komentaja Aarne Sihvo esitti kuiten- 
kin 6.10.1950 tasavallan presidentti J.K. Paasikivelle, että: 


”...puolustusvoimain upseeriluetteloista poistettaisiin: reser- 
vissä: kapteeni Lauri Allan Törni (...) jotka tuomioistuimen 
päätöksellä on tuomittu menettämään kansalaisluottamuk- 
sensa ja sen vuoksi ovat SRL:n 18, 20 $$:ien ja yleisen RL:n 
14 a $:n nojalla menettäneet myös upseerinarvonsa. ” 


Tas. Pres. No 18 / 6.10.50 


Miksi sotilasarvo haluttiin poistaa armahduksen jälkeen? Ehkä 
Paasikivi ja Sihvo yksinkertaisesti unohtivat armahduspäätöksen 
sisällön, ehkä Sihvo itse ei ollut henkilökohtaisesti edes tehnyt tai 
tarkistanut esitystä. 

Aarne Sihvo oli arvostettu jääkärikenraali, joka lopulta joutui 
laajalti epäluottamuksen kohteeksi. Mannerheim antoi Sihvol- 
le vain toisarvoisia tehtäviä, talvisodassa hän oli väestönsuoje- 
lupäällikkönä sisäasiainministeriössä, jatkosodassa Sihvo toimi 
päämajan ilmansuojelukomentajana — palatakseen jälleen maan 
väestönsuojelupäälliköksi. Aarne Sihvo olisi nykypäivänä arvioi- 
tuna liberaali sotilasjohtaja ja demokraatti, joka halusi torjua niin 
oikeistoradikaalien kuin kommunistienkin vallankaappaussuun- 
nitelmat. Puolustusvoimien komentajan tehtävästä hänet junail- 
tiin ulos erityisesti pääministeri Urho Kekkosen toimesta vuonna 
1953. Sihvo pyrki vuoden 1956 presidentinvaaleissa edistyspuo- 
lueen Sakari Tuomiojan valitsijamieheksi, nimenomaan Kek- 


244 


”Kansalaisluottamuksen palauttaminen armahduksen kautta palauttaa automaattisesti sotilasarvon.” 


if 


Aarne Sihvo esitti lainsäädännön vastaisesti Törnin poistamista upseeriluettelosta. 

kosta vastaan. Kun Sihvo kuoli vuonna 1963, jopa Upseeriliitto 
suhtautui hautajaisiin sotilaallisine kunnianosoituksineen aluksi 
erittäin nihkeästi välien rikkoutumisen johdosta. 

Inhimillisenä tekijänä asiaan voisi liittyä myös Paasikiven päi- 
väkirjoihinsa tekemä merkintä samana päivänä, kun Sihvo halusi 


poistaa Törnin upseeriluettelosta: 


”6.10. (1950) 

Esittelyn jälkeen keskustelu Kekkosen ja Gartzin kanssa: 
Sihvon matka ulkomaille terveydellisistä syistä. Olimme yhtä 
mieltä, että Sihvon ei pidä mennä Pyreneitten niemimaalle, 
kuten on aikonut. Samana päivänä oli Sihvon esittely. Myön- 
sin hänelle kolmen viikon loman oikeudella viettää se Ruotsis- 
sa ja Tanskassa.” 


J.K. Paasikivi — Päiväkirjat, osa 2 


Paluumatkallaan Pariisin rauhankonferenssista Sihvo oli joutu- 
nut lokakuussa 1946 Turun lähellä auto-onnettomuuteen, jossa 
hänen vaimonsa kuoli. Sihvo oli myös ollut ehdolla YYA-neuvot- 
teluvaltuuskunnan sotilasasiantuntijaksi, mutta Paasikivi kertoo 
päiväkirjoissaan, kuinka ”Sihvo on sairas eikä voi tulla mukaan”. 
Hän sairasteli syksyllä 1950 sekä pitkään myös seuraavana kevää- 
nä ja syksynä. Varsinkin 1950-luvun lopussa Sihvon kerrottiin 
olleen sairaalloinen, kärsien vaikeasta ja pitkällisestä vyöruususta, 
kaihista sekä kohonneesta verenpaineesta. Alkoholi ei auttanut 


asiaa. 


"Sihvo ei myöskään joka tilanteessa hallinnut alkoholinkäyt- 
töään; helmikuussa 1949 hän oli jopa eksynyt Paasikiven esit- 
telyyn humalassa, kun jääkärien vuosijuhla oli venynyt pikku- 
tunneille. Silloisen presidentin vanhemman adjutantin eversti 

Ragnar Grönvallin haastattelu on myös korutonta kertomaa 
tästä aihepiiristä: Sihvo humalapäissään pani toimeen kaksi 


vakinaisen väen mobilisaatiota. 


Vesa Saarikoski - Elon mainingit 


Mutta todennäköisimmältä tuntuu, että enemmän kuin tahaton 
erehdys, erityisesti suojelupoliisin virheelliset ja väritetyt kuulus- 
teluraportit Törnin osallisuudesta vakoilurenkaaseen olivat kim- 
mokkeena sotilasarvon poistamiselle. Sihvo oli jättänyt Paasiki- 
velle huhtikuussa 1947 muistion sotilaspoliittisista arvioistaan: 


”Ainoa reaalipoliittinen, tällä hetkellä oletettavissa oleva ti- 
lanne, jossa Suomen olisi asevoimin puolustauduttava, on se, 
että muun muassa Suomen alueen kautta ja yli tapahtuisi 
hyökkäys Neuvostoliittoa vastaan. Tätä hyökkääjää vastaan 
Suomen on ryhdyttävä kaikkiin sotilaallisiin toimenpiteisiin.” 


Neuvostoliitto saartoi Berliiniä kesäkuusta 1948 aina touko- 
kuuhun 1949. Norja ja Tanska liittyivät syksyllä 1949 Natoon, 
kesällä 1950 syttyi Korean sota. Tammikuussa 1949 Sihvo ja 
pääesikunta antoivat Paasikivelle uuden muistion, jossa Sihvon 
politiikka tuli hänen elämäkertansa kirjoittajan Vesa Saarikos- 
ken mukaan hyvin esiin. Vihollisen uhka tulikin Sihvon mu- 


kaan nyt lännestä. 


"Arviointi rajoittuu käsittelemään sotaa, jossa sotapuolina ovat 
toisella puolella Neuvostoliitto liittolaisineen ja toisella puolella 
Neuvostoliiton vastustajat. USA:n ja Englannin oletetaan ole- 
van viimemainittujen joukossa. (...) Suomen poliittista asen- 
noitumista tähän valtaryhmittelyyn on pidettävä selvänä.” 


Vesa Saarikoski — Elon mainingit 

Kun nyt suojelupoliisin kautta oli tullut mielikuvituksellista kuu- 
lustelutietoa, jonka mukaan eversti Alpo Marttinen johti Ruotsissa 
Törnin avustuksella Suomessa operoivaa vakoiluorganisaatiota, se 
oli johtamassa Sihvon ennustamaan uhkakuvaan, lännen hyök- 
käykseen Suomen kautta Neuvostoliittoa vastaan. Sellainen toimin- 
ta oli pysäytettävä mahdollisuuksien mukaan ja siihen osallistuneita 
henkilöitä oli estettävä toimimasta. Tuossa tilanteessa vähintä mitä 
voi tehdä, on viedä väitettyyn vakoiluorganisaatioon kuuluvalta 
sotasankarilta — vieläpä entiseltä SS-mieheltä — upseerinarvo. Jos 
Törnin maanpetostuomio ei ollut poliittinen, päätös Törnin upsee- 
rinarvon viemisestä sellainen suurella todennäköisyydellä oli. 

Puolustusministeri Jussi Niinistö on filosofian tohtori, histo- 
riantutkija sekä toiminut Suomen historian dosenttina Helsingin 
yliopistossa sekä sotahistorian dosenttina Maanpuolustuskorkea- 
koulussa. Hänellä on perspektiiviä arvioida Paasikivelle toimitet- 
tuja sotilaspoliittisia muistioita. 


"Sihvon sotilaspoliittisia arvioita lännen uhkasta voidaan 
selittää useasta näkökulmasta. Ensinnäkin ensimmäiset vas- 
taavat arviot oli laadittu jo kenraali Lundgvistin komentaja- 
kautena heinäkuussa 1945. Sotilaspoliittiset arviot näin ollen 
periytyvät Sihvolle ja päätyivät itse asiassa 1950-luvun alussa 
laadittujen puolustussuunnitelmien uhka-arvioiksi. 
Todellisuudessa Puolustusvoimissa tiedostettiin — ja uskon 
Sihvonkin tiedostaneen — että lännellä ei ollut kykyä hyökätä 
Suomen kautta Neuvostoliittoon. Uhka-arviot oli kuitenkin 
laadittava YYA:n sotilaallisten konsultaatioiden varalle. On 
myös mahdollista, että Sihvo käytti uhka-arviota hyväkseen. 
Veroamalla YYA-sopimuksen velvoitteisiin Sihvolla oli mahdol- 
lisuus vaatia valtiojohdolta lisäresursseja maanpuolustukseen.” 


Jussi Niinistö 


248 


”Kansalaisluottamuksen palauttaminen armahduksen kauta palautaa automaattisesti sotilasarvon.” 


Törnin sotilasarvoa on esitetty palautettavaksi kansanedustaja 
Sulo Aittoniemen kirjallisessa kysymyksessä eduskunnassa vuon- 
na 2001, ja samaa tiedusteli Bjarne Kallis vuonna 2004, asiasta 
on allekirjoitettu myös adresseja. Pohjonen sekä Silvennoinen 
puhuvat hölmöilystä ja kuinka ”Törni-kirjallisuus on toistanut 
tietämättömyyteen perustuvaa äimistelyä Törnin sotilasarvokysy- 
myksen ympärillä”. 

Vaikka armahdus oli palauttanut kansalaisluottamuksen, kak- 
sikon mielestä sotilasarvon palauttamista olisi pitänyt itse anoa 
ja Törni ei sitä ollut tehnyt. Siksi asia oli heidän mielestään lop- 
puun käsitelty. Pohjosen ja Silvennoisen kirja ilmestyi vuonna 
2013, mutta jo vuonna 2005 silloinen oikeustieteen tohtori, ri- 
kos- ja prosessioikeuden yliassistentti Jussi Tapani, nykyinen kor- 
keimman oikeuden tuomari, oli tehnyt analyysin Lauri Törnin 
sotilasarvon viemisestä. Tuntematon Lauri Törni -kirjassa ei silti 
sanallakaan viitata asiasta tehtyyn asiantuntevimpaan arvioon. 
Kirjan julkaisutilaisuudessa tiedusteltiin, tunsivatko tekijät ana- 
lyysin ja miksi asiaan olennaisimpana liittyvään selvitykseen ei 
edes viitata kirjassa. 

— Se ei liity asiaan, Oula Silvennoinen kommentoi kummalli- 
sesti, väittäen kuitenkin tuntevansa arvion. 

Jussi Tapani tutki asiaa aikoinaan voimassa olleen lainsäädän- 
nön näkökulmasta, ja on nyt käynyt läpi tekemänsä arvion. Soti- 
lasarvon menettäminen oli automaattinen seuraamus silloin, kun 
syytetty tuomittiin menettämään kansalaisluottamuksensa. Lauri 
Törni menetti sotilasarvonsa automaattisesti, kun hän menetti 
langettavan tuomion perusteella kansalaisluottamuksensa. 

Arviossa ei ymmärretä, miksi puolustusvoimain komenta- 
ja on esittelyssään tasavallan presidentille viitannut SRL 18 ja 
20 S:ään. Hovioikeus ja korkein oikeus eivät arvioineet Laurin 
Törnin menettelyä sotaväen rikoslain näkökulmasta, vaan yleisen 

rikoslain näkökulmasta. Tämä käy selkeästi ilmi hovioikeuden 
ja korkeimman oikeuden tuomiolauselmista. Keskeistä on, että 
Lauri Törni oli vapautettu jo 3.11.1944 puolustusvoimien pal- 
veluksesta. Hän oli sitä ennen ollut 4 vuotta 4 kuukautta ja 4 
päivää palkattuna puolustusvoimain viran tai toimen haltijana. 
Jussi Tapani toteaakin, että presidentin esittelyssä viitattiin täysin 
virheellisesti ja harhaanjohtavasti SRL 18 ja 20 S:ään. 

Tasavallan presidentin armahduksessa ei nimenomaisesti mai- 
nittu sotilasarvon palauttamista. Tapani pitää kuitenkin selvänä, 
että kansalaisluottamuksen palauttaminen merkitsi oikeudellises- 
ti myös sotilasarvon palauttamista Lauri Törnille. 


”Sotilasarvo on eräällä tavalla loogisessa kytkennässä kansa- 
laisluottamukseen. Kun syytetty tuomitaan menettämään kan- 
salaisluottamuksensa, hän menettää samalla automaattisesti 
sotilasarvonsa. Tämä tarkoittaa käänteisesti sitä, että kansa- 
laisluottamuksen palauttaminen armahduksen kautta palaut- 
taa automaattisesti sotilasarvon.” 


Jussi Tapanin mukaan Paasikiven ja Sihvon tekemää sotilasarvon 
menettämispäätöstä rasittaa teknisen virheen sijaan oikeudellisesti 
paljon merkityksellisempi seikka. Törni menetti sotilasarvonsa hal- 
linnollisella päätöksellä, joka ei perustunut voimassa olleeseen lain- 
säädäntöön. Sotilasarvon menettämiselle ei ollut tässä tapauksessa 
oikeudellista perustetta, koska se voitiin menettää RL 2 luvun 14a 
§:n perusteella tilanteessa, jossa syytetty tuomittiin menettämään 
kansalaisluottamuksensa. Sotilasarvon menettämispäätös oli siten 
oikeudellisessa merkityksessä mitätön. Tämä merkitsee käytännös- 
sä sitä, että Törni ei enää menettänyt sotilasarvoaan uudelleen, kun 
se oli jo palautunut hänelle takaisin automaattisesti 23.12.1948, 
presidentin palauttaessa hänelle kansalaisluottamuksen. 

”Pidän täysin selvänä, että Törni oli saanut sotilasarvonsa takai- 
sin presidentin palauttaessa hänelle kansalaisluottamuksen. ” 


Jussi Tapani 


Miksi silti edelleen väitetään, että sotilasarvon palauttamista oli- 
si tullut anoa erikseen? Näin asia olisikin ollut, kun toimenpi- 
teet tuomion seurausketjussa ovat oikeassa järjestyksessä. Ensin 
henkilö saa tuomion ja menettää kansalaisluottamuksensa, jonka 
johdosta hänet poistetaan upseeriluettelosta. Kun henkilö kärsii 
tuomionsa tai armahdetaan, hänelle palautuu myös kansalais- 
luottamus. Tämän jälkeen henkilö pyytää erikseen nimensä pa- 
lauttamista myös upseeriluetteloon. 

Törniä ei poistettu kansalaisluottamuksen menettämisen jäl- 
keen upseeriluettelosta, joten hän ei voinut edes pyytää nimensä 
palauttamista, niin kuin nyt vuosikymmeniä myöhemmin väi- 
tetään. Kun kansalaisluottamus oli jo palautettu, poistamista 
upseeriluettelosta ei enää yksinkertaisesti voitu tehdä. Törni oli 
itse kaiken lisäksi tietämätön erikoisesta episodista. Yhdysval- 
tain armeijassa hän ilmoittaa lomakkeella Statement Of Personal 
History palveluksensa Suomen armeijassa päättyneen ”Honorable 
Discharge” ja suomalaiseksi sotilasarvokseen kapteeni. 

Paasikiven ja Sihvon tekemä kabinettipäätös oli näin juridises- 
ti mitätön, kaiken lisäksi upseeriluettelon ylläpitäminenkin on 
lopetettu asetuksella jo vuonna 1994. Törnin upseerinarvoa ei 
tarvitse enää palauttaa. Kapteeni Lauri Törni oli vuonna 1950 ja 
on edelleenkin Suomen armeijan upseeri. 

XVIII LUKU 


”Kyllä kai sinulla on 
jo sahoja ja viiloja 
karkaamistasi varten 
hankittu?” 


~ Eino Lehtola 


Turun lääninvankilan jykevät seinät hohkasivat kesäauringon 
lämpöä, mutta sisällä muurien kätköissä oli viileää. Oli kesä- 
kuun 20. päivä 1947. Nuori nainen muisti myös päivän, jolloin 
he olivat ensimmäisen kerran tavanneet. Hän oli ollut kant- 
tiinilottana välirauhan aikana Virolahdella. Kulkiessaan Lauri 
Törnin kanssa Turun lääninvankilan tunkkaisten käytävien läpi 
kohti vankilan myymälää, Ilona Oesch kertoi tulleensa Tur- 
kuun kolme päivää aikaisemmin. Hän asui professori Variksen 

luona Läntisellä Ratakadulla ja opiskeli Turun kesäyliopistossa 
latinaa sekä seurasi historian luentoja yliopistossa. He saapuivat 
pieneen myymälään, jossa Törni työskenteli myymälänhoitajan 
apulaisena. Myymälänhoitaja esittäytyi Mäkeläksi ja poistui vä- 
hin äänin. Kävi ilmi, että Törnillä oli muitakin vieraita. Kaksi 
nuorta miestä, jotka lopettelivat juuri tupakanpolttoaan, ker- 
toivat hekin olevansa lähdössä. Miehet olivat kohteliaan oloisia, 
mutta eivät esittäytyneet. 

Heinäkuussa 1947 voimistelunopettaja Ilona Oesch Ori- 
mattilasta ja opiskelija Kerttu Tanner Laitilasta tulivat jälleen 
tapaamaan Törniä. Nuoret tapasivat, kuten tavallista, vankilan 
puodissa. Keskustelu polveili Suomen suurkisojen tuloksista la- 
tinanopiskelun vaikeuksiin, puhuttiin naisten tupakanpoltosta 
ja muista tavallisista asioista. Ilona kiitti kirjeistä, joita oli ke- 
vään mittaan saanut ja kertoi myös, että oli lehdistä seurannut 
oikeudenkäyntiä. Kerttu Tannerista tuli myöhemmin Turun yli- 
opiston kirjallisuuden professori ja suomalainen kirjallisuuden- 
tutkija, joka tutki erityisesti suomenkielistä runoutta. Hän meni 
1960-luvulla naimisiin toimittaja Eero Saarenheimon kanssa. 
Ilona Oeschin vierailut on puolestaan vahvistettu sekä Valpon 
kuulusteluissa, että hänen omissa muistelmissaan. Varmistin ta- 
pahtuneen vielä soittamalla 1990-luvun lopulla Ilona Oeschille 


ja hänen puolisolleen. 


”Viimeisen kerran näin hänet Turun lääninvankilassa, jossa 
kävin häntä tapaamassa ollessani suorittamassa latinan koetta 
Turun kesäyliopistossa. Mannerheim-ristin ritari Törniä syy- 
tettiin maanpetoksesta. 

Kun Törni vähän myöhemmin pakeni vankilasta, mi- 
nut kutsuttiin valtiollisen poliisin kuulusteltavaksi Lahteen. 
Hämmästyin, kun tunsin kuulustelijani entiseksi 'sinisen 


255 


“Kyllä kai sinulla on jo sahoja ja viiloja karkaamistasi varten hankittu?” 


prikaatin’ upseeriksi, ja lausuin syvän paheksumiseni asias- 
ta. Hän uskoi kuitenkin, ettei minulla ollut osaa eikä arpaa 
Törnin asiassa.” 


Ilona Oesch-Vallas — Orimattilan lotat kotona ja kentällä 


Eversti Kai Savonjousi oli perustanut jatkosodassa JR 3:sta ja 
muista osastoista 3. Prikaatin ja antoi sille nimen Sininen pri- 
kaati, luodakseen miehiin yhteenkuuluvuuden tunnetta. Luja 
yhteenkuuluvuus säilyi myös Osasto Törnissä, kun vanhat rinta- 
matoverit kävivät usein päällikköään tapaamassa. Törniä kävivät 
tervehtimässä myös hänen serkkunsa Paavo Hörkkö, lähtiessään 
suorittamaan omaa asepalvelustaan sekä sisaret. Kaija Mikkola 
muistaa vieneensä vaatteita veljelleen, joka suunnitteli karkaa- 
mista. Vankilan johtajat tuntuivat mukavilta, he tulivat juttele- 
maankin. Helteisenä juhannuspäivänä Turun autioita katuja kä- 
vellyt nuori nainen sai myös ymmärrystä. 


”Olin keksitehtaan kohdalla kun eräs pappa kysyi, mihin tyttö 
on oikein matkalla. Selitin olevani matkalla vankilaan tapaa- 
maan veljeäni, Mannerheim-ristin ritaria. Kuultuaan asiani 
pappa antoi sitten mukaani ison kasan keksejä.” 


Kaija Mikkola 


Holger Pitkänen poikkesi tietämättä, että hänen hieman rehvak- 
kaat puheensa junassa matkalla Turkuun tallensi myös Valpon 
asiamies. Samoin Mauno Koivisto vieraili vankilassa, niin myös 
Fino Lehtola. Törni oli vastassa siviilivaatteissa ja miehet saattoi- 
vat jutella sivuhuoneessa kahden, ilman vartijaa. 


"onkun ajan kuluttua kysyin Lasselta puoliksi leikilläni, että 
kyllä kai sinulla on jo sahoja ja viiloja karkaamistasi varten 

hankittu? Hän sanoi, älä sinä vaan tuo mitään, voit olla 
kohta tässä samassa linnassa kuin minäkin. Ei minulla kyllä 
ollut tarkoituskaan tuoda. 

Sitten Lauri kertoi. Hän sai vankilaan paketin, jonka si- 
sällä oli taas näkkileipäpaketti. Paketti oli pahasti kärsinyt 
matkalla, leipä palasina. Joku oli kuitenkin kätkenyt koko se- 
kamelskan sisään rautasahan terän. Lauri ihmetteli, että kuka 
on niin tyhmä, että pakettiin sahanterän piilottaa. 

Ei mennyt aikaakaan, kun kerran tuli eräs vartija ja sa- 
noi, että yläkerrassa yksi vanki väittää, että alakerrassa jossain 
joku vanki sahaa. Onneksi Törnillä oli vankikopissaan sula- 
tejuustoa, jolla hän täytti kaltereiden sivussa olevat sahaus- 
jäljet. Juustosaumauksen hän tummensi teräksenharmaaksi 
tupakantuhkalla. 

Pienen ajan kuluttua tuli toinen vartija, joka veti kepillään 
äänekkäästi Laurin sellin kaltereita pitkin kokeillen tietysti 
ovatko kalterit ehjät vai poikki. Lauri kertoi, että jos kalteri on 
kokonaan poikki, niin silloin se pitää vasta erilaisen äänen.” 


Eino Lehtola 


Törni kertoi myös piilottaneensa pakovälineitään, puolitoista- 


metrisen puhelintolpan pätkän, johon oli kiinnitetty naru pää- 


hän poratun reiän läpi. Lehtola uumoili haastattelussa, että se 


saattaisi olla vieläkin hiekkaan haudattuna vankilan ulkomuurin 


vieressä, sillä Törni ei lopulta käyttänyt sitä. Toisella kerralla Törni 


oli keskeyttänyt pakoyrityksensä ja piiloutui vankilan kirkkoon. 


Törni arvioi olleensa piilossa muutaman päivän, tietäen jäävänsä 


kiinni, mutta olisipa muilla ainakin hakemista. Törni myös on- 


nistui pakenemaan, reilusti vankilan porttien kautta. Lehtolan 


lisäksi häntä avusti toinen entinen törniläinen Pentti Lempinen, 


sekä hieman virkavaltakin. 

"Aamupäivällä käväisin Turussa hakemassa eräältä poliisil- 
ta Törnin vaatteita ja piti saada polkupyöräkin, mutta tämä 
poliisi oli juuri sinä päivänä lainannut kyseisen pyörän veljel- 
leen, joka oli lähtenyt asioilleen Lietoon. (...) 

Henkilöllisyystodistus hänellä oli, erään aseveljen, joka 
silloin oli poliisina, hankkima. Tämä kaveri kertoi, että po- 
liisilaitoksella hän näki jonkun löytämän henkilöllisyystodis- 
tuksen, jonka hän päätti viedä sellaiselle henkilölle, joka sitä 
tarvitsee. 

Vankilassa sitten yksi vartija otti Törnistä kuvan silmälasit 
päässä, kuva muutettiin henkilöllisyystodistukseen ja siihen 
joku epäselvä leima päälle. Näin Törni oli muuttunut Hä- 
mäläiseksi, kotipaikka muistaakseni Somero. Silmälasit olivat 
hämäystä, linssit tavallista akkunalasia.” 


Pentti Lempinen 


Pakomatkansa alkajaisiksi Lauri Törni ilmestyi Mynämäellä asu- 
neen Pentti Lempisen kotiin. Mukaan liittyi Kerttu Tanner, kun 
kolmikko tapasi Laitilan urheilukentällä Eino Lehtolan. Törnillä 
oli mustat aurinkolasit päässään. Majapaikka löytyi aluksi kesälo- 
milla olleen apteekkarin luota, karkulaiselle hankittiin polkupyö- 
rä ja sen jälkeen siirryttiin Lehtolan perheen kesämökille. 

Hannu Reimellä on tallella erikoinen dokumentti liittyen Tör- 
nin pakomatkaan. Reime peri tätinsä Bertan jäämistöstä kirjeen, 
jonka Lauri Törnin kerrottiin lähettäneen pakomatkansa aikana 
kesällä 1947. Runsaan sivun mittainen kirje on kirjoitettu ko- 
neella ja päivätty 28.7.1947. Allekirjoittajana on Kaarina, joka 
kertoo Bertalle tapaamisestaan heidän yhteisen ystävänsä Lassen 
kanssa jossakin Länsi-Suomessa. Kirjekuorta ei ole tallella, mutta 
tekstistä käy ilmi, että se on lähetetty Bertan työpaikalle, Arka- 
diankadulle sijainneeseen apteekkiin. 

”Olen muuten tavannut yhteisiä tuttaviamme. Lassen kesäloma 
näet alkoi puolitoista viikkoa sitten ja pyörämatkallaan poikkesi 
tännekin. Vietimme koko sakilla pari kaunista päivää järven 
rannalla uiden ja aurinkoa ottaen. Toverini ihastuivat kovas- 
ti hänen hyväntuulisuuteensa. Niin tiedäthän sinäkin hänen 
iloisen luonteensa. Ja onhan hänen elämänsä sitäpaitsi menos- 
sa parhain päin — tuskin hän enää menneitä ikävyyksiä muis- 
taakaan. Valitettavasti hänellä ei ollut aikaa enempää; loma 
on lyhyt ja hän aikoo pyöräillä vielä pitkän rengasmatkan. Oli 
meillä puhetta sinustakin, terveisiä lähetti kovasti sekä sinulle 
että kaikille tutuille sinne päin. Hän lähti täältä lauantaina.” 


Kaarina 


Täti Berta Reime kertoi, että kirje on Lauri Törniltä, ja että ”Kaa- 
rina’ on keksitty nimi olemattomalle henkilölle, joka kirjoittaa 
”Lassesta”. Hannu Reime olettaa, että ”hyväntuulisuudella” ja 
elämällä, joka on menossa parhain päin, Lauri Törni on halunnut 
viestittää Jalmarille, Rosalle ja siskoilleen olevansa kunnossa. Itse 
vankikarkurin olisi ollut uskaliasta lähettää postia vanhemmil- 
leen. Toki kirjeen on voinut kirjoittaa muu henkilö kuin Lauri 
Törni, joka on vain antanut ohjeita. Myös allekirjoitus on kir- 
joitettu koneella. Berta Reime kuoli 97-vuotiaana vuonna 2006. 

Kesämökillä Lauri Törni mietti, mikä olisi paras tapa jatkaa 
pakoa. Lopulta päätettiin yksimielisesti, että Uudenkaupungin 
kautta Ruotsiin johtaisi nopein tie turvaan. Lehtola tiesi nimit- 
täin merikapteenin, joka oli kuljettanut monia virolaisia Pohjan- 
lahden yli. Lehtola lähti toimittamaan asiaa ja Törni jäi huvilalle. 


”Merikapteenin luokse päästyäni hänen vaimonsa tuli ja au- 
kaisi oven. Sanoin hänelle, että minulla olisi itse merikaptee- 
nille asiaa. Vaimo kysyi mitäs asiaa teillä on, sanoin asian ole- 

van hieman henkilökohtaista. Jahah, kyllä minä haluan sen 
kuulla myös, tiuskaisi merikapteenin vaimo tiukkana. 

Hetken kuluttua itse merikapteeni tuli myös ovelle ja kysyi, 
mitä asiaa minulla olisi. Kysyin suoraan, että voisitteko kul- 
jettaa erästä ystävääni Ruotsin puolelle. Kuka sellainen ystävä 
on, kysyi kapteeni tiukkana. Lauri Torni, sanoin. He olivat 
tietenkin nähneet edellispäivän lehdistä suurin kirjaimin, että 
Lauri Törni oli karannut vankilasta. 

Rouva hermostui heti kovasti ja merikapteeni tietenkin sii- 
nä samassa. Ei, me ei sekantu mihinkä, menkkä pois! huusi 
kapteeni huonolla suomen kielellä.” 


Eino Lehtola 


Lehtola palasi allapäin kesämökille, jossa Lauri Törni oli sillä 
välin kuluttanut aikaansa tuttuun tyyliin tekemällä pitkiä uinti- 
reissuja. Törni kertoi, ettei kieltäytyminen haitannut, hän menisi 
sitten pohjoisen kautta. Lehtola päätti lähteä saattamaan. Pol- 
kupyörästä hiottiin kaikki tuntomerkit pois ja lopuksi pyörää 
raaputettiin vielä hiekalla, jottei se olisi uuden näköinen, eikä 
ostopaikkaa voitaisi myöhemmin selvittää. 

Tampereella Törni soitti Jukka Tyrkölle ja miehet tapasivat 
Tuotannon ravintolassa. Tyrkkö kertoi saattaneensa Törnin illalla 
junaan. Mutta Törni ei lähtenyt pohjoiseen vaan etelään. Vuori- 
neuvos Petter Forsström, joka tunnettiin myös Kalkki-Petterind, 
omisti Lohjan kalkkitehtaat. Kalkki-Petteri tosin istui omaa tuo- 
miotaan Turun lääninvankilassa, mutta miehet pysyivät hänelle 
uskollisina. Koska rata Lohjalta Helsinkiin oli venäläisten sotilas- 
kuljetusten vuoksi poikki, piti kalkki kuljettaa kuorma-autoilla, 
joita olikin sitten kaikkiaan pari sataa. Samoja autoja käytettiin 
myös miesten kuljetuksiin. Etsintäkuulutetut saattoivat kulje- 
tuksiin liittyvien kulkulupien turvin liikkua pitkiäkin matkoja, 

varsinkin, jos heidät oli nimellisesti otettu kalkkitehtaiden pal- 
velukseen. Näin Törnikin oli määrä kuljettaa Pohjanmaan kautta 
Pohjois-Suomeen ja edelleen Ruotsiin. 

Lauri Törni ilmestyikin vuorineuvos Forsströmin kuljetusosas- 
ton esimiehen, Martti Seren kotiin Lohjan Virkkalaan ja pyysi, 
että hänelle järjestyisi matkustuslupa, hiukan rahaa ja vaatteita. 
Ritarista tehtiin metsätyömies, joka oli menossa Schaumanin 
tukkisavotalle Pohjois-Pohjanmaalle. Hän sai sekä Suomen että 
Ruotsin valuuttaa, uuden sarka-asun, alusvaatteita sekä tietys- 
ti repun, pokasahan ja kirveen. Matkaa varteen otettiin bensa- 
käyttöinen Fordson m/39 -avopakettiauto, jolla oli kulkulupa 
Uudenmaan, Hämeen, Turun ja Porin sekä Vaasan lääneissä. 
Lohjan Kalkkitehdas Oy:n turvesoita sijaitsi kyseisissä lääneissä 
ja huoltokuljetuksia hoidettiin samaisella autolla. Uusi etappitie 
kulkisi reittiä Vaasan Mustasaari, Uumaja, Gävle. Törni pakkasi 
reppunsa ja matka saattoi alkaa. Kuskiksi lähti kuljetusosaston 
esimiehen poika Kalevi Sere. Törnin kuljettamisen on Kalevi Sere 
vahvistanut haastattelussaan Petri Sarjaselle. 


"Matkalla Torni oli vähäpuheinen. Väärien papereiden turvin 
läpäistiin kaksi tarkastuspistettä, ensimmäinen Hämeenlinnan 
Poltinaholla ja toisen kerran Tampereen Koivistonkylässä. Uhka- 
na oli, että joku tunnistaisi kasvot. Torni pelkäsi mahdollisuutta, 
että hänet luovutettaisiin saksalaisena sotavankina venäläisille. 

— Kuolema on parempi vaihtoehto, hän tokaisi ajatuksis- 
saan Serelle. 

— Älä nyt, hyvin tämä menee. Sano Ruotsin tytöille terveisiä. 

Saavuttuaan Tampereelle Sere ajoi osoitteeseen Näsilinnan- 
katu 15. Siellä asuva Väinö Kangaspunta ei kuitenkaan ollut 
tietoinen miesten tulosta ja juuri hänen piti toimittaa Törni 
Mustasaareen. Matka jatkuikin Tampereelta Parkanoon. 

Sere oli saanut yhteyden entiseen JP 2:n komppanian vääpe- 
liin, Eino Särkiseen. Hän oli puhelimessa luvannut viedä Tör- 
nin moottoripyörällä Vaasaan. Lauri Törni saikin pyyhkiä vesiä 
silmistään, kun Särkinen kaasutteli Ziindapp-merkkisellä sivu- 
vaunullisella moottoripyörällään kohti Pohjanmaan lakeuksia. 


Leijonamieli 


Päätettiin kuitenkin, että Vaasan sijasta matka päättyisi Seinäjoelle. 
Sieltä Törni hankki uuden polkupyörän ja majapaikan hotelli Ki- 
nosta. Hän soitti Uuno Korpelalle, Uunon veljen Solmun kanssa 
Törni oli sukellusveneseikkailunsa Saksaankin tehnyt. Kokkolassa 
kaksikko päätti viedä pyöränsä asemalle, miehet osoittivat ne kiito- 
tavarana Ouluun ja ottivat taksin. Taksinkuljettaja Ernst Honkanen 
alkoi huolestua kyyditessään Törniä ja Korpelaa, sillä Kokkolassa 
oli samana päivänä tapahtunut turkisvarkaus ja Honkanen arveli 
nyt kuljettavansa ryöstäjiä. Miehet jäivät Oulussa kyydistä Hotelli 
Tervahovin edustalla. Mutta Tervahovi oli täynnä, samoin Arina. 
Samaan aikaan etsiväkonstaapeli Nousiainen lähti toimen miehenä 
heti liikkeelle kuultuaan taksinkuljettajan tarinan. Kirkko- ja Hal- 
lituskadun kulmassa hän tapasikin kaksi miestä, joihin tuntomerkit 
sopivat. Konstaapeli päätti seurata miehiä. Nämä menivät Kauppa- 
hotelliin ja kyselivät ovenvartijalta huonetta. Konstaapeli Nousiai- 
nen päätti toimia. Hän pysäytti miehet, jotka tekivät juuri lähtöä 
ja kysyi henkilöpapereita. Miehet kertoivat tulevansa Pudasjärveltä 
ja olevansa matkalla Raaheen. Lisää poliiseja saapui paikalle, Törniä 
ja Korpelaa epäiltiin Kokkolassa tapahtuneesta turkisvarkaudesta. 

— Minä olen Mannerheim-ristin ritari, enkä mikään varas, Tör- 
ni puuskahti kun pidätyksen syy paljastui kaveruksille. 

Kun Poliisisanomista sitten selvisi Törnin etsintäkuulutus, 
miestä vietiin ja sellin ovi kolahti jälleen. Konstaapeli Nousiai- 
nen, joka oli ottanut häneltä henkilöllisyyspaperit, oli pahoillaan. 

— Jos olisin tiennyt, kuka henkilö te todellisuudessa olitte tämän pa- 
perin takana, niin olisin antanut teidän heti lähteä eteenpäin. Ikävä 
kyllä, nyt on niin moni teidät tunnistanut, ettei asialle voi enää mitään. 
”Nyt joutui Törnin henkilöllisyystodistuksen alkuperäinen 
omistaja kuulusteluun, vaikka ei tiennyt asiasta muuta, kuin 
että oli hukannut henkilöllisyystodistuksensa, eikä pidätysai- 
kakaan tuonut sen enempää selvyyttä asiaan. (...) Törni taas 
ilmoitti ostaneensa pyörän tuntemattomalta mieheltä Mouhi- 
järveltä. (...) Näin ainakin minä säästyin kuulusteluilta ja 
siihen sai luottaa, ettei Törni ketään avustajistaan paljasta.” 


Pentti Lempinen 


Kalkki-Petteri Forsström suunnitteli ammattikoulun perustamis- 
ta lahjoitusvaroin Riihimäen vankilaan, koneineen ja opettaji- 
neen. Törni päätti anoa siirtoa Riihimäelle. Turun vankilan silloi- 
nen johtaja Heikki Rusama oli ymmärtäväinen mies ja suostuikin 
Törnin pyyntöön, joka oli eduksi kaikille osapuolille. Törnillä oli 
nimittäin vankka perustelu siirtoanomukselleen. 


”Lauri heittäytyi hieman vitsikkääksikin ja sanoi, että on niin 
noloa karata samasta vankilasta monta kertaa.” 


Eino Lehtola 


Todellisuudessa Törni oli aikonut karata kuljetuksen aikana, mutta 
siihen ei tarjoutunut sopivaa tilaisuutta. Riihimäeltä Törni käväisi 
vielä Turussa kuulemassa tuomion heinäkuisesta pakoreissustaan. 


”Säännöstelyrikoksesta, luvattomasta aseen hallussapidosta, 
henkilötodistuksen väärentämisestä ja karkaamisesta yhteensä 
kuusi kuukautta vankeutta ja tuhat markkaa sakkoja.” 

Vuorineuvos Petter Forsström oli edelleen vaikutusvaltainen lii- 
kemies, vaikka kiven sisässä istuikin. Edellisen vuoden marras- 
kuussa hän oli saanut neljän vuorokauden loman vankilasta, kuin 
sattumalta juuri 70-vuotispäivänsä aikoihin. Lohjan Virkkalassa 
ei pidetty virallisia juhlia, mutta ystävät tiesivät päivänsankarin 
olevan paikalla ja toivat tervehdyksensä. Ja edelleen — kuin sat- 
tumalta — Petter Forsströmiä tapaamaan saapui myös marsalk- 
ka Mannerheim. Kaiken lisäksi Turussa istuessaan Forsström 
oli teettänyt oman kirjepaperinsakin, johon nimen lisäksi oli 
painettu vankinumero 2200 ja osoitteeksi Turun lääninvanki- 
la. Forsström järjesti vankilassa englannin kielen opetusta, joille 
tunneille Törnikin osallistui. 

Riihimäen vankilassa istuvat entiset sotilaat saivat nauttia pie- 
nistä erivapauksista, kun jouluaattona 1947 kahdeksan miehen 
ryhmä järjesti omat joulujuhlansa, kutsukortteineen ja menui- 
neen. ”Hotell Carjucellarissa” oli herkullinen ruokalista: 


Smörregaardsbord: 
Biff i la Fläski 

Billige Wurst 

Butter of Better 
Blankaj Bulkoj 

Cheese of Valious 

Aqua de Krano 

Soupe á la Bastilje 
Potatoes á la Sammalisto 
Fiipale of Oscarinbinta 
Bourgoone denaturant 
Coffe 

The free word 

Ainutlaatuisessa ohjelmassa Jouluaaton ratoksi 1947 Jouko Itälä 
muotoili ”Tositapauksia”. Törnin ohjelmanumero oli ” Totuuden 
Torvesta totuus julki X-tempore, esittää aitajuoksija Törni”. ” Viirul- 
liset Viisaat Voimistelevat Valtavilla Viisauksillaan” esitettiin puoles- 
taan Tauno Kilpisen toimesta ja Simo Majaran vuoro tuli, kun oli 
” Hiljaisella miehellä puheenvuoro”. Simo Majaran jäämistöstä löytyy 
alkuperäinen kutsukortti, ja joulujuhlan istumajärjestys on ikuistet- 
tu Tauno Kilpisen muistelmissa. Törnin osuuteen liittyvä Totuuden 
Torvi oli aikoinaan sensaatiouutisia julkaiseva populistinen sano- 
malehti, jonka perustaja oli välillä joutunut jopa poistumaan Suo- 
mesta välttääkseen eräästä artikkelista saamansa vankeustuomion. 
Forsström sai poliittisen johdon suopeaksi ammattikoulu- 
tuksen järjestämiseksi vangeille, ja tammikuussa 1948 pöytään 
lyötiin päätös koulun rakentamisesta Riihimäelle. Ammattikou- 
lun pystyttäminen alkoi lahjoitusvarojen turvin, vankilan työra- 
kennukseen rakennettiin kaksi lisäkerrosta. Lauri Törni uurasti 
muiden mukana rakennustöissä, hyvä fyysinen kunto ei päässyt 
rapistumaan. Kesäkuun loppupuolella päästiin jo viettämään 
harjannostajaisia, ja elokuun 31. päivä oli avajaisten vuoro. Lau- 
ri Törni istui muiden mukana koulun luentosalissa ja kuunte- 
li rakennuskomitean johtajan Aarne Levanderin puhetta, oman 
sanansa sai sanoa myös Petter Forsström. Koulun nimeksi tuli 
kauaskantoisesti vain Riihimäen ammattikoulu. Näin eivät to- 
distukset paljastaisi vuosia jälkeenpäin erästä vähemmän kun- 
niakasta vaihetta opiskelijan elämässä. Olot Riihimäellä olivat 
verraten mukavat, vaikka vankila sinänsä oli ankeampi kuin Tu- 
russa. Koulun salit olivat valoisia, eikä kalteriristikoita ollut sen 
enempää kuin rautaoviakaan. Törnin vankilapapereista ilmenee, 
että hän toimitti Lohjan Kalkkitehtaalta saamansa Ruotsin kruu- 
nut kotiin. Säästämillään työosuusrahoilla hän oli muun muassa 
lähettänyt sähkösanoman, korjannut kellonsa, maksanut lääke- 

laskunsa sekä ostanut ikkunaverhon, urheilutarvikkeita sekä voi- 
misteluoppaita. Mutta mikä huomioitavaa, hän oli myös ostanut 
” Eng. sanasto y.m.”, haaveet länsivaltojen armeijaan siirtymisestä 
eivät olleet sammuneet. 

Törni urheili aktiivisesti ja pian sellin seinää koristivat erilaiset 
urheilukilpailuista saadut kunniakirjat. Mukana olivat Riihimä- 
ellä kolmiottelussa kuula-korkeus-kolmiloikka saavutettu tulos 
243,69 pistettä ja Vankeinhoitolaitoksen urheilukilpailuiden 
kuulantyöntötulos 14,30 Helsingistä, kuulan painon ollessa 5,44 
kg. Kun omaiset pistäytyivät toisinaan tapaamassa perheen kuu- 
luisuutta, vankilan seurusteluhuoneessa oli lämmin tunnelma. 
Lasse kertoi kuulumisiaan ja perhe tietysti omia asioitaan. Salme 
oli mennyt Kotkassa naimisiin ja Kaija asusteli vielä vanhempien- 
sa luona Helsingissä. Pakoaikeet Törni oli nyt hylännyt. 


”Siinä mielessä otin yhteyttä hänen ystäväänsä, jonka tiesin 
vierailleen Riihimäellä. Yhdessä sitten menimmekin Riihimä- 
elle, mutta sovimme, että on parempi, etten minä tule van- 
kilan sisälle, ettei molempien nimi tule kirjoihin. Niin jäin 
vartomaan ulkopuolelle. Törni olikin sanonut, ettei nyt lähde, 
koska on anonut presidentin armahdusta.” 


Pentti Lempinen 


Lauri Törni oli kuullut, että jotkut sotarikoksista tuomitut hen- 
kilöt olivat saaneet armahduksen presidentiltä. Omaa tuomio- 
taan vielä istuneet henkilöt toivoivat parasta. 


”Lauri Torni oli erittäin miellyttävä ja tahdikas nuori mies. 
Me hänen vankitoverinsa Turun linnassa toivoimme kaikki 
hänen vapautumistaan.” 


Ruth ”Schwester Ruth” Munck — Lauri Törnin tarina 

Törnin anomuksessa on liitteenä useita puoltavia lausuntoja. Tu- 
run lääninvankilassa toiminut vankilan pastori kirjoitti syksyllä 
oman luonnehdintansa, hän oli tutustunut Törniin jo jatkoso- 
dassa heidän palvellessaan samassa divisioonassa. 


”Tällöin jouduin hänen kanssaan en ainoastaan virkani 
puolesta vaan myöskin yhteisten rintamakokemusten yhdis- 
tämänä moniin pitkiin ja syvällisiin keskusteluihin. Näiden 
keskustelujen aikana totesin, että Törni jatkuvasti oli sama 
huimanrohkea ja intomielinen nuorukainen, jolle isänmaam- 
me vapaus oli kaikki kaikessa. Juuri tältä pohjalta katsoen on 
ymmärrettävissä hänen erehdyksensä välirauhaamme seuraa- 
vana epävarmana ajankohtana, jolloin moni poliittisesti ko- 
keneempikin kansalainen erehtyi tekoihin, joita he nyt saavat 
katkerasti katua.” 


Vankilan pastori Lauri Salo — Turun lääninvankilassa 22.9.1948 


Myös I. Divisioonan komentajana toiminut kenraalimajuri evp. 
PJ. Paalu muisti Törnin erikoisen hyväksi ja urhoolliseksi upseerik- 
si. Paalu oli varma, että Törni ei suinkaan ollut rikollisella mielellä 
ryhtynyt tekoon, josta hänelle tuomittiin rangaistus. 


"Komppanian vaikeitten ja arkaluonteisten tehtävien vuok- 
si jouduin usein henkilökohtaisesti neuvottelemaan kapteeni 
Törnin kanssa ja silloin opin hänessä tuntemaan reippaan, 
poikamaisen avomielisen ja velvollisuudentuntoisen upseerin.” 


Kenraalimajuri P.J. Paalu — Turussa 10.12.1948 


Oman luonnehdintansa antoi myös johtaja Uuno Korpela, joka 
on Solmu Korpelan isä. Solmu Korpela oli samoista syistä ollut 
vangittuna ja oli saanut hiljattain armahduksen. 

”Lauri Allan Törni, joka paljon on seurustellut perheemme 
piirissä, on siivo, säädyllinen ja velvollisuudentuntoinen suo- 
malainen nuori mies. Torni ei ollut mikään fanaattinen per- 
soona ja ymmärränkin häntä kotiseutunsa menettäneenä kar- 
jalaisena. Hänen matkansa aikoinaan Saksaan ei suinkaan 
johtunut mistään saksalaisystävällisyydestä, vaan tuli hän täy- 
sin harhaanjohdetuksi.” 


Johtaja Uuno Korpela - Vaasassa 28.11.1948 


Jopa Riihimäen keskusvankilan opettajat antoivat erittäin ylistä- 
vän lausunnon Lauri Törnistä. 


”Reippaalla ja esimerkillisellä esiintymisellään, asiantunteval- 
la ja innoittavalla ohjauksellaan on Lauri Torni saavuttanut 
nuorisovankien luottamuksen ja saanut urheilutason vankien 
keskuudessa huomattavasti nousemaan. 

Pienillä miehekkäillä ja ytimekkäillä lauseilla hän on 
saanut useinkin vaikeasti vankilan järjestykseen sopeutuvat 
nuorisovangit alistumaan kuriin ja järjestykseen ja on hänen 
toiminnallaan ollut huomattava vaikutus siinä työssä mitä 
vankilan kasvattajat tekevät saadakseen nuorisovankien mie- 
lialan ja ajattelutavan muunnetuksi assosiaalisesta asenteesta 
yhteiskuntaa kohtaan myönteiseksi.” 


Yliopettaja K.N.J. Kivilaakso ja opettaja Sulo Laine - 
Riihimäellä 13.12.1948 


Vankilanjohtaja Arvo Linnan kerrotaan aikalaisten muistelun 
mukaan suhtautuneen Lauri Törniin torjuvasti, ja hänen puol- 
tonsa lopussa paljastuukin, että Linnalla oli selvästi ennakkoluu- 
loinen asenne. 

”Vanki Törni on täällä toiminut kansliatehtävissä, joissa osoittau- 
tunut taitavaksi, ahkeraksi ja täysin luotettavaksi, minkä ohessa 
hän on vapaaehtoisesti ohjannut nuorisovankeja urheilussa ja 
voimistelussa onnistuen heidän joukossaan herättämään harras- 
tusta parempiin elämäntapoihin. Törni ei ole tässä vankilassa 
millään tavoin edes yrittänyt esittää poliittisia mielipiteitään.” 


Vankilanjohtaja Arvo Linna — Riihimäellä 13.12.1948 


Kuritushuonevanki Riihimäen keskusvankilasta, Lauri Törni, se- 
lostaa omassa armonanomuksessaan tasavallan presidentille ensin 
tuomionsa ja tekonsa, jotka löytyvät oikeuden asiakirjoista. 


”...ja haluan vieläkin vakuuttaa, että tekoon, josta minut 
tuomittiin rangaistukseen, en ryhtynyt tarkoituksella millään 
tavoin vahingoittaa isänmaani etuja enkä myöskään niissä 
olosuhteissa, joissa tekoni tein, voinut ymmärtää syyllistyväni 
niin törkeään rikokseen kuin maanpetokseen. 

Viimeisten sotien, tutkintavankeuden, turvasäilön ja myö- 
hemmin rangaistuksen kärsimisen vuoksi olen parhaan ikäni 
ollut estettynä hankkimasta koulutusta tulevaa elämäntehtä- 


vääni varten (...).” 


Presidentti J.K. Paasikivi päätyi jouluaaton aattona 23.12.1948 
oikeusministeri Tauno Suontaustan esityksestä armahtamaan 


Törnin. 


” Tasavallan Presidentti näki hyväksi armosta määrätä, että Lauri 

Allan Törni oli päästettävä ehdonalaiseen vapauteen sekä palaut- 
taa hänelle kansalaisluottamuksen tästä päivästä lukien, mutta 
ei katsonut olevan syytä anomukseen muulta osalta suostua.” 


Armo D. 3847/1948 

Armahduksen loppu tuntuu jonkinlaiselta turvaamislauseelta, 
sillä Törni ei anonut mitään muuta, kuin vapautusta kärsimästä 
tuomitusta rangaistuksesta vielä kärsimättä olevan osan. Jotain 
kitkaa Törnin ja vankilanjohtaja Arvo Linnan välillä tuntui todel- 
lakin olevan, sillä Törni haluaa armahduksesta huolimatta sanoa 


viimeisen sanan. 


”Lauri kertoi lopuksi, että ennen vankilasta lähtöään hän 
keräsi vankisellinsä piiloista kaikki rautasahanterät ja vii- 
lanpätkät ja meni tavaroineen vankilan päällikön luo ja löi 
viilat ja sahat pöydälle ja sanoi: Antakaa seuraavalle kuka 
tarvitsee!” 


Eino Lehtola 


Vuonna 2005 Riihimäen keskusvankilan peruskorjauksen yhtey- 
dessä löytyi välipohjasta piilotettuina patruunoita. Suomi-kone- 
pistoolin patruunoita oli 1 000 kpl ja pistoolin patruunoita 900 
kappaletta. Törni ei karannut Riihimäeltä, mutta miesten kerto- 
man mukaan hänellä oli tavanomaisten viilojen lisäksi kätkössä 
Mauser-pistooli sekä erään vanginvartijan toimittamat koukku, 
köysi, vanginvartijan takki sekä Suomi-konepistooli. 

Sukujuhlien seuraleikeissä piirrettiin sika, paperia pitelee serkku Aili Vyyryläinen. 

XIX LUKU 


”Hän otti meidät vastaan 
Tukholman-kodissaan, vei 
meidät lounaalle Ritziin.” 


~ Holger Pitkänen 


Kotkan länsirannassa sijaitsevassa kodikkaassa huvilassa numero 
viisi oli odotettu joulua. Ilta alkoi jo hämärtyä ja keittiön ikku- 
nasta loistava valo piirtyi pihamaan sinertävään hankeen. Salme 
Rajala muisteli, kuinka hän valmistautui äitinsä Rosan kanssa 
kattamaan juhlapyhiksi oikean karjalaisen juhlapöydän. Salmen 
aviomies Helge Rajala ja isä Jalmari Törni olivat laittaneet ol- 
jista lyhteitä pihamaalle. Jykevä nyrkki koputti terävästi huvilan 
oveen. Nuorehko, salskea mies aukaisi oven. Hänen katseestaan 
kuvastui hetken epävarmuutta, joka vaihtui pian tunnistamisen 
hämmästykseen. 

— Lasse... miten ihmeessä... 
Lauri Törni nosti sormen huulilleen ja Helge Rajala, Laurin 


sisaren Salmen aviomies, ymmärsi yskän. 


”Avasin ovea enemmän ja viittasin yllätysvieraan peremmälle. 
Kopisteltuaan suurimmat lumet saappaistaan portaille Lasse as- 
tui sisälle huvilaan. Rosa kyseli olohuoneesta kukas sieltä tuli. 
Tulkaapas katsomaan, vastasin ja Lasse astui oviaukkoon. Hy- 
vää joulua, Lasse toivotti kaikille, Salmella oli sylissään vauva. 
Siinä syntyi hetken hiljaisuus ja Rosa taisi ottaa piirongista 
tukea nähdessään yllättäen ja täysin odottamatta Lassen. Lasse 
halasi jokaista ja pörrötti lapsen hiuksia. Hän sai kertoa yllättä- 
västä armahduksesta, sillä alun riemastuksen jälkeen ehdittiin 
jo hetken pelätä, että sotasankari olisi jälleen pakomatkalla.” 


Helge Rajala 


Se ilta kului joulupöydän antimien parissa ja samalla siunailtiin 
olojen muuttumista Suomessa. Tuomitun pojan saama vapaus oli 
Törnin perheen paras joululahja ja toi taloon todellisen valkoi- 
sen joulun. Seuraava päivä palautti kuitenkin muistot menneistä 
mieleen. Helge Rajala kertoi, kuinka hän oli puhdistamassa piha- 
polkua lumesta, kun hän huomasi portinkulmaan nojailevat kak- 
si miestä. Kotkan Työväen Palloilijoiden kaksi parasta jalkapalloi- 
lijaa Paananen ja Markkanen oli värvätty Valpon palvelukseen, ja 
heidän tehtäväkseen oli annettu Lauri Törnin seuraaminen. Aika 
ei ollut parantanut sotavuosien jälkeisiä haavoja kokonaan, epäi- 


lyksen siemen oli juurtunut syvään. 


”Tunteet siinä hieman kuohahtivat kun näin kutsumattomat 
vieraat jouluna kotiportin edustalla. Astelin lunta saappaiden 
kärjillään potkivien miesten luokse ja totesin, että heidän on 

parasta häipyä täältä norkoilemasta. Kun Lasse tulee ulos, hän 
vetää teitä molempia turpiin. Miehet vilkaisivat toisiaan ja 
lähtivät askeltamaan kauemmas. Jäivät kuitenkin muutaman 
korttelin päähän, josta näki huvilaan.” 


Helge Rajala 


Helge Rajala ja Lauri Törni kävivät myös Kotkan Suomalaisella 
kerholla, jossa suvun lankomies oli päättänyt tarjota sotasanka- 
rille muutaman grogin yllättävän vapauden juhlistamiseksi. Ilta 
olikin kaikin puolin onnistunut, sillä kerholla oli paikalla myös 
kotkalainen sotasankari, jonka kanssa Törnillä riitti keskustel- 
tavaa. Miesten astuessa jälleen ulos olivat tähdet jo syttyneet 
tummansiniselle taivaalle. Helge Rajala muisteli, kuinka puis- 
ton läpi kulkiessaan Törni pysähtyi ja osoitti korkealla tuikkivia 
taivaankappaleita. Törni selvitti tähtien nimiä ja kuinka tähtien 
mukaan pystyi suunnistamaan, jos vain tunsi ne. Helge epäili 
miesten löytävän ainakin kyseisenä iltana perille ilman tähtien 
apua. 

Helmikuussa vietettiin myös Helsingissä Törnien sukujuhlia 
vanhempien, toisen sisaren ja serkkujen kesken. Läsnä olivat Jal- 
marin ja Rosan lisäksi Kaija ja hänen miehensä Yrjö Mikkola, 
sekä Jalmarin sisar Olga ja hänen miehensä Kaarle Kalle Vyyrylai- 
nen lapsineen. Sotasankari saatiin jopa tanssimaan, sodanaikai- 
sen kirjeenvaihtotoverinsa ja serkkunsa Aili Vyyryläisen johdolla 
harrastettiin senaikaisia seuraleikkejä, kuten possun piirtämistä 
silmät peitettynä. 

Helsingissä Lauri Törni tapasi uudelleen myös Holger Pitkäsen, 
jonka kanssa oli käyty läpi monet taistelut. Värikästä siviilielämää 
viettänyt Holger Pitkänen oli ehtinyt erota sodan aikana vihitystä 
toisesta vaimostaan Elsistä elokuussa, marraskuussa oli rouva Pit- 
käseksi rekisteröity jo kolmas vaimo, Holgeria reilut kymmenen 

vuotta vanhempi ja myös eronnut Lyydi. Uutena vuotena maljoja 
oli kallisteltu vuoden vaihtumisen lisäksi juhlistamaan tuoretta 
uutista, Holgerista oli tulossa isä. 

Lauri Törni ei tuntenut olevansa täysin kahleista vapaa. Valpo 
varjosti hänen liikkeitään ja menneisyyden varjo seurasi perässä. 
Asekätkentään osallistuneet upseeritoverit olivat välttyneet tuo- 
miolta matkustamalla Venezuelaan ja Amerikkaan. | 

Komentaja evp Hannu Maunula kuuli sotien jälkeen, kuinka 
Lauri Törni oli auttamassa hänen isänsä pakomatkalle. Seinäjo- 
elta kotoisin ollut Pentti Maunula oli entinen SS-vapaaehtoinen, 
mutta myös asekätkijä. Marttilan kansakoulun johtajaopettajana 
toimineen miehen oveen koputettiin, kun Valtiollisen poliisin 
miehet tulivat vierailulle. Maunula oli haavoittunut Ukrainan 
aroilla, mutta urheilutaustan omanneena ja nyrkkeilyä harrasta- 
neena ensimmäinen erä oteltiin heti eteisessä. Olohuoneen pii- 
rongin laatikosta haettu ladattu Mauser-pistooli sai kutsumatto- 
mat vieraat poistumaan ja hakemaan apuvoimia. 


"Isäni ei kuitenkaan aikaillut vaan toimi aiemmin laaditun 
suunnitelman mukaan. Seinäjoella alkoholiliikkeen johtajana 
toimi tuolloin Isontalon Antin pojanpoika, jääkäriluutnantti 
Antti Isotalo, jolla oli merkittävä rooli paon toteuttamisessa. 
Liikkeen takana oli mahdollisia pakoja varten auto odotta- 
massa ja isäni sai myös väärennetyt henkilöpaperit, ollen nyt 
Heikki Laitinen Ähtäristä. Seinäjoelta hänet kyyditettiin 
Vaasan kupeeseen Sundomiin. Täällä, eräällä huvilalla, isäni 
vietti muutaman päivän. 

Seuraava etappi pakosuunnitelmassa oli se, että tuolloin 
Vaasassa ollut Lauri Törni tuli noutamaan isääni soutuve- 
neellä tarkoituksena kuljettaa hänet Vaskiluodon satamaan. 
Kun he olivat soutaneet Vaasan lääninvankilan kohdalle, 

tokaisi Törni isälleni: Pentti, vilkutetaan vangeille, sillä 
sinun pitäisi juuri nyt olla siellä. ° Tämän jälkeen isäni pa- 
koreitti suuntautui meritse Raaheen ja sieltä Kemin kautta 
Pohjois-Suomeen. Viiden vuoden ajan hän oli ‘henkipat- 
tona’ työskennellen pohjoisen tukkikämpillä. Oman kerto- 
muksensa mukaan isäni nukkui koiran unta, koska milloin- 
kaan ei voinut olla täysin varma, etteikö joku olisi saanut 
vihiä hänestä.” 


Hannu Maunula 


Törnin perhe oli todellakin asettunut evakkoon Vaskiluotoon 


ja Lauri Törni asui Vaasassa marraskuuhun 1945 asti. Pent- 


ti Maunula mainitsi pojalleen myös juosseensa Haaparannan 


sillalla pidättäjiään pakoon Ruotsin puolelle. Saman turval- 


lisen reitin tiesi Holger Pitkänen, oli mentävä Tornionjoen yli 
Ruotsiin. Hänen sisarensa Astrid oli Torniossa opiskelemassa 


kansakoulunopettajaksi. 


”Lassella oli edessä uusi oikeusproseduuri ja ehdonalainen 
rangaistus pöytäkirjoissa. Lassella ei ollut passia eikä viisumia. 
Siihen aikaan piti viisumikin olla joka paikkaan. Niitä ru- 
vettiin hoitamaan. Serkkuni — nyttemmin jo vainaja — Boo- 
ba eli Eino Mörsky oli merimies, samankokoinen kuin Lasse, 
sama hiusten väri kuin Lassella. Koska hän oli "mönsträyty- 
nyt’ maihin, hän ei tarvinnut passia enää.” 


Holger Pitkänen 


Pitkänen lupasi myös itse lähteä matkaseuraksi, olihan jo aikaa 
kulunut siitä, kun aseveljet olivat yhdessä matkanneet seikkailui- 
hin. Pitkäsellä puolestaan oli passi, muttei viisumia. Lauri Törni 


hyvästeli omaisensa ja tunsi hieman huonoa omaatuntoa siitä, 

että ei ollut ehtinyt kouluttaa saksanpaimenkoiraansa, jonka hän 
nyt joutui jättämään kotiväkensä huomaan. Peni-nimisen tum- 
man saksanpaimenkoiran joutui Jalmari viemään lopulta sisaren- 
pojalle Paavo Hörkölle. 

Yhdessä miehet matkustivat Tornioon, jossa he tapasivat Hol- 
gerin sisaren Astridin. Kaupungilla oli kerrottu, että suomalai- 
set olivat ampuneet Ruotsiin yrittäneen perheen Tornionjoen 
jäälle. Siksi sisar lähetettiin tarkistamaan asioita. Miesvainajan- 
sa, Lapin sodassa kaatuneen Vilho Ponkalan kotikaupungissa 
hänet tunnettiin hyvin ja siksi Astrid saattoi luottamukselli- 
sesti kysellä asioita. Ruotsin puolella Haaparannassa lands- 
fiskalin, nimismiehen toimistossa oli töissä tuttava, joka lupasi 
leimata miesten paperit, jos he sinne asti pääsisivät. Pitkänen 
lähti sisarensa kanssa Haaparantaan etukäteen valmistelemaan 
asioita. Miehet punnitsivat vaihtoehtoja. He voisivat yrittää 
rajanylitystä niin kuin tavalliset matkalaiset, Törni Mörskyn 
papereilla ja Pitkänen omillaan, hän kun oli saanut olla suh- 
teellisen rauhassa, vaikka Valpo oli Holgerin kerran kuuluste- 
luihin pyytänytkin. Toisaalta he voisivat ottaa vuokra-auton, ja 
joko aseella uhaten ja rahatukolla lahjoen pakottaa kuljettajan 
ajamaan vauhdilla rajan yli nimismiehen toimiston eteen. Mie- 
het syöksyisivät sisään ja leimat papereihin saatuaan he olisivat 
turvassa. 

Pitkänen on halunnut ilmeisesti lisätä hieman dramatiikkaa 
seikkailuun, jossa hän itse oli mukana, ja kertoi miesten pääty- 
neen Parabellumiin ja rahatukkoon. Muiden aikalaistodistajien 
mukaan he päättivät kuitenkin valita rauhallisemman tavan. 
Helmikuussa 1949 kaksi miestä kulki näennäisen kiireettömäs- 
ti, matkalaukut käsissään ja siististi pukeutuneina Torniosta yli 
valtioiden rajana olevan Tornionjoen, kohti Haaparantaa. Rajan 
toisella puolella, nimismiehen toimistossa, pöydän takana oleva 

virkailija sai miesten passit, avasi ne ja vilkaisi ylöspäin — sekä löi 
leimat miesten papereihin ojentaen ne takaisin. Haaparannasta 


parivaljakko lähti junalla kohti Tukholmaa. 


”Soitimme Vera von Essenille Skoklosteriin. Hän omisti Sals- 
tan linnan ja Skoklosterin linnan. Ihana, suurenmoinen nai- 
nen. Rauha hänen muistolleen. Hän otti meidät vastaan Tuk- 
holman-kodissaan, vei meidät lounaalle Ritziin; söimme siellä 
ja jäimme odottelemaan, kunnes Vera oli saanut päätetyksi 
maataloustuottajain kokouksensa. Sitten hän opasti meidät 
bussiin ja löi rahat käteemme.” 


Holger Pitkänen 


Wera von Essen, pirteä kuusikymppinen aatelisrouva, oli autta- 
nut asekätkentäupseereita monta kertaa. Wera von Essenin puo- 
liso Gustav von Essen oli kuollut kolmetoista vuotta aikaisem- 
min. Pian pyöreäkulmainen bussi kuljetti hyvällä tuulella olevan 
parivaljakon Tukholmasta luoteeseen. Valkoinen Skoklosterin 
linna kohosi jykevänä korkeuksiin neljän katetun kulmatorninsa 
kannattelemana, suuren puistikon keskellä. Linnan taustalta hei- 
jastui sinisenä hohtavan Skofjärdenin pinta ja vihreät harjanteet. 
Törni ja Pitkänen ottivat matkatavaransa ja kävelivät puistotie- 
tä vanhan punatiilisen kirkon ohi, jonka edustalla olevalla nur- 
mella kohosivat ikivanhojen hautojen kivipaasit. Miehet saivat 
yöpaikan varsinaisen linnan edustalla olevasta kaksikerroksisesta 
rakennuksesta. Samaan rakennukseen oli majoitettu ruotsalaisia 
metsäharjoittelijoita. Aamulla vastassa oli inspektör, linnan tiluk- 
sia hoitava vanha herra. Wera von Essen oli soittanut ja kertonut 
tulossa olevan kaksi suomalaista, ja tilanhoitaja oletti heidän ole- 
van työmiehiä. Linnan puistossa metsäharjoittelijat olivat kerän- 
neet kuivuneita risuja ja oksia kasoihin. Edellisenä päivänä he 

Kreivitär Wera von Essen auttoi suomalaisia sotilaita Ruotsissa, taustalla Alpo Marttinen. 

olivat polttaneet kaksi kasaa, ja risukasoja oli Pitkäsen mukaan 
”jumalattomasti”. Nyt Törnille ja Pitkäselle annettiin tehtäväksi 
kasojen polttaminen. 


”Yksitellen tupertamalla meiltä olisi mennyt monta päivää. 
Sytytimme yhden kasan ja juoksutimme siitä sytykkeen joka 
ainoaan kasaan. Siitä syntyi ketjupalo. Se oli komeata ja ra- 
tionalisoitua. Mutta siinä oli vähällä palaa koko puisto. Ne 
hommat loppuivat siihen. Oli liian reipasta ja radikaalia 
työntekoa. 


Holger Pitkänen 


Seuraavaksi Törni ryhtyi pilkkomaan puita, Pitkänen meni sa- 
halle lautahommiin. Wera von Essen lähetti kirjeen linnaan, että 
hän saapuisi viikonloppua viettämään, ja soitti myös pojalleen 
paroni Rutger von Essenille, joka asui linnassa vaimonsa Hermi- 
nen kanssa. Siinä vaiheessa linnassa vasta huomattiin, että Törni 
ja Pitkänen olivatkin maineikkaita suomalaisia upseereita. Wera 
von Essen pyysi miehiltä kauniisti anteeksi. 

— Fi ihmeessä mitään anteeksipyyntöjä. Me olemme ilomie- 
lin tehneet täällä töitä. Olemme jopa saaneet käydä Skoklosterin 
saunassa, ja kylpeneet kaikki muut ulos, miehet totesivat. 

Wera von Essen piti suomalaisupseereista, jotka toivat väriä 
linnan rauhalliseen arkeen. Törni ja Pitkänen saivat myös ker- 
toa kaikesta, mitä Suomessa oli tapahtunut. Kreivitär puolestaan 
kertoi Motti-Matti Aarniosta ja muista suomalaisista, joita hän 
oli auttanut miesten matkalla länteen. Ruotsin kautta länteen 
lähti joukko suomalaisupseereita, joita asekätkentäsyytösten 
johdosta odotti tuomio Suomessa. Asekätkijöiden ryhmän joh- 
tajaksi Ruotsissa kohosi Mannerheim-ristin ritari Alpo Martti- 
nen, ja Tukholmassa häntä avusti muun muassa entinen Suomen 

Yhdysvaltain suurlähettiläs Hjalmar Procopé. Marttinen pyrki 
Procopen avulla saamaan miehille viisumit johonkin läntisen pal- 
lonpuoliskon maahan, USA:n kautta. Yhdysvaltain suurlähettiläs 
suhtautui ajatukseen kuitenkin torjuvasti. 

Marttinen asui Tukholmassa Wera von Essenin kaupunkiasun- 
nossa, jossa Marttisen miehet pitivät myös kokouksia. Marras- 
kuussa 1946 sitkeä työ toi tuloksia: 


%...) Marttinen esiintyi yhtä varmana kuin konsanaan ”Tais- 
teluosasto Marttisen ' ja Jalkaväkirykmentti 61:n komentaja 
jatkosodan taisteluissa. Hän kertoi seikkaperäisesti tapaami- 
sestaan kenraali Kesslerin kanssa. Tämä oli ilmoittanut, että 
hänen hallituksensa ulkoministeri suostuisi antamaan Mart- 
tiselle ja kolmelletoista hänen nimeämälleen Suomen puolus- 
tusvoimain upseerille kauttakulkuviisumin sekä lyhyen oles- 
keluluvan Yhdysvalloissa. Lukumäärä 14 viittaa Martisen 
aiemmin laatimaan muistioon. 

Marttinen näki ehdotuksessa otollisen merkin siitä, että 
USA:n puolustusvoimien korkein johto oli kiinnostunut suo- 
malaisten upseerien palveluksista. Marttinen piti USA.n kan- 
nanottoa merkittävänä virstanpylväänä asiamme kääntymi- 
sessä suotuisaan suuntaan. Hän uskoi voivamme "pysähtyä" 
USA:ssa pitemmältäkin.” 


Paavo Kairinen — Marttisen miehet 


Ensimmäinen ryhmä matkusti joulukuun puolivälissä S/S Drot- 
tningholmilla New Yorkiin, tuolloin saapuivat Juho Anttila, 
myöhempi Etelämantereen kävijä Antero Havola, Erkki Lah- 
denperä sekä Olavi Pihala. Heidät ottivat vastaan Suomalaiset 
Aseveljet Amerikassa -yhdistyksen jäsenet, järjestö oli talviso- 
dassa organisoinut vapaaehtoisten kuljetuksia Yhdysvalloista 

Suomeen. Toinen ryhmä saapui Yhdysvaltoihin Alpo Martti- 
sen johdolla S/S Dothan Victorylla joulukuun loppupuolella, 
mukana olivat hiihdon maailmanmestari ja Mannerheim-ris- 
tin ritari Olavi Alakulppi, Vesa Järvinen, Aito Keravuori, Eino 
Lassila, Anto Päivärinne, Toivo Saastamoinen, Teuvo Turtiai- 
nen sekä Sulo Uitto. Suomalaisia haavoittuneita sotasairaalassa 
hoitanut rouva Inge Hjortzberg oli ollut saattamassa Marttisen 
miehiä satamassa, ja muisti heitä laivalle lähetetyllä sähkeellä 
Kööpenhaminasta: 


”Kovat ovat ajat, mutta kovat ovat pojatkin.” 


Myöhemmin tammikuussa 1947 saapui vielä Paavo Kairinen ja 
ryhmän viimeisenä Kalle Keränen. Matti Aarnio oli pidätetty jo 
Suomessa, mutta hän onnistui pakenemaan juotettuaan Hen- 
nalan varuskunnan upseerikerholla Valpon virkailijat ja lähdet- 
tyään itse melkoisen kauan kestävälle WC-käynnille. 

On kummasteltu, miksi Matti Aarnio ei lähtenyt Marttisen 
miesten mukana Yhdysvaltoihin. Erään näkökannan mukaan 
Marttinen koki Aarnion uhkaavan omaa arvovaltaansa. Miesten 
kertoman mukaan Marttinen olisi todennut, että hänen mie- 
lestään Yhdysvaltain armeijaan mahtuu vain yksi suomalainen 
eversti, ja ne joiden mielestä tuo eversti olisi Matti Aarnio, tulisi 
nostaa kätensä ylös. Kenelläkään ei ollut mitään Matti Aarniota 
vastaan, mutta käsiäkään ei noussut. Aarnion tie vei sitten Ve- 
nezuelaan, jonne matkasi muun muassa myös entinen kaukopar- 
tio-osaston johtaja Paul Marttina sekä inkeriläinen kaukopartio- 
mies ja Mannerheim-ristin ritari Mikko Pöllä. Marttina kertoi, 
että Venezuelan valinta määränpääksi ei riippunut vähääkään 
suomalaisista. 

Yhdysvaltoihin siirtyneitä suomalaisupseereita kutsuttiin johtajansa mukaan Marttisen miehiksi. 


”Mikään muu maa ei suostunut ottamaan meitä vastaan mil- 
lään ilveellä. Venezuelan lähetystössä Tukholmassa sen sijaan 
sai vaikutelman kuin siellä ei olisi muuta odotettukaan kuin 
meidän tuloamme. Viisumit ja kaikki tarvittavat liitteet pan- 
tiin siekailematta kuntoon.” 


Paul Marttina — Vahingossa Venezuelaan 

XX LUKU 


”Annatko minulle Marjan 
osoitteen, niin haen hänet 
sitten Espanjasta?” 


~ Lauri Torni 


Syksyllä 1949 Lauri Törnin elämä tuntui kerrankin sujuvan on- 
nellisten tähtien alla. Aikaisemmin vakavailmeisenä nähty sota- 
sankari hymyilee kaikissa hänestä otetuissa valokuvissa ja vierellä 
on nuori, tumma ja pitkäkutrinen nainen. Marja Kopsin isä oli 
saksalaissyntyinen Fredrik Kops, äiti suomalainen taiteilija Lisa 
Palm, joka etäisesti oli sukua PE. Svinhufvudille. Isä oli toiminut 
insinöörinä Amerikassa ja kymmenen vuotta sitten kohtalo oli 
tuonut perheen Ruotsiin, Saltsjö-Duvnäsiin. Vanhemmat olivat 
eronneet muutama vuosi sitten. Lisa Palm oli tyttärineen ollut 
St. Göranin sairaalassa suomalaisten sotilaiden tulkkina, toimi- 

nut heidän kirjeidensä kirjoittajina ja sen sellaista. Perheessä oli 
myös sotalapsi, Erkki-poika. Ruotsissa Marja kohtasi Lauri Tör- 
nin. Nuoripari tapasi Kopsien naapurissa asuvien Jennyn ja Gös- 


tan kautta. 


”Kreivitär ehdottikin, että Törni muuttaisi Palm-Kopsien 
luokse Tukholman ulkopuolella olevaan huvilaan, ettei hä- 
nelle kävisi niin kuin hänen kanssaan matkustaneelle ase- 
veljelleen Holger Pitkäselle. Holgerin ollessa Tukholmas- 
sa hänet pidätettiin ja palautettiin kotimaahan Valpon 
kuulusteltavaksi.” 


Riikka Ojanperä — Lauri Törnin elämästä 


Lauri Törni muutti Tukholman lähistölle idylliseen Saltsjö-Duv- 
näsin huvilakaupunkiin, perheeseen kuului myös skotlanninpai- 
menkoira Patsy. Lauri Törnin tavanneista tuntui, kuin Törni olisi 
saanut viimein elää sotavuosiin menettämänsä nuoruuden. Per- 
heen miehenä hän auttoi mielellään kaikin tavoin. Vaaleankeltai- 
nen ja kaksikerroksinen huvila oli mäen korkeimmalla kohdalla 
ja siellä riitti tekemistä, Törni mielihyvin hakkasi perheen koko 
talven polttopuut. Lauri Törni ei käyttänyt lainkaan alkoholia ja 
Kopsin perhe oppi tuntemaan hänet ehdottoman rehellisenä, ri- 
tarillisena ja luotettavana miehenä, joka oli karistanut luontaisen 
ujoutensa ja todellakin hymyili usein. 

Hillevi Kops saapui kesällä vuonna 1997 haastatteluun Helsin- 
kiin yhdessä serkkunsa Riikka Ojanperän kanssa, paikalla oli alle- 
kirjoittanut sekä Petri Sarjanen. Haastattelu myös nauhoitettiin. 
Pikkusisar oli saanut Marja Kopsilta luvan kertoa, mitä Ruotsissa 
tapahtui. Hillevi kertoi, kuinka kovapintainen upseeri suli nais- 
ten hallitsemassa talossa ja myönsi ensimmäistä kertaa olevansa 
rakastunut. 

”Marjan kanssa hän uskalsi olla romanttinen. Minulle hän oli 
kuin leikkisä isoveli, jota usein pyysin kertomaan tarinoita sotareis- 
suilta. Ja kyllähän Lasse kertoi, omalla ilkikurisella tavallaan. (...) 

Vakavampia tarinoita oli se, kun Valtiollisen poliisin pi- 
dätyksen jälkeen hänet laitettiin ahtaaseen selliin virumaan 
päiväkausiksi. Lasse muisteli, että vaikka ei mitään suuria 
laulumiehiä ollutkaan, hän lauloi kaikki osaamansa suoma- 
laiset laulut, jotta olisi pysynyt järjissäni eikä olisi murtunut. 

Todellinen kauhukertomus syntyi sitten Lassen puukantisen 
sodanaikaisen valokuva-albumin viimeisistä kuvista. Pienissä 
mustavalkoisissa kuvissa oli nyljetty ihmisennahka ja ihmisen 
jäseniä paloiteltuna suureen laatikkoon. Lasse kertoi, että ve- 
näläiset söivät sotavankeja, ja se sai meidän sisarusten selkä- 
piissä ryömimään kylmänväreet.” 


Hillevi Kops 


Huvilan lähistöllä olevalla järven jäällä muut nuoret viettivät ai- 
kaansa luistellen ja rohkeimmat kokeilivat paikallista hyppyrimä- 
keäkin, mutta Lauri Törni vältteli varmuuden vuoksi suuria vä- 
kijoukkoja. Saltsjöbadenin huvilakaupungin rantamilla sentään 
käytiin kävelemässä ja ihailemassa komeita merimaisemia sekä 
linnamaisena kohoavaa valkoista Grand Hotel Saltsjöbadenia. 
Marjan ja Lassen tunteet syvenivät niin, että nuoripari päätti 
mennä kihloihin. Kihlajaiskuvaa varten Lauri Törni halusi olla 
parhaimmillaan, ja Marja lähti laivalla Suomeen tapaamaan Las- 
sen vanhempia ja sisaria Helsinkiin. Upseerin univormu kunnia- 
merkkeineen oli valmiiksi pakattu. Lauri Törni odotteli hermos- 
tuneena, jos jostain syystä Marja pidätettäisiin. Lopulta hän puki 
päälleen pitkän takin sekä asetti kasvoilleen suuret aurinkolasit, 
vaikka pakkasta oli lähes 30 astetta. Hillevin kiusoitellessa vale- 
pukuista sotasankaria Lauri Törni lähti morsiantaan vastaan sata- 

Lauri Törni ja Marja Kops viettivät kihlajaisiaan Saltsjö-Duvnäsin huvilassa 1.1.1950. 

maan. Tullimiehet eivät vilkaisseetkaan tyynenä kulkevan Marjan 
matkatavaroita, jotka koostuivat lähes kokonaan suomalaisesta 
asepuvusta kunniamerkkeineen. Hillevi Kops valokuvasi Törnin 
jouluna 1949 hieman haikea ilme kasvoillaan, kyseinen upseerin 
univormu ensimmäistä kertaa yllään moneen vuoteen. 

Uuden vuoden päivänä, 1.1.1950, Kopsien huvilaan kokoon- 
tui parikymmentä vierasta, ystäviä ja läheisiä juhlimaan nuo- 
renparin kihlautumista. Marjan isältäkin tuli hyväksyvä onnit- 
telukirje. Eräs vieraista, Harry Järv, oli taistellut jatkosodassa 
ja hänen kirjansa pohjalta tehtiin myöhemmin elokuva Etulin- 
jan edessä. Järv on kertonut, kuinka suurissa huoneissa oli tilaa 
tanssia ja lämminhenkisen tilaisuuden kohokohta oli sormusten 
vaihto. Lauri Törni pujotti Marjan sormeen omalla nimellään 
kaiverretun kultaisen renkaan, Lauri Törnin sormea koristavassa 
kultasormuksessa oli vastaavasti teksti 1.1.1950 Marja”. Sor- 
mus oli tallella Lauri Törnin elämän loppuun asti, ja se päätyi 
hänen sotilasarkkunsa mukana lopulta Kotkaan sisaren luokse. 


Naapuruston nuoret Lauri Törni, Marja Kops, Kim, Jenny, Gösta sekä Hillevi Kops. 

Vaikka elämä Saltsjö-Duvnäsin huvilassa oli pitkästä aikaa 
onnellinen ajanjakso Lauri Törnin elämässä, hän tunsi kasvavaa 
levottomuutta. Hän oli väärällä nimellä vieraassa maassa, ilman 
vakituista työpaikkaa. Vuosi sitten hän oli istunut vankilapaos- 
sakin auttaneen Eino Lehtolan kanssa Esplanadin puiston pen- 
killä ja katsellut ihmisvilinää. Sotarikossyytteiden varjostaessa 
hän oli tuuminut Lehtolalle lähtevänsä Amerikkaan ja anovansa 
Yhdysvaltain kansalaisuutta mahdollisimman pian. Sopivan ajan 
koittaessa hän pyrkisi sotilasasiamieheksi Yhdysvaltain suurlähe- 
tystöön Helsinkiin. Sen jälkeen he taas istuisivat tutuilla Espan 
penkeillä ja muistelisivat menneitä aikoja. 

Presidentti J.K. Paasikivi oli kesän alussa armahtanut sotasyyllisyy- 
soikeudenkäynneissä tuomitut Risto Rytin, Kivimäen, Linkomiehen, 
Tannerin ja Ragnellin. Kreivitär Wera von Essenin kautta Törni oli 
saanut viestejä eversti Matti Aarniolta, joka asui Venezuelassa, La 
Guairassa. Ehkä hänen oli kuljettava samaa reittiä, Etelä-Amerikkaan 
ja sieltä tavalla tai toisella Yhdysvaltoihin. Marjalla itsellään olisi jo 
valmiina Amerikan passi. Etelä-Amerikan uraanikaivoksissa tarvit- 
taisiin työntekijöitä, siellä hän voisi hankkia tarpeeksi omaisuutta, 
jolloin Marja voisi matkustaa perässä. Holger Pitkänen oli palannut 
Suomeen, joutunut Valtiollisen poliisin kuulusteluihin ja menettänyt 
hetkeksi passinsakin. Viestit kertoivat Holgerin vaimon saaneen poi- 
kalapsen. Eräänä päivänä Hillevi astui huoneeseen ja kertoi Törnin 
saaneen vieraita. Lauri Törni kohensi ryhtiään ja nousi suoraselkäi- 
senä ylös. Hillevi katsoi miestä ihmeissään, leikkiä laskevasta leppoi- 
sasta Lassesta oli tullut silmänräpäyksessä Suomen armeijan upseeri. 
Holger Pitkänen oli tullut tapaamaan entistä upseeritoveriaan ja esi- 
miestään, toisen aseveljen kanssa. Valpon kuulustelujen jälkeen hän 
oli saanut passinsa takaisin. Nyt kaksi upseeritoveria istui iltahämäris- 
sä pöydän äärellä. Törni kertoi suunnitelmistaan lähteä Venezuelaan. 
Miehet tiesivät, että tämän jälkeen he eivät enää tapaisi vuosikausiin. 

”Siellä me keskustelimme selviksi ne asiat, joista olen aikaisemmin 
kertonut. Siellä siis päättyi se kahden miehen sota, joka oli alka- 
nut hyökkäysvaiheen aikana. Mitään katkeruutta ei nähdäkseni 
kummankaan mieleen jäänyt. Tietysti olisi ollut hienoa saavut- 
taa ne tavoitteet ja se arvonanto, jotka nuoren miehen mielessä 
noina vuosina liikkuivat. Mutta sota oli lopullisesti päättynyt.” 


Holger Pitkänen 


Helmikuussa 1950 Lauri Törni käveli Venezuelan konsulaattiin 
Tukholmassa. Eversti Matti Aarnio oli valmistellut kaikki paperi- 
työt viisumia varten. Ei kestäisi enää kauan, kunnes viisumi olisi 
kädessä. Samalla täytyi etsiä sopiva laiva matkaa varten, matkansa 
hän maksaisi työllään. Maaliskuussa 1950 kaikki paperit olivat 
viimein kunnossa. Lauri Törnillä alias Eino Mörskyllä oli viisumi 
Venezuelaan ja pesti Göteborgista lähtevässä ruotsalaisessa tank- 
kerissa s/s Boliviassa. Ero oli haikea, ja Marja kyynelehti hyvästel- 
lessään Lauri Törniä. Marja lupasi kirjoittaa usein, ja Törni puo- 
lestaan vakuutti tulevansa vielä noutamaan Marjaa. 

Päästyään myöhemmin Yhdysvaltoihin Törni tunnusti hieman 

huonoa omaatuntoa potien kirjoittaneensa turhan harvoin. Hän 
oli USA:ssa aluksi kuitenkin laittomasti vieraassa maassa, ilman 
kunnon työpaikkaa. Marja oli kirjoittanut useammin, mutta ei 
saanut kahdessa vuodessa kunnollista vastausta Törniltä, ja kertoi 
viimein odottamisen saavan riittää. 
”Mitä Lasse olisi voinut kirjoittaa Marjalle? Että ei ole toivoa 
vielä vuosiin — että hän oli varaton — osittain ystävien almuil- 
la elävä — siivooja-hanttihommissa rakennuksilla siellä täällä 
— laittomasti maassa jne.” 


Riikka Ojanperä — Lauri Törnin elämästä 

Kun Lauri Törnistä tuli Yhdysvaltain armeijan upseeri, hän osti 
Saksassa palvellessaan Italiasta valkoisen urheilumallisen avoau- 
ton, Alfa Romeon. Tutun huvilan eteen Saltsjö-Duvnäsissä pysäh- 
tyi viimein komea auto, josta nousi hieman hermostunut amerik- 
kalainen upseeri. Törni oli nyt Larry Thorne, ja hän oli saapunut 
noutamaan Marjaa. Thornen koputuksiin ei kuitenkaan vastattu, 
Lisa Palm oli tuolloin Las Palmasissa tyttärensä luona. 


”Hetken mietittyään Lasse käveli naapuriin, jossa oltiin ko- 
tona. Jennyn ilmeestä paistoi ensin hämmennys, joka vaihtui 
tunnistamisen riemuun. "Tulin noutamaan Marjaa’, Lasse 
sanoi lyhyesti. Jenny kertoi haukkoneensa hetken henkeään, 
mutta haukkui sitten Lassen pataluhaksi ja hävyttömäksi. 
Marja odotti kaksi vuotta ja kirjoitti lähes joka viikko, mut- 
ta Lasse ei suostunut vastaamaan, kuin kahdella vaivaisella 
kirjeellä. 

Jenny kysyi kauanko Lasse luuli naisen odottavan, kun ei 
edes tiennyt missä päin maailmaa mies oli. ‘Annatko minulle 
Marjan osoitteen, niin haen hänet sitten Espanjasta? Lasse oli 
pyytänyt. Sitä en anna, sinulla ei ole enää mitään asiaa häi- 
ritsemään heidän elämäänsä, Jenny vastasi. ‘On tässä ennen- 
kin sotaretkiä tehty, ja vielä onnistuneesti, Lasse oli todennut 
hieman kiihtyneenä. 

Hillevi Kops 


Mutta Jenny — joka oli myös suomensukuinen — pysyi tiukkana ja 
mustanpuhuva ilme kasvoillaan Larry Thorne joutui palaamaan 
valkoisella Alfa Romeollaan takaisin ilman morsiantaan. Törni 
oli saanut kuulla, kuinka Marja ja Hillevi olivat tehneet matkan 
Espanjaan. Hillevi oli mennyt naimisiin vuonna 1952 espanja- 
laisen liikemiehen kanssa ja muuttanut pois. Marja oli seurannut 

perässä vuoden kuluttua ja oli onnellisesti naimisissa espanjalai- 
sen lääkärimiehensä kanssa, heillä oli myös kaksi lasta. 

Dosentit Juha Pohjonen ja Oula Silvennoinen pitävät Lauri 
Törnin antamaa lupausta Ruotsista lähtiessään keksittynä tarina- 
na, samoin kuin sitä, että Törni olisi valkoisella Alfa Romeollaan 
tullut vuonna 1957 hakemaan morsiantaan. Hillevi Kopsin ker- 
tomuksessa ei ole kuitenkaan mitään epäjohdonmukaista, Törni 
ajoi Alfa Romeollaan Suomeenkin asti. Hillevi Kops pystyi ni- 
meämään avainhenkilöt ja osoittamaan heidät myös valokuvista, 
Marja Kops oli myös elossa Espanjassa kun Purppurasydän ilmes- 
tyi. Hän olisi voinut tarvittaessa korjata virheellisyydet. Pohjo- 
nen ja Silvennoinen eivät omaa kirjaansa varten tehneet yhtään 
ainoata Törnin perheenjäsenen, ystävän tai aseveljen haastattelua, 
joten tekaistuista tiedoista itse kiinni jääneiden dosenttien väite 
on yksinkertaisesti häpeämättömän röyhkeä. 

Riikka Ojanperän pikkusisko on asunut koko aikuisikänsä ul- 
komailla. Kun sisar miehineen muutti Eurooppaan 1960-luvun 
puolivälissä, poikkesivat he myös Marjan luona Sevillassa. Kos- 
ka kukaan muu pöytäseurueesta ei ymmärtänyt ruotsia, olivat he 
muistelleet keskenään kirjeenvaihtomatkoja. Kesällä 1949 hän 
oli ollut Palm-Kopseilla ruotsia oppimassa 12-vuotiaana. Tuol- 
loin 19-vuotias Marja uskoi hänelle salaisen kirjekuriirin toimen. 


”Niin tytöt matkasivat yleisellä kulkuneuvolla jonnekin. Siel- 
lä jossain päämäärässä noustiin pois ja Marja jäi odottamaan. 
Hän itse kipitteli viemään viestiä tiettyyn kuvattuun paik- 
kaan. Se ei ollut kaupunkia eikä se ollut omakotitalo, vaan 
vaikutti enemmän leirin tai kasarmin tapaiselta. Nimiä ei 
mainittu, vain finska pojken’.” 


Riikka Ojanperä — Lauri Törnin elämästä 

Kyse on mahdollisesti Marjan ja Lauri Törnin seurustelun alkuajois- 
ta, jolloin Törni asui Holger Pitkäsen kanssa Skoklosterin linnan 
siipirakennuksessa, jota voisi kutsua kasarmimaiseksi. Riikka Ojan- 
perä oli puolestaan pari vuotta aikaisemmin kuljettanut Törnin ase- 
puvun Suomeen ja Sauvoon, josta se oli toimitettu Helsinkiin. 


”Vuoden 2004 toukokuussa vieraili Riikan aviomies Johannes 
Sauvon eläkkeellä olevan maalarimestarin luona. Maalari al- 
koi muistella menneitä, kuinka Kontiolan huvila oli kesäisin 
täynnä nuoria tyttöjä, kun hän oli siellä nuorena tapetoimassa 
vinttihuonetta. Hän sai silloin tietää, että tyttöjen isä oli kuol- 
lut sodan aikoihin. Ilmeisesti kaatunut, kuten hän oli arvellut, 
koska näki vintillä riippuvan korkean upseerin univormun 
komean mitalirivistön koristamana. Johannes oikaisi hänelle, 
että tyttöjen isä oli menehtynyt auto-onnettomuudessa, ja että 
univormu oli ollut kuuluisan Lauri Tornin.” 


Riikka Ojanperä — Lauri Törnin elämästä 


Lauri Törni ja Holger Pitkänen asuivat Skoklosterin linnassa saavuttuaan Ruotsiin. 

Lauri Törni ei lopulta koskaan vakiintunut eikä hänellä ker- 
rota olleen toista yhtä pitkäaikaista naissuhdetta, lyhytaikaisia 
seurusteluita toki. Perhe-elämän yhteensovittaminen upseerin 
uran kanssa ei ole kovin helppoa missään maassa. Sotilas voi 
saada komennuksia eri puolille maailmaa joskus lyhyelläkin va- 
rotusajalla, ja perheen pitäisi pystyä seuraamaan mukana. Se 
aiheutti ongelmia erityisesti lasten koulunkäynnin johdosta, 
kuten Marttisen miesten puolisot kertoivat usein. Oman per- 
heen perustamisen sijasta Lauri Törnistä tuli Marttisen miesten 
perheille eräänlainen isoveli, joka viihtyi lasten kanssa ja piti 
heistä huolta. 


”Lauri oli tavattoman kiltti ja auttavainen. Hän otti Jou- 
niin isoveliasenteen. He kävivät usein yhdessä hiihtämäs- 
sä Itävallan alpeilla ja Dolomiiteilla. Lassi oli erinomainen 
hiihdon opettaja. Jounista tuli hänen opissaan niin taitava, 
että hän toimi myöhemmin West Pointin kadettina koko kou- 
lun alppihiihdon opettajana. Koska Lassi oli poikamies, hä- 
nellä oli rahaa väljemmin kuin muilla. Hänellä oli urhei- 
luauto ja kaikki hiihtovarusteet huippuluokkaa. Kun Jouni 
lähti kadettikouluun, Lassi lahjoitti kaikki hiihtovälineensä 
pikkuveljelleen ”.” 


Hellä Keravuori — Vastuunkantaja 


Alpo Marttisen perhealbumiin on liimattu lukuisia kuvia, jois- 
sa hyväntuulisen oloinen Törni viettää aikaansa perheen parissa 
milloin kahvipöydässä istuen, toisinaan taas lasten kanssa tel- 
mien. Marttisen lapset istuivatkin usein Lasseksi kutsutun vie- 
raan ympärillä ja kuuntelivat jännittäviä tarinoita hänen uusista 
seikkailuistaan, myös vanhat kestosuosikit tahdottiin kuulla yhä 
uudelleen. | 

”Lauri Törnikin viihtyi Marttisten luona. Hän oli kuin iso- 
veli Ristolle. Yhdessä he nostivat puntteja ja kävivät ajelulla 
Törnin Alfa Romeolla.” 


Pasi Tuunainen — Marttinen 


”Kerroin vaimolleni ja lapsilleni tulevasta erikoisvieraasta. 
Valmistauduin vastaanottamaan hänet parhaalla mahdolli- 
sella tavalla. Meillä olikin ikimuistoinen ilta. Larrysta tuli- 
kin lastemme, kahden tyttären ‘seta’, joka oli vuosien mittaan 
mitä tervetullein vieraamme palvellessamme samassa jouk- 
ko-osastossa taikkapa vain samoilla puolin maailmaa.” 


Paavo Kairinen 


”Oli vuosi 1964 ja Lasse oli lähdössä toiselle komennukselleen 
Vietnamiin. Olimme kutsuneet hänet viettämään jouluaat- 
toa kanssamme. Poikamme lisäksi, joka oli nyt 8-vuotias, per- 
heemme oli kasvanut seitsemänvuotiaalla tyttärellä. Lasse oli 
todella hyvä lasten kanssa ja ilmiselvästi rakasti heitä, tuoden 
muistorikkaita lahjoja; sähköisen junaradan Jussille ja taidok- 
kaan teeastiaston Eevalle.” 


Liisa Keränen — FFSC Newsletter 


Kun suomalais-amerikkalainen Joint Task Force Full Accounting 


-osaston 56. retkikunta palasi elokuussa 1999 Vietnamista, tie- 


to Lauri Törnin mahdollisesta löytymisestä kiiri nopeasti ulko- 
maillekin. Marja Kops sai viestin serkkunsa Riikka Ojanperän 


kautta. Marja asui edelleen Sevillassa ja oli onnellisesti naimisissa 


espanjalaisen lääkärimiehensä kanssa. Pitkässä kirjeessään Marja 


tiedusteli, järjestettäisiinkö mahdolliset viralliset hautajaiset Suo- 

messa. Hän toivoi ainakin voivansa lähettää kukkatervehdyksen 
ja ehkä Riikka voisi lukea hänen puolestaan pienet muistosanat. 
Muutaman viikon kuluttua edellisestä kirjeestään Marja lähetti 
korttiin kirjoitetut muistosanat. 


”Kaksi viikkoa sitten televisiossa näytettiin John Waynen filmi 
Vietnamista. Carlos oli ystävällinen ja otti sen videolle, joten 
näin sen seuraavana päivänä. Rehellisesti sanottuna en pitänyt 
filmiä mitenkään onnistuneena, tai että John Wayne olisi juu- 
rikaan muistuttanut esikuvaansa Lassea. Se oli ainakin kau- 
kana siitä, millaisena minä koin Lassen persoonallisuuden. 
Tiedätkö, että Lasse ilmestyi minulle kaksi kertaa 60-luvun 
puolivälin jälkeen. Hän istui sänkyni laidalla ja me puhuim- 
me keskenämme.” 


Marja Kops 


Kohtaaminen oli Marjan mukaan tuntunut elävältä, todellisel- 
ta. Lasse oli kaksi kertaa vaatinut Marjaa mukaansa. Hillevi ker- 
toi myöhemmin kyseisestä ajasta, kuinka hän ja sisarusten äiti 
Lisa Palm olivat käyneet läpi vaikean ajan yrittäessään auttaa 
Marjaa näiden kokemusten yli. Marja oli herkkä ja Lasse vahva 
persoonallisuus. | 

Marja Kops oli istuttamassa kukkia puutarhassaan Espanjas- 
sa, kun hän huomasi joitakin tarvikkeita puuttuvan. Niitä nou- 
taessaan hän joutui auto-onnettomuuteen, rekka katkaisi hänen 
elämänsä silmänräpäyksessä. Päivä oli heinäkuun 28. päivä vuon- 
na 2000. Hänen toiveensa kuitenkin toteutettiin Lauri Törnin 
hautajaisissa Arlingtonin sotilashautausmaalla Yhdysvalloissa 
26.6.2003. Hautajaiset on kuvattu Törni-trilogian viimeisessä 
osassa: 


294 


”Annatko minulle Marjan osoitteen, niin haen hänet sitten Espanjasta?” 


”Tapio Anttila, Kari Kallonen ja Jussi Lempiäinen seisovat 
heiken hiljaa metallisen arkun äärellä. Jussi Lempiäinen laski 
Marja Kopsin puolesta kukkalaitteen hopeanhohtoiselle pin- 
nalle. Sinivalkoisia kukkia, mukana yksi punainen ruusu. 
Kari Kallonen sai kunnian lukea Marjan alunperin ruotsin- 
kieliset muistosanat 

'Olit tärkeä Suomelle. Vaalit ihmisten vapauden ihannet- 
ta koko maailmassa. Olit tärkeä myös minulle. Kiitos Lasse. 
Marja. * 

Se oli viesti kuolleelta rakastetulta. Elämä on tosiaan joskus 
kummallista. Ehkä hekin olisivat nyt yhdessä.” 


Vuonna 2004 Marja Kopsin tytär Marja de Ouero lähetti Se- 
villasta saksankielisen kirjeen, jossa hän kiitti kaikesta mitä hä- 
nen äitinsä ja Lauri Törnin vuoksi oli tehty. Erityisesti hän oli 
onnellinen siitä, että hänen äitinsä toivomus muistosanoista oli 
toteutettu. Tytär kertoi, että oli saanut äidiltään Lauri Törnin 
antaman kihlasormuksen sekä jonkinlaisena mitalina pitämänsä 
esineen. Kuviona oli ollut valkoinen ruusu kultareunuksilla, ja 
Marja Kops oli selittänyt kukan olevan suomalainen. Valitetta- 
vasti tavarat oli myöhemmin varastettu. 


”Mutta edelleen minulla on jäljellä erittäin kaunis pöytäliina, 
jonka Laurin äiti oli lähettänyt. Ja lisäksi äitini päiväkirjat, 
joissa hän kirjoittaa Laurista ja monista muista henkilöistä.” 


Marja de Ouero 

”Sen jälkeen hän sai kulkea 
vapaasti Harlemissa, 
yhtäkkiä syntyi sanelematon 
linnarauha.” 


~ Paavo Kairinen 


S/s Bolivia höyrysi Göteborgin rediltä kohti länttä, ja merestä 
nouseva huuru peitti kaupungin näkyvistä. Laivan keula 
suuntautui Pohjanmeren yli Brittein saarten pohjoispuolelle. Se 
puski kuohuvien aaltojen läpi tietään Skotlannin rannikon ja 
Shetlanninsaarten välitse aavalle Atlantille. Pureva merituuli oli 
kylmä, mutta Lauri Törnillä riitti töitä, jotka pitivät lämpimänä 
kannella ollessa. Suurilta myrskyiltä vältyttiin, vain muutamina 
öinä oli vaikea pysyä sängyssä ja tuolit liukuivat seinästä seinään. 

Laivan säiliöt oli pumpattu täyteen merivettä heti Atlantille 
päästyä, mutta se ei estänyt kaikkea keinumista. Etelä-Ranskan 
kohdalla lämpimät etelätuulet alkoivat hyväillä merimiestenkin 
kasvoja ja Azoreiden saariryhmä jäi pian taakse. Delfiinit 
hyppivät laivan ympärillä ja jokunen haikin seurasi laivaa 
ruokajätteiden toivossa. Muutamat viikot kuluivat nopeasti, 
ja lopulta muiden merimiesten tavoin valkoiseen paitaan ja 
housuihin sonnustautunut Lauri Törni sai ihailla laivan kannella 
Karibianmeren saarten kullankeltaisia hiekkarantoja, virheiden 
palmujen heijastuessa turkoosinvärisestä merestä. S/s Bolivia 
kiemurteli Puerto Ricon ja Haitin saarten välitse Monansalmea 
pitkin kohti Venezuelaa. Keväisenä huhtikuun päivänä laiva lipui 
viimein La Guairaan, Caracasin ulkosatamaan. 

Satamassa vastassa oli tuttu mies, sonnustautuneena vaaleaan 
lierihattuun. Matti Aarnion kasvoilla oli trooppisen auringon 
tuoma rusketus. Tie La Guairasta kulki Maiguetian kaupungin 
ohi kohti maan pääkaupunkia Caracasia. Maantie kiipesi lä- 
hes puolentoista kilometrin korkeuteen rannikkovuoristoon ja 
laskeutui sieltä kiemurrellen alas laaksoon. Vuorenrinne puto- 
si tien reunalta lähes pystysuoraan alas huimaaviin syvyyksiin. 
Silmiä hivelevät näköalat vuoristoon ja merelle olivat kauniita, 
mutta vaarallisia. Alaspäin katsottaessa pystyi erottamaan siellä 
täällä pitkin matkaa rotkoihin syöksyneiden autojen jäännök- 
siä. Eräässä mutkassa oli onnettomuusauton jäännökset nos- 
tettu betonijalustalle, varoittavaksi muistomerkiksi ihmisen 
kuolevaisuudesta. 

Caracasissa Lauri Törni asui Matti Aarnion vieraana, ja ensim- 
mäiset päivät kuluivat kuulumisia vaihdettaessa. Törni kertoi- 
li vaiheistaan sodan jälkeen ja toi terveisiä Ruotsista Wera von 
Esseniltä, jonka vieraanvaraisuudesta molemmat upseerit olivat 
saaneet nauttia. Venezuela oli täynnä luonnonrikkauksia. Kes- 

kusteluissa Matti Aarnion kanssa Lauri Törnille kuitenkin selvi- 
si, että retkikunnan varustaminen etsimään esimerkiksi uraania, 
jalometalleja tai öljyä vaati rahaa, bolivareja, joita hänellä ei ol- 
lut. Ja rikastuminen riippuisi silti onnettaren arvaamattomasta 
suosiosta. Oli keksittävä toinen tapa itsensä elättämiseen, kunnes 
tie Yhdysvaltoihin aukeaisi. Aarnio muisteli kapteeniluutnantti 
Heikki Aulion, merikapteenin, joka toimi Alcoa Steamship Com- 
panyn palveluksessa, auttaneen aiemminkin maanmiehiään. Sis- 
sipäällikkö Paul Marttina oli toipunut heidän luonaan pian Au- 
lioiden saapuessa maahan ja kertonut siitä teoksessaan Vahingossa 
Venezuelaan. La Floridan hienostokaupunginosan äärimmäisillä 
liepeillä olevassa huvilassa, guintassa, El Avilan vuoriston juu- 
rella, ilma oli raikasta ja sinne ei kantautunut liikenteen melu. 
Marttina oli toivuttuaan työskennellyt perheessä jonkinlaisena 
yleismiehenä. 


"Merikapteeni Heikki Aulio oli paljon kokenut ja monia 
valtiollisiakin salaisuuksia omaava herrasmies. Hän oli jat- 
kosodan jälkeen laivastoupseerina järjestämässä kuljetuksen 
armeijan tiedustelumateriaalin siirtämiseksi Ruotsiin, eli 
Stella Polaris’ operaatiossa mukana. Laivojen merikapteeni- 
na hän oli kiertänyt maailman ympäri useita kertoja myös 
purjelaivoilla.” 


Lauri Koski - Muistojen polku 


Nyt kapteeni Aulio asui Macutossa, pienessä rannikolla sijaitse- 
vassa kylpyläkaupungissa nuoren iloisen rouvansa Kaarinan kans- 
sa, joka puolestaan oli jääkärikapteenin ja kirjailijan Sulo-Veikko 
Pekkolan tytär. Aulioiden ensimmäinen lapsi oli syntynyt mat- 
kalla, New Yorkissa, ja automaattisesti Amerikan kansalaisuuden 
saanut pikkumies oli sitten lentänyt äitinsä kanssa Venezuelaan. 


298 


”Sen jälkeen hän sai kulkea vapaasti Harlemissa, yhtäkkiä syntyi sanelematon linnarauha.” 


Lauri Törni kiitti saamastaan avusta toimimalla Aulion perheessä myös lapsenvahtina. 

Jukka Tyrkkö haastatteli Kaarina Auliota joka kertoi, kuinka 
Lauri Törni käytti vieläkin nimeä Eino Mörsky, vaikka isäntäper- 
he toki tiesi miehen oikean henkilöllisyyden. 


”Katsoin Macuton aikaisesta vieraskirjastamme ja siihen oli 
Lauri Törni (Eino Mörsky) ensimmäisen kerran riipustanut 
nimensä 24.4.1950. Muistaakseni hän oli muutamaa päi- 
vää ennen saapunut Venezuelaan ja asui Caracasissa ollessaan 
luultavasti eversti Matti Aarnion luona.” 


Kaarina Aulio — Lauri Törnin tarina 


Quinta Mary Solissa Törni teki pikkuremontteja, korjasi talon 
kattoa, tasoitti sementillä ajotietä ja piti huolta perheen lapsista, 
joiden kanssa leppoisana ja miellyttävänä nuoren miehenä pidetty 
Törni viihtyi erinomaisesti. Perheen amerikkalaisille vieraille 
Törni kertoi sotaseikkailuja, joita he silmät suurina kuuntelivat. 
Lauantai oli saunapäivä, ja niitä Törni ei jättänyt väliin. Miesten 
välisessä kädenväännössä hänelle ei löytynyt vastustusta, ja kun 
kilpailtiin kaljapullon murskaamisesta heittämällä kiviseinään, 
jäi muilta kasa sirpaleita, mutta Törniltä tuskin tomua. 

Lauri Koski oli toiminut tykistön tulenjohtajana Tali-Ihanta- 
lan taisteluissa, ja sodan jälkeen hän ryhtyi hoitamaan vanhem- 
piensa omistamaa paperikauppaa Vammalassa. Reilun parikymp- 
pisen nuoren miehen veri veti kuitenkin maailmalle ja hän lähti 
mukaan Helsingin Sanomissa marraskuussa 1947 olleen ilmoi- 
tuksen perusteella seitsemän hengen ryhmään, joka osti vanhan 
purjeveneen ja kunnosti Bambiksi uudelleen kastetun aluksen 
Katajanokalla. Löysin saamani vihjeen perusteella Lauri Kosken 
Sastamalasta, ja vaihdoimme kirjoja ja materiaalia. Veteraani 
on sittemmin nähty myös Presidentinlinnassa itsenäisyyspäivän 
kunniavieraana. 

Yhdeksän kuukautta maailman merillä seilattuaan, lopuk- 
si viisimiehiseksi muuttuneen miehistön purjevene saapui La 
Guairaan 21.5.1949. Epäilyttävänä pidetty viisikko pidätettiin 
Venezuelassa. Heikki Aulion avustuksella he saivat kuitenkin yh- 
teyden ulkomaailmaan ja tapauksesta kirjoitettiin Suomessa asti. 
Eräs korkea Venezuelan valtion virkamies halusi onneksi ostaa 
purjeveneen, ja hän järjesti miehille oleskeluluvat. Koski toimi 
aluksi satamassa vartijana ja otti pestin myös Aulion tunteman 
ruotsalaisen kapteenin kipparoimaan rahtilaivaan m/s Skagerniin. 
Lopulta hän sai paikan Venezuelan valtion palveluksessa kartoit- 
tajana. Suomalaisia entisiä sotilaita löytyi maasta muitakin. 


”Venezuelalaisista työkavereistamme ei ollut juuri työapua, 
sillä he eivät uskaltaneet tulla mukaamme viidakkoon. Pyysin 
siksi esimieheltämme lisää suomalaisia töihin. Hän suostuikin 
ja saimme jo kauemmin maassa olleet Olavi Karpalon ja Wal- 
le Wainion palkattua työtovereiksi. 

Nämä kaikki (Lars, Olavi ja Walle) olivat palvelleet Sak- 
sassa Suomen SS-joukoissa. Olli oli lisäksi käynyt sotaa Espan- 
jan sisällissodassa Francon puolella. 

Oli hyvä joukko tekijöitä ja työt edistyivät nyt reippaam- 
min. Ollilla ja Wallella oli lisäksi jo hyvä espanjan kielitaito.” 


Lauri Koski - Muistojen polku 


Lars oli Kosken ystävä Lars Norrmen, joka oli myös purjehtinut 
Bambilla Atlantin yli, Walle Wainion nimi on Mauno Jokipiin 
SS-vapaaehtoisten historiikeissa muodossa Valle Vainio. Vaarana 
viidakossa olivat myrkylliset käärmeet, skorpionit, piraijat, alli- 
eaattorit, kirkkaammissa vuoristovesissä sähköankeriaat, viha- 
mieliset ja myrkkynuolia ampuvat intiaanit sekä maanjäristykset. 
Koski tutustui myös Matti Aarnioon sekä Lauri Törniin. 

”Erikoisista tapahtumista muistan Lauri Törnin, joka asui 
Heikki Aulion talossa ja hän tuli kysymään minultakin töi- 
tä. Hän lupasi lähteä kehotukseni mukaan katsomaan kuin- 
ka työskentelimme viidakossa. Tällöin alkoi Korean sota ja 
ammattisotilaana hän halusi sinne mukaan niin, että pyysi 
apua järjestää hänet heti USA:han, joka oli osapuolena selk- 
kauksessa. Olin mukana järjestämässä hänelle laivamatkaa 
merimiehenä.” 


Lauri Koski — Muistojen polku 


Koreaan oli ehtinyt mukaan myös suomalaisia asekätkentään 
osallistuneita upseereita. Koski tunsi m/s Skagernin päällikön 
kapteeni Svenssonin ja yhdessä Heikki Aulion kanssa — joka toi- 
mi laivayhtiön operation managerina — Koski kävi sopimassa, että 
Törni saisi pestin matruusina laivaan, joka kuljetti malmia Yh- 
dysvaltain etelärannikolle. Maihinnousumääräysten mukaisesti 
hän ei kuitenkaan saisi poistua laivasta kuin vasta aikaisintaan 
toisella matkalla, muutaman kuukauden kuluttua. Törni otti 
mahdollisuuden Kosken mukaan iloisena vastaan. Hän jätti Ma- 
cutoon Aulioiden luokse vähäisen henkilökohtaisen omaisuuten- 
sa, vaatteita, kirjoja ja kalvosinnappeja. Elokuun 22. päivä 1950 
hän kirjoitti Aulioiden vieraskirjaan jäähyväissanat. 


"Talo, jossa olen viettänyt suurimman osan Venezuelassa viet- 
tämästäni ajasta, ja jossa olen tavannut parhaimmat ja sy- 
dämellisimmät suomalaiset joita tunnen, on jäävä mieleeni 
ja toivon, että merimiestä ja maailmakiertäjää sekä suoma- 
laista sisua edustavaa perhettä rouva Fortuna ei unhoittaisi 
toimeliaisuudessaan. ” 


Lauri Törni — Lauri Törnin tarina 

Lauri Törni nousi matruusina lopulta norjalaiseen m/s Libre Vil- 
laan Venezuelan rannikolla. Hän teki työnsä tunnollisesti, ja 
kapteenin tiedustellessa oliko tämä ollut ruorissa, Törni vakuut- 
ti selviävänsä siinä missä muutkin. Laiva kiersi Etelä-Amerikan 
rannikkoa ja Karibianmeren saarten ohitse Meksikonlahteen. 
Syyskuun 20. päivä 1950 kapteeni joutui jättämään laivan redille 
Alabaman edustalla, Mobilen kaupungin luona, odottamaan sa- 


tamaan pääsyä. 


”Noin kuukauden kuluttua, jolloin tapasin Svenssonin, 
kapteeni kertoi, että ihmemies se Törni. Teki työnsä hyvin, 
mutta laiva ei ollut vielä edes päässyt maihin USA:ssa ja 
jäätiin redille odottamaan satamaan pääsyä, kun kaveri 
hävisi. Iltahämärässä hän oli sukeltanut laivalta mereen ja 
uinut maihin, jonka jälkeen hänestä ei kuulunut kerrassa 
mitään. Ihme ja tietysti onnikin, että satamien lähellä niil- 
lä vesillä usein uiskentelevat hait eivät sattuneet olemaan 
paikalla.” 


Lauri Koski — Lauri Törnin tarina 


Yön pimeydessä, kaupungin sataman lähistöllä Törni nousi 
maihin vettä valuvana. Jukka Tyrkkö kertoo, että ensimmäi- 
seksi Törni lähetti sähkeen eversti Marttiselle ja pyysi lisäoh- 
jeita. Törniä pyydettiin matkustamaan New Yorkiin ja otta- 
maan yhteyttä Suomalaiset Aseveljet Amerikassa -yhdistyksen 
puheenjohtajaan Paavo Flemingiin. Mobilen bussiasemalta 
Törni jatkoi ensin matkaa Greyhoundilla ostettuaan bussili- 
pun Atlantaan. Siellä Törni etsi lentoa, joka veisi hänet New 
Yorkiin. Valitettavasti päivän kaikki lennot olivat täynnä, ja 
edessä oli yön viettäminen lentokentällä. Mieli paloi kuiten- 
kin päästä mahdollisimman nopeasti mahdollisimman pitkälle, 

'Sen jälkeen hän sai kulkea vapaasti Harlemis: 


Viipurilainen New Yorkissa, 1950-luvulla suomalaisten yhdyskunta sijaitsi Harlemissa. 

ja dollareitaan laskien hän päätti ostaa lipun lennolle, jonka 
määränpää oli Washington D.C. Yhdysvaltain pääkaupungista 
matka jatkui junalla ja viimein edessä kohosivat Manhattanin 
pilvenpiirtäjät. 

Harlemissa Lauri Törni löysi etsiskelyn jälkeen suomalaisten 
kansallisseuran ja aseveliyhdistyksen, joilla oli käytössään huo- 
neistot mustien kaupunginosassa. Yhdistysten puheenjohtajat 
Paavo Fleming ja Kaarlo Strömberg ottivat Törnin avosylin 
vastaan, uuden mantereen saadessa asukkaakseen jälleen uuden 
Mannerheim-ristin ritarin. Asuinpaikka löytyi alivuokralaise- 
na huoneistossa 6 C osoitteesta 1931 Madison Avenue ja töitä 
Hugo Solamon Bakery Cafeteriasta, joka puolestaan sijaitsi 125. 
kadun korttelissa 21 E, Kansallisseuran huoneiston lähistöllä. 
Kuusi kuukautta sotasankari teki töitä elämisensä eteen siivoa- 
malla ja paistamalla munkkeja takahuoneessa. 


”Suomalainen asutus oli Harlemissa, amerikansuomalaisten 
asuttamassa kaupunginosassa vielä runsasta. Seuraelämä ja 
kulttuuriharrastukset elivät loistoaikaansa. Viidennellä Ave- 
nuella, Harlemin puolella oli suomalaisten oma haali”, jossa 
tanssittiin kolmasti viikossa. Välillä oli teatteriesityksiä ym. 
mieltäylentävää ohjelmaa. Esiintyjinä oli ammattitaiteilijoita 
kuten Verna Piponius, Juliska Koka (virolaissyntyinen), Kal- 
le Ruusunen ja hanurinsoittaja Onni Laihanen sekä monia 
muita.” 


Paavo Kairinen 


Koka oli tarkemmin syntyperältään romanianjuutalainen, Kal- 
le Ruusunen puolestaan oopperalaulaja. New York värikkäine 
iltavaloineen viehätti Lauri Törniä ja hän viihtyi kaupungissa, 
päästyään jälleen omiensa joukkoon. Maineikas ja hurjamai- 

neinen sotasankari viehätti naisiakin, ja aikalaiset muistelevat 
kuinka Törni vei milloin Annelin elokuviin, tanssi Martan 
kanssa Orpopojan valssia tai heilasteli naisvoimistelijoissa ol- 
leen eronneen Helgan kanssa niin, että ystävät epäilivät het- 
ken seurustelun olevan vakavampaa. Harlemissa asui niihin 
aikoihin pääosin mustia ja suomalaisia, jolloin kulttuurien 
yhteentörmäys oli väistämätön. Lauri Törni oppi asian kanta- 
pään kautta, eräänä yönä palatessaan amerikkalaistuneen suo- 
malaissyntyisen ystävänsä Alpo Riversin asunnolle, oli hänellä 
päällään vain alusvaatteet. Ylivoimainen miesjoukko mustia oli 
onnistunut yllättämään ja ryöstämään Törnin. Sitä ei tapahtu- 


nut toista kertaa. 


”Tuolloin elettiin suhteellisen rauhallista rinnakkaiseloa" 
tummaihoisten kanssa. He olivat tottuneet suomalaisiin ja 
päinvastoin. Törni tosin selvitteli välejään mustien kanssa pik- 
kutunneilla. Hän joutui kerran tosissaan mittelemään heidän 
kanssaan, kun pimeästä porttikäytävästä hyökkäsi 5-miehinen 
joukko hänen kimppuunsa ja otti hänen lompakkonsa. Mut- 
ta Torni kosti tämän seuraavalla kerralla. Sen jälkeen hän 
sai kulkea vapaasti Harlemissa, yhtäkkiä syntyi sanelematon 
linnarauha.” 


Paavo Kairinen 


Uutta vuotta vastaanotettiin Kansallisseuran huoneistossa Harle- 
missa, ja Lauri Törni oli soittanut mukaansa Eero Purasen, joka 
sotien jälkeen oli kokenut omat seikkailunsa ennen Amerikkaan 
saapumistaan. Hauskan illan jälkeen päätettiin jatkaa juhlimista 
läheisessä baarissa, Törnillä oli mukanaan myös tyttöystävä. Eero 
Puranen on kertonut, kuinka suomalaiset työntyivät alakertaan 
suureen baarisaliin, joka oli täynnä mustia. Tuskin he olivat eh- 

tineet maistaa oluestaan, kun baaritiskin päästä kuului hihkaisu 
ja tömähdys, mikä syntyi ruumiin mätkähtäessä lattialle. Eero 
Puranen oli vilkaissut olkansa yli ja huomasi Törnin seisovan 
jalat hieman harallaan nyrkkeilyasennossa. Törniä vastassa oli 
toistakymmentä mustaa. Puranen ja toinen suomalainen aseve- 
li yrittivät vetää Törnin toivottoman ylivoimaiselta näyttäneestä 
tilanteesta pois, mutta eivät onnistuneet. Baarisalissa vallitsi jo 
täysi kaaos. Puranen jatkaa, kuinka Törniä vastaan hyökänneet 
kaatuivat yhdellä hyvin tähdätyllä nyrkiniskulla, vuoron perään. 
Ovea lähinnä olleet pakenivat jo ulos, kun muutaman minuutin 
kuluttua poliisiautoja pysähtyi jatkuvana virtana baarin ulkopuo- 
lelle ja konstaapelit syöksähtivät pamput kädessään sisälle. Jäljel- 
lä olivat enää suomalaiset ja viitisen kaltoin kohdeltua mustaa. 
Törni selitti mustien miesten kopeloineen hänen tyttöystäväänsä, 
ja muista suomalaisista asia kuulosti niin uskottavalta, että he 
vakuuttivat niin käyneen. 

Joku voi epäillä kerrottuja asioita, ja tapahtumia on toki saa- 
tettu värittää ja osallistuneiden ihmisten lukumäärää liioitella. 
Mutta tapauksia on monia ja lukuisten eri ihmisten kertomina, 
joten tapahtuneet pitävät pääsääntöisesti paikkansa. Myös ase- 
veliyhdistyksen puheenjohtajistoon kuulunut Kaarlo Strömberg 
vahvisti tapahtuneet episodit Jukka Tyrkölle. 

Suomalaisilla oli toki myös perinteisiä, kulttuuripitoisempia- 
kin juhlia. 125. kadulla tapailtiin keskustelun merkeissä, kei- 
tettiin kahvia ja ruokailtiin. Suuremmat juhlat pidettiin 26. ka- 
dun huoneistossa. Tanssimaan pääsi Tyyne Kalervon pitämässä 
merimiesten suosimassa yöklubissa, koivuin koristellun lavan 
edessä oli pöytien reunustama suuri tanssilattia. Alakerrassa oli 
baari, joka tosin ei ollut suomalaisomistuksessa. Työväentalossa 
esitettiin näytelmiä, esimerkiksi Jääkärin morsian ja Orpopojan 
valssi, Mannerheimin patsasrahaston hyväksi. Törnikin intou- 

tui laulamaan näytelmässä mieskuoron mukana ja avusti muu- 
tenkin hänet hyvin vastaanottaneita maanmiehiään, toimimalla 
muun muassa aseveliyhdistyksen sihteerinä. Amerikansuoma- 
lainen taidemaalari K.A. Suvanto sai Törnin kerran vieraak- 
seen ja hän kertoi, kuinka hänen työhuoneeseensa New Yorkin 
Kansallisseuran naapurissa astui mies, ”kuin kuvanveistäjän 
luomus”. Törni kertoi Kansallisseuran haluavan, että Suvanto 
maalaisi näyttämölle talvimaisemakulissit lumineen, taustanaan 
talvinen mäenrinne, sen tapainen kuin Suomessakin on. 


”- Nimi Torni, sanoin, — tuo minulle mieleen toisen suoma- 
laisen sotilaan, jonka muistoruno on Vänrikki Stoolin tari- 
noissa. Hän oli Törne, josta luimme Suomen kouluissa: 


Mies suomalainen juurta juurevinta, 
kuin vanha visarunko rustopinta. 
Hänt eipä leikin saatu hämminkiin, 
siin iskua ja vankkaa vaadittiin. 


Vieras hymähti hiukan ja sanoi: 

— Jos otatte tehdäksenne sen, niin kannamme tänne entiset 
kulissit, joiden maalaukset ovat kuluneet. Otatte ne pois, puu- 
kehykset ovat hyvät. Pankaa niihin uudet kankaat ja maalat- 
kaa niihin talvisodan lumen peittämä metsä.” 


Jukka Tyrkkö - Lauri Törnin tarina 

Lauri Törni teki Yhdysvalloissa töitä rakennuksilla odottaessaan armeijauran avautumista. 


Teatraalista tai ei, maalaus syntyi, ja syntyi myös toista näytelmää 
varten korsu, jonka tekemiseen tarvittiin asiantuntijan neuvoja 
Törniltä. Viimein maaliskuussa 1951 käsistään kätevä kapteeni- 
kin sai hieman parempaa työtä puuseppänä Del-Rae Construction 
Companylta Amityvillessä. Töitä ei riittänyt kuin kesäkuuhun 
asti, mutta paremmin palkatuissa tilapäistöissä hän onnistui kui- 
tenkin hankkimaan elantonsa. 

XXII LUKU 


” Tiedoksenne, 
Central Intelligence 
Agency koordinoi 
hallitukselle kansallisen 
turvallisuutemme etuja.” 


~ L.F. Holmes 


Amerikka eli 1950-luvun alussa punaisen vaaran pelossa. Li- 
säksi murteellista ja vaillinaista englantia puhuva Lauri Törni 
oli saapunut maahan laittomasti ja ilman vaadittavia papereita, 
joten oli vain ajan kysymys koska hänet kutsuttaisiin kuulus- 
teluihin. SS-menneisyydestä kertovan oikeaan hauislihakseen 
tatuoidun veriryhmää osoittavan A-kirjaimen hän oli kaiken 

varalta veistänyt pois, Aito Keravuoren mukaan ilmeisesti taval- 
lisella puukolla. Törni päätti itse myös ilmoittautua siirtolais- 
viranomaisille, jotta hän saisi tarvittavat paperit Yhdysvaltain 
armeijaan liittymistä varten. Tapahtuneesta on kertonut Aito 
Keravuori. 

Kesäkuussa 1951 oli Kansallisseuralla suuret juhlat. Ovella jär- 
jestystä piti muutama vankka järjestysmies ja sisälle pyrki myös 
amerikansuomalainen Yrjö Jerry Harri, joka oli kuitenkin naut- 
tinut jo reilusti alkoholia. Ovimiehet yrittivät estää Harrin si- 
säänpääsyn, mutta isokokoisen miehen ulosheittäminen tuntui 
voittamattomalta tehtävältä. Lauri Törni kutsuttiin apuun ja Yrjö 


Harri lensi ulos. 


”Seuraavana päivänä Lassi kutsuttiin korkean raadin eteen 
siirtolaisvirastoon. Tuomari Harri istui puheenjohtajan pai- 
kalla. Hän kysyi Lassilta ovatko he mahdollisesti ennen ta- 
vanneet. Kun Torni ei tähän heti vastannut, tuomari veresti 
hänen muistiaan kertoen tulleensa heitetyksi Kansallisseuran 
pihalle edellisenä iltana. Samaan menoon hän myönsi sen 
hyvin ansainneensa ja tarjoutui tekemään voitavansa Lassin 
maahanjääntiluvan saamiseksi.” 


Aito Keravuori — Lauri Törnin tarina 


Paavo Fleming otti yhteyttä ystäväänsä, kenraali William Wild 
Bill Donovaniin, joka oli eläkkeellä ja nyt osakkaana lakiasiain- 
toimistossa. Lakitoimisto Donovan Leisure Newton Lumbard & 
Irvinellä oli New Yorkin toimistonsa Wall Streetillä ja toinen 
toimisto pääkaupungissa Washingtonissa. William Donovan oli 
maineikas sotilas, joka oli saanut ensimmäisessä maailmansodas- 
sa kongressin myöntämän Medal of Honorin, sekä perustanut en- 
simmäisen tiedusteluyksikön, Office of Strategic Services. OSS oli 

esikuva vuonna 1947 perustetulle Central Intelligence Agencylle, 
monet CIA-miehistä olivatkin entisiä OSS-veteraaneja. Fleming 
kertoi Donovanille Törnin kunniakkaasta menneisyydestä sodis- 
sa, ja Donovan innostui kyvykkään sotilaan saamisesta Yhdysval- 
tain palvelukseen. Hän asetti toimistostaan Törnin asioita hoita- 
maan B. Meredith Langstaffin. Kenraali informoi Lauri Törnin 
tilanteesta vaikutusvaltaisia ystäviään, ja kiinnostus suomalais- 
ta sotasankaria kohtaan heräsi. Lauri Törni sai kirjeen CIA:lta 


14.8.1951: 


”Hyvä Mr. Torni 

Teitä on suositeltu erittäin kyvykkäänä henkilönä, joka kou- 
lutuksenne ja kokemustenne kautta saattaisi olla kiinnostunut 
toimimisesta tässä Yhdysvaltain hallituksen virastossa. 

Tiedoksenne, Central Intelligence Agency koordinoi hal- 
litukselle kansallisen turvallisuutemme etuja ja ulkomaisia 
tiedustelutoimintoja. 

Jos harkitsette työtä, jossa voitte käyttää hyödyksenne eri- 
koislahjojanne ja taitojanne, olkaa ystävällinen ja soittakaa 
Mrs. Greavesille numeroon ‘Executive 6115’, alanumeroon 
2460 sopiaksemme haastattelustanne täällä Washingtonissa. 

Liitteenä seuraavat työhakemuksessa tarvittavat kaavak- 
keet. Toivoisimme teidän täyttävän ja palauttavan ne, tai tuo- 
van ne mukananne haastatteluunne, jolloin voimme tutustua 
paremmin taustaanne ja kokemukseenne. 

Arvostamme suuresti tämän asian harkitsemistanne. 
Vilpittömästi teidän 
L.F Holmes 
Päällikkö, henkilövärväystoiminta 
Liitteet (5)” 

Lauri Törnin sotilasura alkoi uudelleen Yhdysvaltain armeijan palveluksessa. 

Lauri Törni palautti hakemuksen täytettynä, ja syyskuun 17. päi- 
vänä L.E Holmes lähetti hänelle kiitoskirjeen. Normaalisti asian 
käsittely vei viikkoja, mutta Holmes lupasi kiirehtiä asiaa. Suu- 
rimpana esteenä oli kuitenkin se, että Törni oli saapunut maahan 
laittomasti. 

Törni tapasi marraskuun 9. päivä 1951 myös ensimmäisen 
kerran Aito Keravuoren, joka oli yksi tärkeimmistä Marttisen 
miehistä. Eversti Keravuori oli komennettu Japaniin syksyl- 
lä 1951, ja ennen lähtöään hänen oli vannottava upseerinvala 
New Yorkissa. Hellä ja Aito Keravuori yöpyivät New Yorkissa 
Wakkiloiden luona, jotka olivat Rockefellereiden palveluksessa 
ja asuivat yleensä hänen linnassaan, joten suomalaiset olivat ter- 
vetulleita sinne. Myös Keravuori lupasi antaa kaiken mahdol- 
lisen apunsa, että Lauri Törni pääsisi Yhdysvaltain armeijaan. 
Törni sai myös vakituista rakennusalan työtä Leu Krantzilta 
tammikuussa 1952 Woodmere Manor Companyn palveluksessa 
Idlewildestä, Long Islandilta. Törnin Statement of Personal His- 
tory -dokumentista ilmenee, että hän jatkoi työtään rakennuk- 
silla ja odotti sitkeästi paperisodan loppumista. Parempi asunto 
löytyi muutaman korttelin päästä edellisestä, lokakuussa 1952 
hän muutti huoneistoon 3N osoitteessa 1958 Madison Avenue. 
Maaliskuussa 1953 työt Woodmeren rakennuksilla loppuivat, 
mutta heinäkuusta syyskuuhun lisätöitä löytyi Star Contractor 
Corporationin palveluksessa. Syksyllä parempi palkka ja työ 
houkuttelivat hänet Mr. Fredriksonin palvelukseen Norwalkiin, 
Connecticutiin. 


”Lauri Törni tunnettiin tuttavapiireissä leppoisana, reiluna 


kaverina. Hän sopeutui hyvin elämänsä ainoaan pitempiat- 
kaiseen siviilielämään, jota kesti pari vuotta. Torni teki kai- 

kenlaisia töitä, mutta ehti perehtyä paremmin kirvesmiehen 
töihin rakennustyömailla. Vaikka hän olikin maaton ja vail- 
la henkilöllisyyspapereita, rakennusalan yritysten suomalaiset 
aliurakoitsijat antoivat hänelle työtä.” 


Paavo Kairinen 


Sulo Uitto oli toiminut asekätkennässä Aito Keravuoren alai- 
suudessa ja teki nyt rakennustöitä yhdessä Olavi Pihalan kanssa, 
perustaman yhtiönsä Suo-Olli Buildersin puitteissa. Rakennus- 
töissä Amerikassa oli monia aseveljiä, yhdessä he ottivat maljan 
maaliskuussa 1953 edesmenneelle Josef Vissiarionovits Dzugas- 
vilille, joka oli kutsunut itseään teräsmieheksi. Stalinin muistoa 
ei erityisemmin kunnioitettu, vaan miehet keksivät vuorotelleen 
toinen toistaan roisimpia maljapuheita. Sulo Uitto on kertonut 
muistojaan ajasta Petri Sarjaselle: 


”Sulon Bertta-vaimo oli vaikeiden Ruotsin-vuosien jälkeen 
päässyt pienen tyttärensä kanssa kolmen vuoden odottelun 
jälkeen maahan. Lauri Törni oli mieluisa vieras perheelle, 
ja lapsirakkaana hän kävikin katsomassa uutta tulokasta 
pientä Juhani-poikaa, jonka vaaleutta hän jaksoi ihmetel- 
lä. Connecticutissa Törni ja Uitto olivat rakentamassa uusia 
mallitaloja ja Lasse auttoi myös Uittojen oman talon katon 
rakentamisessa. 

Torni oli tehnyt anomuksen pääsystä Yhdysvaltain armei- 
jaan, ja sen hyväksymistä odotellessa asiat kulkivat omalla 
painollaan. Törni ajeli mustalla vanhalla Packardillaan niin, 
että kyyditettäviä joskus hirvitti, kunnes auto sanoi kerran lo- 
pullisesti sopimuksensa irti.” 


Purppurasydän 

Myös William Donovan ja Paavo Fleming jatkoivat uurastustaan, 
ja viimein edustaja W. Sterling Cole esitteli edustajainhuoneelle 
lain, jonka jälkeen Lauri Törni ei olisi enää lainsuojaton. Laki sai 
numeron H.R. 6412, Lex Tornin mukaan Lauri Törni oli saapu- 
nut laillisesti maahan ja oli oikeutettu vakituiseen asumisoikeu- 
teen. Samalla se mahdollisti liittymiseen Yhdysvaltain armeijaan. 
B. Meredith Langstaff matkusti aikaa säästääkseen itse helmi- 
kuun lopussa Washingtoniin, jotta senaattori Ives esittelisi lain 


välittömästi senaatille. 


”Be it enacted by the Senate and House of Representatives oh 
the United States of America in Congress assembled, that for 
the purposes of the Immigration and Nationality Act, Lauri 
Allan Törni shall be held and considered to have been lawfully 
admitted to the United States for permanent residence as of the 
date of the enactment of this Act, upon payment of the required 
visa fee. Upon the granting of such alien as provided in this 
Act, the Secretary of State shall instruct the proper quota-cont- 
rol officer to deduct one number from the appropriate quota 

for the first year that such quota is available. 

Approved August 12, 1953” 

Lex Törni, Private Bill HR 6412 


Tammikuun 27. päivä 1954 Lauri Törni saattoi jättää sisään Yh- 
dysvaltain kansalaisuusanomuksen numero 652139 New Yorkin 
South District Courtille. Samana päivänä hän astui pikkutakki 
ja musta solmio yllään sisään armeijan rakennukseen Whitehall 
Streetillä, yhdessä B. Meredith Langstaffin kanssa. New Yorkin 
World-Telegram and Sun -lehden toimittaja William F. Long- 
good sai aiheen kirjoittaa artikkelin suomalaisen sotasankarin 
värikkäästä tiestä lehden seuraavan päivän numeroon otsikolla 

” Red, White and Blue for Red-fighter’. Jo viikonloppuna Lauri 
Törnin edessä kohosivat Fort Dixin kasarmit. Mannerheim-ris- 
tin ritarista tuli alokas Torni, palvelusnumero 12 448 031, pal- 
veluspaikaksi kantakorttiin merkittiin Svc.Btr/y, 34th.FA.Bn. 
Ft.Dix NJ. 

Yhdysvaltain armeija täydensi 50-luvulla rivejään kutsunnoil- 
la. Kutsuntalautakuntien valitsemat miehet palvelivat kaksi vuot- 
ta kestävän pakollisen asevelvollisuuskauden. Joukossa oli myös 
Lodge Actin nojalla armeijaan värväytyneitä ulkomaalaisia, joille 
oli viiden moitteettomasti sujuneen palvelusvuoden jälkeen lu- 
vassa Yhdysvaltojen kansalaisuus. Korean sota oli juuri päättynyt 
ja kouluttajina toimi sekä Korean että Normandian niemimaan 
nähneitä upseereita. Kuri oli kova, eivätkä kersantit säästelleet ru- 
miakaan otteita muokatessaan sekalaisesta massasta käyttökelpoi- 
sia sotilaita. Lauri Törni ei voinut olla kiinnittämättä sekä palve- 
lustovereidensa että esimiestensä huomiota. Törni oli 35-vuotias, 
keski-iän tuvassa ollessa 19 vuotta. Lisäksi hänen englantinsa oli 
vielä heikkoa. Törni osallistui kuitenkin koulutukseen kaikella 
tarmollaan ja teki huolella hänelle annetut askareet, aseenpuh- 
distuksesta keittiöpalvelukseen. Pitkätkään marssit eivät häntä 
uuvuttaneet, eikä miehen kuultu valittavan kylmää sen enem- 
pää kuin nälkää tai väsymystä. Törni kunnostautui ammunnoissa 
ja hämmästytti esimiehensä räjähdysainetuntemuksellaan. Pian 
kersantit jättivätkin Törnin rauhaan. 

Törni sai häntä avustaneelta B. Meredith Langstaffilta kir- 
jeen, jossa hän kertoi etsivänsä muiden suomalaisten sijoitus- 
paikat Yhdysvaltain armeijassa. Törni oli myös pyytänyt laskua 
asianajotoimiston palveluista, ja Langstaff kertoi suomalaisten 
aseveljien yhdistyksen maksaneen jo 100 dollaria kuluista. Nor- 
maalitaksa työstä olisi 1 000 dollaria, mutta he olivat päättäneet 
puolittaa sen, eikä loppusummallakaan olisi kiirettä. Jäljellejää- 

neet kulut, 107,63 dollaria, Törni voisi maksaa kun saisi rahaa, 
ja loppusumman sitten sopivalla aikataululla. Paavo Fleming 
oli kertonut Langstaffille myös mahdollisuudesta, että veteraa- 
nit hoitaisivat asian. Törni laittoi shekin kuluista kuoreen, ja 
sai pian paluupostissa anomuskaavakkeet kapteenin vakanssin 
hankkimiseksi. Kysymykseen entisistä tuomioista Langstaff eh- 
dotti vastattavan ”Fi, poislukien 2 000 muun upseerin kanssa 
saatua tuomiota salaliitosta Suomen puolustamisesta siltä varal- 
ta, että kommunistit saisivat vallan ja Neuvostoliitto miehittäi- 
si maan”. Teksti löytyy edelleen Törnin Statement of Personal 
History -dokumentista. 

Jonkinlaisena vastapalveluksena kaikesta avusta Lauri Törni 
kirjoitti Suomalaiset Aseveljet Amerikassa -yhdistyksen 20-vuoti- 
sjuhlajulkaisuun vauhdikkaan tarinan Jännittävin sotaelämykseni, 
jossa lukija sai uudelleen elää lumipukuisen komppanian hyök- 
käyksen punaisen majurin Valter Vallin kouluttamaa hiihtopri- 
kaatia vastaan. 

Maaliskuun 2. päivä 1954 komentaja, eversti Nathan S. Mat- 
hewson nimitti Törnin ryhmänjohtajaksi. Kun jalkaväkisotilaan 
peruskoulutuskausi päättyi toukokuun 27. päivä 1954, pvt-2 
Törni ilmoittautui Coloradossa järjestettävälle mountain and cold 
weather training -kurssille. Tämä erittäin vaativa seitsemän viik- 
koa kestävä koulutus opetti kokelaille, kuinka sotilasoperaatio- 
ta voidaan suorittaa Kalliovuorten erämaa-alueilla. Pian entiset 
kouluttajat istuivat kuunnellen Törnin kokemuksia erämaaso- 
dankäynnistä. Lomillaan Törni vieraili muiden Fort Carsonissa 
palvelevien suomalaisten luona, jotka olivat nopeasti kohonneet 
hyviin virkoihin armeijan palveluksessa. Nyt Lauri Törni oli it- 
sekin yksi Marttisen miehistä. Marttinen tiesi kuitenkin, ettei 
Törni ollut enää nuori, ja teki kaikkensa edistääkseen tämän so- 
tilasuran kehittymistä. 

Pyynnöt Törnin lähettämisestä upseerikouluun kaikuivat 
kuitenkin kuuroille korville. Suoritettuaan eloonjäämiskoulu- 
tuksen Törni kaipasi uusia haasteita. Syyskuun 21. päivä 1954 
Törni komennettiin laskuvarjokoulutukseen Georgiaan, Fort 
Benningiin. Törnin aseveljet kertoivat hänen myöhemmin vit- 
sailleen, että kun oli kysytty vapaaehtoisia lähtijöitä laskuvarjo- 
koulutukseen, Törni oli nostanut kätensä koska ei ymmärtänyt 
mitä kysyttiin. Aseveljet eivät olleet silti aivan varmoja siitä, 
pilailiko Törni vai ei. 

Kovalla koulutuksella pyrittiin pienentämään aselajille luon- 
teenomaisia riskejä. Ensimmäisen viikon aikana keskityttiin 
kahteen keskeiseen tavoitteeseen, fyysisen kunnon nostamiseen 
ja keskeisimpien hyppytekniikoiden opetteluun. Osa kokelais- 
ta karsittiin pois heidän kieltäydyttyään hyppäämästä 34 jalan 
korkuisesta harjoitustornista valjaiden varaan. Viikon loppu- 
puolella hän oppi kaksi tapaa kuinka koota varjo, kun mies oli 
pudonnut maahan. Harjoitteet suoritettiin tuulikoneen avulla. 
Viikon viimeisissä harjoituksissa opetettiin maahan laskeutu- 
misen taito. Toisella viikolla miehet nostettiin 250 jalkaa kor- 
keisiin hyppytorneihin, joista heidät pudotettiin varjoineen ja 
varusteineen. Kolmas viikko olikin sitten täyttä totta ja Tör- 
ni saattoi kirjoittaa hyppypäiväkirjaansa ensimmäisen mer- 
kinnän. Hyppypäiväkirja on säilynyt tallessa ja se tuli Törnin 
sotilasarkun mukana Suomeen ja sisaren Salme Rajalan kotiin 
1960-luvulla. 

Kurssin suorittaakseen miesten oli suoritettava viisi onnistu- 
nutta hyppyä. Ensimmäiset kolme hyppyä suoritettiin 1 200 ja- 
lan korkeudesta ja kaksi viimeistä 1 000 jalasta. Kaikki hypyt 
olivat erilaisia. Viimeisessä hypyssä C-119-koneen molemmista 
ovista hyppäsi 16 miestä täydessä taisteluvarustuksessa. Valmis- 
tujaisseremoniaa varten miehet järjestyivät joukkueittain varus- 

Kersantti Larry Thorne teki erikoisjoukkojen miesten mukana armeijan ennätyshypyn. 

kunnan kappelin edustalla sijaitsevalle nurmikentälle. Vyönsoljet 
kiilsivät kilpaa varsikenkien kanssa, ohimarssia seuranneen pu- 
heen jälkeen miehet saivat kiinnittää rintaansa laskuvarjosotilaan 


hopeiset siivet. 

”Uskon Törnin olevan 


ehdottoman lojaali 
Yhdysvaltain hallitukselle.” 


~ Alpo Marttinen 


Valmistuttuaan laskuvarjokoulusta Törni sai komennustodistuk- 
sen, jonka mukaan hänen oli ilmoittauduttava Smoke Bomb Hill 
-nimisessä paikassa Fort Braggin varuskunnassa Pohjois-Caro- 
linassa, syyskuun 21. päivä 1954. Törni soitti ystävilleen ja nämä 
tunnustivatkin järjestelleensä hieman asioita. Erikoisjoukot eivät 
olleet kovin tunnettu yksikkö edes armeijan sisällä. 10th Special 
Forces Group perustettiin kaikessa hiljaisuudessa vuonna 1952 ja 
se käsitti aluksi ainoastaan kymmenen epätavanomaisen sodan- 
käynnin asiantuntijaa. Marraskuussa 1953 yksikkö siirrettiin uu- 
teen kotiinsa Bad Tölziin, Länsi-Saksaan. Ryhmä erikoisjoukko- 

jen upseereita jäi kuitenkin Yhdysvaltoihin kasvattamaan uutta 
siementä, josta oli aikanaan kehittyvä 77th Special Forces Group. 
Värväystoiminnan aloitettuaan yksikkö alkoi kuitenkin kasvaa 
voimakkaasti. 

Alusta alkaen yksikköön värvättyjen sisäänpääsykriteerit oli- 
vat erittäin tiukat, eikä kasvu tapahtunut laadun kustannuksella. 
Kaikki hyväksytyt olivat laskuvarjokoulutuksen saaneita ja läpäis- 
seet lukuisan joukon vaativia psyykkisiä ja fyysisiä testejä. Haki- 
joiden taustatiedot selvitettiin lisäksi tarkasti. Uuden erikoisjouk- 
kojen yksikön kotitukikohta sijaitsi Fort Braggin varuskunnassa 
Pohjois-Carolinassa. Yllättävän komennuksen saanut Lauri Törni 
ei ollut sattumalta matkalla juuri sinne. Koulutuspataljoonan vä- 
liaikaisen komentajan tehtävissä oli Paavo Kairinen. 


”Pidin näet jo tuolloin mielessäni Larryn ehdottamista ylen- 
nettäväksi upseeriksi. Hänen piti vain oppia erikoissodankäyn- 
nin joukkojen organisaatio, eriasteisten yksiköiden tehtävät 
taistelutilanteissa ja ennen kaikkea englanninkielinen sotilas- 
sanasto. Valitsin tarkoin sen yksikön, johon Larryn sijoitin.” 


Paavo Kairinen 


Seuraavat kolme kuukautta olivat täynnä uusia haasteita. Tör- 
ni suoritti kolme kuukautta kestävän O-kurssiksi kutsutun eri- 
koisjoukkojen peruskoulutusjakson. Special Forces Qualification 
Coursella opiskelevat miehet olivat pääasiassa upseereita tai ko- 
keneita aliupseereita. Törni osoitti kuitenkin nopeasti omaavansa 
kykyjä ja ominaisuuksia, joita ei voinut kyseenalaistaa. Aina hy- 
väntuuliseksi mainittu sotamies, private first class, saavutti pian 
sekä kurssitovereidensa että esimiestensä luottamuksen. 
O-kurssin aluksi miehille luennoitiin kaikista niistä koke- 
muksista, joita Yhdysvaltojen armeija oli ehtinyt kerätä gueril- 

lasodankäynnistä. Sen oppi-isä ei ole kukaan muu kuin Mao 
Tse Tung. Hän loi epätavanomaisen sodankäynnin ohjesäännön 
puna-armeijalle Kiinan sisällissodan aikoihin. Uudistusmieliset 
Yhdysvaltain armeijan kadetit seurasivat kiinnostuneina Maon 
edesottamuksia ja näin syntyi ajatus erikoisyksiköstä, joka mo- 
bilisoi paikallisen väestön taisteluun vihollista vastaan. Parhaan 
lopputuloksen saavuttamiseksi mobilisointi oli suoritettava ter- 
rorin sijasta tehokkaan propagandan ja ystävällisen kohtelun 
avulla. Erikoisjoukkojen perusyksikkö A-erillisosasto koostuu eri 
alojen asiantuntijoista, joiden tehtävänä on paitsi aseistaa gueril- 
lat, myös muokata mielipiteitä otolliseen suuntaan antamalla lää- 
kinnällisiä hoitoja ja rakentamalla siltoja, kastelujärjestelmiä ja 
kaivoja. | 

Rankkojen teorialuentojen vastapainoksi miehille järjestettiin 
vielä rankempia täyspakkausmarsseja. Törni oppi käyttämään 
kaikkia yleisimpiä käsiaseita ja räjähteitä sekä rakentamaan ja 
purkamaan erilaisia miinoitteita. Hänelle opetettiin aseetonta it- 
sepuolustusta ja hän oppi lastoittamaan murtuneita jäseniä sekä 
suorittamaan tarvittaessa pieniä leikkauksiakin. Koulutukseen 
kuului myös radiokoulutusta sekä psykologisen sodankäynnin 
opiskelua. Kurssi huipentui sotaharjoitukseen, joka järjestettiin 
Uwharrien kansallispuistossa Pohjois-Carolinassa. Törni kurssi- 
kavereineen taisteli kymmenen päivän ajan 82. maahanlaskudivi- 
sioonan miehiä vastaan pyrkien hyödyntämään kaiken oppiman- 
sa tukeutuen paikalliseen väestöön, jonka keskuudesta pyrittiin 
värväämään guerillajoukkoja. Saavuttuaan takaisin Fort Braggiin 
Törni kurssikavereineen toivotettiin virallisesti tervetulleeksi 
erikoisjoukkoihin. 

Lauri Törni joutui myös kammoksumiinsa paperitöihin saa- 
dakseen kykyjänsä vastaavan upseerin vakanssin. Hän täytti 
lomakkeita, joissa joutui kertomaan tarkasti asuinpaikkansa, 

työpaikkansa, koulutuksensa, ilmoittamaan suosittelijoita ja 
menneisyyden takaavia henkilöitä. Kapteeni L.A. Toto suoritti 
Törnille terveystarkastuksen, jossa ainoaksi kauneusvirheeksi jäi 
aikoinaan podettu tulirokko ja haavoittuminen putkimiinan rä- 
jähdyksessä Suomessa. Luutnantti Bayard W. Hart vakuutti tunte- 
neensa Törnin kahdeksan kuukautta, joista kaksi hänen suoranai- 
sena esimiehenään. Hart piti Törnin kykyjä vaikuttavina, ja uskoi 
hänestä olevan paljon hyötyä Yhdysvaltain armeijalle, jos anomus 
hyväksyttäisiin. Federal Bureau of Investigation — FBI — valtuutti 
Theodore Jarverin ottamaan Törnistä sormenjäljet. Seuraavana 
päivänä, joulukuun 31. päivänä 1954, koko lomakenippu oli vii- 
mein valmis ja Törni sai sinetöidä tiedot allekirjoituksellaan. 

Majuri Kairinen piti huolta siitä, että Törni sijoitettiin 77th 
Special Forces Groupin parhaaseen yksikköön. Mikäli Törni 
oli tyytymätön arvoasemaansa, hän ei ainakaan näyttänyt sitä. 
Everstiluutnantti Marttinen ja majuri Keravuori tekivät kuiten- 
kin kaikkensa asian korjaamiseksi. Mannerheim-ristin ritari työs- 
kenteli erikoisjoukkojen B-erillisosastossa, jonka tehtävänä oli 
koordinoida A-erillisosastojen toimintaa. Erikoisjoukoissa palveli 
noihin aikoihin hyvin sekalaisen kansallistaustan omaavia mie- 
hiä. Törnin palvelustovereina oli muun muassa tsekkejä, unkari- 
laisia, saksalaisia, hollantilaisia ja irlantilaisia, jotka kaikki toivat 
yksikköön oman kulttuurinsa vivahteita. Monilla oli sukulaisia 
tai perhe rautaesiripun takana, eivätkä he juurikaan tahtoneet 
puhua menneisyydestään. Monet olivat muuttaneet nimensä, ei- 
vätkä tahtoneet kuvia tai tietoja itsestään julkisuuteen. 

Lauri Törnin hakemus Yhdysvaltain kansalaisuudesta ja upsee- 
rin vakanssista oli elänyt samaan aikaan omaa elämäänsä. Maalis- 
kuun 30. päivä erikoisagentti Ingraham C. Ward yritti tavoittaa 
Paavo A. Kairista haastatellakseen häntä vakuuttuakseen Törnin 
taustasta ja kyvyistä. Kairinen oli kuitenkin siirretty saman kuu- 

kauden alkupäivinä New Jerseyn Camp Kilmeriin. Sen sijaan 
Ward sai haastateltavakseen kersantit William E. Waden, Raleigh 
B. Powerin, Fred M. Lawrencen, Thomas A. Treniumin sekä Earl 
L. Deremerin, jotka tunsivat Törnin ystävänä, sotilastoverina ja 
tupakaverina. Miehet vakuuttivat Törnin olevan erinomainen 
sotilas, luotettava ja rehellinen henkilö, jota he ilman varauksia 
suosittelivat luottamusasemaan. Erikoisagentti John R. Miller 
puolestaan haastatteli everstiluutnantti Alpo Marttista Fort Car- 


sonissa Coloradossa: 


”Tunsin Törnin nimeltä jo Suomessa joskus 1943 ja 1944, 
Yhdysvalloissa taas vuodesta 1952 lähtien tähän päivään. 
Törni oli sijoitettu Fort Carsoniin useiden kuukausien ajaksi 
kesällä 1954 ja tapasin hänet täällä kuutisen kertaa. Törni 
oli tunnettu suomalainen sankari toisessa maailmansodassa, 
missä hän sai korkeimman kunniamerkin, hieman kuin tässä 
maassa Congressional Medal of Honor, ja sen on saanut vain 
191 henkilöä koko historian aikana.” 


Marttinen kertoi Millerille Törnin sotilastaustasta, partiomat- 
koista, erinomaisista fyysisistä kyvyistä ja luottamuksesta, joka 
hänellä oli sekä esimiehiltään että alaisiltaan. 


”Hän on hiljainen ja kunniallinen mies joka suhteessa. Törni 
on älykäs ja käyttää hyvää harkintakykyä toimissaan, omaa 
korkean moraalin eikä hänellä ole pahoja tapoja jotka vaikut- 
taisivat hänen luonteeseensa, kuin joskus satunnaisesti saattaa 
juoda paljon, mutta silloinkaan hän ei puhu ohi suunsa tai 
ole epäasiallinen. Vaikka meillä ei ole ollut mitään rahallisia 
asioita keskenämme, olen kuullut hänen olevan luotettava, ja 
lainaisin hänelle rahaa, jos hän sitä tarvitsisi. 

Uskon Törnin olevan ehdottoman lojaali Yhdysvaltain hallituk- 
selle ja suosittelen häntä luottamustoimeen armeijassa.” 


Alpo Marttinen 


Huhtikuun 28. päivä 1955 Lauri Törni ylennettiin korpraaliksi. 
Kesäkuussa hän sai viimein kauan odottamansa viestin B. Mere- 
dith Langstafhlta. Jos Törni toimisi nopeasti vielä saman kuukau- 
den aikana, hän voisi aivan lähiviikkoina vannoa kansalaisuusva- 
lansa. Heinäkuun 26. päivä 1955 Lauri Törni vannoi tähtilipun 
alla kunnioittavansa ja puolustavansa Amerikan perustuslakia 
yhdessä kuuden muun asetoverinsa kanssa. Hetki ikuistettiin ko- 
inentajan, everstiluutnantti Jesse G. Ugalden kädenpuristukseen. 
Samalla Lauri Törnistä tuli Yhdysvaltojen kansalainen Larry A. 
Thorne ja pitkä odotus oli päättynyt. Nimi Thorne muistuttaa 
Törniä vielä enemmän lausuttuna kuin kirjoitettuna, sillä Lauri 
Törni ei ääntänyt sitä muodossa ”thoon” vaan ”thoo-ni”. Asian 
ovat vahvistaneet aikalaiset amerikkalaiset aseveljet. 

Elokuun 16. päivä 1955 neljä 77th Special Forces Groupin 
vuorikiipeilyn opettajaa päätti lopettaa spekuloinnin siitä, voitai- 
siinko Linvillen rotkon seinämää nousta ylös Linvillen putous- 
ten yläpuolelle. Ryhmään kuuluivat kersantit E. Erwin ja John 
Dunlop, korpraali Larry A. Thorne ja sotamies Paul V. Conklin. 
Kaikki toimivat ohjaajina Edgemontissa järjestetyllä vuorikiipei- 
lykurssilla. Miehet aloittivat kyseisenä tiistaipäivän aamuna klo 
9.30 kaikkiaan 32 mailin vaelluksen kohti Linvilleä. Kiipeilyssä 
tarvitsemiensa varusteiden lisäksi ryhmällä oli ainoastaan kah- 
den päivän sissimuonapakkaukset. Ryhmä kuitenkin aliarvioi 
Tar Heel -vuorten olosuhteet. Sen sijaan, että olisivat saapuneet 
putouksille keskiviikkoiltana, kuten oli suunniteltu, vuoristos- 
sa puhaltanut kova tuuli ja Linville-joen vesien arvaamattomat 
pyörteet viivyttivät matkantekoa niin, että huipulle saavuttiin 

vasta kello neljä torstai-iltapäivällä. Neljännen päivän alkaessa 
viimeisetkin sardiinisäilykkeet oli syöty. Jäljellä oli vain muutama 
peruna, jotka huuhdottiin virrassa ja syötiin raakana. Virkistäy- 
dyttyään jääkylmässä vuoristojoessa miehet aloittivat paluumat- 
kan ja saapuivat takaisin leiriin perjantai-iltapäivällä. 

Syyskuun 19. päivä 1955 erikoisagentti James E. Parker jatkoi 
suomalaissyntyisen upseerin turvallisuustarkastusta. Thorne oli 
suostunut valheenpaljastustestiin, ja hänelle selvitettiin lain suo- 
mat oikeudet. Larry Thone joutui vastaamaan yli viiteenkymme- 
neen kysymykseen kaksiosaisessa testissä, useat kysymykset olivat 
kuitenkin testikysymyksiä. Kysymyssarja vastauksineen on tallella 
Yhdysvaltain armeijan arkistossa ja se on referoitu Törni-trilogiassa. 


— Oletteko sijoittanut mitään asioita lausuntoonne henkilöhisto- 
riastanne, mikä ei pidä paikkaansa? 
=LA. 


Parker jatkoi kyselemällä viikonpäivistä, Yhdysvaltain presiden- 
teistä ja muusta arkipäiväisestä. 


— Oletteko koskaan ollut kommunistisen organisaation jäsen? 
— En. 

— Oletteko kertonut totuuden työskentelyistänne? 

— Kyllä. 

— Oletteko kertonut totuuden paikoista, missä olette asunut? 
— Kyllä. 


Kolmenkymmenen kysymyksen jälkeen Parker kysyi vielä, oliko 
Thorne Yhdysvaltain kansalainen, ja saatuaan myöntävän vas- 
tauksen hän päätti pitää pienen tauon. Hetken kuluttua seurasi 
valheenpaljastustestin toinen osa. 

— Are you a Communist? 

— No. 

— Oletteko uskollinen Yhdysvalloille? 

— Kyllä. 

— Oletteko vastannut kaikkiin kysymyksiini totuudenmukaisesti? 


— Kyllä. 


Jälleen muutama testikysymys, mutta niiden jälkeen päästiin vii- 


mein asiaan. 


— Oletteko antanut informaatiota Yhdysvalloista vieraaseen 
maahan? 

— En. 

— Oletteko ollut jäsen missään organisaatiossa, josta ette ole ker- 
tonut minulle? 

— En. 

— Oletteko koskaan osallistunut kommunistien kokoukseen? 

— En. 

— Oletteko valmis taistelemaan Yhdysvaltain puolesta Suomea 
vastaan! 


Thorne vastasi myönteisesti myös viimeiseen kysymykseen ja kielsi, 
että hänet olisi lähetetty vieraasta maasta vakoilemaan Yhdysvalto- 
ja. Huomionarvoisena voidaan pitää, että Thorne läpäisi valheen- 
paljastuskokeessa myös kysymyksen, jossa kysyttiin hänen henki- 
löhistoriansa todenmukaisuudesta. Reilun viikon kuluttua James 
E. Parker kirjoitti raporttinsa, josta poisti kuitenkin tarpeettomat 
testikysymykset. Loppupäätelmä oli lyhyt. Tutkijan mielestä koh- 
de oli ollut totuudenmukainen vastatessaan kysymyksiin. 
Oppiakseen kaiken tietämisen arvoisen, erikoisjoukkojen 
miehet harjoittelivat yhdessä ilmavoimien, laivaston, merijalka- 

väen ja armeijan erikoisyksiköiden kanssa. Marraskuun 17. päi- 
vä 1955 kersantiksi ylennetty Thorne kiipeili Pohjois-Carolinan 
ja Coloradon vuorilla, rämpi Floridan suoseuduilla ja sukelsi 
Atlantin valtameressä. Ylennyksen ja kykyjensä johdosta Thorne 
sai entistä enemmän luottamusta. Marraskuun 16. päivästä aina 
joulukuun alkuun hän toimi tuomarina taktisten operaatioiden 
sarjassa. Ryhmä Cliff pudotettiin laskuvarjoilla syvään lumeen, 
se teki sissioperaatiota, vapautti vankeja ja varasti jopa vasikan. 
Koko ajan Thorne teki muistiinpanoja miesten toiminnasta. 

Hyppypäiväkirjakin alkoi täyttyä merkinnöistä. Colorados- 
sa joulukuun 8. päivä 1955 suoritetussa koehypyssä kersantti 
Thorne ja yhdeksän muuta erikoisjoukkojen miestä luutnantti 
Morrisin johdolla hyppäsivät vuorelle 9850 jalan korkeuteen, 
korkeammalle kuin kukaan aikaisemmin armeijassa. Ryhmä 
laskeutui kaksi jalkaa syvän lumikerroksen peittämälle vuoren- 
harjalle alastulonopeuden ollessa 22 jalkaa/sekunti. Hypyssä 
käytetyn T-10-tyyppisen varjon ehdoton turvallisuusraja on 25 
jalkaa/sekunti. Hyppykorkeus kyseisessä tempussa oli 12 000 
jalkaa. Larry Thorne ahkeroi esiintymällä laskuvarjoryhmän 
kanssa armeijan toimintaa esittelevässä TV-ohjelmassa. Huh- 
tikuun 20. päivä ennätyshyppy parani vielä 50 jalkaa. Fort 
Myersissä Arlingtonissa, Washingtonin esikaupunkialueella, 
esiteltiin erikoisjoukkojen vuoristokalustoa armeijan vuotuises- 
sa näyttelyssä. Komennuksen yhteydessä Larry Thorne vieraili 
Arlingtonissa myös suomalaisperheessä, Erkki Kävyn luona, ja 
kertoili heidän vierailleen Reino Palakselle sekä Yrjö Väänäselle 
värikkäitä vaiheitaan. 

Thornen ystävien väsymätön painostuskin alkoi viimein tuot- 
taa tulosta. Syksyllä Thorne sai everstiluutnantti Marttiselta 
kirjeen, jossa tämä kertoi kyllästyneensä hyödyttömäksi osoit- 
tautuneeseen kirjeenvaihtoon ja käyneensä viestijoukkojen esi- 

kunnassa tapaamassa itseään kenraalia. Marttinen oli kertonut 
Thornen sotilasurasta kaikkine vaiheineen. Kenraali oli kiinnos- 
tunut Thornen kokemuksista kaukopartiotoiminnassa, etenkin 
radiotoiminnan alalla. Marttinen myönsi hieman liioitelleensa 
Thornen osuutta niin sanotun Kyynel-radion kehittämisessä ja 
sen käytössä vihollisen linjojen takana. Yhtä kaikki, kenraali oli 
napannut syötin ja Thorne sai kutsun saapua Pentagonin järjestä- 
mään konferenssiin. Hieman myöhemmin hän sai komennuksen 
viestiupseerikurssille, joka järjestettiin Fort Gordonissa, Geor- 
giassa. Thorne suoritti kurssin erinomaisin arvosanoin ja tuli vie- 
lä valituksi kurssin suosituimmaksi kokelaaksikin. Jalmari Törni 
sai kirjeen Yhdysvaltain armeijalta: 


a didesikunta 
Viestikoulu 
24. huhtikuuta 1957 


Hyvä herra Torni 
Haluaisin tässä yhteydessä onnitella Teitä poikanne valmistu- 
misen johdosta viestiupseerin peruskurssilta Viestikoulussa. 

Hän on suorittanut intensiivisen opintokurssin, jonka tar- 
koituksena on tehdä hänestä esimerkillinen nuori upseeri ar- 
meijan viestijoukoissa. Voitte todella olla ylpeä poikanne hie- 
noista tuloksista. 

Milloin tahansa kun olette Fort Monmouthin läheisyydessä, 
olette tervetullut käymään luonamme. Olisimme iloisia saa- 
dessamme opastaa Teitä asemassamme. 

Vilpittömästi teidän 
Stuart S. Hoff 
Prikaatin kenraali, USA” 

Suoritettuaan viestiupseerikurssin luutnantti Thorne sai siirron 
11. maahanlaskudivisioonalle alistettuun 511. viestipataljoo- 
naan. Palvelu viestijoukoissa tuntui erikoisjoukkojen intensiivi- 
syyteen tottuneesta Thornesta turhauttavan helpolta. Vaihtelua 
oli kuitenkin luvassa. Keväällä 1957 koko divisioona laivattiin 
Saksaan, jossa se Augsburgiin sijoitettuna kuului osana Naton 
Keski-Euroopan valmiusjoukkoihin. Majurit Kairinen ja Ke- 
ravuori palvelivat 10th Special Forces Groupin varuskunnassa 
Bad Tölzissä, vain muutaman tunnin ajomatkan päässä. 

11. maahanlaskudivisioona oli täynnä kovia laskuvarjosoti- 
laita, jotka ottivat elämästä kaiken irti, niin työaikana kuin sen 
ulkopuolellakin. Thorne tunnettiin hyvänä seuramiehenä, joka 
pukeutui moitteettomasti, ehkä hieman boheemistikin. Hän 
huolehti tarkasti fyysisestä kunnostaan ja oli aina valmis pieniin 
haasteisiin. Larry Thorne osti tuolloin Italiasta myös valkoisen 
urheilumallisen avoauton, Alfa Romeon. Erään pikkutunneilla 
tapahtuneen vedonlyönnin seurauksena hän ajoi epävirallisen 
nopeusennätyksen Miinchenin ja Augsburgin välisellä mootto- 
ritiellä. Thorne piti silti jatkuvasti yllä hyppykuntoaan. Vuoden 
lopulla hänellä oli ylöskirjattuna yli kolmekymmentä laskuvar- 
johyppyä, jotka oikeuttivat Senior Parachutist -merkin käyttöön. 
Luutnantti Larry Thornesta alkoi myös liikkua kaikenlaisia tari- 
noita, yksi laajalle levinneistä huhuista tiesi kertoa, että Thorne 
oli tappanut yhdellä iskulla venäläisen vakoilijan. Tarina ei ole 
totta. 

Amerikkalaiset aseveljet eivät pidä Törnin alkoholinkäyttöä 
Saksassa millään tavalla poikkeuksellisena. Bliss Crafty Croft oli 
poikamies palvellessaan erikoisjoukoissa, lahjakas urheilija ja 


tunnettu voimistaan. 

Valkoinen urheilumallinen Alfa Romeo löysi tiensä Kotkaan sisarenpoikien testattavaksi. 

”Tyypilliseen illanviettoon Larryn luona kuuluivat seuraavat 
asiat. Ilta alkoi drinkeillä, joita kukin otti oman mittansa 
mukaan. Jossain vaiheessa alkuiltaa kaivettiin ilmapistooli 
esille, jolla ammuttiin tarkkuutta sisätiloissa. Larry Thorne oli 
erinomainen ampuja, luotilaatikko toimi maalina ja miehet 
peruuttivat taaksepäin. Ensin lyötiin tietysti vetoa siitä, kuka 
oli paras ampuja. Viisi laukausta ja huonoin osti drinkit.” 


Bliss “Crafty” Croft 


Sitten seurasi kädenvääntöä, jonka Thorne lähes poikkeukset- 
ta voitti, Craftyn ollessa ainut joka pystyi antamaan tasapäisen 
vastuksen kyseisessä lajissa. Illan fyysisin laji — jolleivat Larry ja 
Crafty vertailleet nyrkkeilytaitojaan — oli yhden käden leuanveto, 
jossa Thorne oli Craftyn mukaan täysin omaa luokkaansa. 
Maurice Price oli Bad Tölzissä samaan aikaan kuin Larry 
Thorne, ja asui vielä samassa parakissa. He molemmat harrasti- 


Larry Thorne ja hänen amerikkalaiset aseveljensä ottivat ilon irti vapaa-aikanaan. 

vat laskuvarjohyppyä ja laskettelua. Myöskään Price ei pitänyt 
Thornea millään tavalla erityisen väkivaltaisena edes humalassa. 
Augsburgin kapakkatyhjennystä on kritisoitu liioittelusta. Yhtä 
lailla kuulostaa mielikuvitukselliselta, että Törni ravistelisi lu- 
kitun oven karmeistaan. Näin kuitenkin Maurice Price kertoi 
eräästä tapauksesta, jossa Ihornen amerikkalaisen opettajana 
toimineen naisystävän luona oli toisen osaston upseeri. Thorne 
päätti käydä kysymässä haluaisiko nainen lähteä klubille. Oven 
aukaisi kuitenkin luutnantti Johnson. Kun hän näki Thornen, 


ovi sulkeutui äkkiä. 


> That goddamn Johnson! Hän ei anna minun edes puhua 
tytön kanssa. 

— Oletko varma että tyttö on sisällä? 

— I'm going down there, Larry päätti ja me muut yritimme 
estää häntä ongelmien välttämiseksi. 

— I'm going down to see Johnson! 

Larry meni takaisin alakertaan ja koputti oveen, me muut 
seurasimme perässä. 

— Johnson, open this damn door! 

Ovella kului kymmenisen minuuttia ja sitten Larryn hihat 
paloivat. Hän otti otteen ovesta, ravisti sitä muutaman kerran 
ja ovi hajosi ennen kuin muut ehtivät hätään. Hän oli vahva, 
vaikka ovetkin olivat vankkaa tekoa. Johnson seisoi keskellä 
lattiaa yllättyneenä, kädessään viini- tai martinilasi. Larry 
läimäytti lasia niin kovaa, että se hajosi pirstaleiksi Johnso- 
nin naamalle. Hän ei koskenutkaan mieheen, mutta verta oli 
kaikkialla. 

Tyttö huusi. Veimme Johnsonin ensiapuun, missä he keräsi- 
vät kaikki sirpaleet Johnsonin kasvoilta. Eversti Keravuorella 
oli myöhemmin keskustelu asiasta Larryn kanssa. Me kut- 

suimme häntä nimellä ‘Old man’, hän oli kuin isäpappa. 
Keravuori kutsui Larryn toimistoonsa ja Larry tuli hiljaisena 

ulos.? 


Maurice Price 


Tässä yhteydessä tapahtui myös mainittu kapakkatappelu Au- 
esburgissa, jossa Thorne tyhjensi ravintolan saksalaisista rikos- 
rekisterin omaavista henkilöistä. Vaikka Thornen maine lopul- 
ta tapauksen selvittelyssä puhdistettiin, Aito Keravuori oivalsi, 
että ura tavanomaisissa joukoissa oli tullut tiensä päähän. Siksi 
hän kääntyi suoraan 10th Special Forces Groupin komentajan 
puoleen. 

Eversti Willard Harrison ymmärsi tilanteen ja keskusteli asiasta 
Thornen divisioonan komentajan, kenraalimajuri Hugh Harri- 
sin kanssa. Harris oli Harrisonin asetoveri toisen maailmansodan 
ajalta, 82. laskuvarjodivisioonan riveissä. Harris hyväksyikin siir- 
ron ohittaen Thornen pataljoonan komentajan, joka puolestaan 
vastusti siirtoa ja olisi pitänyt miehen riveissään. Tapahtuneen 
ovat vahvistaneet sekä Aito Keravuori että Paavo Kairinen. 

Divisioonan komentaja oli pitänyt parhaana vaihtoehtona 
antaa Thornelle kaikessa hiljaisuudessa ensiksi kuntoisuuslo- 
man, jonka tämä vietti Keravuorten kodissa Bad Tölzissä. Kaksi 
viikkoa Thornen siirron jälkeen pidettiin aseveli-ilta Keravuo- 
rilla. Larry Thorne, Aito Keravuori, Olavi Alakulppi ja Paavo 
Kairinen nauttivat konjakkimaljat ja ilta kului rattoisasti men- 
neitä muistellen. Tapahtumaa juhlistettiin ikuistamalla veljes- 
malja valokuvaan. Parvekkeelta näkyivät lumihuippuiset Alpit 
vielä kesäkuussakin. 

Veljesmalja Flint Kasernessa, Paavo Kairinen, Larry Thorne, Olavi Alakulppi ja Aito Keravuori. 

XXIV LUKU 


"Usein isä opetti Lassia, 
sen kuuli äänestä.” 


~ Jouni Keravuori 


Aito Keravuori oli nyt Larry Thornen uusi komentaja. Keravuo- 
ret asuivat kahden perheen omakotitalossa Flint Kasernen alueel- 
la. Harrisonin jälkeen Keravuoren esimieheksi siirtynyt eversti 
Mike Iron Mike Paulick asui toisessa päädyssä, ja toisessa Aito 
Keravuori Hellä-vaimonsa ja lastensa kanssa. Muutaman sadan 
metrin päässä oli poikamiesupseereiden asunnot, ja Larry Thor- 
ne oli mieluisa vieras Keravuorilla lähes joka päivä. Keravuorten 
lapsista tyttäret Tuula ja Outi sekä pojat Jussi ja Jouni olivat syn- 
tyneet Suomessa. Jouni Keravuori syntyi vuonna 1944 Kajaanissa 
ja oli vain vuoden vanha, kun perhe lähti Ruotsiin. 

Tapasin Jouni Keravuoren Yhdysvalloissa 2000-luvun vaih- 
teessa, mukanani Washington D.C.:ssä olivat Suomessa soti- 

lasasiamiehenä aikoinaan toiminut Charles W. Norton, joka 
osallistui myös Törnin viimeiseen tehtävään Vietnamissa, sekä 
Special Operation Associatonin puheenjohtaja Clyde Sincere. 
Fort Myersin upseeriklubilla turvatarkastusta porteilla suoritta- 
neet vartiomiehet tekivät kunniaa, kun Clyde ja Charlie esittivät 
korttinsa. Jouni oli nyt eläkkeellä oleva Yhdysvaltain armeijan 
eversti, hyväkuntoisen upseerin vetäytymisestä armeijan palve- 
luksesta kielivät vain hopeanharmaat hiukset. Clyde, Charlie ja 
Jouni olivat tavanneet vain hieman aikaisemmin eversti ja kir- 
jailija Matti Lukkarin vieraillessa Yhdysvalloissa. Hän oli puo- 
lestaan ollut kokoamassa elämäkertaa Aito Keravuoresta. Jounin 
muistot Lassista olivat selkeät. 


”Äiti kohteli häntä kuin omaa poikaansa. Vapaina viikonlop- 

puina Lassi vei minut Alpeille, Garmischiin, laskettelemaan. 
Lassi oli erittäin hyvä molemmissa lajeissa, murtomaahiih- 
dossa ja slalomissa. Ainoa syy, miksi hän pysähtyi rinteessä, 
oli jos naisia oli näköpiirissä. Minulle hän oli enemmänkin 
kuin isoveli, aloittelin itse laskettelemaan suksilla ja hän opet- 
ti kärsivällisesti. Kävimme laskettelemassa noin kerran kuu- 
kaudessa. Hänellä oli ensimmäisen luokan lasketteluvälineet, 
minullakin oli siviilisukset. 

Kun tulimme alas, menimme aina samaan pihvipaikkaan. 
Silloin Lassilla ei vielä ollut Alfa Romeota vaan punavalkoinen 
Ford Fairlane, joka niihin aikoihin oli myös melko hieno auto. 
Muistan, että hän oli nopea ajaja, ajattelin usein että Lassin olisi 
pitänyt olla kilpa-ajaja, siltä se tuntui kun ajoimme. Bad Tolzin 
ja Garmischin väliset tiet eivät olleet kovin hyviä, kiemurtelevia, 
kaksikaistaisia, oli vain muutama ohituskohta. Ford oli nopea 
auto, hevosvoimia löytyi ja Lassi meni muista mielellään ohi. 
Ajomatka kesti noin puolitoista tuntia Bad Tolzista. 

Mutta hän oli varovainen juomisen ja ajamisen suh- 
teen. Kun olimme hiihtäneet, hän joi vain yhden oluen, ei 
enempää." 


Jouni Keravuori 


Keravuoret asuivat Bad Tölzissä vuosina 1957—1961, jouluna Ke- 
ravuoret kutsuivat muutkin poikamiesupseerit viettämään idyl- 
listä perhejuhlaa. Hellä Keravuori sai opastaa Thornea, mitä ko- 
tiväelle oikein keksisikään lähettää joulupaketissa. Yhteisiä juhlia 
voitiin pitää muutenkin, sillä Thornen syntymäpäivä oli sattu- 


malta osunut Keravuorten hääpäiväksi. 


”Oletteko jo puhuneet sisareni Tuulan kanssa? Hän sai ajaa, 
kun teimme yhdessä matkan Suomeen Bad Tölzistä, Lassil- 
la oli Alfa Romeonsa. Lassi antoi todella harvojen ihmisten 
ajaa sitä autoa. Tuula oli vanhin ja vastuuntuntoisin meistä 
lapsista, se taisi olla kesä 1960 ja me muut olimme kateelli- 
sia. Olimme kaikki matkalla, mutta me muut matkustimme 
perheautossamme, vain Tuula meni Alfa Romeolla. Matka oli 
pitkä ja he ajoivat vuorotellen.” 


Jouni Keravuori 


Matka kulki Ruotsin läpi Haaparantaan ja siitä yli, Rovaniemen 
kautta etelää kohti. Larry Thorne ja Aito Keravuori pysähtyivät 
silloin tällöin, tarkistivat paikkakuntia, kertasivat muistojaan. 
Niihin aikoihin Jouni Keravuori oli vasta 14-15 vuoden ikäi- 
nen ja hän totesi, että siinä iässä ei paljon ajattele kuka henkilö 
oikein on, ja mitä hän on tehnyt. Aito Keravuori ja Larry Ihor- 
ne kävivät uudestaan läpi joitakin Suomen taisteluita, moni kes- 
kusteluista käsitteli Jouni Keravuoren mukaan myös sitä, miksi 
jokin asia tehtiin 10th Special Forcesissa niin kuin tehtiin, ja 

miten suomalaiset olisivat sen tehneet. Johtamista, tekniikkaa, 
taktiikkaa. Aito Keravuorta ystävät luonnehtivat herrasmiesten 
herrasmieheksi. 


”Usein isä opetti Lassia, sen kuuli äänestä. Lassilla oli jokin 
mielipide, joka ei ehkä ollut se oikea tapa, miten asia pitäisi 
tehdä. ‘Nyt Lassi’, kuului vain. Lassi oli jääräpäinen, oli tah- 
to miten asiat pitäisi tehdä ja se ei aina kohdannut amerik- 
kalaisen systeemin kanssa. Tiedän mitä haluat tehdä, mutta 
silti sinun pitää muuttaa tekniikkaa tai tyyliä tai jotain), isä 
neuvoi.” 


Jouni Keravuori 


Bad Tölzistä perhe siirtyi Yhdysvaltoihin Fort Braggiin. Seuraava- 
na vuonna Jouni Keravuori meni West Pointiin, valmistumisensa 
jälkeen Airborne-kouluun, Ranger-kouluun ja kun hän viimein 
tuli takaisin kotiin, elettiin vuoden 1966 marraskuuta ja Vietna- 
missa kadonneelle Larry Thornelle pidettiin muistotilaisuus. 

— Minulle Lassi on aina kolmekymppinen. 

Helmikuussa 1959 erikoisjoukot kuvasivat koulutustaan esit- 
televää televisiofilmiä Alpeilla. Filmin tähdeksi valittiin Larry 
Thorne. Kameramies McGibney antoi filmin palaa ohjaaja Elkin 
ohjeiden mukaan, kun lumipukuinen upseeri syöksyi rinteillä 
kuin valkoinen kuolema. Kesällä 1959 Thorne pakkasi matka- 
tavaransa amerikkalaisin rekisterikilvin varustettuun autoonsa ja 
lähti kohti Suomea. Larry Thorne seisoi pian tummat lasit yllään 
laivan kannella. Matka oli edennyt jo niin pitkälle, että edessä 
oli enää merimatka Ruotsista Suomeen. Mutta tummat lasit ei- 
vät hämänneet kaikkia. Hänen pitkäaikainen taistelulähettinsä 
Martti Leino oli palaamassa lomamatkalta Tukholmasta yhdessä 
Irma-rouvansa kanssa. Larry Thorne ja Martti Leino olivat käy- 

Larry Thorne esiintyi erikoisjoukkojen koulutusta esittelevässä filmissä. 


neet läpi kiivaimmat taistelut ja taistelulähetti kyllä tunnisti esi- 
miehensä. Riemukasta jälleennäkemistä jatkettiin Leinojen asun- 
nossa Hämeenkadulla, talossa numero viisi, ja sieltä Thorne sai 
soittaa kaikille tuttavilleen, jotka hän toivoi näkevänsä. 

Valkoinen Alfa Romeo pysäköitiin Wiklundin tavaratalon 
eteen Eerikinkadulla. Larry Thorne lähti ostamaan kaupasta tar- 
vitsemiaan tavaroita, Martti Leino jäi odottamaan ystäväänsä au- 
toon. Mutta kun Larry Thorne saapui takaisin autolle, ei Leino 
ollutkaan enää istumassa. Mies kuitenkin asteli takaisin läheisestä 
porttikäytävästä. 

— En kehdannut istua, kun jokainen ohikulkija pysähtyi tuijot- 
tamaan hienoa autoasi, Leino selvitti hämillään ja reilulla Turun 
murteellaan. 

Larry Thornen matka jatkui ystäviä ja sukulaisia tapaamaan. 
Helsingissä odottivat isä ja äiti, Jalmari ja Rosa sekä sisar Kaija. 

Kotkassa puolestaan odottivat Salme ja Helge kasvaneen perheen- 
sä kanssa. Kaunis puutalo sijaitsi meren rannalla ja lapset viih- 
tyivät enon polvella sen, minkä pihan uimalammikossa pulikoi- 
miseltaan malttoivat. Kaikki päättyi aikanaan, ja haikein mielin 
Larry Thorne lopulta hyvästeli Turun satamassa saattomiehiksi 
tulleet Martti Leinon, poliisiasemalla töissä olleet Martti Toivo- 
sen ja Unto Laihon sekä muut entistä päällikköään saattamaan 
saapuneet aseveljet. 

Thorne viihtyi erinomaisesti 10th Special Forces Groupissa. 
Hän sai oman A-erillisosaston ja opiskeli uutterasti kouluttau- 
tuessaan vaativaan tehtävään, jossa vaadittiin sekä teoreettista 
että käytännönläheistä sotilaallista ammattitaitoa. Yksikössä 
palveli monia vanhempia aliupseereita, jotka olivat tuttuja 77th 
Special Forces Groupin ajoilta. Samanhenkiset miehet kerään- 
tyivät yhteen ja Thorne nautti kokemustensa mukanaan tuo- 
masta arvonannosta. Hän ei kuitenkaan tyytynyt menneeseen, 
vaan kehitti itseään ammatillisesti jatkuvasti. Thorne pätevöityi 
HALO — high altitude low opening — laskuvarjoupseeriksi har- 
rastaen siinä sivussa alppihiihtoa, laitesukellusta, nyrkkeilyä ja 
vuorikiipeilyä. 

10th Special Forces Groupin komentaja eversti Paulick kehitti 
yksikköään vastaamaan silloisen maailmantilanteen asettamiin 
uusiin haasteisiin. Itä ja länsi, kommunismi ja kapitalismi, kä- 
vivät taisteluun yhä uusista sieluista ympäri maailman. Afrikka 
tahtoi repiä kolonalismin asettamat kahleensa ja kapinoita sekä 
vallankumousyrityksiä puhkesi ympäri maanosaa. 10th SFG 
otti vastaan tehtäviä Afrikasta ja Lähi-Idästä säilyttäen silti ase- 
mansa Euroopan rintamalla, jossa se ottaisi vastuun erikoisope- 
raatioista, mikäli kylmä sota vaihtuisi todellisin asein käytä- 
väksi kamppailuksi. Paulick piti erityisen tärkeänä, että hänen 
upseerinsa pysyivät tehtäviensä tasalla, mieluummin vielä kehi- 

tyksen kärjessä. 10th SFG solmi yhteistyösopimuksia eri mai- 
den erikoisjoukkoihin rikastuttaen näin omia kokemuksiaan 
ja jakaen itse hankkimaansa tietoa. Ranskan laskuvarjojääkärit 
raportoivat kokemuksensa Indokiinasta ja Algeriasta, brittiläi- 
sen SAS-joukon miesten kertoessa kokemuksistaan Malesiasta. 
Pian Paulickin miehet harjoittelivat yhdessä länsisaksalaisten, 
italialaisten, belgialaisten, hollantilaisten, tanskalaisten, nor- 
jalaisten, iranilaisten ja saudiarabialaisten ammattisotilaiden 
kanssa. 

Maaliskuussa 1960 Thorne sai yllättävän kutsun saapua ta- 
paamaan yksikön komentajaa, eversti Paulickia. 'Ihornen ai- 
kaisemman kokemuksen vuoksi Paulick oli valinnut hänet 
ensimmäiseksi erikoisjoukkojen mieheksi, jolle on koskaan 
tarjoutunut mahdollisuus suorittaa Italian alppijääkärikou- 
lu. Italian alppijääkärikoulusta valmistuvat sotilaat kuuluvat 
maansa armeijan ehdottomaan eliittiin. Heidän tehtävänään oli 
pidätellä mahdollisia maahantunkeutujia Italian vuoristoisella 
pohjoisrajalla. Historialla ja traditiolla on tärkeä sija alppijää- 
käriyksiköissä, sillä monet suvut ovat perinteisesti palvelleet 
sukupolvien ajan samoissa joukko-osastoissa. Ihorne suoriu- 
tui koulutuksesta erinomaisesti ja palasi Bad Tölziin. Kurssin 
suoritettuaan hänellä oli oikeus pitää päässään alppijääkäreiden 
hattua, jota koristi musta korpin sulka. Hiihtokilpailujen ja 
harjoitusten lomassa Larry Thorne ehti kirjoittaa kotiväelleen- 
kin. La Thuilen lumista vuorta kuvaavaa maisemakortti Mr. ja 
Mrs. Jalmari Törnille sai maaliskuun 27. päivä 1960 toiselle 
puolelleen lyhyen tervehdyksen. 

”Kyllä täällä on hyvä hiihtää ja vauhtia saa niin paljon kuin 

pää kestää, kuten näet valokuvasta. Olen ollut täällä koulussa 
jo kolme viikkoa ja olen vielä pari viikkoa lisää. Muuten olisi 
oikein mukavaa mutta ilmat ovat olleet kovin huonoja. Mo- 
nin terveisin teille kaikille. 


Lasse” 


Toukokuussa taivaalta tuli alas sekä rautaa että miehiä. Työväen 
juhlapäivän kunniaksi neuvostoliittolaiset onnistuivat ampumaan 
alas amerikkalaisen U-2-vakoilukoneen. Samaisen kuun 15. päivä 
1960 oli koitua myös Thornelle kohtalokkaaksi. Vapaa-ajallaan 
Thorne hyppäsi Trojan-laskuvarjokerhossa kolme vapaan pudo- 
tuksen hyppyä, joista viimeisessä päävarjo ei auennut. Varavarjo 
pullistui viime tingassa, mutta törmäys maan kamaraan oli liian 
kova. Thornen hartialihakset revähtivät, edessä oli sairaalahoitoa 
ja toipumisloma. Juuri kesän kynnyksellä oli kuitenkin sopiva 
aika käydä jälleen Suomessa. Mukaansa hän sai houkuteltua Aito 
Keravuoren perheineen, ja kun oli yövytty teltassa Tanskassa, Alfa 
Romeon nokka suunnattiin kohti Suomea. Kaijan tytär Hely sai 
nyt Helsingin Stockmannin leluosastolta suurimman nallen, kun 
Thorne kyyditsi sisarentytärtään avoautolla silkkipaita yllään ja 
suuri sikari hampaittensa välissä. Reilusti pääoven eteen pysäköi- 
tyä autoa reunusti ihmismuuri, sillä upean urheiluauton veroista 
ei Suomesta montaakaan löytynyt. 

Palattuaan Saksaan kapteeniksi ylennetty Thorne jatkoi vuo- 
rikiipeilytaitojensa opettamista erikoisjoukkojen sotilaille. Hän 
veti toukokuussa 1961 kuukauden kurssin, päiväohjelma alkoi 
kello kahdeksalta, jolloin siirryttiin vuoristoon. Keskipäivällä 
pidettiin ruokailutauko, harjoituksia jatkettiin aina kello 16.00 
asti, minkä jälkeen palattiin Flint Kaserneen. Sotilaat kiipesivät 

Jalmari, Rosa ja Kaijan tytär Hely tapasivat silkkipaitaisen ja sikaria polttavan upseerin. 


vuorenrinteitä, harjoittelivat tilanteita putoamisen varalta, köy- 
sien käyttöä, kiipesivät jäätiköllä ja ylittivät rotkoja vain kahden 
köyden varassa. Tiivis kuukausi päättyi palkkapäivään ja illan- 
viettoon, jolloin vaarallisille harjoituksille saatettiin jo naures- 
kella. Erikoisjoukkojen kanssa kiipeillessä sattui myös tapaus, 
josta Larry Thorne selvisi vain kylmähermoisuudellaan. Vuori- 
kiipeilyharjoituksessa Thorne oli tuttuun tapaan etummaisena, 
ja tarttuessaan yllä olevasta kielekkeestä käsillään ja nostaessaan 
itseään ylöspäin, hän yhtäkkiä jähmettyi liikkumattomaksi. Ta- 
kana tulevat protestoivat yllättävää pysähdystä. Thornen edessä, 
vain parinkymmenen sentin päässä hänen kasvoistaan, oli myr- 
kyllinen kyykäärme. Thornella ei ollut pienintäkään aikomusta 
pudottautua rotkoon, joten hetken käärme ja ‘Thorne tuijottivat 
toisiaan. Viimein käärme tiesi kohdanneensa kovempansa ja lui- 
kerteli pois. 

Thorne ei ollut ainoa suomalainen, joka saavutti kuuluisuutta 
Yhdysvaltain armeijassa. Majuri Antero Havolan johtama ret- 
kikunta iski raskaan taivalluksen päätteeksi etelänavalle tähti- 
lipun. Sen sijaan epäonnistunut Sikojenlahden maihinnousu 
Kuubassa sai Thornen kaipaamaan ammattimiehiä hoitamaan 
asioita. Suomi tuntui entistä turvallisemmalta, syyskesästä 1961 
Larry Thorne kävi Lapissa kalastelemassa yhdessä toisen Man- 
nerheim-ristin ritarin Olavi Alakulpin kanssa. Lapin tantereet 
olivat Alakulpillekin tuttuja, sillä hän sai taistella jatkosodassa 
Sallan maisemissa. Huonommin kävi sen sijaan silloin, kun rai- 
lakkaan illan jälkeen Larry Thorne erehtyi ajamaan Esplanadia 
väärään suuntaan. Ainoaksi vahingoksi jäi rikkoutunut tuulila- 
si, mutta nyt suomalaispoliisit ottivat Larry Thornen amerikka- 
laisen ajokortin pois ja sisaren Kaijan mies Yrjö Mikkola sai ajaa 
komean auton laivaan. Larry Thorne kirjoitti lokakuun 2. päivä 
1961 Ranskasta Yrjölle ja Helylle, etteivät turhaan murehtisi 
tapahtunutta. 


"Hyvät Ystävät! 

En ole kirjoittanut aikaisemmin kun olen joutunut matkuste- 
lemaan ympäri Eurooppaa. Tällä kertaa olen Ranskassa ja pa- 
laan kotiin vasta tämän kuun lopulla. Kaikki on hyvin täällä 
ja matka sieltä sujui mainiosti. Ne kaverit voivat pitää sen 
kortin muistona, en sitä tarvitse enkä halua takaisin. Mitä 
sinne tulooni kuuluu saapa sitten nähdä ensi vuoden puolella. 
Ehkä sinä Yrjö ja Hely voitte tulla tännepäin käymään. Har- 
kitkaahan asiaa. 

Sitten asiasta toiseen. Tarvitsisin jälleen niitä Lapin leukku 
-puukkoja 10 kappaletta. Voitko lähettää vanhalla osoitteella. 
Ei sitä kaikkein pienintä, mutta samaa jota lähetit kerran 
aikaisemmin. Lähetän rahaa tai mitä muuta tykkäät. 

Larry Thorne oli käynyt alppijääkärikoulun ja viihtyi erinomaisena hiihtäjänä Alpeilla. 

Sanon nyt vain parhainta onnea teille kaikille ja mahdolli- 
sesti näkemiin ensi vuonna. Sano isälle ja äidille etteivät sure 
sitä korttijuttua. 


Terv. Lasse” 
Kolmen viikon kuluttua Lauri Törni oli matkannut jo Norjaan 


erikoisjoukkojen mukana. Nyt maisemakortin Lyngdalista saivat 
vanhemmat. 

”Oliko tässä sama Törni, 
joka oli taistellut Suomen 
armeijassa? Kyllä.” 


~ J. Michael Cleverley 


Lauri Törnin luonteesta ja johtamistaidoista on esitetty erilaisia 
arvioita, välillä täysin toisistaan poikkeavia. Tätä ristiriitaa ihmet- 
televät eivät kuitenkaan huomioi sitä, että talvi- ja jatkosodassa 
Lauri Törni oli hieman yli parikymppinen nuorukainen, joka 
vietti parhaat vuotensa sodassa. Yhdysvaltain armeijassa Törni 
oli puolestaan jo kansainvälisesti kokenut ja maailmaa nähneem- 
pi mies. Mauno Koiviston muutamaa kommenttia on käytetty 
usein kritiikin perusteena, kun ei ole haluttu ymmärtää Törnin 
muuttuneen. 

”Viime vuosina on syntynyt kirjallisuutta Lauri Törnistä. 
Siinä Törniin on liitetty piirteitä, jotka ovat meistä hänet 
varsin läheisesti tunteneista vieraita. Ensi kerran törmäsin 
tähän ristiriitaan vuonna 1967, kun sain luettavakseni 
Amerikassa ilmestyneen kirjan Vihreät baretit’. Sanottiin, 
että kirjan yhden päähenkilön mallina oli ollut Törni, joka 
yleni Yhdysvaltain armeijassa kapteeniksi. Totesin, etten voi- 
nut Törniä kirjasta tunnistaa. Siinä Törni oli aivan toisen- 
lainen: hän puhui. Minä tunsin Törnin, joka ei kaikenlaista 
höpöttänyt.” 


Mauno Koivisto — Koulussa ja sodassa 


Törni oli aikoinaan osastonsa kanssa rientänyt auttamaan maju- 
ri Juuso Häikiön johtamaa pioneeripataljoonaa Korpiselän pi- 
täjän Kokkarin kylässä 29. heinäkuuta 1944. Häikiön joukoissa 
palveli luutnantti Paavo Koli, Mannerheim-ristin ritari ja tuleva 
Tampereen yliopiston rehtori. Kolin sisar oli puolestaan Liisa 
Keränen, Marttisen miehiin kuuluneen Kalle Keräsen puoliso. 
Keräset asuivat vuonna 1956 Benningin varuskunnassa, Geor- 
giassa. Eräänä iltana vuonna 1956, kun Kalle oli kaukana so- 
taharjoituksissa, heidän omakotitalonsa oveensa koputettiin. 
Ovella seisoi vieras siviiliasuinen ja harteikas mies, joka esitteli 
itsensä Lauri Törniksi. Hän kertoi terveiset Liisan veljeltä Paa- 
vo Kolilta, jonka sanoi olleen rintamatoverinsa ja ritariveljensä. 
Törni oli pettynyt, että Kalle Keränen ei ollut kotona. Törnillä 
oli kainalossaan nippu sotilasdokumentteja ja aikakauslehtiä. 
Hän levitti ne sohvalle ja aloitti yksityiskohtaisen ja tuntikau- 
sia kestäneen tarinointinsa sotakokemuksistaan ja sotimisen 
analysoinnista. 

“Oliko tässä sama Törni, joka oli taistellut Suomen armeijassa? Ksllä. 


”Hän puhui ja puhui sodasta, hymyilemättä. Minusta hän 
vaikutti kovin yksioikoiselta, melkein kuin ei olisi osannut pu- 
hua mistään muusta. Yritin näyttää kiinnostuneelta, mutta 
väsyin ja lopulta kerroin, että minulla oli vastasyntynyt lapsi 
huolehdittavana. Lauri vastasi kohteliaasti ‘no problem, ja 
jatkoi tarinoitaan.” 


Liisa Keränen — FFSC Newsletter 


Muutaman tunnin kuluttua Liisa Keränen rohkeni kysyä, onko 
Törnillä mitään yösijaa paikkakunnalla. Kerästen asunnossa 
oli vain kapea bambusohva, johon vieras oli levittänyt kaik- 
ki sotapaperinsa. Se kelpasi Törnille hyvin, ja Liisa Keräsestä 
tuntui, että sotasankari oli nukkunut huonommissakin olosuh- 
teissa. Tämä tuntikausia puhunut mies oli siis sama henkilö, 
joka ei puhunut. Liisa Keräsen kertomus höpöttävästä Törnistä 
on näennäisessä ristiriidassa Koiviston Törnin kanssa, joka ei 
höpöttänyt. 

Samoin on kritisoitu sitä, että Törni kulki itse joukkojen edes- 
sä. Mietittiin mitä tapahtuisi jos Törni kaatuisi, sillä hän ei aina 
kertonut miehille partion määränpäätä, tehtävää tai mistä linjat 
ylitetään. 


"Ja ennen kaikkea pulmallista on se, että ainakin törmäysti- 
lanteessa edellä kulkevat ovat suurimmassa vaarassa. Jos siinä 
sitten menee komppanian päällikkö, joka ei ole kertonut etu- 
käteen mitään kenellekään, niin mitä sitten tehdään?” 


Mauno Koivisto — Koulussa ja sodassa 


Törnin jääkärit olivat kuitenkin vuosikymmenten jälkeenkin 
yhtä mieltä siitä, että Törni ei ollut ainoastaan hyvä sotilas, vaan 
myös hyvä sotilas- ja joukkopsykologi. 

”Hän niittasi oivalluksillaan ja taidoillaan johtamansa yk- 
sikön yhdeksi ja samaksi kokonaisuudeksi, loi siihen sellai- 
sen me-hengen, että olemme yhä vielä, yli 40 vuotta sodan 
päättymisen jälkeen, yhtenäinen, säännöllisesti kokoontuva 
toverijoukko.” 


Antti Lindholm-Ventola — Lauri Törni ja hänen korpraalinsa 


Miehet kunnioittivat upseeria, joka teki kaiken kuin muutkin. 
Edestä johtaminen saattoi olla perua saksalaisesta koulutukses- 
ta, J. Michael Cleverley uumoilee, että Törni yksinkertaisesti 
seurasi sitä, mitä oli oppinut Waffen SS-koulutuksessa Saksassa. 
Upseereita opetettiin taistelemaan yhtenä miehistön jäsenenä, 
luopumaan muodollisista sotilasarvoista ja johtamaan rohkeas- 
ti, miltei uhkarohkeasti osastoa hyökkäyksen kärjessä. Se sopi 
sissijohtajalle, ei normaalin komppanian vakinaiselle päälliköl- 
le. Tehtävän kertominen vasta kohteen lähellä saattoi olla myös 


varotoimenpide. 


”Varotoimista huolimatta sai aina ihmetellä, mistä ryssä sai 
hyvinkin tarkat tiedot liikkeistämme. No, olihan sotatoimi- 
alueella monenlaista joukkoa: töpinää, työvelvollista, pärmi- 
läisiä vankilakundeja ja alkuasukkaita, joita saatiin vakoilus- 
ta kiinnikin.” 
Antti Lindholm-Ventola — Lauri Törni ja hänen korpraalinsa 
Lindholm-Ventola kertoo myös tapauksesta, jossa osasto majoit- 
tui erääseen kylään vuoden 1944 talvella. Törniä ja miehiä ih- 


metytti, että venäläiset olivat evakuoineet kylän, mutta jättäneet 
sinne keski-ikäisen, hyväkuntoisen miehen. 

”Ville poikkesi silloin tällöin majapaikassamme, ja tytöt kävi- 
vät usein siivoamassa ja pesemässä pakkimme pientä korvaus- 
ta vastaan. Upseerimme eivät oikein pitäneet näiden siviilien 
käynneistä ja usein varoittivatkin meitä. Nimenomaan Torni 
kehoitti pitämään silmällä Villeä ja hänen touhujaan. Ja kävi 
kuten epäiltiin. Kun tuli vetäytymisvaihe ja lähdimme pois, 
kävi kuten oli epäilty. Ville yllätettiin itse teossa hänen antaes- 
saan parhaillaan radiolähettimellä tietoja venäläisille.” 


Antti Lindholm-Ventola — Lauri Törni ja hänen korpraalinsa 


Eversti Paavo A. Kairinen tutustui Törniin molempien ollessa 
Yhdysvaltain armeijassa. Tuolloin tapaamaansa miestä Kairinen 
luonnehtii leikkisäksi, aina hyväntuuliseksi ja miellyttävän käy- 
töksen omaavaksi. Melkoinen ristiriita kahden kuvauksen välillä, 
vaiteliaan sissipäällikön ja maailmaa nähneen erikoisjoukkojen 
upseerin, mutta kumpikaan ei ole väärässä. Koiviston kokema 
synkkä seitsemän kuukauden mittainen ajankohta jatkosodassa 
vuonna 1944 oli täysin erilainen ympäristö, kuin 1950- ja 60-lu- 
vulla amerikkalaistuneen miehen uusi elämäntilanne. 


”Oliko tässä sama Törni, joka oli taistellut Suomen armeijas- 
sa? Kyllä. Mutta kyseessä oli myös Torni, joka oli aikuistunut 
vuosissa ja kypsynyt kokemuksissa. Mies joka oli ansainnut 
useita voittoja, mies joka oli kokenut enemmän kuin kerran 
tappion. Mutta sisimmissään, Torni oli aina tyylikäs, älykäs, 
hyväkuntoinen, luja ja luotettava johtaja. Monet parhaista 
upseereista sekä Suomen että Yhdysvaltain armeijassa arvosti- 
vat häntä mitä korkeimmalle.” 


J. Michael Cleverley 

"Oliko tässä sama Törni, joka oli taistellut Suomen armeijassa! Kyllä. 


Yhdysvaltain erikoisjoukkojen kapteeni Larry Thorne sai esimiehiltään huippuarviot taidoistaan. 

J. Michael Cleverley on etsinyt Yhdysvaltain armeijan arkistos- 
ta Larry Thornen esimiesten arviot vuosilta 1957—1965 — U.S. 
Army Officer Efficiency Evaluations — jotka löytyvät Ihornen 
henkilökohtaisesta kansiosta. Yhdysvaltain armeijan upseerina 
Thornea on verrattu muihin hänen sotilasarvonsa omaaviin up- 
seereihin, aina kuuden kuukauden välein. Cleverly on koonnut 
yhteenvedon arvioista, jotka on tehty 27. maaliskuuta 1957 ja 
20. heinäkuuta 1965 välisenä aikana. Ne sisältävät sekä laadulli- 
sia että määrällisiä mittaustuloksia hänen suorituksistaan ja po- 
tentiaalistaan. Arviot ovat laatineet Thornen komentava upseeri 
tai komentoketjussa seuraava ylempänä oleva upseeri. Cleverley 
huomauttaa, kuinka korkealle Thorne on arvostettu huolimatta 
hänen tavanomaista vähäisemmästä upseerikoulutuksesta Yhdys- 
valtain armeijassa. Merkillepantavaa on myös hänen alkuaikojen 
vaikeutensa englannin kielessä, minkä esimiehet muistavat aviois- 
saan. Arvioijat myös huomioivat Thornen koko ajan jatkuvan ja 
kiitettävän kehityksen. Arvioiden joukossa olisi myös Thornen 
esimiehenä toimineen Aito Keravuoren kiittäviä kommentteja, 
mutta ne on seuraavista esimerkeistä jätetty pois, jotta ei voitaisi 
väittää ystävyyden vaikuttaneen arvioihin. Arvosteluasteikko oli 
0—5, korkein arvosana 5. Ensimmäisen arvion aikana Thorne oli 
viestiupseerina ja joukko-osasto oli juuri saapunut Länsi-Saksaan. 

‘As a Construction Officer, he has done a superior job. He 
has earned the respect and admiration of his subordinates and 
his superiors...” 


Capt Alfred Zamparelli 

“Lt Thorne is above average in intelligence, but somewhat 
hampered in the study or explanation of technical matters by 


the language barrier (...)” 
Maj Emil Geimer 


Suoritustaso nykyisessä tehtävässä 4 — superior 


Etenemispotentiaali 4 — superior 


1.12.1957—4.5.1958 
"One of the most devoted and conscientious officers I have 
known. (...) Lt Thornes experience and background indicate 
that he would make an outstanding Infantry officer.” 
Capt. Alfred Zamparelli 


“Lt. Thorne is an aggressive officer who is at his best in a si- 
tuation which demands physical exertion, direct action, and 
forceful leadership. He is admired by his men and respected by 
his contemporaries and superiors.” 

Maj. Emil Geimer 


Suoritustaso nykyisessä tehtävässä 4 — superior 


Etenemispotentiaali 4 — superior 


Arvioissa on ajallinen tauko, mahdollisesti koska Thorne oli siir- 
retty kesken arviointikauden erikoisjoukkoihin ja oli vapaalla ko- 


mennusten valissa. 

10.11.1958—25.6.1959 

An officer with an exceptional background. He is extremely 
physically fit and shows interest in a wide variety of activities, 
mountain climbing, skiing, etc. Lt Thorne is well liked by all 
who know him and highly respected for his professional abilities. 
He at times has language difficulties but overcomes these well.” 


Maj Kenneth Beard 


Suoritustaso nykyisessä tehtävässä 4 — superior 
Etenemispotentiaali 4 — superior 


26.6.1959—16.11.1959 
“This officer is a great asset to the Army in specialized fields. 
He has an extraordinary background in combat operations in- 
volving winter warfare and behind-the-lines operations. He 
has the ability to instruct and advise in those fields and in the 
specialized fields of skiing and mountain climbing. He has a 
language barrier which does not impede ordinary conversation 
or instruction but causes him difficulty on technicalities. He is 
resourceful, hardworking, intense, loyal, reliable, and modest. 
He is in excellent physical condition and fully capable of per- 
forming the duties of his grade and branch in time of war.” 
Maj Reginald Wollard 


Suoritustaso nykyisessä tehtävässä 5 — Outstanding performance 
of this duty found in very few officers 


Etenemispotentiaali 4 — superior 


17.11.1959—7.4.1960 
“Lieutenant Thorne is an unusual officer. I have not known 
any officer in his grade to whom he can be compared. He is 


358 


"Oliko tässä sama Törni, joka oli taistellut Suomen armeijassa? Kyllä.” 


over 40 years old, but has the physical ability of a person of 25 
years old. Through his experience gained in the Finnish army 
he has rendered invaluable assistance to the 10th Special For- 
ces Group. Lt. Thornes knowledge of the administration and 
mechanics of command in the American army are the areas 
where improvement is desired. A further study of the English 
language in everyday usage is desired and would alleviate the 
above weakness. Lt. Thornes knowledge of Special Forces subje- 
cts entitle him to a definite place in the Unconventional War- 
fare field. Lt. Thorne is physically capable of performing the 
duties required of his grade had branch in time of war.” 


Maj. Francis Dawson 


Suoritustaso nykyisessä tehtävässä 5 — Outstanding performance 
of this duty found in very few officers 


Etenemispotentiaali 4 — superior 


8.4.1960-4.8.1960 

‘A quiet, likeable, a highly efficient officer, who accomplis- 
hes his duty in a superior to outstanding manner. This was 
Lieutenant Thorne’ first staff assignment and he has done a 
commendable job in planning and coordinating the myriad 
of activities connected with this assignment. Military bearing, 
courtesy, and appearance is outstanding. 41 years of age, he 
has the appearance of a young man and maintains himself in 
superb physical condition. He has no weaknesses known to me. 
Well liked and respected by his associates. A strong, aggressive 
leader. Expresses himself well. Is well grounded in all Specials 
Forces activities - performance in field training is outstanding. 
Early attendance at the infantry officers advanced courses re- 
commended. Unqualifiedly recommended for promotion to 

Captain. Lt Thorne has been assigned duty in command posi- 
tion to give him more experience in this field. He is physically 
capable to perform in time of war the duties reguired by his 
grade and branch.” 

Maj. Paul Wheaton 


Suoritustaso nykyisessä tehtävässä 5 — Outstanding performance 
of this duty found in very few officers 


Etenemispotentiaali 4 — superior 


5.8.1960—30.11.1960 
‘A quiet, pleasant, courteous officer well liked and respected 
by seniors, contemporaries, and juniors. Maintains himself in 
outstanding physical condition capable of performing in time 
of war those duties required by his grade and branch. A strong 
aggressive leader capable of independent thought and action. 
Self-reliant and dependable, Lt Thorne works-with a mini- 
mum of supervision. Well grounded in special forces activities 
as demonstrated by outstanding performance in field training 
exercises. He has no weaknesses known to me. Recommend pro- 
motion to Captain." 
Maj Ralph Puckett 


Suoritustaso nykyisessä tehtävässä 5 — Outstanding performance 
of this duty found in very few officers 


Etenemispotentiaali 4 — superior 


1.12.1960—16.8.1961 
"Captain Thorne is an outstanding professional soldier with 
extremely high leadership ability. The most polished and profi- 


cient professional soldier invariably gives Captain Thorne his 

unvarying admiration. Captain Thorne frequently is in con- 
tact with the most highly trained skiers and mountain climbers 
of the German army and is fully accepted as their peer with 
the ensuing full cooperation enthusiasm in their support of the 
units training. He is physically superbly conditioned and st- 
rong. His courage cannot be doubted. 

“He is a highly dedicated soldier with a higher standard of 
self discipline in performance of duty. This unit has benefited 
immensely and its operational readiness due to Captain Thornes 
professional abilities enthusiasm and personal example. I perso- 
nally have great faith the Captain Thornes ability as a Special 
Forces airborne infantry officer and will fight to serve with him 
again under similar conditions, particularly in combat requi- 
ring great maturity, perseverance, physical and moral courage, 
and personal leadership. Captain Thorne is fully qualified to 
perform the duties required by this branch great in combat.” 


Maj Charles Simpson 


“This officer is continually sought by superiors and associates on 
special training projects. He was transferred to his present duty to 
better utilize his tremendous experience and knowledge in cold 
weather and mountain operation. Captain Thorne believes, prac- 
tices and insists on high physical standards. He is constantly see- 
king methods to improve his units ability to move and fight under 
the most rigorous conditions of terrain and climate. Absolutely 
trustworthy, he is equally loyal to superiors and subordinates. 

“He exemplifies the aggressiveness of the young American 
officer and retains the distinguished presence of the polished 
European. Spirited, adventuresome, Captain Thorne is one 
of the most courageous officers I have known. I would parti- 

cularly desire to have him during periods of extreme stress and 
danger.” 
Maj William V Wilson 


Suoritustaso nykyisessä tehtävässä 5 — Outstanding perjormance 
of this duty found in very few officers 


Etenemispotentiaali 4 — superior 


Cleverley huomauttaa, että viimeisimmän arvion aikana Thorne 
on ylennetty kapteeniksi. Majuri Charles Simpson oli yksi mer- 
kittävimpiä upseereita erikoisjoukoissa 1960- ja 1970-luvuilla. 
Seuraavissa arviointikaavakkeen perusteet muuttuivat ja hen- 
kilöä verrattiin erityisesti muihin samanarvoisiin upseereihin, ja 


sijoitettiin tiettyyn prosenttiryhmään. 


17.8.1961—31.1.1962 
Suoritustaso 80 prosenttia 
Potentiaali 70 prosenttia 


Maj. Claire Reeder 
Lt. Col. William V. Wilson 


1.2.1962—19.9.1962 
Suoritustaso 90 prosenttia 
Potentiaali 80 prosenttia 


Maj. Claire Reeder 


“For any mission, project or special assignment that has to be 
conducted by the group whereby outstanding results for lea- 
dership was to be displayed, Captain Thornes name would be 

one of the first to be submitted for the task. The physical and 
mental capabilities of this man are far superior to that of the 
average officer. He is not in appearance of physical giant or in 
speech and orator. He has what God has given only to a few, 
and that is leadership.” 

Lt. Col. Harrison Merritt 


22.10.1962—22.3.1963 

Lyhennetyn arvion aikana Thorne oli jalkaväen upseerikurssil- 
la Fort Benningissä, Georgiassa. Nyt Thornen kielitaidon arvi- 
oidaan olevan jo hyvä. 

“This officers ability to express himself in writing is superior and 
his ability to express himself orally is excellent.” 


23.3.1963—17.8.1963 
Suoritustaso 90 prosenttia 
Potentiaali 90 prosenttia 


“Capt. Thornes performance of duty throughout the period 
of this report was outstanding in every respect. (...) This of- 
ficer has been recommended by Lt General Dunn, Comman- 
der Joint Task Force Red for a Joint Services Commendation 
Medal.” 


Lt. Col Mitchell Hazam 


“Captain Thorne is a real professional who excels in everything 
he does. He is an expert in his field, a leader in every sense of 
the word and a shrewd manager and administrator. I highly 
recommend this officer for promotion to the rank of Major (...)” 


Col Robert Cardenas 

4.9.1963—8.1.1964 
Suoritustaso 89 prosenttia 
Potentiaali 90 prosenttia 
Capt James Carr 
Maj James Collopy 


9.1.1964—27.4.1964 
Suoritustaso 96 prosenttia 
Potentiaali 100 prosenttia 


Maj Peter Gorvad 


”Capt Thorne is the type of person you like to have around in 
a fight for he has unlimited courage. This officer can be expe- 
cted to achieve exceptional results in combat against an armed 
guerrilla force in counterinsurgency. ” 


Lt. Col. George Viney 


28.4. 1964-29. 6.1964 
Suoritustaso 96 prosenttia 
Potentiaali 100 prosenttia 


“(...) his aggressive leadership was undaunting and certainly 
inspired and set an outstanding example for the Vietnamese. 
For his action against the Viet Cong in an ambush on 12 June 
1964, he was recommended for the Silver Star award (...)” 


Capt Moran McKenzie 


“During one of these encounters, Captain Thorne, one special 


forces sergeant and 10 CIDG personnel defeated a force of 120 

Vietcong armed with automatic weapons and supported by 
two 57 MM recoilless rifles. He inspired his force by personal 
example and instilled a high degree of efficiency and morale in 
his detachment and in his paramilitary force. He is one of the 
most capable, loyal and dependable officers that I have known 
in more than 20 years of service. (...)” 


Maj James Lattimore 


30.6.1964—15.11.1964 
Suoritustaso 96 prosenttia 
Potentiaali 100 prosenttia 


”His leadership during tactical exercises was truly outstanding, 
for he exercised sound judgment in solving problems in ac- 
complishing assigned missions. Captain Thorne was equally ef- 
fective as a leader and as a participant throughout the training 

period (...)” 
Capt. David Cole 


“Subject officer has the unique ability to lead troops and per- 


form almost impossible missions under the most trying condi- 
tions (...)” 


Maj John Keefe 


15.11.1965—20.7. 1965 
Suoritustaso 96 prosenttia 
Potentiaali 80 prosenttia 


Lt. Col Irving Hughes 

"Thus far in Vietnam, there has been only one Viet Cong attack 
on a major US installation in which the enemy did not achieve 
surprise. This one instance was the attack of Nha Trang airbase 
on 25 June in which damage was minimized because the prompt 
response of defense element disrupted the Viet Cong effort. It 
was Captain Thornes work that made this action possible.” 


Col. John Spears 


Arvioon liittyen Thorne lähetti myös 19.9.1965 kirjeen Alpo 
Marttiselle, jossa hän viittaa samaan tapaukseen, josta eversti 
Spears kirjoittaa. 


”Tulin antaneeksi etukäteen varoituksen komentajalle VC'n 
aikomuksista — tarkalle ajalle — hyökätä lentokentälle kolme 
erillistä kertaa ja joka kerta komentaja otti asian vakavasti 
ja onnistuimme torjumaan yritykset suuremmitta tappioitta.” 


Cleverley toteaa, että Thornen puutteellinen kielitaito on mainittu 
erityisesti alkuaikojen arvoissa, mutta esimiehet korostavat vahvoja 
johtajuustaitoja, joiden avulla Thorne selvisi vaikeuksista. Thor- 
nen fyysiset ja henkiset kyvyt olivat huomattavasti paremmat kuin 
keskitason upseereilla. Kun Thorne lähti Saksasta vuonna 1962, 
hän oli saavuttanut jo maineen yhtenä parhaimmista ja lujimmista 
vihreistä bareteista. Silloinen Thornen rauhanajan esimies majuri 
Charles Simpson kirjoitti jopa olevansa valmis taistelemaan saadak- 
seen palvella uudelleen Thornen kanssa, erityisesti yhteenotoissa, 
jotka vaativat suurta kypsyyttä, peräänantamattomuutta, fyysistä ja 
moraalista rohkeutta ja henkilökohtaista johtajuutta. Vietnamissa 
erikoisjoukkojen legendaarinen komentaja eversti Robert Rheault 
kutsui Thornea parhaimmaksi sotilaaksi, johon hän on koskaan 
tutustunut. Everstiluutnantti George Viney toteaa Thornen olevan 

sellainen henkilö, jonka haluaisi olevan taistelussa vierellään tämän 
rajoittamattoman rohkeuden johdosta. 

Keväällä ja kesällä 1965 Thorne työskenteli 5th Special Forces 
Groupin päämajassa Nha Trangissa Vietnamissa valkokaulustöissä, 
kuten hän itse kutsui sitä. Thornen tehtävä oli toimia tiedustelu-up- 
seerina, koordinoiden ja arvioiden vihollisen aktiviteetteja. Thorne 
ehkä hieman yllättäen piti työstä ja kehitti omia tiedustelulähtei- 
tään. Cleverley siteeraa Rheaultin kommenttia Thornelle tältä ajalta: 


”Sinä olet taistellut tarpeeksi. Sinulla on niin paljon taitoja, joi- 
ta me tarvitsemme kouluttaaksemme näitä nuoria kavereita.” 


Thornen esimiehet ovat johdonmukaisesti arvioineet hänen rau- 
hanajan johtamistaitonsa arviointiasteikkojen kärkeen parhaim- 
pien upseereiden kymmenen prosentin joukkoon. Ja kun Thorne 
lähti Vietnamiin sota-ajan olosuhteisiin, komentajat arvioivat 
hänen kykynsä jopa huipulla olevien 2-6 prosentin upseereiden 
ryhmään. Larry Thornesta pilkistää jälleen kovia kuntoharjoituk- 
sia järjestävä sissipäällikkö Lauri Törni, joka kertoo Marttiselle 
viihtyvänsä ”metsätyömaalla” ja laittaneensa ”erikoisharjoituksia 
pystyyn”, koska ei ollut tyytyväinen näkemäänsä. 


”Kyllä näyttää siltä, että asioita ei ole hoidettu aivan oikealla 
tavalla ja monet jutut ovat rempallaan. Paljon on tekemistä ja 
technilliset välineet täytyy uusia, mutta kyllä tästä hyvä tulee 
kunhan päästään jaloilleen.” 


Larry Thorne 


Kun Thorne katosi viimeisellä helikopterilennollaan, hänellä oli vielä 
kymmenkunta vuotta eläkkeeseen ja hänet oli yhtenä parhaimpiin kuu- 
luvana erikoisjoukkojen sotilaana juuri valittu ylennettäväksi majuriksi. 

”Pysyt koneen luona ja 
sinut pelastetaan. Kun 
eroat ryhmästä ja harhailet 
syvässä lumessa, kuolet.” 


~ Coy Melton 


Tammikuun 27. päivä 1962 Yhdysvaltain armeijan DeHavil- 
land Otter -lentokone syöksyi Iranin luoteisosassa sijaitsevaan 
Zagros-vuoristoon. Koneessa kerrottiin olevan koodatussa muo- 
dossa sotilaallisesti arkaluontoista materiaalia, jonka ei voitu 
luottaa tuhoutuneen törmäyksessä. Matkustajina olleiden evers- 
tiluutnantti Johnsonin, majuri Carderin sekä kapteeni Knottsin 
elottomat ruumiit jäivät odottamaan noutajiaan ikuisen jään 
peittämille rinteille. 

Kesäkuun 1. päivänä 10th Special Forces Groupin päämajan 
ovella Thornea odotteli tuttu hahmo, erikoisjoukkojen kapteeni 
Herbert Y. Schandler. Yhdessä miehet astelivat Thornen nouta- 
neen korpraalin jäljessä sisälle rakennukseen ja jäivät odottamaan 
kutsua komentajan huoneeseen. Käteltyään eversti Mathewson 
ja hänen adjutanttinsa kapteenit saivat luvan istua. Adjutantti 
ojensi Thornelle ja Schandlerille ohuet kansiot, joiden päällä oli 
merkintä LOI, Letter of Instructions. 


”Tapasin Larry Thornen ensimmäisen kerran Bad Tölzissä 
upseeriklubilla ennen joulua 1961. Muut kertoivat minulle 
hänen historiansa. Larry oli kapteeni silloin, minä olin kap- 
teeni, mutta hän oli paljon vanhempi. Tulin juuri opettamas- 
ta West Pointista, valmistuin itse sieltä 1952. Sitten lasku- 
varjokouluun, Koreaan, Fort Carsoniin. Tapasin siellä toisen 
suomalaisen, Olavi Alakulppi sai komppaniani, kun lähdin 
koulutukseen.” 


Herbert Y. Schandler 


Herbert Y. Schandler muisteli tapahtunutta Yhdysvalloissa, She- 
raton Reston -hotellin toisen kerroksen suuressa aulassa, jossa 
tapasimme vuosituhannen vaihteessa. Operaatiosta on jäljellä 
tarkka raportti, joten tapahtumia on helppo seurata. Zagros-vuo- 
ristoon pudonnut kone kuului paikalliselle Military Advice and 
Assistance Groupille ja onnettomuuspaikka oli kyetty paikallis- 
tamaan Zardeh Kur -rinteelle, karttakoordinaatiston pisteessä 
50.04N—32.23E. Lumen syvyyden arvioitiin olevan kuudesta 
seitsemään metriin. Olosuhteet vuorilla olivat erittäin vaikeat. 
Lähin asuttu kylä, Kurang, sijaitsi noin kahdenkymmenen mai- 
lin etäisyydellä mainitusta paikasta. Adjutantti kertoi, että vähän 
onnettomuuden jälkeen shaahi oli tavatessaan presidentti John 

F. Kennedyn ihmetellyt sitä välinpitämättömyyttä, jolla amerik- 
kalaiset suhtautuivat vuorille jääneisiin vainajiinsa. Schandler ja 
Thorne saivat tehtävän. 


”Amerikkalainen lentokone oli 14 921 jalan korkeudella ek- 
synyt ja törmännyt vuoreen. He olivat jo etsineet laskeutumis- 
paikkaa, joten se ei ollut paha törmäys, kaikki säilyivät hen- 
gissä. Lentokoneen runko ei ollut kovin pahassa kunnossa.” 


Osa miehistöstä päätti kääriytyä makuupusseihin ja vieriä alas 
rinnettä saadakseen apua. Se oli suuri virhe. Seuraavana päivä- 
nä etsintäkone löysi kaksi miestä, jotka odottivat koneen luo- 
na, mutta pois lähteneet olivat kadonneet lumeen. Kadonneiden 
vaimot tekivät valituksen siitä, että heidän miehensä eivät olisi 
kuitenkaan ehkä kuolleet. 


”Ehkä he olivat tavanneet ystävällismielisen heimon. Irani- 
laiset vuorikiipeilijät olivat jo yrittäneet alueelle, seuraavak- 
si olivat vuorossa saksalaiset vuorikiipeilijät. Amerikkalaiset 
eivät olleet kertoneet Iranin viranomaisille, että saksalaiset 
olivat tulossa, yhtäkkiä vain oli plutoona univormupukuisia 
saksalaisia lentokentällä, iranilaiset eivät pitäneet siitä. Myös- 
kään saksalaiset eivät olleet hyvin valmistautuneita, hekin 
epäonnistuivat.” 


Herbert Y. Schandler 


Saman päivän iltana, perjantaina 1. kesäkuuta klo 20.30, ilma- 
voimien C-130-kuljetuskone nousi jyristen Neubibergin so- 
tilaslentokentältä määränpäänään Everaux, Ranska. Saatuaan 
erillisosastonsa mobilisoitua kapteenit pitivät yhteisen tiedotus- 
tilaisuuden, jossa ryhmän miehet saivat tietää tulevan tehtävän 

pääpiirteet. Alustavassa varustarkastuksessa havaitut puutteet 
korjattiin. Määräajan täyttyessä Thornen A-2 ja Schandlerin 
A-33-erillisosastojen miehet järjestäytyivät viimeiseen tarkastuk- 
seen. Varustetilanne ja miesten kunto havaittiin moitteettomik- 
si ja ryhmät nousivat kuorma-autoihin, jotka kuljettivat heidät 


kuljetuskoneelle. 


”Minun joukkueeni oli niin sanottu iranilainen joukkue, jo- 
ten opiskelimme persiaa neljä tuntia päivässä. Ryhmämme oli 
jo opiskellut persiaa, joten operaatio sopi hyvin meille. Ame- 
rikkalaiset sotilasneuvonantajat eivät vain halunneet asialle 
julkisuutta, sillä sopimusten mukaan Iranissa ei saanut olla 
järjestäytynyttä ryhmää amerikkalaisia sotilaita.” 

Herbert Y. Schandler 


Saavuttuaan Everauxiin klo 22.30 erikoisjoukkojen miehet saivat 
karvaasti havaita, ettei päivä ollut vielä vastoinkäymisten osal- 
ta päättynyt. Kukaan ei ollut kuullutkaan ryhmän saapumises- 
ta lentokentälle, eikä luvattua kuljetusta majoituspaikalle ollut 
luvassa. Itse asiassa ei ollut majoituspaikkaakaan, ennen kuin 
eräs ystävällinen ilmavoimien kersantti järjesti sellaisen lentoko- 
nehangaarin perälle. Sama mies, kersantti Greene, kunnostautui 
seuraavana aamuna hankkimalla nälkäisille miehille aamiaista ja 
jatkokuljetuksen. Thorne otti miehen nimen ylös ja lupasi mai- 
nita sen after action -raportissaan, kuten tekikin. Maininnan sai 
myös 5th Aerial Ports -kersantti, joka ei sen sijaan ollut innostu- 
nut yhteistyöstä. | 

Lento kohti Ateenaa alkoi kello 08.40 aamulla, kesäkuun toi- 
nen päivä. Välilasku Chäteäurouxissa vei kolme tuntia, sen aika- 
na lentokone otti lisää kuormaa. Perille Ateenaan saavuttiin klo 
19.00. Ilta oli juuri hämärtymässä ja Kreikan kesäkuinen helle 

tuntui enää miellyttävänä pehmeytenä kasvoilla. Kävi kuitenkin 
ilmi, ettei majoitusta ollut täälläkään järjestetty etukäteen. Ilma- 
voimien henkilökunta oli kuitenkin ystävällistä ja ammattitaitoi- 
sen tuntuista. Pian Thorne sai ilmoituksen, jonka mukaan lento- 
kentän lähellä sijaitsevasta hotellista oli varattu tarvittava määrä 
huoneita ja että kuljetuskin oli järjestynyt. After action -raportin 
mukaan Thorne tapasi myös upseerituttaviaan. 


"Met Major Reeder, Capt Fontain and Capt Craig in Athens 


that evening.” 


Kuljetuskoneen pyörät tapasivat Teheranin lentokentän pinnan 
kello 16.10. Konetta olivat vastassa everstiluutnantti Richard 
Barguist ja kersantti Joseph Lisi. Varusteet siirrettiin koneesta 
kuorma-autoon. ARMISH-MAAG-organisaatioon värvätty ira- 
nilainen työntekijä hoiteli tulliselvityksen ja dollarit voitelivat 
hieman kitkaisen virkatien, kuten hän itse asian ilmaisi. 


”Törnillä oli mukanaan kivääri, kenties hänen oma suosik- 
kinsa Springfield, kun hän poistui koneesta. Kun hän lähestyi 
maahantulo- ja tullitarkastusta, Schandler, joka oli jo mennyt 
läpi, palasi portille kertoakseen Thornelle, ettei tämä voinut 
tuoda kivääriä tullista läpi. Torni nakkasi kiväärin Schand- 
lerille ja jatkoi eteenpäin. Päästyään läpi hän sai takaisin 
sivuaseensa '. Kenties tämä oli juuri sitä kovuutta, mikä sai 
paikallisen MAAG-komentajan hermostumaan 10. SFGA:n 


miesten läsnäolosta.” 


J. Michael Cleverley — Syntynyt sotilaaksi 


Retkikunnan käyttöön saatiin vuokratuksi 2,5 tonnin rekka, 
joka palaisi välittömästi takaisin Teheraniin kun se olisi ajanut 

ensin varusteet Kurangiin. Rekkojen tankkaus ja lastaus saat- 
toi alkaa. Retkikunta sai myös tarvittavan aseistuksen. Lastaus 
saatiin suoritettua puoleen päivään mennessä. Thorne käväi- 
si paikallisen esikuntapäällikön luona sopimassa muutamista 
käytännön järjestelyistä. Tällä välin luutnantti Stephen McIn- 
tyre ja first sergeant Henry Belton neuvottelivat ilmavoimien 
kanssa operaatiossa mahdollisesti tarvittavien tarvikepudotus- 
ten koordinoinnista. Teheranista lähdettiin seuraavana päivänä 
kello 08.00. Ennen ajoneuvoihin nousua miehet olivat vaihta- 
neet moottorihallissa ylleen siviilivaatteet. Raskaasti kuormattu 
kolonna lähti kolistelemaan kohti Esfahania, jonne saavuttiin 
17.30. Hotelli Esfahanista oli varattu huoneet MAAG:n kent- 
tätyöryhmän nimellä. Matka jatkui keskiviikkona, kesäkuun 
6. päivän ensivalossa. Iltapäivällä saavuttiin kapeaan laaksoon, 
jonka pohjalla sijaitsevaan Kurangin kylään tie päättyi. Saattu- 
een ympärille kerääntyi heti uteliaita ihmisiä. He olivat köyhän 
oloisia, mutta ystävällisiä, pääasiassa bakhtiari-heimoon kuulu- 
via paimentolaisia, joita kerääntyi kesäisin laaksoon käymään 
kauppaa ja tapaamaan sukulaisiaan. 


”Istuimme tasaisen mattopinon päällä, keskellä oli suuri pata, 

jossa oli lammasta. Saatoimme nähdä lampaiden silmät ja 
kaikki kiehumassa padassa. Iranilaiset hätistivät kärpäset pois 
ja upottivat sormensa pataan, ja kysyivät haluammeko hie- 
man. Kahden viikon päästä tein samaa. 

Pikkukaupungissa oli vain kaksi tietä, vettä valui alas ojaa 
pitkin. Jotkut virtsasivat siihen, kaikki heittivät roskansa. Ja 
joka kerran kun he kysyivät haluammeko kupin teetä, he haki- 
vat tuosta ojasta vettä. Siinä tilanteessa pidit varmasti huolta, 
että vesi tuli kunnolla keitettyä.” 


Herbert Y. Schandler 

Thorne hankkiutui välittömästi paikallisen heimopäällikön pu- 
heille Mr. Kazem Guilanpourin toimiessa tulkkina. Päällikkö 
osoittautui erittäin yhteistyöhaluiseksi. Hän neuvoi hyvän leiri- 
paikan kolme kilometriä kylästä etelään. Sen todettiinkin sovel- 
tuvan erinomaisesti alaleirin tarpeisiin. Paikka oli suojainen ja 
puhdasta vettä oli saatavilla läheisestä lähteestä. Iltaan mennessä 
leiri oli pystyssä ja väsyneet miehet istuivat nuotion ääressä. Za- 
gros-vuoret kohosivat tummina ja uhkaavina kohti korkeuksia, 
mutta kymmenien paimentolaisten leirien tulet loistivat alhaalla 
laaksoon laskeutuneen pimeyden keskeltä. 

Kello neljältä aamuyöllä 2,5 tonnin rekka lähti paluumatkalle. 
Kylästä vuokrattujen muulien odotettiin saapuvan kello viiteen 
mennessä, mutta kun niitä ei kuulunut vielä kuudeltakaan, Thorne 
otti mukaansa pari miestä ja lähti katsomaan, mikä oli syynä viiväs- 
tykseen. Muulit ajajineen tekivät juuri lähtöä kylästä, kun miehet 
saapuivat sinne. Muulit kuormattiin alaleirissä klo 07.00 ja retki- 
kunta oli valmiina rankkaan nousuun kohti huippua. Larry Thor- 
nen A-2 ryhmään kuuluivat MSGT Charles Rhodes, SFC Henry 
Belton, SSGT Willis Blair, SSGT Jan Novy sekä Sgt Sario Caraval- 
ho. Ryhmään päätettiin liittää kaksi miestä Schandlerin osastosta, 
ja näin kärjessä olivat yläleiriin siirtyvät kahdeksan erikoisjoukko- 
jen miestä Thornen johdolla. Retkikuntaan kuului lisäksi 11 muu- 
ta erikoisjoukkojen miestä, jotka kannettuaan taakkansa yläleiriin 
palasivat Schandlerin johdolla takaisin, sekä muulinajajiksi paikat- 
tuja paimentolaisia. Oppaana toimi itse heimopäällikkö. 


”Iranilaiset olivat liittolaisiamme, mutta vaikeus oli se, että 
Iranin hallitus ei välttämättä halunnut ulkomaalaisten ole- 
van yhteydessä eri heimojen kanssa. Shaahin ensimmäinen 
vaimo kuului bakhtiari-heimoon ja he olivat eronneet, joten 
suhde heidän välillään ei ollut kovin hyvä. 

Iranilaiset lähettivätkin mukaamme kersantti Faragin Ira- 
nin Special Forcesista, sekä Mr. Guilanpourin, olympiajouk- 
kueen jäsenen. He olivat loistavia tyyppejä, mutta ehkä hei- 
dän piti pitää meitä myös silmällä.” 

Herbert Y. Schandler 


Kersantti Hooshang Faragin yksiköksi on raporttiin kirjattu 1st 
Parachute Battalion, Imperial Iranian Army. Alaleiriin jäi kak- 
si radistia, yksi ARMISH-MAAG-radio-operaattori ja kolme 
iranilaista autonkuljettajaa. Radistit saivat ensimmäiseksi tehtä- 
väkseen pyytää Teheranin esikunnasta tarkat ohjeet siitä, kuinka 
radioyhteys Bad Tölziin oli tarkoitus hoitaa. Retkikunta jatkoi 
nousuaan, kunnes tultiin kohtaan, josta eteenpäin muulit eivät 
enää suostuneet jatkamaan. Perjantaina, kesäkuun 8. päivänä 
Thorne ja Schandler lähettivät muulit ajajineen paluumatkalle 
ja jatkoivat klo 06.15 kohti vuoren huippua. Schandlerin mie- 
het jättivät rinkkansa kersantti Donald Petersonin vartioimaan 
puolimatkan leiriin. Heidän tehtävänään oli kuljettaa yläleiriin 
paitsi itse leiriytymisvälineet ja muonat, myös koneen tuhoami- 
sessa tarvittavat räjähdysaineet. Thornen yläleiriin jäävät miehet 
kantoivat ainoastaan henkilökohtaisia varusteitaan. 

Kello 07.00 otettiin radioyhteys alaleiriin ja kuultiin, että sinne 
oli pienkoneesta pudotettu SOI, Special Operational Instructions 
-paketti. Kaikki sujui siis suunnitelmien mukaan. Puolen päivän 
maissa Thornen harjaantunut etujoukko saavutti 14 500 jalan 
korkeudella kohdan, josta voitiin nähdä sekä vuortenhuippujen 
ympäröimään laaksoon jonne yläleiri oli tarkoitus perustaa, että 
myös laakson yläpuolelle kaartuvalle rinteelle, jossa koneen hylky 
sijaitsi. Toisin kuin oli kuviteltu, paikka ei ollutkaan koskema- 
ton. Useiden paimentolaisten havaittiin liikuskelevan laaksossa ja 
ryöväävän aiempien retkikuntien jättämiä varusteita. 

Heimopäällikkö ja master sergeant Rhodes päättivät laskeutua 
alas ja kieltää paimentolaisia koskemasta heille kuulumattomiin 
esineisiin Thornen jäädessä odottamaan kapteeni Schandlerin ryh- 
mää. Tämän viimein saavuttua Thorne ja Schandler sopivat seuraa- 
vien päivien yhteydenotoista ja suunnitelluista tehtävistä. Lyhyen 
levon jälkeen Schandler miehineen lähti paluumatkalle, tarkoituk- 
senaan viettää seuraava yö puolimatkan leirissä. Ryhmän tuomat 
varusteet jätettiin toistaiseksi suojaisaan paikkaan harjanteelle. 


”Laskeuduin syvänteeseen ja siirryin alas, missä ryhmäni sei- 
soskeli jonkin mytyn ympärillä. Se osoittautui ensimmäiseksi 
ruumiiksi, todennäköisesti majuri Carderin ruumiiksi. Ruu- 
mis oli ollut auringon ja tuulten armoilla useita päiviä ja 
kasvot olivat palaneet tunnistamattomiksi. Heimolaiset olivat 
vieneet kaikki henkilöllisyyspaperit ja kaiken arvokkaan, joten 
välitön tunnistaminen oli mahdotonta. Panimme ruumiin 
makuupussiin ja hautasimme sen lumeen.” 


Larry Thorne — After action -raportti 


Muiden onnettomuuden uhrien etsintä aloitettiin välittömästi. 
Toinen ruumis havaittiin veden uurtamassa rotkossa, 300 metrin 
päässä ensimmäisestä. Se oli myös tuhoutunut tunnistamatto- 
maan kuntoon, miehen arveltiin olevan kapteeni Knotts. Hänet 
haudattiin lumeen samoin kuin ensimmäinen uhrikin. Haravoi- 
tuaan lähiseutua tuloksetta Thorne antoi käskyn kokoontua len- 
tokoneen hylylle. Koneen nokan havaittiin olevan täysin murska- 
na. Lentokonetta tarkemmin tarkastellessaan miehet havaitsivat, 
että osa laitteista oli siirretty pois. Tämä arveltiin joko paimen- 
tolaisten tai aiempien retkikuntien työksi. Illan alkaessa jo hä- 
märtää Thorne arveli olevan parasta palata laaksoon ja pystyttää 
yläleiri. Heimopäällikkö viihtyi erikoisjoukkojen miesten mat- 

Larry Thornen johtama A-2-erillisosasto teki onnistuneen operaation Iranin vuoristoon. 


Kun tarpeelliset laitteet oli poistettu pudonneesta lentokoneesta, se räjäytettiin. 

kassa ja päätti jäädä näiden seuraan muutamaksi päiväksi. Tähän 
ei Thornella ollut muuta kuin hyvää sanottavaa, ryöstöretkellä 
olleiden paimentolaisten kanssa oli syytä olla varuillaan. Master 
sergeant Rhodes ja Thorne kärsivät oudoista hengitysoireista, ei- 
vätkä pystyneet nukkumaan. 


”Yöllä koimme erikoisen tunteen, joka aiheutti meille unet- 
toman yön. Kun paneuduimme pitkäksemme, emme saaneet 
hengitystämme tasaantumaan, vaan meidän oli noustava istu- 
maan saadaksemme riittävästi ilmaa keuhkoihimme.” 


Larry Thorne — After action -raportti 


Puoli yhdeksältä seuraavana aamuna havaittiin Iranin ilmavoimi- 
en kuljetuskoneen kiertelevän leirin yllä. Miesten yllätykseksi ko- 
neesta pudotettiin varustepaketti, joka oli sovittu toimitettavaksi 
vain pyydettäessä. Kaiken lisäksi pudotus tehtiin liian korkealta. 
Tuuli tarttui auenneeseen varjoon ja kuljetti sen kauas laakson 
toisella puolella nousevaan rinteeseen. Thorne lähetti matkaan 
kolme miestä, jotka palasivat vasta puolen päivän jälkeen tarpeet- 
tomia varusteita mukanaan raahaten. Otettuaan yhteyden alalei- 
riin Ihorne antoi käskyn etsintöjen jatkamisesta. Hylyn lähistöl- 
lä tehtiin lukuisia yrityksiä muiden uhrien löytämiseksi. Miehet 
kaivautuivat hakuilla ja kenttälapioilla lumen ja jään läpi, mutta 
löysivät vain Air-Sea Rescuen pudottamia suksia, ruokapakkauk- 
sia, makuupusseja ja muita varusteita. Puisista laatikoista ja suk- 
sista rakennettiin rekiä, joilla oli tarkoitus vetää löydetyt ruumiit 
alas vuorelta. Vesi oli lopussa, samoin pieniin kamiinoihin tar- 
vittava polttoaine. Yläleiri pyysi alaleiriltä niiden toimittamista 
ilmateitse mahdollisimman pian. Tällä välin yhä uusia paimen- 
tolaisia oli saapunut alaleiriin saamaan lääkintähoitoa, sillä pai- 
kallisen lääkärin vastaanotto Kurangissa oli näille ihmisille liian 

kallis. Lääkäri nimittäin laskutti palveluksistaan korkean hinnan 
hallitukselta saamansa kuukausipalkan lisäksi. Kun sana laaksossa 
oli kiertänyt, saapui leiriin kymmenittäin avuntarvitsijoita. Sun- 
nuntaipäivää alaleirissä vietettiinkin lääkintäavun, varusteiden 
kunnostuksen sekä lähialueeseen tutustumisen merkeissä. 

Kello kolmen aikoihin iltapäivällä alaleiriin saapui yllättäviä vie- 
raita. Everstiluutnantti Barguist, Mr. Guilanpour ja heimopäällik- 
kö saapuivat yläleiristä kertoakseen, että yläleirissä voitiin hyvin, 
mutta yhteydenottoa ei ollut voitu suorittaa, sillä radion virtalähde 
oli rikkoutunut. He kertoivat lähteneensä yläleiristä varhain aamul- 
la, matka taittui nopeasti sulamisvesien kaivertamaa uomaa pitkin. 
Löydetyt ruumiit oli kuljetettu itse valmistetuissa kelkoissa lumi- 
rajalle, josta ne voitaisiin kätevästi kuljettaa muuleilla alaleiriin. Ai- 
nut ongelma yläleirissä oli veden niukkuus, sillä miljoonat kuolleet 
heinäsirkat olivat saastuttaneet vesilähteet vuoristolaaksossa. 


”Alue oli keskellä kulkusirkkojen vitsausta ja koko tienoo oli 
peittyneenä niihin. Tämän johdosta lumi ja siitä sulanut vesi oli 
saastunutta. Paikka paikoin lumen päällä oli niin paljon kuol- 
leita sirkkoja, että tuntui aivan kuin olisit kävellyt mudassa.” 


Larry Thorne — After action -raportti 


Takaisin yläleiriin miehen aikoivat jo heti seuraavana päivänä ja 
toivoivat saavansa mukaansa neljä miestä, joista kaksi jäisi var- 
tioimaan puolimatkan leiriä ja kaksi tutustuisi uuteen reittiin. 
Näin sovittiinkin ja kapteeni Schandler päätti myös itse lähteä 
tutustumaan yläleiriin. Illalla khaniksi kutsuttu heimopäällikkö 
järjesti runsaan päivällisen amerikkalaisille, jotka olivat suuresti 
auttaneet hänen kansaansa. Kapteeni Schandler lupasi, että lääke- 
huoltoa annettaisiin aina, kun sen järjestämiseen suinkin liikenisi 
aikaa. Ilta päättyi sydämelliseen yhteisymmärryksen vallitessa. 

Jos alaleirissä riitti puhdetta, ei Thornenkaan miehillä ollut 
aikaa pyhittää sunnuntaita lepäämiseen. Kaivuutyöt aloitettiin 
aamun sarastaessa, mutta yöllä jäätynyt vesi teki urakan raskaak- 
si. Thorne päätti siirtää kaivamisen iltapäivään, jolloin aurinko 
olisi taas ehtinyt sulattaa jäätä. Samalla aloitettiin lentokoneeseen 
jääneiden instrumenttien evakuoiminen. Miesten riisuttua hylyn 
kaikista pelastamisen arvoisista tarvikkeista, Thorne käski panos- 
taa koneen lämpökäsikranaateilla. Näin tehtiinkin, mutta niiden 
teho osoittautui riittämättömäksi ja räjähdysaineisiin erikoistu- 
nut kersantti kaivoi rinkasta TNT-räjähdysainepaketteja. 

Maanantaina aamupäivällä kuultiin lähestyvän C-47-lentoko- 
neen ääntä. Imperial Air Forcen lentokoneen havaittiin pudotta- 
van kaksi tarvikepakettia. Ensimmäisen paketin kiinnitysköydet 
olivat väärin asennettuja, eikä laskuvarjo päässyt lainkaan au- 
keamaan. Paketti sisälsi polttoainetta, joka levisi laajalle alueelle 
pitkin tasannetta. Vesisäiliöitä sisältänyt toinen paketti ei ollut 
juurikaan ensimmäistä onnekkaampi. Laskuvarjo avautui, mutta 
säiliöt eivät kestäneet puutteellisen kiinnityksen vuoksi maahan- 
tuloa. Talteen saatiin kaikkiaan kymmenen gallonaa juomavettä. 

Samana iltana, kesäkuun 11. päivä klo 18.30, everstiluutnantti 
Barguist, kapteeni Schandler ja Mr. Guilanpour sekä kaksi muu- 
lia saapuivat yläleiriin. Heillä oli tuomisinaan rikkoutuneen ra- 
dion varaosia ja muitakin leirissä kipeästi kaivattuja varusteita. 
Schandler kertoi, että kolme miestä alaleiristä oli noussut lumira- 
jalle paikkaan, johon ruumiit oli jätetty. Miehet olivat pystyttä- 
neet sinne leirin. Vielä samana iltana lastattiin saapuneet muulit 
lentokoneesta pelastetuilla laitteilla ja staff sergeant Novy lähti 
kuljettamaan niitä kohti uutta leiripaikkaa. Kun radio oli saa- 
tu korjattua, Thorne otti yhteyden alaleiriin. Yöllä uudet tulok- 
kaat kärsivät samoista oireista, jotka olivat tuttuja Thornelle ja 
Rhodesille. Niiden arveltiin johtuvan elimistölle liian nopeasta 

noususta vuorelle. Seuraavana aamuna kapteeni Schandler lähti 
paluumatkalle kohti alaleiriä, Thorne miehineen jatkoi etsintö- 
jä. He tutkivat tarkasti onnettomuuspaikan lähistöllä sijaitsevan 
rotkon ja kaivoivat lumeen ja jäähän useita tunneleita muiden 
uhrien löytämiseksi. Auringon laskiessa tummien vuorten taakse 
etsinnät oli kuitenkin lopetettava tuloksettomina. 

Keskiviikkona, kesäkuun 13. päivä 1962 Thorne jatkoi kai- 
vauksia. Miehet ponnistelivat läpi useiden jääkerrosten, mutta 
mitään ei löydetty. Kerroksittain pakkaantunut jää ja lumi oli 
erittäin raskasta työstää. Klo 16.30 lumen alta paljastuivat suk- 
set ja makuupussi, joiden pääteltiin kuuluvan koneen miehistön 
jäsenelle. Löytö tehtiin viiden jalan syvyydestä. Mitään muuta ei 
tuona päivänä kuitenkaan enää löytynyt. 

Torstaipäivä ei tuonut tullessaan uusia löytöjä. Iltapäivällä 
laakson halki vaelsi paimentolaisheimo lampaineen ja vuohineen. 
Thorne miehineen luovutti eräänlaisena hyväntahdon eleenä kai- 
ken, mitä he eivät katsoneet paluumatkalla tarvitsevansa. Vaat- 
teet, köydet ja savukkeet olivat erityisen haluttuja. Perjantaiaamu 
oli etsintöjen osalta yhtä tulokseton kuin edellinenkin päivä. Pai- 
mentolaiset kävivät kiittämässä vielä kerran saamistaan lahjoista 
ja heidän johtajansa luovutti Thornelle noin gallonan vetoisen 
astian vuohenmaitoa. Iltapäivällä kaikki jäljelle jäänyt ylimää- 
räinen varustus ja henkilökohtainen omaisuus lastattiin rekiin 
ja ryhmä lähti Thornen johdolla siirtymään kohti puolimatkan 
leiriä. Kersantit Rhodes, Blair ja Caravalho jäivät vielä tarkkaile- 
maan jään sulamista, kuten oli sovittu. Puolimatkan leiristä mat- 
ka jatkui kohti alaleiriä, jonne saavuttiin aamuyöllä puoli kahden 
aikaan. Muulien kuljettamat ruumiit siirrettiin sinkkiarkkuihin, 
jotka oli täytetty jäämurskalla. 

Seuraavana aamuna vastaanotettiin yläleiristä radiosanoma, 
jonka mukaan kolmas ruumis oli löydetty. Kulkiessaan suunni- 

teltua reittiä, joka mutkitteli onnettomuuspaikan alapuolisella 
rinteellä, kersantti Caravalho oli havainnut lumen alta pilkistä- 
vän vaatteen riekaleen. Hän oli kutsunut radiolla paikalle Rho- 
desin ja Blairin, joiden reitit kulkivat toisaalla onnettomuusalu- 
eella. Yhdessä miehet olivat kaivaneet esiin kauan etsityn uhrin, 
joka osoittautui everstiluutnantti Johnsoniksi. Sunnuntaina 17. 
kesäkuuta 1962 pitkä odotus oli ohi ja hän laskeutui omiensa 
joukkoon alas vuorelta. 

Operaation jälkeen ryhmä esitti tapahtuneen demonstraatio- 
na, minkä johdosta Schandlerilla on paljon diakuvia tehtävästä. 


”Muistan, kun istuimme baarissa jälkeenpäin. Larry tuli 
luokseni ja laittoi kätensä ympärilleni. Hänellä oli sakset ja 
hän leikkasi solmioni katki. Bill Simpson, oikein herrasmies- 
ten herrasmies, katseli tapahtumaa. Hän sanoi, että Larrylla 
ei ole välimuotoja, hän joko pitää sinusta tai ei. Iranin reissun 
jälkeen hän pitää sinusta ja kunnioittaa. Pärjäsimme hyvin.” 

Herbert Y. Schandler 


Kuvista saattoi tunnistaa mukana olleita henkilöitä. Yksi heistä 
oli Charlie Rhodes, jonka sain myös haastateltavaksi. Entinen 
jenkkikersantti on sen oloinen, että häntä oli vaikea edes kuvitel- 
la huonolle tuulelle. Mutta silti hän oli amerikkalainen ammatti- 
sotilas, erikoisjoukkojen kersantti, joka suoritti vaativaa tehtävää 
Zagros-vuorten operaatiossa. Hän oli talvella Bad Tölzissä yksi 
hiihdonopettajista ja harrasti vuorikiipeilyä, Larry Thorne oli 
usein mukana joukkueessa. Charlie Rhodes totesi after action 
-raporttien pitävän paikkansa. Mukaan seurueeseen liittyi Coy 
Melton, joka oli myös yksi Iranin retkikunnan jäsenistä. Melton 
toimi operaatiossa vanhempana lääkintämiehenä. Hän saattoi 
leirissä kuusi lasta maailmaan, mukana kyläpäällikön poika. Fi 

ihme, että heimolaiset totesivat, etteivät unohtaisi retkikuntaa 


koskaan. 


”He olivat hyviä ihmisiä, vieraanvaraisia. Puhuin itse kie- 
lid, tärkein asia onkin aina osata kommunikoida, mikä ei ole 
helppoa. Retken jälkeen palasin Iraniin kouluttamaan joukko- 
ja kolmessa, neljässä eri tehtävässä. Toivoin, että jos opiskelen 
kieltä, pääsen joskus Iraniin. Opin lopulta persiaa seitsemää 
eri murretta, joten pystyin puhumaan.” 


Coy Melton 


Melton kertoo rauhalliseen tyyliinsä, kuinka päivää ennen vuo- 
relle nousua eräs kyläläinen oli pakottanut poikansa kävelemään 
tulisien hiilien päällä. Poika paloi pahasti, paljon kudosta oli kuol- 
lut, jolloin Melton tarjoutui kuljettamaan loukkaantuneen heliko- 
pterilla Teheraniin isänsä kanssa. Isä oli todennut, että pojan täytyi 
tehdä työtä selviytyäkseen, ja että hän voisi saada toisen pojan. 

— Se oli uskonnollinen juttu, täytyi tietää tabut ja tavat. Mut- 
ta joistakin pystyimme jo naamasta näkemään, että heitä sattui. 
Illalla kyläpäällikkö tarjosi meille kunnianosoituksena lämmintä 
verta. Kuppi kiersi, ja jos et juonut, kohtasit vihollisen, et ystä- 
vää. Se oli erittäin tärkeää. 

Coy Melton toteaa operaatiossa olleen hyvät johtajat. He 
eivät halunneet helikoptereita, vain perusvuorikiipeilyvarus- 
teet. Ryhmä koostui kokeneista miehistä, ja kaikki olivat hyvin 
koulutettuja. 


”Lentokoneen miehistö menetti henkensä, koska heitä ei ollut 
koulutettu. Pysyt koneen luona ja sinut pelastetaan. Kun eroat 
ryhmästä ja harhailet syvässä lumessa, kuolet.” 

Coy Melton 

XXVII LUKU 


”Lasse oli iso nimi 
Vihreissä bareteissa, 
kollegoiden kesken häntä 


00 


kutsuttiin lempinimellä 


‘The Legend*.” 


~ Liisa Keranen 


Larry Thorne ja Schandler miehineen palasivat Bad Tölziin ja jat- 
koivat harjoitusrutiineitaan. Vaikeakulkuisiin vuoristoalueisiin 
tukeutuen erikoisjoukkojen miehet kavivat simuloituja taisteluja 
Nato-joukkoja vastaan. Harjoitukset olivat yksi osa suurta kyl- 
män sodan shakkipeliä. Mikäli Varsovan liitto päättäisi hyökätä 
länteen, jäisi 10th SFG kiusaamaan vihollista sissisodalla ja orga- 

nisoimaan vastarintaa puna-armeijan selustaan. Holzkirschenis- 
sä suoritetun 65. laskuvarjohypyn jälkeen Thorne oli oikeutettu 
käyttämään hyppymestarin merkkiä. Hän toimi edelleen hiihdon 
ja vuorikiipeilyn opettajana. Thorne oli vastuussa myös Yhdys- 
valtain joukkueen valmennuksesta vuoden 1962 Naton hiihto- 
kilpailuja — Interallied Confederation of Reserve Officers — varten. 
Lajeihin kuuluivat muun muassa kivääri- ja pistooliammunta, 
suunnistus, erilaiset esteradat, ensiaputaidot sekä muita henki- 
siä ja fyysisiä tehtäviä. Thornen lähimpänä upseerina toiminut 
22-vuotias luutnantti Don Lundy ihmetteli, kuinka Thorne teki 
kaiken, minkä häntä 20 vuotta nuoremmat valmennettavansa- 


kin. Ja joskus jopa paremmin. 


”Niihin aikoihin Lasse oli iso nimi Vihreissä bareteissa, kol- 
legoiden kesken häntä kutsuttiin lempinimellä “Ihe Legend’. 
Saavutus, jolla hän ansaitsi lempinimen, oli salaiseksi luo- 
kitellun materiaalin hankkiminen takaisin Yhdysvaltain 
armeijan lentoaluksesta, joka oli vaarallisesti murskautunut 
Iranin jäisillä vuorilla. Hänen ryhmänsä onnistui siinä, 
missä kaksi aikaisempaa joukkuetta epäonnistuivat. Tämä 
toistui yleisesti hänen elämässään, miehet intoutuvat hänen 
itseluottamuksestaan ja rohkeudestaan saavuttamaan jotain 
odotustenvastaista.” 


Liisa Keränen — FFSC Newsletter 


Lokakuun 14. päivä 1962 korkealla taivaan sinessä lentävä 
U-2-tiedustelukone kierteli kamerat suristen Kuuban länsiosan 
yläpuolella. Filminauhalle tallentui joukko epäilyttävän näköisiä 
sotilaallisia kohteita. Amerikkalaiset sotilasasiantuntijat totesivat 
niiden olevan keskeneräisiä keskipitkänmatkan ohjusten laukai- 
sualustoja. Ohjukset puolestaan olivat matkalla saarelle venäläi- 

sissä rahtilaivoissa, jotka lähestyivät Kuubaa Karibianmerellä. 
Syyskuun loppupuolella oli onnistuttu kuvaamaan laatikoita, 
joiden arveltiin sisältävän IL-28-suihkupommittajia. Niiden tur- 
vana tiedettiin olevan MIG-21-hävittäjiä, jotka oli aseistettu mo- 
derneilla torjuntaohjuksilla. Venäläisillä oli saarella myös maavoi- 
mien osastoja, kaikkiaan noin 22 000 miestä, jotka oli varustettu 
ajanmukaisilla taktisilla rakettiaseilla sekä rynnäkkötykeillä ja 
panssarivaunuilla. Maihinnousu saarelle näytti siis olevan pois 
laskuista. Amerikkalaisten ilmavoimat alkoivat valmistella tu- 
li-iskua, operaation nimeksi annettiin hieman itseironisesti Pear! 
Harbor. Kennedy tahtoi kuitenkin antaa venäläisille perääntymis- 
mahdollisuuden ja määräsi laivaston tehtäväksi saartaa Kuuban. 

Lokakuun 22. päivä 1962, kapteeni Thorne sai komennuksen 
jalkaväen koulutuskeskuksessa Fort Benningissä ja järjestettävälle 
kapteenin jatkokoulutuskurssille. Thorne oli haluton jättämään 
10th Special Forces Groupin, mutta ymmärsi koulutuksen vält- 
tämättömyyden urakehityksen kannalta. Koulutus osoittautui 
kuitenkin erittäin mielenkiintoiseksi. Thornen kurssikaverina 
oli karskeja ammattisotilaita, jotka eivät olleet kiinnostuneet 
akateemisesta jaarittelusta vaan käytännön ammattitaidon kehit- 
tämisestä. Mikäli kouluttajat sortuivat turhan korkealentoisiin 
luentoihin, he saivat kuulla kunniansa. Sellaiset konkarit kuin 
David Hackworth, Chuck Darnell ja Mike Phelan eivät säästel- 
leet mielipiteitään. Osat vaihtuivat usein, kun Thorne ystävineen 
jakoi kokemuksiaan maailman taistelukentiltä. Ajankohtaiset ky- 
symykset herättivät luonnollisesti keskustelua. 


”Thorne otti voimakkaasti kantaa Vietnamin kysymykseen. 
Hänen mukaansa erikoisjoukkojen omaksumat guerillasodan- 
käynnin opit olivat pahasti vanhentuneita ja taktiikan oli ol- 
tava vähemmän riippuvainen helikoptereista. Jopa kapteeni 

Hackworth, eräs Korean sodan palkituimpia taistelijoita, kuun- 
teli mietteliäänä ja oli samaa mieltä kuin 43-vuotias Thorne.” 


Henry A. Gill III — Soldier Under Three Flags 


Lokakuussa Larry Thorne oli astunut kahvilaan Fort Benningis- 
sä. Kassaneiti katsoi mielenkiinnolla slaavilaiset kasvonpiirteet 
omaavaa miestä, joka tuntui jotenkin kaukaisesti tutulta. Tarjoi- 
lija huomasi keskimmäisessä sormessa olevan suuren sinettisor- 
muksen. Tarjoilija, 36-vuotias rouva Suzanne M. Clark, ei voinut 
irrottaa katsettaan miehestä. Nuorena tyttönä, vuonna 1945, hän 
oli ollut tarjoilijana viisikerroksisen talon ensimmäisessä kerrok- 
sessa sijaitsevassa yksityisessä ravintolassa Pariisissa, Rue de la Fai- 
sanderilla, lähellä Riemukaarta. Lähistöllä oli sijainnut myös suuri 
rakennus, jonka edustalla oli aina liehunut Neuvostoliiton lippu. 
Ilmeisesti se oli ollut jonkinlainen Neuvostoliiton sotilaslähetys- 
tö. Ei ollut mitenkään harvinaista, että venäläiset upseerit tulivat 
ruokailemaan ja viettämään iltaa ravintolaan. Ja nyt tuo mies, 
hän muistutti neuvostoliittolaista upseeria, joka oli muutaman 
kerran käynyt ravintolassa. Kasvonpiirteet, tapa pitää sormusta 
keskisormessa. Ikävä kyllä hän ei ollut kuullut venäläisen koskaan 
puhuvan. Mies oli ollut tuolloin ehkä hieman alle kolmekymppi- 
nen. Sen talven jälkeen Suzanne oli tavannut aviomiehensä Leen 
kesällä 1945 ja yhdessä he muuttivat Pariisista. 

Suzanne M. Clarke tarkkaili salaa Larry Thornea, joka oli is- 
tuutunut pöytäänsä. Mies käytti haarukkaa kuin lapiota ahmies- 
saan ruokaa ja joi maitoa suoraan pahvitölkistä, pillin hän oli 
heittänyt pöydälle. Tarjoilija lähestyi Thornen pöytää ja pysähtyi 
sen vierelle tiedustellen, oliko mies mahdollisesti Pariisissa toisen 
maailmansodan päättymisen jälkeen. Mies kielsi olleensa. Aja- 
tus kuitenkin askarrutti Suzanne M. Clarken mieltä. Hän näki 
saman henkilön kahvilassa vielä kerran uudelleen. Puhuttuaan 

miehensä kanssa asiasta, rouva Clarke astui lokakuun 31. päivä 
1962 11th INTC Groupin Columbus Field Officen toimistoon 
ja kertoi epäilyistään. Miehen nykyinen henkilöllisyys oli hänelle 
tuntematon. Erikoisagentit ryhtyivät kuumeisesti selvittämään 
asiaa. Arkistojen tarkistus paljasti epäilysten kohteen. 


“THORNE, Larry A. 

Captain, 02287104. 

Born 28 May 1919 Viborg, Finland. 

Social Security Number 050 28 5545. 

Currently attending Associated Infantry Officer Career Course, 
Class 2, Fort Benning, which runs from 22 October 1962 
to March 1963. 

Reportedly entered US Army with direct USAR commission on 
28 January 1954. 

Total active duty of 8 years and 9 months. 

Brown hair, blue eyes, 511” tall, and 180 pounds. 

Bachelor and resides on pois in BOQ. 

Parent unit — 10th Special Forces ua APO 108, New 
York, N.Y.” 


Joulukuun 14. päivä 1962 Fort McPhersonissa päivätty Third US 
Armyn päämajan luottamuksellinen raportti kertoi tietolähteen 
työskentelevän nykyisin tukikohdassa, olevan tuttu kenttätoi- 
mistolle ja tasapainoinen luonteeltaan, eikä naisella ollut mitään 
ulkopuolista motiivia epäilystensä esittämiseen. Hän halusi kui- 
tenkin pysyä tuntemattomana, ennen kuin tutkimukset selvit- 
täisivät olisivatko epäilyt aiheellisia. Raportin mustaajat tekivät 
kuitenkin huolimatonta työtä, ja jättivät tarjoilijan nimen eräässä 
kohdassa näkyviin. 

Päämajan G2-osaston saamat asiakirjat paljastivat syyskuun 
28. päivä 1955 tehdyn agenttiraportin mukaan Thornen pidä- 
tyksen kommunistien valvomassa Suomessa, tuomion ja hänen 
matkansa Ruotsin sekä Venezuelan kautta Yhdysvaltoihin. Ma- 
juri M.F. McKinsley päätti kääntyä brittien tiedustelupalvelun 
puoleen, jotta Thornen kontakti brittijoukkojen kanssa vuonna 
1945 vahvistuisi. Tutkimukset jatkuivat, ja helmikuun 21. päivä 
1963 erikoisagentti Lawrence A. Jones kutsui Suzanne M. Clar- 
kin kuulusteluihin. Nainen toisti aikaisemman kertomuksensa. 
Viikkoa myöhemmin Jonesin edessä istui. majuri Joseph Hall, 
jota Jones joutui kuulemaan toista henkilöä koskevassa asiassa. 
Hienovaraisesti Jones käänsi keskustelun Larry Thorneen. Hall 
kertoi tunteneensa Thornen vuodesta 1958 lähtien 10th Special 
Forces Groupin jäsenenä. Thorne kuului siihen suomalaisten up- 
seerien ryhmään, joka opetti Yhdysvaltain armeijalle hiihtämistä 
ja muita talvisodankäynnin tekniikoita. 

— Thorne oli korkeimmin palkittu suomalainen upseeri venä- 
läisten Suomeen vuonna 1939 tekemän invaasion jälkeen. Muu- 
tamat muutkin entiset suomalaiset upseerit ovat tuttaviani ja 
edelleen Yhdysvaltain armeijassa, kuten... 


"Colonel fnu Martines (phonetic), present location unknown 
but belived to be still in Special Forces; Colonel fnu Caravorie 
(phonetic) presently with Special Forces at Fort Bragg, North 
Carolina; and Major Pavda Kearnin (phonetic), belived to be 
with Special Forces at Fort Bragg.” 


Erikoisagentti Lawrence A. Jonesin muistiinpanot 


Edellisenä päivänä saapunut erikoisagentti Spencer L. Alexan- 
derin tekemä tiedustelu alueen yhdeksästä poliisi- ja oikeus- 
laitoksen arkistoista ei antanut mitään tietoja Larry Thornes- 


389 


r 


Lasse oli iso nimi Vihreissä bareteissa, kollegoiden kesken häntä kutsuttiin lempinimellä “The Legend`,” 


Onnistunut tehtävä toi Larry Thornelle legendaarisen maineen erikoisjoukkojen parissa. 

ta. Seuraavana päivänä tiedustelu Suzanne M. Clarkista tuotti 
saman tuloksen. Larry Thorne oli täysin tietämätön salaisen 
tutkimuskoneiston rattaiden pyörimisestä hänen taustansa sel- 
vittämiseksi. Thorne ystävineen valmistui kurssilta 23. maalis- 
kuuta 1963 Fort Benningissa. Saamansa määräyksen mukaisesti 
hän ilmoittautui välittömästi psykologisen sodankäynnin kou- 
lutuskeskuksessa Fort Braggissa. Sissisodankäynnin koulutuk- 
sen vastaavana upseerina Thorne oli vastuussa O-kurssilaisten 
ohjaamisesta. United States Air Forcen erikoistutkimusosasto 
teki samaan aikaan työtään Englannissa South Ruislipin len- 
totukikohdan kautta. Yhdysvaltain Lontoon suurlähetystön 
tiedostoissa ei ollut minkäänlaista mainintaa Larry Thornesta 
tai hänen aikaisemmin käyttämistään nimistä. Myöskään muut 
amerikkalaisten käyttämät salaiset yhteydet eivät löytäneet mi- 
tään jälkiä epäillystä. Tutkimuksia jatkettiin kuitenkin Englan- 
nin ulkopuolella, näin United States Air Forcen tutkimusra- 
portti Lontoossa 12.4.1963: 


”Huhtikuun 11 päivä 1963, 6299-OSI-2 informoi kirjoitta- 
jaa seuraavasti: Meillä ei ole mitään aikaisempia merkintöjä 
KOHTEESTA. Ei myöskään mitään merkintöjä hänen liik- 
kumisestaan tämän maan kautta. Olemme myös tarkistaneet 
Secret Intelligence Servicen arkistot, joissa ei ole mitään aikai- 
sempia merkintöjä. Jos uskotte meidän pystyvän auttamaan 
millään tavalla, olemme mielellämme avuksi; tarina on todel- 
la mielenkiintoinen.” 


Kesäkuun 12. päivänä 1963 erikoisagentti Lawrence A. Jone- 
silla oli käsissään paksu nippu erikoistiedustelun tuloksia ja 
agenttiraportteja. Varsinkin yksi, agentti Gerald L. Carrierin 
raportti oli mielenkiintoinen. Jos Thorne paljastuisi venäläi- 

seksi agentiksi, olisi kyseessä varsin vaarallinen asia kansallisen 
turvallisuuden kannalta. Kuukautta myöhemmin erikoisagentti 
Julian W. Alsup joutui kuitenkin harmissaan kirjaamaan lyhyen 
raportin. Thorne oli lähtenyt päämajan käskyn mukaisesti 60 
päivän komennukselle Columbiaan, Etelä-Carolinaan. Swift 
Strike III päättyisi vasta elokuun lopuilla, eikä Thorne palaisi 
Fort Braggiin ennen sitä. 

Elokuun 14. päivä 1963 oli Fort Braggin kupeessa sijaitse- 
van pienen Fayettevillen kaupungin verisin sitten sisällissodan, 
jolloin kenraali Sherman sinitakkeineen vieraili kaupungissa 
matkallaan kohti Atlantaa. Kello kymmenen aamupäivällä suu- 
ret kuljetuskoneet pimensivät taivaan ja pudottivat Downing 
Roadin ympäristöön kaupungin itäpuolelle satoja laskuvarjo- 
jääkäreitä. Pian sotilaat alkoivat lähestyä kaupungin keskustaa. 
Kapinalliset tekivät turhaa vastarintaa moninkertaista ylivoimaa 
vastaan. Katu kadulta he joutuivat perääntymään tai heidät sa- 
vustettiin ulos taloista ja barrikadeilta. Epätoivoisesti taistellen 
punaiset sissit yrittivät pitää Halfwayn siltaa hallussaan, mutta 
joutuivat luovuttamaan senkin raivokkaasti eteneville laskuvar- 
jojääkäreille. Viimeisen kerran punaiset yrittivät pysäyttää hyök- 
käyksen kauppakeskuksen edustalla sijaitsevalla aukiolla, mutta 
joutuvat pakenemaan vain muutaman minuutin kestäneen tuli- 
taistelun jälkeen. Kauppakeskusta puolustivat kapinallisiin liit- 
tyneet konfederaation univormuihin pukeutuneet miehet, jotka 
olivat raahanneet paikalle kahdentoista paunan kuulia ampuvan 
tykin. Miehet kuuluivat sisällissodan aikaiseen Pohjois-Carolin- 
an 13. tykistörykmenttiin ja olivat päättäneet liittyä punaisiin 
kapinallisiin, yritettyään ensin turhaan vallata näiltä historiallista 


kauppakeskusta. 

”Minun taloni oli turvatalo, kukaan ei tiennyt missä asuin, 
juuri Fayettevillen ulkopuolella. Leikkasimme hiuksemme ja 
kulmakarvamme, käytimme silmälaseja. Larry näytti aivan 
uudelta mieheltä, ei ollenkaan siltä kuin todellisuudessa. Kun 
hän käveli ympäriinsä, kukaan ei tuntenut häntä. Ft. Brag- 
gissa hän käveli ihmisten ohitse, ja tuli takaisin turvataloon 
organisoimaan joukkojaan. Se oli hauskaa, yritimme päihit- 
tää toisen joukkueen. 

Monet upseereista, jotka etsivät meitä olivat uusia, he ei- 
vät tunteneet meitä, joten menimme ympyrää heidän ympä- 
rillään. Se oli kuin kissa ja hiiri -leikkiä, he eivät löytäneet 
meitä koskaan. Larry oli erittäin fiksu, osasi pelata roolinsa. 
Meillä oli hauskaa ja operaatio menestys. Kenraali Yarborough 
totesi lopuksi, että olimme voittaneet sodan. Edes sotapoliisit 
eivät pystyneet löytämään Larrya.” 


Sully de Fontaine 


Dramaattiseen kaupungin valtaukseen sisältyi eräs huvittava- 
kin episodi. Yksi punaisista sisseistä oli luvannut 100 dollaria, 
jos joku pystyisi ryöstämään punaisten lipun kaupungintalon 
lipputangosta. Kuultuaan tämän eräs pojankoltiainen lupasi 
yhden dollarin mustalle juopolle, joka ryntäsikin rankan sa- 
dekuuron aikana lipputangolle ja laski lipun. Tapaus herätti 
kaupungissa laajaa mielenkiintoa ja viimein miehen henkilölli- 
syys julkaistiin Fayetteville Observer -lehdessä. Hän oli poliisin 
vanha tuttu, Cleveland Haynes, jonka osoitteeksi ilmoitettiin 
mahdollista ihailijapostia ajatellen kaupungin poliisitalon put- 
ka. Sissipäällikkö Charlie Brown miehineen onnistui puoles- 
taan pakenemaan sinisten joukkojen piirittämästä kaupungista 
kuorma-autoilla, jotka oli kätketty Alexander Grahamin ylä- 
asteen lähelle. Poliisivoimat olivat yhteistyössä sinisten kanssa 

ja koko osavaltion alueelle levitettiin etsintäkuulutusta, jossa 
luvattiin 500 dollaria Charlie Brownin kiinniottamiseen joh- 


tavasta vihjeestä. 


"Paetessaan kaupungista punaisten sissien päällikkö Charlie 
Brown oli vannonut palaavansa kaupunkiin, jonka punaiset 
sissit olivat ottaneet haltuunsa vain päivää aikaisemmin. 

— Taistelijamme elävät vuorilla ja kukkuloilla, maatiloil- 
la ja kaupungissa. Me olemme kaikkialla. Meillä on voimaa 
hyökätä Braggin varuskuntaan ja Popen lentotukikohtaan. 
Me tulemme katkaisemaan moottoritiet. Meidän asiamme on 
kaikkien vapautta rakastavien ihmisten asia. 

— Liittykää meihin, vain yhdessä voimme voittaa.” 


Larry Thorne alias Charlie Brown — Citizen News 


Kyseinen näytelmä, Swift Strike ITI, oli suuri sotaharjoitus, jossa 
Thornen johtamat O-kurssilaiset taistelivat aidossa kylmän so- 
dan hengessä 82. ja 101. maahanlaskudivisioonien miehiä vas- 
taan. Citizen News -lehden toimittajana työskentelevälle Carol 
Collinsille tarjoutui poikkeuksellinen tilaisuus seurata yhden 
päivän ajan Ihornen ja hänen guerillojensa taistelua murskaavan 
ylivoimaista vihollista vastaan. Collins kertoo, kuinka Thornella 
oli yllään khakinvärinen asu ja oikealla kupeella roikkui suuri 
nahkainen Smith & Wessonin pistoolikotelo. Asua täydensivät 
punainen huivi ja ruskea kapealierinen hattu. Hän oli käärinyt 
hihat ylös, kyynärvarret olivat paksut ja auringon paahtamat, sor- 
missaan hän pyöritteli Zippo-sytytintä. Collins kysyi Thornelta, 
miltä tuntui olla etsintäkuulutettu, jonka päästä oli luvattu 500 
dollarin palkkio. Thorne virnisti ja kertoi jo tottuneensa asiaan. 
Erikoisjoukkojen kuljetustehtävissä toimineella Air Commando 
-yksikön lentäjällä on kertomus, jonka perusteella Larry Thorne 

ei valitellut pienistä vaivoista. 


”Swift Strike III -sotaharjoituksen aikana tein töitä G-osastoa 

johtaneen suomalaisen kanssa. Hänen koodinimensä oli Char- 
lie Brown. Vein hänet muutaman kerran toiminta-alueelle ja 
noukin pois. Muistan yhden tietyn noutokeikan, kun hain hä- 
net keskellä yötä puhutteluun Spartanburgiin. 

Nousimme ilmaan, ja lensin noudon jälkeen aivan pitkin 
maanpintaa niin kuin tavallisesti. Spartanburgin alueella 
minun piti nousta normaaliin lentokorkeuteen. Kun vedin 
U-10-koneeni nopealla ohjausliikkeellä ylös, kuulin takapen- 
kiltä tuskaisen urahduksen. 

En tiennyt, että Charlie Brownilta oli edellisenä päivänä 
leikattu umpisuoli, ja hän oli lähtenyt karkuun sairaalasta 
osallistuakseen puhutteluun. Hän kertoi, että se sattui hiukan! 
Tämä kaveri harjoitteli niin kuin olisi ollut tosi kysymykses- 
sä... ja koko ajan.” 


Les Strouse 


Keskiviikkona 28. elokuuta 1963 Larry Thorne istui kuulustelu- 
huoneessa vastapäätä erikoisagentti John T. Jamesia. Edessa oli pit- 
kä päivä, sillä Thorne joutui selvittämään koko elämäntarinansa, 
hänen piti pystyä vakuuttamaan, että ei ollut venäläinen upseeri 
Pariisissa vuosina 1944-1945. Heti aluksi Thorne kertoi yksityis- 
kohtaisesti kaikki nimet, joita hän oli elämänsä aikana joutunut 
käyttämään. Syntymänimensä Lauri Allan Törni, sukellusvenemat- 
kalla Saksaan Lauri Laine, palatessaan Suomeen Aulis Haapalainen, 
Ruotsista Venezuelaan hän oli Eino Mörsky ja Yhdysvalloissa jäl- 
leen Lauri Törni, kunnes kansalaisuuden myötä hänestä tuli Lar- 
ry Thorne. Armeijan harjoituksissa nimiä oli toki muitakin, kuten 
juuri päättyneessä harjoituksessa Charlie Brown. Tunnollisesti John 

T. James tallensi tarinan kirjoituskoneellaan ja keskeytti Thornen 
vain kysyäkseen vierasperäisten paikannimien oikeinkirjoitusasua. 


”En ole koskaan pitänyt ylläni venäläistä univormua. Olen 
aina käyttänyt Suomen armeijan univormua, lukuun otta- 
matta lyhyttä yhteenottoa venäläisiä vastaan Saksan armeijan 
univormussa vuonna 1945.” 


Larry Thorne 


Viimein Thorne oli päässyt Yhdysvaltoihin norjalaisen laivan 
mukana ja uinut maihin Alabaman edustalla. Harlemissa hän 
oli löytänyt maanmiehiään ja liityttyään Yhdysvaltain armei- 
jaan, tiedot löytyivät jo armeijan arkistosta. Vanhemmista ky- 
syttäessä Larry Thorne kertoi äidin kuolemasta, mutta isä ja si- 
sar asuivat Helsingissä, toinen sisar asui Kotkassa. Eivätkä he 
olleet sellaisessa vaarassa, että vieras valtio käyttäisi heitä va- 
hingoittaakseen Yhdysvaltoja. Muutamien korjausten jälkeen 
Thorne kirjoitti nimensä alle vakuudeksi ja oli valmis valheen- 
paljastustestiin vahvistaakseen lausuntonsa, mutta piti koko 
testiä loukkauksena. 

Seuraavana aamuna Ihornea odotti John T. Jamesin lisäksi Pe- 
ter C. Hutchinson, joka suorittaisi valheenpaljastustestin. Thorne 
sai vielä mahdollisuuden tarkistaa edellisen päivän lausuntonsa, 
mutta hän ei nähnyt siinä muuta korjattavaa kuin pienen virheen 
palvelusnumerossaan. Hutchinson selvitti testin kulun ja jokai- 
nen kysymys käytäisiin läpi tarkkaan, jotta vastaaja ymmärtäi- 
si kysymyksen sisällön. Testi tehtäisiin kahdessa osassa. Thorne 
huomautti uudelleen pitävänsä koko asiaa loukkauksena, mutta 
oli valmis kaikkeen yhteistyöhön, jotta tämä uskomaton sotku 
saataisiin selvitettyä. 

”Onko tänään 29. päivä elokuuta 1963? 
— Kyllä. 
Joitteko oluen eilen illalla? 
— Kyllä. 
Poislukien Yhdysvaltain armeijan harjoitukset, oletteko kertonut 
kaikki nimet joita olette käyttäneet? 
— Kyllä. 
Otitteko osaa Swift Strike III -harjoitukseen? 
— Kyllä. 
Poislukien sen mitä olette kertonut minulle, onko teillä mitään 
henkilökohtaisia tai virallisia siteitä entisiin aseveljiinne Suomen 
armeijasta? 
— Kyllä. 
Poislukien sotavuodet, oletteko koskaan ollut kommunistisessa 
maassa? 
— En. 
Onko teillä sukulaisia kommunistisessa maassa? 
=E), 
Oletteko laskuvarjojääkäri? 
— Kyllä.” 


Larry Thorne — valheenpaljastustesti 


Testin ensimmäisen osan jälkeen pidettiin pieni tauko. Erikoisa- 
gentit kävivät läpi piirturista tullutta paperiketjua. Vielä yksi testi 
ja koko tämä järjetön tapahtuma olisi ohitse. 


"Olemmeko Fort Braggissa, Pohjois-Carolinassa? 

— Kyllä. | 

Oletteko syntynyt 28. päivä toukokuuta 1919 Viipurissa, 
Suomessa? 

— Kyllä. 

Oletteko koskaan työskennellyt kommunistien turvallisuuspoliisille? 
— En. 

Oletteko koskaan ollut Pariisissa, Ranskassa, ennen vuotta 
1961? 

— En. 

Oletteko ammattisotilas? 

— Kyllä. 

Oletteko koskaan käyttänyt venäläistä univormua? 

— En. 

Onko teidät lähetetty Yhdysvaltoihin suorittaaksenne tiedustelu- 
tehtävän vieraalle valtiolle? 

— Ei. 

Joitteko kupin kahvia tänä aamuna? 


— Kyllä.” 


Thorne kätteli molemmat miehet, Hutchinson ja James jäivät 
tutkimaan papereita. Seuraavana päivänä he kirjoittivat testira- 
portin, jonka loppupäätelmä oli yksinkertainen. 


Ennen testiä Thorne ilmoitti, että hän oli halukas käymään 
sen läpi, vaikka pitikin sitä loukkauksena. Kuitenkaan hän 
ei koskaan käyttäytynyt muuten kuin erittäin yhteistyökykyi- 
sesti ja seurasi ohjeita tarkasti. Hänen terveytensä on hyvä 
eikä hän ole ottanut mitään lääkitystä tai kärsinyt mistään 
sairauksista useisiin päiviin ennen testiä. Mitään selvittä- 
mättömiä jälkiä ei löytynyt Thornen vastauksista ja tutkijan 
mielipide on, että hän vastasi kaikkiin kysymyksiin sen mu- 
kaan, mitä hän piti totuutena. Jälkitestejä ei tehty kohteelle, 

koska mitään epäilyttäviä merkkejä ei ilmennyt hänen piir- 
turin vastauslistastaan. ” 


Syyskuun 18. päivä 1963 henkilöiden turvatarkastuksesta vastaa- 
va majuri M. F. McKinsey niputti raportit yhteen Fort McPher- 
sonissa Georgiassa. Tutkimus epäonnistui vahvistamaan mitään 
esitettyjä väitteitä. Kopiot lähetettiin tiedoksi Fort Braggiin totea- 
muksella, ettei koko asia aiheuta mitään välittömiä toimenpiteitä. 

XXVIII LUKU 


”Operaatio on operaatio, 
rutiinia. Ihmiset katoavat. 
Se kuului työhömme.” 


~ Sully de Fontaine 


Kaikkia operaatioita joihin Lauri Torni alias Larry Thorne 
osallistui, ei voida varmuudella selvittää. Erityisesti hänen Yh- 
dysvaltain armeijan sotilastiedoissaan on liian paljon sensuurin 
mustaamiakohtia. Eiolemitenkaan poikkeuksellista, ettäesimer- 
kiksi CIA eli Central Intelligence Agency käytti erikoisjoukkojen 
sotilaiden palveluksia, varsinkin ulkomaalaissyntyisten. Kuten 
muistetaan, CIA lähestyi Törniä jo ennen hänen liittymistään 
Yhdysvaltain armeijaan. Myös Suomen jatkosodassa Lauri 
Törnille oli suunniteltu suoritettavaksi operaatioita, jotka 
lopulta peruutettiin. Tehtyään onnistuneen partioretken 

vihollisen puolelle vanginsieppaamisineen Törni oli kertonut 
Antti Lindholm-Ventolalle, että esikunnassa oli suunnitteilla 
operaatio, jossa kahdeksan miestä piti kuljettaa lentokoneilla 
300 kilometrin päähän vihollisen puolelle. Lindholm-Ventola 
kysyi vuosikymmeniä myöhemmin Matti Aarniolta, pitikö 
asia paikkansa. Aarnio vahvisti Törnin kertomuksen: 


”Olin saanut niin sanotulta ylemmältä taholta määräyksen, 
että kahdeksan Törnin miestä pitäisi lennättää sinne jonne- 
kin. Teidät piti kuljettaa vesitasolla, joka olisi laskeutunut 
järveen. Mutta minä panin vastaan. No, miksi? Halusin tie- 
tysti säästää teitä. Mutta oli siinä selvää järkeäkin. 

Oli syksy, ja vaikka järvet olisivat vielä avoinna, jokin 
pikku pakkanen olisi voinut päällystää pinnan jääriitteellä. 
Eikä lentäjä silloin riskeeraa. Voisivat mennä sekä miehet että 
mööpelit. Ja patikoida sitten takaisin, jollei nyt ihan hangessa 
niin härmän peittämässä sammalikossa. Selvät jäljet. Ja parin 
viikon kävely. Uskoivat minua.” 


Matti Aarnio — Lauri Törni ja hänen korpraalinsa 


Lauri Törni ei ollut suunnittelemassa Alpo Marttisen kanssa 
väitettyä suurta vakoiluorganisaatiota keväällä 1949 Ruotsissa, 
mutta Törnin nimi toki tuli luontevasti esiin myöhemmin kyl- 
män sodan aikana kun amerikkalaiset pohtivat erilaisia skenaa- 
rioita Suomen suhteen — maan, joka oli idän ja lännen välissä. 
Asiaa sivutaan Aito Keravuoren elämäkerrassa. Keravuori ym- 
märsi Törnin mahdollisuudet todella vaativissa operaatioissa. 


”Ei ollut ihme, että hänestä tuli oman aikansa legenda SF-jou- 
koissa. Suunnitelmissa lähdettiin ja lähdetään edelleenkin sii- 
tä, että kaikkiin Neuvostoliiton naapureina oleviin maihin 

oltiin valmiit lähettämään SF-joukko asianomaisen maan 
hallituksen niin toivoessa tai jos maa miehitetään. Keravuori 
ja hänen esimiehensä olisivat syyllistyneet suureen laiminlyön- 
tiin, jollei heillä olisi ollut suunnitelmia myös sen vaihtoehdon 
varalle, että Neuvostoliitto lujittaisi otettaan Suomesta. Kuka 
olisi ollut sopivampi Suomeen suuntautuvan toiminnan joh- 
taja kuin Lauri Törni — Larry Thorne? Sen suuntainen ajatus 
on elänyt myös Marttisen pohdinnoissa. Marttinen piti koko 
ajan tiivistä yhteyttä Thorneen.” 


Matti Lukkari - Vastuunkantaja 


Yritin etsiä tietoa mahdollisista tuntemattomista operaatioista, 
joihin Lauri Törni alias Larry Thorne olisi osallistunut. Havai- 
jilla tapasin Waikiki Beachcomber -hotellin Warrior Loungessa, 
sotureiden paikassa, eläkepäiviään viettäneen Jyri Laatsin, jonka 
pestit veivät ympäri maailmaa. Sattumalta Jyrin syntymäpäivä 
oli sama kuin Lauri Törnin, tosin hän oli syntynyt Tartossa nel- 
jä vuotta myöhemmin. Jyri Laats oli virolaissyntyisenä nuorena 
vapaaehtoisena lähtenyt taistelemaan Suomen riveissä perheen- 
sä karun kohtalon jälkeen. Jyri Laats menetti isänsä ja veljensä 
Virossa, kommunistien tappamina. Vain 16-vuotiaana hän lähti 
Suomeen, maaliskuussa 1943. Jyri oli JR 47:n riveissä, Vallilan 
rykmentin, ja vuosina 1943—1944 Rajajoella. Myöhemmin osas- 
to oli JR 200. Joulukuussa 1944 ja vallan vaihduttua hän lähti 
Sundsvalliin Raumalta Venus-nimisellä laivalla, mutta moottori 
rikkoutui ja laiva ajelehti muutaman päivän jälkeen Ostersun- 
diin. Vuoden kuluttua matka jatkui jäniksenä Johnson Linen m/s 
Brasililla Etelä-Amerikkaan, Rio de Janeiroon. 

— Kaverinani ja toisena jäniksenä oli suomalainen nimeltään 
Armas Antti Lavonen, olisi hauska tietää, minne hän lopulta pää- 
tyi, Jyri naurahti. 

Vuonna 1946 Jyri pääsi jo New Yorkiin muutaman muun mat- 
kalaisen kanssa. Finntown oli kuin pieni Suomi. Jyri muisti vielä 
Sulanderin baarin, pelastusarmeijan ja Imatra Hallin. Hän tie- 
nasi elantonsa merimiehenä vuoteen 1952 saakka, jolloin päätyi 
tukkijätkäksi Pohjois-Kaliforniaan. Vuonna 1955 hän liittyi va- 
paaehtoisena Yhdysvaltain armeijaan ja löysi itsensä kahta vuotta 
myöhemmin aliupseerikoulusta Augsburgista, myös Larry Thor- 
ne oli silloin 11. maahanlaskudivisioonassa Saksassa. 

— Keravuorten luona kävimme syömässä Hellä-rouvan loihti- 
maa suomalaista ruokaa, Jyri kertoi suomalaissotilaiden elämästä 
1950-luvulla. 

Saksasta Jyri siirtyi 82. maahanlaskudivisioonaan Fort Brag- 
giin, sitten 77th ja 10th Special Forcesiin, jossa palveleminen 
vei hänet ympäri maailmaa. Laosissa hän oli White Star -ope- 
raatiossa, jonka komentajana toimi Aito Keravuori. Amerik- 
kalaiset kouluttivat paikallisia sissisodankäyntiin. Myöhemmin 
hän melkein joutui Boliviaan, kun CIA koulutti intiaanihei- 
moja. Lopputuloksena oli Che Gueveran tarun päättyminen. 
Eräässä kuvassa Aito Keravuori, hänen tyttärensä silloinen mies 
luutnantti Jack Hoaas, Jyri ja Lauri Törni ovat suomalaiskan- 
salliseen tapaan saunomassa Mäkelän saunassa Etela-Carolinas- 
sa vuonna 1963. Jyrillä oli tallella vielä yksi Törnin Suomesta 
tuomista ja ystävilleen lahjoittamista Lapin leuku -puukoista. 
Jyri sai omansa Törniltä lahjana San Franciscossa vuonna 1963. 
Muissa kuvissa Jyri on John F. Kennedyn hautajaisissa, vastaan- 
ottamassa ensimmäisiä vapautettuja sotavankeja Vietnamis- 
sa sekä tapaamassa amerikkalaisia astronautteja ja venäläisiä 
kosmonautteja. Tuoreemmasta päästä löytyi kuva presidentti 
Mauno Koivistosta syömässä hampurilaista turvamiesten ja 
tyttärensä Assin kanssa. Suomessakin Jyri oli vieraillut useas- 
ti. Jotkut tuntevat hänet tohtori Myyränä, toiset herra Tikkana. 

Mutta vierailujen luonteesta kysyttäessä Jyri vain naurahti ja 
heilautti kättään. 

Havaijilla eläkepäiviään vietti myös Jyrin ystävä Harry The Hat 
Munck. Hirtehinen lempinimi tuli hattupäisistä miehistä, joi- 
ta nähdään agenttielokuvissa. Se kertoo oman vihjeensä Harry 
Munckin suorittamista työtehtävistä. Harry Munck oli myös yksi 
niistä miehistä, joka seikkaili vuonna 1959 kuvatussa 10th Spe- 
cial Forcesin toimintaa kuvaavassa filmissä. 

— Tosin olen filmissä yksi monista, valkoisissa lumipuvuissa. 
Meillä oli hauskaa filmiä tehdessämme. Nousimme Miinchenissä 
koneisiin, lensimme alueen yli ja hyppäsimme syvään lumeen. 
Larrylla oli käsikirjoitus, me olimme vain taustajoukkoja. Toi- 
mimme erilaisissa manöövereissä. Silloin emme tienneet hänen 
koko taustaansa, Munck totesi. 

Larry Thornen jäämistöstä sisaren luona Kotkassa löytyneet - 
afrikkalaisperäiset huonekalut ovat myös askarruttaneet. Niiden 
alkuperästä Jyri Laats tai Harry Munck eivät tiedä, tai eivät aina- 
kaan kerro. Kysyn Zagros-vuorten operaatiossa mukana olleelta 
Coy Meltonilta mahdollisista paikoista, joihin Larry Thorne oli 
lähetetty suorittamaan salaista operaatiota. Ehkä Afrikkaan? 

— Se oli projekti Mercury, Melton sanoi hetkenkään miettimättä. 

— Luulen, että minulla on vielä tallella kirje, jossa presidentti 
kiittää meitä. Olen lähes varma, että Larry oli mukana. 

Helmikuun 20. päivä vuonna 1962 astronautti ja laivasto- 
lentäjä John H. Glenn lensi ensimmäisenä amerikkalaisena ava- 
ruudessa maapallon ympäri Friendship VII -aluksellaan. Projekti 
Mercuryssä amerikkalaissotilaita oli sijoitettu kapselin lentorei- 
tille, jos se tulisi alas ennen aikojaan. Heidän tehtävänsä oli tur- 
vata Glennin paluu tavalla tai toisella kotiin. Vain kolmea viikkoa 
aikaisemmin amerikkalainen tiedustelukone oli pudonnut Iranin 
vuoristoon, mutta John Glennin Merkuriuksen siivet kantoivat. 

”Minä toin paljon tavaraa, tulli ei koskenut niihin. Kyllä, 
Larry oli mukana. Meillä oli vastuu Afrikasta, meillä oli su- 
keltajia jos Glenn tippuisi veteen, meillä oli helikoptereita ja 
auktorisointi tehdä melkein mitä vaan. 

Lähdimme Bad Tölzistä, 12 tai 14 joukkuetta, jokaiseen 
kuului kaksi Special Forcesin jäsentä. Ilmassa vastuu oli Air 
Forcella, maassa Armylla. Lähdimme koneilla Stuttgartista, 
eri paikoista. Minun alkuperäisen ryhmäni piti lähteä kello 
8 aamulla, mutta en ehtinyt lennolle. Kone törmäsi vuoreen 
Nairobin lähellä. Minulla oli onnea, otin seuraavan lennon. 

Meitä oli joka paikassa. Itse olin Rhodesiassa, Larry tietääk- 
seni Nigeriassa. Harjoittelimme koko ajan, yhtenä päivänä 
16 hyppyä mereen, mutta kaikki meni hyvin. Palatessamme 
meillä oli kaunis rusketus, ja muut kyselivät mistä olimme sen 
saaneet. Koulutin lääkintähenkilöstöä, joten kävin kaikkien 
joukkueiden mukana.” 


Coy Melton 


Tuskin Törni etsi sotia, vaan jonkinlaista toimintaa ja jännitystä 


elämässään. Törnin jääkäreitä koulutettaessa rakennettiin erilai- 


sia kilparatoja, Marttisen miesten jälkikasvu ihastui ilkikuriseen 


mieheen, joka keksi aina toimintaa, lasten leikeistä urheiluhar- 


rastuksiin. Amerikkalaisten aseveljien kanssa iltaa vietettäes- 


sä kisattiin yhden käden leuanvedossa, jos ei kilpa-ajossa. Bad 


Tölzin amerikkalaisessa varuskuntakoulussa opettanut Doris C. 


Baker kertoo kilpailuhenkisyyden näkyneen Thornen huoneen 


sisustuksessakin. 


"Muistan yhden illan, kun kokoonnuimme pienellä porukalla 
hänen huoneeseensa upseerien majoitusrakennuksessa, naisten 
majoituksen vieressä. Mukana oli meitä opettajia ja upseereita. 

Hänen huoneensa oli tyypillistä Larrya — hänhän oli kova 
taistelija, joka rakasti urheilua. Oven sisäpuolen täytti suuri- 
kokoinen tikkataulu, joka hän harjoitteli myös veitsenheittoa. 
Siitä ovesta ei kannattanut mennä sisään koputtamatta! Asei- 
ta ja suksia oli nojallaan pitkin seiniä. (...) 

Hänellä oli ilmiömäiset voimat ja hän oli Euroopan par- 

` haita hiihtäjiä.” 
Doris C. Baker 


Mikään ei ole sen turhauttavampaa, kuin tehdä töitä huonoilla 
välineillä. Törnillä — Thornella — oli parhaat lasketteluvälineet ja 
nopein urheiluauto. Jo Suomessa Törni oli tarkka saadakseen so- 
pivimman aseistuksen, samoin Vietnamissa. Mannerheim-ristin 
ritari Paavo Kolin elämäkerran kirjoittanut Matti Parjanen ker- 
too, kuinka suomalainen Suunto Oy myi hyvämaineisia kompas- 
sejaan Yhdysvaltain armeijalle, niitä ei kuitenkaan päätynyt Fort 
Braggiin erikoisjoukoille. Erikoisjoukkojen upseerit hankkivat 
siksi yksityisesti viidakon kosteutta sietäviä vesitiiviitä kompas- 
seja, kuten ruotsalaisia Silva Wrist Type 24W -mallisia. Törni olisi 
halunnut omalle ryhmälleen ilmeisesti Suunnon MC-2 G -kom- 
passeja, sillä hän oli tiedustellut asiasta Yhdysvalloissa vierailleen 
Paavo Kolin sisarelta, Kalle Keräsen puolisolta. Kiinnostus ilme- 


nee Liisa Keräsen kirjeestä: 


”Lasse on muuten pari kertaa kysellyt kompasseista, joista 
Paten kanssa ilmeisesti oli ollut puhetta keväällä. Hän olisi 
halunnut tutustuttaa miehiään niitten käyttöön ennen reis- 
suun lähtöä. Lieneekö Sinulla, Pate, tilaisuutta moisen jutun 
huoltoon?” 


Liisa Keränen — Mister Koli, oletteko kommunisti? 

Vihreitä baretteja käytettiin erilaisissa salaisissa operaatioissa ympäri maailmaa. 

Las Vegasista löytyi tyylikkäästi harmaantunut entinen upseeri 
Sully de Fontaine, jonka Thorne mainitsi tavanneensa Ateenassa 
Zagros-vuorten operaation after action -raportissa. De Fontai- 
ne on syntynyt Brysselissä, mutta syntyperältään hän oli ranska- 
lainen, isänsä mukaan. Takana ovat vuodet Ranskan ja Belgian 
maanalaisissa vastarintajoukoissa toisessa maailmansodassa, vuo- 
det salaisissa tehtävissä tiedusteluorganisaatioissa, erikoisjoukois- 
sa, vaarallisissa tehtävissä Afrikassa ja Indokiinassa. Kysyn, vaih- 
toivatko de Fontaine ja Larry Thorne koskaan mielipiteitä toisen 
maailmansodan vuosista. 

— Keskustelimme Larryn kanssa todellakin kerran toisesta maa- 
ilmansodasta, kokemuksistamme. Puhe kääntyi Saksaan ja saksa- 
laisiin. Larry kertoi kerran kantaneensa sellaista univormua. 

— Sanoin, että kun olin 17-vuotias, pakenin yhdeltä sellaiselta. 

Sully de Fontaine risti olohuoneen pöydän päällä olevat käten- 
sä. Upseeri ja herrasmies mietti hetken, kuinka sanansa asettelisi. 
Hän piileskeli erään perheen luona ja Gestapon sotilaat tulivat 
sisään. Perheeseen kuului vanhempien lisäksi kaksi tyttöä ja poi- 
ka, de Fontainen piti olla vierailulla oleva serkku. SS-luutnantti 
katsoi häntä ja kehotti tulemaan mukaansa. 


”Gestapo laittoi perheen pakettiautoon, saksalainen luutnant- 
ti minut vanhaan mustaan Citroéniin. Lyöntien saattelemana 
asetuin takapenkille. Matka alkoi ja tiesin, missä Gestapon 
päämaja oli. Auto kääntyi kuitenkin ennen sitä vasemmalle, 
suuren talon eteen. Saksalaisen ranska oli melko hyvää ja hän 
komensi minut ulos, jossa odotti toinen saksalainen sotilas, SS- 
mies, myös luutnantti. 

Menin sisään, kävelimme huoneeseen, joka ilmeni ole- 
van hänen makuuhuoneensa. Silloin tiesin, mitä tapahtuisi. 
SS-luutnantti pyysi minua ottamaan vaatteet pois. Riisuin 

vaatteeni, housut nilkkoihin, mies alkoi lähestyä minua. Mie- 
tin, että oli ainoastaan yksi ratkaisu. 

I put him away. Me olimme hyvin koulutettuja, tiesin hy- 
vin mitä teen. Nenäluu aivojen sisään, otin hänen huivinsa. 
Syöksyin ikkunan läpi, nostin housuni ja juoksin viisi mailia, 
enkä pysähtynyt. En, kunnes olin seuraavassa turvatalossani. 

Larry totesi, että me molemmat taistelimme nyt kommunis- 
teja vastaan. Se riitti. Emme sanoneet enempää. Emme tosiaan 
koskaan puhuneet siitä enää. Me olimme ystäviä. SS-miehet 
olivat todella pahoja, no ei kukaan saksalainen ollut kovin 
hyvä.” 


Sully de Fontaine 


Ensimmäisen kerran miehet tapasivat joskus vuosina 1956—1957 
Ft. Braggissa. De Fontaine oli 77th Special Forcesissa, Törnillä 
oli A-joukkue, de Fontainella toinen, kunnes hänestä tuli kou- 
luttaja. Seuraavan kerran miehet kohtasivat Bad Tölzissä 1959, 
jossa molemmat olivat A-joukkueen johtajia. De Fontaine muisti 
myös Aito Keravuoren. Ja oli Sully de Fontainella hauskempia- 
kin muistoja. Hän tunnistaa itsensä kuvasta, missä Larry Thorne 
soittaa estradilla hyppykeppiä muiden säestäessä virtuoosimaista 
esitystä. 

— Minä olen tuossa. Se oli muistaakseni joku virallinen juhla, 
jonne tulimme kuokkimaan. Valkotakkiset taisivat olla bändin 
jäseniä. Oli niin paljon juhlia siihen aikaan. Minulla on aina ol- 
lut urheiluauto, silloin oli vihreä Jaguar. Seuraava autoni oli val- 
koinen ja ajoin kilpaakin Yhdysvalloissa. 

De Fontaine muistaa West Pointista valmistuneen luutnant- 
ti Cutulon, jolla oli Austin Healy, saman taustan omaavan luut- 
nantti Barnesin Thunderbirdillään, vuosimallia 1956. Luutnant- 
ti Cornelius van Mannenilla oli MG ja Larry Thornella tietysti 

valkoinen Alfa Romeonsa. Perjantai-iltaisin miehet kokoontui- 
vat klubille kello viisi, nauttivat pari drinkkiä ja päättivät lähteä 
Mäncheniin. Kisattiin kuka on ensimmäinen baarissa ja miehet 
syöksyivät autoilla ulos portista tuimailmeisten sotapoliisien kat- 
seiden saattelemana. Kerran Cutulo menetti autonsa hallinnan ja 
törmäsi puuhun, mutta ei loukkaantunut. Hän oli nopea, mutta 
ajoi pari kertaa ulos tieltä. Larry Thorne ei koskaan ajanut ulos, 
eikä van Mannen, Barnes ehkä de Fontainen muistikuvien mu- 
kaan kerran pellolle. Eikä tie ollut mitään autobahnia, vaan sik- 
sakkia, backroads. 

Vaikka Sully de Fontaine ja Larry Thorne olivat vanhempia 
kuin suurin osa samanarvoisista upseereista, fyysisesti he olivat 
loistokunnossa. De Fontaine ja Larry Thorne tapasivat mitä eris- 
kummallisimmissa kolkissa ympäri maapalloa. Ateenassa Sully 
de Fontaine oli matkalla Libyaan. Operaatio Satelliten tehtävä 
oli sijoittaa kuunteluasemat Marokkoon, Algeriaan, Tunisiaan, 
Libyaan ja Eritreaan. Mukanaan de Fontainella oli Sea/-kersant- 
ti. Sillä kerralla Thorne ei päässyt Afrikkaan, mutta tuolloin de 
Fontaine lahjoitti hänelle keihään, elefanttiveistoksen ja mus- 
tan eebenpuusta veistetyn watussin pään. Arvoitus ratkesi. 

Thorne ei lähtenyt Afrikkaan myöskään Operaatio Goldenhaw- 
kin puitteissa vuonna 1964, vaikka läheltä piti. Salainen operaatio 
peruutettiin viime hetkillä. Amerikkalaisten sijaan Kongoon lähti- 
vät belgialaiset. Sully de Fontaine oli ensimmäisen kerran mustassa 
maanosassa jo vuonna 1947 tutustumassa belgialaisten harjoitus- 
leiriin Katangassa, Kongossa. Vuonna 1960 maata kohtasi kapina, 
itsenäisyystaistelu, jossa alkuasukkaat tappoivat silmittömästi kaik- 
kia. Suurlähettiläs Clare Timberlake pyysi amerikkalaisia lähettä- 
mään pelastusjoukot evakuoimaan valkoihoiset lähetystyöntekijät. 
De Fontaine asetettiin vastuuseen operaatiosta, hän sai itse valita 
joukkueensa. Ja operaatio oli jälleen tietysti salainen. 

TS kai 


Operaatio Goldenhawk oli lähdössä Afrikkaan vuonna 1964, Thorne takana toinen vasemmalta. 


”Leopoldvillessa meille luovutettiin lentoalukset, kersanttini 
ja minä pelastimme yhteensä 239 ihmistä turvaan, avustim- 
me lisäksi 51 belgialaista koneeseen. Englantilaisia lähetystö- 
työntekijöitä suurelta osin. Mukana oli tsekkiläissyntyinen, 
viisi vuotta muukalaislegioonassakin palvellut kersantti Ste- 
phen Mazak, joka kuoli Vietnamissa 1968. Sitten oli majuri 
Clemens. | 

Mazak pelasti henkeni Kongossa, loistava sotilas. Hän ei 
koskaan saanut tunnustusta, koska tehtävä oli salainen vuo- 
sikymmeniä. Kukaan ei puhunut siitä, se ei ollut poliittisesti 
oikea.” 


Sully de Fontaine 

Mooren bestsellerissä 7he Green Berets de Fontaine seikkailee 
salanimellä Randy Martell. De Fontainea hymyilyttää, kaikki ei 
tapahtunut aivan niin kuin elokuvassa, mutta kirja on lähem- 
pänä totuutta. Vuonna 1963 Sully de Fontaine oli lähtenyt Ft. 
Braggista Vietnamiin, Larry Thorne tuli parin kuukauden päästä 
perässä. Molemmilla oli A-joukkue niin sanotun deltan alueella. 
De Fontaine palasi takaisin Ft. Braggiin ja taas uudelleen Vietna- 
miin. Larry Thorne ei ollut nyt sijoitettuna kovinkaan kauas, he 
tapasivat lähes joka toinen päivä. 

— Kävimme Saigonissa ravintoloissa, ruoka oli hyvää ja Larry 
piti siitä. Minä tietysti tunsin kaikki ranskalaiset ravintolat. Noin 
viikkoa ennen Larryn viimeistä tehtävää puhuimme tulevaisuu- 
desta, hän halusi uudelleen Special Forcesiin, takaisin perusyk- 
sikköön. Kenraali Blackburn ehkä lupasikin asian, ja kenraali 
Yarborough halusi hänet sinne, de Fontaine muisteli. 


pee TASTI KS 


Larry Thorne oli Vietnamissa kahdesti, kuvassa Frederick Robinsonin ja Terry Lanen seurassa. 

Elämä oli jatkuvaa operaatiota. Muutamaa päivää ennen koh- 
talokasta tehtävää de Fontaine kävi Kham Ducin tukikohdassa ta- 
paamassa Ihornea. De Fontaine katselee paikalta otettuja kuvia. 


”Tuon pikkumiehen tunnen, niin kapteeni Dinh. Ja tuossa on 
Bull Simons. En itse koskaan ottanut valokuvia, kaikki kuva- 
ni on joku muu antanut minulle. Itse palasin yöksi Saigoniin. 
Siellä kuulin uutisen katoamisesta. Palasimme lentokoneella 
takaisin etsimään Larrya. 

Ensimmäinen reaktioni oli, että hän palaa takaisin, Black- 
burn sanoi, että me löydämme hänet. Sen jälkeen sanottiin, 
että he eivät saa Larrya elävänä. Kuukauden kuluttua taas, 
että he eivät saaneet häntä elävänä. 

Itse suoritin etsintöjä niin sanotun three borderin alueella, 
Laosin, Pohjois-Vietnamin ja Kambodzhan rajoilla. Emme 
löytäneet häntä. Kerran löysin kopterin, jossa oli jäljellä vain 
moottori, tai siis osa siitä. Vietnamilaiset olivat hyviä riisu- 
maan kaiken tarpeellisen materiaalin, helikopterin ovet käy- 
tettiin majoissa.” 


Sully de Fontaine 


Millä mielellä Larry Thorne oli lähtiessään viimeiseen tehtäväänsä? 
— Me teimme hyviä asioita. Tiesimme, että Larrylla oli tehtävä 
edessään. Hän oli hyvällä tuulella, ja oli jopa tainnut ilmoittau- 
tua vapaaehtoiseksi Simonsille. Operaatio on operaatio, rutiinia. 
Ihmiset katoavat. Se kuului työhömme. It is one of those things. 

Ylivertaisuuden symboli, 
rohkeuden tunnus ja 

kunnian merkki taistelussa 

vapauden puolesta.” 


~ John F. Kennedy 


Lokakuun 12. päivä 1961 presidentti John Fitzgerald Kenne- 
dy oli vieraillut Fort Braggissa tutustuakseen edelleen huonosti 
tunnetun organisaation voimavaroihin ja käyttömahdollisuuk-- 
siin. Hän tarkasti 82. laskuvarjodivisioonan ja piti näkemästään. - 
Prikaatinkenraali William P. Yarborough kantoi vihreää barettia 
tervehtiessään presidenttiä. Erikoisjoukkojen tunnus, vihreä ba- 
retti, oli joutunut tavanomaisen armeijan kenraalien silmätikuksi 
ja sen käyttö oli jopa kielletty hetken aikaa. Presidentti Kennedy 

acti kuitenkin toisin ja erikoisjoukkojen miehet saivat taas kan- 
taa rakkaaksi käynyttä päähinettään. 


”Vihreä baretti on ylivertaisuuden symboli, rohkeuden tunnus 
ja kunnian merkki taistelussa vapauden puolesta.” 


John F. Kennedy 


Pian myös kipeästi kaivattuja määrärahoja alkoi virrata erikois- 
joukoille. Kaksi vuotta myöhemmin, perjantaina 22. päivä mar- 
raskuuta 1963 radioselostus tuli suorana lähetyksenä Dallasista, 
Teksasin osavaltiosta. Tohtori Perry vastasi toimittajan kysymyk- 
seen ja kertoi, että heillä ei ollut hetkeäkään toivoa John F. Ken- 
nedyn hengen pelastamisesta. Hetken kuluttua puheenvuoron sai 
nainen, joka sanoi nähneensä ampumisen. Rouva Jean Hill ker- 
toi, että presidentti ja Jacgueline Kennedy katselivat parastaikaa 
kadulla juoksentelevaa koiraa, kun laukaukset kajahtivat. Kuului 
kolme laukausta. Presidentti tarttui kädellään rintaansa ja kaatui 
istuimelleen ja Jackie kumartui hänen ylitseen. 

— Laukaukset tulivat kukkulalta juuri alikäytävän itäpuolelta, 
rouva Hill muisteli jännityksestä värisevällä äänellä. 

Poliisi ryhtyi etsimään Lee Harvey Oswald -nimistä nuorta 
miestä, jonka tiedettiin olleen murhapaikan lähellä sijainnees- 
sa kuusikerroksisessa rakennuksessa laukausten kajahtaessa. 
Elokuvateatterista viimein tavoitettu Oswald oli surmannut 
häntä pidättämään tulleen konstaapeli Tippitin, mutta van- 
noi olevansa syytön Kennedyn murhaan. Amerikka pysähtyi, 
New Yorkin pörssi sulki ovensa puolitoista tuntia normaalia 
aikaisemmin, senaatti hajaantui Washingtonissa odottaakseen 
lisätietoja tapahtuneesta. Jack Ruby -niminen yökerhono- 
mistaja murhasi Oswaldin, jota oltiin kuljettamassa Dallasin 
poliisiasemalta. 

”Ollessani lähdössä toiselle Saksan-matkalleni ja saamassa vii- 
meisiä matkapapereita varuskunnan huoltoesikunnassa, kuu- 
lin radion ilmoituksen presidentti John Fitzgerald Kennedyn 
murhasta. Kun Larry seuraavana aamuna hyvästeli perhet- 
täni ja minua, hän ei ollutkaan entinen iloinen veitikka... 
Emme sitten enää koskaan tavanneetkaan.” 


Paavo Kairinen 


Erikoisjoukkojen miehet muodostivat kunniavartioston presi- 
dentti Kennedyn hautajaisissa Arlingtonin hautausmaalla. Hau- 
tajaismenojen päättyessä kersantti Francis Ruddy otti baretin 
päästään ja laski sen ylipäällikkönsä haudalle. Siitä lähtien pre- 
sidentin haudalla, ikuisen tulen vieressä, on aina vihreä baretti. 
Erikoisjoukkojen työtehtävät olivat kasvaneet nopeasti presi- 
dentti Kennedyn valtakaudella. Kuusikymmentäluvun taitteessa 
kymmenet kommunistien tukemat vallankumoukset horjuttivat 
kylmän sodan asetelmia. Sodankäynnin säännöt olivat muut- 
tuneet ja amerikkalaisten oli keksittävä uusia keinoja padota 
marxilaisuuden hyökyaalto. Edessä oleva komennus Vietnamiin 
syksyllä 1963 ei tullut Thornelle yllätyksenä. USA oli jo kauan 
aikaisemmin ajautunut Ranskan hiljaisesta liittolaisesta sotaakäy- 
väksi maaksi Indokiinan alueella, ja erikoisjoukot olivat koulutta- 
neet Etelä-Vietnamin armeijan joukkoja ja 50-luvun puolivälistä 
lähtien. Erikoisjoukkojen miehet opettelivat kaiken olennaisen 
kaukaisen maan kulttuurista, kielestä ja maantieteellisistä sei- 
koista. He suorittivat raskaita täyspakkausmarsseja olosuhteissa, 
jotka pyrkivät jäljittelemään vastaavaa maastoa Vietnamissa. He 
harjoittelivat takaa-ajavan vihollisen harhauttamista ja tuhoamis- 
ta, suorittivat stimuloituja yllätyshyökkäyksiä ja oppivat selviy- 
tymään erilaisista väijytyksistä. Miehet opettelivat tuntemaan 
vihollisen toimintaperiaatteet, ideologian ja aseistuksen. 

Larry Thorne valmistautui kaukaiseen matkaan vuokraamalla 
tallelokeron Fort Braggin First-Citizen Bank and Trust Compa- 
nyltä. Lokerossa hän säilytti tärkeitä papereita, jotka antaisi- 
vat mahdollisuuden turvattuun elämään sitten, kun hän jäisi 
eläkkeelle Yhdysvaltain armeijasta. Jo yli kolme vuotta Larry 
Thorne oli sijoittanut 125 dollaria joka kuukausi valtion sääs- 
töobligaatioihin, niistäkin oli kertynyt jo kohtuullinen sum- 
ma. Fidelity Capital Investment Planin osakkeita oli lähes 200 
000 kappaletta. Thorne oli ostanut myös varuskunnan lähistöl- 
tä kolme tonttia Lake Waccamawn rannalta, kuten muutamat 
hänen upseeritovereistaankin. Ranta oli vielä hieman soinen, 
mutta kehitysyhtiö aikoi kuivata maan ja rakentaa viihtyisän 
asuinalueen, golfkenttineen kaikkineen. Tiedot selviävät hänen 


perukirjastaan. 


”Lasse ei ollut koskaan epäillyt itseään tai omaa selviytymis- 
tään aikaisemmin, mutta yllätykseksemme hän vaikutti ole- 
van hieman huolissaan paluustaan. Hän olikin todellakin 
koetellut onneaan jo pitkään. Ehkä hänen uskomattomat fyy- 
siset ja henkiset voimansa olivat nyt hieman alkaneet huveta, 
tai ehkä hän ei ollutkaan enää yhtä peloton kuin aikaisem- 
min. Tai yksikertaisesti hän odotti vain viimein asettuvansa 
aloilleen oman perheensä kanssa, omistaessaan vuosikymmenet 
taisteluille sodissa. Hän oli jo puolessa välissä viittäkymmentä, 
ja ostanut juuri pienen talon varuskunnan läheltä, ensimmäi- 
sensä. Emme nähneet häntä enää koskaan sen jälkeen.” 


Liisa Keränen — FFSC Newsletter 


Vaikka Larry Thorne oli ikäisekseen erinomaisessa kunnossa, 
myös Alpo Marttisen poika Risto kertoo havainneensa, että vuo- 
det olivat vierineet jättäen jälkensä myös häneen. Thorne oli ollut 

tekemisissä melko paljon Alpo Marttisen kanssa Länsi-Saksassa, 
ja vuosina 1964-1965 yhteydenpito oli tiivistynyt entisestään. 
Thorne muun muassa jakoi Marttisen kanssa saman näkemyksen 
siitä, kuinka moottoroitujen yksikköjen tuominen Vietnamin 
viidakkosotaan oli tuhon alku. 


”Törni oli usein nähty vieras Marttisilla. Risto ihaili Törniä, 
mutta hänen mielestään tämä ei ollut enää viimeisinä ai- 
koinaan sama kova soturi, joka hän oli ollut aikaisemmin. 
Hänessä näkyi Riston mukaan pehmenemisen ja väsymisen 
merkkejä.” 


Pasi Tuunainen — Marttinen 


Vaikka Thorne suunnitteli jo elämäänsä siviilissä, siitä puuttui 
edelleen normaaliin perhe-elämään kuuluvat elementit, vaimo 
ja lapset. Upseeri tiedettiin yleisesti kuitenkin lapsirakkaaksi, 
ja hänet olikin pyydetty pienen David Hinkkasen kummise- 
däksi. Hymyilevä sotasankari oli tuudittanut mielellään pientä 
kääröä sylissään, mutta kehtolaulun sanat saivat Maija-äidin 
pudistelemaan päätään. Säkeet ovat David Hinkkasella edel- 
leen tallella. 


Ala itke pieni David 

älä David kulta 

Isä sulle puukon ostaa 

totta jumalauta 

Ja kun kasvat suuremmaksi 
totta jumalauta 

Sillä ryssäin kurkut avaat 
totta jumalauta 

Vuodenvaihteessa 1964 A-734-erillisosastoksi nimetty ryhmä 
oli valmiina kuusi kuukautta kestävälle komennukselleen. Mie- 
histä on olemassa myös yhteiskuva, ja heidän henkilöllisyytensä 


tiedetään. 


Larry Thorne, CO 

ILT Burton G Smith, XO 

ILT Robert A Liebman * 

MSG Murray E Eggleton, Tm Sgt 
SFC William Van Camp, Intel 
SFC Frederick Robinson, Lt Wpns 
SSG James A Whitener Hvy Wpns 
SSG Asbjorn Holthe, Medic 

SGT Charles E Deal, Rad Op 

SGT Terry Lane, Rad Op 

SGT Francis H Ray” Hinton, Demo 
SP4 Warren P Whitman, Demo 
SP4 Asker Green, Medic 


Tapasin Yhdysvalloissa Ft. Braggin Green Beret Parachute Clu- 
billa amerikkalaisia Larry Thornen aseveljiä. Eräs heistä näytti 
tutulta ja tarkistaessani valokuvia olin varma, että tapaamani 
henkilö oli ryhmäkuvassa Thornen kanssa bambumajan edus- 
talla. James Whitener saapui seuraavana päivänä haastatteluun 
ja vahvisti asian. Vuodet olivat luonnollisesti muuttaneet mies- 
tä, mutta mies vihreiden barettien laskuvarjoklubilla oli sama 
henkilö, kuin kuvassa hymyilevä sotilas. Mukanaan Whiteneril- 
lä oli puinen mustakantinen valokuvakansio, jonka pintaan oli 
piirretty vietnamilaistyylisiä kuvioita. Whitener tunnisti muut- 
kin kuvassa esiintyneet. Mutta yhtä listassa ollutta upseeria ei 
Vietnamin kuvissa näy. 

e oli oikeastaan aika huvittava tapaus. Kuuluimme 7th 
Special Forcesiin ja luutnantti Bob Liebman oli toimeenpane- 
va upseerimme, XO. Meitä koulutettiin juuri asekäsittelyssä, 
ja Liebman kysyi halusimmeko Vietnamiin. Nuori luutnant- 
ti halusi itselleen nimeä, me taas totesimme, että asiassa täy- 
tyi tietysti edetä sääntöjen mukaan. Seuraan vain Jumalani 
sääntöjä , Liebman totesi meille. 

Joka tapauksessa Larry Thorne, eversti William ‘Bill’ 
Evans-Smith ja everstiluutnantti Carr kokoontuivat keskus- 
telemaan asiasta. Paikalla oli myös Bob Liebman. Ensimmäi- 
nen asia, minkä Liebman sanoi eversti Evans-Smithille oli, 
että hän muistutti Moosesta, joka johdattaisi miehet valittuun 
maahan. Evans-Smith oli hetken hiljaa ja sanoi sitten ehkä, 
mutta sinä et ole mukana”. Se oli viimeinen kerta kun kuu- 
limme hänestä.” 


James Whitener 


Joukkue harjoitteli 9-10 viikkoa niin sanottua free mission trai- 
ningia Ft. Braggissa. James Whitener kertoi, että kirjailija Ro- 
bin Moore tuli mukaan harjoituksiin, ja hänestä tulikin Thornen 
kanssa melko hyviä ystäviä. 

— Moore esimerkiksi hyppäsi laskuvarjolla kanssamme eräänä 
yönä, Larryn mielestä se oli hienoa. Seuraavan kerran näin Robin 
Mooren Kauko-Idässä, hän oli kanssamme kaksi ja puoli kuukautta. 

Kirjailija Robin Moore julkaisi vuonna 1965 bestsellerin The 
Green Berets. Kirjan ensimmäisessä luvussa Moore kertoo Larry 
Thornesta ja hänen miehistään. Thornen nimi on vaihdettu Ste- 
ve Kornieksi, mutta hänen taustansa kerrotaan selvästi. Samoin 
myös muiden nimiä on mukailtu. Selasimme kuvia edelleen. Jim 
Whitener huomasi kuvan, jossa Larry Thorne on Charlie Brown, 
suuressa sotaharjoituksessa etsitty vihollisen sissipäällikkö. 

WANTED 


CHARLIE BROWN 


THIS MAN IS THE GUERRILLA LEADER 
WHO IS OPERATING AGAINST YOUR 


HOMELAND. IF YOU SEE HIM, CALL 
FAYETTEVILLE 396-4111, EXTENSION 44201, 


COLLECT. 


Monet muistavat Charlie Brownin alias Larry Thornen sissijohtajana sotaharjoituksessa. 

— Tästä hänestä tuli kuuluisa, Whitener hymyili. 

— Kummalla puolella sinä olit? 

— I was red, harjoitus oli Swift Strike III. Vastassamme oli 82. 
divisioona, heillä oli laskuvarjot valmiina kentällä. Otimme lii- 
dut ja hiivimme merkitsemään kaikki lentokoneet ja laskuvarjot. 
Operaation tuomari sanoi, etteivät he voi käyttää niitä enää. 

James Whitener aloitti kertomuksen Vietnamin sodan todel- 
lisista kasvoista, joista vain aavistus on piirtynyt kirjojen sivuil- 
le. Se oli ammattisotilaiden selviytymistarina vihamielisessä 
viidakossa, missä et koskaan tiedä kuka on vihollinen, kuka 
ystävä. Saavuttuaan Saigonin lähistöllä sijaitsevalle Tan Son 
Nhutin sotilaslentokentälle kapteeni Thorne miehineen kul- 
jetettiin 5th Special Forces Groupin päämajaan Nha Trangin 
satamakaupunkiin. Lyhyen koulutusjakson jälkeen A-734 len- 
nätettiin helikoptereilla lähellä Kambodzhan rajaa sijaitsevaan 
Chau Lang -nimiseen erikoisjoukkojen tukikohtaan. Helikop- 
terin alkaessa laskeutua leirin lentokentälle miehet katselivat 
epäuskoisina alapuolellaan avautuvaa näkyä. Leiri muistutti 
lännenelokuvista tutuiksi tulleita ratsuväen linnoituksia. To- 
sin sillä erotuksella, että Chau Lang oli paljon huonommassa 
kunnossa. Sotilaallisesti ajatellen leiri oli niin huonosti sijoi- 
tettu niin sanotun Seitsemän vuoren alueelle, kuin ajatella saat- 
toi. Kaksi sademetsän peittämää vuorta, joka molemmat olivat 
vietkongin hallussa, dominoivat täydellisesti laaksoa, jonka 
keskellä leiri sijaitsi. Leiriä ympäröivä maaseutu oli perintei- 
sesti ollut kommunistien vankkaa tukialuetta. A-734 laskeutui 
keskelle jokaisen ammattisotilaan painajaista. Kun eversti Aito 
Keravuori tuli tapaamaan Thornea maaliskuussa 1964, hän sai 
kuulla hymyilevältä Thornelta amerikkalaissotilaiden version 
lasten lipunryöstöleikistä. 

”Saapumispäivänsä iltana, jolloin hän ei vielä ollut edes saa- 
nut komentovastuutaan, Lassi tutkiskeli kiikarilla ympäris- 
töä. Vietkongin kommunistijoukot alueella olivat aktiivisia. 
Kiikarilla Lassi totesi vihollislipun liehumassa yhden näiden 
seitsemän vuoren hupulla. Puolenkymmentä vapaaehtoista 
mukanaan Lassi kävi suorittamassa lipunlaskun jo ensimmäi- 
senä yönä keskellä kommunistijoukkojen leiriä. Vierailin Las- 
sin luona tällä samalla alueella keväällä 1964, ja silloin hän 
lahjoitti sotasaalislippunsa minulle.” 


Aito Keravuori — Lauri Törnin tarina 


Leiriä miehitti peloton joukko hoa hao -heimon sotureita sekä 
ryhmä erikoisjoukkojen värväämiä kambodzhalaisia palkkasoti- 
laita. Hoa haot olivat etniseltä pohjaltaan vietnamilaisia, mut- 
ta heimon jäsenet harjoittivat outoa uskonnollista kulttia, joka 
oli vieraannuttanut heidät valtaväestöstä. Lahko oli perustanut 
turvakseen oman armeijan, jonka amerikkalaiset olivat sitten 
käännyttäneet puolelleen. Thorne oppi nopeasti arvostamaan 
näitä askeettisia, mutta urheita ”pikku ihmisiksi kutsumiaan ly- 
hytkasvuisia miehiä. Larry Thornen albumissa on hänen itsensä 
ottamia kuvia hoa hao -sotureistaan. Sen sijaan hän ei voinut sie- 
tää korruptoituneita Etelä-Vietnamin armeijan erikoisjoukkojen 
upseereita, jotka kohtelivat paikallista väestöä huonosti. Suurella 
vaivalla hän sai esimiehensä suostuteltua vaihtamaan kaksi hei- 
kointa upseeria valitsemiinsa miehiin, joihin hän arveli uskalta- 
vansa luottaa edes hieman. 

Tehtävä osoittautui silti paljon vaikeammaksi, kuin Thorne oli 
kuvitellut. Vietkong piti täydellisesti hallussaan paitsi koko maa- 
seutua ja sen kyliä, myös alueen kauppaa ja liikennettä. Kylien 
turvaksi perustetuilla kansalaiskaarteilla tuntui olevan jonkinlai- 
nen herrasmiessopimus kommunistien kanssa. Mikäli kaartit ei- 

vät häirinneet vietkongia, eivät sissit häirinneet kaarteja. Tämän 
lisäksi Thornelle aiheutti huolta KKK-niminen — Khmer Kam- 
puchea Krom — kambodzhalainen rosvojoukko, joka ylitti huo- 
lettomasti rajan matkallaan ryöstämään, tappamaan tai raiskaa- 
maan. Myös heistä kerrotaan Mooren kirjassa. 


”Teimme Chau Langissa rutiinikierroksia vuorilla ja eräänä 
päivänä tullessamme vuorilta löysimme seitsemän buddha- 
laista munkkia makaamassa tiellä. Se oli tosi tarina. Heidän 
päänsä oli leikattu irti ja asetettu kainaloihin, Larry suuttui 
todella. | 

Rauhaarakastavat munkit olivat palaamassa Kambodzhas- 
ta, ja Larry vannoi tasoittavansa tilit KKK:n kanssa. Syylli- 
nen oli kambodzhalainen rosvojoukko, joka taisteli sen puolel- 
la, joka maksoi. Kesti kaksi kuukautta, mutta viimein Larry 
toteutti suunnitelmansa. Hän lähetti heidät tehtävään, missä 
he väijyivät vietkongia, mutta vietkong sekä KKK joutuivat 
tulitaisteluun ja tuhoisaan ristituleen. Sekin kirjassa ollut ker- 
tomus on totta.” 


James Whitener 


Thorne voitti paikallisen väestön luottamuksen puolelleen ra- 
kentamalla läheisiin kyliin kouluja, vaatimattomia sairaaloita ja 
asuintaloja kodittomille. Maaseudun asukkaat kerääntyivät leirin 
lähistölle myymään tuottamiaan elintarvikkeita ja nauttien leirin 
suomasta turvasta. Vietkong alkoi hiljalleen menettää otettaan 
koko Chau Docin provinssissa. Kommunistien samppaanit eivät 
enää hallinneet kauppaliikennettä eikä kyläläisten tarvinnut pe- 
lätä sissien öisiä vierailuita, joiden seurauksena katosi sekä riisiä 
että nuoria poikia. Thorne ja hänen hoa hao -soturinsa menes- 
tyivät itse asiassa liiankin hyvin. Provinssiin sijoitetut, Thornen 

menestyksestä katkeroituneet Etelä-Vietnamin armeijan upseerit 
raportoivat Saigoniin, että hoa haojen valta Chau Docin alueella 
oli kasvanut liian suureksi ja uhkasi pian sotilasjuntan ehdotto- 
maksi tarkoitettua arvovaltaa. Pian Thornelta riistettiinkin 250 
parasta hoa hao -heimon soturia. Flettiin diplomaattisesti erit- 
täin herkkää vaihetta ja amerikkalaiset komentajat tahtoivat säi- 
lyttää asialliset suhteet Etelä-Vietnamin armeijan korkeimpiin 
upseereihin, hinnalla millä hyvänsä. Thorne joutui nyt osaltaan 
maksamaan tuota hintaa. 

James Whitener jatkoi kertomustaan ajasta, jossa poliittisia 
päätöksiä tehtiin sotilaiden henget pelinappuloina. Kun Lar- 
ry Thornen haluamat alkuperäisväestön sotilaat otettiin hänel- 
tä pois, paikalle jäi vain 30 ihmistä puolustamaan leiriä. Kerran 
eräänä epätodellisena aamuna vietkongin sissit olivat piirittäneet 


leirin. 


”Heräsimme ja katsoimme laaksoon. Holy jumping catfish, 
look at all those indians out there! Siltä se näytti. Kolme hen- 
kilöä seisoi joukosta erillään. Vietnamilaiset tulivat valkoista 
lippua heiluttaen laaksoa pitkin, heillä oli viesti, jonka he an- 
toivat Larrylle. 

— Meillä kolme teidän väkeänne, amerikkalaisia sotavan- 
keja, viestissä luki. 

— Kiitos, tuokaa heidät tänne, mutta me emme tule sinne, 
Thorne vastasi. 

Vietnamilaiset sissit palasivat joukkojensa luokse ja tulivat 
tunnin päästä takaisin, jälleen valkoisen lipun kanssa. Heillä 
oli toinen viesti. 

— Teillä on kaksi haupitsia, me haluaisimme ne. 

— Come and get it, Larry nauroi.” 


James Whitener 

Amerikkalaisten leirissä oli kolme kahden ja puolen tonnin kuor- 
ma-autoa, vaikka alueella ei ollut oikeastaan mitään paikkaa min- 
ne ajaa, ei mitään tieverkostoa. Kuorma-autoilla siirrettiin vain 
varusteita. Eräs pieni etelävietnamilainen luutnantti oli halunnut 
pysäköidä autot paikkaan, minkä vieressä oli ammusvarasto. 

— Kun vietkong iski, ensimmäiset ammukset osuivat tietysti 
autoihin, sytyttivät ne tuleen ja siitä alkoi tapahtumien ketju. 
Meidän täytyi vetäytyä keskelle leiriä, vietkong menetti paljon 
ihmisiä, mutta he veivät aseet, kantoivat käsin raskaan haupitsin. 
Eivätkä tietenkään luovuttaneet vankeja, Whitener muisteli. 

— Oliko heillä todella vangit? 

— En tiedä, Larry uskoi että se oli vain juoni. Myöhemmin 
vapautettu eräs ilmavoimien kersantti tosin sanoi olleensa siellä, 
Jim Whitener jatkoi. 

Chau Lang ei kuitenkaan jäänyt A-734-erillisosaston lopulli- 
seksi sijoituspaikaksi. Parin kuukauden kuluttua Thorne sai käs- 
kyn jättää tukikohta ja perustaa miehineen uuden leirin Tinh 
Bienin lähelle. Matkaan lähtenyt saattue joutui rajun väijytyksen 
kohteeksi, mutta Thorne taisteli tiensä läpi ja saapui paikkaan, 
jonne leiri perustettiin. Uuden leirin sijainti ei ollut juurikaan 
edellistä parempi. Linnoitus pystytettiin tasaisten riisipeltojen 
ympäröimälle maakaistaleelle. Lähellä sijaitseva kaupunkipaha- 
nen oli rakennettu Kambodzhan rajalla kiemurtelevan kanavan 
äärelle. Thorne suunnitteli leirin puolustuksen huolellisesti, käyt- 
täen hyväkseen kaiken kokemuksensa ja ammattitaitonsa suo- 
man tietouden. 

Tinh Bienistä muodostui todellinen piikki vietkongin lihaan. 
Lähes joka yö sissit kokeilivat Thornen puolustusjärjestelmää, 
yrittäen löytää siitä heikon kohdan. He käyttivät kaikki saaman- 
sa tilaisuudet hyökätessään leiristä lähteneitä partioita vastaan. 
Thorne ei liioin säästellyt aikaa eikä vaivojaan ahdistellessaan 

vietkongin sissejä sekä Kambodzhan puolella piileskeleviä ban- 
diitteja. Kävimme edelleen läpi Jim Whitenerin valokuvakansio- 
ta. Se oli seurannut hänen mukanaan kolmekymmentäviisi vuot- 
ta. Kuvissa näkyi myös miehillä ollutta aseistusta. 

— Springfield, se oli Larryn ase. Ainoa muu ase jota näin hänen 
koskaan kantavan, oli Swedish K. Hän kantoi sitä vain kerran ja 
sanoi, että oli liikaa ammuksia. 


427 


XXX LUKU 


”Tiesimme, että jotkut 
ihmiset leirissä olivat 
vietkongin väkeä.” 


~ James Whitener 


Juha Pohjonen ja Oula Silvennoinen kirjoittavat, kuinka myö- 
hemmät Törni-elämäkerturit ovat suhtautuneet Mooren fiktii- 
viseen romaaniin lähes historiallisena lähteenä ja Jukka Tyrkkö 


lainasi sitä sivukaupalla suoraan Törni-elämäkertaansa. 


”Romaanin sivuilla seikkaili Vietnamin sodassa kadonneita 
amerikkalaisia sotilaita etsivän yksikön johtajana Larry Thor- 
nen pohjalta hahmoteltu Sven Kornie.” 


Tuntematon Lauri Törni 

Mooren romaanin kantava teema Thornen osalta on kuitenkin 
vietkongin sissien hyökkäys Tinh Bienin tukikohtaa vastaan, ei 
kadonneiden amerikkalaisten etsiminen. Pohjosen ja Silvennoi- 
sen esittämä juoni tuntuu kuitenkin tutulta, se muistuttaa vuon- 
na 1985 ensi-iltansa saaneen Sylvester Stallonen tähdittämän toi- 
mintaelokuvan Rambo: First Blood Part II juonta. Eräs toimittaja 
saikin myöhemmin tunnustuksen, että dosentit eivät olleet edes 
lukeneet Robin Mooren kirjaa. 

James Whitener vahvisti, että Tinh Bien todella joutui sissien 
massiivisen hyökkäyksen kohteeksi. Myös tuo taistelu on ikuis- 
tettu Robin Mooren kirjaan yllättävän tarkkaan. Larry Thorne 
oli miinoittanut omat bunkkerit, ja räjäytti niitä aina vihollisen 


vallattua ne tai aseiden kääntyessä väärään suuntaan. 


”Asetimme todella räjähteet, claymoret, eri bunkkereihin, 
koska tiesimme, että jotkut ihmiset leirissä olivat vietkongin 
väkeä. Ainoa asia missä Robin Moore ei ollut kovin tarkka 
oli se, että kaikki olisivat olleet vaaleita, sinisilmäisiä skandi- 
naavisen tyyppisiä. 

Lääkintämies, Asbjorn Holthe, niin, nimi viittaa Skandi- 
naviaan. Hän oli muistaakseni norjalaista alkuperää, mutta 
ei hänkään niin kovin vaalea ollut. Muuten en osaa sanoa 
Mooren kirjan muista luvuista, mutta ensimmäinen joka ker- 
too meistä, on totta.” 


James Whitener 


Robin Moore vietti kuukausia Thornen luona ja teki muistiinpa- 
noja näkemästään ja kokemastaan. Matalat tummakattoiset ra- 
kennukset, jotka kohosivat Tinh Bienin vallituksen yläpuolelle, 
sekä korkea teräksinen tulenjohtotorni näkyivät lentokentälle. 
Niiden takana, suoraan lännessä, häämöttivät vuorijonoa reunus- 


429 


"Tiesimme. että jotkut ihmiset leirissä olivat vietkongin väkeä.” 


tavat matalat louhikkoiset kalliot, jotka jatkuivat kahden puolen 
pitkin Vietnamin ja Kambodzhan rajaa. Etelän suunnalta maa oli 
aukeaa ja paljasta. 


”— Haluaisin nähdä Kornien taistelemassa, minä sanoin. — 
Muistatteko, kun hän oli Braggissa? Hän oli sissipäällikkönä 
niissä suurissa taisteluharjoituksissa. 

— Kornie on ollut armeijan omalaatuisimpia tyyppejä jo 
kymmenen vuotta, Train sanoi yrmeästi. — Tietysti minä muis- 
tan hänet. Pelkäänpä, että järjestätte itsellenne ikävyyksiä, jos 
menette Phan Chauhun. 

— Mitä tarkoitatte ikävyyksillä? 

— En halua että ensimmäinen Vietnamissa kaatunut siviili- 
mieskirjailija on minun alaisissani joukoissa.” 


Robin Moore — Vihreät baretit 


Kun Moore saapui tukikohtaan, Thorne selvitti hänelle myös ti- 
lanteen alueella. Vietkongin sissit olivat jo parin viikon ajan ra- 
kentaneet tikapuita ja ruumisarkkuja kylissä. Odotettavissa oli 
hyökkäys linnoitusta vastaan minä päivänä tahansa. Vietkong 
heittikin yöllä alkaneessa hyökkäyksessä leiriä vastaan kaikkiaan 
kolme pataljoonaa. Taistelun alettua kävi ilmi, että kommunistit 
olivat soluttaneet taistelijoitaan Etelä-Vietnamin armeijan isku- 
joukkoihin, joiden taistelumoraali oli ennestäänkin erittäin heik- 
ko. Yhtäkkiä luoteisen lohkon avainbunkkeri käänsi tulensa lei- 
riä vastaan. Puolustus lamaantui. Kun koillisbunkkerikin käänsi 
tulensa hyökkääjistä puolustajiin, kaikki näytti olevan hukassa. 


— Eversti, Kornie huusi, ylittäen äänellään räjähdysten pau- 
hun, — nyt saatte nähdä kuinka hullu ja epäsovinnainen minä 
todella olen. 

Nämä miehet kirjailija Robin Moore ikuisti bestselleriinsä, James Whitener istuu edessä. 

Hän kumartui tulenjohtopaikan lattialle, työnsi syrjään 
hiekkasäkin ja vetäisi esiin laatikon, mistä työntyi eristettyjä 
sähköjohtoja. Valorakettien valaistuksessa hän tutkisteli tuo- 
kion katkaisimia. Hän vetäisi yhtä, sitten toista. 

Samassa hetkessä räjähti luoteinen bunkkeri ja sitten koilli- 
nen, ja niiden petolliset konekiväärit vaikenivat.” 


Robin Moore - Vihreät baretit 


Käsittämättömällä vaistolla Thorne oli aavistanut vietkongin juo- 
nen. Moore kuvaili, kuinka mustapukuiset vietkongin sissit tuli- 
vat kuin kaiken tuhoavat aallot lännestä päin Tinh Bienin linna- 
ketta. Sissit etenivät piikkilankaesteiden ja musertavan tulimeren 
läpi räjähdysten vavisuttaessa muureja. Linnakkeen koillisbunk- 
keri sai täysosuman rakettiammuksesta ja konekivääripesäke rä- 
jähti ilmaan teräksenkappaleiden ja betonin halkoessa mustaa 
savua. Kommunistit kantoivat tikkaita, jotka he asettivat piik- 
kilanka-aitojen päälle tai vallituksia vasten. Samoilla tikkailla he 
kantoivat kaatuneensa pois taistelusta. Kaksi vietkongin pataljoo- 
naa murskautui puolustajien tuleen ja miinoihin, mutta kolmas 
vyöryi vastustamattomalla voimalla eteenpäin. Viitisenkymmen- 
tä sissiä yritti kiivetä läntisen muurin yli. Kaksi amerikkalaista 
aliupseeria tulitti AR-15-kivääreillään ja syöksyi taisteluun mu- 
kaan, saaden uudelleen valettua henkeä puolustajiin. Pakoa het- 
ki sitten suunnitelleet miehet nousivat amerikkalaiskersanttien 
rinnalle taistelemaan. Tuntui kuitenkin mahdottomalta pitää lo- 
pullisesti puoliaan itsemurhahyökkääjiä vastaan. Kranaatinheitti- 
met ampuivat Ihornen käskystä sarjan valoraketteja samalla, kun 
hyökkääjien ampumia fosfori- ja sirpalekranaatteja räjähteli joka 
puolella leiriä. 

”Noustessaan ylös Moore näki Thornen jättäneen asemapaik- 
kansa ja olevan tutkimassa rakettiammusten aikaansaamaa 
tuhoa. Toinen kersanteista oli säilynyt loukkaantumattomana, 
mutta toisen vasen käsivarsi oli verenpunainen. 

— Missä Smith on? Thorne kysyi. 

Kukaan ei vastannut. Luutnantti Smith oli ollut suuntaa- 
massa tulitusta räjähtäneen konekivääripesäkkeen yläpuolella. 
Thorne huusi upseerinsa nimeä, mutta viidakko vastasi vain 
laukausten piiskansivalluksilla.” 


Purppurasydän 


Amerikkalaiset ottivat yhteyttä valorakettikoneisiin, jotta saa- 
taisiin hävittäjätukea. Vietnamilaiset eivät lentäneet öisin ja lä- 
himmät amerikkalaishävittäjät ovat yli sadanviidenkymmenen 
mailin päässä. Samalla kukkuloiden takaa kuului merkkitorven 
terävä ja pistävä ääni. Siihen liittyi pian uusia ja äänet tuntuivat 
hivuttavan salakavalaa pelkoa uudelleen muureille kokoontu- 
neiden vietnamilaispuolustajien keskuuteen. Merkkitorvien ää- 
net lähenivät lähenemistään. Miehet siirtyivät bunkkeriin, kun 
koko leirin länsiosa täyttyi nopeasti mustapukuisista vihollisis- 
ta. Thorne antoi käskyn tulittaa sitä omilla kranaatinheittimillä, 
joiden ammuksista oli vähennetty ruutia minimikantaman saa- 
vuttamiseksi. Mutta mikään ei enää näyttänyt voivan pelastaa 
leiriä. 

Silloin kuuluivat taivaalta ne ärähtelevät ulvahdukset, joita lei- 
rin puolustajat olivat epätoivoisesti odottaneet. Kuusi T-28-har- 
joituskoneista muunnettua. pullearunkoista hävittäjää pyyhkäisi 
muodostelmassa 300 mailin tuntinopeudella yli piiritetyn leirin 
ja avasi tulen konekivääreillään. Aukealle kentälle oli hävittäjiä 
varten rakennettu palavista tynnyreistä tulinuoli, joka osoitti suo- 
raan länteen vietkongin sissien suuntaan. Hävittäjien etuosaan 

Larry Thorne valokuvasi naamioituneet vietnamilaississinsä viidakon siimeksessä. 


Larry Thorne kuvasi myös Tinh Bienin taistelussa pudonneen T 28D -hävittäjän. 

oli maalattu valkoinen hammasrivistö, jonka keskellä ammotti 
punainen kita. Tylppänokkaiset hävittäjät palasivat mootto- 
rit ulvoen, ammusten iskemät pöllyttivät maata, vettä ja kuraa 
korkealle ilmaan. Yksi koneista sai osuman ja syttyi palamaan. 
Ympäri kiertyen se alkoi menettää korkeutta ja törmäsi matalaan 
kukkulaan. Toiset koneet palasivat yhä uudelleen, Tinh Bien oli 
pelastunut. 

Taistelun jälkeen Larry Thorne kävi tarkastamassa ympäris- 
töä ja hän valokuvasi pudonneen koneen. Viimeisen kerran Ja- 
mes Whitener näki Larry Thornen heinäkuun lopussa vuonna 
1964. Erillisosasto A-734 oli palannut Fort Braggiin Vietnamis- 
ta, ja kaikilla oli yksi purppurasydän, haavoittumisesta annettu 
kunniamerkki. 

— Omani sain väijytyksessä, olin polvillani maassa ja Larry sei- 
soi vieressäni. Vietkongin sissi tuli paketti kädessä, se oli mag- 
neettimiina, ja Larry ampui hänet. Onneksi tulilanka ei ollut tar- 
peeksi pitkä ja se irtosi, se pelasti meidät. 

Larry Thornella oli purppurasydän ja pronssitähti. White- 
ner palasi Vietnamiin vuonna 1965, Mike Force -joukkoihin, 
Larry meni pohjoisempaan. Koko sota muuttui pikku hiljaa 
raadollisemmaksi. 

— Entä luutnantti Smith, joka katosi hetkeksi taistelun mels- 
keessä, ja josta Larry Thorne oli huolissaan? Kuinka hänelle kävi? 

— Smith came out alive and well. 

Vietnamin sota söi miehiä ja reservien koulutuksen merkitys 
alkoi korostua. Larry Thorne sai komennuksen Alabaman osa- 
valtiossa sijaitsevaan Fort McClellanin varuskuntaan tarkasta- 
maan sinne sijoitetun 20th SFG-reserviyksikön valmiusastetta. 
Upseerien tuli raportoida päivittäin 18 vuorokautta kestäneiden 
sotaharjoitusten edistymisestä päämajaan. Komennuksensa päät- 
tyessä Thorne palasi 7th Special Forces Groupin palvelukseen. 

Kapteeni David Cole oli saanut komennettavakseen A-1-erilli- 
sosaston, ja sen varajohtajaksi ja sotilasasiantuntijaksi kutsuttiin 
kapteeni Larry Thorne. Sen sanottiin olevan parhaiten valmen- 
nettu kommandotyyppinen ryhmä lähes koko Yhdysvaltain ar- 
meijassa, ja sen tehtäväksi määrättiin vain salainen Operaatio Gol- 
denhawk. Mainittu operaatio kuitenkin siis peruutettiin. 

Military Assistance Command Vietnam, Studies and Observa- 
tions Group — MACV-SOG -= oli viattomasta koodinimestään 
huolimatta Vietnamin sodan salaisin yksikkö, jonka olemas- 
saolon Yhdysvaltain hallitus kielsi. SOG toimi suoraan Penta- 
gonin tarkoin valikoidun sisäpiirin alaisuudessa. Vain harvat 
Vietnamissa palvelevat korkeimpaan sotilasjohtoon kuuluvat 
upseerit olivat tietoisia sen toiminnasta. Miehet olivat kaikki 
vapaaehtoisia ja edustivat kaikkien aselajien ehdotonta eliittiä. 
Heitä värvättiin ilmavoimien kommandoista, laivaston Seal-yk- 
siköistä ja vihreistä bareteista. SOG erikoistui linjojen takaisiin 
operaatioihin ja otti mittaa Pohjois-Vietnamin armeijasta pait- 
si heidän omalla maaperällään, myös Laosin ja Kambodzhan 
alueilla. Tätä taustaa vasten selittynee, miksi SOG kiinnostui 
18.1.1965 vapaaehtoisena toista, tällä kertaa vuoden kestävää 
komennustaan Vietnamissa aloittelevasta erikoisjoukkojen kap- 
teenista, jonka palvelusnumero oli 02 287 104. Miehellä oli 
enemmän käytännön kokemusta kuin juuri kenelläkään Yhdys- 
valtain armeijassa. 

Larry Thorne alkoi valmistella lähtöä toiselle Vietnam-ko- 
mennukselleen ja harjoitutti jälleen yhtä A-erillisosastoa, joka 
valmistautui matkalle Kauko-Itään. Viimeisenä iltanaan ennen 
lähtöään Thorne kutsui upseeritoverinsa Mike Phelanin luok- 
seen Fayettevilleen. Miehet söivät alle rosmariinilla maustetut 
Thornen suosikkipihvit ja korkkasivat sitten pullon juhliakseen 
Thornen komennusta. Keskustelu oli kahden ammattisotilaan 

välistä kevyttä rupattelua, joka aaltoili naisista aseteknologiaan 
ja politiikkaan. 


”Täydellisenä yllätyksenä miehelleni, Lasse pyysi häntä huo- 
lehtimaan ylellistä Alfa Romeo -urheiluautostaan kun olisi 
poissa. Hän oli ostanut sen lomamatkalla Italiassa ja rakasti 
nopealla autolla ajamista. Mieheni ja jopa nuori poikamme 
oli ollut mukana monella huviajelulla. Valkoinen avoauto pu- 
naisine nahkapenkkeineen oli tukikohdan kateuden kohde ja 
Kalle oli innoissaan hyvästä onnestaan ja luottamuksen osoi- 
tuksesta. Olin myös itse innoissani, sillä enää en joutuisi kyy- 
ditsemään miestäni töihin! 

Mutta ilomme oli lyhytaikaista, sillä Kalle sijoitettiin 
Dominikaaniseen tasavaltaan vain muutamaa kuukaut- 
ta myöhemmin, ja pian paluun jälkeen komennettiin 


W 
te 
ie 

i 


Larry Thornen Alfa Romeon kohtalo on ollut mysteeri, ratkaisu löytyi kirjeestä. 

Norjaan. Ennen kuin muutimme valtameren yli, Kalle 
luovutti auton upseeritoverille, eräälle Marttisen miehen 
pojalle. Valitettavasti hän kuoli kun olimme Norjassa ja 
huolimatta monen henkilön ponnisteluista, kukaan ei ole 
onnistunut selvittämään mitä autolle tapahtui. Se on edel- 


leen suuri mysteeri.” 


Liisa Keränen — FFSC Newsletter 


Alpo Marttisen poika, 24-vuotias luutnantti Pekka Marttinen me- 
nehtyi onnettomuudessa panssarivaunun kovapanosammunnoissa, 
mutta kyseessä oli jo vuosi 1958. Olavi Alakulpin poika kapteeni 
Vesa Alakulppi kaatui Vietnamissa vuonna 1968. Myös Vietnamis- 
sa palvellut Aito Keravuoren poika Juhani oli upseeri, hän meneh- 
tyi sairauskohtaukseen vuonna 1975. Keräset olivat Norjassa neljä 
vuotta, joten mahdollisin henkilö olisi Vesa Alakulppi, mutta auto 
ei olisi ollut hänenkään huomassaan kuin hetken. 

Arvoitus selviää Larry Thornen saamasta kirjeestä Vietna- 
miin. Upea valkoinen avomallinen urheiluauto oli saanut kol- 
huja kiiltävään pintaansa. Huhtikuun alussa vuonna 1965 saa- 
pui kirje Thornen ystävältä Leeltä, ja kirjeen mukana oli 800 
dollarin tilillepanokuitti. Erikoisrakenneltu Alfa Romeo oli 
harvinainen auto Yhdysvalloissakin, joten Lee kertoo varaosien 
saannin kestäneen kauan. Auto oli viestin mukaan paras myydä, 
kun se saataisiin korjattua. Epäonninen kuljettaja oli ollut puo- 
liso, ja Lee oli pahoillaan miten asiat menivät, mutta ehkä hän 
saisi autosta hyvän hinnan Floridassa, jonne muutenkin oli me- 
nossa sukellusleirille. Kun asiaa tarkistettiin kymmeniä vuosia 
myöhemmin, Lee kielsi tietävänsä mitään. Kirje on kuitenkin 
yksiselitteinen, ja ehkä on vain inhimillistä, ettei kukaan halu- 
aisi tunnustautua hienon urheiluauton kolhijaksi. Kotitukikoh- 
taan ei myöskään kuulunut kovin hyvää. 

— Things are pretty well fuck up here at Ft Bragg. Things are not 
looking too good for Special Forces here anymore, Lee kirjoitti ja 
kertoi kaikkien lähettävän terveisiä Thornelle, Bill Angelille ja 
muille. 

Saavuttuaan uudelleen Vietnamiin Thorne palveli ensin kou- 
lutusupseerina Phu Ouocin saarella. Saatuaan siirron 5th Special 
Forces Groupin esikuntaan, joka sijaitsi Nha Trangissa, jäi aikaa 
jo kirjoitella kotiväellekin. Kun Mannerheimintiellä kolahti pos- 
tiluukku heinäkuussa 1965, saivat Yrjö ja Kaija Mikkola terveiset 
26. kesäkuuta 1965. 


”Hei Kaija ja Yrjö 

Kyllä tässä vähän jo ihmettelinkin, kun mitään ei ole kuu- 
lunut. Täällä kaikki menee mukavasti entistä rataansa, eikä 
mitään suurempia muutoksia tunnu olevan lähiaikoina. 

Minä en ole enää siellä saarella, vaan porukan esikunnas- 
sa eräässä rantakaupungissa, jonka nimi on NHA TRANG. 
Olen tehnyt (valkokaulus) työtä täällä jo parisen kuukaut- 
ta. On oikein mukava paikka ja tykkään työstäni kovasti. 
Onkin jo aika että perehdyn esikuntatyöhön myöskin, sillä 
seuraavan ylennyksen jälkeen se tulee olemaan suuremmalta 
osalta esikuntahommaa. On hauska kuulla, että kaikki voit- 
te hyvin ja elämä luistaa mukavasti. Kyllä haluaisin mielel- 
läni tulla Eurooppaan, mutta en usko että pääsen sinnepäin 
muutamaan vuoteen. Luulen, että tämän jälkeen menen 
Thailand vuodeksi tai pariksi, mutta vielä en ole saanut 
mitään käskyä. Kerro kaikille tuttaville ja perheelle kovasti 


terveisiä. 


Monin terveisin 
Lasse” 


439 


" Tiesimme, että jotkut ihmiset leirissä olivat vietkongin väkeu 


Stars and Stripes -lehden syyskuun numerossa vuodelta 1965 
otsikko suorastaan hyppäsi silmille: "World War IT Foe Now a 
Hero in Vietnam — toisen maailmansodan aikainen vihollinen nyt 
sankarina Vietnamissa. ” Pienessä kuvassa vakavailmeinen vaalea 
kapteeni katsoi viistosti ohi kameran. Vihreä baretti oli ohje- 
säännön mukaisesti asetettu, uusi 5th Special Forces Groupin 
tunnuksen vasemman silmän yläpuolelta. Jutussa erikoisjouk- 
kojen kapteeni Larry Thorne kertoi toimittaja Bob Learylle 
haavoittumisestaan taistelussa lähellä Tinh Binhiä kesäkuun 12. 
päivänä 1964 seuraavasti: 


”Meillä oli neljän ajoneuvon saattue ja ajoimme suoraan Viet 
Congin väijytykseen. Minuun osui välittömästi. Sain sirpa- 
leita molempiin jalkoihin, mutta kykenin kuitenkin liikku- 
maan. Arvioisin vihollisia olleen noin pari sataa ja he olivat 
aseistautuneet automaattiasein. 

Meitä oli 20 ja 8 meistä haavoittui. Tulitaistelu kesti kaik- 
kiaan puolitoista tuntia, kunnes tapettuamme kaksi vihollista 
pääsimme murtautumaan läpi. En kyllä oikein vieläkään ym- 
märrä miten selvisimme sieltä elävinä.” 


Larry Thorne — Stars and Stripes 


Leary kertoi, että vaalealle, hieman ujon tuntuiselle kapteenille, 
jolla oli hailean siniset silmät, olevan pian luvassa ylennys esi- 
kuntatehtäviin. Hän jatkoi kapteenin itse tuntuvan pitävän kir- 
joituspöytää sodan kannalta hyödyttömänä siviilivekottimena 
ja että hänen sydämensä tulee aina olemaan etuvartiossa. Leary 
kertoi kapteenin jo saaneen ansioistaan pronssitähden ja järjes- 
tyksessään neljännestä haavoittumisestaan purppurasydämen. 
Tämän jälkeen kapteenia pyydettiin kertomaan ensimmäisestä 
sotakokemuksestaan Suomen talvisodassa ja siitä, kuinka hän 

oikein päätyi Yhdysvaltain armeijan erikoisjoukkoihin. Ilmei- 
sesti tämän artikkelin johdosta Paavo Kairinen erehtyy kirjaa- 
maan Thornelle neljä purppurasydäntä kirjassaan Marttisen 
miehet. Artikkelissa on mukaan laskettu kuitenkin myös haa- 
voittumiset Suomessa. 

Osasto Törni jääkärit olivat päättäneet myös muistaa kun- 
nioittamaansa esimiestä kaukaisessa maassa henkilökohtaisilla 
tervehdyksillä. Matkattuaan maailmalla pitkin ja poikin ter- 
vehdys saapui viimein Vietnamiin. Magnetofoni pyöritti ääni- 
nauhaa tasaisesti eteenpäin tuttujen äänten kertoessa Thornelle 
kuulumisiaan ja tervehdyksiä Larry Thorne saattoi jälleen näh- 
dä silmiensä edessä Holger Pitkäsen, Sakari Korhosen, Mart- 
ti Leinon, Kalle Pyökärin, Erkki Silanterän, Äke Rosenbergin 
ja monen muun kasvot, joita vuodet eivät olleet ehtineet vielä 
muistoissa uurtaa. 

”Kolmen peruuntumisen 
jälkeen sää näyttää 
paranevan niin paljon, 
että operaatio on 
mahdollista käynnistää!” 


~ Ray Call 


Maaliskuun kahdeksantena päivänä 1965, samaan aikaan kun 
TV-kamerat seurasivat Yhdysvaltain merijalkaväen maihinnou- 
sua Da Nangin satamakaupunkiin, Special Observations Groupin 
Saigonin päämajassa juhlittiin tyynen hiljaisesti. Vuosien uut- 
teran tiedustelun jälkeen salaperäisen Ho Chi Minh -reitin ole- 
massaolosta oli saatu uskottavia todisteita ja SOG valtuutettiin 

selvittämään tuo Laosin sumuisten vuorien ja vaikeakulkuisten 
sademetsien kätkössä piilevä mysteeri. 

SOG-ryhmän johtoon nimitettiin itsekin erikoisjoukois- 
sa ansioitunut veteraani, eversti Donald Blackburn. Hän oli 
erikoistunut guerillasodankäyntiin ja saavuttanut kuolematto- 
man maineen Tyynen meren sodassa vuosina 1941—1945. Kun 
amerikkalaiset Pearl Harborin jälkeen hetkeksi menettivät aloi- 
tekykynsä ja joutuivat peräytymään Filippiineiltä, Blackburn 
organisoi syvälle saarten sisäosiin partisaanien koulutuskes- 
kuksia, joista käsin verotettiin japanilaisten huoltokuljetuksia 
ja iskettiin rannikolla sijaitseviin tukikohtiin. Filippiiniläisten 
vastarintaliikkeeseen ottivat innokkaasti osaa igarote-heimon 
soturit, jotka vielä viime vuosisadalla tunnettiin julmina pää- 
kallonmetsästäjinä. Kun amerikkalaiset sitten kenraali Douglas 
MacArthurin lupauksen lunastaen palasivat, Blackburn ko- 
mensi kaikkiaan 20 000 guerillaa, joita kutsuttiin Blackbur- 
nin pääkallonmetsästäjiksi. Sodan päätyttyä Blackburn näki 
peiliin katsoessaan Yhdysvaltain kaikkien aikojen nuorimman 
everstin. 

Vuoden 1965 alussa kukaan ei oikein tarkasti tiennyt, mitä 
Laosin ja Vietnamin vuoristoisen rajaseudun kätköissä piili. 
Kenraali Westmoreland, jolle Ho Chi Minh -reitti oli henki- 
lökohtainen kompleksi, antoi tehtäväksi selvittää jo kauan ar- 
meijan tiedusteluosastoa piinanneen arvoituksen. Operaation 
nimeksi annettiin Shining Brass. Tarkoituksena oli muodostaa 
isku- ja tiedusteluosastoja, joiden miehistöksi värvättiin paikal- 
liset olosuhteet tuntevia, rajan molemmin puolin asustelevien 
heimojen palkkasotureita. Jokaista iskuryhmää johtivat erikois- 
joukkojen ansioituneimmat miehet. Shining Brassin johtoon 
Blackburn nimitti eversti Arthur D. Bull Simonsin. Kaikki 
jotka tunsivat miehen, pitivät lisänimeä oikeutettuna. Hän oli 

poikkeuksellisen voimakasrakenteinen ja vähintään yhtä itse- 
päinen. Simons tunsi Laosin, jossa oli CIA:n toimeksiannosta 
kouluttanut guerilloja paikallisen kha-heimon jäsenistä. Kun 
Laos Geneven sopimuksen johdosta neutralisoitiin, Simons ja 
hänen peitenimellään toimineet erikoisjoukkojen miehet vedet- 
tiin pois. 

Heinäkuussa Larry Thorne kirjoitti ystävälleen Clyde Jonesille 
Fort Braggiin, sillä kotitukikohtaan oli saapunut raportti, jonka 
mukaan Thorne olisi haavoittunut. Mukaan kirjeeseen hän liitti 
valokuvansa, jonka Clyden vaimo Mary asetti esille toimistos- 
sa, jotta kaikki huolestuneet tuttavat näkisivät ystävänsä voivan 
hyvin. Robin Mooren The Green Berets oli ilmestynyt, ja luet- 
tuaan sen Thorne oli hieman pahoillaan, että Moore antoi kuvan 
kunnianhimoisista vihreistä bareteista, joilla ei juurikaan olisi 
inhimillisiä tunteita. Vastauskirjeessä rouva Mary Jones ei olisi 
voinut olla enempää samaa mieltä. Kirjan johdanto alkaa kui- 
tenkin lauseella ”Vihreät baretit on kirja totuudesta”. Moore oli 
kirjoittanut kirjan fiktiiviseen muotoon ja muuttanut miesten 
nimet vain suojellakseen heitä. Pentagon vaati kirjan ympärille 
keltaisen banderollin, jossa sanottaisiin kirjan olevan fiktiivinen. 
Asiasta syntyi mediakohu, joka myös omalta osaltaan nosti teok- 
sen myyntilistojen kärkeen. 

Kun kesällä 1965 merijalkaväki alkoi partioida Da Nangin 
maaseudulla ja armeijan 173. laskuvarjoprikaati sekä hevosensa 
helikoptereihin vaihtanut 1. ratsuväkidivisioona saapuivat Viet- 
namiin, operaatio Shining Brassiin valikoidut vapaaehtoiset 
alkoivat kaikessa hiljaisuudessa harjoitella Okinawalla. Kaikki 
miehet olivat 1st Special Forces Groupin kokeneimpia ammatti- 
sotilaita. Äärimmäisen rankka ja tiivis koulutus vietiin loppuun 
kesän vaihtuessa syksyyn ja ryhmä lennätettiin Vietnamiin. 
Erikoisjoukkojen miehet tutustuivat pääasiassa nung-heimoon 


444 


"Kolmen peruuntumisen jälkeen säänäyttää paranevan niin paljon, että operaatio on mahdollista käynnistää!” 


Amerikkalaisen tulitukikopterin miehistön ottama kuva H-34-helikopterista. 

kuuluviin palkkasotureihin, joista karsintojen jälkeen valittiin 
sopivimmat. Tämän jälkeen muodostettiin etukäteen tarkasti 
harkitulla tavalla viisi iskuryhmää — Iowa, Alaska, Idaho, Kansas 
ja Dakota — joihin jokaiseen kuului kaksi amerikkalaista ja neljä 
alkuasukasta. Tarkoitus oli näin yhdistää amerikkalaisten tek- 
nologia ja teoreettinen tietämys palkkasotureiden edustamaan 
paikallistuntemukseen sekä käytännön tilanteiden hallintaan. 
Myöhemmin ryhmien koostumusta suurennettiin niin, että 
niihin kuului kolme amerikkalaista ja yhdeksän vietnamilaista, 
yhden amerikkalaisen jäädessä vielä varalle 

Nung-heimon jäsenet olivat ylpeitä miehiä, jotka aina tilan- 
teen vaatiessa muistuttivat, etteivät olleet vietnamilaisia ja että 
heidän isänsä olivat palvelleet maineikkaissa gurkha-joukossa. 
Miehet olivat erinomaisia luonnontuntijoita ja järjestivät vihol- 
lisilleen äänettömästi väijytyksiä, kadoten samassa kuin varjot 
sademetsän hämärään. He olivat palkkasotureita sanan puh- 
taimmassa merkityksessä. SOG maksoi heidän lojaalisuudestaan 
kalliin hinnan, alimmankin arvoasteen nung sai kuukaudessa 
60 dollaria, mikä vastasi Etelä-Vietnamin armeijan kapteenin 
palkkaa. Sekään ei tuntunut riittävän. Ovelat soturit nimittäin 
oivalsivat pian, että amerikkalaiset maksoivat korotettua palk- 
kaa kaikille laskuvarjokoulutuksen suorittaneille miehille. Yl- 
lättäen lähes jokainen väittikin olevansa laskuvarjokoulutettu. 
SOG sergeant major Paul Darcy päätti katsoa bluffin. Nungien 
käskettiin osoittaa koulutuksensa hyppäämällä. Erikoisjoukko- 
jen miehet katselivat epäuskoisina, kun ylpeät nung-heimon 
edustajat pukivat hyppyvarustusta ylleen. Suurin osa ei ollut 
edes nähnyt laskuvarjoa ja työskentely oli sen mukaista. Mutta 
kaikki hyppäsivät. 

Blackburnin suunnitelmat kohtasivat vakavan vastaiskun, 
kun Laosin suurlähettiläs ilmoitti, ettei voisi hyväksyä suun- 

niteltuja toimia. Asiasta käytiin tiukkasanaisia neuvotteluita ja 
lopulta SOG sai luvan toimia kahden pienen karttaan rajatun 
alueen sisäpuolella. Iskuosastot oli määrä kuljettaa kyseisiin 
laatikoihin Etelä-Vietnamin ilmavoimien 219. helikopteridivi- 
sioonan avustuksella. Kalustona oli vanhat H-34-helikopterit, 
joista tulikin pian tavaramerkki, mistä SOG tunnettiin rajan 
molemmin puolin. 

Piloteiksi saatiin värvättyä muutamia pelkäämättömiä vietna- 
milaisia helikopterilentäjiä. Kuuluisimmat heistä, Nguyen Van 
Hoang ja Iran Van Lua eli amerikkalaisten antamilta kutsuma- 
nimiltään Mustachio ja Cowboy, olivat kuin boheemeja taiteilijoi- 
ta, jotka eivät täysin mahdottomissakaan olosuhteissa löytäneet 
sanavarastostaan kieltävää ilmaisua, kun heitä pyydettiin usein 
lähes itsemurhaa muistuttaville lennoille. Mustachio oli saanut 
lisänimen huippuunsa trimmatuista viiksistään. Cowboy puoles- 
taan oli ansainnut nimensä käsin ommelluista omituisen värisistä 
maastokuvioisista lentopuvuistaan, joiden luoman vaikutelman 
hän viimeisteli huolellisesti valituilla silkkihuiveilla. Värikäs tyyli 
sai monet muutkin nuoret upseerit sonnustautumaan silkkihui- 
veihin ja kantamaan pistooliaan alhaalla, kuin cowboy. Lempini- 
meä alettiin käyttää näin myös yleisemmin. 

Shining Brassin operaatioesikunta sijaitsi Da Nangin lento- 
kentällä, mutta tehtävien suorittamista varten tarvittiin tukikoh- 
ta läheltä Laosin rajaa. Sellaiseksi valittiin Kham Duc, joka sijait- 
si vuorten ympäröimässä eristyneessä laaksossa, kuusikymmentä 
mailia Da Nangista lounaaseen. Vaikeakulkuisten sademetsien 
ympäröivät vuoret saattoivat pidättää kosteaa usvaa laakson yllä 
päiväkausia, joten paikkaa oli vaikea havaita edes ilmasta. Laosin 
rajalle oli vain 10 mailia ja tukikohdasta käsin oli helppo huoltaa 
iskuryhmiä ja lähettää ne vaarallisille matkoilleen. Larry Thorne 
lähetti kirjeen sisarelleen 19.9.1965. 

”Hei Yrjö ja Kaija 

Olen saanut parikin kirjettä sitten kuin viimeksi kirjoitin. 
Täällä on aika mennyt sukkelaan ja kovassa touhussa. Aina on 
jonkinlaista kiirettä menossa. Nyt on parhaillaan sadekausi 
menossa ja kyllä sitä tuleekin päivittäin. 

Lähdin uuteen hommaan vain pari viikkoa sitten ja olen pai- 
kassa, missä ei ole mitään muuta kuin vuoria ja viidakkoa joka 
puolella. Olen tavannut monta elefanttia ympäristössä, mutta en 
ole ampunut yhtään vielä. Tulen sen kyllä tekemään, kun aika sal- 
lii. Nyt on kiirettä kun täytyy treenata joukkoja ensin. Kysyit siitä 
kirjasta. Se on kyllä ilmestynyt jo noin kolmisen kuukautta sitten 
ja on kuulemma parhaiten myyty kirja Amerikassa. Sen nimi on 

Green Beret’. Täällä minulla ei ole mahdollisuutta sitä saada. 
Porukalla on vain kaksi kappaletta ja ne kuuluvat joukoille. 

Oli hauska kuulla, että kaikki jaksavat mainiosti. Hyvin 
on asiat täälläkin ja toivon saavani muutaman päivän loman 
ja pistäytyä Hong Kongissa ennen vuoden loppua. En ole vielä 
kuullut minne joudun, kun lähden Vietnamista, mutta luu- 
len, että Thailandiin. 


Monin terveisin teille kaikille. 
Lasse 


Uusi osoite: 
HO MACV (SOG) 
APO San Francisco 96243” 


Kaija Mikkola muisti vielä myöhemminkin, kuinka luettuaan 
kirjeen Yrjö Mikkola tokaisi vaimolleen, että kirje voisi tyyliltään 
olla kenen tahansa konttorissa kahdeksasta neljään töitä paiski- 
van pikkuvirkamiehen kirjoittama. 

— Sellainen se meidän Lasse on, vastasi Kaija. 

— Säistä se vaan kirjoittelee, vaikka sota vie miehiä ympärillä. 

Blackburn sai haalittua operaation käynnistämiseen todellisen 
all stars -joukkueen. Koko operaation johtajana toimi jo mainittu 
Bull Simons, operaatioesikuntaa johti everstiluutnantti Ray Call. 
Kham Ducin operaatioiden käytännön toteutus ja valvonta us- 
kottiin kapteeni Larry Thornelle. 

Lokakuun 15. päivän ilta alkoi tummua, rehevän kasvillisuuden 
peittämät vuoren rinteet ja taivas sulivat yhteen. Sotilaslentoken- 
tän laidalla sijaitsevassa messissä oli hieman alakuloisesti sävyttynyt 
tunnelma. Huolellisesti suunniteltu operaatio oli peruuntunut sää- 
olosuhteiden vuoksi, eikä säävalvonta antanut juuri toivoa huomi- 
sellekaan. Saigonista olivat saapuneet Simons sekä majuri Charles 
W. Norton. Kham Ducissa Charles W Norton otti tiettävästi vii- 
meisen Larry Thornesta otetun kuvan. Kuvassa vasemmalla seisoo 
Cowboy, hänen vieressään kapteeni Dinh ja Charles Petry. Sotilas- 
mestari Emmons selittää jotain Larry Thornelle, jolla on olallaan 
Springfield-kivääri ja kainalossaan Swedish K. 

Törnin viimeisessä tehtävässä mukana ollut Charles William 
Norton oli astunut Yhdysvaltain armeijan palvelukseen jo vuon- 
na 1944, hän on palvellut Kauko-Idässä ja Euroopassa vuosina 
1945—1948. Valmistuttuaan upseerikoulusta ensimmäinen si- 
joituspaikkana oli 11th Airborne-divisioona, kunnes Norton 
sai siirron vapaaehtoisena 10th Special Forces Groupiin vuonna 
1952, Fort Braggiin. Kaikkiaan 22 vuoteen erikoisjoukoissa kuu- 
lui niin palvelua Koreassa, Saksassa kuin Vietnamissakin, jossa 
hän oli toiminut 7th SFG:n komentajana. Suomenkielen taito 
tarttui 1970-luvun puolivälissä Charles Nortonin toimiessa Yh- 
dysvaltain sotilasasiamiehenä Suomessa. Norton jäi eläkkeelle lo- 
pulta reilun 37 palvelusvuoden jälkeen. Larry Thornen Charles 
Norton tapasi jo Saksassa 1950-luvulla. 

”Larryyn saattoi aina luottaa, varsinkin jos tehtävä oli vaikea. 
Tulimme Bull Simonsin kanssa Da Nangiin ja jatkoimme 
sieltä Kham Duciin. Siellä odottivat tehtävää varten kolme 
H-34-helikopteria, kingbeetä, vaikka sitä nimeä ei käytet- 
ty vielä silloin. Operaation piti lähteä 15.10.1965, joka oli 
perjantai-ilta. Sää oli huono, tulimme iltapäivällä, ja heidän 
piti lähteä illalla. Mutta tehtiin päätös, että operaatio siirre- 
tään seuraavalle päivälle. Meidän ei ollut mahdollista palata 
Da Nangiin sinä iltana, joten vietimme yön Kham Ducissa ja 
palasimme Da Nangiin seuraavana päivänä, sieltä Saigoniin 
odottaaksemme uusia yrityksiä. Lauantai-iltana operaatio pe- 
ruutettiin jälleen, samoin sunnuntaina, maanantaina he on- 
nistuivat viemään osaston sisään. * 


Charles W. Norton 


Lokakuun 18. päivä sanomalehdet ympäri maailman kertoivat 
ensimmäisistä suurista yhteenotoista amerikkalaisten ja Poh- 
jois-Vietnamin välillä. Ia Drang -laaksossa 1. ratsuväkidivisioona 
oli saanut taistelukosketuksen kahden kommunistien rykmentin 
kanssa. Samaan aikaan Kham Ducin leirissä valmistauduttiin 
kuumeisesti lähettämään uudelleen matkaan lowaksi nimet- 
ty partio, jonka kohde Target D-1 sijaitsi 20 mailia luoteeseen 
tukikohdasta, paikassa jossa Laosin 165. valtatie lähes saavutti 
Vietnamin rajan. Kohde sijaitsi pohjoisemmassa niistä kahdesta 
laatikosta, joissa SOG oli valtuutettu operoimaan. Retken tarkoi- 
tus oli varmentaa U-2-vakoilukoneen kuvien perusteella tehdyt 
havainnot vietkongin erittäin aktiivisesta toiminnasta alueella. 
Retkikunnan johtajaksi oli nimetty master sergeant Charles Pet- 
ry, radiokoodinimeltään nolla-yksi. Ryhmän varajohtajana, koo- 
dinimeltään yksi-yksi, toimi sergeant first class Willie Card. Hei- 
dän lisäkseen ryhmään kuului neljä nung-heimon palkkasoturia, 

helikopterin miehistönä oli pilotti, apuohjaaja sekä vietnamilai- 
nen crewchief. Koko ryhmä oli varustukseltaan steriili. Heillä ei 
ollut minkäänlaisia arvomerkkejä tai henkilöllisyyden paljasta- 
via papereita. Aseistuksena ryhmällä oli ruotsalaiset Carl Gustaf 
-konepistoolit — Swedish K — ja belgialaisvalmisteiset 9-milliset 
Browning-pistoolit. Kaikista aseista oli hiottu pois sarjanume- 
rot. Muut varusteet, kuten reput ja maastopuvut, olivat aasia- 
laisvalmisteisia. Kaikilla oli lisäksi erikoistilauksesta valmistettu 
kommandoveitsi. 


”Tämä on vaikeaa aikaa. MACV ja SOG odottavat maltta- 
mattomina operaation toteutusta. Niin teen minäkin. Mutta 
on sadekauden alku ja näkyvyys niin huono, että jouduin siir- 
tämään operaation alkamista kunnes sää paranisi. Kapteeni 
Thorne, minä ja 219:n Air Force Helicopter Sguadroona -len- 
tueen johtaja olemme jokaisena iltapäivänä lennolla odottaen 
sään hetkittäistä selkenemistä. Kolmen peruuntumisen jälkeen 
sää näyttää paranevan niin paljon, että operaatio on mahdol- 
lista käynnistää!” 


Ray Callin muistiinpanot 


Annettujen ohjeiden mukaisesti, hieman keskipäivän jälkeen 
ryhmä Iowa kokoontui varustarkastukseen. Rinkat purettiin ja 
kaikki tarvikkeet käytiin läpi. Tarkastuksen päätteeksi Petry ja 
Thorne katsoivat karttoja ja sopivat yhteydenottopisteet sekä 
varasuunnitelmat. Sovittiin, että mikäli Petry miehineen vangit- 
taisiin, he kertoisivat olevansa etsimässä kadonnutta C-123-ko- 
netta eivätkä he tienneet lainkaan ylittäneensä rajaa. Varus- 
tarkastuksen jälkeen seurasi aseiden kohdistus ja koeammunta. 
Thorne poistui vietnamilaisten lentäjien kanssa tutkimaan kart- 
toja ja sopimaan käytettävästä reitistä. Palaveriin osallistui vielä 

mukaan lähtevien tulitukihelikopterien sekä kaukoilmavalvon- 
takoneen miehistöt. 

Merijalkaväen tiedustelulaivue VMO-6 oli saapunut Da Nan- 
giin 1. syyskuuta 1965, syyskuun lopulla heidät oli siirretty Ky 
Han -niemelle lähelle Chu Lain tukikohtaa. Nyt Saigonista oli 
tullut käsky avustaa poikkeuksellisessa erikoistehtävässä. Kahdel- 
la UH-1E-tiedustelu- ja rynnäkkökoneella saapuneiden amerik- 
kalaisten ykköskonetta ohjasivat laivueen varakomentaja maju- 
ri Robert Presson sekä kapteeni Jim Perryman. Kakkoskoneen 
ohjaimissa olivat kapteeni Stan Krueger ja luutnantti Orlando 
Ingvolstadt. Ingvolstadt kertoi myöhemmin, että amerikkalai- 
set epäilivät kyseessä olevan jonkinlainen CIA:n operaatio, sil- 
lä heille tehtävää Kham Ducissa selvittänyt mies puhui selvästi 
murteellisesti. 

Ryhmä Iowan laskeutumispaikaksi oli valittu paikallisen vä- 
estön kaskiviljelyn seurauksena syntynyt paloaukea. Ryhmä oli 
tarkoitus laskea maahan juuri illan hämärän vaihtuessa pimey- 
deksi, in the evening nautical twilight, kuten sotilaallinen sanonta 
kuului. Näin Petryn miehet saisivat koko yön etumatkaa, vaikka 
laskeutuminen havaittaisiinkin. Mikäli havaituksi tuleminen joh- 
taisi tulitaisteluun, helikopterit noukkisivat ryhmän ylös. Thor- 
ne päätti lähteä toisella helikopterilla mukaan, ilman miehistöä. 
Petry myönsi, että Thorne myös tunsi parhaiten kohdan, minne 
ryhmä Iowan oli tarkoitus jalkautua. 

Kello 17.45 pieni yksimoottorinen Oscar 1 -mallinen Cessna 
nousi kentältä suunnistaen luoteeseen kohti Laosin rajaa. Konees- 
sa olevan FAC-kaukoilmavalvontaupseerin tehtävänä oli ohjata 
helikopterit kohteeseensa ja ilmoittaa sääolosuhteissa tapahtuvis- 
ta viime hetken muutoksista. Muutamaa minuuttia myöhemmin 
lentäjänä toiminut ilmavoimien majuri Harley Pyles raportoi sään 
kohteessa olevan marginaalinen, tähystäjänä hänellä oli kapteeni 

Winfield Sisson. Pilvet roikkuivat vuorenhuippujen alapuolella ja 
maasumukin oli lisääntymässä. Hän kuitenkin arveli matalalla len- 
tävien helikoptereiden saattavan selviytyä kohteeseen ja takaisin. 

Tasan klo 18 roottoreiden muodostamat pyörteet alkoivat nos- 
taa hiekkaa lentokentän pinnalta. Lentäjät nostivat kierroksia ja 
pian kapteeni Dinh Ho Baon, lempinimeltään Spider, ohjaama 
kookas tunnukseton kopteri alkoi arvokkaan hitaasti nousta en- 
simmäisenä kohti harmaita pilviä, jotka repaleisina vaelsivat vuo- 
renhuippujen välissä. Apupilotin ja crew chiefin lisäksi kopterin 
miehistönä oli RT Iowa eli Charles Petry, Willie Card, sekä nel- 
jä vietnamilaissotilasta. Toisessa helikopterissa olivat pilotteina 
luutnantit Phan The Long ja Nguyen Bao Tung, konekivääriam- 
pujana ja crew chiefinä kersantti Bui Van Lanh, sekä ainoastaan 
kapteeni Thorne. Mikäli ensimmäiselle helikopterille tapahtuisi 
jokin onnettomuus, Thornen kopteri voisi poimia eloonjääneet 
turvaan. Koneet pääsivät hädin tuskin pilvien ja korkeampien 
vuorijonojen välisestä raosta. Marginaali kutistuisi olemattomiin 
paluumatkalla. 

Amerikkalaisten tulitukikoptereiden miehistöt kuulivat viet- 
namilaisten lentäjien alkaneen puhua keskenään omaa kieltään, 
joka kertoi heidän huolestumisestaan. Etummaiset kopterit kui- 
tenkin sukelsivat pilvien sekaan. Hetken kuluttua Thornen kop- 
teri palasi hieman taaksepäin, ehkä se oli menettänyt näköyh- 
teyden johtokoneeseen. Kokeneet amerikkalaislentäjät päättivät, 
että he eivät lähtisi seikkailemaan vuorten väliin, vaan poistuivat 
pilvien yläpuolelle mittarilennolla. Pressonin johtohelikopteri 
nousi peräti kolmen kilometrin korkeuteen päästäkseen pilvien 
yläpuolelle. Matkalla takaisin Ky Han tukikohtaan Kruegerin 
konekivääriampuja näki heidät oikealta ohittavan lentokoneen 
valot, he päättelivät sen olevan todennäköisesti O-1E matkalla 
takaisin Kham Duciin. 

Etummaisena lentävää helikopteria tulitettiin matkalla. Mutta 
vaikka pullonokkainen H-34 oli ruma ja vanha, sitä ei suinkaan 
sattumalta valittu erikoisjoukkojen työjuhdaksi. Konetta alet- 
tiinkin kutsua Kingbeeksi, kuningasmehiläiseksi, ja se kesti huo- 
mattavasti paremmin osumia kuin sen uudempi, Hueyksi ristitty 
seuraajansa. FAC-upseeri, kutsumanimeltään Bird Dog, ohjasi 
helikopterit pilviin muodostuneen aukon läpi laskeutumispaikal- 
le. Ryhmä Iowan maahanlasku sujui suunnitelmien mukaisesti. 
Kolmemetrinen elefanttiruohoksi kutsuttu heinä taipui ilman- 
paineesta, kun helikopterit lähestyivät maata. 

Kymmenissä laskeutumisharjoituksissa saavutetulla ripeydellä 
miehet hyppäsivät varusteineen koneista ja Petry miehineen ka- 
tosi märkään pimeyteen, joka oli täynnä öisen sademetsän ääniä. 
Thornen kopteri lensi hämäyksen vuoksi laskeutuneen kopterin 
yli, jonka jälkeen Dinh nosti kopterinsa sen perään. Sää kävi yhä 
huonommaksi. Thorne antoi muille käskyn palata takaisin. Hän 
jäi itse odottamaan Petryltä varmistusta partion matkan alkuvai- 
heen onnistumisesta, koska näkyvyys oli pudonnut vain muuta- 
maan metriin. Dinh ilmoitti nousevansa pilvien yläpuolelle, 8500 
jalkaan. Myös Cessna saattoi hetken kuluttua lähteä paluulennol- 
le. Thorne antoi omalle kopterilleen käskyn laskeutua alemmas, 
paloaukean lähistölle siltä varalta, että Petry miehineen joutuisi 
vaikeuksiin. Thornen AN/PRC 25 -radio heräsi kuitenkin eloon, 
kun tangentin painalluksella Petry kuittasi saavuttaneensa sovi- 
tun aseman. Pimeyteen katosivat master sergeant Charles Petry, 
Willie Card ja neljä huolellisesti koulutettua palkkasoturia, ryh- 
mä lowa. 

Petryn ryhmän jalkauduttua Törnin kopterin lentosuunta oli 
ollut pohjoiseen, sen jälkeen he olivat palanneet arviolta saman 
matkan etelään ja jatkaneet suunnassa 120 astetta, kohti Kham 
Ducin tukikohtaa. Radioyhteys kapteeni Dinhin kopteriin oli 

katkennut tämän noustessa pilvikerroksen yläpuolelle. Thornella 
oli tapana todeta operaation suorittaneen ryhmän palaavan ko- 
tiin, mutta tällä kerralla he eivät palanneet tukikohtaan. 


”Kun kuulin helikopterin kadonneen lähdin melkein heti 
Saigonista. Eversti Call ja minä saimme allemme australia- 
laisen Caribun, kaksimoottorisen koneen, meillä oli parempi 
navigointisysteemi kuin vanhoissa O-1 -koneissa. Lähdimme 
myös saadaksemme yhteyden maahan laskettuun osastoon. 
O-1 ei pystynyt lentämään sumun ja huonon sään johdosta.” 


Charles W. Norton 


Maahan lasketun ryhmän johtaja kersantti Charles Petry ei ollut 
pystynyt ottamaan kontaktia ensimmäisenä päivänä. Norton len- 
si alueella päivän tai kahden ajan, ja sai lopulta radiokontaktin 
vielä maastossa olleeseen Petryyn. Kului jälleen muutama päivä, 
eikä ryhmään saatu yhteyttä sillä he olivat joutuneet tulituksen 


kohteeksi. 


”Lopulta pystyimme viemään helikopterin sisään ja nouta- 
maan Petryn joukkoineen. Call on kirjoittanut asiasta Harve 
Saalin kirjaan, se on ehkä paras kuvaus operaatiosta. Eversti 
Call ei muuten tuntenut Larrya kauaa, hän sai Larryn ehkä 
kolme viikkoa ennen operaatiota. Larry tuli korvaamaan ka- 
verin nimeltä Rogan, joka halusi työn, mutta oli valmiina 
lähtemään kotiin eikä tullut toimeen Callin kanssa. Pian ta- 
pauksen jälkeen Simons lähetti minut Ray Callin alaisuuteen 
operaatioupseeriksi, odottamaan seuraavaa operaatiota." 


Charles W. Norton 

”Larry oli ollut yhtä 
pahoissa paikoissa, 
mutta me tulimme aina 
ulos, selviydyimme.” 


~ Charles Petry 


Charles W. Norton ja Clyde J. Sincere Jr. olivat tehneet korvaamat- 
toman arvokasta työtä etsiessään Thornen vielä elossa olevia ame- 
rikkalaisia aseveljiä. Special Forces Associationin presidentti Clyde 
Sincere oli koonnut painavan mapin täynnä hyvässä järjestykses- 
sä olevia yhteystietoja entisistä erikoisjoukkojen sotilaista, heidän 
muistelmistaan suomalaisten etukäteen toimittamalla erityisellä ky- 
selylomakkeella, sekä valokuvia muovitaskuissa. Yksi tärkeimmistä 
amerikkalaisten aseveljien tapaamisista oli Charles Petryn kohtaami- 

nen. Petry palasi takaisin viidakosta salaisessa operaatiossa. Hän oli 
myös viimeinen länsimaalainen, joka näki Larry Thornen elävänä. 

Tapasin Charles Petryn Fayettevillen Bordeaux-hotellissa. La- 
siovista astui sisään ryhdikäs, hopeahiuksinen mies, seurassaan 
puolisonsa, jonka piirteet kertoivat itämaisesta verenperinnöstä. 
Siistiin vapaa-ajan asuun pukeutuneen vanhemman miehen rus- 
kettuneet kasvot voisivat normaalisti kieliä johtokunnan kokous- 
ten jälkeen golfia harrastavasta herrasmiehestä. Keskustelimme 
hetken Vietnamista, kun entinen amerikkalaissotilas kysyi, kuin- 
ka kaukaa suomalaisvieras halusi tarinan aloitettavan. Mielellään 
aivan alusta, ja odotin Petryn kertovan ensitapaamisesta Vietna- 
missa, korkeintaan Yhdysvalloissa Ft. Braggissa. 

— Tapasin Larryn, joka silloin oli jo upseeri ja minä sergeant 
major, vuonna 1959 Saksassa Bad Tölzissä. Me molemmat työs- 
kentelimme niin sanotussa hiihtokomiteassa. Olin käynyt ame- 
rikkalaisten hiihtokoulun ja alppijääkäreiden hiihtokoulun, jon- 
ka Larrykin oli käynyt. 


- 


Master sergeant Charles Petry tunsi Larry Thornen jo vuosia ennen viimeistä tehtävää. 

Siis saman hiihtokoulun, johon vain muutama amerikkalai- 
nen hyväksyttiin? Jonka jälkeen sai kantaa mustaa korpinsulkaa 
hatussaan? 

— Emme tosin käyneet sitä samaan aikaan, eikä hän tiennyt 
minun käyneen sitä, enkä minä hänen. Tietääkseni vain nel- 
jä sotilasta sai erikoistehtävän osallistuakseen hiihtokoulutuk- 
seen, jota pidettiin eteläisillä Alpeilla, d’Aostessa. Vuonna 1960 
olimme yhdessä hiihtokomiteassa. Hän oli vanhempi upseeri, 
kouluttaja. Joka joulukuu menimme etelään Garmischiin, jossa 
kaikki 10 ohjaajaa kokoontuivat. Ketään muita amerikkalaisia 
ei ollut hiihtojoukoissa, joten vietimme iltaisin aikaa yhdessä. 
Olimme siellä 2—3 viikkoa, ja meidän piti kulkea kaapeleissa 
roikkuvalla hiihtohissivaunulla päästäksemme ylös. No oli siellä 
baari, ravintola, juomia, olutta. Loppujen lopuksi meistä tuli 
melko läheisiä. 

Thorne ja Petry myös vuorikiipeilivät yhdessä. Bad Tölzissä 
Thorne asui upseerien kortteerissa, mutta kutsui aika ajoin myös 
ystävikseen tulleita aliupseereita juhliin. Joskus juhlista aiheu- 
tui hieman melua ja pikku vaikeuksia, mutta ei mitään mistä ei 
ylempien esimiesten huomautuksilla olisi selvitty. 

— Kun pääsin armeijasta eläkkeelle, jäin vielä valtion töihin 
Vietnamiin ja sitten Harrisburgiin Pennsylvaniaan, missä työs- 
kentelin pakolaisten kanssa. Olin vuokrannut niin sanotun mobi- 
le homen, eräänlaisen asuntovaunun. Kaikki paperini olivat siellä. 
Ikävä kyllä se paloi yllättäen, ja menetin kaikki kuvani Saksasta ja 
Vietnamista. Ne ovat kaikki tuhkana. 

Vietnamin-aikaisista kuvista Petry tunnistaa itsensä. Keskuste- 
lumme kääntyy vääjäämättömästi viimeiseen tehtävään, Shining 
Brass -operaatioon. Miksi Laosiin? Mistä tiesitte olevanne rajan 
väärällä puolella? Oliko teillä harhautuskarttoja, joissa raja oli 
keinotekoisesti siirretty? 

— Karttamme eivät olleet taktisia karttoja, yksityiskohtia ei 
ollut. Tiesit vain suurin piirtein missä olit. Kartat olivat kaik- 
ki myös vanhoja, sillä alueella ei ollut tehty mitään kartoitusta 
moneen, moneen vuoteen. Joten... pystyit tietämään noin vii- 
den mailin tarkkuudella, missä raja oli. Tiedettiin, että Ho Chi 
Minh -reitti on Laosissa. Kun löysit trailin, polun, tiesit olevasi 
Laosissa. Helikopterimme laskeutui noin 6-8 kilometrin päähän 
polusta. 

— Ho Chi Minh Trail... kun puhutaan trailista, ajattelet yhtä 
tietä tai polkua. Tämä oli sarja polkuja, ja joissakin kohtaa jopa 
seitsemän mailia leveällä alueella. Oli monia polkuja vierekkäin, 
he eivät aina käyttäneet samaa reittiä, jota kautta tuotiin tarvik- 
keita. Saatoimme pommittaa yhden polun, mutta vietkongilla 
oli toinen ja toinen, sitä oli vaikea määrittää... Mutta anna kun 
kerron, mistä operaatiossa oli oikein kysymys, ja mistä kaikki 
alkoi. 

Vuonna 1963 amerikkalaiset lähettivät alueelle 6-7 vietnami- 
laisjoukkuetta, yksi kerrallaan, mutta kukaan ei koskaan tullut 
takaisin. Paitsi lopulta yksi vietnamilainen. Hänen joukkueensa 
katosi, mies kertoi kävelleensä takaisin, mutta paljastui uudel- 
leenkoulutetuksi kaksoisagentiksi. Häntä ei siksi käytetty uudes- 
taan, eivätkä amerikkalaiset uskaltaneet lähettää enää vain vietna- 
milaisia. Seuraavaksi tarkoitus oli lähettää ryhmä, johon kuului 
kaksi amerikkalaista, ei muita. Siitä nousi poliittinen kysymys, 
sillä Laosissa ollut suurlähettiläs Sullivan oli vastustanut ja suun- 
nitelmasta luovuttiin. 

— Saavuin Vietnamiin joulukuussa 1964, alkuperäinen sijoi- 
tuspaikkani oli Special Operations. Sieltä siirryin Lau Thangin 
leiriin, jossa koulutimme vietnamilaisia niin sanottuihin kauko- 
partiotehtäviin. Olin siellä heinäkuussa 1965, ja koulutuksessani 
oli 20 vietnamilaista. En tiedä millä perusteella heidät valittiin, 

olin itse aina hieman epäilevä. Jos tämä kaveri ja niin edelleen... 
oli niin paljon kaksoisagentteja, et koskaan tiennyt varmasti. Sen 
tiedän, että kun he alkoivat työskennellä meille, he olivat palk- 
kalistoillamme ja ansaitsivat paljon enemmän kuin Etelä-Vietna- 
min armeijassa. Ostaako se lojaalisuutta vai ei? Esimerkiksi eräs 
katolinen pappi värväsi useita vietnamilaisia. 

Aikaisemmin lähetetyt joukkueet eivät olleet saaneet aikaan 
mitään tuloksia, millä olisi ollut merkitystä. Nyt Charles Petry 
sai eteensä ryhmän uusia vietnamilaisia ja määräyksen — tässä he 
ovat, kouluttakaa. Ensimmäinen Shining Brass -operaatio oli saa- 
massa muotoaan. 

— Olin jo leirillä ja siksi ideaalinen henkilö kouluttamaan viet- 
namilaisia. Jaoin joukkueen viiteen ryhmään, jokaiseen kuului- 
si neljä vietnamilaista ja kaksi amerikkalaista. Opetin maastossa 
liikkumisen ilman ääntä, väijytysten järjestämisen, kaikki nor- 
maalit taidot mitä tarvittaisiin. Kukaan ei puhunut englantia 
enkä minä tarpeeksi vietnamia, joten jouduin käyttämään tulk- 
kia. Onneksi meillä oli jo kaukopartiokoulutettuja vietnamilaisia 
apuna kouluttamassa. 

Katsomme viimeistä kuvaa Larry Thornesta, kuvaa, jossa oli 
myös Charles Petry. Kuva oli otettu Kham Ducin tukikohdassa 
kolme päivää ennen Thornen katoamista. Miesten taustalla nä- 
kyivät operaatiossa käytetyt helikopterit. 

— Helikopterit... meillä ei ollut vieläkään lupa mennä Laosiin, 
se oli edelleen poliittinen ongelma. Tuo kaveri on kapteeni Dinh, 
hän oli pääpilotti. Palkan maksoi SOG, ei enää Etelä-Vietnamin 
ilmavoimat. Ja Cowboy, pistooli matalalla. Pilotti ja apuohjaa- 
ja koulutettiin yhdessä muun joukkueen kanssa. Amerikkalaiset 
olivat ryhmänjohtajia, vietnamilaiset jäseniä, he olivat mukana 
vain poliittisista syistä. Itse olisin mieluiten mennyt vain yhden 
amerikkalaisen kanssa, olisimme pystyneet liikkumaan hiljaisem- 

min, emmehän menneet ammuskelemaan vaan tiedustelemaan 
oikeaa kohdetta. Sen löydettyämme kutsuisimme pommittajat. 

Tiikerikuvioiset maastopuvut oli valmistettu Okinawassa, ei 
amerikkalaisia merkkejä. Aseistuksena olivat ruotsalaiset kone- 
pistoolit, Swedish K. Reput olivat Okinawalla tehtyjä, tunnusle- 
vyt otettiin pois. 

— Emme saaneet koskaan oikeastaan mitään peitetarinaa, koska 
ei uskottu, että jäisimme kiinni. Ja tiesimme, että jos jäisimme 
kiinni, ei meissä olisi paljoa pelastettavaa. Operaation kärjessä oli- 
si kaksi helikopteria, johtohelikopterissa ryhmä joka laskeutuisi 
maahan. Pilotti, apuohjaaja, vietnamilainen crewchief ja ryhmä, 
jossa siis kaksi amerikkalaista ja neljä vietnamilaista. Myöhem- 
missä operaatioissa kokoonpano muutettiin isommaksi, ryhmään 
kuului muun muassa kolme amerikkalaista, Petry selvitti. 

Viidakosta täytyi ensiksi löytää aukko, mihin kopteri voi- 
si laskeutua. Se oli vaikeaa, sillä puut olivat korkeita, oli bam- 
buversoja, köynnöksiä, tiheä viidakko, missä oli vaikea liikkua 
aluskasvillisuuden johdosta. Koskaan et voinut tietää tai nähdä, 
missä vihollinen oli. Petryn miehet harjoittelivat operaatioita eri 
alueilla, vuorilla, missä oli vietnamilaisia. Havainnollistaakseen 
operaation kulun Charles Petry nosti kämmenensä vaakatasos- 
sa eteensä markkeeraamaan helikoptereita, ravintolan pöytä oli 
viidakkoa. 

— Ensimmäinen kopteri laskeutuu aukiolle, toinen varmistus- 
kopteri lentää matalalla sen yli, mutta jatkaa matkaansa. Rootto- 
rit pitivät viidakossakin hirvittävää meteliä. Kun johtohelikopteri 
nousee nopeasti toisen perään, maasta ei edes havaita ensimmäi- 
sen laskeutuneen, Petry näytti ja sivuttain liikkuvat kämmenet 
nousivat ja laskeutuivat sulavasti, vaihtoivat paikkaa. 

— Toinen kopteri on varmistamassa, jos jotain sattuisi. Mutta 
laskeutuminen on todella nopea. Kolme miestä odottaa oviau- 

kossa, kolme heidän takanaan. Ennen kuin pyörät koskettivat 
maata, olimme maassa. Paluuta varten ei useimmiten ollut edes 
noutopaikkaa valmiina. Etsimme viidakosta aukon, ja kutsuim- 
me hakijat. Joku vietnamilaisista kiipeäisi ketterästi kuin apina 
palmun latvaan ja jättäisi sinne paneelin. Helikopteri havaitsisi 
siitä sijaintimme. 

Heinäkuusta lokakuuhun harjoiteltiin vain vietnamilaisten 
kanssa, yhdeksän muuta amerikkalaista tulisi Okinawan saarelta, 
Ist Special Forcesista. Ryhmänjohtajan arvo olisi yleensä master 
sergeant, varajohtaja sergeant Ist class. Viiteen joukkueelliseen 
vietnamilaisia jaettiin amerikkalaiset, ja koska Petry oli työsken- 
nellyt pitkään operaation parissa, hän otti ensimmäisen joukku- 
een ja tehtävän. Se oli vain loogista. 

— En tuntenut amerikkalaisia ennestään, valitsin varajohtajak- 
seni Willie Cardin. Kaksi joukkuetta siirrettiin Kham Duciin, 
lähelle Ho Chi Minh -reittiä. Eräässä harjoituksessa meidät pu- 
dotettiin lähelle rajaa, josta partioimme takaisin. Tunnistimme 
yllättäen reitin päässä olleen vietkongin väliaseman, jossa sissit 
lepäsivät ja söivät. Vetäydyimme, kun kuulimme lisää liikennet- 
tä. Olimme niin lähellä, että kuulimme puhetta, naisten ääniä, 
kattiloiden kolinaa, ihmiset liikkuivat pusikossa. 

— Lähetimme viestin, että meillä oli kohde ja vetäydyimme 
noin 800 metriä maalialueesta. Ilmavoimat tulivat Da Nangista, 
maalikoneet ja tiikerinpommittajat, neljä F-4-hävittäjää, kaikki 
lentäisivät sisään. He etsivät ensin paneelia. Ok, saimme sijain- 
tinne. Ilmoitin suunnan 40 astetta tai jotain, 800 metriä jossa 
kohde, vietkongin asema. Ok, ammun merkkaustulen. Valkoi- 
nen pöllähdys, lyhyt 300 metriä, ok nyt kohdalla. Minuuttia 
myöhemmin jetit pudottivat pomminsa, ne lensivät ympyrää, 
neljä konetta, kukin vuorollaan. Siirryimme kauemmas, etsimme 
viidakosta aukon ja kutsuimme helikopterin noutamaan meitä. 


462 


"Larry oli ollut yhtä pahoissa paikoissa, mutta me tulimme uina ulos. selviydyimme.” 


Pilotit Cowboy ja kapteeni Dinh, Petry, sotilasmestari Emmons sekä Thorne 15.10.1965. 


Charles Petry oli kuullut, että Larry Thorne oli koulutuksessa 
jossain, mutta ei ollut nähnyt häntä. Päämaja oli Da Nangissa, 
missä tehtiin päätökset minne mennään, ja Thorne oli eversti Ray 
Callin operaatioupseeri. Helikoptereita ei pidetty Kham Ducissa 
vaan Da Nangissa. Larry Thorne oli noussut ilmaan harjoitushä- 
vittäjällä, jolla koulutettiin vietnamilaislentäjiä. Hän lensi alueel- 
le ja löysi aukon, minne laskeuduttaisiin, joten vain Larry Thorne 
tiesi tarkkaan missä kohde oli. 

— Larry tiesi minusta, mutta minä en tiennyt hänestä. Se oli 
iloinen jälleennäkeminen. Hän lähetti minulle viestin, minä käs- 
kyttäisin joukkueen. Bull Simons oli suunnitellut jutun Saigonis- 
sa, Charlie Norton työskenteli hänelle. He lensivät paikalle 15. 
lokakuuta C-123-koneella, koska halusivat kuulla briiffaukseni. 

— Minne... sinä yönä juuri ennen auringonlaskua, pimeys suojai- 
si. Jos mitään ei sattuisi, voisit liikkua vain tunnin, kaksi. Pimeässä 
astuit oksien päälle, joista tuli pirunmoinen meteli. Lepäisimme ja 
liikkuisimme päivällä. Mutta juuri ennen lähtöä ilmarintama tuli, 
pilvet sulkeutuivat, et pystynyt näkemään enää vuoria. 

Charlie Norton ja Simons päättivät, että oli parempi palata 
Saigoniin kun se vielä oli mahdollista. Helikoptereilla ei voinut 
lentää, koska niissä ei ollut instrumentteja pimeälentoa varten. 

— Ei yksinkertaisesti voinut tietää, oliko vuori edessä vai ei, et 
nähnyt sumun läpi laskeutumisaukkoa viidakossa. Kolme päivää 
sää pysyi ennallaan. | 

Amerikkalaiset olivat hermostuneita. Vietnamilaiset eivät 
yleensä olleet kopterissa miehistönä, joten muut vaistosivat jo- 
tain olevan selvästi tekeillä. Tehtävästä tietoiset neljä ryhmän 
vietnamilaista jäsentä asuivat erikseen, mutta ruokailivat Kham 
Duciin sijoitetun CIDG-osaston 300—400 muun vietnamilaisen 
joukossa. Puhuisivatko he tehtävästä? Kun ryhmä laskeutuisi, 
saarrettaisiinko se? 

— Riski kasvoi joka päivä, se vaivasi minua, Charles Petry 
tunnusti. 

Kolmantena päivänä satoi edelleen, mutta juuri ennen suunni- 
teltua lähtöaikaa pilviverho murtui. 

— Were on our way, lets try it! If we cant get in, we can come back. 

Kopterit nousivat ilmaan, varmistuskopteri jossa oli Larry 
Thorne, pilotti, apuohjaaja sekä vietnamilainen crewchief, jok- 
si kutsuttiin henkilöä, joka kaiken muun lisäksi huolehti muun 
muassa koneen polttoaineista ja öljyistä. Toisessa kopterissa pi- 
lottina kapteeni Dinh, apupilotti, crewchief, Charles Petry, Wil- 
lie Card ja neljä vietnamilaisryhmän jäsentä. 

— Lensimme yli vuorten, sumua näkyi. Yllättäen Larry havaitsi 
laskeutumispaikan ja ilmoitti minulle. Ok, mennään sisään! Me- 

nimme alas, Larryn kopteri lensi hienosti niin kuin piti, meidän 
kopterimme nousi ylös, olimme matkassa. 

Ryhmällä oli kartta, mutta siitä ei ollut paljon hyötyä. Kun 
luulit menneesi vuoren yli, olitkin ylittänyt vain harjanteen. Ryh- 
mä kulki maastossa ylös ja alas. Viimein he pääsivät Petryn arvion 
mukaan lähelle päämäärää. Ensimmäisenä kulki vietnamilainen 
tunnustelija, sitten Petry, kolme vietnamilaista ja viimeisenä Wil- 
lie Card. 

— Olimme harjoitelleet usein vihollisen kohtaamista. Kun 
ampuminen alkaisi, tunnustelija perääntyisi luokseni, ampuisin 
hänen päänsä yli, kaikki muut menisivät linjaan ja me kaikki 
palaisimme yhdessä, elävinä. Pääsimme kukkulan laelle ja näin, 
kuinka tunnustelijani seisoi polulla. Ja olin painottanut vaik- 
ka kuinka monta kertaa, älä koskaan, koskaan seiso polulla. Ja 
katso taaksesi minua, annan merkkejä suunnasta, älä menetä 
minua. Jos en näe sinua, menetän sinut. Liiku hitaasti, jos jo- 
tain tapahtuu. Mutta tunnustelijani oli poikkeuksellisen vank- 
ka paikalliseksi, härkämäinen. Häntä oli vaikea hidastaa, etkä 
voinut huutaa. 

— Satoi edelleen, oli kurja sää. Löysimme tuoreita jälkiä, lei- 
kattuja bambuja. Vetäydyimme takaisinpäin ja kuulimme vuoren 
juurelta kuorma-autojen ääniä. Tiesin, että olimme lähellä, mutta 
näkisimmekö kohteen? Lastauspiste? Vietkong purki kuorma-au- 
tonsa siinä, ei ollut tietä etelämmäs. Etsimme lastausaluetta, mis- 
sä olisi aseita ja räjähteitä, kaikkea. | 

Ryhmä päätti vetäytyä, sillä pimeä oli laskeutunut. Miehet 
kääriytyivät ponchoihinsa ja yrittivät pitää kylmää loitolla, mikä 
oli vaikeaa sillä edelleen satoi. Charles Petry ei asettanut vartiota, 
sillä kukaan ei liikkuisi viidakossa sillä säällä. Ennen nukkumaan- 
menoa hän keskusteli vielä Willie Cardin kanssa, ja heräsi paljon 
ennen auringonnousua. 

— Täytyi olla varovainen, sillä he saattoivat nähdä jalanjälkem- 
me märästä mudasta ja tietäisivät, että olimme siellä. Meillä on 
tarpeeksi, Willie sanoi, ei tarvitse mennä lähemmäksi. Se on maa- 
li, voimme kutsua pommittajat. Mutta minä halusin hieman lisää 
informaatiota. Pyysin yhtä vietnamilaista, joka osasi vähän eng- 
lantia, kiipeämään puuhun näkyisikö mitään. Lähdemme liik- 
keelle, sanoin, ja katso minua, ei mennä ylös vuorelle, pysytellään 
eturinteessä. 

— Mutta heti kun lähdimme, hän lähti kiertämään enemmän ja 
enemmän ylös vuorelle. Minä viittoilin alas, alas, tuohon suuntaan. 
Hän nyökkäsi ja käveli ylöspäin vuorelle. Suoraan väijytykseen. 
They nailed him, they blew him off; Petry sanoo ja pudistaa päätään. 

— Minulla oli Swedish K ja 30 panosta lippaassa, kaksi oli tei- 
pattu yhteen, joten yhteensä 60 panosta. Ammuin sarjatulella 
lippaan tyhjäksi, vaihdoin ja annoin mennä toiset 30. Oletin, 
että muut olisivat ylhäällä perässäni. Mutta oli hiljaista, ei mi- 
tään. En tiedä olivatko he juosseet, en voinut mennä tunnus- 
telijani luokse, kukaan ei ollut perässäni. Jouduin vetäytymään. 
Peräydyin ja peräydyin, puolivälissä alaspäin rinnettä näin Wil- 
lien. What the hell happened? Kukaan ei tullut ylös! They ran, he 
juoksivat, Willie vastasi. Ok, olemme tarpeeksi pitkällä, soitetaan 
kone sisään. Tulkaa ulos, he ehdottivat. Kopteri tuli, Willie ohjasi 
maalikoneen oikealle alueelle, missä lastausasema ja tieverkosto 
olivat. Jetit tulivat Thaimaasta ja pommittivat paikan sileäksi. 

— Yhteydenottoihin meillä oli CW-radio, mutta emme pys- 
tyneet kommunikoimaan, ellei yhteyskone olisi päällämme. 
Australialainen Caribu pyöri taivaalla. Are you ok? FM-radiollani 
voitiin viestittää pelkällä tangentilla. Klik, klik, yes, ei tarvinnut 
puhua. Kahteen päivään meillä ei ollut yhteyttä. Mutta kaikki 
oli automaattista, jos olisimme törmänneet laskeuduttuamme 
komppaniaan tai pataljoonaan, maalikone ja ne neljä F-4-hävit- 

täjää olisivat tulleet ja pommittaneet sen paikan, missä olimme. 
Huonoa tuuria. 

Palattuaan lopulta tukikohtaan Petry kuuli kapteeni Dinhiltä, 
että laskettuaan ryhmän alas, kopterit eivät enää tienneet, mis- 
sä toinen oli. Dinh oli ottanut yhteyttä Cowboyhin ja kertonut 
nousevansa sakean sumuverhon päälle, ja ottavansa sitten yh- 
teyttä uudestaan. Cowboy oli kertonut myös nousevansa, muttei 
koskaan tullut ylös. Radioyhteys oli katkennut. 

— Ray Call kertoi palattuani minulle, että Cowboy ja Thorne ei- 
vät tulleet ulos. Call sanoi, että radioyhteyksiä varten Da Nangista 
lähtenyt Otter-lentokone ei koskaan tullut ulos. Siinä oli merivoi- 
mien majuri matkustajana ja ilmavoimien majuri lentäjänä, muis- 
taakseni. En koskaan tavannut heitä. Joku epäili, että he olisivat 
törmänneet toisiinsa. Mutta minä en kuullut mitään, ääni kantaa 
pitkän matkan. Kuinka menetimme kaksi alusta? Olisiko yhteen- 
törmäys loogista? Helikopteri oli menossa etelää kohti, Otterin piti 
olla pohjoisessa. Se ei ole loogista, olisin kuullut räjähdyksen, mutta 
en kuullut mitään. Törmäsikö kopteri heti vuoreen? Olisin kuullut. 

— But we never heard a sound. I had no idea that Larry was gone. 

Charles Petry sipaisi kuin huomaamattaan hiuksiaan. 

— Tiesin hänen taustastaan, olin itsekin Koreassa menettänyt 
paljon miehiäni, melkein kaikki. Larry oli ollut yhtä pahoissa 
paikoissa, mutta me tulimme aina ulos, selviydyimme. Tuntui, 
että oli paljon asioita, jotka yhdistävät meitä. Mystistä, miten 
kaikki tuo voi tapahtua yhdelle ihmiselle. 

Kahvikupit olivat tyhjentyneet, haastattelunauhuri pysähty- 
nyt. Petry vaihtoi vielä muutaman sanan amerikkalaisten asevel- 
jien kanssa, pariskunta kätteli kaikki jatkaakseen ajomatkaa. Jo 
lähdettyään kohti ulko-ovea Charles Petry käännähti ja koputti 
sormenpäillään Larry Thornen kuvaa kirjan kannessa. 


—1 think he finally won. 

XXXIII LUKU 


”Minusta tuntuu, että 
Lasse elää. Minusta 
tuntuu, että hän on 

tuolla jossakin.” 


~ Holger Pitkänen 


Lokakuussa 1965 Jalmari Törni kohtasi kotiovellaan merijalka- 
väen univormuun sonnustautuneen ja kunniaa tekevän sotilaan, 
joka ojensi hänelle Yhdysvaltain suurlähetystön leimalla varuste- 


tun kirjekuoren. 

”Yhdysvaltain Sotilasasiamiehen toimisto 
Amerikan suurlähetystö 

Helsinki, Suomi 

20.10.1965 


Valittaen minun on ilmoitettava Teille seuraava tiedonanto, jonka 
olemme tänään saaneet Yhdysvaltain armeijalta Washington DC:sta. 
Yhdysvaltain puolustusministeri on pyytänyt esittämään 
suruvalittelunsa poikanne, kapteeni Larry A. Thornen ka- 
toamisen johdosta Vietnamissa 18.10.1965 hänen lentoko- 
neensa tultua ammutuksi alas. Kun lähempiä tietoja asiasta 
saadaan, Teille ilmoitetaan siitä heti. Jotta voisimme varjella 
kaikkia tietoja, joita voitaisiin käyttää Teidän poikanne va- 
hingoksi, pyydämme Teidän yhteistoimintaanne julkaistaessa 
tietoja hänen nimestään, arvostaan, palvelunumerostaan ja 

syntymäpäivästään. 


J.C. Lambert 
Kenraalimajuri, USA 
Pääadjutantti ' 


Kunnioittaen 

Wayne J. Moe 

Eversti 

Yhdysvaltain sotilasasiamies” 


Sähkettä seurasi lukematon määrä kirjeitä, jossa Jalmarille vakuu- 
tettiin etsintöjen Vietnamissa jatkuvan sekä maassa että ilmassa. 
Kirjoittajien joukossa oli muun muassa SOG-päällikkö Donald 
D. Blackburn ja monia kenraaleita, jotka kaikki kertoivat kaptee- 
ni Thornen olleen Yhdysvaltain armeijan etevimpiä upseereita. 

Kaija, Jalmari ja Salme muistotilaisuudessa, taustalla Jouko Hörkkö ja Tauno Hännikäinen. 


Osasto Törnin jääkärit vietiin erikoiskuljetuksella Kultarantaan asevelitapaamiseen. 

Jalmari sai tietää, että katoamisalueelle oli pudotettu lentolehti- 
siä, joissa luvattiin palkkio yksiköille, jotka pelastaisivat kadok- 
sissa olleen henkilöstön. Armeija yritti saada yhteyden vietkon- 
gin sisseihin, mutta mitä enemmän aikaa kului, sitä varmemmin 
toivo heikkeni. Myös everstit Alpo Marttinen ja Aito Keravuori 
kirjoittivat Jalmarille useasti, mutta ensimmäisissä kirjeissä ollut 
toivonkipinä alkoi hiljaa hiipua. Kapteeni Thornea kuljettanut 
helikopteri miehistöineen oli kadonnut jäljettömiin. Vuoden ku- 
luttua Jalmarille ilmoitettiin, että postuumisti 16.12.1965 maju- 
riksi ylennetty Larry A. Thorne merkittiin kuolleeksi — Killed In 
Action — kadonneen — Missing In Action — asemasta 19. lokakuu- 
ta 1966. Amerikkalaisten virallinen selitys oli, että helikopteri 
törmäsi vuoreen. Thornelle annettiin myös Distinguished Service 
Cross -kunniamerkki, joka myönnetään Yhdysvaltain presidentin 
nimissä sankarillisuudesta ja poikkeuksellisista saavutuksista. 

Marraskuun 9. päivä 1966 Fort Braggin varuskunnassa sijait- 
sevassa erikoisjoukkojen kappelissa klo 10 alkaneeseen siunaus- 
tilaisuuteen osallistui prikaatinkenraali A. E. Milloyn adjutantin 
johdolla sekä arvovaltaisia kutsuvieraita, että majuri Thornen lä- 
heisiä ystäviä ja palvelustovereita kolmelta mantereelta. Omaisia 
tilaisuudessa edusti Aito Keravuori perheineen. 

— Tääll elää hän, vaikk' onkin hauta siellä, lopetti Hellä Kera- 
vuori muistopuheensa Vänrikki Stoolia siteeraten. 

Paikalla olivat myös master sergeant Charles Petry ja majuri 
Charles Norton. Tilaisuutta varten oli painettu käsiohjelma, joka 
jaettiin läsnäoleville. Siihen oli tiivistetty Thornen vaiheikas tari- 
na. Thornen läheisen ystävän, sotilaspastori Tom Cooleyn luettua 
pyhää kirjaa kuultiin Finlandia-hymni. 

— Larry Thornen nimi on liitetty niiden kunniakkaiden san- 
kareiden joukkoon, jotka antoivat henkensä vapauden puolesta, 
lausui sotilaspastori Cooley. 

Läsnäolijat painoivat päänsä ja yhtyivät Isä meidän -rukouk- 
seen, jota johti Lisa Koford. Herran siunauksen jälkeen kuultiin 
trumpetistin esittämä iltasoitto. Vaskipuhaltimen kirkas ääni 
kaikui puhtaana sotilaallisen pelkistetysti sisustetun kappelin ki- 
viseinissä. Kappelin alttaritauluna oli mosaiikki, jonka reunoilla 
olivat erikoisjoukkojen tunnukset ja keskellä seisoi kivääriä seläs- 
sään kantava barettipäinen sotilas. Sotilaan alapuolella olevassa 
rukouksessa pyydettiin viisautta, voimaa ja rohkeutta miehille, 
jotka Jumalaan uskoen puolustavat kaikkea sitä, joka on hyvää, 
totta ja kaunista. 

Lauri Törniä muistettiin myös kotimaassa. Ystäviä pyydettiin 
lehti-ilmoituksella kokoontumaan 12.2.1967 Laulumiesten juh- 
lasaliin Helsinkiin. Paikalle saapuikin lähimpien omaisten ja ys- 
tävien lisäksi suuri joukko Törnin aseveljiä. Kunniavartiossa, joka 
oli ryhmittynyt Lauri Törnin kuvan ympärille, seisoivat maanvil- 
jelijä Raikko Oittila ja kauppias Eino Penttinen. Valkoisen liinan 
päälle, kuvan viereen sijoitetulla alustalla kiilsivät kynttilöiden 
loisteessa entisten vihollismaiden korkeimmat ansiomerkit. Man- 
nerheim-risti, II luokan rautaristi ja kuoleman jälkeisesti myön- 
netty Legion of Merit, joka on eräs arvostetuimmista Yhdysvaltain 
kongressin myöntämistä ansiomerkeistä. Omat muistosanansa 
kirjoitti myös Holger Pitkänen. 


”Sinusta ovat kirjoittaneet ja puhuneet monet. Kaikki, jot- 
ka ovat olleet Sinusta kiinnostuneita, eivät ole olleet ystäviäsi. 
Useat ovat unohtaneet katsoa sinne, mistä tulit, ja kiinnittä- 
neet huomionsa vain siihen, missä olit nyt, kun katosit. 

Kuoltuaan ei ihminen voi olla paha. Eläessäsi lapset kiintyi- 
vät Sinuun aina ja kaikkialla. Eläimet olivat lemmikkejäsi. 
Et sinä voinut olla paha eläessäsikään, vaikka ammattisi oli 
sotilaan ammatti. 

Miehet, jotka ovat taistelleet vastassasi, ovat arvostaneet Si- 
nua. Sota ei ollut Sinun ihanteesi. Turha on muuta kuvitella 
niitten, jotka eivät Sinusta pitäneet.” 


Holger Pitkänen 


Holger Pitkänen päätti vielä vanhoilla päivillään matkustaa Amerik- 
kaan ottamaan Lauri Törnin kohtalosta selvää. Viranomaiset pitäy- 
tyivät kuitenkin antamasta lisätietoja ja tarjosivat kyselijälle tuttua 
selitystä. Ennen kuolemaansa Holger Pitkänen saneli myös omat 
muistelmansa ääninauhalle. Holgerin usko ei ollut sammunut. 

— Minusta tuntuu, että Lasse elää. Minusta tuntuu, että hän on 
tuolla jossakin. 

Myös Jalmari Törni odotti kuolemaansa asti poikansa palaavan. 
Vainoharhaista tai ei, Yhdysvaltain puolustusministeriön turval- 
lisuusosasto avasi uudelleen Larry Thornen aiemmin jo suljetun 
tutkimusmapin. Vaikka Thornea oli vuonna 1961 alkaneissa tut- 
kimuksissa epäilty kommunistien agenteiksi, elokuun 28. päivä 
1965 hänelle oli lisäksi myönnetty oikeus päästä käsiksi Top Secret 
-leimalla varustettuun huippusalaiseen materiaaliin. Lopullisesti 
tutkinnat lopetettiin tältä osin 27. tammikuuta 1966. 

Mitä merkillisimpiä huhuja alkoi liikkua tapauksen ympärillä. 
Yhden mukaan oli löydetty Thornelle kuulunut maihinnousu- 
kenkä, jossa oli murskautuneen jalan jäännökset, toisen mukaan 
Larry Thorne oli nähty taistelevan Pohjois-Vietnamin puolella. 
Erikoisjoukoissa liikkui tapahtuneen jälkeen tarina, jonka mu- 
kaan Thornen helikopterissa olisi ollut mukana vietkongin solut- 
tautuja. Myös Kansa taisteli -lehden yleisönosastolla ihmeteltiin 
tietoa, jonka mukaan Thornen nimi olisi esiintynyt kaatuneiden 
sijasta vangittujen amerikkalaisten listalla Hanoin sotamuseossa. 
Kanarian saarilta lähetettiin Lauri Törnin sisarelle piirros, joka 
näytti aivan kuin hänen hieman vanhentuneelta veljeltään. Törni 

tunnistettiin erään suomalaisnaisen toimesta myös uima-altaalla 
Bangkokissa, Thaimaassa. Rovaniemeläinen Jammu ikuisti elä- 
mänmakuiseen kirjaansa, kuinka hän tapasi alkoholiparantolassa 
sekä kruunaamattoman tangokuninkaan Olavi Virran että Man- 
nerheim-ristin ritari Lauri Törnin. 

Robin Moore oli palannut Yhdysvaltoihin ja Vihreät bare- 
tit nousi erääksi eniten myydyistä kirjoista vuonna 1965. Larry 
Thorne esiintyi kirjassa nimellä Sven ”Steve” Kornie. Sukunimi 
tuntuu tutummalta, kun muistetaan Törnin lausuneen oman 
nimensä kuin 7hor-nie. Yhdysvalloissa on enemmän irlantilaisia 
kuin suomalaisia, joten tulevassa elokuvassa John Waynen nimi 
oli Mike Kirby. Kersantti Barry Sadler sävelsi vuonna 1966 balla- 
din, josta tuli vuonna 1968 valmistuneen Vihreät baretit -eloku- 
van tunnusmusiikki. 


"Silver wings upon their chest 

These are men, America’s best 

One hundred men will test today 
But only three win the Green Beret” 


Barry Sadler — Ballad of The Green Berets 


Elokuvan ansioista erikoisjoukkoihin pyrki ennätysmäärä haki- 
joita, mutta Helsingissä elokuvateatteri Apollon edustalla mielen- 
osoittajat polttivat soihtuja. Osasto Törnin miehen kokoontuivat 
vuosittain muistelemaan karismaattista esimiestään. Yhdysval- 
loissa eversti Aito Keravuori sytytti Hellä-rouvansa kanssa joka 
vuosi kynttilän kristallimaljaan Lassen muistoksi. Sisaret Salme 
ja Kaija saivat jouluisin kirjeen, jossa Yhdysvaltain presidentti 
vakuutti hallituksen tekevän edelleen kaikkensa palauttaakseen 
rakkaimmat kotimaahansa. Suomeen palautettiin Lauri Törnin 
jäämistö, aseet, sotilaspuvut, kunniamerkit, ajokorttikotelo, jon- 

ka välissä oli sisaren pihalta poimittu neliapila. Vihreässä sotila- 
sarkussa oli varusteiden ja sotilasohjekirjojen välissä kuva äidistä. 

Lauri Törniä pyrkivät etsimään myös suomalaiset. Entinen 
mestarijuoksija Denis Johansson lähti Vietnamiin Apu-lehden 
kirjeenvaihtajana, mutta hänen tavoitteenaan oli myös selvittää 
Törnin katoaminen. Viidakossa operoi useita amerikkalaisten 
lähettämiä partioita ja Johansson oli itsekin yhdellä partiomat- 
kalla mukana. Erikoisjoukkojen miehet olivat Johanssonin mie- 
lestä merkillisen epäsovinnaisia, suorastaan boheemeja tyyppejä, 
kun heitä vertasi vakinaisen väen kersantteihin tai upseereihin. 
Sotasankarin salaperäisestä katoamisesta oli kulunut vuosi, eikä 
minkäänlaista uutta ja selventävää tietoa mysteeristä ollut saata- 
villa. Suurin edistysaskel tähän mennessä oli ollut kersantti Novy. 
Johansson oli kuullut Törnistä hurjia juttuja, mutta Novy kertoi 
erikoistuneensa vuorikiipeilyyn Bad Tölzissä, Saksassa. Vuon- 
na 1962 hän oli saanut komennuksen erikoiselle matkalle, joka 
suuntautui Iranin Zagros-vuorille. Ryhmää oli johtanut kaksi ko- 
kenutta 10th Special Forces Groupin kapteenia, joista toinen oli 
ollut Larry Thorne. 

Palattuaan viidakosta Johansson oli asettunut Embassy-hotel- 
liin. Se oli oikeastaan liian kallis hänen matkapäivärahoihinsa 
nähden, mutta matkatessaan maailmalla hän oli oppinut kons- 
tin, joka oli yhtä helppo kuin mielikuvituksetonkin. Mikäli olet 
täysin oudossa maassa ja sinun pitää nopeasti luoda suhteita ja 
hankkia tietoa, mene kansainvälisen hotellin baariin, tilaa vis- 
ki ja pidä korvasi auki. Seuraavana päivänä hän oli marssinut 
saamiaan ohjeita noudattaen Yhdysvaltain tiedotuspalvelun pai- 
kalliseen päämajaan, joka oli majoittunut hotelli Rexiin. Ennen 
kuin amerikkalaiset saattoivat kuitenkaan häntä auttaa, oli Jo- 
hanssonin saatava tarvittavat luvat Vietnamin kansalliselta tiedo- 
tuspalvelulta. Oppaaksi saamansa nuoren amerikkalaiskersantin 

opastuksella asia järjestyi yllättävän kivuttomasti. Johansson luki 
armeijan tiedotteita, istui lehdistöpalavereissa, kyseli, lahjoi ja 
odotti. Törni oli kuitenkin kadonnut kuin maan nielemänä. 

Kulkiessaan päämajan käytävillä Johansson kiinnitti huomiota 
erään amerikkalaisen lentäjän rintapieleen ommeltuun nimilap- 
puun. Mies oli todellakin suomalainen, Parikkalassa syntynyt Matti 
Sakari Kosonen. Kosonen oli syntynyt Itä-Suomessa ja omasi armei- 
jataustan toimittuaan Suomen ilmavoimissa suihkukonelentäjänä, 
yhtenä ensimmäisistä. Lupaavasti alkanutta uraa oli kuitenkin var- 
jostanut myrskyisä suhde kohuttuun seurapiirikaunottareen, Tabe 
Sliooriin. Viimein elämä oli heittänyt seikkailunhaluisen karjalaisen 
Amerikkaan, jossa tämä oli Yhdysvaltain armeijan alokaskoulutus- 
jakson suoritettuaan koulutettu helikopterilentäjäksi ja päätynyt tie- 
tysti Vietnamiin. Warrant officer Kosonen kertoi saaneensa Saigoniin 
merkillisen komennuksen. Kenraaliluutnantti Järventaus oli tulossa 
kaupunkiin kenraali Westmorelandin vieraaksi eikä kuuleman mu- 
kaan puhunut sanaakaan englantia. Kososen oli määrä toimia tulk- 
kina herroille, Järventaus oli kuitenkin kolme päivää aikataulustaan 
myöhässä. Kävi ilmi, että Kososella ja Törnillä oli yhteisiä ystäviä, 
Marttisen miehiksi kutsuttuja patriootteja, jotka olivat kohonneet 
merkittäviin asemiin Yhdysvaltain armeijan palveluksessa. Heidän 
kauttaan Kosonen oli kuullut Törnin edesottamuksista. 

Myös Kosonen kertoi Törnin katoamisesta liikkuvan omituisia 
huhuja. Erään yleisimmin kuullun väittämän mukaan helikop- 
terissa olisi ollut Pohjois-Vietnamin agentti, joka oli kaapannut 
kopterin lennon aikana. Vähän aikaa sitten Börje Sjögren, Koso- 
sen entinen palvelustoveri Suomen ilmavoimista, oli kirjoittanut 
hänelle kirjeen ja esittänyt teorian, jonka mukaan Törni olisi am- 
mattisotilaana myynyt itsensä kommunisteille. 

— Kirjoitin Sökölle, että uskoakseni Törnillä oli enemmän sel- 
kärankaa kuin hänellä, Kosonen nauroi. 

Kosonen lensi itse raskasta CH-47A Chinook -helikopteria. 
Hän epäili, että Törnin H-34-kopteri oli syystä tai toisesta syök- 
synyt viidakkoon. Kosonen oli nimittäin lentänyt noilla seuduilla 
ja tiesi viidakon olevan niin tiheää, että sinne kadonneen koneen 
löytäminen oli puhtaasta sattumasta kiinni. 


”Etsimme kerran päiväkausia turhaan erään ystäväni konetta, 
jonka tiesimme pudonneen vain muutaman kilometrin etäi- 
syydellä tukikohdasta. Viidakkoon syntyneet aukot kasvavat 
parissa päivässä umpeen. 

Monsuunisateeseen tai sumuun joutuessaan helikopteripi- 
lotilla ei ole muuta järkevää vaihtoehtoa kuin yrittää pysyä 
tarkasti paikoillaan ja odottaa kelin parantumista.” 


Matti Kosonen 


Johansson kertoi, että Suomeen saapuneen virallisen selityksen 
mukaan helikopteri oli törmännyt huonossa kelissä vuorenrin- 
teeseen. Tätä Kosonen piti varsin mahdollisena. Johansson ei kui- 
tenkaan eläessään saanut tietää, kuinka Lauri Törnille oli käynyt. 

”Swedish K! Ei 


epäilystäkään. Tuo ase oli 
melko kömpelö, mutta piti 
helvetinmoista meteliä.” 


~ Mike Eiland 


Osasto Törnin jääkärit vanhenivat vääjäämättömästi, ja 1990-lu- 
vun lopulla heidän tukemisekseen perustettiin Osasto Lauri Tör- 
ni Perinnekilta ry. Larry Thornen muistoa vaali Yhdysvalloissa 
myös vireästi toimiva erikoisjoukkojen kilta, Chapter XXXIII. 
Vuosittain erikoisjoukkojen A-erillisosastot kilpailivat Larry 
Thorne Trophysta ja erikoisjoukoissa palvelevien miesten jälkikas- 
vulle myönnettiin poikkeuksellisesta ahkeruudesta Thorne-sti- 
pendi. Larry Thorne nimettiin myös yhdeksi vihreiden barettien 


478 


"Swedish K! Ei epäilystäkään. Tuo ase oli melko kömpelö, mutta piti helvetinmoista meteliä." 


legendaarisimmista sankareista. Nimi Larry A. Thorne ikuistet- 
tiin Washington D.C:ssa sijaitsevaan mustaa kivipaateen. Memo- 
rial Wallin graniittiin on kaiverrettu kaikkien Vietnamin sodassa 
kaatuneiden nimet. Nimi on itäisessä lohkossa 2E, kahdennella- 
toista rivillä alhaalta laskettuna. 

Lauri Törnin etsinnät eivät kuitenkaan päättyneet, vaan Yh- 
dysvaltain puolustusministeriö kirjasi vielä yrityksen löytää ka- 
donnut helikopteri. 


”Maaliskuun 6. ja 7. päivä 1993 yhteistoimintaretkikunta 
matkusti Kham Ducin kaupunkiin, joka sijaitsee Phuoc Sonin 
hallintoalueella, Ouang Nam-Da Nangin provinssissa tutkiak- 
seen MIA/POW tapausta 0174, majuri Larry A. Thorne. Ryh- 
mä haastatteli herra Ho Van Roita, joka ilmoitti löytäneensä 
vuonna 1988 lento-onnettomuuspaikan. Ryhmä tutki onnetto- 
muuspaikan (YC922101) ja löysi lentoaluksen hylyn ja tietole- 
vyn. Tietolevy voitiin myöhemmin yhdistää F-100 -hävittäjään. 
Ryhmä ei löytänyt alueelta mitään muita jäännöksiä. Herra 
Roi kertoi, että hän on vaeltanut kyseisellä vuoristoalueella koko 
elämänsä ajan, eikä siellä ole toista onnettomuuspaikkaa. ” 


Vuoden 1995 joulukuussa Yhdysvaltain puolustusministeriöltä 
sisarille saapunut kirje antoi viimein ymmärtää, että amerikka- 
laiset olettivat Vietnamin hallituksen tietävän jotain tapauksesta. 


”Sulkematta pois vaihtoehtoa, meidän on vielä löydettävä to- 
disteita, että Vietnamin hallituksella on tietoa majuri Thor- 
nesta tai hänen tapauksestaan.” 


Toukokuussa 1997 Joint Task Force Full Accounting -osaston 
46. retkikunta oli ollut tiedustelumatkalla Vietnamissa, Ouang 

Namin provinssissa, Phuoc Myn kylässä. Eräs kyläläisistä ker- 
toi nähneensä huhti-toukokuussa 1968 lentoaluksen matkal- 
la Kham Ducin tukikohtaan, ja kuulleensa räjähdyksen. Ta- 
paus oli sattunut päivää ennen suurhyökkäystä tukikohtaan. 
Kahden vietnamilaisen kyläläisen opastamana amerikkalaisten 
retkikunta kävi alueella, ja raportoi kyseessä olevan todennä- 
köisesti tapauksen tunnistusnumeroltaan 1125. Mutta kun 
kyseinen tapaus oli ratkaistu ja onnettomuuspaikka oli sijain- 
nut muualla, palasi amerikkalaisten retkikunta alueelle touko- 
kuussa 1998. He vierailivat paikassa, jonka tarkat koordinaatit 
olivat 48PYB 9455 8960, ja nyt raporttiin saatettiin kirjata 
löydettynä materiaalina muun muassa Zippo-sytytin, kypärän 
palasia, vietnamilainen tuntolevy sekä moottorin osia, joista 
voitiin päätellä lentoaluksen olleen todennäköisesti H-34-heli- 
kopterin. Nyt mahdollisia tapauksia olisi kaksi, 0383 tai 0174, 
Larry Thorne. Kaikki kolme selvittämätöntä tapausta olivat 
toisistaan vain kymmenen mailin säteellä. Vaikka silminnäki- 
jöiden ilmoittama tapahtuma-aika oli ristiriitainen, olivat löy- 
dökset kiistattomia. 

Suomeen kantautui tieto, että amerikkalaiset harkitsivat etsin- 
täpartion lähettämistä viidakkoon. Vaati kuitenkin satoja säh- 
köpostiviestejä, kirjeitä sekä kaikkien mahdollisten yhteyksien 
käyttämistä, että sain maaliskuussa 1999 järjestettyä tapaamiset 
Havaijille. Laboratorio, jossa kaikkien kadonneiden amerikka- 
laissotilaiden jäännökset tutkitaan, sijaitsi yksikerroksisessa ma- 
talassa rakennuksessa Hickam Air Force -tukikohdassa. Sisään- 
tulija näki ensimmäiseksi suuren laatan, johon oli kaiverrettu 
nimiä. Amerikkalaiset tekivät hyvää työtä, moni sotilas oli palan- 
nut vuosikymmeniä myöhemmin takaisin kotimaansa multaan. 
Laboratorioon oli jo toimitettu dna-näytteet Lauri Törnin mah- 
dollista myöhempää tunnistusta varten. 

Vierailija perehdytettiin tunnistusmenetelmiin, vaikeuksiin ja 
huijausyrityksiin, toiminnan hienovaraisuuteen. Maastopukui- 
nen naisaliupseeri kertoi myös, kuinka retkikuntien operaatiot 
suoritettiin. Laboratorion johtaja eversti Colvin oli juuri palan- 
nut Kauko-Idästä. Paikasta, jonka uskottiin olevan Lauri Törnin 
helikopterin onnettomuuspaikka. 

— Sinne joudutaan lentämään helikopterilla, jonka jälkeen vaelle- 
taan viidakossa rinnettä ylöspäin puolitoista tuntia. Viidakko ei ole 
helppo alue työskennellä. Tautien lisäksi eläimistöstä löytyy muun 
muassa käärme lempinimeltään two-step. Ehdit ottaa kaksi askelta, 
jos se puree. 

Camp H.M. Smitrhissä sijaitsevan Joint Task Force Full Accountin- 
gin esikunnassa majuri Joe Davis on vastassa portailla ja suuressa 
neuvotteluhuoneessa pöydän toisella puolella odotti Yhdysvaltain 
kaikkien aselajien upseereita sekä etsintäoperaatioiden erikoistutki- 
joita. Tapaaminen alkoi virallisissa merkeissä. Amerikkalaiset esitti- 
vät alustuksen osaston toiminnasta ja saavutetuista tuloksista, pitkä- 
jänteisyydestä sekä tehokkuudesta. Vietnamin sodassa kadonneita 
amerikkalaissotilaita oli edelleen puolitoista tuhatta, kaikkia ei kos- 
kaan löydettäisi. Keskustelun edetessä tunnelma rentoutui. Amerik- 
kalaiset ymmärsivät hyvin suomalaisten kiinnostuksen sotasankarin- 
sa lopullisen kohtalon selvittämiseen. Majuri Joe Davis perehdytti 
vieraat tutkimustuloksiin, ja antoi puheenvuoron juuri tähän tapa- 
ukseen keskittyneille erikoismiehille. CW3 Tasso Christian aukaisi 
pöydälle suuren vihreäsävyisen kartan, jossa oli vieraskielistä tekstiä. 
Muutamia kohtia oli merkitty punaisella fosforivarilla. 

— Tässä on Larry Thornen helikopterin viimeisen todetun ra- 
diokontaktin piste, ja tuossa löytämämme paikka. Tähän laskeu- 
tuu tutkimusretkikunnan helikopteri. 

Kartalta löytyi vielä yksi punainen piste. Hieman kauempana 
sijaitseva tapaus 0383, ainoa johon sekaannus voisi syntyä. Kes- 

kustelimme mahdollisuuksista, ettei vääriä toiveita synnytettäisi, 
onnistumisista ja erehdyksistä. Suomalaisryhmän maksimikooksi 
määrättiin viisi henkilöä. Amerikkalaiset luovuttivat pyynnöstä 
myös esittelemänsä kartan. Paikalle kutsuttiin armeijan lääkäri, 
joka antoi pitkän listan viidakossa tarvittavista rokotuksista, eri 
aakkosia etuliitteinä kantavista hepatiiteista, malariasta ja tavalli- 
simmista, mutta vaarallisista taudeista. Lääkäri piirsi yhden lati- 
nankielisen sanan kohdalle mustan ristin. 

— Japanilainen aivokuume. Älkää unohtako tätä, sillä siitä ei 
selviä. Lähetämme 56. tutkimusretkikunnan paikalle heinäkuus- 
sa. Olette tervetulleita mukaan auttamaan meitä. 

Ennen matkaa ilmeni kuitenkin monia epävarmuuksia, amerik- 
kalaiset eivät esimerkiksi olleetkaan aivan varmoja, mahtuisivatko 
suomalaiset samaan helikopterikuljetukseen. Lisäksi he miettivät, 
kenelle kaikille Vietnamin viranomaisille suomalaisten pitäisi il- 
moittautua. Vasta kun Suomen silloinen suurlähettiläs Vietnamissa 
Juha Puromies saatiin ryhmän takuumieheksi, rauhoittuivat ame- 
rikkalaisetkin hetkeksi. Suomella on aina ollut ystävälliset suhteet 
Vietnamin kansan kanssa. Suomalaiset joutuisivat kantamaan itse 
kaiken tarvitsemansa mukanaan, myös muonan. Amerikkalaiset 
tarjoaisivat teltan ja vesihuollon. Hanoista tuli lisätietoa kohteesta 
eversti Matt Martinin käytyä tiedusteluretkellä onnettomuuspai- 
kalla. Rankan marssin lisäksi harmina tulisivat olemaan iilimadot, 
viidakkojokia pitäisi ylittää ja reitiltä oli löytynyt myös tuoreita 
tiikerinjälkiä. Tiedot saivat amerikkalaiset jälleen varautuneik- 
si, jokaisen oli pystyttävä pitämään huolta itsestään. Lopullisesti 
amerikkalaisten huolet hälvenivät kun heille kerrottiin, että kaikki 
matkaan lähtevät suomalaiset olivat käyneet Suomen armeijan ja 
asuneet kuukausia teltoissa, jopa talvella. 

Joint Task Forcen 56. retkikunnan suomalaisjäseniksi valikoi- 
tuivat Törnin sisarenpoika Juha Rajala, kirjailijat Kari Kallonen 

ja Petri Sarjanen, kustantaja Tapio Anttila sekä matkaa dokumen- 
toiva graafikko Juha Saxberg. Vielä viime tingassa amerikkalai- 
set olivat esittäneet, että ryhmän jäsenten olisi akkreditoiduttava 
journalisteina perinteisen turistiviisumin sijaan. Se oli kuitenkin 
mahdotonta, sillä jos viisumi olisi myönnetty, parhaassakin ta- 
pauksessa jokainen olisi saanut puolueen virkamiehen saattajak- 
si. Jälkimmäinen vaihtoehto oli poissuljettu siksi, ettei onnetto- 
muuspaikalle vievässä helikopterissa yksinkertaisesti ollut yhtään 
ylimääräistä tilaa. Amerikkalaisten omat komentosuhteetkin oli- 
vat muuttuneet juuri ennen matkaa, yhteyshenkilöt olivat vaih- 
tuneet ja joku halusi jo vetää takaisin koko projektin. Viimein he 
totesivat, että perääntymistietä ei enää ollut. 

Heinäkuussa vuonna 1999 uuvuttava lento Pariisiin ja Bangkokin 
kautta Vietnamin sosialistisen tasavallan pääkaupunkiin oli päätty- 
mässä. Laskeutuvan koneen ikkunasta saattoi erottaa tulvivia jokia, 
vihreitä, vihertäviä ja keltaisia maatilkkuja, joiden keskellä kasvoi 
trooppisessa tuulessa huojuvia palmuryhmiä. Pilvipeitteen alta juuri 
sukeltaneen Air Francen suuren matkustajakoneen varjo pyyhkäisi 
riisipelloista silmiinpistävien, vedellä täyttyneiden pyöreiden kraat- 
tereiden yli. Pommitusten aikaansaamat kuopat erottuivat selvästi 
korkealta. Terminaalin edessä ryhmää odotti amerikkalaisen Joint 
Task Forcen edustaja, PR-tehtäviin erikoistunut laivaston journa- 
listi JO1 Jeffrey B. McDowell, joka oli jo huolehtinut majoitus- ja 
jatkokuljetusjärjestelyistä. 

Hanoin keskustaan tultaessa seurueen huomio kiinnittyi taloi- 
hin, jotka olivat kapeita, mutta pitkiä ja korkeita. Selityksenä oli 
tontin hinta, joka määräytyi talon julkisivun pituuden mukaan. 
Liikenne kaupungissa vaikutti täysin kaoottiselta. Nuoresta vä- 
estöstä kolme neljäsosaa ei myöskään ollut kokenut sotavuosia. 
Etelässä, entisen Saigonin ympäristössä ei markkinatalous oike- 
astaan koskaan joutunut hellittämään otettaan. Kaupungin nimi 

vain muutettiin sodan jälkeen kommunistien johtajan mukaan 
Ho Chi Minh Cityksi. Hotelli Hanoissa osoittautui ylelliseksi, 
pääasiassa korealaisten huippuliikemiesten suosimaksi luksusho- 
telliksi. Illalla ryhmä tapasi Suomen paikallisen suurlähettilään 
Juha Puromiehen illallisen ääressä. Puromies selitti suomalaisten 
suunnitelleen Vietnamiin laajan vesihuoltojärjestelmän ja sik- 
si nauttivan paikallisen hallituksen taholta suurta luottamusta. 
Hän kertoi saapuvansa onnettomuuspaikalle Yhdysvaltain suur- 
lähettilään Douglas Pete Petersonin kanssa heinäkuun 27. päi- 
vänä. Myös Peterson tunsi asiaa kohtaan henkilökohtaista mie- 
lenkiintoa, sillä hän oli toiminut Vietnamin sodassa lentäjänä ja 
vietti vuosia pohjoisvietnamilaisessa vankilassa, Hanoi Hiltonissa. 

MIA Officen paikallisessa päämajassa seuraavana aamuna ryh- 
mälle järjestettävässä tiedotustilaisuudessa odotti everstiluutnant- 
ti Matt Martin. Suomalaiset opastettiin portilta kokoustilaan, 
joka sijaitsi päämajan ensimmäisessä kerroksessa. Hieman kello 
yhdeksän jälkeen everstiluutnantti Martin toivotti suomalaiset 
tervetulleiksi osallistumaan 56. retkikunnan, Joint Task Force 
Full Accountingin ehkä vaikeimpaan tehtävään, jonka päämäärä- 
nä oli tapauksen 0174 sulkeminen. Martinin ulosanti oli selkeää 
ja täsmällistä. Käydessään lyhyesti läpi US MIA Officen historiaa 
Martin esitti valkokankaalle heijastettuja tilastotietoja. Martinin 
takana lepäsi salossaan suuri liittovaltion lippu. Vaikutelma oli 
hyvin amerikkalainen. Everstiluutnantti Martin siteerasi Yh- 
dysvaltain Vietnamin-suurlähettilään sanoja. 


— Never before in the history of mankind has any nation done 
what we are doing. 


Kieltämättä Martinin esittämät luvut tekivät kuulijoihin vaiku- 
tuksen. Kaakkois-Aasian alueella oli edelleen kadoksissa 2 059 

amerikkalaissotilasta, pelkästään Vietnamissa kadoksissa oli 
1 533 armeijan, laivaston, ilmavoimien, merijalkaväen ja ran- 
nikkovartioston sotilasta. Siviilejä oli kadoksissa 39. Viittäsataa 
sotilasta ei koskaan löydettäisi, sillä onnettomuus saattoi olla ta- 
pahtunut merellä. Amerikkalaiset menettivät Vietnamin sodas- 
sa lähes 7 000 helikopteria, joko alasammuttuina tai erilaisissa 
onnettomuuksissa. 

Amerikkalaisilla oli käytössään noin miljoona dollaria yhtä 
operaatiota kohden, joten varojen puutteeseen etsintätyö ei lop- 
puisi. Vietnamin hallitus puolestaan tarvitsi kipeästi dollareita, 
joten yhteistyön perusedellytykset olivat olemassa. Yhdestä viida- 
kosta kaadetusta suuremmasta puusta amerikkalaiset maksoivat 
250 dollaria, pienestä 25 dollaria. Lisäksi maksettiin maankäytös- 
tä sekä vietnamilaisten työntekijöiden palkat 50 dollaria päiväl- 
tä, dollareina, valtion tilille ja käytettäväksi kyseisen maakunnan 
hyväksi. Juha Pohjonen ja Oula Silvennoinen väittävät kirjassaan 
aikakauslehti Seuran rahoittaneen ”suomalaisen retkikunnan sa- 
moamisen” vuonna 1999 Kaakkois-Laosin vuoristoseudulla. Do- 
sentit tekevät ennakkoluuloihin perustuvan maallikkovirheen. 
Aikakauslehti ei maksanut matkasta euroakaan, vaikka julkaisi 
myöhemmin artikkelin. Retkikunta hoiti omat kulunsa, viida- 
kossa suomalaiset kuuluivat Joint Task Forcen 56. retkikuntaan. 
Retkikunta ei myöskään samoillut Laosissa vaan Vietnamissa. 

Saatuaan päätökseen sotilaallisen tehokkaan esitelmänsä his- 
toriasta ja organisaatiorakenteesta, Martin ryhtyi perehdyttä- 
mään suomalaisia tulevaan tehtävään. Fläppitaululle piirretystä 
karkeasta kartasta oli helppo hahmottaa itse onnettomuuspaikka 
sekä sen läheisyydessä sijaitseva helikopterin laskeutumispaikka 
ja leiri, joka toimisi tutkimusryhmän tukikohtana. Helikopterin 
laskeutumisalue oli uusi, amerikkalaiset olivat joutuneet raivaa- 
maan aikaisemmin kaavaillusta poikkeavan paikan, sillä venäläis- 

valmisteinen helikopteri ei pystyisikään laskeutumaan alkuperäi- 
seen kohteeseen. 

Samana iltana, 500 kilometriä Hanoista etelään, Vietnam Air- 
linesin sisäinen lento numero 315 saapui aikataulun mukaisesti 
Da Nangiin kello 17.45 paikallista aikaa. Sotavuosina tämä kes- 
kellä Vietnamia sijaitseva satamakaupunki oli yksi amerikkalais- 
ten suurimmista varuskuntakaupungeista laivastotukikohtineen 
ja lentokenttineen. Furama Resort, Ranskan siirtomaa-aikojen 
ylellistä tyyliä edustava hotelli sijaitsi aivan meren rannalla. Seu- 
raavana aamuna kello 05.15 matkaherätyskello herätti ryhmän, 
kello 06.30 joukko kokoontui hotellin edessä ja nousi minibus- 
siin, joka suunnisti kohti Da Nangin lentokenttää. Saattajaksi 
oli edellisenä iltana saatu kersantti Sam Pham, amerikkalainen 
vietnamilaissyntyinen sotilas, jonka kielitaito selvittäisi muodol- 
lisuudet nopeammin. 

Lentokentällä odottanut venäläinen MIL MI-17 -kuljetusheli- 
kopteri näytti jotenkin alakuloisen näköisenä, vaikutelma syntyi 
kenties liikkumattomuuttaan alaspäin taipuneista roottorinla- 
voista. Tasan kello 07.30 helikopterin pilotti painoi moottorin 
käynnistyskytkimiä. Isotov-turbiinit heräsivät ja alkoivat ujel- 
taen pyörittää suuria roottorinsiipiä. Helikopteri nousi ilmaan 
ja suuntasi kohti lounasta, matkan edistyessä maasto kävi yhä 
vuoristoisemmaksi. Vihreää, läpitunkemattoman näköistä sade- 
metsää oli kaikkialla. Laskeutumisalue oli raivattu vuoren laelle, 
valtavan kokoiset kannot kertoivat paikalla hetki sitten kasva- 
neen sankkaa metsää. Oli aivan kuin kopteri olisi laskeutunut 
keskelle National Geographic -dokumenttia. Helikopterin lasti oli 
purettava nopeasti, sadepilvet olivat lähestymässä. Laskeutumis- 
paikalla odotelleet vietnamilaiset muodostivat ketjun ja alkoivat 
kantaa kopterin ovelle siirrettyjä vesipullolaatikoita. Suomalaiset 
ryhtyivät auttamaan vedenkannossa tarkastettuaan nopeasti, ettei 

kopteriin ollut jäänyt kenenkään varusteita. Nuori amerikkalai- 
supseeri toivotti saapujat tervetulleeksi. 

— Hello, Im captain Andy Hollingsworth, leader of the F-team. 
We call ourselves Highlanders. Welcome to your new home! 

— Kutsumme itseämme sillä nimellä, koska teemme työtä vuo- 
rilla. Minun joukkueeni ei ole koskaan epäonnistunut tehtäväs- 
sään, emmekä aio epäonnistua nytkään, Hollingsworth vakuutti. 

Mark Andrew Hollingsworth oli Yhdysvaltain armeijan eri- 
koisjoukkojen, vihreiden barettien kapteeni ja kykeni johtamaan 
A-erillisosastoksi kutsuttua operatiivista yksikköä kaikissa olo- 
suhteissa. Hän oli siis saanut suurin piirtein saman koulutuk- 
sen kuin Törnikin. Hollingsworth totesi, että F-teamissa työs- 
kenteli toinenkin erikoisjoukkojen mies, lääkintäkersantti Ruben 
Gonzales. Molempien yksikkö oli 7th Special Forces Group. 
Amerikkalaisten leiri sijaitsi koko harjun korkeimmalla kohdalla. 
Harju oli varsin jyrkkärinteinen ja molemmilla puolilla rinteet 
laskivat vehreisiin laaksoihin, joiden pohjalla kiemurteli ylhäältä 
vuorilta laskeva joki. Kapteeni osoitti suomalaisille varattua telt- 
taa ja kehotti ryhmää purkamaan varusteet toistaiseksi sen eteen. 
Teltta oli toiminut tilapäisesti amerikkalaisten varastona, joten se 
piti ennen majoittumista siivota ja tyhjentää. Teltan viereen oli 
raivattu pieni aukio, jonka reunalla myös kapteenin teltta sijait- 
si. Kapteenin teltan edessä oli kokoontaitettava neuvottelupöytä, 
kahden puun väliin oli pingotettu Highlanders-tunnus. Kapteeni 
Hollingsworth esitteli pikaisesti vesivaraston, keittopaikan, lää- 
kintäteltan ja sähkökompressorin. Kaikki vaikutti suomalaisista 
käytännölliseltä ja hyvin organisoidulta. Kaikki olivat oikeastaan 
varautuneet huomattavasti askeettisimpiin oloihin. 

Suojalevyn alla oli paitsi tarkka kartta alueesta korkeuskäyri- 
neen, myös nostalgisen oloinen, mustavalkoinen valokuva kap- 
teeni Lauri Törnistä jatkosodan viime päiviltä. Törnin kuvan 

alla oli lisäksi värikuva lentävästä Sikorsky H-34 -helikopterista. 
Suomalaiset kertoivat Juha Rajalan olevan Törnin sisarenpoika. 
Seuraavaksi käytiin kättelemässä vietnamilaisten johtomiehet. 
Vaikka suomalaiset olivat lähteneet matkaan aikaisin aamulla, 
oli muu F-joukkue jo valmistelemassa onnettomuuspaikalla. Se 
sijaitsi pitkänomaisen harjun toisessa päässä. Sinne päästäkseen 
oli kuljettava helikopterin laskeutumispaikan, LZ:n läpi. Ryhmä 
marssi harjun päällä mutkittelevaa polkua. Noin kolmensadan 
metrin päässä laskeutumispaikalta polku haarautui. Vasemmal- 
le johtava polku laski onnettomuuspaikalle, oikealle vievä polku 
taas vietnamilaisten työntekijöiden leiriin. Laskeutumista helpot- 
tivat puiden väliin pingotetut köydet. 

Valkoisilla merkkinaruilla eristettiin jyrkästä rinteestä noin 
kahdeksan metrin levyinen kaistale, joka jatkui alas kohti laak- 
soa. Eristettyä aluetta, joka jatkui noin neljänkymmenen metrin 
pituisena suorakaiteena alas, oli kaivettu vasta muutaman metrin 
pituudelta. Kaivaukset näyttivät ulottuvan noin puolen metrin 
syvyyteen saviseen rinteeseen. Maaperästä oli tutkittava mustu- 
nut kerros, sillä se oli palanut ja oli ollut siksi aikoinaan pinnalla. 
Helikopterin tuulilasinpaloja sekä muita irronneita kappaleita 
löytyi kuitenkin laajalta alueelta. Vietnamilaisten tehtävänä oli 
kuljettaa rinteestä kaivettu multa ämpäriketjun avulla siivilöimis- 
pisteille, jotka oli sijoitettu onnettomuuspaikan molemmin puo- 
lin. Yhdellä siiviläkehikolla työskenteli aina kahta vietnamilaista 
kohden yksi amerikkalainen, joka valvoi, ettei mitään arvokasta 
tullut poisheitetyksi. Kostea multa oli tunnusteltava sormin, sillä 
haurastuneita luunpalasia oli todella vaikea erottaa savimöykyis- 
tä, juurista ja puunpaloista. 

Rinteen yläosa, jossa oletettu kopterin törmäyskohta sijaitsi, oli 
kaltevuudeltaan noin 30—40 astetta. Helikopterin neljä tonnia pai- 
nava runko oli maahantörmäyksessä tuhoutunut lähes täydellises- 

Helikopterin jyrkkä onnettomuuspaikka sijaitsi lähellä viidakkovuoren lakea. 

Kaivauksissa löytyi kahteen osaan pirstoutunut ruostunut Swedish K -konepistooli. 


AEP. 


Helikopterin tunnistetiedot vahvistivat, että onnettomuuspaikka Vietnamissa oli oikea. 

ti. Tulipalo oli ollut räjähdyksenomainen ja kuumuus suuri, sillä 
alumiiniset ja kevytmetalliosat olivat sulaneet pieniksi möykyiksi, 
jotka korroosio oli vuosikymmenien ajan edelleen haurastuttanut. 
Tuohon aikaan koptereiden rungon materiaalina käytettiin mag- 
nesiumia, joka sulaa 650 asteessa ja jonka kiehumispiste on 1 120 
astetta. Magnesium palaa ilmassa häikäisevällä liekillä. Oli vaikea 
kuvitella kenenkään kopterin sisällä olleen selvinneen törmäyk- 
sestä ja sitä seuranneesta tulipalosta. Raskaammasta metallista 
valmistetut suurimmat palaset, kuten massiivinen H-34-kopterin 
moottori, olivat kierineet osina mäkeä alas. Voimansiirtoakseli ja 
sylinteripesä olivat säilyneet lähes ehjinä. Ne saattoi helposti erot- 
taa maasta jo kymmenien metrien päästä. Näin ei kuitenkaan olisi 
ollut, ellei aluskasvillisuutta olisi ensin raivattu pois. Ylhäältä löytyi 
kopterin kevyempien osien lisäksi hampaita ja pieniä luunsiruja. 
Rinteen jyrkin osa lähenteli 50—60 astetta, joten tutkimustyöt oli 
tältä osin suoritettava köysien avulla. 

Kaivauspaikalla töitä johti antropologi Dennis Danielson, joka 
oli itsekin taistellut merijalkaväen sotilaana Vietnamin sodassa 
konekivääriryhmän johtajana. Danielson näytti suomalaisil- 
le pieniin muovipusseihin pakkaamiaan hampaita, jotka olivat 
säilyneet yllättävän ehjinä. Ensi töikseen onnettomuuspaikalla 
Danielson oli ruuduttanut rajatun alueen ja nimennyt kunkin 
ruudun omalla koordinaatillaan. Kun jotain merkittävää löy- 
tyi, hän puhdisti löydökset huolellisesti ja suljettuaan kappaleen 
muovipussiin, kirjoitti pussin päälle sen ruudun koordinaatin, 
josta löydös oli tehty. Kokenut antropologi pystyi paljaalla sil- 
mällä muun muassa päättelemään, kuuluiko hammas aasialaisen 
vai eurooppalaisen rodun edustajalle. Danielson tahtoi keskus- 
tella erityisesti Juha Rajalan kanssa selvittääkseen, oliko tämän 
enolla todennäköisesti yllään tai mukanaan jotain sellaista, joka 
mahdollistaisi varman tunnistamisen jo onnettomuuspaikalla. 

Suomalaiset kertoivat Törnillä mukanaan olleesta aseistuksesta. 
Danielson kyseli vielä Juha Rajalalta, tiesikö tämä enollaan olleen 
kultahampaita. Niitä oli nimittäin jo ehtinyt onnettomuuspai- 
kalta löytyä. Rajala puisteli päätään. 

Kaivuutyö rinteessä oli raskasta työtä, eikä amerikkalaisilla ollut 
mitään sitä vastaan, että suomalaiset hoitaisivat kaikki lapiotyön 
ja hakkuhommat. F-joukkueeseen kuului 17 amerikkalaista, nyt 
mukaan liittyivät Jeff McDowell ja viiden hengen suomalainen 
etsintäryhmä. Töitä rinteessä tehtiin aamupäivällä puoli kahdek- 
sasta puoli kahteentoista. Sitten seurasi paikallisen tavan mukaan 
kahden tunnin lepotauko, jonka aikana ruokailtiin. Puoli kah- 
delta työt jatkuivat uudelleen ja iltapäivällä työskenneltiin kello 
neljään asti. Vaikka työajat tuntuivat ensiksi ajateltuna kevyil- 
tä, oli työskenteleminen rinteessä kuumuuden ja ohuen ilman 
vuoksi raskasta. Kallion päältä irrotettu ohut maa-aines vieritet- 
tiin alas tasanteelle, joka oli pengerretty aivan rinteen alaosaan. 
Penkereellä työskentelevät suomalaiset lapioivat maa-aineksen 
ämpäreihin, jotka vietnamilaiset puolestaan kuljettivat ketjussa 
siivilöimispisteille. Aivan rinteen alaosassa, kohdassa jossa harju 
taittui tasaiseksi maaksi, kasvoi vantterarunkoinen puu, jolla oli 
suuret, osittain maanpinnalla kasvavat juuret. Puun juuristo oli 
kerännyt kuin syliinsä sateen huuhtomaa materiaalia. 

Iltapäivällä, noin kahden aikoihin, koko suomalaisryhmä ko- 
koontui tarkastelemaan onnettomuuspaikalta löytynyttä kone- 
pistoolia. Sen piippu oli katkennut ja koko ase oli pahasti ruos- 
teen runtelema, joten aseen tunnistaminen oli vaikeaa. Tunnit 
kuluivat nopeasti töitä tehdessä, ja amerikkalaisetkin yllättyivät 
löydösten määrästä. Eräässä palasessa oli tallella helikopterin val- 
mistusnumerot ja päiväykset. Luvut täsmäsivät, kyseessä oli nyt 
varmuudella H-34-helikopteri. Tutkija Alan Couturier tarkisti 
kaikki löydökset, valokuvaaja Tony Rayburn ikuisti ne filmille. 

Ilta oli jo pimenemässä, kun kaksi peräkkäistä, terävää ään- 
tä leikkasi vuoristoilmaa hiljentäen puheensorinan leirissä. Suo- 
malaiset epäilivät äänten olleen laukauksia. Seuraavana päivänä 
vietnamilainen tulkki vahvisti tiedon ja kertoi ylpeänä, että lä- 
heisessä kylässä asuva metsästäjä oli ampunut karhun aivan base 
campin vierestä. Vieraat kutsuttiin juhliin, ja illan hämärtyessä 
suomalaiset siirtyivät kapteenin perässä vietnamilaisten työnjoh- 
tajien leiriin. Karhun kaataminen oli vuoristolaisille merkittävä 
tapahtuma. Paikalle oli saapunut lähikylien päälliköiden lisäksi 
provinssin päällikkö sekä armeijan eversti. Suomalaiset luovutti- 
vat everstille Suomesta tuodun Finlandia-pullon ja kertoivat sen 
etiketissä juoksevista poroista ja keskiyön auringosta. Karhu oli 
riiputtamisen jälkeen paloiteltu ja paistettu suurissa vartaissa hiil- 
lostamalla. Väriltään tumman punainen, hieman raa'aksi jätetty 
liha maistui poron ja härän risteytykseltä. Kyytipojaksi vietnami- 
laiset tarjosivat itsetehtyä pontikkaa, lämmintä riisiviinaa. 


”Tunnelma myrskylyhtyjen valaiseman pitkän pöydän ääres- 
sä oli silti nyt lämmin ja välitön. Oli koskettavaa huomata, 
että ihmiset olivat kuitenkin niin samankaltaisia iloineen ja 
suruineen, asuivatpa nämä sitten Helsingin Eirassa tai Viet- 
namin ja Laosin tiettömällä rajaseudulla. 

Kapteeni Hollingsworth ojentautui viimein seisomaan ja 
kiitti vietnamilaisten johtajia yhteistyöstä. Eräs vietnamilais- 
ten päälliköistä nousi silloin ylös ja tarttui kapteenin oikeaan 
käteen molemmilla käsillään, kuten täällä oli tapana. 

— War is over, hän sanoi vahvasti murtaen ja katsoi kaptee- 
nia hymyillen silmiin. 

Hetki oli kaikessa mutkattomuudessaan karun kaunis. 
Kaikki taputtivat, monet halailivat ja joivat veljesmaljoja.” 


Ristiretki 

Päivät muuttuivat sateisiksi ja se haittasi työskentelyä rinteessä. 
Välillä jo epäiltiin, että lähestyvä myrsky estäisi myös suunnitel- 
lun suurlähettiläiden vierailun leirissä. Viimein, sovittuna päivä- 
nä mutta hieman viivästyneenä, suurlähettiläät laskeutuivat alas 
kapteeni Hollingsworthin opastamana, tiukasti turvaköydestä 
kiinnipitäen. Douglas Petersonin ja Juha Puromiehen lisäksi seu- 
rueeseen kuului roteva erikoisjoukkojen veteraani, everstiluut- 
nantti Michael Eiland sekä vietnamilainen eversti Vien. Eiland 
tunnisti hänelle näytetyn aseen. 

— Swedish K! No doubt about it. 

— That gun was quite clumsy, but made a hell of a noise. 

Antropologi Dennis Danielson kertoi suurlähettiläille etsin- 
töjen edistyneen muutamasta sateisesta päivästä huolimatta ai- 
kataulun mukaan. Erilaisia luita oli hänen haltuunsa kertynyt 
tähän asti noin puolitoista kiloa ja Danielson uskoi näytteiden 
riittävän Havaijilla suoritettaviin dna-tutkimuksiin, jotka toisivat 
sataprosenttisen varmuuden vainajien henkilöllisyydestä. Ensiksi 
näytteet lähetettäisiin kuitenkin Hanoihin, jossa suoritettaisiin 
alustavat tutkimukset. Suomen suurlähettiläs Juha Puromies tie- 
dusteli, kuinka varmana amerikkalaiset tällä hetkellä pitivät sitä, 
että kyseessä oli juuri tapaus 0174 eli Lauri Törni alias Larry 
Thorne. Kapteeni Hollingsworth kertoi kaiken olevan kohdal- 
laan. Helikopteri on oikeaa tyyppiä ja valmistus- sekä korjaus- 
merkinnät täsmäsivät. Matkustajien lukumäärä oli oikea. Lisäksi 
amerikkalaisilla ei kerta kaikkiaan ollut tällä alueella kadoksissa 
toista samanlaista kopteria. Myös Danielson uskoi, ettei erehty- 
misen mahdollisuutta ollut. 

Kun suurlähettiläät olivat saaneet kaipaamansa vastaukset, 
päätettiin pitää jo Suomessa laaditun suunnitelman mukaisesti 
pieni muistotilaisuus onnettomuuspaikalla. Tätä varten Törnin 
sisarenpoika Juha Rajala oli kaivanut steriilille alueelle, helikop- 

terin oletettuun maahansyöksymiskohtaan pienen kuopan, jonne 
hän laski Osasto Lauri Törnin Perinnekillan teettämän lautasen. 
Hopeanväriseen lautaseen oli kaiverrettu Osasto Törnin tunnus, 
T-kirjain ja sen läpi viistosti lyövä salama. Yhdysvaltain suurlä- 
hettiläs Douglas Peterson asetti puolestaan kuoppaan Missing In 
Action -muistokolikon. 

— Never forgotten. 

Myös eversti Vien kunnioitti Törnin muistoa pienen kaivan- 
non äärellä. Hän oli toiminut vietkongin pataljoonan päällikkö- 
nä Kon Tumin seuduilla käydyissä taisteluissa 1970-luvun alussa. 
Hiljainen hetki päättyi. Kapteeni Hollingsworth tuli suomalais- 
ten luo ja kertoi jälleen muuttuneen tilanteen. 

— Sää muuttuu edelleen huonommaksi, eivätkä säätiedotukset- 
kaan lupaa yhtään parempaa. Teidän on kaikkien sittenkin läh- 
dettävä tuolla helikopterilla, sillä muuten todennäköisesti jäätte 
viidakkoon loukkuun jopa muutamaksi viikoksi. 

Suomalaiset arvioivat nopeasti tilanteen. Koko etsintäalue oli 
lähes tutkittu, jäljelle jäänyt aika käytettäisiin pääsääntöisesti 
alueen siistimiseen. Aikaa helikopterin lähtöön oli vain puoli- 
sen tuntia. Suomalaiset heilauttivat kättään ja huusivat kiitok- 
set muille highlanderseille valittaen, että lähdöstä tuli hieman 
kiireinen. Päivien rasitukset unohtuivat ryhmän juostessa ylös 
rinnettä. Rinkoista poistettiin kaikki tarpeettomaksi katsottava, 
tilaa tehtiin helikopterin osille, luodeille, kopterin tuulilasin pa- 
lasille. Itse käärin Swedish K -konepistoolin oman pakkaukseni 
alimmaiseksi. Mikäli tullissa tai turvatarkastuksessa kysyttäisiin 
jotain, olin päättänyt puhua totaalisen huonoa englantia. 

”Se olisi ollut huono 
käsikirjoitus, huono 
loppu tarinalle.” 


~ Juha Rajala 


Amerikkalaiset kuljetuskoneet lennättivät tähtilipulla peitetyissä 
metallisissa arkuissa Havaijin tutkimuslaboratorioon retkikun- 
nan löydökset, satoja pieniä luunkappaleita ja hampaiden palasia. 
Samalla lennolla matkasivat myös muiden samaan aikaan Vietna- 
missa työskennelleiden Joint Task Forcen retkikuntien löydökset. 
Suomalaiset tiesivät, että tuloksia ei kannattanut odotella kovin 
nopeasti. Fi ollut edes varmaa, saataisiinko dna-testit otettua, sil- 
lä luiden kappaleet olivat pieniä, ne olivat olleet viidakon emäk- 
sisessä maassa yli 30 vuotta ja kaiken lisäksi helikopteri oli räjäh- 
tänyt ja palanut hirvittävällä kuumuudella. 

”Ryhmä oli löytänyt neljä henkilökohtaista esinettä: kaksi riip- 

pulukon avainta, pienen palasen tunnuslevyn ketjusta, sekä 
vahingoittuneen vietnamilaisen kolikon. Ihmisen hampaita 
sekä satoja pieniä luunpalasia palautettiin Yhdysvaltoihin se- 
remoniassa Hanoin kansainvälisellä Noi Bain lentokentällä, 
jossa läsnä olivat Yhdysvaltain ulkoministeri Madeleine Al- 
bright sekä USA:n suurlähettiläs Vietnamissa Pete Peterson. 
Kun jäännökset saapuivat Havaijille 9. päivä syyskuuta 1999, 
ne vietiin armeijan Central Identification Laboratoryyn.” 


Jeffrey B. McDowell 


Suomen keskusrikospoliisi ojensi auttavan kätensä ja heidän tut- 
kimuslaboratoriossaan saatiin selvitettyä Törnin Carl Gustav -ko- 
nepistoolin pois hiottu sarjanumero, ruosteen alta. Konepistooli 
oli kuin olikin saatu ilman vaikeuksia tullien läpi Suomeen. Tut- 
kimuksissa todettiin, että kyseisen aseen oli ostanut CIA erään 
peiteoperaatioissa käyttämänsä yhtiön kautta ja aseen tie oli 
vienyt sen jälkeen Vietnamiin. Kaikki oli siis kohdallaan. Myös 
Suomeen matkanneista palasista voitiin sarjanumeroiden lisäksi 
todeta, että H-34-helikopteri oli viimeksi käynyt läpi perusteelli- 
sen korjauksen maaliskuun 18. päivänä vuonna 1964, puolitoista 
vuotta ennen onnettomuutta, joten minkäänlaista ristiriitaa ei 
ollut kopterinkaan osalta. 

Osasto Törnin perinnekilta jatkoi omalta osaltaan työtään jää- 
käreiden hyväksi. Itsenäisyyspäivän juhlaillalliset pidettiin vuo- 
sittain, jääkäreiden kanssa käytiin risteilemässä ja vierailemassa 
varuskunnissa, edesmenneet aseveljet saatettiin haudan lepoon. 
Aika oli kuitenkin armoton. Kaikki eivät saisi jättää viimeistä 
tervehdystään rakkaimmalleen. Lauri Törnin sisar Kaija Mikkola 
kuoli heinäkuussa 2001. Toisen sisaren Salme Rajalan aviomies 
Helge oli nukkunut pois muutamaa vuotta aikaisemmin. Viimein 

Juha Rajala sai puhelinsoiton Yhdysvalloista sekä monisivuisen 
tutkimusraportin telefaxilla. Amerikkalaiset olivat onnistuneet 
varmistamaan helikopterin vietnamilaisen miehistön henkilölli- 
syyden, ja jopa tunnistamaan heidät. 

Helikopterin lentäjät, luutnantti Phan The Long sekä luut- 
nantti Nguyen Bao Tung, pystyttiin tunnistamaan dna-testeillä. 
Konekivääriampuja ja crew chief, kersantti Bui Van Lanh, tun- 
nistettiin löytyneen tuntolevyn perusteella. Lauri Törnin osalta 
vahvin todiste oli hammaskartan perusteella todennettu puuttu- 
van hampaan numero 18 tilalle rakennettu kruunu. Mutta koska 
kaikkia luunpalasia oli mahdotonta erotella henkilöiden mukaan, 
haudattaisiin helikopterin miehistö sotilaallisin kunnianosoituk- 
sin yhteishautauksena Arlingtonissa, Washington D.C:ssä, kesä- 
kuun 26. päivänä vuonna 2003. Kun mukaan raporttiin kirjattiin 
myös aihetodisteet, pystyi tutkimuksen johtaja allekirjoituksel- 
laan vahvistamaan tapauksen 0174 olevan nyt selvitetty. Juha Ra- 
jala lähetti jokaiselle Törnin jääkärille henkilökohtaisen kirjeen, 
sen jälkeen annettiin tiedote julkisuuteen. Samalla informoitiin 
myös Puolustusvoimia, sillä otaksuttiin, että Suomen armeija ha- 
luaisi kunnioittaa Mannerheim-ristin ritariaan ja maamme itse- 
näisyyden puolustajaa jollain tavoin. 

Ilma oli kuuma ja kostea, vaatteet liimautuivat ihoon kiinni 
kun Juha Rajala seisoi Arlingtonin sotilashautausmaalla Yhdys- 
valloissa. Neljä vuotta aikaisemmin ilma oli ollut myös kuuma ja 
kostea, maastovaatetus oli vain nyt vaihtunut mustaan pukuun. 
Edellisen illan muistotilaisuudessa suomalaiset olivat kuulleet ris- 
tiretken toisen puolen, helikopterissa kun oli ollut myös kolme 
Etelä-Vietnamin armeijan sotilasta, kaksi pilottia ja konekivää- 
riampuja. Luutnantti Phan The Longin poika oli pitänyt tunteel- 
lisen puheen. Hän oli ollut neljävuotias, kun upseerit olivat tul- 
leet käymään heidän kotonaan. Miehet toivat lahjoja mukanaan, 

mutta heidän kerrottuaan asiansa oli äiti purskahtanut katkeraan 
itkuun. Äiti jäi yksin huolehtimaan kuudesta lapsesta, ja odotti 
elämänsä loppuun asti miehensä palaavan. Lentäjän poika kiitti 
kyynelsilmin isän tuomisesta heidän uuden kotimaansa multiin, 
nyt äiti ja isä olivat jälleen yhdessä ja pitäisivät huolta toisistaan. 

Suomalaiset istuivat hiljaa takarivissä. Suomalaiset ja amerikka- 
laiset noutivat vietnamilaisen Vietnamista Yhdysvaltoihin. Maa- 
ilmanpolitiikka on joskus kummallista. Vietnamilaisia oli Mur- 
phy 's Funeral Homessa enemmän kuin suomalaisia, luonnollisesti. 
Myös luutnantti Nguyen Bao Tungin omaiset sekä kersantti Bui 
Van Lanhin saattajat lausuivat koskettavat muistosanat. He olivat 
lisäksi rakentaneet eräänlaiset muistotaulut valokuvineen siunat- 
tavasta. Tapa oli suomalaisille outo ja siksi he pitivät matalampaa 
profiilia. Suomalaiset Aseveljet Amerikassa -yhdistyksen puheen- 
johtaja John Kirk piti lyhyen muistopuheen, jossa hän kertoi 
Lauri Törnistä ja Suomen käymistä sodista. 

Matka hotellilta sotilashautausmaalle oli tyylikäs, edessä olivat 
omaisia odottaneet mustat limousinet, heidän jäljessään tulivat 
muiden hautajaisvieraiden autot. Amerikkalaiset moottoripyö- 
räpoliisit johtivat kulkuetta ja pysäyttivät highwayn liikenteen, 
jolloin koko hautajaisseurue pääsi liikkumaan yhtenäisenä kul- 
kueena. Vihreissä lehdoissa kiemurteli puurivistön reunustamia 
teitä ja niiden välissä olevilla nurmikentillä sijainneet valkoisten 
hautapaasien rivistöt olivat vaikuttava näky. Ilmastoitu Fort Myer 
-kappeli täyttyi nopeasti hautajaisvieraista, sillä ulkona oli tukah- 
duttavan kuuma. Paikalla oli yhdysvaltalaisia kenraaleita ja kap- 
pelin etuosaa koristivat sekä Törnin jääkäreiden että Yhdysval- 
tojen puolustusministerin seppeleet. Suomen puolustusvoimien 
virallisena edustajana paikalla oli sotilasasiamies, eversti Hannu 
Haug-Hansen. USA:n sotilasasiamies Suomessa, everstiluutnant- 
ti Lawrence Kinde, oli myös saapunut kunnioittamaan tilaisuut- 

ta. Puhumattakaan monista Lauri Törnin Yhdysvalloissa asuvis- 
ta ystävistä, suomalaisista ja amerikkalaisista. Arvokas ja mieltä 
lämmittävä lisä tapahtumalle olivat Arlingtoniin saapuneet suo- 
malaiset upseerit, jotka olivat työmatkalla Yhdysvalloissa. 

Pieni suomalaisryhmä löysi istumapaikat rivistöltä, joka jätti 
omaisille kohteliaasti tilaa salin etuosaan. Juha Rajala perheineen 
saapuisi kappelin etuosasta, heille oli varattu ensimmäinen penk- 
kirivi. Juhan mukana oli hänen poikansa Topi, joka on sittemmin 
jatkanut suvun sotilasperinteitä. Hän palvelee Rannikkoprikaa- 
tissa Upinniemessä ja on suorittanut myös ulkomaantehtäviä Lä- 
hi-idässä. Juhlaunivormuun pukeutunut amerikkalainen sotilas 
pyysi kuitenkin myös Vietnamin retkikunnassa mukana olleet 
Kari Kallosen ja Tapio Anttilan sekä Jussi Lempiäisen perinnekil- 
lasta eturiviin, jonne amerikkalaiset olivat varanneet paikat. 

Omaiset saapuivat ja tähtilippuun kääritty arkku kannettiin 
sisään. Kaikki nousivat seisomaan. Sotilaspastori, majuri Doug- 
las Fenton kuvaili siunauspuheessaan suomalaisten sisua pienen 
kansakunnan taistellessa olemassaolostaan. Lauri Törnissä tuo 
ominaisuus tuli erityisesti esiin hänen suorittaessaan vaikeita, lä- 
hes mahdottomia tehtäviään. Kappelilta arkku siirrettiin kunni- 
avartioston, The Old Guardin saattamana kuuden mustan hevo- 
sen vetämällä tykkilavetilla hautapaikalle. Osaston johtaja ratsasti 
omalla ratsullaan kulkueen kärjessä. Hautajaisvieraat kulkivat sen 
jäljessä puurivistön varjostamaa tietä, joku kävellen, joku autol- 
la. Määränpäässä kunniavartioston sotilaat nostivat arkun alas ja 
kantoivat sen hautapaikalle. 

Juha Rajalan vieressä seisoi Charles Petry. Miehet tekivät 
kunniaa. 

Haudalla sotilaspastori puhui omaisille ja kunniaosaston seit- 
semän jäsentä ampuivat kolme yhtäaikaista kunnialaukausta. 
Everstiluutnantti Ken Hurstin johtama 10. erikoisjoukkojen 

Tähtilippuun kääritty arkku kuljetettiin mustien hevosten vetämänä tykkilavetilla. 


kunniavartiosto oli haudalla koko tilaisuuden ajan. Miesten rin- 
taa koristivat hopeiset siivet, se oli laskuvarjojoukkojen kunnia- 
kas merkki. Iltasoitto kuultiin signaalitorven soittamana ja ar- 
kun ääressä ollut osasto laskosti arkkua peittäneen Yhdysvaltain 
lipun, joka luovutettiin Juha Rajalalle. Juha laski äitinsä Salme 
Rajalan puolesta muistokukat arkulle sekä lausui lyhyen muisto- 
puheen, viimeisen tervehdyksen. Myös kolme Etelä-Vietnamin 
sotilasta saivat asianmukaiset kunnianosoitukset. Paikalla oli 
vietnamilaisten pilottien järjestö, useat vielä asepuvussaan. Tör- 
nin jääkäreiden seppele odotti arkun vierellä. Adressissa oli kuva 
Tuntemattomasta sotilaasta, sekä muistosanat, jotka saattoivat jo- 
kaista jääkäriä. 


”Sinä saavutit jo rauhan, me taistelemme yhä.” 

UNITED STATES ARMY 
LARRY ALAN THORNE 


MAJ 
m SOUTH VIETNAMESE AIR FORCE 
| VAN-LANH BUT 
SGT 
BAO TUNG NGUYEN 
ILT 
THE LONG PHAN 
ILT 


| HELICOPTER ACCIDENT: = VIETNAM 
Bee OCTORER 18 1965 == 


Arlingtonissa Larry Thornen kanssa samaan hautapaateen on kaiverrettu miehistön nimet. 


Edessä olisi muistojuhla vihreiden barettien tyyliin, Charlie 
Norton oli järjestänyt tilaisuuden ja kutsunut vieraita. Tilaisuu- 
den hengestä sai kuvan jo sen nimestä, pool party, uima-allasbi- 
leet. Charlie Nortonin puoliso Virginia oli huolehtinut vierai- 
den ravitsemisesta barbegue-illallisella ja juomiin olivat vieraat 
itsekin osanneet varautua. Vieraita oli 23 osavaltiosta, monia 
suomalaisen taustan omaavia henkilöitä ja Törnin aseveljiä. Pai- 
kalla olivat Jouni Keravuori ja Outi Keravuori-Bonnett, Harry 
Manner, Bob Helgren, Törnin kummipoika David Hinkkanen, 
USA:n sotilasasiamiehenä Suomessa toiminut William Mackey, 
virolainen kenraali Alexander Einseln ja tietysti lukuisa joukko 
vihreitä baretteja Charles Petryn johdolla. Alexander Einseln 
lausui eestinkielisen kirjoittamansa Kotka-nimisen runon, joka 

kuvasi Lauri Törnin elämää. Juha Rajala sai tuliaisikseen monia 
muistoesineitä, niin paljon, että Charlie Nortonin oli lähetet- 
tävä ne perässä. 

Saman vuoden heinäkuussa miehet saivat jälleen pukeutua 
mustiin, kun perinnekilta järjesti Porin Prikaatissa Säkylässä Lauri 
Törnin muistotilaisuuden jääkäreille. Säkylän valinta tilaisuuden 
pitopaikaksi oli luonnollinen. Prikaatin alueella olevalla Kunnia- 
polulla sijaitsevat niin Osasto Törnin kuin JR35:n ja JR56/60:n 
muistomerkit. Rykmenteistä tulivat miehet, jotka vapaaehtoisina 
palvelivat Osasto Törnissä. Tilaisuus aloitettiin Osasto Törnin 
veteraanien kukkalaitteen laskulla muistomerkille, sen jälkeen 
laskivat Lauri Törnin serkut muistokukkansa. Säkylässä Törnin 
kihlatun Marja Kopsin serkulla Riikka Ojanperällä oli tilaisuus 
henkilökohtaisesti lunastaa lupauksensa ja lukea Marjan osoitta- 
mat muistosanat, nyt Suomessa. Muistomerkille asetettu Porin 
Prikaatin kunniavartio oli puettu viime sotiemme sotilasasuihin 
ja aseisiin. Prikaatin komentaja, eversti Jukka Aherto toivotti vie- 
raat tervetulleeksi ja juhlapuhuja, kenraalimajuri Hannu Särkiö 
kävi läpi Törnin taistelujen tietä. 

Frityisen mielenkiintoisinta oli, kun Juha Rajala antoi vierai- 
den tutustua tutkintapöytäkirjaan, jossa kerrottiin tunnistami- 
seen päätyneestä tutkimustyöstä. Esillä oli myös puulipas, jossa 
säilytettiin hautajaisissa arkkua peittänyttä USA:n lippua sekä 
Törnin kunniamerkkejä. Ja kun Törnin jääkärit olivat taas koolla, 
niin tarinaa iskettiin. Killan nuoremmat jäsenet pohtivat ajatus- 
ta, joka tuntui aluksi järjettömältä, mutta ehkä juuri siksi se alkoi 
vaikuttaa toteuttamiskelpoiselta ja jopa välttämättömältä. 

— Lasselle pidettiin muistotilaisuus Yhdysvalloissa ja Suomessa, 
kun hän oli kadonnut. Ja Vietnamissakin, kun etsintäpartio oli 
saanut työnsä päätökseen, mutta tutkimukset olivat vielä kesken. 
Nyt hautajaiset ovat olleet Yhdysvalloissa ja tänään Suomessa. 

Mutta tavallaan Lauri Törnin hauta sijaitsee myös Vietnamissa, 
Juha Rajala summasi. 

Operaatio Paluu Vietnamiin alkoi muotoutua. Pasi Niittymäki 
ja Jussi Lempiäinen ilmoittautuivat heti Juha Rajalan, Tapio Ant- 
tilan ja Kari Kallosen mukaan. Kaksikko olisi lähtenyt jo ensim- 
mäiseenkin etsintäpartioon, mutta helikopteri oli rajannut läh- 
tijöiden lukumäärän. Ryhmään liittyi myös Ari Isokääntä, joka 
vahvisti joukon suunnistustaitoja ja maastoliikkumista. Miehet 
sai luvan hoitaa hengissä pois Antti Sjöblom, joka siviiliamma- 
tissaan työskenteli ambulanssissa. Matkaan ei lähdetty valmis- 
tautumatta. Suomessa oli harjoiteltu maastossa, suunnistettu pi- 
meässä, testattu ensiaputaitoja, yövytty metsässä ja käyty reittiä ja 
varusteita läpi yhä uudelleen. 

Maaliskuussa 2004 ryhmä nousi Vietnamissa viidakkovuorelle, 
eri reittiä kuin amerikkalaisten kanssa. Alue ei ollut entisensä, 
viidakko oli muuttunut viidessä vuodessa paljon. Koko onnetto- 
muusalue oli peittyneenä tiheään, usvaiseen aamusumuun. Suu- 
ria puita oli kaatunut ja siirtänyt jopa satojen kilojen painoisen 
tähtimoottorin rinnettä alaspäin. Ryhmä saattoi silti edelleen 
löytää osia räjähtäneestä ja palaneesta helikopterista. Paikalla teh- 
tiin mittauksia lentosuunnasta ja kirjoitettiin lukuja muistiin. 
Karttoihin merkittiin korkeuspisteet ja piirrettiin lentosuunta. 
Kun mitattiin vielä etäisyydet ja korkeudet korkean puun — jo- 
hon roottorinlavat olivat ensimmäisenä osuneet — sekä törmäys- 
pisteen välillä, pystyttiin laskemaan putoamiskulman perusteella 
helikopterin nopeus. Kaikki laskelmat tarkistettaisiin vielä Suo- 
messa. Onnettomuuspiste sijaitsi 885 metrin korkeudella. Juha 
Rajala sai kunnian kiinnittää varsinaisen muistolaatan kallion- 
seinämään, päivä oli 3.3.2004. Haponkestävään teräkseen oli 
uurrettu suomalaisen Mannerheim-ristin ritarin nimi ja koordi- 
naatit. Tässä oli kapteeni Lauri Törnin, majuri Larry Thornen, 

elämän päätepiste. Pasi Niittymäki piti hartaushetken, seitsemän 
miestä paljasti päänsä ja kerääntyi rinkiin, kun Niittymäki luki 
otteita pienestä punaisesta kirjasta. Kirja oli Tuntematon sotilas. 
Kun ryhmä oli palannut Suomeen, lähetti Juha Rajala viisi 
päivää myöhemmin sähköpostiviestin. Hänellä oli kuumetta yli 
39 astetta, ja hirvittävä olo. Lohjan terveyskeskuksessa oli otet- 
tu malariatesti, vaikka estolääkitys oli päällä ja kaikki rokotukset 
kunnossa. Samana iltana Tampereella tunsin kuumeen nousevan 
myös itselläni. Yö kului täristen kuin horkassa, hikoillen lakanat 
läpimäriksi. Hatanpään poliklinikalla kuitenkin jo nauratti, kun 
lääkäri kysyi, olisiko hyttynen voinut pistää. Juha Rajalan kuume 
nousi 40 asteeseen. Antti Sjöblom viestitti olevansa kuumeessa. 
Tekstiviestit kulkivat ryhmäläiseltä toiselle. Neljä jäljelle jäänyttä 
miestä kävi myös terveystarkastuksessa, mutta heille ei ilmaantu- 
nut samoja oireita. Kenenkään sairastuneen verikokeissa ei löyty- 
nyt mitään ja lääkärit konsultoivat jopa saksalaisten kollegoiden- 
sa kanssa. Juha Rajala joutui lopulta Meilahden teho-osastolle ja 
hengityskoneeseen, tilanne oli erittäin vakava. Lääkärit kertoivat 
mahdollisuuksiksi 50/50, että mies ylipäätään selviäisi hengissä. 
Juhan äiti, Lauri Törnin sisar Salme Rajala pelkäsi syystä, että 
viidakko veisi toisenkin miehen suvusta. Minä ja Antti Sjöblom 
selvisimme lopulta helpommalla, kuume laski ja pääsimme pois 
sairaalasta. Myös Juha Rajalan olo koheni asteittain, vaikka eri- 
laiset testiarvot olivat välillä olleet tähtitieteellisiä. Salaperäinen 
trooppinen tauti sai ryhmältä oman nimen, Ho Chi Minhin kosto. 
Juha Rajalan kohtaloa tunteellisesti seuranneet ryhmäläiset 
saivat viimein luvan vierailla elämään palanneen matkatoverinsa 
luona sairaalassa. Heitä odotti laihtunut ja hieman hiljempaa pu- 
huva mies, mutta silmissä oli jo tuttua periksi antamattomuutta. 
Juha kertoi muistikuviaan sairaalasta, muutama päivä teho-osas- 
tolla oli ollut vain usvaa. Hän oli ollut kuitenkin tietoinen tilan- 

teesta ja siitä, että lääkärit eivät välillä antaneet suuriakaan toivei- 


ta parantumisesta. 


”Mietin, kuinka Lasse oli kokenut kohtalonsa Vietnamissa, 
ja nyt itse olin kuolemanvaarassa. Ei tämä kuitenkaan niin 
voinut päättyä, se ei ollut mahdollista. Se olisi ollut huono 
käsikirjoitus, huono loppu tarinalle.” 


Juha Rajala 


Juhan äiti, Salme Rajala kuoli vuonna 2010. Latokartanontiellä 
Viipurissa sijaitseva Törnien suuri kotitalo on yllättäen edelleen 
pystyssä. Kun se vielä 2000-luvulla oli hieman nuhruisessa kun- 
nossa ja paikallinen nuoriso korjaili pihamaalla mopoja, kertovat 
viimeiset kuvat aidatusta ja kunnostetusta talosta, jonka katon- 
harjassa komeili tv-satelliittilautanen. Viimeisessä tehtävässä mu- 
kana ollut Charles Petry kuoli 91-vuotiaana huhtikuussa 2018, 
palkittu veteraani on haudattu Arlingtonin hautausmaalle. 
Mauno Koivisto kuoli 12.5.2017 ja viimeisenä jääkärinä Pekka 
Maikola 6.11.2017. Uudenkirkon Maurumaan kylään maanvil- 
jelijäperheeseen syntynyt poika oli 16-vuotiaana suojeluskunta- 
laisena ollut ampumassa kunnialaukauksia talvisodan sankarivai- 
najille. Muistokirjoitus julkaistiin Uudenkaupungin Sanomissa. 


”Sodan muistoihin Pekka palasi erityisesti aina jouluna. Ehkä 
siksi, että silloin oli perhe ympärillä ja kaikilla aikaa kuun- 
nella. Ehkä siksi, että sodassa vietetyt joulut olivat erityisesti 
jääneet mieleen.” 

”Äärimmäisissä olosuhteissa oli luotu myös elämänmittaisia 
ystävyyssuhteita. Kyläilyt ja viikoittaiset puhelut entisten ase- 
veljien kanssa toivat vaihtelua arkeen. Aikana, jolloin Suomi 
ei tunnustanut sodassa olleiden uhrauksia ja sodista vaiettiin, 
nämä tapaamiset olivat myös mielenhuoltoa. Kokemuksista 
puhuttiin vain tässä porukassa.” 


Jaana Kuvaja 


Jatkosodassa hän oli ottanut osaa taisteluihin Maaselän kannak- 
sella, Hiisjärvellä, Vuoljärvellä, Äänisjärvellä, Jomajärvellä, Sees- 
järvellä, Kuusiniemessä, Uhmalammella, Tolvajärvellä ja Ravan- 
mäellä, jossa haavoittui. Elämäntyönsä maanviljelijänä tehneen 
viimeisen Törnin jääkärin omaiset kertoivat, kuinka henkisistä 
ja fyysisistä vammoista huolimatta elämän oli sodan jälkeen vain 
jatkuttava. 


Törnin jääkäreitä ei tiettävästi ole enää elossa. 

XXXVI LUKU 


”Hän on yhä suurimpia 
vihreiden barettien 
sankareita.” 


~ MSG Erich Gardner 


Kahdella Mannerheim-ristin ritarilla on sama syntymäpäivä, tou- 
kokuun 28. päivä, vain vuosi on eri. Lauri Törni — ritari numero 
144 — on syntynyt vuonna 1919, ritari numero 95 ‘Tuomas Gerdt 
puolestaan vuonna 1922. Kun Osasto Törnin muistoa ylläpitävä 
perinnekilta järjesti Tampereella Törnin satavuotisjuhlat vuonna 
2019, viimeinen tuolloin elossa ollut Mannerheim -ristin ritari 
Tuomas Gerdt lähetti tilaisuuteen oman tervehdyksensä. 

Illan virallisessa osuudessa valtioneuvoston tervehdyksen 
toi puolustusministeri Jussi Niinistö, juhlapuheen piti ken- 
raaliluutnantti Paavo Kiljunen. Korkeimman oikeuden jäsen, 

oikeusneuvos Jussi Tapani selvensi tutkimustaan Törnin soti- 
lasarvosta. Amerikkalainen diplomaatti ja kirjailija J. Michael 
Cleverley siunasi illallisen, läsnä oli Törnin jääkäreiden omaisia 
ja läheisiä. 

Yhdysvaltain suurlähetystö lähetti Törnin satavuotisjuhlia 
kunnioittamaan kaksi erikoisjoukkojen sotilasta, MSG David W. 
Tyler sekä MSG Erich Gardner saapuivat Virosta. Tyler kertoi, 
että Törniä ja hänen tarinaansa ei suinkaan ole unohdettu eri- 
koisjoukkojen piirissä. 

— Hän on yhä suurimpia vihreiden barettien sankareita, Tyler 
totesi. 

Sekä Tyler että Gardner ovat vihreitä baretteja. Kun Törnin 
jäännökset löytyivät Vietnamin viidakosta suomalaisamerikkalai- 
sen Joint Task Force -retkikunnan toimesta vuonna 1999, myös 
silloin ryhmään kuului vihreitä baretteja. 


ea 


N soen 


akan 


Vihreät baretit Erich Gardner ja David Tyler toivat Yhdysvaltain suurlähetystön terveiset. 

Pispalan haulitornin juhlahuoneiston seiniä koristivat kuvat 
Lauri Törnistä Zagros-vuorten rinteillä, vuonna 1962 suoritetus- 
sa operaatiossa. Erikoisjoukkojen Fort Carsonin tukikohdassa on 
Larry Thornen nimeä kantava rakennus, jossa on nähtävissä maa- 
laus samasta aiheesta. Vuosittain kilpaillaan myös Thornen nimeä 
kantavasta palkinnosta kestävyyttä vaativassa kisassa. 

— Kisa on äärimmäisen rankka ja siksi myös arvostettu, amerik- 
kalaiset vakuuttivat. 

Rauhanturvaamisen ja veteraanityön perinnekeskus Wanha 
Veteraani järjesti puolestaan Haminassa kattavan näyttelyn Lauri 
Törnin satavuotisjuhlan kunniaksi. Kesäkuun alusta elokuun lop- 
puun asti avoinna ollut Törni-näyttely keräsi tuhansia kävijöitä, 
näyttelyyn oli koottu usean yksityisen keräilijän sekä perinnekil- 
lan keräämiä asepukuja ja esineitä, kuten suomalaisamerikkalai- 
sen retkikunnan Vietnamista Törnin helikopterin onnettomuus- 
paikalta tuomat helikopterin osat sekä ruotsalainen Carl Gustav 
m/45 -konepistooli. 

Osa harvinaisesta aineistosta oli julkisesti esillä ensimmäistä 
kertaa. Mukana oli paljon myös Törnin henkilökohtaista esi- 
neistöä kuten upseerin matka-arkku. Näyttelytapahtumaan liit- 
tyi kaksi tilaisuutta, joista RUK:n Maneesilla allekirjoittaneen 
kanssa esiintyi filosofian tohtori ja historiantutkija Ohto Man- 
ninen, Haminan raatihuoneella puolestaan sotakirjailija Esa 
Siren. 

Tietyllä tavalla näyttelyn ansiosta löytyi vielä uutta ja ennennä- 
kemätöntä Törniin liittyvää materiaalia. Haminan ja Virolahden 
etäisyys on linnuntietä vain 28 kilometriä, Lauri Törni palveli 
Virolahdella talvisodan jälkeen vänrikkinä. Seminaarivieraana 
olleella rouvalla olikin äitinsä albumissa säilynyt ennen julkai- 
sematon kuva nuoresta Törnistä sekä rakennuksesta, joka toimi 
aikoinaan Törnin majapaikkana Virolahdella. 

sas 


Nuori vänrikki Lauri Törni sekä hänen asuinpaikkansa Virolahdella. 


Eräs suositun Törni-näyttelyn vieraista oli myös Veijo Aulio, 
joka tunnisti itsensä kuvasta, jossa hän on pikkupoikana Lauri 
Törnin sylissä portaikolla Venezuelassa. Veijo Aulion oma tarina 


on mielenkiintoinen, hänen isänsä on Päämajan tiedustelun me- 
riosaston päällikkönä toiminut Heikki Aulio, jolla oli merkittävä 
osuus Stella Polaris -hankkeessa, kun Suomen radiotiedustelun 
materiaalia siirrettiin salaa Ruotsiin vuoden 1944 loppupuolella. 
Stellistit etsivät uuttaa paikkaansa maailmalta. 

— Minä olen syntynyt matkalla, New Yorkin Manhattanilla, 
Veijo Aulio kertoo vaiheista, kuinka Auliot päätyivät Venezuelaan. 

Kaarina Aulio lensi lapsensa kanssa miehensä perässä Venezue- 
laan. Veijo Aulio asui perheensä mukana myös Dominikaanisessa 
tasavallassa, mutta päätyi lopulta Suomeen. 

Saavuttuaan matkallaan Yhdysvaltoihin ensin Venezuelaan, 


Lauri Törni toimi Aulioiden talossa kunnostustöiden lisäksi 


muun muassa lapsenvahtina. Tuolta ajalta on säilynyt kyseinen 

kuva, jossa ovat Törni, Veijo Aulio sekä Heikki Aulio. Kuva on 
tuttu Veijo Auliolle. 

— Se on otettu isäni kameralla. 

Kun Törni jatkoi matkaansa Yhdysvaltoihin, hän jätti osan 
tavaroistaan Aulioille. Veijo Aulion äidin Kaarinan kuoltua per- 
heen jäämistö jäi pojalle. 

— Tiesin mukana olevan Törnin jättämiä kirjeitä ja erilaisia 
muita tavaroita, mutta en ajatellut asiaa sen enempää. 

Haminalaisen keräilijän Jari Heikkilän kiinnostuttua kirjeistä 
niiden sisältö selvitettiin. Tiedot antavat entistä vahvemman to- 
distuksen Törnin suunnitelmista hakeutua sotilasuralle Yhdysval- 
toihin, aivan kuten aikalaiset ovat kertoneet. 

Ruotsissa Törni oli ennen lähtöään Venezuelaan mennyt kih- 
loihin Marja Kopsin kanssa. Sisaren Hillevi Kopsin ja serkun 
Riikka Ojanperän mukaan nuoripari suunnitteli yhteistä tulevai- 
suutta Yhdysvalloissa, kun Törni olisi ensin päässyt pestautumaan 
muiden suomalaisupseerien tavoin armeijaan ja turvaamaan näin 
perheen elannon. 

Kirjeenvaihto sisältää Marja Kopsin kirjeitä kihlatulleen, sekä 
englanniksi että suomeksi, ja jopa äidin Lisa Palmin kirjeen tyt- 
täriensä kanssa tehdyltä matkalta Lofooteilta. Törni näyttää ol- 
leen — kuten haastateltavat ovat kertoneet — todellinen toivevä- 
vy äidille. Marjan kirjeistä ilmenee, että nuoripari on selkeästi 
rakastunut. 


”Olin tänään kaupungissa USA:n suurlähetystössä. Nainen 
siellä vitsaili kanssani naimisiinmenosta ja naurattaa kun 
ajattelen, jos hän vain tietäisi, millainen poika minulla on.” 


Kirjeissään Marja kertoo arkisista asioista, kuinka heidän yhtei- 
nen ystävänsä, Tukholman vanhimmassa aasialaisessa ravintolassa 


512 


"Hän on yhä suurimpia vihreiden barettien sankareita.” 


Veijo Auliolla oli tallella Lauri Törnin ja hänen kihlattunsa Marja Kopsin kirjeenvaihtoa. 


Bernsissä työskennellyt Kim, opetti Marjaa kokkaamaan. Kopsin 
perhe oli aiemmin asunut myös vuosia Yhdysvalloissa, ja siksi 
Marjalla oli maan passi. Isä Fredrik Kops suhtautui kriittisemmin 
nuorenparin tulevaisuuden suunnitelmiin. 

”Soitin isälleni kertoakseni, etten voi tulla tänään, koska mi- 
nulla on flunssa. Hän kyseli paljon sinusta. Rakas kiitos, tuo 
sinun kirjeesi tuli tänään. No, kerroin hänelle mitä olit kir- 
joittanut. Hän ei ollut tyytyväinen. Mutta hän haluaa, että 
sinä menisit USA:han. Minun piti selittää asiat vielä kerran 
hänelle ja kysyin, eikö se auta, että olen amerikkalainen. Hän 
sanoi, ettei auta, koska et ole amerikkalainen. No, mennään 
naimisiin sitten, sanoin. Oh boy, oh boy! Sinun olisi pitänyt 
kuulla hänet! Hän yritti kieltää minua. Minua! Mutta minä 


vain nauroin. 


Kyseiset aikaisemmin tuntemattomat kirjeet vahvistavat Törnin 
suunnitelmat siirtyä Yhdysvaltain armeijaan. Kesäkuussa 1950 
kirjeessä sivutaan myös muita suomalaisupseereita, Marttisen 
miehiä ja heidän johtajaansa Alpo Marttista. Marja on alleviivan- 
nut tekstikohdan kirjeessään. 


”Hedengren soitti tänään ja sanoi, että sinun täytyy ottaa yh- 
teyttä Marttiseen Yhdysvalloissa, sillä nyt suomalaisupseerit 
Kansasissa ovat saaneet kansalaisuuden sekä samat sotilas- 
arvot USA:n armeijassa, palkka on kolme kertaa suurempi 
kuin ennen. Ja he ovat erittäin kiinnostuneita ottamaan sinne 


useampia suomalaisia upseereita.” 


Pasi Tuunaisen Marttinen-elämäkerrassa kerrotaan Sven Heden- 
grenin olleen jatkosodassa rykmentin kolmannen pataljoonan 
komentajana toiminut vapaaehtoinen ruotsalainen majuri. 
Törni on Venezuelasta yhteydessä Marttiseen, asia selviää jat- 
kokirjeenvaihdosta, ja nuoripari suunnittelee jo uutta kotia kes- 


kilännessä sijaitsevaan osavaltioon 

Marjan englanninkielisessä kirjeessä annetaan ohjeita tavoittaa eversti Alpo Marttinen. 


”Lasse, on se vissiin sitten parasta mennä Kansasiin. Ei minul- 
la ainakaan ole mitään sitä vastaan. Tiedäthän, että minun 
ainoa toivomus ja tahto on, että sinä olet onnellinen.” 


Pariskunta on edelleen varovainen, sillä tähän ajankohtaan sijoit- 
tuvat Valtiollisen poliisin kirjaamat erikoiset raportit Törnistä 
sekä niitä myöhemmin seurannut vielä erikoisempi puolustus- 
voimien komentajan Aarne Sihvon yritys poistaa Törnin nimi 
upseeriluettelosta. Kun Marja lähtee käymään Suomessa serkku- 
jensa luona, hän kieltää laittamasta sinne lähetettäviin kirjeisiin 
Törnin oikeaa nimeä tai osoitetta kirjekuoreen. 

Kuten kerrottua, Törni pääsi syyskuussa 1950 Yhdysvaltoihin 
ja matkasi ensin New Yorkiin, jossa hän tapasi avuliaita ameri- 
kansuomalaisia. Törni ei kuitenkaan ilmeisesti osannut ottaa 

huomioon sitä, että oli saapunut laittomasti maahan. Kesti aina 
elokuuhun 1953 asti, kunnes edustajainhuoneessa hyväksyttiin 
Lex Torni, jonka mukaan Törni oli saapunut laillisesti maahan. Se 
mahdollisti myös liittymisen Yhdysvaltain armeijaan. 

Myös pienempiä tiedonmurusia Törnin värikkäästä matkasta 
on löytynyt. Kirjailija Patrik Berghäll teki tutkimusta koskien 
Georg Hayenin elämää ja löysi sattumalta Hayenin vieraskirjasta 
jäljen Törnistä. Hayen toimi sotiemme aikana saksalaisena agent- 
tina Suomessa. Hän pakeni perheineen Saksaan ja Heringsdor- 
fiin vuonna 1944, kun Suomi solmi välirauhan Neuvostoliitoin 
kanssa. 

Kun Törni kesällä 1945 pakeni Solmu Korpelan kanssa län- 
siliittoutuman vankileiriltä, he onnistuivat löytämään Hayenin 
Mirvikistä. Parivaljakon terveiset löytyvät Hayenin vieraskirjasta 
päiväyksellä 14. kesäkuuta 1945. Käsialan perusteella tervehdys 
näyttäisi olevan Solmu Korpelan kirjoittama, mutta molemmat 
ovat sen allekirjoittaneet. 


”Istumme täällä pappa Hayenin kodissa tuokioimassa ja sa- 
malla Suomeen lähtöä odotellessa. Käytän tilaisuutta hyväk- 
seen ja kiitän kaikesta avusta, jota olette meille suoneet vael- 
taessamme täällä vieraalla maalla” 


Amerikkalaiselta = sotahistorialliselta verkkosivustolta löytyi 
vihjeen perusteella puolestaan artikkeli ja valokuva, jossa ame- 
rikkalainen sotilas ilman paitaa opettaa Carl Gustav -kone- 
pistoolin käyttöä maastopukuisille paikallisille sotilaille Kau- 
koidässä. Kouluttaja on selin kameraa kohti, ja 1960-luvulta 
olevasta kuvasta puuttuu tarkempi päiväys sekä kuvauspaikka. 
Artikkelin kirjoittanutta henkilöä ei yrityksistä huolimatta ole 
myöskään pystytty tavoittamaan. Kyseinen amerikkalaissotilas 

on ruumiinrakenteeltaan sekä olemukseltaan erittäin paljon 
samankaltainen kuin Lauri Törni. Täydellistä varmuutta soti- 
laan henkilöllisyydestä ei ole ilman vahvempia todisteita, mutta 
kokemusteni perusteella olisin valmis lyömään vedon Marskin 
ryyppy -pullosta, että kyse on Törnistä. 

Kaikkia asioita ei todennäköisesti pystytä koskaan varmuudella 
todentamaan. Eräs sellainen on Törnin jatkosodan lopulla ase- 
puvuissaan käyttämien kauluslaattojen täsmällinen väri. Asia ei 
ole haudanvakava, mutta on herättänyt yllättävää kiinnostusta. 
Kysymys on noussut tänä päivänä esille, kun vanhoja valokuvia 
on pyritty värittämään autenttisiksi. 

Törni johti jääkärikomppaniaa, ja asiantuntijoiden mukaan 
Törnillä näyttäisi kuvissa olevan luutnantin kauluslaatat sekä 
poletit sen mukaan, huolimatta siitä, että osasto oli alistettu ra- 
jajääkäreille. Toisen näkemyksen mukaan kauluslaattojen reunat 
olisivat rajajääkäreiden oranssit. Kapteenikuvassa Törnillä on eri 
asepuku, ja yleisimmän käsityksen mukaan jalkaväen poletit ja 
kauluslaatat. 

Ryhtyikö Törni sodan melskeissä vaihtamaan kauluslaattojaan, 
lainasiko hän aseveljeltään univormua studiokuvaan? Mikä nä- 
kemys on oikein, sitä emme saa koskaan tietää, sillä alkuperäi- 
siä värikuvia ei ole olemassa eikä enää asian luotettavasti tietäviä 
aikalaistodistajiakaan. 

Kuten jo kirjan alussa todettua, Lauri Törni alias Larry Thor- 
ne on yksi kansainvälisesti tunnetuimpia suomalaisia sotilaita. 
Kadonneen sotasankarin värikäs tarina on jo pitkään kiehtonut 
elokuvantekijöitä. Vuonna 1968 julkaistun ja John Waynen täh- 
dittämän Vihreät baretit -elokuvan jälkeen sotasankarin elämä on 
kiinnostanut niin Suomessa kuin ulkomailla, mutta Törnin elä- 
mästä kertova pitkä draamaelokuva on toistaiseksi jäänyt toteu- 
tumatta monista yrityksistä huolimatta. 

Kun Pekka Parikan ohjaama Talvisota-elokuva ilmestyi 
1980-luvun lopulla, suomalaisten elokuvantekijöiden ajatuksiin 
nousi myös sotaelokuva, joka kiinnostaisi kansainvälisesti. Tör- 
nin nimi otettiin luonnollisesti kaavailuissa esiin, mutta hanke ei 
lopulta edennyt elokuvaksi asti. 

Kymmenen vuotta myöhemmin esitetyssä television draama- 
sarjassa Kun taivas repeää ja sitä jatkaneessa Taivas sinivalkoinen 
-draamassa esiintyy sissiluutnantti Lauri Salmi. Matti Ristisen 
esittämä hahmo muistuttaa erittäin paljon Törniä, ja se ei ole sat- 
tumaa. Ohjaaja ja toinen käsikirjoittaja Markku Onttonen suun- 
nitteli myös Törni-elokuvan tekemistä. Lukuisia sotahistoriallisia 
dokumentteja tehnyt mies kuitenkin menehtyi, ennen kuin ehti 
toteuttaa haaveensa. 

Olen saanut kohtuullisen usein tiedusteluja asiantuntija-avus- 
ta, kun Törnistä kertovia elokuvia on kaavailtu. En ole koskaan 


Varmentamattomassa kuvassa mahdollisesti Lauri Törni opastamassa Carl Gustav -konepistoo- 
lin käyttöä. 

kieltäytynyt, koska mielestäni on parempi pyrkiä vaikuttamaan 
tapahtumien oikeellisuuteen jo tuotannossa, kuin nurista vasta 
jälkeenpäin. Keskustelin aiheesta myös Markku Onttosen kanssa. 
Hän kertoi muun muassa elokuvan alkudramatisoinnin, jonka 
voi nyt jo hyvin paljastaa. 

Avauskohtauksessa Yhdysvaltoihin ja maan armeijaan pyrkivä 
Törni hyppää rahtilaivasta öiseen Meksikonlahteen, ja kun uupu- 
nut mies ui rantaan ja iskee sinne kätensä, avautuvasta nyrkistä 
paljastuu Mannerheim-risti. Törni todellakin ui öisellä merellä 
päästäkseen Yhdysvaltoihin ja kohtaus olisi ollut vaikuttava, mut- 
ta Törnillä ei todellisuudessa ollut mukanaan Mannerheim-ris- 
tiä. Tällaisten taiteellisten vapauksien ja todellisuuden välisiä 
suhteita joutuu filmatisoinneissa aina pohtimaan. Esimerkiksi 
Robin Mooren Vihreät baretit -kirjan Törnistä kertova avaus- 
luku on lähes täysin totta, mutta elokuvaversio huomattavasti 
muunnellumpi. 

Vuosituhannen vaihteen jälkeen Törnin elämästä kerto- 
vaa Purple Heart -nimistä käsikirjoitusta pyrittiin edistämään 
Matrixin tuottajina mainetta hankkineiden Wachowski-sisarus- 
ten — Lana eli entinen Larry ja Lilly, entinen Andy — tuotanto- 
yhtiön kautta. Myös Renny Harlinin nimi nostettiin usein esille, 
mutta tuolloin Yhdysvalloissa asuneen ohjaajan ajatukset suoma- 
laisesta sotaelokuvasta lienevät haihtuneet viimeistään samalla 
kuin karusti kariutunut Mannerheim-elokuvahanke. 

Syksyllä 2019 — ehkä uuden Törni-elämäkerran pohjalta sekä 
Törnin syntymän satavuotisjuhlien innoittamana — jopa kaksi fil- 
miryhmää suunnitteli sotasankarin tarinan siirtämistä valkokan- 
kaalle. Toisessa projektissa taustalta löytyi arvostettuja suomalai- 
sia ammattilaisia, toisessa Los Angelesissa sijaitseva tuotantoyhtiö 
sekä kansainvälinen kuuluisuus. Elokuvien lähestymiskulma olisi 
ollut niin erilainen, että ne eivät olisi kilpailleet keskenään. Par- 

haassa tapauksessa molemmilla oli mahdollisuuksia päätyä lopul- 
liseen tuotantoon. 

Helsinkiin oltiin jo sopimassa neuvotteluita kansainvälisestä 
tuotannosta, kun koronapandemia pysäytti hankkeen. On vaikea 
arvioida, hautautuiko ajatus lopullisesti. On myös tunnustettava, 
että vain harva elokuvaidea päätyy ylipäätänsä tuotantoon ja elo- 
kuvaksi asti, ilman maailmanlaajuista pandemiaakaan. 

Ehkä Lauri Törnin tarina nähdään vielä joskus pienimuotoi- 
semmassa televisiosarjassa, tai esimerkiksi teatterilavalla. Siihen 
asti hänellä on valkokankaalla John Waynen kasvot. 

Mannerheim-ristin ritari Lauri Törnin ikuistamista valkokankaalle on vuosien aikana yritetty 
useasti. 


EPILOGI 


”Akateemisten tutkijoiden 
pitäisi kuitenkin pyrkiä 
jonkinlaiseen tarkkuuteen.” 


~ Kari Kallonen 


Olen seurannut Lauri Törnin tarinaa ja siitä käytävää keskuste- 
lua neljännesvuosisadan ajan. Alussa aktiivisemmin, kun Törnin 
jääkärit olivat elossa ja sotasankari vielä löytämättä. Myöhemmin 
on ollut vuosiakin välissä, kun olen vain satunnaisesti ottanut tal- 
teen jonkin mielenkiintoisen tiedon. Tämä ei tee minusta min- 
käänlaista ihailijaa, eivätkä Lauri Törnin heikkoudet ole koskaan 
olleet sen suurempia salaisuuksia kuin hyvät ominaisuudetkaan. 
Kokemus on kuitenkin antanut tuntuman siihen, voiko jokin asia 
olla totta. Voin kertoa, että olen saanut lausua arvioni erilaisista 
tavaroista, nähnyt vankilassa paperimassasta tehdyn purjeveneen, 


522 


” Akateemisten tutkijoiden pitäisi kuitenkin pyrkiä jonkinlaiseen tarkkuuteen." 


tunnistanut valokuvia ja miettinyt henkilöiden välisiä yhteyksiä. 
Mitä ajatella miehestä, jonka jäämistöstä löytyi äänilevyinä lasku- 
varjojoukkojen marssilauluista saksalaisiin juomalauluihin, mut- 
ta myös muutama Mantovani, Caruson parhaat, oopperalaulaja 
Kim Borgin albumi sekä näytteleviä ja laulavia tähtösiä? Jokaista 
tarinaa ei täydy ottaa haudanvakavasti. Lapissa saa edelleenkin 
olla Lauri Törnin kalastuskaverin lahjoittama Elviksen nahkatak- 
ki. Oma rajani tuli siinä vastaan, kun Apu-lehden konkaripäällik- 
kö Pressiklubilla väitti säilyttävänsä jääkaapissaan Lauri Törnin 
sääriluuta. 

Kirjoissani olen keskittynyt länsivaltojen ja Suomen välisiin 
yhteyksiin, se on huomattavasti vähemmän tutkittu alue kuin 
itärajan tapahtumat ja tarjoaa runsaasti mahdollisuuksia uusiin 
löytöihin. Uskon Törnin lukuisten amerikkalaisten aseveljien 
henkilökohtaisten haastatteluiden olevan ainutkertaista materi- 
aalia. Sähköpostilla tehdyissä kyselyissä jää moni vivahde ja ehkä 
jopa haastateltavan alkuperäinen tarkoitus huomaamatta. Henki- 
lökohtaisesti en ole edes kovin kiinnostunut siitä, kuinka komp- 
pania siirtyy paikasta toiseen, tai mitä täsmällistä aseistusta heillä 
on, vaan miksi poikkeukselliset ihmiset tekevät poikkeuksellisissa 
olosuhteissa erilaisia ratkaisuja. Sota on paha asia, mutta miehet 
voivat silti olla hyviä. 

Yleisradion Suuret suomalaiset -äänestyksessä vuonna 2004 
ensimmäiseksi äänestettiin marsalkka Carl Gustaf Emil 
Mannerheim. Mannerheim-ristin ritari Lauri Törni sijoittui 
tuolloin monen yllätykseksi sijalle 52, Nokian silloisen hallituk- 
sen puheenjohtajan Jorma Ollilan sekä filosofin ja akateemikon 
Georg Henrik von Wrightin väliin. Vuonna 2006 Suomen Sotilas 
-lehden lukijaäänestyksessä Törni valittiin puolestaan ritareista 
rohkeimmaksi. Sotasankarin suosio suomalaisten mielissä ei ole 
aina ollut kuitenkaan itsestäänselvyys. Aikoinaan jo Vietnamin 

sodasta oli muodostunut televisioaikakaudella hyvin epäsuo- 
sittu sota, kun kamerat saattoivat kuvata vain amerikkalaisten 
aikaansaamia tuhoja. Vietnamin sota oli siis paha ja Lauri Tör- 
ni oli palkkamurhaaja. Oman intohimonsa on antanut myös 
Törnin vierailu saksalaisessa asepuvussa, Waffen-SS-joukoissa. 
Kahden salaman muodostama kirjainyhdistelmä oli ja on edel- 
leen kiihkeitä tunteita herättävä asia, ja natsiksi leimaamiseen 
riittää kuva nuoresta siloposkisesta miehestä, pääkallokokardi 
koppalakissaan. 

Vuosituhannen vaihteen elämäkerrat eivät syyllistäneet Tör- 
niä hänen tekemistään ratkaisuista, vaan pyrkivät ymmärtämään 
taustalla olleita motiiveja ja kyseisen aikakauden olosuhteita. 
Törni itse ei ole koskaan kieltänyt kantaneensa myös saksalaista 
asepukua, vaikka ei ole myöskään kyseisistä ajanjaksoista ker- 
tonut kovin laveasti. Viime vuosina Törnin sotasankarimaine 
on haluttu politisoida, ja siihen ovat ryhtyneet tässäkin kirjassa 
mainitut tutkijat, jotka ovat saaneet tuekseen samoin ajattelevia, 
jopa mediatalojen päättävissä asemissa olevia henkilöitä. Tämä 
valtaa itselleen haaliva historiantulkinta muistuttaa yllättävästi 
talvisotaa edeltänyttä neuvostoliittolaista, jartsevilaista propa- 
gandaa, jossa suomalaisten motiivina taustalla piilee aina jon- 
kinlainen kansallissosialistinen salajuoni. Erityisesti sotilaat ovat 
natsimielisiä, vaikka yrittävätkin esittää isänmaallisia. Törni on 
haluttu vetää mukaan tutkijoiden luomaan natsimyyttiin, koska 
se on helpoin tapa kyseenalaistaa henkilön kunnia. 

Ja jos täysin päinvastaisia todisteita löytyy, niistä vaietaan, 
kuten Matti Salmisen lainaus prologissa osuvasti huomioi. Esi- 
merkiksi Yleisradiota ja Helsingin Sanomia syytetään usein pu- 
navihreässä kuplassa olemisesta, toki yhtiöt ovat niin suuria, että 
henkilökunnan joukkoon mahtuu monenlaisia poliittisia katsan- 
tokantoja. Syytös ei ole kuitenkaan perusteeton, siitä voidaan an- 

taa konkreettinen esimerkki. Juha Pohjosen ja Oula Silvennoisen 
Tuntematon Lauri Torni sai ilmestyessään tuekseen kaksi näyttä- 


vää artikkelia näissä valtamedioissa: 


"Historioitsija: Lauri Torni sekaantui natsikumouksen ajami- 
seen Suomeen" 


Yleisradio 20.10.2013 


”Uusi elämäkerta: Lauri Törni puuhasi Suomeen natsien 
vallankumousta” 


Helsingin Sanomat 21.10.2013 


Muut mediat julkaisivat kirjasta maltillisemman artikkelin, enim- 
mäkseen kirja-arvioita kulttuurisivuilla. Voidaan myös olla eri 
mieltä siitä, kuinka suuri uutinen koko suomalaisen sotahistori- 
an kuvassa on yhden sotilaan väitetyt motiivit. Sotahistoriallises- 
ti merkittävämmäksi uskaltauduin uumoilemaan vuonna 2016 
teokseen Tähtilippu talvisodassa sisältynyttä löytöä ulkoasiainmi- 
nisteriön arkiston kirjeistöstä. Talvisodan aikainen ulkoministeri 
Väinö Tanner ilmoitti Berliinin-lähettiläälle, että Mannerheim ei 
hyväksyisi natseja vapaaehtoisina talvisotaan. Suomen Kuvalehti 
tarkisti löydön ainulaatuisuuden, ja teki ensimmäisen artikkelin. 
STT:n jakama uutinen levisi ympäri Suomen ja lähes kaikkiin 
medioihin, jopa sosialidemokraattiseen Demokraattiin. 

Mutta nyt kirjelöytö romutti tutkijoiden ajamaa natsimyyttiä. 
Mediaseurannan mukaan uutinen loistikin poissaolollaan kah- 
desta merkittävästä mediasta. Aivan, Yleisradiosta ja Helsingin 
Sanomista. Sattumaako? Vanhan lehdistössä käytetyn sanonnan 
mukaan ero myy paremmin kuin rakkaus, mutta esimerkkejä 
voidaan esittää useampiakin. Suomalaisten sotilaiden syyllistämi- 
nen saa aikaan aukeamien artikkeleita, mutta esimerkiksi Suo- 

men sodanaikaisen johdon juutalaispakolaisille avaama pelastus- 
reitti ulkomaille Petsamon kautta tuskin mainintaakaan. Suuri 
natsijahti jatkuu Suomessa vielä, kun Lauri Törnin syntymän 
satavuotisjuhlat ovat jo ohi tai viimeinenkin SS-vapaaehtoinen 
on poistunut joukostamme. Selvityksiä on tehty ja tehdään, itse 
asiassa SS-joukoissa palvellut Thor-Björn Weckström kertoi jo 
vuonna 1947 Valpon kuulusteluissa, että oli joutunut kerran te- 
loittamaan ryhmänsä kanssa viisi juutalaista, mutta ampui tahal- 
laan ohi, koska ei voinut hyväksyä toimintaa. Joidenkin SS-va- 
paaehtoisten mahdollinen osallistuminen sotarikoksiin on ollut 


tiedossa siis jo seitsemän vuosikymmentä. 


”Minulla ei ole enää muuta kuin vaatteet ylläni, Raamattu ja 
muonaa repussa. Enempää ei viitsi eikä oikein jaksakaan kan- 
taa, kun joutuu taistelemaan välillä. Siis oli hylättävä kaikki, 
paitsi aivan välttämättömät, niin ikävältä kuin se tuntuu- 
kin... Tilanne tuntuu nyt vakavammalta kuin koskaan ai- 
kaisemmin Suomen historiassa. Toivokaa parasta ja rukoilkaa 
puolestamme.” 


Mauno Koivisto, kirje isälle 22.6.1944 


Tuore Mauno Koivistosta lähipiirin silmin kertova Merkillinen 
Mauno sai aikaan suuria otsikoita, kuinka Koivisto näki painajai- 
sia sodassa tappamistaan ihmisistä. Se ei ole mitenkään poikke- 
uksellista, tutkimuksesta riippuen ehkä kolmasosa sotilaista kärsii 
traumaperäisestä stressihäiriöstä. Helsingin Sanomien kirja-ar- 
vostelusta tosin pystyi vain vaivoin päättelemään Koiviston olevan 
sotaveteraani. Lauri Törniä tai Törnin jääkäreitä on aina hieman 
vaikeampi syyttää, kun mukana on ollut tuleva sosialidemokraat- 
tinen presidentti. Elämänsä viimeisimpinä vuosina Mauno Koi- 

visto, ehkä jonkinlaisessa synnintunnossa, mietti todellakin am- 
pumiaan vihollisia ja mieltään painamaan jääneitä kokemuksia. 
Piispa Eero Huovinen viittasi asiaan siunauspuheessaan: 


”Kun tutut lentopallomiehet kävivät tervehtimässä president- 
tiä, hän muisteli tapahtumaa Törnin osastossa. Oli saatu kak- 
si venäläistä vankia, joiden saattaminen selustaan määrättiin 
Mauno Koiviston tehtäväksi. Kun vangit ja saattaja kulki- 
vat etulinjasta taaksepäin, vastaan tuli suomalaisia sotilaita, 
jotka Koiviston kertoman mukaan alkoivat ‘kolhia’ vankeja. 
Koivisto suuttui omiin maanmiehiinsä, nosti kätensä ja sanoi: 
«'Alkää koskeko näihin miehiin, he ovat minun vankejani, he 
ovat minun veljiäni. ” 


Eero Huovinen 


Osasto Törnin sotapäiväkirjaan on puolestaan merkitty, kuinka 
”sotamies Koivisto ampui yhden ryssän”. Tämän päivän tulkinta- 
na tuokin lause voisi tarkoittaa mitä tahansa. Toisaalta myös pre- 
sidentti Mauno Koivisto on kertonut, että ampui tahallaan ohi 
Ägläjärven taistelussa haavoittuneesta ja pakenevasta vihollisesta. 
Ehkä juuri ohiampumisväitteen johdosta usein kuulee sanotta- 
van, että Mauno Koivisto olisi myöhempinä vuosina ollut jollain 
tavalla riidoissa muiden Törnin jääkäreiden kanssa. 

Viimeisinä vuosinaan Koivisto pohti kriittisesti sotaa ja tap- 
pamista yleensä, uskonnollisestakin näkökulmasta katsottuna ja 
tehden tiliä Luojansa kanssa. Se on sallittavaa, mutta jokainen 
voi mielessään arvioida, julistiko Koivisto oikeasti rintamalla ve- 
näläisvankien olevan hänen veljiään. Törnin jääkäreiden kanssa 
Koiviston välit olivat kuitenkin hyvät. Hän kutsui jääkärit vie- 
raakseen Inkooseen vuonna 1973, ollessaan Suomen Pankin pää- 
johtaja ja uudelleen presidenttinä vuonna 1984 Kultarantaan. 

Turusta lähti erikoisjuna ja rouva Tellervo Koivisto tarjoili her- 
nerokkaa, sotamuistoja sävelin loihti kapellimestari Georg de 
Godzinsky. Koivisto osallistui aktiivisesti toimikunnassa myös 
Osasto Törnin historiikin kokoamiseen ja asevelitapaamisiin, hän 
otti vastaan kotonaan Katajanokalla perinnekillan teettämän yk- 
kösnumeroidun Ritari-sarjan puukon. Presidentti oli myös nau- 
laamassa killan lippua Hotelli Tornissa ja kuuntelemassa viimei- 
siä tietoja Törnin jäännösten tunnistamisesta. 

Kun presidentti Mauno Koivisto siunattiin, hänen arkulleen 
tuotiin Törnin jääkäreiden seppele ja Osasto Törnin tunnus seu- 
rasi hautajaiskulkueen lippurivistössä valtiomiestä. Törni kiin- 
nosti Koivistoa, oli hieman erikoista huomata presidentti ilman 
turvamiehiä tuulipuvussaan Akateemisen Kirjakaupan yleisössä, 
kun kirjailijalavalla esiteltiin suomalaisista sotilaista Vietnamin 
sodassa kertovaa teosta Sinivihreät baretit. Mieleen nousi elä- 
mään jäänyt lausahdus Tellervo Koivistolle, joka tiedusteli koska 
miestä voisi odottaa kotiin asevelitapaamisesta. 

— Eivät Törnin jääkärit ole ennenkään kertoneet minne mene- 
vät ja koska tulevat. 

Otava julkaisi vuonna 2018 arvostetun valtiotieteen tohtorin, 
poliittisen historian tutkijan ja Turun yliopiston professorin Vesa 
Vareksen kirjan Viileää veljeyttä. Suomi ja Saksa 1918—1939. Toi- 
mittaja ja kirjailija, entinen europarlamentaarikko ja kansanedus- 
taja Lasse Lehtinen arvioi teoksen Helsingin Sanomissa, ja kertoi 
Vareksen tarjoilevan viileän asiallisen historiantutkimuksen li- 
säksi eleganttia kielenkäyttöä, hienovaraista sarkasmia ja osuvia 
ajankuvia. 


”Ohittamaton järkäle” — uusi kirja Suomen ja Saksan yhteyk- 
sistä todistaa, ettei Suomi kuhissut Hitleriä ihailevia fasisteja 
ja sotaan hinkuvia aseveljiä 

Näkökulma oli kuin punainen vaate Oula Silvennoiselle, joka 
oman kirjansa kanteen halusi nostaa Lauri Törnin monivuoti- 
sesta sotilasurasta seitsemän viikon ajanjakson, kuvan nuoresta 
miehestä pääkallokokardi koppalakissaan. Sosiaalisessa mediassa 
voi kuitenkin kirkkain silmin selittää täysin päinvastaista: 


”Kun ainoa tapa rakentaa omaan tekstiinsä jännittävä vas- 
takkainasettelu on keksiä omasta päästään linnunpelätti, jota 
vastaan voi sitten peitsi tanassa käydä. Suomalainen fasismin 
tutkimuksen kenttä on kapea, enkä tiedä sen piiristä ketään, 
joka sanoisi mitään sinne päinkään, kuin Lasse Lehtinen tässä 
haluaisi meidän uskovan. Vesan kirja tuskin tarvitsee tuekseen 
tämänkaltaista hölmöilyä.” 


Jännittäväksi vastakkainasetteluksi voisi esittää kirjan Suomalaiset 
fasistit, jossa Silvennoinen oli tekijänä mukana. Rajat vedetään 
jartsevilaisessa hengessä lavealla kynällä. Sellaisessa, jossa sotavuo- 
sina osana puolustusvoimia olleet suojeluskunnatkin jouduttiin 
tunnetusti lopettamaan Neuvostoliiton kanssa tehdyn välirau- 
hansopimuksen mukaan fascisminluontoisena järjestönä vuonna 
1944. Fasisteiksi syytetyt suojeluskuntalaiset olivat kuitenkin ha- 
lunneet taistella fasisteja vastaan 1930-luvun puolivälissä Abes- 
siniassa. Helsingin Sanomat ylistääkin teosta otsikolla: ” Uusi 
tutkimus suomalaisista fasisteista lopettaa viimein vuosikymmenten 
hyssyttelyn. ” 

Vastakkainasettelua voisi todeta esiintyvän myös esimerkiksi 
André Swanströmin tutkimuksissa sekä kirjassa Hakaristin ri- 
tarit, jossa Swanström kehuu Oula Silvennoisen tutkimuksia. 
Helsingin Sanomien väitteen mukaan kirja-arvosteluja ei anne- 
ta tekijän ystävän arvioitavaksi, mutta tässä tapauksessa tehtiin 
kuitenkin poikkeus. Oula Silvennoinen saa puolestaan suitsuttaa 

Helsingin Sanomissa vastavuoroisesti Swanströmin kirjan maasta 
taivaaseen: 


”Särötön kuva tavallisista suomalaispojista ' SS-joukoissa ro- 
muttuu vuoden tärkeimmässä sotahistorian teoksessa. Andre 
Swanströmin Hakaristin ritarit romuttaa aiemman käsityk- 
sen suomalaisista SS-vapaaehtoisista ja valaisee, miten aiem- 
missa jatkosodan historioissa luotiin paikkansapitämättömiä 
myyttejä.” 


Viime aikoina on historiankirjoitukseen liittyvää kuohuntaa he- 
rättänyt tapaus, jossa professori Mauno Jokipii on siteerannut 
Panttipataljoonassa erään SS-miehen päiväkirjaa muuttamalla 
lauseen ”6 kaatunutta, yli 100 ryssää ammuttiin” muotoon ”6 
kaatunutta, yli 100 ryssää sai surmansa”. Ratkaisu on outo, jos ja 
kun sillä halutaan ilmeisesti hämärtää jotain. Jo Tuntemattoman 
sotilaan Antti Rokan esikuva Viljam Pylkäs ampui yksin konepis- 
toolilla 83 vihollissotilasta Pertjärvellä. Sodassa kuolee ihmisiä, 
ja joskus suurin joukoin. Helsingin Sanomat kirjoittaa, kuin- 
ka ”lähteiden tarkoituksellinen väärentäminen rikkoo räikeästi 
historiankirjoituksen periaatteita”. Ilta-Sanomat jatkaa, kuinka 
tieteen ja tutkimuksen keskeinen tehtävä on epäillä aikaisempia 
tutkimuksia ja katsoa niitä kriittisin silmin. Kolumnisti toteaa 
seuraavan loogisen kysymyksen olevan — mitä muuta Jokipii on 
vääristellyt? 

Toisin kuin dosentit itse toimivat, annoin Pohjoselle ja Silven- 
noiselle mahdollisuuden kertoa olemattomien lähteiden lisäksi 
perusteet väitteelleen Törnin humalaisista töppäyksistä Saksassa. 
Sain hieman pilkallissävyiset vastaussähköpostit, joissa Silvennoi- 
nen haluaa kiinnittää huomiota siihen, että väite voisi olla tot- 
ta. Voisi toki olla, mutta todistetusti se ei sitä kuitenkaan ole. 


530 


"Akateemisten tutkijoiden pitäsi kuitenkin pyrkiä jonkinlaiseen tarkkuuteen.” 


Eikä se minun ymmärrykseni mukaan ole myöskään akateemista 
tutkimustyötä. 

Juha Pohjosen ja Oula Silvennoisen jäädessä kiinni keksitystä 
väitteestä epäilen, että mainitut mediat eivät loogisesti kysy mitä 
muuta tutkijat ovat keksineet. Helsingin Sanomat luultavasti vai- 
kenee koko asiasta. Kirjassa on paperiarkillinen muitakin virhei- 
tä, mutta en katso olevan tarpeellista tässä selvittää niistä jokais- 
ta. Lupasin julkaisutilaisuudessa lähettää heille itselleen listan, 
mutta pyyntöä ei ole kuulunut. Kuten olen todennut, luultavasti 
tähänkin kirjaan jää joku yön pimeydessä syntynyt lyöntivirhe 
tai oikosulku. Vähintäänkin olen unohtanut jonkun vuosien var- 
rella auttaneen henkilön, josta pahoitteluni. Mutta virhettä ei 
ole kuitenkaan tehty tahallisesti, kummallisen ennakkoluuloisen 
kaunan kannustamana. Nyt jo hieman huvittaa oma komment- 
tini Ilta-Sanomille, kun kokemus toi mieleeni aavistuksen, että 
kaikki ei taida olla niin kuin väitetään: 


"Jos dosentti ja tohtori haluavat tehdä Törnistä juopon natsin 
niin tehköön, akateemisten tutkijoiden pitäisi kuitenkin pyr- 
kiä jonkinlaiseen tarkkuuteen.” 


En uskonut enää kirjoittavani kirjaa Lauri Törnin elämästä, mut- 
ta kiitän kumpaakin herraa motivoinnista. Katsoin välttämättö- 
mäksi korjata kaikkein pahimmat kovien kansien väliin kirjatut 
virheet, mutta löydetyt uudet tiedot tuovat myös hieman lisää 
perspektiiviä Lauri Törnin persoonaan. Sekä tosiasioihin perus- 
tuvaan sotasankarimyyttiin. 

Lauri [orni 
28.5.1919—18.10.1965 


Suomen armeija Yhdysvaltain armeija 
3.9.1938 Varusmies 28.1.1954 PVT-1 
1.3.1939 Res. alikersantti 28.5.1954 PVT-2 
9.5.1940 Res. vänrikki 20.12.1954 PFC 
5.3.1942 Res. luutnantti 28.4.1955 CPL 
27.8.1944 Res. kapteeni 1/7 11.12)5S5GT 

ILAI It LIN 
Kunniamerkit 30.11.1960 CPT 
26.7.1940 VM2 Ylennetty postuumisti majuriksi 
24.8.1940 VMI 16.12.1965 
9.10.1941 VR3 
23.5.1942 VR4 Kunniamerkit 
9.7.1944 Mannerheim-risti The Legion of Merit 
Talvisodan muistomitali The Distinguished Flying Cross 
1. Div. muistoristi The Purple Heart (2 kpl) 
Rajajääkärijoukkojen risti The Bronze Star 
Puolustusvoimien pronssinen The Army Commendation Medal 
mitali 


Saksan armeija 
18.5.1941 Untersturmfiihrer 
15.4.1945 Haupsturmfiihrer 


Kunniamerkit 


11.12.1943 II lk Rautaristi 

Lähteet 


Haastattelut ja tiedonannot 


Hannu Ahonen 
Tapio Anttila 
Doris C. Baker 
Robert Brantberg 
Bobby Burke 

Ray Call 

Tasso Christian 

J. Michael Cleverley 
Bliss Croft 

Sully de Fontaine 
Seppo Grönroos 
David Hinkkanen 
Mark Hollingsworth 
Antero Huhta 
Seppo Hurme 
Olli Hämäläinen 
Elvi Hörkkö 
Paavo Hörkkö 
Risto Kaino 

Aito Keravuori 
Hellä Keravuori 
Jouni Keravuori 
Klaus Keravuori 
John Kirk 

Lauri Koski 
Hillevi Kops 
Marja Kops 

Jan Koskela 

Jyri Laats 


Pauliina Laramee 


Eino Lehtola 
Martti Leino 
Pentti Lempinen 
Jussi Lempiäinen 
Tero Majara 

Hans Manz 
Hannu Maunula 
Jeffrey McDowell 
Coy Melton 

Kaija Mikkola 
Markku Moberg 
Klaus M. Mullinex 
Harry Munck 
Ilkka Nieminen 
Pekka Nieminen 
Jussi Niinistö 

Pasi Niittymäki 
Charles W. Norton 
Ilona Oesch-Vallas 
Riikka Ojanperä 
Mika Palanen 
Charles Petry 
Tuomo Piira 
Mikko Porvali 
Maurice Price 
Juha Puromies 
Marja de Ouero 
Helge Rajala 

Juha Rajala 

Salme Rajala 

Topi Rajala 
Kalevi Rantanen 
Hannu Reime 
Charles Rhodes 
Lars Rönnguist 
Jari Salo 

Markku Salomaa 
Petri Sarjanen 
Markku Savia 
Juha Saxberg 
Herbert Y. Schandler 
Kalevi Sere 

Joel Sjögren 
Clyde Sincere 
Jorma Siren 
Pipsa Soinivaara 
Kyösti Sormunen 
Les Strouse 

Jussi Syren 

Jussi Tapani 
Matti Tenhunen 
Farl Thieme 

Jarl Törngvist 
Hely Törngvist 
Bertta Uitto 

Sulo Uitto 

Asser Uusi-Jaakkola 
James Whitener 
Olli Wikberg 
Mika Wist 


Kirjalliset lähteet 

Aarnio, Matti A.: Talvisodan ihme (Gummerus) 

Brantberg, Robert: Motti-Matti. Eversti Matti A. Aarnio (Revontuli) 

Cleverley, J. Michael: Lauri Törni. Syntynyt sotilaaksi (Otava) 

Flo, Veikko: Pantin lunastajat (omak.) 

Ferguson, Niall: Julma sota (WSOY) 

Gill III, H.A.: Soldier Under Three Flags (Pathfinder) 

Jakobson, Max: Diplomaattien talvisota (WSOY) 

Jokipii, Mauno: Hitlerin Saksa ja sen vapaaehtoisliikkeet (SKS) 

Jokipii, Mauno: Panttipataljoona. Suomalaisen SS-pataljoonan historia (Weilin 
+ Göös) 

Kairinen, Paavo A.: Marttisen miehet. Asekätkijäveljet (WSOY) 

Kallonen, Kari: Algoth Niska — Salakuljettajien kuningas (Revontuli) 

Kallonen, Kari: Sinivihreät baretit — Suomalaiset sotilaat Vietnamin sodassa 
(Revontuli) 

Kallonen, Kari: Sissiluutnantti — Olavi Alakulppi. Maailmanmestari ja Marskin 
ritari. (Revontuli) 

Kallonen, Kari: Tähtilippu talvisodassa — Amerikan Suomalaisen Legioonan 
tuntematon tarina (Revontuli) 

Kallonen, Kari-Sarjanen, Petri: Legenda. Lauri Törni -trilogia Leijonamieli, 
Purppurasydän, Ristiretki + Hopeasiivet (Revontuli) 

Kilpinen, Tauno: Isänmaan asialla (omak.) 

Koivisto, Mauno: Itsenäiseksi imperiumin kainalossa — mietteitä kansojen 
kohtalosta (Tammi) 

Koivisto, Mauno: Koulussa ja sodassa (Kirjayhtymä) 

Kotkin, Stephen: Waiting for Hitler (Penguin Press) 

Koski, Lauri: Muistojen polku. Bambin purjehdus Etelä-Amerikkaan (Sastamalan 
Sotaveteraanit) 

Lappalainen, Niilo: Vaarallisilla vesillä (WSOY) 

Lindblom, Seppo-Korpinen, Pekka (toim.): Merkillinen Mauno (Otava) 

Lindholm-Ventola, Antti: Lauri Törni ja hänen korpraalinsa (Alea-Kirja) 

Luukka, Teemu: New Yorkin uhmatar. Tyyni Kalervon ja ikonisen metropolin 
tarina (Otava) 

Lukkari, Matti: Vastuunkantaja. Aito Keravuoren sotilaanelämä (Otava) 

Marttina, Paul: Vahingossa Venezuelaan (WSOY) 

Meinander, Henrik (toim.): Historian kosto (Siltala) 

Melin, Jyrki: Timanttisiivet (Suomen Mies) 

Moore, Robin: The Green Berets (Avon) 

Niska, Algoth: Yli vihreän rajan (Turun Sanomalehti ja Kirjapaino Osakeyhtiö) 

Oesch-Vallas, Ilona-Vanhala, Elina: Orimattilan lotat kotona ja kentällä 
(Orimattilan Kansallinen Eläkeläisseura ry) 

Ojanperä, Riikka: Lauri Törnin elämästä. Lassen ja Marjan tarinaa lähikuvassa 
(omak.) 

Parjanen, Matti: Mister Koli, oletteko kommunisti? (Tampere University Press) 

Plaster, John L.: SOG (Berkley) 

Pohjonen, Juha-Silvennoinen, Oula: Tuntematon Lauri Törni (Otava) 

Rautkallio, Hannu: Mannerheim vai Stalin (Otava) 

Rugojev, Jaakko: Majuri Vallin rykmentti (Pohjoinen) 

Rönnguist, Lars-Vuorenmaa, Anssi: Törnin jääkärit (WSOY) 

Saarikoski, Vesa: Elon mainingit. Jääkärikenraali Aarne Sihvo 1889—1963 (WSOY) 

Salminen, Matti: Toisinajattelijoiden Suomi (Into) 

Simon, John: Mahdoton sota. Kun Suomen juutalaiset taistelivat natsi-Saksan 
rinnalla (Siltala) 

Swanström, Andre: Hakaristin ritarit. Suomalaiset SS-miehet, politiikka, 
uskonto ja sotarikokset (Atena) 

Tuunainen, Pasi: Marttinen. Kahden armeijan upseeri (Otava) 

Tyrkkö, Jukka: Lauri Törnin tarina. Vapaustaistelijan vaiheita Viipurista 
Vietnamiin (Alea-Kirja) 

Vares, Vesa: Viileää veljeyttä. Suomi ja Saksa 1918—1939 (Otava) 

Villa, Kyllikki: Tyttö sodassa. Kenttälotan kirjeitä 1941—1944 (Like) 


Osasto Lauri Törni Perinnekilta ry arkistot 

Pasi Niittymäen ja Antero Huhdan nauhoitus Kahden armeijan legenda 
Holger Pitkäsen nauhoitetut muistelmat 

Paavo A. Kairisen julkaisematon käsikirjoitus 

Petri Sarjasen tutkielma Lauri Törni. Ammatti: sotilas 

Anu Vertasen tutkielma Rintamalta Ratakadulle 

Yhdysvaltain armeijan arkistot 

Kansallisarkisto: Sota-arkisto, Valpo II, Mauno Jokipiin kokoelma 
Pacific Stars and Stripes 

FFSC Newsletter August/September 2009 

Johannes-Seura 

Kansa taisteli 

Dennis Johanssonin reportaasi Apu-lehdessä 

Lukuisat aikakauslehdet, sanomalehdet ja verkkosivut 
www.mikecleverley.com 

Törnin jääkärit 
3.12.1943—15.11.1944 


Ahlberg, Kauko Verne, jääkäri 
Ahokas, Onni Antero, jääkäri 
Ahonen, Matti, vänrikki 
Aitto-oja, Antti, jääkäri 
Alander, Ake Rafael, korpraali 
Alanne, Markus A. O., jaakari 
Annala, Viljo Nikolai, jääkäri 
Asikainen, Ensio, jääkäri 
Aso, Svante Johannes, jääkäri 
Danielson, Toivo Johannes, korpraali 
Ekholm, Hugo, jääkäri 
Eklund, Antti Johannes, jääkäri 
Eskelinen, Matti Johannes, jääkäri 
Granberg, Sven, jääkäri 
Grantcheff, Aleksis, jääkäri 
Haapanen, Vieno Erkki, jääkäri 
Halme, Valdemar, korpraali 
Halonen, Pauli Ilmari, jääkäri 
Heikkilä, Matti Antero, jääkäri 
Heikurinen, Urho Veikko, jääkäri 
Heinonen, Kaino Rudolf, jääkäri 
Heinonen, Paavo Aleksander, jääkäri 
Heinonen, Paavo Armas, jääkäri 
Heiskanen, Fino V., jääkäri 
Helin, Keijo Aatos, jääkäri 
Hellström, Reidar Theodor, jääkäri 
Helve, Matti Silvio, jääkäri 
Henriksson, Matti Olavi, jääkäri, 
korpraali 
Henriksson, Vieno Onerva, jääkäri 
Hietasaari, V., jääkäri 
Hiltunen, Tauno Johannes, jääkäri 
Hirttiö, Lauri Olavi, jääkäri 


Holm, Armas Soini jääkäri 
Holmberg, Jorma August, 
korpraali 
Hoppula, Armas Antero, jääkäri 
Horttana, Arvi, jääkäri 
Hyvärinen, Olavi Johannes, 
jääkäri, korpraali 
Hällfors, Esko Elis, jääkäri 
Hätinen, Unto Petteri, korpraali 
Ilmarinen, Aarne Paavali korpraa- 
li, alikersantti 
Ilola, Kalle Nikolai, jääkäri 
Immonen, Tuulo Olof, jääkäri 
Inna, Pauli, jääkäri 
Jalkanen, Toivo August, kersantti 
Jalo, Onni Yrjö, jääkäri 
Janhonen, Kaarlo Augusti, 
korpraali 
Johansson, Manne Martti, jääkäri 
Jokinen, Onni A. S., jääkäri 
Junnola, Kauko Johannes, jääkäri 
Järvinen, Väinö August, 
alikersantti 
Kaino, Risto, jääkäri 
Kaisla, Kosti Kennet, jääkäri 
Kantola, Pauli Elis, jääkäri 
Karinen, Erkki Lauri, jääkäri 
Kaskinen, Heikki, jääkäri 
Kavander, Eero Kullervo, jääkäri 
Kemppainen, Klaus Aslak, jääkäri 
Ketola, Veikko Väinö, jääkäri 
Kianta, Martti Aulis, ylikersantti 
Kilkki, Toivo, jääkäri 

Kilkki, Yrjö Olavi, jääkäri 
Kilpiö, Eero Johannes, jääkäri 
Knaapi, Kaarlo Ilmari, ylikersantti 
Knuutila, Harry Into Aatos, korpraali 
Koivisto, Mauno Henrik, jääkäri 
Kokkonen, Lauri, jääkäri 
Koljonen, Olavi, jääkäri 
Koponen, Lauri Jalmari, jääkäri 
Koponen, Vilho Petteri, jääkäri 
Korhonen, Sakari Pauli, luutnantti 
Korpela, Erkki Jouko, jääkäri 
Korpela, Kauko Olavi, korpraali 
Korpelainen, Viljo, alikersantti, 
kersantti 
Koskelainen, Ensio, jääkäri 
Koskelainen, Pentti J., jääkäri 
Koso, Pentti, jääkäri 
Kotimaa, Kosti Veli, jääkäri 
Kuikka, Allan Valdemar, jääkäri 
Kuirinlahti, Sulo Artturi, kersantti 
Kuisma, Eero Eino, jääkäri 
Kuisma, Heikki Ensio, jääkäri 
Kulkki, Väinö Vilho, jääkäri 
Kulma, Aaro, jääkäri 
Kuoso, Oiva, jääk., korpraali 
Kurikka, Eero Johannes, vääpeli 
Kyykkä, Olavi, jääkäri 
Kähönen, Kaarlo Valter, jääkäri 
Kärki, Kaarlo Henrik, jääkäri 
Kääriä, Artturi Juho, jääkäri 
Laakso, Kauko Aleksanteri, jääkäri 
Laakso, Keijo Paul Olavi, jääkäri 
Laaksonen, Antti Juhani, alikersantti 
Laaksonen, Jouko Jorma, jääkäri 
Lahdensuu, Kalervo V., alikersantti 
Lahti, Unto Villehard, korpraali, 
alikersantti 


Laiho, Toivo Oskar, jääkäri, korpraali 


Laine, Artturi Johannes, 
alikersantti 

Laine, Matti Uolevi, korpraali, 
alikersantti 

Laine, Uuno Johannes, jääkäri, 
korpraali 

Lamminen, Erkki Olavi, jääkäri, 
korpraali, alikersantti 

Latvala, Lauri, jääkäri 

Lehmus, Pentti Johannes, jääkäri 

Lehtinen, Aarne Kalervo, jääkäri 

Lehtinen, Arvo David, ylikersantti 

Lehtisalo, Reino O., jääkäri 

Lehtonen, Kaino Kalervo, jääkäri 

Lehtonen, Pentti Pellervo, jääkäri 

Leino, Martti Olavi, jääkäri 

Leino, Olavi, korpraali 

Leivo, Antton, korpraali 

Lempinen, Esko Vilhelm, kersantti 

Lempinen, Pentti, korpraali 

Lilja, Oiva, jääkäri 

Linden, Henry Arvid, korpraali 

Lindholm-Ventola, Antti Aleksan- 
teri, jääkäri, korpraali 

Lindroos, Per Fredrik, luutnantti 

Lindström, Keijo Vilhelm, jääkäri, 
korpraali 

Lundgren, Tauno Johannes, jääkäri 

Luoma, Matti Olavi, vänrikki 

Lylynharju, Matti, jääkäri 

Lähteenmäki, Matti Valter, jääkäri 

Lötjönen, Keijo Matti, upseeriko- 
kelas, vänrikki 

Maikola, Pekka Johannes, jääkäri 

Mallenius, Rainer Ilmari, jääkäri 

Mannonen, Olavi, jääkäri 

Mekkonen, Erkki Eevertti, 
ylikersantti 

Melkko, Niilo, alikersantti 

Miettinen, Arvo, jääkäri 

Mäkelä, Eero Johannes, jääkäri 

Mäkinen, Keijo Igor, korpraali 

Mäkinen, Mikael Vasilinpoika, 
alikersantti 

Mäkinen, Yrjö Topias, kersantti 

Mälkki, Alpo Olavi, kersantti 

Männistö, Arvo Johannes, korpraali, 
alikersantti 

Mölsä, Urho Petter Olavi, luutnantti 

Nenonen, Tuulos Olavi, toim./ 
ajomies 

Nevala, Toivo, jääkäri 

Nieminen, Pauli Olavi, korpraali 

Niiranen, Harry, jääkäri 

Niku, Viljo Vilpas, jääkäri 

Niva, Nils Noag, alikersantti 

Nurmi, Aarne Antero, jääkäri 

Nurmi, Finari Johannes, alikersantti, 
kersantti 

Nurminen, Mikko Mainio, kersantti 

Oittila, Raikko Antti, korpraali 

Ojala, Veikko, jääkäri 

Ojaniemi, Antti Valtter, jääkäri 

Parviainen, Viljo Einari, jääkäri 

Pasanen, Antti, jääkäri 

Pasanen, Leo Antero, jääkäri, 
korpraali 

Pehkonen, Kaarlo Johannes, jääkäri 

Peltola, Aatos Kaleva, jääkäri 

Pentti, Pauli Johannes, jääkäri 

Petterson, Veikko, jääkäri 

Petäjäjoki, (Tommi) Veikko, kersantti 

Pihlman, Reino Johannes, jääkäri, 
korpraali 

Pirkkalaniemi, Pentti, jääkäri 

Pitkänen, Holger Ossian, luutnantti 


Pulakka, Eino, kersantti 

Pyökäri, Kaarlo Gunnar, upseeri- 
kokelas, vänrikki 

Päivärinta, Paavo, jääkäri 

Pönkä, Jorma Teodor, jääkäri 

Raitala, Paavo, jääkäri 

Ranki, Sulo, alikersantti 

Rantamaa, Reino Armas, jääkäri 

Rastas, Urho, jääkäri 

Raunisto, V., jääkäri 

Rekola, Eino, jääkäri 

Remes, Kalle Alfred, jääkäri 

Renfors, Onni Anselm, jääkäri 

Repo, Johannes, jääkäri 

Riekkinen, T?, korpraali 

Rintamaa, Väinö Johannes, jääkäri 

Roininen, Albert, jääkäri 

Rosenberg, Äke, alikersantti 

Rouvari, Jaarle, jääkäri 

Ruohonen, Rikhard, jääkäri 

Ruottinen, Antero Erik, kersantti, 
ylikersantti 

Rytkölä, Arvi Antero, jääkäri 

Ryysyläinen (Rahijärvi) Erkki, 
jääkäri 

Ryökkynen, Veikko, jääkäri 

Rämö, Urho, korpraali 

Räsänen, Unto Oiva, alikersantti 

Saari, Toivo Johannes, alikersantti 

Saarinen, Aimo Aatos, jääkäri 

Saastamoinen, Kaarlo Olavi, 
jääkäri 

Sainio, Oiva Selim, jääkäri 

Salmenaho, Toivo Oskari, jääkäri 

Salonen, Veikko, korpraali 

Salonen, Väinö Olavi (Vieno), 
alikersantti 

Sanela, Viljo Nestor, jääkäri 

Sankari, Martti Sanfrid, jääkäri 

Santanen, Ahti Olavi, jääkäri 

Satta, Kauko, jääkäri 

Siekkinen, Tauno K., jääkäri 

Sihvonen, Jouko Antti, jääkäri 

Siivola, Viljo Iivari, korpraali 

Silanterä, Erkki, korpraali, 
alikersantti 

Siren, Eero Nikolai, kersantti 

Soikkeli, Erkki Johan, jääkäri 

Suova, Aarne, jääkäri 

Syvänen, Matti Antero, jääkäri 

Sällinen, Arvid Hugo, 
ylikersantti 

Tala, Jaakko, kersantti 

Tammelin, Tauno Nestor, 
korpraali 

Tamminen, Alpo Ilmari, 
korpraali 

Taskinen, Tuure Aulis, korpraali 

Terho, Martti Johannes, jääkäri 

Tiira, Asser, ylikersantti 

Tiitinen, Pentti Samuel, vänrik- 
ki, luutnantti 

Toivonen, Martti, alikersantti 

Toivonen, Viljo Olavi, korpraali, 
alikersantti 

Torkkeli, Viljo, jääkäri 

Torvinen, Aarne Vilho, jääkäri 

Torvinen, Veikko Ilmari, jääkäri, 
korpraali 

Tuohino, Mauno Mikael, jääkäri 

Tuominen, Reino Olavi, jääkäri 

Tuomola, Jorma Kauko J., 
alikersantti 

Tuomola, Jouko Ilmari, jääkäri 

Tuupainen, Viljo, vänrikki 

Törni, Lauri Allan, luutnantti, 


kapteeni 

Uski, Teuvo Antero, alikersantti 

Vaheristo, Reino Olavi, jääkäri 

Vainikka, Erkki livari, korpraali 

Wallstens, Thorolf, alikersantti 

Vesanto, Viljo, kersantti 

Vienonen, Kaino Kalervo, 
jääkäri 

Viitanen, Yrjö Armas Aatos, 
jääkäri 

Vilkuna, Erkki Johannes, 
jääkäri 

Vilpponen, Matti, korpraali, 
alikersantti 

Viren, Aarne Aatos, korpraali 

Virolainen, Erkki, jääkäri 

Virta, Tauno, jääkäri 

Virta, Tuure Johannes, aliker- 
santti, kersantti 

Virtanen, Matti Raino, jääkäri 

Virtanen, Toivo Johannes, 
jääkäri 

Vuorela, Vihtori, kersantti, 
ylikersantti 

Ylenius, Reino Albert, jääkäri 

Öhman, Erkki, kersantti 


Hannula, Sylvi Helena, lotta 
Närvänen, J., lotta 


Vuolli, Marja, lotta 


Sefer, sotakoira 
Markku, sotakoira 

Henkilöhakemisto 


Törnin jääkäreistä on oma luettelonsa 


Aarnio, Matti A. 47-49, 51, 92, 97-98, 
101, 112, 152, 243, 278, 280, 287-288 
297-298, 301, 401 

Aherto, Jukka 503 

Ahonen, vanrikki 179 

Ainamo, Erkki 241-242 

Aittoniemi, Sulo 249 

Ala-Kaila, A.K. 125 

Alakulppi, Olavi 280, 336, 347, 369, 438 

Alakulppi, Vesa 438 

Albright, Madeleine 497 

Alexander, Spencer L. 389 

Alsup, Julian W. 392 

Angel, Bill 438 

Anttila, Antti 89-92 

Anttila, Ensio 64-66 

Anttila, Juho 279 

Anttila, Tapio 295, 483, 500, 504 

Arnicken, Erich 32 

Aro, Aimo 226 

Arrela, Veli 146 

Aulio, Heikki 298, 302, 511-512 

Aulio, Kaarina 298-300, 511-512 

Aulio, Veijo 511-512 

Auvinen, Paavo 236 


Backberg, Harry 61 

Baker, Doris C. 405-406 
Barguist, Richard 372, 379-380 
Barnes, luutnantti 409-410 
Beard, Kenneth 358 

Belton, Henry 198, 373-374 
Berghäll, Patrik 516 

